
PRATARMĖ 


„Modernybė - nebaigtas projektas“ - taip vadinosi prakalba, 
kurią pasakiau 1980 m. rugsėjo mėnesį priimdamas Adorno 
premiją!. Ši problemiška ir įvairialypė tema manęs nebepalei- 
do. Vykstant prancūzų neostruktūralizmo recepcijai, visuome- 
nės dėmesį dar labiau patraukė šių laikų filosofijos aspektai — 
taip pat ir pagrindinė modernybės sąvoka, įėjusi į vartoseną pa- 
skelbus F. Lyotard'o veikalą „Postmodernus būvis“?. Neostruk- 

kuria remdamasis mėginu nuosekliai rekonstruoti filosofinį 
modernybės diskursą. Šitame diskurse modernybė jau nuo 
XVIII a. pabaigos yra pasidariusi filosofijos lygmens tema. Fi- 
losofinis modernybės diskursas daug kur susiliečia ir susipina 
su estetiniu diskursu. Todėl temą turėjau apriboti: paskaitose 
negvildenamas modernizmas mene ir literatūroje“. 


'J. Habermas, Kleine politische Schriften, I-IV, Frankfurt am Main. 
1981, 444-—464. 

*J. F. Lyotard, La condition postmoderne, Paris, 1979 (vok.: Wien, 
1982); plg. dar: A. Honneth, Der Affekt gegen das Allgemeine. - 
Merkur, 430, Dez. 1984, 893 ir tt.; R. Horty, Habermas and Lyotard 
on Postmodernity. - Praxis International, Vol. 4, Nr. 1, 1984, 32 ir 
tt.; taip pat žr. mano atsakymą: J. Habermas, Ouestions and Coun- 
terguestions. - Praxis International, IV, Nr. 3, 1984. ' 

*Plg. P Būrger, Zur Kritik der idealistischen Asthetik, Frankfurt am 
Main, 1983; H. R. JauB, Der literarische ProzeB des Modernismus 
von Rousseau bis Adorno. L. v. Friedeburg J. Habermas (Hrsg.), 
Adorno-Konferenz 1983, Frankfurt am Main, 1983, 95 ir tt; 
A. Wellmer, Zur Dialektik von Moderne und Postmoderne, Frankfurt 
am Main, 1985. 


Grįžęs į Frankfurto universitetą, 1983 m. pavasario ir 
1983/1984 m. rudens semestruose skaičiau paskaitas šia tema. 
Paskui papildomai įterpiau šiuo požiūriu fiktyvią penktą pa- 
skaitą, kurią sudaro jau publikuotas tekstas“, ir paskutinę, kurią 
parengiau tik šiomis dienomis. Pirmąsias keturias paskaitas jau 
buvau skaitęs Collėge de France Paryžiuje, kitas skaičiau 1984 
m. rugsėjo mėn. kaip kviestinis profesorius Kornelio universi- 
tete Niujorke. Svarbiausias tezes aptarinėjau ir seminaruose 
Bostono koledže. Gyvos diskusijos, kurios tomis progomis 
vykdavo su kolegomis ir studentais, man buvo nepalyginamai 
vaisingesnės, nei paskui galėjau tai atskleisti išnašose. 

Kartu su šia knyga Suhrkampo leidykla išleidžia atskirą ma- 
no darbų tomą?, kuriame yra filosofinį modernybės diskursą 
papildančių politinio pobūdžio pastabų. 


Frankfurtas prie Maino, 
1984 m. gruodis 
J. H. 


* Paskelbtas knygoje: K. H. Bohrer (Hrsg.), Mythos und Moderne, 
Frankfurt am Main, 1982, 415-—430. 

*J. Habermas, Die neue Unūbersichtlichkeit, Frankfurt am Main, 
1985. 


I. MODERNYBĖS LAIKO SUVOKTIS IR 
STATUSO PATIKSLINIMO BŪTINYBĖ 


Garsiosiose straipsnių apie religijos sociologiją rinkinio įva- 
dinėse pastabose Maxas Weberis plėtojo „visuotinės istorijos 
problemą“, kurią nagrinėjo savo pagrindiniame mokslo veikale, 
t. y. klausimą, kodėl už Europos ribų „nei mokslo, nei meno, 
nei valstybių, nei ekonomikos raida nepasuko racionalizacijos 
kryptimi, būdinga Vakarų šalims“ !. Maxui Weberiui imanenti- 
nė, kitaip sakant, ne vien atsitiktinė modernybės sąsaja su tuo, 
ką jis vadino Vakarų racionalizmu?, dar buvo savaime supranta- 
ma. „Racionaliu“ jis laikė išsivadavimo iš kerų procesą, kuris 
Europoje privedė prie to, kad žlugę religiniai vaizdiniai pagim- 
dė pasaulietinę kultūrą. Kartu su šiuolaikiniais empiriniais 
mokslais, savarankiškumą įgijusiais menais ir principais besire- 
miančiomis moralės ir teisės teorijomis čia susidarė kultūros 
vertybių erdvės, atvėrusios galimybę tobulėjimo procesams, ku- 
rie rėmėsi atitinkamais imanentiniais teoriniais, estetiniais arba 
moraliniais-praktiniais problemų sprendimo dėsniais. 


"M. Weber, Die protestantische Ethik, I, Heidelberg, 1973. 
2 Plg. J. Habermas, Theorie des kommunikativen Handelns, Frankfurt 
am Main, 1981, I, 225 ir tt. 


Maxas Weberis aprašė racionalizacijos požiūriu ne tik Vaka- 
rų kultūros virsmą pasaulietiška, bet pirmų pirmiausiai šiuolai- 
kinių visuomenių raidą. Naujosioms visuomenės struktūroms 
buvo reikšminga anų dviejų funkciškai viena į kitą įsismelkian- 
čių sistemų diferenciacija, sistemų, kurios išsikristalizavo ap- 
link organizacinius kapitalistinių įmonių ir biurokratinius vals- 
tybės aparato branduolius. Šį procesą Maxas Weberis supranta 
kaip tikslingai racionalų ekonomikos ir valdymo suinstitucini- 
mą. Kiek ta kultūros ir visuomenės racionalizacija palietė kas- 
dienį gyvenimą, tiek suiro ir tradicinės, ankstyvajame moder- 
nizme pirmiausia amatų pagrindu išsirutuliojusios gyvenimo 
formos. Tiesa, gyvenamojo pasaulio modernizaciją lemia ne tik 
tikslingo racionalumo struktūros. E. Durkheimas ir G. H. Mea- 
das buvo linkę manyti, kad racionalizuotiems gyvenamiesiems 
pasauliams daugiau reikšmės turėjo refleksišką pobūdį įgavusi 
pažiūra į natūralumą praradusias tradicijas, veiklos normų uni- 
versalizacija ir apibendrinimas vertybių, kurios išplėstą ben- 
dravimą atsieja nuo konkrečiai apibrėžtų kontekstų, ir galiau- 
siai socializacijos šablonai, kuriais siekiama sudaryti abstrak- 
čias asmens tapatybes ir spartinti jaunosios kartos individuali- 
zaciją. Tokie yra bendrieji modernybės bruožai, kuriuos nurodo 
visuomenės teorijos klasikai. 

Dabar į Maxo Weberio gvildentą temą žiūrima kitaip; prie 
to prisidėjo veikalai tų tyrėjų, kurie juo rėmėsi, ir nė kiek ne 
mažiau - jo kritikai. Sąvoka „modernizacija“ kaip terminas im- 
tas vartoti tik nuo XX a. šeštojo dešimtmečio; nuo tada jis su- 
prantamas kaip teorinė nuostata, apimanti Maxo Weberio ke- 
liamas problemas, bet sprendžianti jas sociologinio funkciona- 
lizmo priemonėmis. Modernizacijos sąvoka apima gausėjančius 
ir vienas kitą stiprinančius procesus: kapitalo kaupimą ir resur- 
sų mobilizavimą, gamybinių jėgų plėtojimą ir darbo našumo 
kėlimą, centrinės politinės valdžios nutarimų įtakojimą ir na- 
cionalinių tapatumų kūrimą, politinio dalyvavimo teisių, mies- 
to sąlygoms prilygstančių gyvenimo formų ir mokyklinio švieti- 
mo plėtimą, vertybių ir normų sekuliarizaciją ir t. t. Moderni- 

zacijos teorija kryptingai abstrahuojasi nuo Maxo Weberio 
„modernybės“ sąvokos. Ta teorija atskiria modernybę nuo jos 
naujųjų laikų europinių ištakų ir ją pritaiko apibendrintam lai- 
kui ir erdvei neutralių socialinių plėtotės procesų modeliui. Be 
to, ji pašalina vidines modernybės sąsajas su istoriniu Vakarų 
racionalizmu ta prasme, kad modernizacijos procesai nebesu- 
vokiami kaip racionalizacija, kaip istorinė proto struktūrų 0b- 
jektyvacija. Jamesas Colemanas čia įžvelgia atitinkamą naudą: 
teoriniu evoliucijos požiūriu apibendrinta modernizacijos sąvo- 
ka nebesiejama su modernybės užbaigties įvaizdžiu, vadinasi, 
su tikslo pasiekimo būsena, po kurios turėtų prasidėti „postmo- 
dernybės“ raida? 

Tiesa, kaip tik šeštojo ir septintojo dešimtmečių moderniza- 
cijos tyrimai sukūrė tokias prielaidas, kad „postmodernybės“ 
sąvoką pradėjo vartoti ir sociologai. Mat regėdamas savarankiš- 
ka tapusią, evoliucinę, savaime vykstančią modernizaciją, so- 
ciologas gali kur kas greičiau atsisveikinti su tuo sąvokiniu Va- 
karų racionalizmo horizontu, kuriame modernybė ir iškilo. Bet 
kai vidinės sąsajos tarp dviejų sąvokų - modernybės ir iš abst- 
raktaus Vakarų racionalizmo horizonto išaugusios modernybės 
savivokos - jau yra išnykusios, tada, žvelgiant iš atokesnės post- 
modernisto varpinės, galima nustatyti santykius tarp tarsi savai- 
me toliau vykstančių modernizacijos procesų. Arnoldas Gehle- 
nas tą reiškinį apibūdino įspūdingu teiginiu: Švietimo prielai- 
dos mirė, toliau gyvuoja tik jo išvados. Šiuo požiūriu savaime 
tebevykstanti visuomenės modernizacija atsiskyrė nuo tariamai 
absoliučiomis tapusių kultūros modernybės paskatų; toji mo- 
dernizacija vykdo tik ekonomikos ir valstybės, technikos ir 
mokslo, tariamai susijungusių į jokioms įtakoms nepasiduodan- 
čią sistemą, funkcijas. Tada nesustabdomas visuomenės procesų 
greitėjimas pasirodo esąs ne kas kita, kaip išsekusios, sukrista- 


šie T Tea 


šiuolaikinę kultūrą „sukristalėjusia“ todėl, kad „visos joje: glū- 


* Modernization. - Encycl. Soc. Science, X, 386 ir t.; čia 383. 

dinčios galimybės iš esmės yra išplėtotos. Buvo pastebėtos ir 
įvertintos taip pat ir priešingos galimybės bei antitezės, todėl 
prielaidų pokyčių tikimybė yra gana menka ... Jeigu Jūs viską 
taip įsivaizduojate, tada tokioje be galo gyvoje ir margoje srity- 
je, kokia yra šiuolaikinė tapyba, ... pastebėsite kristalizaciją“ *. 
Kadangi „idėjų istorija pasibaigusi“, Arnoldas Gelenas gali 
lengviau atsikvėpęs konstatuoti, „kad priėjome prie poistorės“ 
(ten pat, 323). Kartu su Gottfriedu Bennu jis pataria: „Pasi- 
kliauk tuo, ką turi“. Šitas neokonservatyvus atsisveikinimas su 
modernybe skirtas ne nesulaikomam visuomenės modernizaci- 
jos dinamizmui, o, kaip atrodo, pralenktai modernybės kultū- 
ros savivokai?. 

Tačiau visai kitokį politinį, būtent anarchistinį, pobūdį post- 
modernybės idėja įgyja darbuose tų teoretikų, kurie nesutinka, 
kad yra prasidėjęs modernumo ir racionalumo atotrūkis. Taip 
pat ir jie skelbia Švietimo pabaigą, peržengia proto tradicijos 
horizontą, kurio pagrindu Europos modernybė yra pati save su- 
vokusi — taip pat ir jie ieško atsparos poistorėje. Tačiau anar- 
chistinis atsisveikinimas, kitaip negu neokonservatyvusis, yra 
susijęs su modernybe kaip visuma. Pagrindinių sąvokų konti- 
nentui, kuriame gyvena Maxo Weberio Vakarų racionalizmas, 
grimztant į praeitį ima ryškėti tikrasis proto veidas - jis demas- 
kuojamas, kaip pavergiantis ir kartu pavergtas subjektyvumas, 
kaip valia įgyti instrumento galią. Naikinanti a la Heideggerio 
arba Bataille kritika, nutempianti proto šydą grynosios valios 
siekti galios akivaizdoje, turi kartu sudrebinti plieno kiautą, 
kuriame modernybės dvasia įvykdė objektyvaciją, kaip visuomne- 
nės reiškinį. Šiuo požiūriu visuomenės modernizacija negali 
pergyventi kultūros modernybės, iš kurio ji yra kilusi - ji negali 


*A. Gehlen, Ūber kulturelle Kristallisation. - Studien zur Anthropolo- 
gie und Soziologie, Neuwied, 1963, 321. 

* Mintį. kad sąvoką „poistorė“ („Posthistoire“) Arnoldas Gehlenas ga- 
lėjęs perimti iš bendraminčio Hendriko de Mano, imu iš H.E. Holt- 
huseno str. „Heimweh und Geschichte“. - Merkur, 430, Dez. 1984, 
916. 

atsispirti „senam kaip pasaulis“ anarchizmui, kurio paženklinta 
skinasi kelią postmodernybė. 

Nors abi šios teorinės postmodernybės interpretacijos ryš- 
kiai skiriasi, bet jos atsiriboja nuo pagrindinių sąvokų horizon- 
to, kuriame susiformavo Europos modernybės savivoka. Abi 
postmodernybės teorijos pageidauja, kad būtų laikomos iš šito 
horizonto pasišalinusiomis ir būtų manoma, kad tas horizon- 
tas - jų praeities epocha. Iš tikrųjų pirmasis filosofas, pagrindęs 
aiškią modernybės sąvoką, buvo Hegelis; todėl norėdami su- 
prasti, ką reiškia iki Maxo Weberio išlikusios savaime supran- 
tamos, o dabar abejonių keliančios modernumo ir racionalumo 
vidaus sąsajos, turime pasitelkti Hegelio filosofiją. Kad galėtu- 
me spręsti, ar pretenzijos tų, kurie analizę grindžia kitomis 
prielaidomis, yra pagrįstos, turime išsiaiškinti Hegelio moder- 
nybės sąvoką. Šiaip ar taip, negalime a priori atmesti įtarimo, 
kad postmodernusis mąstymas kėsinasi į transcendentinę pozi- 
ciją, O iš tikrųjų jo šaknys glūdi Hegelio iškeltose modernybės 
savivokos prielaidose. Mes negalime iš anksto manyti, kad neo- 
konservatizmas arba estetikos inspiruotas anarchizmas, prisi- 
dengęs atsisveikinimu su modernybe, nemėgina iš naujo prieš jį 
sukilti. Visai galimas daiktas, kad jis savo sąmokslą su garbin- 
ga kontrašvietimo tradicija tik dangsto kaip postšvietimą. 


1I 


Hegelis modernybės sąvoką vartoja pirmiausia istorinių są- 
sajų, epochos prasme: „naujieji laikai“ jam yra „modernybės lai- 
kai“ *. Tai atitinka dabartinę tos sąvokos vartoseną anglų ir 
prancūzų kalbose: modern times ir temps modernes apie 1800 
metus reiškė paskutinius tris šimtmečius. „Naujojo pasaulio“ 
atradimas, Renesansas ir Reformacija - tie trys didieji XV a. 
pabaigos ir XVI a. pradžios įvykiai - yra dviejų epochų - vidu- 


* Dėl čia dėstomos koncepcijos plg.: R. Koselleck, Vergangene Zukunlt, 
Frankfurt am Main, 1979. 

ramžių ir naujųjų laikų — riba. Šiomis sąvokomis ir Hegelis savo 
istorijos filosofijos paskaitose apibrėžia krikščioniškąjį germanų 
pasaulį, kuris savo ruožtu yra kilęs iš romėnų ir graikų antikos. 
Dar ir dabar įprastas skirstymas į naujuosius laikus, viduram- 
žius ir senovę (pvz., taip vadinamos istorijos katedros; atitinka- 
mai sakoma naujųjų, vidurinių amžių ir senovės istorija) galėjo 
atsirasti tik tada, kai sąvokos „naujieji“ arba „modernieji“ laikai 
(„naujasis“ arba „modernusis“ pasaulis) neteko chronologinės 
reikšmės ir įgijo emfatinę opozicinę „naujųjų“ amžių reikšmę. 
Krikščioniškuosiuose Vakaruose „naujieji laikai“ reiškė būsi- 
mą, tik nuo paskutinio teismo prasidėsiančią amžinybę — taip 
dar vadinamas Schellingo veikalas „Philosophie der Weltal- 
ter“, - o pasaulietinė naujųjų laikų sąvoka reiškia įsitikinimą, 
kad ateitis jau prasidėjo: turima galvoje epocha, kuri gyvena į 
ateitį, kuri jau yra atsivėrusi viskam, kas bus nauja. Vadinasi, 
naujos pradžios cezūra pasistūmėjo į praeitį, į naujųjų laikų 
pradžią; tiktai XVIII amžiuje epochų riba, t. y. XV a. pabaiga 
ir XVI a. pradžia, retrospektyviai imta suvokti kaip pradžia. 
R. Koselleckas mėgina kelti klausimą, kada „nostrum aevum“, 
mūsų laikai, pradėti vadinti „nova aetas“, naujaisiais laikais". 
Koselleckas parodo, kaip istorinė sąmonė, kurią išreiškia 
sąvoka „modernieji“ arba „naujieji laikai“, sukūrė istorinę-filo- 
sofinę žiūrą — refleksinį savo pačios vietos, atsiradusios iš isto- 
rijos apskritai horizonto, įsivaizdavimą. Taip pat ir kuopinė žo- 
džio „istorija“ vienaskaita, kurią Hegelis laiko savaime supran- 
tama, yra XVIII a. samprata: „Sąvoka „naujieji laikai“ visai 
praeičiai suteikia pasaulio istorijos kokybę ... naujųjų laikų 
diagnozė ir praėjusių epochų analizė derinasi viena su kita“ š. 
Tai atitinka naująją istorijos įvykių spartėjimo patirtį ir chrono- 
loginę nevienalaikių istorijos įvykių vienalaikiškumo įžvalgą?. 
Tada susidarė istorijos, kaip darnaus, problemas keliančio pro- 
ceso, įvaizdis, o laikas imamas suvokti kaip ribotas resursas, 


"R. Koselleck, Neuzeit, ibid., 1979, 314. 


* R. Koselleck (1979), 327. 
"R. Koselleck (1979), 321 ir tt. 

būtent kaip laiko daromas spaudimas kylančioms problemoms 
spręsti. Laiko dvasia, viena iš naujųjų Hegelį įkvėpusių sąvokų, 
dabartį apibūdina kaip perėjimą, kuris netenka prasmės suvo- 
kiant istorijos spartėjimą ir laukiant ateities kitoniškumo: „Be- 
je, nesunku pastebėti, - aiškina Hegelis „Dvasios fenomenolo- 
gijos“ pratarmėje, - kad mūsų epocha yra gimdymo ir perėjimo 
į naują tarpsnį metas. Dvasia atitrūko nuo ankstesnio savo esa- 
ties ir vaizdinių pasaulio, pasirengusi jį panardinti į praeitį ir 
imtis darbo persitvarkyti ... Lengvabūdiškumas ir nuobodulys, 
įsismelkiantys į esamybę, neapibrėžta nežinomybės nuojauta — 
štai ženklai, kad artėja kažkas nauja. Šitoks laipsniškas trupėji- 
mas ... nutraukiamas brėkšmos, kuri, tarsi žaibas, vienu mostu 
nupiešia naujo pasaulio paveikslą“ !*. 

Kadangi naujasis, modernusis pasaulis nuo senojo skiriasi 
tuo, kad atsiveria ateičiai, naujos epochos pradžia kartojasi ir 
įsitvirtina kiekvieną dabarties, gimdančios nauja, akimirką. To- 
dėl istorinė modernybės samprata neįmanoma neatskyrus nau- 
jųjų laikų nuo „naujausiųjų“: dabartis, kaip naujųjų amžių isto- 
rijos naujausias laikas, užima reikšmingą vietą. Ir Hegelis „mū- 
sų laikus“ supranta kaip „naujausius laikus“. Atskaitos tašką, 
nuo kurio prasideda dabartis, jis deda ton vieton, kuri švieses- 
nėms XVIII a. pabaigos ir XIX a. pradžios amžininkų galvoms 
atrodė esanti Švietimas ir Prancūzijos revoliucija. Šiuo „nuo- 
stabiu saulėtekiu, - manė senasis Hegelis, - mes priartėjame 
prie paskutinės istorijos stadijos, prie mūsų pasaulio, prie mūsų 
dienų“!!. Dabartis, suvokianti save naujųjų laikų horizonto pa- 
grindu kaip naujausio laiko aktualybę, atsisveikinimą su praei- 
timi turi suprasti kaip nenutrūkstamą atsinaujinimą. 

Čia tinka judėjimą reiškiančios sąvokos, kurios XVIII a. 
kartu su sąvokomis „modernieji“ arba „naujieji“ laikai arba iš- 


"G. W E Hegel, Suhrkamp-Werkausgabe, III, 18 ir t. Toliau bus ci- 
tuojama iš šito leidinio ir trumpinama H. - Čia cit. iš: G. W F He- 
gel. Dvasios fenomenologija. Iš vokiečių kalbos vertė A. Šliogeris. V.: 
Pradai, 1997, 35. 

"H., XII, 524. 

vis atsirado, arba įgijo naują, iki šiol svarbos nepraradusią 
reikšmę: revoliucija, pažanga, emancipacija, plėtotė, krizė, lai- 
ko dvasia ir kt.!? Šios sąvokos tapo ir pagrindiniais Hegelio filo- 
sofijos terminais. Problemai, iškylančiai kartu su šiuolaikine 
Vakarų kultūros sampratą nusakančia opozicine sąvoka „nau- 
jieji laikai“, minėtieji terminai suteikia istorinį sąvokų raidos 
atspalvį: modernybė nebegali ir nebenori savo orientacinių mat- 
menų skolintis iš kitų epochų, savo normatyvumą ji turi semtis 
iš savęs pačios. Modernybė, neturėdama kitos išeities, jaučiasi 
turinti pasikliauti vien savimi. Tuo paaiškinamas jos savivokos 
nervingumas, nerimastingi iki mūsų laikų besitęsiantys mėgini- 
mai save „įsteigti“. Vos prieš keletą metų H. Blumenbergas, pa- 
sitelkęs gausią istorinę medžiagą, bandė ginti naujųjų laikų są- 
vokos teisėtumą nuo konstrukcijų, kurios skelbia kultūros kaltę 
krikščionybės ir antikos menkintojų atžvilgiu: „Nėra savaime 
suprantama, kad kokiai nors epochai kyla istorinio teisėtumo 
problema, kaip ir anaiptol ne savaime suprantama, ar ji išvis sa- 
ve suvokia kaip epochą. Naujiesiems laikams ta problema nepa- 
stebimai išlenda į paviršių, kai atsiranda noras radikaliai atsisa- 
kyti ar mėginti atsisakyti tradicijos ir kai ta pretenzija priveda 
prie istorinės tikrovės, kuri niekuomet iš esmės negali prasidėti 
iš naujo, nesupratimo.“" Įrodymui Blumenbergas pateikia vieną 
dar jauno Hegelio mintį: „Iš ankstesniųjų mėginimų mūsų die- 
noms liko uždavinys atgauti turtus, kurie buvo iššvaistyti dan- 
gui, kaip žmonių nuosavybę, bent teoriškai, tačiau kokia epo- 
cha turės jėgų tą teisę įgyvendinti ir tuos turtus perimti?“ 
Problemą, kad modernybę reikia pagrįsti pačia savimi, iš 
pradžių įsisąmonino estetikos kritika. Tai pastebime ėmę nagri- 
nėti sąvokos „modernus“ istoriją“. Atitolimo nuo antikinio me- 


P R. Koselleck,. Erfahrungsraum und Erwartungshorizont. - Koselleck 
(1979), 349 ir tt. 

5 H. Blumenberę, Legitimitat der Neuzeit, Frankfurt am Main 1966, 72. 

“ H., 1, 209. 

SH. U Gumbrecht, Modern. - O. Brunne, W Conze, R. Koselleck 
(Hrsg.), Geschichtliche Grundbegriffe, IV, 93 ir tt. 


16 


no procesą pradėjo garsusis antikos ir modernybės ginčas!“ pir- 
maisiais XVIII a. dešimtmečiais. Modernistai sukilo prieš 
prancūzų klasikos savivoką, Aristotelio tobulybės sąvoką suta- 
patindami su pažanga, kaip ją įsivaizdavo šiuolaikinis gamtos 
mokslas. „Modernieji“, pasitelkę istorija paremtų kritikos ar- 
gumentų, kėlė abejonių dėl antikos pavyzdžių mėgdžiojimo 
tikslingumo, priešindamiesi tariamai su laiku nesusijusio, abso- 
liutaus grožio normoms, sukūrė su laiku susijusio, arba santy- 
kinio, grožio kriterijus ir tuo paskelbė prancūzų Švietimo, kaip 
naujos epochos, pradžią. Nors daiktavardis „modernitas“ (kartu 
su būdvardine priešprieša „antigui/moderni“ ) jau nuo vėlyvo- 
sios antikos buvo vartojamas chronologijos prasme, bet naujųjų 
laikų Europos kalbose būdvardis „modernus“ buvo sudaikta- 
vardintas palyginti labai vėlai, maždaug XIX a. viduryje, ir vėl 
iš pradžių dailiųjų menų srityje. Tai paaiškina, kodėl sąvokose 
„modernumas“ ir „modernitė“ iki šiol išliko estetinis reikšmės 
branduolys, kurį joms suteikė avangardinio meno savivoka". 
Baudelaire'ui tada modernumo estetinė patirtis susiliejo su 
istorine. Suvokiant estetinę modernybę, suaktualėja savęs pagrin- 
dimo problema, nes čia laiko patirties horizontas susiaurėja iki 
išsklaidytos, iš kasdienybės konvencijos išsiskiriančios subjek- 
Tyvybės. Todėl meno kūrinys Baudelaire'ui aktualybės ir amži- 
nybės koordinačių sistemoje užima keistą vietą: „Modernumas 
yra tai, kas praeina, dingsta, paklūsta atsitiktinumui, tai - pusė 
meno, kurio kita pusė yra amžinybė ir nekintamybė“*. Tad 


modernybės atskaitos tašku tampa pati save naikinanti aktualy- 
———— 

"H. R. JauB, Ursprung und Bedeutung der Fortschrittsidee in der 
„Ouerelle des Anciens et des Modernes“.- H. Kuhn, E Wiedmann 
(Hrsg.), Die Philosophie und die Frage nach dem Fortschritt, 
Mūnchen 1964, 51 ir tt. 

" Toliau remiuosi: H. R. JauB, Literarische Tradition und gegenwūrtiges 
BewuBtsein der Modernitat.- Literaturgeschichte als Provokation, 
Frankfurt am Main, 1970. 11 tt. Plg. taip pat: H. R. JauB. — 
Friedeburg, Habermas, 1983, 95 ir tt. 

* Ch. Baudelaire, Der Maler des modernen Lebens.- Gesammielte 
Schriften, ed. M. Bruns (Melzer), Darmstadt 1982, IV. 246; aš rc- 
miuosi H. R. JauBu. 

bė, kuri netenka pereinamojo laikotarpio erdvės, naujųjų laikų 
centre susidarančio naujausio —- kelių dešimtmečių trukmės — 
laiko. Aktualioji dabartis negali savęs įsisąmoninti netgi rem- 
damasi opozicija atstumtai ir įveiktai epochai, praeities formai. 
Aktualybė gali pati viena konstituotis kaip laiko ir amžinybės 
cezūra. Šiuo tiesioginiu sąlyčiu su aktualybe ir amžinybe mo- 
dernybė nors ir nepasidaro įtikinamesnė, bet apsisaugo nuo tri- 
vialumo: Baudelaire'o modernybės samprata grindžiama tuo, 
kad praeinanti akimirka bus patvirtinta kaip būsimos dabarties 
autentiška praeitis'*. Modernybė išliks kaip tai, kas kada nors 
bus klasiška; o „klasiška“ tuo tarpu yra naujo pasaulio pra- 
džios „žaibas“, pasaulio, kuris, be abejo, nebus patvarus: jau 
pirmuoju pasireiškimu jis patvirtina ir savo žlugimą. Šita siur- 
realizme dar kartą suradikalinta laiko suvoktis pagrindžia mo- 
dernybės ir mados giminiškumą. 

Baudelaire'as remiasi garsaus tradicionalistų ir modernistų 
ginčo rezultatais, tačiau, kaip jam būdinga, nutrina pagrindines 
ribas tarp absoliutaus ir santykinio grožio: „Grožis kuriamas iš 
amžino, nekintamo elemento ... ir iš santykinio, sąlyginio ele- 
mento ..., grožį pavaizduoja laikotarpis, mada, dvasinis gyveni- 
mas, aistra. Be to antrojo elemento, kuris yra tartum smagiai 
nuteikiantis, blizgantis užpilas, padarantis dieviškąjį pyragą 
virškinamą, pirmasis elementas žmogaus prigimčiai būtų nepa- 
kenčiamas.“* Meno kritikas Baudelaire'as modernistinėje tapy- 
boje pabrėžia „trumpalaikį, praeinantį dabartinio gyvenimo 
grožio“ aspektą, „pobūdį to, ką skaitytojas mums leido pava- 
dinti 'modėrnybe.'“?! Baudelaire'as žodį „modernybė“ rašo ka- 
butėse; jis suvokia jį vartojąs nauja, terminui nebūdinga pras- 
me. Šiuo požiūriu autentiškas kūrinys yra iš esmės susijęs su 
atsiradimo akimirka; kaip tik todėl, kad pasiduoda aktualybei, 


» „Kad kiekviena modernitas būtų verta pasidaryti antiguitas, iš jos turi 
būti išimtas tas paslaptingas grožis, kurį nevalingai į ją įdeda žmonių 
gyvenimas“ (Ch. Baudelaire, Gesammelte Schriften, IV, 288). 

* Ch. Baudelaire, Gesammelte Schriften, IV, 271. 

* Ch. Baudelaire, Gesammelte Schriften, IV, 325 t. 

jis gali sustabdyti tolydžią trivialybių tėkmę, pralaužti norma- 
lumą ir patenkinti niekada nesibaigiantį grožio troškimą per 
trumpą to, kas amžina ir aktualu, susijungimo akimirką. 

Amžinasis grožis atsiskleidžia tik tada, kai jis apvilktas lai- 
ko drabužiais. Tą bruožą paskui patvirtino Benjaminas, pavadi- 
nęs jį dialektiniu paveikslu. Modernistinį meno kūrinį ženklina 
tikrumo ir vienadieniškumo lydinys. Šitas dabartiškumas pa- 
grindžia ir meno giminystę su mada, su tuo, kas nauja, su regė- 
sena dykūno, genijaus ir vaiko, kurie neturi į sąmonę įrėžtų 
konvencinių suvokimo būdų skydo ir todėl plikomis rankomis 
privalo atremti grožio atakas bei pačiuose kasdieniškiausiuose 
dalykuose slypinčius dirginimus. Tada dendžio vaidmuo - šitą 
patirtos nekasdienybės tipą išdidžiai panaudoti puolimui ir ne- 
kasdienybę rodyti provokacinėmis priemonėmis?2. Dendis dy- 
kūnystę ir madą susieja su malonumu stebinti, tačiau pats nie- 
kuomet nesistebi. Jis yra akimirkos, iš kurios išsiveržia nauja, 
laikino malonumo ekspertas: „Jis ieško to, ką aš norėčiau pa- 
vadinti, jei taip galima pasakyti, „modernumu“, nes nerandu 
geresnio žodžio kalbamai idėjai išreikšti. Jam svarbu nuo ma- 
dos atsieti tai, kas istoriškume yra poetiška, o praeinamybėje - 
amžina“*, 

Šitą motyvą pasigauna Walteris Benjaminas, vis dar tikėda- 
-masis išspręsti paradoksalų uždavinį - iš trumpalaikio moder- 
nybės kontingentizmo išpešti savus kriterijus. Baudelaire'ą ap- 
ramino mintis, kad laiko ir amžinybės konsteliacija įvyksta au- 
tentiškame meno kūrinyje, o W. Benjaminas šį estetinį potyrį 
nori grąžinti į istorijos santykių plotmę. Jis nukala sąvoką „da- 
barlaikis“ („Jetztzeit“), į kurį yra įterpti mesianistinio, arba 
baigtinio, laiko krislai, ir tai padaryta pasitelkus tarsi plonut 
plonutėlį pamėgdžiojimo motyvą, kurį esą galima užčiuopti 


2 „Visi turi bendrą opozicinį ir revoliucinį bruožą; visi jie yra atstovai 
to, ką geriausio turi žmogaus pasididžiavimas ir išdidumas - šiais lai- 
kais tik retai pasitaikantį norą kovoti ir griauti trivialybę.“ Ch. Bau- 
delaire, Gesammelte Schriften, IV, 302. 

3 Ch. Baudelaire, Gesammelte Schriften, IV, 284. 

mados reiškimesi. „Prancūzijos revoliucija save suvokė tarsi 
grįžimą į Romos laikus. Ji ėmė pavyzdžius iš senovės Romos 
lygiai taip pat, kaip mada perima senovės drabužių elementus. 
Mada turi gerą uoslę aktualybėms - kad ir kokiuose tankiuose 
praeities krūmuose jos lindėtų. Ji yra tigro šuolis į praeitį ... 
Tas pats šuolis po atviru istorijos dangumi yra dialektinis šuo- 
lis, kurį Marxas suprato esant revoliuciją.“ Benjaminas maiš- 
tauja ne vien prieš perimtą istorijos sampratos, grindžiamos pa- 
vyzdžių mėgdžiojimu, normatyvumą, jis kovoja ir su abiem 
sampratom, kurios jau modernaus istorijos suvokimo plotmėje 
pagauna ir neutralizuoja to, kas nauja ir netikėta, provokaciją. 
Viena vertus, jis pasisako prieš įsivaizdavimą laiką esant ho- 
mogenišką ir tuščią, užpildomą evoliucionizmo „bukaprotiško 
tikėjimo pažanga“ ir istorijos filosofijos, antra vertus, jis atmeta 
ir tą istorizmo kultivuojamą visų kriterijų neutralizavimą, kai 
istorizmas uždaro istoriją muziejuje, o „įvykių seką leidžia pro 
pirštus kaip rožinio karoliukus“*. Pavyzdys yra Robespierre'as, 
kuris, norėdamas sulaužyti inertišką istorijos tolydumą, iš anti- 
kinės Romos tempė dabartimi inkrustuotą, šiems laikams tin- 
kamą praeitį. Panašiai kaip jis mėgino stabdyti inertišką istori- 
jos tėkmę tartum siurrealistiniu šoku, taip aktualybėje ištirps- 
tanti modernybė, kai tik pasiekia dabarties autentiškumą, 
apskritai privalo savo normatyvumą semtis iš pritemptos praei- 
ties atvaizdų. Šie atvaizdai tada nebesuvokiami kaip iš principo 
pavyzdinė praeitis. Baudelaire'o mados kūrėjo modelis atsklei- 
džia veikiau kūrybiškumą, kuris aiškiaregiško tokių atitikmenų 
suradimo aktą supricšina su estetiniu antikos pavyzdžių pa- 
mėgdžiojimo idealu. 


W Benjamin, Ūber den Begritf der Geschichte, Gesammelte Schrif- 
ten, I, 2, 701. 
5 Ibid.. 704. 

Ekskursas į Benjamino 
istorijos filosofijos tezes 


Nelengva nuosekliai išdėstyti, kaip Benjamino istorijos filo- 
sofijos tezėse?“ traktuojamas laikas. Neabejotina, kad siurrealis- 
tinės žydų mistikos patirtys ir motyvai „dabarlaikio“ sąvokoje 
yra savotiškai susiję. Mintis, jog autentiška inovacinės dabarties 
akimirka nutraukia istorijos tolydumą ir išsprūsta iš jos vienti- 
sos tėkmės, semiasi gaivasties iš abiejų šaltinių. Nušvitimas, ku- 
rį sukelia pasaulietinis šokas, kaip ir mistinis susijungimas su 
Mesijo pasirodymu, stabdo, kristalizuoja akimirkos vyksmą. 
Benjaminas čia turi galvoje ne tik emfatišką tam tikro suvoki- 
mo, kuriam „kiekviena sekundė [yra] varteliai, pro kuriuos ga- 
lėtų žengti Mesijas, atnaujinimą“ (XVIII tezė): radikalią, ap- 
skritai naujiesiems laikams būdingą orientaciją į ateitį jis tiek 
suka atgal aplink „dabarlaikio“ ašį, kad orientacija į ateitį per- 
eina į dar radikalesnę orientaciją į pracitį. To, kas nauja, lauki- 
mas vyksta vien mintimi gilinantis į tai, kas yra praėję, kas nu- 
slopinta. Vyksmo mesianistinio sustabdymo ženklą Benjaminas 
supranta kaip „revoliucinį šansą kovoje už nuslopintą praeitį“ 
(XVII tezė). 

R. Koselleckas savo veikaluose, kuriuose nagrinėja istorijos 

"sąvoką, modernų laiko suvokimą apibūdino, be kita ko, didė- 
jančiu skirtumu tarp „patirties erdvės“ ir „lūkesčio horizonto“: 
„Mano tezė teigia, kad naujaisiais laikais skirtumas tarp patir- 
ties ir lūkesčio vis didėja, tiksliau sakant, kad naujuosius laikus 
galima suvokti kaip naujus tik po to, kai lūkesčiai vis labiau 
yra nutolę nuo visų iki tol turėtų patirčių.“ Savita naujųjų lai- 
kų orientacija į ateitį susiformuoja tik pagal tai, kokiu mastu 
visuomenės modernizavimas atplėšia, mobilizuoja ir nuvertina 
senosios Europos valstiečių ir amatininkų mentaliteto nulem-- 
tos gyvensenos lūkesčių erdvę, kaip lūkesčius reguliuojančių di- 


* Gesammelte Schriften, I. 2. 
"7 R. Koselleck, Erfahrungsraum und Erwartungshorizont. - R. Koselleck 
(1979), 359. 


21 


rektyvą. Tada šitų tradicinių patirčių, kurias sukaupė ankstes- 
niosios kartos, vietą užima pažangos patirtis, kuri iki tol tvirtai 
su praeitimi suaugusiam lūkesčių horizontui suteikia „istoriš- 
kai naują, nuolat utopiškai pritempiamą kokybę“2š. 

Vis dėlto Koselleckas neįvertina tos aplinkybės, kad pažan- 
gos idėja ne tik padėjo sušiapusinti eschatologines viltis ir uto- 
piškai atverti lūkesčių horizontą, bet ir savo ruožtu, pasitelkusi 
teleologines istorijos konstrukcijas, užtvenkti ateitį, kaip neri- 
masties šaltinį. Benjaminas, nepritardamas socialrevoliuciniam 
istorinės ir materialistinės istorijos sampratos išlyginimui, pasi- 
sako prieš tokį modernybės ateičiai atviro laiko suvokimo išsi- 
gimimą. Kai pažanga virsta istorijos norma, iš dabarties sąsajos 
su ateitimi pašalinama naujumo kokybė, neprognozuojamos 
pradžios emfazė. Šia prasme istorizmas Benjaminui yra tik 
funkcinis istorijos filosofijos atitikmuo. Įsijausti gebantis ir vis- 
ką suprantantis istorikas sukaupia daugybę faktų, tai yra objek- 
tyvuotą istorijos procesą jis perkelia į idealų vienalaikiškumą, 
kad šitaip pripildytų „homogenišką ir tuščią laiką“. Taip elgda- 
masis, dabarties sąsają su ateitimi jis padaro nesvarbią praeičiai 
suprasti: „Sąvokos, reiškiančios dabartį, kuri nėra perėjimas, o 
randasi laike ir yra sustojusi, istorijos materialistas negali atsi- 
sakyti, nes šita sąvoka apibrėžia kaip tik tą dabartį, kuriai jis iš 
principo rašo istoriją. Istorizmas kuria „amžiną“ praeities pa- 
veikslą, istorijos materialistas vaizduoja praeities patirtį, kuri 
vienintelė tokia yra“ (XVI tezė). 

Pamatysime, kad modernus laiko suvokimas - tiek, kiek į jis 
atsispindi rašytiniuose šaltiniuose - vis atlėgdavo, o jo gyvybin- 
gumą nuolat turėdavo atnaujinti radikali istorijos filosofija: pra- 
sidėjo tas atnaujinimas nuo jaunųjų hegelininkų, paskui ėjo 
Nietzsche, galiausiai Heideggeris. Tokį patį impulsą duoda 
Benjamino tezės; jų uždavinys - atnaujinti modernų laiko suvo- 
kimą. Tačiau Benjaminas dar nepatenkintas istorijos filosofijos 
variantu, kuris iki tol buvo laikomas radikaliu. Radikaliąją is- 


> R. Koselleck (1979), 363. 

torijos filosofiją galima apibūdinti aktyviosios istorijos idėja. 
Nietzsche ją vadino kritine istorijos analize. Marxas veikale 
„Louis Bonaparte'o briumero aštuonioliktoji“ mėgino šiuo is- 
torijos filosofijos tipu pasinaudoti praktiškai, o Heideggeris 
veikale „Būtis ir laikas“ jį suontologino. Tiesa, net ir istorišku- 
mo egzistencialu virtusioje struktūroje dar aiškiai pastebimas 
vienas dalykas: ateičiai atvertas dabarties sąlygojamų lūkesčių 
horizontas nustato mūsų santykį su praeitimi. Kai praeities pa- 
tirtį perimame kaip orientuotą į ateitį, autentiškoji dabartis iš- 
kyla kartu, kaip tradicijos tęsimo ir inovacijos vieta - viena ne- 
įmanoma be kita: ir tradicijos tęsimas, ir inovacija susilieja į 
aktyvios istorijos sąsajų objektyvybę. 

Yra įvairių šios aktyviosios istorijos idėjos aiškinimų, destis 
koks tolydumo ar netolydumo laipsnis, kurį reikia garantuoti ar- 
ba sukurti - tai konservatyvioji (Gadameris), konservatyvioji-re- 
voliucinė (Freyeris) arba revoliucinė (Korschas) interpretacijos. 
Tačiau į ateitį orientuotas žvilgsnis iš dabarties nuolat krypsta į 
praeitį, kuri, kaip priešistorė, tarsi ištisine likimo grandine yra 
atitinkamai susijusi su dabartimi. Du dalykai reikšmingi šitai su- 
vokčiai: viena vertus, aktyviosios istorijos nenutrūkstamas tradi- 
cijos ryšys, į kurį dar įeina revoliucinė veika, antra vertus - hori- 
zonto, kurio. tikimasi, viršenybė perimsimam istorijos patirties 
potencialui. 

Benjaminas tiesiogiai nenagrinėja aktyviosios istorijos su- 
vokties. Tačiau iš turinio matyti, kad jis nepasitiki abiem daly- 
kais: nei tradicinių kultūros vertybių, kurios turi pereiti dabar- 
ties nuosavybėn, lobiu, nei į ateitį orientuotos dabarties santy- 
kio tarp pasisavinamų veiksnių ir pasisavintų praeities objektų 
asimetrija. Todėl jis drastiškai sukeičia vietomis lūkesčių hori- 
zontą ir patirties erdvę. Visoms buvusioms epochoms jis priski- 
ria neišsipildžiusių lūkesčių horizontą, o į ateitį orientuotai da- 
barčiai kelia uždavinį atitinkamą atmintyje išlikusią pracitį pa- 
tirti taip, kad savo silpnomis mesianistinėmis jėgomis galėtume 
patenkinti jos lūkesčius. Po šito sukeitimo gali įsismelkti viena 
į kitą dvi idėjos: kad tradicijos sąsajų nepertraukiamumą vieno- 

dai kuria barbarybė ir kultūra? ir kad atitinkama dabarties kar- 
ta atsako ne vien už būsimų kartų, bet ir dar už nekaltai patirtą 
buvusių kartų likimą. Šita buvusių epochų, nukreipusių savo lū- 
kesčius į mus, gelbėjimo reikmė primena žydų ir protestantų 
mistikoje egzistuojantį įsivaizdavimą, kad žmonės atsako už li- 
kimą Dievo, kuris kūrimo akte atsisakė savo visagalybės žmo- 
gaus lygiavertės laisvės naudai. 

Tačiau tokie idėjų istorijos priskyrimai nedaug ką tepaaiški- 
na. Tai, ką piešia Benjamino vaizduotė, yra ne kas kita kaip 
itin pasaulietiška suvoktis, kad etinis universalizmas turi rimtai 
žiūrėti ir į jau įvykusią bei iš esmės nebepataisomą skriaudą, 
kad ankstesnių kartų palikuonys solidarizuojasi su visais, kurie 
kadaise nukentėjo dėl prekybos žmonėmis ir kurių fizinė ar 
dvasinė neliečiamybė buvo pažeista, ir galiausiai, kad paliudyti 
ir sukelti šį solidarumą gali tik atmintis. Čia išlaisvinamoji at- 
minties jėga, kaip Hegeliui ir daugeliui kitų iki pat Freudo, ne- 
turi pašalinti praeities galios dabarčiai, bet turi atmesti dabar- 
ties kaltę prieš praeitį: „Nes tai nebesugrąžinamas praeities 
vaizdas, kuris gresia išnykti su kiekviena dabartimi, nesijau- 
čiančia į tą vaizdą patekusia“ (V tezė). 

Ekskursas, kurį padarėme šioje pirmoje paskaitoje, turi pa- 
rodyti, kaip Benjaminas, norėdamas dar kartą radikaliai suak- 
tualinti aktyvią istorijos suvoktį, sieja visiškai skirtingos kilmės 
motyvus. Lūkesčių horizonto atsiejimas nuo paveldėto patirties 
potencialo pirmiausia duoda galimybę, kaip parodo Kosellec- 
kas, priešpriešinti savo pačių teise gyvenančius naujuosius lai- 
kus su praėjusiomis epochomis, nuo kurių naujieji laikai atsi- 
skyrė. Todėl dabarties konsteliacija praeities ir ateities atžvilgiu 
savotiškai pasikeitė. Dabartis, kuri kviečiama aktyviai imtis is- 
torinės atsakomybės, spaudžiama iš ateities atplūstančių pro- 
blemų, viena vertus, dėl savo pačios interesų įgyja viršenybę 


* „Nėra nė vieno kultūros dokumento, kuris neliudytų kartu ir barbary- 
bės. Ir kadangi jis nėra laisvas nuo barbarybės, tai ir tradicijos proce- 
sas tokios laisvės neturi, nes viena pereina į kita“ (VII tezė). 

perimamai praeičiai, antra vertus, visiškai laikina pasidariusi 
jaučiasi atsakinga ateičiai už intervencijas ir neatidumus. Ka- 
dangi šią į ateitį orientuotą atsakomybę Benjaminas uždeda ir 
buvusioms epochoms, konsteliacija pasikeičia dar kartą: įtam- 
pos kupinas santykis su iš principo atviromis ateities alternaty- 
vomis dabar tiesiogiai paliečia santykį su savo ruožtu lūkesčių 
mobilizuota praeitimi. Ateities problemų daromas spaudimas 
matematiškai dauginasi iš praėjusios (ir neišsipildžiusios) atei- 
ties spaudimo. Tuo ašies pasukimu kartu koreguojamas ir slap- 
tas istorijos aktyvios suvokties narcisizmas. Nebe vien tik būsi- 
mos, bet ir buvusios kartos gauna pretenzijos teisę į silpną me- 
sianistinę dabartinių kartų jėgą. Anamnezinis atitaisymas 
skriaudos, kurios, tiesa, neįmanoma padaryti nebuvusia, bet ku- 
rią galima prisimenant bent virtualiai sušvelninti, dabartį įpina 
į komunikacinį visuotinio istorijos solidarumo sąryšį. Šita 
anamnezė sudaro decentralizacijos atsvarą pavojingai koncen- 
tracijai atsakomybės, kurią moderni, vien į ateitį orientuota 
laiko suvoktis užkrovė problemiškai, tarsi į mazgą sumegztai 
dabarčiai“. 


III 


Hegelis pirmas modernybės atsiskyrimo nuo šiai priklau- 
sančių praeities normų sugestijų procesą pavertė filosofijos pro- 
blema. Aišku, kad šiuolaikinė filosofija, kritikuodama tradici- 
jas, perimdama Reformacijos bei Renesanso patirtį ir atsižvelg- 
dama į šiuolaikinių gamtos mokslų raidos pradžią per 
laikotarpį nuo scholastikos iki Kanto, išreiškia ir modernybės 


* Plg. H. Peukerto tyrimą „Anamnezinio solidarumo aporija“ („Aporie“ 
der anamnetischer Solidaritat“.- H. Paukert, Wissenschaftstheorie, 
Handlungstheorie, Fundamentale Theologie, Dūsseldorf, 1976,-273 ir 
tt., taip pat mano repliką H. Ottmannui. - J. Habermas, Vorstudien 
und Erganzungen zur Theorie des kommunikativen Handelns, Frank- 
furt am Main, 1984, 214 ir tt. 

savivoką. Tačiau tik XVIII a. pabaigoje modernybės savęs iden- 
tifikacijos problema taip suaktualėja, kad Hegelis įtraukia ją į 
savo filosofiją kaip filosofijos, tiksliau sakant, kaip pagrindinę 
filosofijos problemą. Nerimastį dėl to, kad pavyzdžio neturinti 
modernybė privalo įgyti stabilumą savo pačios sukeltų nesutari- 
mų pagrindu, Hegelis suvokia kaip „filosofijos poreikio šalti- 
nį“*!. Bundant modernybės savivokai, randasi reikmė save iden- 
tifikuoti, ir tą reikmę Hegelis supranta kaip filosofijos prieder- 
mę. Jis mano, kad filosofijai yra iškilęs uždavinys apmąstyti savo 
laikus, ir tai jam yra modernieji laikai. Hegelis įsitikinęs, jog 
sąvokos, kurią filosofija išrutulioja apie save, jis negalįs sukurti 
be filosofinio modernybės apibrėžimo. 

Pirmiausia Hegelis nustato, kad naujųjų laikų principas - tai 
subjektyvumas. Remdamasis tuo principu, jis kartu paaiškina 
moderniojo pasaulio pranašumus ir jo kriziškumą: modernusis 
pasaulis suvokia save kaip pažangos ir drauge susvetimėjusios 
dvasios pasaulį. Todėl pirmas mėginimas modernybę apibrėžti 
kaip sąvoką neatskiriamai susijęs su jos kritika. 

Hegeliui modernieji laikai atrodo turį vidinių santykių 
struktūrą, kurią jis vadina subjektyvumu: „Naujojo pasaulio 
principas apskritai yra subjektyvumas - tai, kad visi esminiai 
bruožai, kurie glūdi dvasios totalybėje, plėtojasi įgydami savo 
teises“??. Apibūdindamas naujųjų laikų (arba moderniojo pa- 
saulio) fizionomiją, jis „subjektyvumą“ paaiškina „laisvės“ ir 
„refleksijos“ sąvokomis: „Mūsų laikų didingumą sudaro tai, 
kad yra pripažinta laisvė, dvasios nuosavybė, kad dvasia yra sa- 
vyje ir pas save““. Šiame kontekste subjektyvybės sąvoka turi 
bent keturias konotacijas: a) individualizmas: moderniajame pa- 
saulyje be galo ypatingas savitumas gali reikšti savo pretenzi- 
jas“; b) kritikos teisė: moderniojo pasaulio principas reikalauja, 


3 H., II, 20. 

*H., VII, 439; kiti šios minties patvirtinimai pateikti str. „Moderne 
Welt“, Werkausgabe, Registerband, 417 t. 

* H., XX, 329. 

*H., VII, 311. 

kad tai, ką kiekvienas privalo pripažinti, rodytųsi kaip teisėtas 
dalykas“; c) veiklos autonomija: moderniesiems laikams tinka 
nuostata, kad mes norime garantuoti tai, ką darome“; pagaliau 
d) pati idealistinė filosofija: Hegelis laiko moderniųjų laikų 
nuopelnu, kad filosofija pažįsta save suvokiančią idėją“?. 

Pagrindiniai istoriniai įvykiai, sudarę sąlygas subjektyvybės 
principui įsitvirtinti, yra Reformacija, Švietimas ir Prancūzijos 
revoliucija. Liuteronizmas religinį tikėjimą padarė refleksyvų, o 
Dievo pasaulis subjektyvybės vienatvėje virto tam tikru mūsų 
nustatytu dalyku“. Priešingai tikėjimui, apreiškimo ir tradicijos 
autoritetu protestantizmas paskelbė į savo įžvalgą besibeldžian- 
čio subjekto viešpatavimą: ostiją pradėta laikyti vien tik tešla, 
o relikvijas — tik kaulais“. Paskui žmogaus teisių paskelbimas 
ir Napoleono kodeksas įtvirtino valios laisvės principą, kaip 
medžiaginį valstybės pamatą, priešingai iki tol galiojusiai istori- 
nei teisei: „Į teisę ir dorovę imta žiūrėti kaip į realų žmogaus 
valios pagrindą, o anksčiau tai buvo tik iš išorės primestas Die- 
vo įstatymas, surašytas Senajame ir Naujajame Teėstamentuose, 
arba ypatingos teisės forma - senuose pergamentuose kaip pri- 
vilegijos, arba egzistavo traktatuose““". 

Negana to, subjektyvumo principas nustato moderniosios 
kultūros formas. Pirmiausia tai pasakytina apie objektyvinantį 
mokslą, nuplėšiantį nuo gamtos paslaptingumo skraistę ir iš- 
laisvinantį pažįstantįjį subjektą: „Taip buvo pasipriešinta vi- 
siems stebuklams; gamta dabar yra žinomų ir pažintų dėsnių 
sistema, žmogus čia jaučiasi gerai, o galios turi tik tai, ką jis Ži- 
no: žmogus pasidarė laisvas pažindamas gamtą“*!. Moderniųjų 
laikų moralės sąvokos yra sukurtos atsižvelgiant į individų sub- 
jektyvios laisvės pripažinimą. Jos grindžiamos, pirma, individo 


5 H., VII, 485. 
*H., XVIII, 493. 
"H., XX, 458. 
*H., XVI, 349. 
*H., XII, 522. 
* Ibid. 

* H., XII, 522. 

teise: tai, ką jis privalo daryti, būtina pripažinti, antra, jos re- 
miasi reikalavimu, kad kiekvienas savo asmeninės gerovės tiks- 
lų gali siekti tik derindamas juos su kitų gerove. Subjektyvioji 
valia įgyja autonomiją paisydama bendrųjų dėsnių, „tik subjek- 
tyvioje valioje laisvė, arba pati savaime egzistuojanti valia, gali 
būti tikra““?. Modernusis menas savo esmę atskleidžia roman- 
tizme; romantinio meno formą ir turinį lemia absoliutus dva- 
singumas. Dieviškoji ironija, kaip ją pavadino Friedrichas 
Schlegelis, atspindi išsklaidyto Aš, „kuriam nebėra jokių saitų 
ir kuris gali gyventi tik savo malonumo palaimoje, asmeninę 
patirtį“**. Ekspresyvi savęs realizacija tampa gyvenimo forma 
besireiškiančio meno principu: „Tačiau aš, kaip menininkas, gy- 
venu tuo principu, jei visa mano veikla ir reiškimasis ... lieka 
man tik regimybe ir įgauna tokią formą, kuri man visiškai pa- 
valdi“**. Tikrovė virsta menine raiška tik subjektyviai lūžtant 
jautriai sielai — ji yra „vien švytėjimas pro Aš“. 

Vadinasi, religinis gyvenimas, valstybė ir visuomenė, taip pat 
mokslas, moralė ir menas virsta lygiai tokia pat daugybe sub- 
jektyvumo principo įkūnijimų*. Pastarųjų struktūros savitumas 
suvokiamas filosofijoje kaip abstraktus Descartes'o teiginio 
„Cogito, ergo sum“ subjektyvumas, o kaip absoliutinės savimo- 
nės forma - Kanto sistemoje. Čia turima galvoje pažįstančiojo 
subjekto santykio su savimi struktūra, subjekto, kuris, norėda- 


*H., VII, 204. 

* H., XIII, 95. 

*H., XIII,.94. 

“ Plg. „Teisės filosofijos“ $ 124 (H., VII, 233) pateiktą santrauką: „Sub- 
jekto ypatingybės teisė pasitenkinti, arba, o tai yra tas pats, subjektyvio- 
sios laisvės teisė, yra senovės ir moderniųjų laikų perskyros vieta bei 
centras. Ši teisė jos begalybėje išreikšta krikščionybėje ir paversta visuo- 
tiniu realiu naujos pasaulio formos principu. Konkrečios jos formos yra 
mcilė, romantiškumas, individo amžinos palaimos tikslas ir tt., tada 
moralumas ir sąžinė, toliau kitos formos, kurios iš dalies išsiskirs vėliau 
kaip pilietinės visuomenės principas ir kaip politinės santvarkos mo- 
mentai, o iš dalies apskritai iškyla istorijoje, ypač meno, mokslo ir filo- 
sofijos istorijoje.“ - Čia cit. iš: G.WFE Hegel, Teisės filosofijos apmatai. 
Vertė L. Anilionytė, V.: Mintis, 2000, 203 (toliau cituojant trumpina- 
ma TFA). 

mas save suvokti kaip veidrodyje atsispindėjusį vaizdą, taigi 
„Spekuliatyviai“, atsigręžia į save, kaip į objektą. Šiuo refleksy- 
viu filosofiniu pradu Kantas grindžia savo tris „kritikas“. Protą 
jis padaro aukščiausia teismo institucija, kuriai privalo teisintis 
viskas, kas reiškia pretenzijas egzistuoti. 

Grynojo proto kritika, analizuodama pažinimo pagrindus, 
užsimoja kritikuoti mūsų piktnaudžiavimą į reiškinius nu- 
kreiptu gebėjimu pažinti. Substancija grindžiamo metafizinės 
tradicijos proto sąvoką Kantas pakeičia kita - tam tikros bruo- 
žų sklaidos proto sąvoka, ir proto vienovė: belieka tik formali. 
Praktinio proto ir sprendimo galios gebas jis atskiria nuo teori- 
nio pažinimo ir kiekvieną iš jų pastato ant savo pamato. Kriti- 
kuojantis protas, pagrįsdamas objektyvaus pažinimo, moralės 
įžvalgos ir estetinio vertinimo galimybes, nusistato ne tik savo 
paties subjektyvias galias - jis padaro proto architektoniką per- 
matomą ir perima vyriausio teisėjo vaidmenį kultūros apskritai 
atžvilgiu. Kaip vėliau pasakys Emilis Laskas, filosofija atriboja 
kultūros vertybių sritis, remdamasi grynai formaliais kriterijais: 
mokslą ir techniką, teisę ir moralę, meną ir meno kritiką, ir 
įteisina jas tokias, kaip čia nubrėžta““. 

Iki XVIII a. pabaigos mokslas, moralė ir menas susiforma- 
vo ir kaip institucinės veiklos sritys, kuriose tiesos, teisingumo 
ir skonio klausimai buvo gvildenami atskirai, t. y. pagal atitin- 
kamus specifinius barus, kuriuose tie dalykai buvo aktualūs. O 
mokslo sritis visa atsiskyrė, viena vertus, nuo tikėjimo srities, an- 
tra vertus, nuo teisiškai tvarkomos visuomeninių santykių, kaip 
kasdienio bendrabūvio srities. Tos sritys tiksliai sutampa su sfe- 
romis, kurias Hegelis vėliau suvokia kaip subjektyvumo princi- 
po raišką. Kadangi transcendentalinė refleksija, kurioje subjek- 
tyvumo principas iškyla tarsi be skraistės, anų sričių atžvilgiu 
perima teisėjo kompetenciją, Hegelis moderniojo pasaulio es- 
mę įžvelgia Kanto filosofijoje kaip glaudžiamuoju Ięšiu sutelk- 
tame židinyje. 


“I. Kant, Kritik der reinen Vernuntt, Berlin, 779. 

IV 


Modernųjį pasaulį Kantas vaizduoja tarsi minčių statinį. Tai 
reiškia, žinoma, tik tiek, kad Kanto filosofijoje esminiai epo- 
chos bruožai atsispindi kaip veidrodyje, bet pats autorius mo- 
dernybės kaip reiškinio nesuprato. Kanto filosofiją kaip reikš- 
mingą modernybės atsiskleidimą Hegelis gali suvokti tik ret- 
rospektyviai; Hegelis mano įžvelgiąs ir tai, kas šitoje itin 
refleksiškoje laiko raiškoje lieka nesuvokta: Kantas jaučia dife- 
renciacijas prote, formalias skaidas kultūroje, apskritai minėtų 
sričių skaidymąsi ne kaip konfliktavimą. Todėl Kantas ignoruo- 
ja tą reikmę, kuri atsiranda su subjektyvumo principo sukeltu 
prievartiniu skaidymusi. Ši reikmė įsiperša filosofijai, vos tik 
modernybė suvokia save kaip istorinę epochą, vos tik ta epocha 
šlovingos praeities baigimąsi ir būtinybę viską, kas turi polinkį 
virsti norma, įsisąmonina kaip istorijos problemą. Tada kyla 
klausimas, ar subjektyvumo principo ir jame glūdinčios savi- 
monės užtenka kaip norminės orientacijos šaltinio, ar tų daly- 
kų pakanka ne vien mokslui, moralei ir menui „steigti“, bet ir 
istorijos formacijai, atitrūkusiai nuo visų istorinių būtinybių, 
stabilizuoti. Klausimas dabar yra tas, ar iš subjektyvumo ir sa- 
vimonės galima išgauti kriterijus, kurie, būdami paimti iš mo- 
derniojo pasaulio, kartu tinka ir jame orientuotis — ir ne vien 
tai, bet taip pat ir savimi nepatenkintai modernybei kritikuoti. 
Kaip iš modernybės dvasios galima sukonstruoti vidinę idealią 
formą, kuri nei mėgdžioja įvairius modernybės istorijos reiški- 
mosi būdus, nei primetama jai iš išorės? 

Taip suformulavus klausimą, subjektyvybė pasirodo esąs 
vienpusiškas principas. Tiesa, tas principas turi neįtikėtiną jėgą 
skatinti subjektyvios laisvės ir refleksijos radimąsi ir pakirsti 
religiją, kuri iki tol reiškėsi paprasčiausiai kaip vienijanti jėga. 
Tačiau subjektyvybės principas per silpnas atkurti religijos vie- 
nijimo galią proto terpėje. Išdidi Švietimo refleksijos kultūra su 
religija „nesutarė ir ją padėjo šalia savęs arba save padėjo šalia 

jos““'. Religijos pažeminimas atskiria tikėjimą nuo žinojimo, 
bet Švietimas tos atskirties neįstengia įveikti savo jėgomis. To- 
dėl „Dvasios fenomenologijoje“ jai skirtas skyrius „Su savimi 
susvetimėjusios dvasios pasaulis“*: „Juo labiau klesti Švieti- 
mas, juo įvairesnė gyvenimo raiškos formų, į kurias gali įsivelti 
skilimas, plėtotė, juo didesnė darosi skilimo galia ... juo ji sveti- 
mesnė Švietimo visumai ir nereikšmingesni (kadaise religijoje 
pašalinti) gyvenimo siekiai vėl atgimti harmonijoje“**. 

Ši mintis yra iš Hegelio poleminio straipsnio, parašyto 1801 
m. ir nukreipto prieš Reinholdą, kur straipsnio autorius gyve- 
nimo disharmoniją supranta kaip praktikos provokaciją ir filo- 
sofinio įprasminimo reikalingumą.** Ta aplinkybė, kad laiko 
įsisąmoninimas yra peržengęs visuotinumą, o dvasia su savimi 
susvetimėjo, Hegeliui yra tiesiog nūdienos filosofavimo prielai- 
da. Kita prielaida, be kurios filosofija negali imtis savo misijos, 
Hegelis laiko iš Schellingo perimtą absoliuto idėją. Remdamasi 
absoliutu, filosofija gali iš anksto garantuoti protą parodysiant 
vienijimo galią. Protas turi pašalinti skilimo būseną, į kurią 
subjektyvybės principas įstūmė ir patį protą, ir „visą gyvenimo 
sąlygų sistemą“. Savąja kritika, tiesiogiai nukreipta į Kanto ir 
Fichte's filosofijos sistemas, Hegelis siekia paliesti ir moderny- 
bės savivoką, kuri tose sistemose reiškiasi. Kritikuodamas gam- 
„tos ir dvasios, juslumo ir intelekto, intelekto ir proto, teorinio 
ir praktinio proto, sprendimo galios ir vaizduotės, Aš ir Ne-aš, 
baigtybės ir nebaigtybės, žinojimo ir tikėjimo filosofines priešy- 
bes, jis ieško atsakymo į gyvenimo diferenciacijos keliamą kri- 
zę. Kitaip filosofinė kritika negalėtų duoti perspektyvos paten- 


“ H., WI, 23. 

*H., III, 362 ir tt. 

*H., II, 22 t. 

* „Jei iš žmonių gyvenimo dingsta vienijimo galia, o prieštaravimai, ne-. 
tekę savo gyvų sąsajų ir sąveikos, darosi savarankiški, tada atsiranda 
filosofijos poreikis. Iki tol tai yra atsitiktinumas, bet esamomis skili- 
mo sąlygomis įsitvirtinusią subjektyvybės ir objektyvybės prieštarą bū- 
tina mėginti įveikti ir intelektinio bei realaus pasaulio įvykumą suvok- 
ti kaip tapsmą.“ (H., II, 22.) 

kinti tą reikmę, kuri objektyviai tą kritiką iškelia. Subjektyvio- 
jo idealizmo kritika yra kartu ir modernybės kritika, moderny- 
bės, kuri tik šiuo būdu gali save įsisąmoninti ir pati save stabi- 
lizuoti. Čia kritika negali ir neturi naudoti kito įrankio, išsky- 
rus refleksiją, kurį ji randa kaip gryniausią naujųjų laikų principo 
raišką?!. Kadangi modernybė nori save pagrįsti remdamasi pati 
savimi, Hegelis priverstas kritinę modernybės sąvoką rutulioti 
iš pačiame Švietime glūdinčios dialektikos. 

Matysime, kaip Hegelis vykdys šią programą ir įklimps į di- 
lemą. Atlikus Švietimo dialektikos procedūras, pasirodys, kad 
tas laiko kritikos impulsas, kuris jas paleido, jau išnaudotas. 
Pirmiausia reikės parodyti, kas slypi tame „filosofijos prieškie- 
myje“, kuriame Hegelis įkurdina „absoliuto prielaidą“. Suvieni- 
jimo filosofijos motyvai kildintini iš jaunojo Hegelio krizės pa- 
tirčių. Jie glūdi įsitikinime, kad protas, kaip sutaikinamoji ga- 
lia, turi būti mobilizuojamas prieš suskaidytos epochos 
pozityvybes. Mitopoetinė modernybės sutaikymo versija, kurios 
Hegelis iš pradžių laikosi kartu su Hėlderlinu ir Schellingu, 
lieka, žinoma, susijusi su pavyzdine pirminės krikščionybės ir 
antikos praeitimi. Tik Jenos laikotarpiu Hegelis, sukūręs abso- 
liutaus žinojimo sąvoką, įgyja poziciją, duodančią jam galimybę 
peržengti Švietimo produktų - romantizmo meno, proto religi- 
jos ir pilietinės visuomenės — ribas, nesižvalgant į svetimus pa- 
vyzdžius. Pasitelkdamas absoliuto sąvoką, Hegelis grįžta prie 
savo jaunystės laikų intuicijų: subjektyvumą jis mano įveikti 
subjektine filosofija. Čia ir kyla dilema: modernybės savivokai 
jis galų gale turi nepripažinti modernybės kritikos galimybės. 
Kritika, nukreipta į absoliučią galią įgijusį subjektyvumą, virs- 
ta - tiesiog ironija - filosofo barimusi dėl subjektų, kurie dar 
nėra suvokę jo ir istorijos proceso, ribotumo. 


*"H.. II, 25 tt. 


II. HEGELIO MODERNYBĖS SAMPRATA 


Kai 1802 m. Hegelis, norėdamas iš vidaus sugriauti subjek- 
tyviojo idealizmo filosofiją, ėmė gvildenti Kanto, Jacobi'o ir 
Fichte's sistemas tikėjimo ir mokslo priešpriešos aspektu, jis 
nelabai laikėsi imanentiškumo principo. Jis lyg niekur nieko 
pasiremia viena Švietimo epochos diagnoze, ir jos vienos jam 
pakanka daryti prielaidą dėl absoliuto, vadinasi, kalbėti apie 
protą (kitaip negu atspindžio filosofijoje), kaip vienijimo galią: 
„Kultūra taip išaukštino pastaruosius laikus! (!) senosios prieš- 
taros tarp filosofijos ir pozityvaus tikėjimo atžvilgiu, kad tas 
prieštaravimas tarp tikėjimo ir žinojimo ... pačioje filosofijoje 
buvo nustumtas į šalį. Tačiau kyla klausimas, ar nugalėtojas 
protas nepatyrė panašaus likimo, kokį pergalingas barbarų tau- 
tų stiprumas paprastai patiria pralaiminčio civilizuotų tautų sil- 
pnumo atžvilgiu: išlaikyti išorinį viešpatavimą, bet pralaimėti 
dvasiškai. Šlovinga pergalė, kurią analitinis protas laimėjo prieš 
tai, kam jis menku savo religinio supratimo, kaip tikėjimo, iš- 
galėmis priešinosi, pasižiūrėjus dienos šviesoje yra tokia, kad 
nei teigiamybė, su kuria jis stojo į kovą, — religija, nei jis, kuris 
nugalėjo, neliko protu“ !. Hegelis įsitikinęs, kad Kanto ir Fich- 


'"H., II, 287. 

te's filosofijoje viršūnę pasiekusi Švietimo epocha protą pavertė 
stabu; ši epocha intelektą arba refleksiją pastatė proto vieton ir 
baigtybę pavertė absoliutu. Nebaigtybė atspindžio filosofijoje iš 
tikrųjų yra proto tik nustatyta, baigtybės neigime išsisemianti 
protingybė: „Protas, fiksuodamas (nebaigtybę), ją absoliučiai 
priešpriešina baigtybei, o refleksija, iškilusi iki proto, pašalin- 
dama baigtybę, vėl nusižemino iki proto tuo, kad fiksavo proto 
veiką priešindama; negana to, ir atkrisdama ji reiškia pretenziją 
būti protinga“?. Kaip matyti iš beatodairiškų kalbų apie „atkry- 
tį“, Hegelis čia klasta išgauna tai, ką stengiasi įrodyti: jis turėjo 
pirma įrodyti, o ne vien paprasčiausiai daryti prielaidą, kad pro- 
tas, kuris yra šis tas daugiau nei suabsoliutintas intelektas, tuos 
prieštaravimus, kuriuos privalo diskursiškai išskleisti, gali ly- 
giai taip pat prievarta ir suvienyti. Ne tiek argumentai, kiek gy- 
venimo patirtys duoda Hegeliui drąsos daryti prielaidą apie ab- 
soliučią vienijimo galią, tiksliau sakant, tos ano meto krizių pa- 
tirtys, kurias Hegelis sukaupė ir apmąstė Tiubingene, Berne ir 
Frankfurte ir atsivežė į Jeną. 

Jaunasis Hegelis ir jo vienmečiai draugai Tiubingeno semi- 
narijoje buvo, kaip žinoma, to meto laisvės judėjimų šalininkai. 
Jie gyveno pačiame religinio Švietimo įtampos lauke ir ginčijo- 
si pirmiausia dėl teologo Gottliebo Christiano Storro atstovau- 
jamos protestantiškosios ortodoksijos. Filosofijoje jie orientavo- 
si į Kanto moralės ir religijos filosofiją, o politikoje - į Prancū- 
zijos revoliucijos skelbtas idėjas. Griežtai reglamentuota 
seminarijos gyvenimo tvarka atliko dirginimo funkciją: „Storro 
teologija, seminarijos taisyklės ir valstybės konstitucija, kuri abi 
gynė ir saugojo, daugeliui (seminarijos gyventojų) atrodė vertos 
revoliucijos““. Teologijos studijose, kuriomis tada buvo užsiėmę 
Hegelis ir Schellingas, šis maištingas impulsas įgauna santūres- 
nę formą, nes reformacinio pobūdžio žvilgsnis nukrypo į pir- 
mykštę krikščionybę. Ketinimai, kuriuos jie priskiria Jėzui — 

2H., II, 21. 


*D. Henrich, Historische Voraussetzungen von Hegels System. - 
D. Henrich, Hegel im Kontext, Frankfurt am Main, 1971, 55. 

„daryti moralų savo tautos religingumą“* - yra jų pačių. Jie vie- 
nodai pasisako ir prieš Švietimo, ir prieš ortodoksijos šalinin- 
kus*. Abi pusės naudoja istorinį-kritinį Biblijos egzegezės me- 
todą, nors siekia konkrečių tikslų - arba pateisinti proto religi- 
ją, kaip ją pradėjo vadinti Lessingas, arba jos atžvilgiu ginti 
griežtą Lutherio mokymą. Ortodoksija buvo priversta gintis ir 
perimti savo priešininkų metodą. 

Hegelio pozicija kertasi su šitais frontais. Kartu su Kantu jis 
į religiją žiūri kaip į „proto suteiktą galią vykdyti teisę (ir) rū- 
pintis, kad ji galiotų““. Tačiau tokią galią Dievo idėja gali įgyti 
tik tada, kai religija persmelkia tautos dvasią ir papročius, kai ji 
dalyvauja valstybės institucijose ir visuomenės praktikoje, kai 
žmonių mąstyseną ir veiklos paskatas ji padaro imlias praktinio 
proto įstatymams ir apsigyvena jų širdyse. Tik kaip viešojo gy- 
venimo elementas religija gali protą padaryti praktiškai veiks- 
mingą. Hegelis yra Rousseau įtaigaujamas, kai tikrai liaudies 
religijai nustato tris reikalavimus: „Jos mokymai turi remtis 
bendruoju protu. Vaizduotė, širdis, kūniškumas neturi būti tušti 
žodžiai. Ji turi būti taip sutvarkyta, kad su ja sietųsi visos gyve- 
nimo reikmės, viešosios valstybės funkcijos“?. Negalima negir- 
dėti ir iš Prancūzijos revoliucijos dienų ataidinčių atgarsių apie 
proto kultą. Ši vizija paaiškina ir dvi jaunojo Hegelio teologi- 
nių raštų smogiamąsias kryptis - ortodoksiją ir proto religiją. 
Abi yra papildomosios distribucijos santykyje ir vienpusiški 


*H., I, 107. 

* Tai jaučiama šioje Hegelio užuominoje: „Mūsų laikais paplitęs krikš- 
čionių religijos interpretavimo būdas, kuris religijos tikrinimo atskai- 
tos tašku ima protą ir moralumą, o aiškinimui pasitelkia tautų ir lai- 
kų dvasią, vienos mūsų amžininkų dalies, nusipelniusios pagarbą ži- 
niomis, šviesiu protu ir gerais ketinimais, yra laikomas labdaringu 
švietimu, vedančiu prie žmonijos tikslo, prie teisybės ir dorybės, o ki- 
tos panašiomis žiniomis pasižyminčios ir tokių pat kilnių tikslų turin- “ 
čios, be to, dar šimtmečių autoriteto bei stiprios viešosios opinijos 
remiamos dalies apšaukiamas ištisu bloginimu“ (H., 1, 104); plg. 
D. Henrich (1971), 52 ir tt. 

*H., I, 103. 

"H., I, 33. 

Švietimo dinamikos, kuri, be abejo, skatina išsiveržti iš Švieti- 
mo ribotumo, produktai. 

Epochos ženklas - taip atrodo jaunajam Hegeliui - yra do- 
rovės pozityvizmas. „Pozityviomis“ Hegelis vadina religijas, ku- 
rios remiasi tik autoritetu, 0 apie žmogaus vertę sprendžia ne 
pagal jo moralęš; teigiami yra nurodymai, pagal kuriuos tikin- 
tieji turi įgyti Dievo prielankumą darbais, o ne moraliu elge- 
siu; teigiama yra viltis susilaukti atlygio anapus, teigiamas yra 
kai kurių rankose sutelkto mokymo atskyrimas nuo visų gyve- 
nimo ir turto; teigiamas yra kunigų žinojimo atskyrimas nuo 
minios tikėjimo fetišais, taip pat ir aplinkinis kelias, turintis 
vesti prie dorovės per vieno asmens autoritetą ir stebuklus; tei- 
giami yra patikinimai ir grasinimai, kurių tikslas - vien elgesio 
legalumas; pagaliau teigiamas ir svarbiausias dalykas yra asme- 
ninės religijos atskyrimas nuo viešojo gyvenimo. 

Jeigu visa tai yra teigiami tikėjimo, kurį gina artodoksai, po- 
žymiai, tai filosofams diskutuoti čia vieni juokai. Filosofai lai- 
kosi principo, kad religija paprasčiausiai neturi nieko teigiama, 
o bendrojo žmonių proto yra taip autorizuota, kad „jos įparei- 
gojimą kiekvienas supranta ir jaučia, kai tik atkreipė dėmesį“. 
Tačiau Švietimo atstovams Hegelis prieštarauja teigdamas, kad 
gryna proto religija yra ne mažiau abstrakti kaip ir tikėjimas fe- 
tišais, nes ji nepajėgia patraukti širdies ir daryti įtakos jaus- 
mams bei poreikiams. Ir ji veda tik prie kitos asmeninės religi- 
jos rūšies, nes yra atkirsta nuo viešojo gyvenimo institucijų ir 
nekelia entuziazmo. Tik tuo atveju, jei proto religija imtų viešai 
reikštis šventėse ir kultuose, susijungtų su mitais, jaudintų širdį 
ir fantaziją, religiškai teikiama moralė galėtų „įsipinti į visą 
valstybės struktūrą“!“. Protas religijoje įgauna objektyvią formą 
tik politinės laisvės sąlygomis — „liaudies religija, gimdanti ir 
maitinanti gilius įsitikinimus, eina koja kojon su laisve“!!. 


*H., I, 10. Sąvokas „moralė“ ir „dorovė“ jaunasis Hegelis dar tebevarto- 
ja kaip sinonimus. 

*H., I, 33. 

“H.. I, 77. 

"UH., I, 41. 

Todėl Švietimas tėra tik išvirkščioji ortodoksijos pusė. Kaip 
ortodoksija reikalauja mokymų teigiamumo, taip Švietimas — 
proto įstatymų objektyvumo; ir Švietimas, ir ortodoksija nau- 
doja tas pačias Biblijos kritikos priemones, abu prisideda prie 
skilimo įtvirtinimo ir vienodai neįstengia religijos padaryti do- 
rovine tautinės visumos totalybe ir sužadinti gyvenimą politinės 
laisvės sąlygomis. Proto religija, kaip teigiamas reiškinys, vado- 
vaujasi tam tikra priešingybe — tuo, „kuo mes nesame ir neturi- 
me būti“!, 

Hegelis kritikuoja ir panašaus pobūdžio diferenciaciją to 
meto politiniuose santykiuose bei valstybės institucijose, pir- 
miausia, pavyzdžiui, Berno pretenzijas viešpatauti Vo (Vaud) 
krašte, Viurtembergo magistrato ir Vokietijos imperijos konsti- 
tucijas“*. Kaip iš teigiama pasidariusios nūdienės religijos din- 
g0 gyva pirmykštės krikščionybės dvasia, taip ir politikoje „įsta- 
tymai prarado savo senąjį veiksmingumą, o dabartinis gyvybin- 
gumas nesugebėjo įsitvirtinti įstatymuose“. Teisės ir politikos 
formos, virtusios sustabarėjusia pozityvybe, pasidarė žmonėms 
svetimos. Apie 1800 m. Hegelis nusprendžia, kad ir religija, ir 
valstybė degradavo, virto tik mechanizmu, pavarų sistema, ma- 
šina“, 


2H., I, 254. 

5 Iš politinių jaunojo Hegelio raštų čia minėtini: I, 255 ir tt.; 268 ir 
tt.; 428 ir tt.; 451 ir tt. - Suprantama, šituose politiniuose raštuose 
dar trūksta atsvaros Švietimo kritikai. Ją Hegelis, kaip žinoma, patei- 
kia „Dvasios fenomenologijoje“, skyriuje „Absoliuti laisvė ir siaubas“. 
Ir čia ši kritika yra nukreipta prieš tuos filosofus, kurie abstrakčiais 
reikalavimais priešinasi senam, savo pozityvumu prisidengusiam reži- 
mui. Antra vertus, krizės potyris politiniuose raštuose išryškėja kur 
kas aiškiau, bent jau tiksliau, negu teologiniuose. Hegelis atvirai pasi- 
žada pralaužti laiko vargus, prieštaros jausmą, pokyčių reikmę, užkar- 
das ir kliūtis: „Geresnių, teisingesnių laikų paveikslas gyvai įsikūrė | 
žmonių sielose ir visų širdyse sužadino skaidresnių, laisvesnių sąlygų 
ilgesį bei troškimą ir suskaldė tikrovę“ (H., I, 268 t.). Plg. ir mano 
baigiamąjį žodį Hegelio politinių raštų rinkiniui: G. W F Hegel, Po- 
litische Schriften, Frankfurt am Main, 1966, 343 ir tt. 

SH, I, 465. 

5H., I, 219, 234 t. 

rencijuoja ir skaido, bet ir vienija. Ortodoksijos ir Švietimo ginče 
subjektyvybės principas sukuria pozityvybę, kuri, šiaip ar taip, 
kelia objektyvią reikmę ją įveikti. Kol galės imtis šios Švietimo 
dialektikos, Hegelis turi, be abejo, parodyti, kaip, remiantis tuo 
principu, dėl kurio ji galima, paaiškinti pozityvybės įveiką. 


II 


Savo ankstyvuosiuose raštuose Hegelis vartoja sutaikomo- 
sios proto jėgos, kurios neįmanoma taip paprastai išvesti iš 
subjektyvumo, sąvoką. 

Autoritarinį savimonės aspektą jis pabrėžia visuomet, kai 
turi galvoje refleksinę diferenciaciją. Modernieji „pozityvybės“ 
reiškiniai subjektyvumo principą demaskuoja kaip vieną iš tų, 
kurie viešpatauja. Taip „laiko bėdas“ apibūdina dabartinės reli- 
gijos, kurių Švietimas kartu ir provokuoja, ir stiprina, pozityvu- 
mas, taip jas apibūdina apskritai dorybingumo pozityvizmas; O 
„bėdoje žmogus arba paverčiamas objektu ir imamas gniuždyti, 
arba jis paverčia objektu gamtą ir ima ją slopinti“!“. Šis repre- 
syvus proto pobūdis glūdi apskritai jau paties subjekto santykių 
struktūroje, t. y. galėjime daryti objektu patį save. Be abejo, jau 
krikščionybė pašalino dalį žydų tikėjimo pozityvybės, o protes- 
tantizmas — dalį katalikų tikėjimo pozityvybės, tačiau net Kan- 
to moralės ir religijos filosofijoje sugrįžta dar viena pozityvybė, 
ir šį kartą kaip paaiškintas paties proto elementas. Šia prasme 
Hegelis įžvelgia skirtumą tarp „laukinio vienvaldžio“, kuris tik 
aklai viešpatauja, ir modernybės protingo sūnaus, paklūstančio 
vicn pareigai; Hegelis regi skirtumą ne vergovės ir laisvės dife- 
rencijoje, o vien tik tame, „kad anas turi išorinį valdovą, o šis 
valdovą nešiojasi savyje ir kartu yra jo vergas: bendrybė yra bū- 
tina ir amžinai svetima ypatingiems dalykams, instinktams, po- 
linkiams, patologinei meilei, gašlumui, nesvarbu, kaip juos va- 


“H.. I, 318. 


38 


dinsi, lieka dar nesunaikinama pozityvybė, kuri galiausiai ima 
piktinti todėl, kad turinys, glūdintis bendrame pareigos įstaty- 
me, yra prieštaringas — kartu ribotas ir visuotinis - ir vardan vi- 
suotinybės formos dėl jos vienpusiškumo reiškia didžiausias 
pretenzijas“!", 

Tame pačiame straipsnyje „Apie krikščionybės dvasią ir jos 
likimą“ Hegelis sukuria sutaikomojo proto, naikinančio pozity- 
vybę ne tik dėl akių, sampratą. Kaip šitą protą, kaip vienijančią 
galią, pradeda jausti subjektai, jis aiškina, pavyzdžiui, likimo 
valia patirtos bausmės modeliu!*. Dorovinga — skirdamas nuo 
moralios - dabar jis vadina tokią visuomenės būseną, kurioje 
visi piliečiai įgyvendina savo teises ir patenkina savo reikmes, 
nepažeisdami kitų interesų. Nusikaltėlis, kuris tokius santykius 
griauna trikdydamas ir slopindamas svetimą gyvenimą, dėl savo 
veiksmų patiria susvetimėjusio gyvenimo, jam priešiško likimo 
galią. Jis priverstas kaip likimo istorijos būtinybę pajusti tai, 
kas iš tikrųjų yra tik reakcija į atstumtą ir atskirtą gyvenimą. Ta 
jėga priverčia kaltąjį kentėti tol, kol jis, naikinęs kito gyvenimą, 
pajus savojo nepriteklius, kol, nusigręžęs nuo svetimo gyveni- 
mo, suvoks svetimumą sau pačiam. Per šį likimo priežastingu- 
mą įsisąmoninami nutraukti dorovinės visuotinybės saitai. Su- 
skilusi visuotinybė gali būti vėl sutaikyta tik tuo atveju, jei iš 
neigiamybės, kuri patiriama dėl įvykusio skilimo, atsiranda pra- 
rastojo gyvenimo ilgesys ir jei šis dalyvius verčia atskilusioje 
svetimojo egzistencijoje vėl atpažinti savo paneigtąją prigimtį. 
Tada abi pusės pamato pablogėjusią padėtį, kaip atsiskyrimo, 
abstrahavimosi nuo savo bendrų gyvenimo sąsajų rezultatą — ir 
tose bendrose gyvenimo sąsajose jos įžvelgia savo egzistenciją. 

Taigi Hegelis abstraktiems moralės įstatymams priešpriešina 
visai kitokį konkretaus kaltės siejimo dėsnį, kuris atsiranda 
skylant prielaidiniam dorovės visuotinumui. Tačiau panašiai 
kaip praktinio proto įstatymų, negalima, apeinant autonomiš- 


"H., I, 323. 
S H., I, 342 ir tt. 

kos valios sąvoką, ano teisingojo likimo bylinėjimosi kildinti iš 
subjektyvybės principo. Likimo dinamizmas randasi veikiau iš 
intersubjektiniu pagrindu sudarytos gyvenimo sąsajų simetrijos 
pažeidimo ir tarpusavio pripažinimo, t. y. gyvenimo sąsajų, nuo 
kurių viena dalis atsiskiria ir per tai susvetimėja su visomis ki- 
tomis dalimis ir jų bendru gyvenimu. Tik šitas atitrūkimo nuo 
intersubjektyviai suskaidyto gyvenamojo pasaulio aktas sukuria 
subjekto ir objekto santykius. Šie santykiai, kaip svetimas ele- 
mentas, tik papildomai įvedami į sąlygas, kurios iš prigimties 
paklūsta subjektų tarpusavio supratimo struktūrai, o ne subjek- 
to vykdomai suobjektinimo logikai. Taip pat ir „pozityvumas“ 
dėl to įgyja kitą reikšmę. To, kas sąlygiška, suabsoliutinimas į 
nesąlygiška kildinamas nebe iš suskilusio subjektyvumo, virši- 
jančio savo pretenzijas, 0 iš susvetimėjusio subjektyvumo, atsi- 
sakiusio bendro gyvenimo. Ir represija, kuri dėl to atsiranda, 
remiasi intersubjektinės pusiausvyros pažeidimu, o ne objektu 
padaryto subjekto pavergimu. 

Hegelis negali susitaikymo, t. y. suskilusios visuotinybės as- 
pekto, pagrįsti savimone arba pažįstančiojo subjekto santykiu 
su pačiu savimi. Kai tik jis ima protestuoti prieš tarpusavio su- 
pratimo santykių intersubjektyvybę, nepataiko į esminį moder- 
nybės savęs pagrindimo taikinį - pozityvybę mąstyti taip, kad ją 
būtų galima ir įveikti to paties principo, iš kurio ji kyla - sub- 
jektyvybės — pagrindu. 

Tas rezultatas nėra toks nepaprastas, jei prisiminsime, kad 
jaunasis Hegelis į pozityvybę susiliejusias gyvenimo sąlygas aiš- 
kina dabarties analogija su helenizmo žlugimo laikotarpiu. Sa- 
vąją dabartį jis atspindi klasikinių pavyzdžių irimo epochoje. 
Kad įvyktų lemtingas susiskaidžiusios modernybės susitaiky- 
mas, jis kelia dorovinio visuotinumo prielaidą, kuri išauga ne 
modernybės dirvoje, 0 yra perimta iš ankstyvosios krikščiony- 
bės bendruomeninio religingumo ir graikų polio. 

Prieš autoritarinius į subjektą sutelkto proto įsikūnijimus 
Hegelis mobilizuoja vienijančią intersubjektyvybės, keliančios 
„meilės“ ir „gyvenimo“ šūkius, galią. Subjekto ir objekto tar- 

pusavio santykių pozicija užimama tuo, kad esama subjektų ko- 
munikacinio tarpininkavimo pačia plačiausia prasme. Gyvoji 
dvasia yra bendrumą kurianti terpė tuo požiūriu, kad vienas 
subjektas suvokia savo bendrumą su kitu, bet vis tiek gali likti 
savimi. Tuomet subjektų atskyrimas duoda pradžią sutrikdytos 
komunikacijos dinamikai, kurioje, be abejo, kaip tikslas glūdi 
dorovinio santykio atkūrimas. Šis minties posūkis buvo pagrin- 
das paskatinti pasivyti ir pertvarkyti komunikacijos teorijos 
prasme subjektinėje filosofijoje išplėtotą proto refleksijos sąvo- 
ką. Hegelis nenuėjo!* šiuo keliu, nes iki tol dorovinio visuoti- 
numo idėją plėtojo tik siedamas ją su liaudies religijos, kurioje 
komunikacinis protas įgavo istorinių bendruomenių, tokių kaip 
pirmykštės krikščionių bendruomenės arba graikų polis, suidc- 
alintą formą, idėja. Kaip liaudies religija ji yra ne tik iliustraty- 
vi, bet ir neatsiejamai susipynusi su idealiais šitos klasikinės 
epochos bruožais. 

Tačiau dabar modernieji laikai išsikovojo savo savimonę per 
tokią refleksiją, kuri nebeleidžia sistemingai remtis minėtomis 
pavyzdinėmis praeitimis. Tikėjimo ir žinojimo prieštara, kaip 
matyti iš Jakobio ir Kanto ginčo bei Fichte's reakcijos, persikėlė 
į pačią filosofiją. Šiuo samprotavimu Hegelis pradeda savo 
straipsnį. Tai verčia jį atsisveikinti su mintimi, kad pozityviąją 
religiją ir protą esą galima sutaikyti, reformomis atnaujinant pir- 
mykštės krikščionybės dvasią. Tuo pačiu metu Hegelis susipažįs- 
ta su politine ekonomija. Ir čia jis priverstas suvokti, kad kapita- 
listinė ūkio sistema pagimdė modernią visuomenę, kuri, tradi- 
ciškai vadinama „buržuazine visuomene“, yra visiškai nauja, su 
klasikinėmis societas civilis arba polio formomis nepalyginama 
tikrovė. Nepaisant kai kurių romėnų teisės tradicijų tęstinumo, 
Hegelis nebegali žlugusios Romos imperijos visuomenės struk- 


" Čia aš neatsižvelgiu į Jėnos laikotarpio realizmo lilosofiją, kurioje 
jaunojo Hegelio raštų intersubjektyvizmo teorijos pirmieji pažymiai 
paliko pėdsakus. Plg. J. Habermas, Arbeit und Interaktion. - J. Ha- 
bermas, Technik und Wissenschaft als „Ideologie“, Frankfurt am 
Main, 1968, 9 ir tt. 

tūros lyginti su privatinės nuosavybės teisės principais besitvar- 
kančia moderniosios buržuazinės visuomenės struktūra. Kartu 
Jis netenka fono, kuriame vėlyvąją Romos imperiją būtų galima 
pamatyti kaip žlungančią, taigi išvysti išgarsintąją politinę Atėnų 
miesto-valstybės laisvę, jos pavyzdžio moderniesiems laikams 
pobūdį. Trumpiau sakant, ir labai energingai interpretuojama 
polio bei pirmykštės krikščionybės dorovė nebegalėjo būti tas 
matas, kurį tiktų perimti vidinį skilimą patyrusiai modernybei. 

Tai, matyt, buvo ta priežastis, kodėl Hegelis nebėjo komuni- 
kacinio proto idėjos plėtojimo kryptimi, kuri jo jaunystės raš- 
tuose buvo aiškiai nubrėžta, ir kodėl Jenos laikotarpiu jis išplė- 
tojo absoliuto sąvoką, davusią galimybę subjektinėje filosofijoje 
atitrūkti nuo krikščionybės ir antikos pavyzdžių, tiesa, dar vie- 
nos dilemos kaina. 


III 


Prieš pradedant aptarinėti filosofinį sprendimą, kurį Hege- 
lis gali pasiūlyti modernybės savęs pagrindimui, pravartu ret- 
rospektyviai pažvelgti į tą seniausią sistemos programą, kuri iš- 
likusi viename Hegelio rankraštyje ir kurioje atsispindi ben- 
dras Frankfurte susirinkusių bičiulių Hėlderlino, Schellingo ir 
Hegelio įsitikinimas“. Kaip tik čia į apyvartą paleidžiamas dar 
vienas elementas — menas, kaip į ateitį nukreipta sutaikymo ga- 
lia. Proto religija, norėdama tapti liaudies religija, turi atsiduoti 
menui. Proto ir širdies monoteizmas turi susijungti su vaizduo- 
tės politeizmu ir sukurti idėjoms tarnaujančią mitologiją: „Kol 
idėjos nepaverstos estetiškomis, t. y. nesumitologintos, jos liau- 
dies nedomina; ir priešingai, kol mitologija nėra pasidariusi 
protinga, filosofas turi jos gėdytis“?!. Dorovinė visuotinybė, ku- 


* R. Bubner (Hrsg.), Das alteste Systemprogramm, Bonn, 1973; dėl ran- 
kraščio kilmės plg. straipsnius iš: Chr. Jamme, H. Schneider (Hrsg.), 
Mythologie der Vernunft, Frankfurt am Main, 1984. 

*H., 1, 236. 

ri neslopina jokios jėgos ir duoda galimybę plėtoti visas jėgas, 
bus įkvėpta poetinį pagrindą turinčios religijos. Tada šitos mi- 
tologinės poezijos juslumą vienodai galės suvokti ir liaudis, ir 
filosofai“22. 

Šita programa primena Schillerio 1795 m. paskelbtas idėjas 
apie estetinį žmogaus ugdymą?“; ja vadovaujasi Schellingas, kur- 
damas savo transcendentalaus idealizmo sistemą (1800 m.); ir 
ji daro įtaką Holderlino mąstymui iki gyvenimo pabaigos.“ O 
Hegelis netrukus pradeda abejoti estetine utopija. 1801 m. pa- 
rašytame veikale „Differenz der fichteschen und schellingschen 
Philosophie...“ jis nebesuteikia jai jokio šanso, nes dvasios su- 
svetimėjimo procese „artimesnis, rimtas santykis su gyvuoju 
menu“ nebegalįs susilaukti dėmesio“. Ankstyvojo romantizmo 
poezija Jėnoje gimsta tarsi Hegelio akyse. Hegelis iškart pajau- 
čia, kad romantizmo menas artimas laiko dvasiai: jo subjekty- 
vizme reiškiasi modernybės dvasia. Tačiau kaip skilimo poezija 
romantizmo menas vargiai gali atlikti „žmonijos mokytojo“ 
misiją; jis skinasi kelią link anos meno religijos, kurios Hegelis 
Frankfurte kartu su Holderlinu ir Schellingu primygtinai rei- 
kalavo. Filosofija jam negali paklusti. Veikiau ji pati turi su- 
vokti save kaip vietą, kurioje protas reiškiasi kaip absoliuti vie- 
nijimo galia. O kadangi Kanto ir Fichte's sistemose ji įgavo re- 
fleksinės filosofijos formą, Hegelis yra priverstas, iš pradžių 
eidamas Schellingo pėdomis, mėginti iš pagrindinės refleksinės 
filosofijos idėjos, t. y. iš subjekto santykio su pačiu savimi, išru- 
tulioti tokią proto sąvoką, kuri padėtų įprasminti krizės patirtį 
ir kritikuoti susiskaidžiusią modernybę. 

Hegelis nori savo jaunystės laikų intuiciją sukonkretinti ta 
prasme, kad moderniajame pasaulyje emancipacija turi virsti 


2 „Galiausiai vieni kitiems ranką turės paduoti apsišvietusieji ir neapsi- ' 
švietusieji, mitologija turės pasidaryti filosofiška, liaudis - protinga, 0 
filosofija - mitologiška, kad filosofus padarytų jautrius.“ H., I,.236. 

3 Plg. ekskursą šios kn. p. 56 ir tt. 

* D. Henrich (1971), 61 ir tt. 

žH., II, 23. 

nelaisve, nes kurstanti refleksijos jėga pasidarė savarankiška, o 
vienyti ji dar gali tik panaudodama pavergiančiojo subjekto jė- 
gą. Modernųjį pasaulį kankina klaidingos tapatybės, kadangi jis 
ir kasdienybėje, ir filosofijoje sąlygiškus dalykus dažnai paver- 
čia absoliučiais. Tikėjimo ir politinių institucijų teigiamybes, 
apskritai susiskaidžiusią dorovę atitinka Kanto filosofijos dog- 
matizmas. Pastaroji suabsoliutina intelektualaus žmogaus savi- 
monę, kuri susiskaidžiusiam pasauliui „išlaiko objektyvų sąryšį 
ir atsparą, substancialumą, daugį ir net tikrovę bei galimybę, - 
objektyvią apibrėžtybę, kurią žmogus mato ir išmeta“. Ir kas 
pažinime tinka subjektyvumo ir objektyvumo vienovei, tinka 
taip pat baigtybės ir nebaigtybės, paskirybės ir bendrybės, lais- 
vės ir būtinybės religijoje, valstybėje ir moralėje tapatybei; bet 
visa tai yra klaidingos tapatybės, nes „suvienijimas yra prievar- 
tinis, viena pasiglemžia kita ... tapatybė, turinti būti absoliuti, 
yra dalinė“?', 

Kitokį negu vien teigiamą neprievartinės tapatybės reikalavi- 
mą, prievartos sąlygomis fiksuotą suvienijimą Hegeliui, kaip 
matėme, patvirtina gyvi krizės potyriai. Tačiau jei tikroji tapaty- 
bė savo ruožtu turi būti išplėtota iš refleksinės filosofijos pra- 
do, tai protą greičiausiai reikia mąstyti kaip subjekto santykį su 
savimi, bet dabar - kaip refleksiją, kuri kitam imponuoja ne 
kaip absoliuti subjektyvumo galia, bet savo pastovumą ir savo 
judėjimą realizuoja priešindamasi visiems suabsoliutinimams, 
t. y. vėl likviduodama visa, ką teigiamo sukuria subjektas. Todėl 
vietoj abstrakčios baigtybės ir priešpriešos Hegelis postuluoja 
absoliutų iš savo substancijos savimonę pasiekusio subjekto san- 
tykį su pačiu savimi, subjekto, kuris baigtybės ir nebaigtybės 
vienovę bei skirtybę turi savyje. Priešingai, negu mano Hėlder- 
linas ir Schellingas, šis absoliutus subjektas turi eiti pirm pa- 
saulio proceso ne kaip būtis arba intelektinė žiūra, o - baigty- 
bės ir nebaigtybės santykio procesc - tik paskui vienas kitą ir 


*H.. U, 309. 

per tai egzistuoti varginančioje paties savęs įsisąmoninimo 
veikloje. Absoliutas suvokiamas ne kaip substancija, ne kaip 
subjektas, o vien tik kaip besąlygiškai savęs su savimi kuriančio 
santykio perteikimo procesas.* 

Šita Hegeliui būdinga mąstymo figūra panaudoja subjektinės 
filosofijos priemones į subjektą sutelktam protui įveikti. Ji duo- 
da brandžiam Hegeliui galimybę apkaltinti modernybę nusi- 
žengimais nesiremiant kitu negu jame pačiame glūdinčiu sub- 
jektyvybės principu. Hegelio estetika - puikus to pavyzdys. 

Į meno sutaikomąją jėgą viltis dėjo ne vien Frankfurto bu- 
čiuliai. Kaip tik ginče dėl to, ar klasikinis menas laikytinas pa- 
vyzdžiu, buvo įsisąmoninta — iš pradžių Prancūzijoje, paskui ir 
Vokietijoje - modernybės savęs pagrindimo problema. H. R. 
JauBas parodė“, kaip Friedrichas Schlegelis ir Friedrichas 
Schilleris savo darbuose „Apie graikų filosofijos studijavimą“ 
(1797) ir „Apie naivią ir sentimentalią pocziją“ (1796) aktuali- 
zavo prancūzų „skundo“ keliamą klausimą, atskleidė moder- 
niosios poezijos savitumą ir išdėstė savo nuomonę dėl dilemos, 
kuri kilo, kai reikėjo klasicistų pripažintą klasikinio meno pa- 
vyzdingumą suderinti su modernybės pranašumu. Panašiai abu 
autoriai stiliaus skirtumus aprašo kaip objektyvumo ir įdomu- 
mo, natūralumo ir dirbtinumo, naivumo ir sentimentalumo 
priešingybę. Klasikinio meno gamtos mėgdžiojimui jie prieš- 
priešina modernųjį meną, kaip laisvės ir refleksijos aktą. 
Schlegelis grožio ribas praplečia jau tuo, kad nurodo esant 
bjaurasties estetiką, kuri skiria vietos pikantiškumui ir avantiū- 
rizmui, stulbinimui ir naujumui, šokiravimui ir šlykštumui. O 
kol Schlegelis delsia aiškiai atsisakyti klasikinio meno idealo, 
Schilleris tarp antikos ir naujųjų laikų nustato istorinę-filosofi- 
nę hierarchiją. Tiesa, moderniajam refleksijos poetui naiviosios 
poezijos tobulybė nepasiekiama, tačiau vietoj to modernusis 
menas siekia tarpiškos vienovės sų gamta idealo — ir šiam 


* D. Henrich, Hegel und Hėlderlin. - D. Henrich (197|), 35 ir tt. 


> H. R. JauB, Schlegels und Schillers Replik.- H. R. JauB (1970), 67 

„teiktina begalinė pirmenybė“ tikslo, kurį antikinis menas pa- 
siekė mėgdžiodamas gamtos grožį, atžvilgiu. 

Schilleris refleksiniam romantizmo menui suteikė apibrėžtį 
šiam dar nė neatsiradus. Hegelis romantinį meną jau galėjo 
matyti savo akimis, kai Schillerio istorinį-filosofinį moderniojo 
meno aiškinimą įterpė į savo absoliutinės dvasios sąvoką“?. Me- 
ne apskritai dvasia turi suvokti save kaip vienalaikį suišorėjimo 
ir grįžimo į save procesą. Menas yra juslinė forma, kurioje ab- 
soliutas save suvokia vaizdingai, o religija ir filosofija — tai 
aukštesniosios formos, kuriomis absoliutas save įsivaizduoja ir 
suvokia. Vadinasi, menas jau pačiu terpės juslumu susiduria su 
vidaus barjeru ir galiausiai peržengia absoliuto vaizdavimo bū- 
do ribą. Yra toks dalykas kaip „po meno“*!. Iš šitos perspekty- 
vos Hegelis gali aną idealą, kurio modernusis menas, anot 
Schillerio, tik siekia, bet pasiekti neįstengia, perkelti į anapus 
meno sferą, kur jis, kaip idėja, gali būti įgyvendintas. Tačiau ta- 
da dabarties menas turėtų būti interpretuojamas kaip pakopa, 
kurioje, atsiradus romantinio meno formai, menas panaikina 
save, kaip meną. 

Taigi estetikos klausimais vykęs ginčas tarp sena ir nauja už- 
baigiamas elegantiškai: romantizmas yra meno „baigtis“ — tiek 
meno subjektyvistinio žlugimo refleksijoje prasme, tiek dar prie 
simboliškumo prikaustytos absoliuto vaizdavimo formos re- 
fleksinio pralaužimo prasme. Į jau nuo Hegelio laikų nuolat pa- 
šaipiai keliamą klausimą, „ar tokio pobūdžio gaminiai išvis dar 
vadintini meno kūriniais“*?, atsakoma tikrai ambivalentiškai. 
Modernusis menas iš tikrųjų yra dekadentinis, bet kaip tik dėl 
to pažengęs absoliutaus žinojimo kryptimi, o klasikinis menas, 
nors ir išlaiko savo pavyzdingumą, tačiau teisėtai yra įveiktas: 
„Klasikinė meno forma pasiekė viršūnę, tai, kas meniniam su- 
juslinimui iš viso yra įmanoma“*; vis dėlto jos naivumui trūks- 


* H., XIII, 89. 
"H., XIII, 141. 
*H.. XIV, 223. 
*H., XIII, 111. 

ta refleksijai į meno paties savaime ribotumo, kuris romantinė- 
se irimo tendencijose taip akivaizdžiai išryškėjo. 

Tą patį modelį Hegelis pritaiko ir krikščionių religijai. Me- 
no ir religijos nykimo gretybės yra aiškios. Absoliutų dvasingu- 
mą religija pasiekė protestantizme; Švietimo epochoje ji galiau- 
siai atskilo nuo pasaulietinės sąmonės: „Mūsų epochai nebeke- 
lia sielvarto visai nepažinti Dievo, priešingai, laikoma 
didžiausia įžvalga, kad šitas pažinimas esąs net neįmanomas“**. 
Refleksija, kaip ir mene, įsiveržė ir į religiją; substancinis tikė- 
jimas užleido vietą arba abejingumui, arba šventeiviškam senti- 
mentalumui. Nuo tokio ateizmo religijos turinį gelbsti filosofi- 
ja, sugriaudama religinę formą. Nors filosofija neturi skirtingo 
nuo religijos turinio, bet kai ji religijos turinį transformuoja į 
sąvokinį žinojimą, „tikėjime niekas nebepateisinama““. 

Jei akimirką stabtelėsime ir žvilgtelėsime į minties procesą, 
susidarys įspūdis, jog Hegelis savo tikslą pasiekė. Per absoliutą, 
įveikiantį visus suabsoliutinimus ir sau pasiliekantį vien begali- 
nį, visą baigtinumą suryjantį santykio su savimi kaip būtinybės 
procesiškumą, Hegelis gali suvokti modernybę remdamasis pa- 
čios modernybės principu. Ir tai darydamas jis rodo filosofiją 
esant vienijimo galią, įveikiančią visas iš pačios refleksijos atsi- 
radusias pozityvybes, ir tuo pašalina modernius žlugimo reiški- 
nius. Tačiau šitas tiesmukas įspūdis klaidina. 

Jeigu tai, ką Hegelis kadaise turėjo galvoje kalbėdamas apie 
liaudies religijos idėją, palyginsime su tuo, kas lieka po meno 
išnykimo religijoje, o tikėjimo - filosofijoje, suprasime tą nusi- 
vylimą, kuris jį apima religijos filosofijos pabaigoje. Filosofinį 
protą geriausiu atveju pajėgia paveikti dalinis susitaikymas - be 
išorinio anos viešosios religijos bendrumo, kuris liaudį turėjo 
padaryti protingą, o filosofus - jautrius. Liaudis veikiau pasi- 
jaučia apleista savo sufilosofėjusių kunigų: „Šiuo požiūriu filo- 
sofija yra atsiskyrusi šventenybė, o jos tarnai sudaro izoliuotą 


*H., XVI, 34. 
*H., XVII, 343. 

kunigų luomą, kuris neturi teisės eiti kartu su pasauliu ... Tai, 
kaip laikiška, empirinė dabartis išsikapstys iš savo kolizijos, 
kokią įgaus formą, yra jos pačios reikalas, o ne tiesioginis prak- 
tinis filosofijos dalykas“. 

Švietimo epochos dialektika, pasiekusi savo tikslą, sunaudo- 
jo to laikotarpio reiškinių kritikos impulsą, kuris ir buvo davęs 
pradžią tai kritikai. Šitą neigiamą rezultatą dar aiškiau parodo 
buržuazinės visuomenės valstybėje „panaikinimo“ konstrukcija. 


IV 


Aristotelio tradicijoje senoji Europoje galiojusi politikos 
kaip valstybę ir visuomenę apimančios sferos samprata ištisai 
išliko iki pat XIX a. „Viso ūkio“ ekonomika, t. y. žemės ūkio 
ir amatų produkcijos mainais paremtas ūkis, papildomas vieti- 
nių rinkų, sudaro pagal šį įsivaizdavimą visos politinės santvar- 
kos pagrindą. Socialinis susisluoksniavimas ir skirtingas daly- 
vavimas politinėje valdžioje (arba pašalinimas iš jos) eina koja 
kojon: politinės valdžios konstitucija integruoja visą visuomenę. 
Aišku, ši samprata nebetinka moderniosioms visuomenėms, ku- 
riose privačios nuosavybės teisės pagrindu organizuotas kapita- 
listinės ekonomikos prekinis ūkis atsiskyrė nuo valdžios san- 
tvarkos. Mainomoji vertė ir valdžia padėjo susikurti dviem 
veiklos sistemoms, kurios funkciškai viena kitą papildo — socia- 
linė sritis atsiskyrė nuo politinės, depolitizuota ekonomikos vi- 
suomenė - nuo subiurokratėjusios valstybės. Ši raida turėjo pra- 
lenkti klasikinę politikos teoriją. Todėl pastaroji nuo XVIII a. 
pabaigos suskyla į politine ekonomija grindžiamą visuomenės 
teoriją ir į moderniosios prigimtinės teisės inspiruotą valstybės 
teoriją. 

Šitoje mokslo raidoje Hegelis užima tarpinę padėtį. Jis 
pirmasis atitinkamą moderniosios visuomenės sampratą api- 


*H., XVII, 343 ir t. 

būdina ir terminologiškai tuo, kad valstybės politinį aspektą 
atskiria nuo „pilietinės visuomenės“. Modernybės ir senovės 
priešpriešinimą meno teorijos požiūriu jis tartum pasiveja jų 
priešpriešinimu visuomenės teorijos požiūriu: „Pilietinėje vi- 
suomenėje kiekvienas sau - tikslas, visa kita jam yra niekas. 
Bet be santykio su kitais jis negali visiškai pasiekti savo tiks- 
lų; todėl šie kiti yra priemonės ypatingybės tikslui. Bet ypa- 
tingas tikslas, santykiuodamas su kitais, suteikia sau ypatingy- 
bės formą ir pasitenkina pats, kartu patenkindamas kitų gero- 
vę“*. Rinkos santykius Hegelis aprašo kaip doroviškai neut- 
ralią sritį privatiems, „savanaudiškiems“ strateginiams intere- 
sams realizuoti, o šie drauge pagrindžia „visapusiškos pri- 
klausomybės sistemą“. Pilietinė visuomenė, kaip ją apibūdina 
Hegelis, iškyla kaip „kraštutinumuose pranykusi dorovė“, 
kaip tai, „kas priklauso pražūčiai““š; antra vertus, ji, „šiuolai- 
kinio pasaulio kūrinys“*, įgyja pateisinimą emancipuodama 
individą formaliai laisvei: poreikių ir darbo savivalės išjudi- 
mas yra būtinas veiksnys „ypatingybėje formuoti subjektyvu- 
mą““, 

Nors naujasis „pilietinės visuomenės“ terminas imamas var- 
toti vėliau, „Teisės filosofijos apmatuose“, naująją sampratą 
Hegelis sukūrė jau Jėnos laikotarpiu. Straipsnyje „Apie moks- 
linius prigimtinės teisės nagrinėjimo būdus“ (1802) jis remiasi 
politine ekonomija, kad „bendrą tarpusavio priklausomybės 
sistemą fizinių poreikių ir darbo požiūriu“*! galėtų analizuoti 
kaip „nuosavybės ir teisės sistemą“. Jau čia jam iškyla proble- 
ma, kaip pilietinę visuomenę suprasti ne vien kaip substanci- 
nės dorovės išnykimo sferą, o atsižvelgiant į jos negatyvumą 
kartu ir kaip būtiną dorovės veiksnį. Hegelis vadovaujasi prie- 
laida, kad antikinio valstybės idealo neįmanoma atgaivinti 


"H., VII, 340.- H., TFA, 290. 
*H., VII, 340, 344. 

*H., VII, 340. 

"“H., VII, 343.- H., TFA, 295. 
*H., II, 482. 

šiuolaikinės, depolitizuotos visuomenės sąlygomis. Antra ver- 
tus, jis laikosi tos dorovinės visuotinybės, kuri jį iš pradžių do- 
mino kaip liaudies religija - taip jis ją vadino. Taigi dorovinį 
antikos idealą pranašumo prieš naujųjų laikų individualizmą 
prasme jis turi perteikti visuomenės modernybei būdingomis 
realijomis. Darydamas skirtumą tarp valstybės ir visuomenės - 
tai Hegelis iš tikrųjų pradėjo jau Jėnos laikotarpiu, - jis kartu 
atsiriboja ir nuo restauracinės valstybės filosofijos, ir nuo ra- 
cionalios prigimtinės teisės. Nors restauracinė valstybės teisė 
neperžengia substancinės dorovės idealo ir valstybę suvokia 
dar tik kaip išplėstus šeimos santykius, bet individualistinė 
prigimtinė teisė nepakyla net iki dorovės idėjos, ir būtinybės 
bei intelekto valstybę ji tapatina su pilietinės visuomenės priva- 
tinės teisės santykiais. Šiuolaikinės valstybės savitumas pama- 
tomas tik tada, kai pilietinės visuomenės principas suvokiamas 
kaip turintis rinkos požymių, t. y. kaip nevalstybinio suvisuo- 
menėjimo principas. Nes „didžiulė šiuolaikinių valstybių prin- 
cipo jėga ir gylis yra subjektyvybės principui leisti pasiekti vir- 
šūnę savarankiškame asmeninės ypatingybės kraštutinume ir 
kartu grąžinti substancinę vienybę ir taip išsaugoti jį jame pa- 
čiame““*. 

Šioje formuluotėje ne tik išsakyta valstybės ir visuomenės 
santykio problema, bet pateikiamas ir jos tendencingas spren- 
dimas, kurį siūlo Hegelis. Juk nėra savaime suprantama, kad 
dorovės sritis, apimanti šeimą, visuomenę, politinės valios 
formavimąsi ir valstybės aparatą kaip visumą, turi susijungti, t. 
y. suvokti pati save, tik valstybėje, tiksliau sakant, susijungti vy- 
riausybėje ir jos monarchinėje viršūnėje. Iš pradžių Hegelis gali 
tik paaiškinti, kad poreikių ir darbo sistemoje kyla - ir kodėl 
kyla — antagonizmai, kurie nėra apčiuopiami vien tik pilietinės 
visuomenės savireguliacijos būdu; tai jis aiškina, ir visiškai to 
meto lygmeniu, tuo, kad „daugybė žmonių nusigyvena ..., o tai 
savo ruožtu padeda didžiulius turtus sukaupti vienose ranko- 


“H., VII, 407.- H., TFA, 374. 

se““. Suprantama, kad dėl to kyla funkcinė būtinybė antagonis- 
tinę visuomenę įkomponuoti į gyvybingos dorovės sritį. Šita iš 
pradžių tik reikalaujamoji bendrybė turi dvejopą absoliučios 
dorovės formą, kuri visuomenę, kaip vieną iš savo veiksnių, įji- 
ma į save, ir nuo visuomenės skirtingą „pozityvios bendrybės“ 
formą - kad būtų suvoktos savigriovos tendencijos ir kartu 
emancipacijos rezultatai. Hegelis šią pozityvybę mano esant 
valstybę ir įkomponavimo problemą išsprendžia visuomenės 
„Iišnykimu“ konstitucinėje monarchijoje. 

"Tačiau prie šito sprendimo prieinama tik tuo atveju, jei pos- 
tuluojamas absoliutas, kuris suvokiamas pagal pažįstančiojo 
subjekto santykio su savimi modelį“. Savivokos figūra paskati- 
no Hegelį jau Jėnos laikotarpio realistinėje filosofijoje dorovės 
visumą mąstyti kaip „individualybės ir bendrybės vienovę“ **. 
Nes subjektas, kuris pažindamas atsigręžia į save, kartu atranda 
save kaip bendrą subjektą, kuris skiriasi nuo pasaulio, kaip ga- 
limų pažinti daiktų visumos, ir kaip individualų Aš, kuris šita- 
me pasaulyje pasitaiko kaip viena iš daugelio būtybių. Tad jei 
absoliutas mąstomas kaip nebaigtinė subjektyvybė (kuri amži- 
nai save gimdo kaip objektyvybę - kad iš savo pelenų pakiltų į 
absoliutaus žinojimo puikumą““), tai bendrybės ir paskirybės 
elementai gali būti įsivaizduojami kaip suvienyti tik monologi- 
nio savęs pažinimo apibrėžtume: todėl konkrečioje bendrybėje 
subjektas, kaip bendrybė, išlaiko pirmenybę prieš subjektą, kaip 


“ Palyginti su knygos variantu, Hegelis pilietinės visuomenės krizių 
struktūrą dar energingiau apibūdina 1819/1820 mokslo mėtų žiemos 
semestre skaitytose paskaitose apie teisės filosofiją. Plg. D. Henricho 
įvadą veikalui: G.FEW Hegel, Philosophie des Rechts. Die Vorlesung 
von 1819/20 in einer Nachschrift, Frankfurt am Main, 1953, 18 
ir tt. 

* Plg.: R. P Horstmann, Probleme der Wandlung in Hegels Jenaer Sys- 
temkonzeption. - Philosophische Rundschau IX, 1972, 95 ir tt; 
R. P Horstmann, Ūber die Rolle der būrgerlichen Gesellschaft in He- 
gels Politischer Philosophie, Hegel-Studien, IX, 1974, 209 ir tt. 

“ Jenenser Realphilosophie, ed. Hofimeister. Leipzig, 1931, 248. 

* Šiais žodžiais Hegelis apibūdina tragedija, kurią amžinai su savimi žai- 
džiantis absoliutas vaidina dorovės srityje: H., II, 495. 

paskirybę. Remiantis šita logika, dorovės srityje pirmenybę sub- 
jektyvios individo laisvės atžvilgiu gauna aukštesnės pakopos 
valstybės subjektyvybė. D. Henrichas šį dalyką pavadino Hege- 
lio teisės filosofijos „stipriu institucionizmu“: „Vienintelė va- 
lia, kurią Hegelis vadina subjektyvia, yra visiškai jimta į institu- 
cijų sistemą ir pateisinama tik tiek, kiek priklauso pačiai insti- 
tucijai ta valia“*'. 

Kitą bendrybės ir paskirybės santykio modelį kooperacijos 
prievartą patiriančioje komunikacinėje bendruomenėje teikia 
aukštesnės pakopos neprievartinio valios susidarymo intersub- 
jektyvybė: neprievarta tarp laisvų ir lygių piliečių pasiekto kon- 
senso bendrybėje individai išlaiko apeliacijos instanciją, į kurią 
galima kreiptis skundžiantis ypatingomis bendrosios valios ins- 
titucinio konkretizavimo formomis. Hegelio jaunystės raštuose, 
kaip matėme, dar tebebuvo atvira pasirinkimo teisė dorovės vi- 
suotinybę aiškinti kaip intersubjektinėse gyvenimo sąsajose įkū- 
nytą komunikacinį protą. Šioje tiesėje vietoj monarchinio vals- 
tybės aparato būtų galėjusi atsirasti savanoriška visuomenės de- 
mokratinė organizacija. Tačiau save patį suvokiančio subjekto 
logika prievarta sukuria stiprios valstybės institucionalizmą. 

Tačiau jei valstybė „Teisės filosofijos apmatuose“ pakeliama 
į „substancinės valios tikrovės, į to, kas savaime yra protinga“, 
lygmenį, tada galimai išvada, jau Hegelio amžininkų suvokta 
kaip provokacinė, jog politiniai judėjimai, kurie peržengia filo- 
sofijos nubrėžtas ribas, nusižengia pačiam protui. Kaip religijos 
filosofija galiausiai nustumia į šalį nepatenkintus liaudies reli- 
ginius poreikius“, taip ir valstybės filosofija nusigręžia nuo ne- 
patenkintos politinės tikrovės. Demokratinio apsisprendimo 
reikalavimas, kurį energingai skelbė Paryžiaus Liepos revoliuci- 


? D. Henrich, Einleitung zu Hegel (1983), 31 (žr. šio skyriaus 43 iš- 
našą). 

* „Jei vargšams nebeskelbiama Evangelija, jei esmė darosi kvaila ir visi 
pamatai patyliukais sugriaunami, tuomet liaudis, kurios ribotam pro- 
tui tiesa gali egzistuoti tik vaizduotėje, nebežino, kaip patenkinti savo 
širdies potroškius.“ (H., XVII, 343.) 

ja ir apie kurį atsargiai, siūlydamas rinkimų reformą, jau buvo 
užsiminęs Anglijos ministrų kabinetas, Hegelio ausyse dar 
skamba kaip šaižus „disonansas“. Šį kartą proto ir istorinės da- 
barties nedermė taip sujaudina Hegelį, kad jis savo straipsniu 
„Apie anglų reformos bilį“ atvirai stoja restauracijos pusėn. 


V 


Vos Hegelis suformulavo modernybės nevienalytiškumo 
sampratą, kaip pati modernybė ėmė „nerimauti“ ir mėginti 
griauti šią sampratą. Tai paaiškina ta aplinkybė, kad subjektyvu- 
mo kritiką Hegelis galėjo realizuoti tik kaip subjektinės filoso- 
fijos elementą. Visur, kur turi pasireikšti nevienalytiškumo ga- 
lia, kad absoliutas galėtų įrodyti savo vienijamąją galią, nebega- 
li būti jokių „klaidingų“ pozityvybių, - ten tėra tik skilimai, 
kuriems taip pat leidžiama pretenduoti į santykinę teisę. „Stip- 
rus“ instuticionizmas bus lėmęs, kad Hegelis „Teisės filosofijos 
apmatų“ pratarmėje paskelbė tikrovę esant protingą. Akivaiz- 
du, kad anksčiau, 1819/1820 mokslo metų rudens semestre 
skaitytose paskaitose, formuluotė buvo ne tokia kategoriška: 
„Kas protinga, virsta tikrove, o kas yra tikrovėje, pasidaro pro- 
tinga““. Tačiau ir šis teiginys tik atveria erdvę iš anksto nulem- 
tai, iš anksto pasmerktai tikrovei. 

Prisiminkime pradinę problemą. Neturinti pavyzdžio, atvi- 
ra ateičiai, naujovių trokštanti modernybė gali imti sau mat- 
menis tik iš savęs pačios. Vieninteliu normatyvumo šaltiniu 
pasirodo teesąs tinkamas subjektyvumo principas, iš kurio ky- 
la pačios modernybės laiko suvoktis. Refleksinė filosofija, kuri 
remiasi savimonės faktu, šį principą įsąmonina. Iš sau pačiam 
pritaikytos refleksijos gebos atsiskleidžia, žinoma, ir susava- 
rankintos, absoliučiai suvokiamos subjektyvybės negatyvumas. 
Todėl intelekto, kurį modernybė suvokia kaip savo nuosavybę 


* GEW Hegel (1983), 51. 

ir pripažįsta vieninteliu būtinumu, racionalumas Švietimo dia- 
lektikos plotmėje turi išsiplėtoti į protą. Tačiau šitas protas, 
kaip absoliutus žinojimas, galų gale įgauna formą, kuri yra to- 
kia galinga, kad pradinę modernybės savivokos problemą ne 
tik išsprendžia, bet per gerai išsprendžia: modernybės savivo- 
kos klausimas ištirpsta ironiškame proto kvatojime, nes jis da- 
bar užėmė likimo vietą ir žino, kad visas esminės svarbos 
vyksmas yra jau nulemtas. Taip Hegelio filosofija patenkina 
modernybės reikmę pagrįsti save aktualybės nuvertinimo ir 
kritikos sušvelninimo kaina. Galop filosofija atima iš dabar- 
ties svorį, panaikina domėjimąsi ja ir atmeta jos apeliavimą į 
kritišką atsinaujinimą. To meto problemos netenka provokaci- 
jų lygmens, nes filosofija, būdama epochos aukštumoje, yra jas 
nuvertinusi. 

1802 m. Hegelis parašė įvadinį straipsnį „Apie filosofijos 
kritikos esmę“ savo pradėtam leisti „Filosofijos kritikos žurna- 
lui“. Jame jis skiria dvi kritikos rūšis. Viena yra nukreipta prieš 
to meto klaidingas pozityvybes; ta kritika suvokia save kaip 
vargano gyvenimo, besiveržiančio iš sustingusių formų, majeu- 
tiką: „Jei kritika kūrinio ir veiklos negalės pripažinti esant idė- 
jos forma, tai siekio ji vis dėlto neatmes; tikrasis mokslinis (!) 
interesas bus prakalti lukštą, kuris dar trukdo vidinei pastangai 
išvysti dienos šviesą“?". Šiuose žodžiuose nesunkiai atpažįstame 
tą būdą, kurį jaunasis Hegelis naudoja kritikuodamas pozityvią- 
sias religijos ir valstybės galias. Kita kritikos rūšis yra nukreipta 
prieš Kanto ir Fichte's subjektyvųjį idealizmą. Šį apibūdina tai, 
„kad aiškiau buvo suvokta filosofijos idėja ir kad subjektyvybė 
stengiasi gintis nuo filosofijos tiek, kiek reikalinga gelbstint sa- 
ve pačią“*!. Taigi čia stengiamasi atskleisti ribotos subjektyvy- 
bės, kuri užsisklendžia nuo geresnės, objektyviai seniai prieina- 
mos įžvalgos, kėslus. „Teisės filosofijos apmatų“ autorius pa- 
grįsta laiko dar tik šitos antros versijos kritiką. 


"H., II, 175. 
“ Ibid. 

Filosofija negali mokyti pasaulio, koks jis privalo būti; jos 
sąvokose tik atsispindi tikrovė, kokia ji yra. Filosofijos kritika 
dabar nukreipiama nebe prieš tikrovę, o prieš miglotas abstrak- 
cijas, kurios įsiterpia tarp subjektyvios sąmonės ir objektyvaus 
proto. Po to, kai dvasia modernybėje „žengė žingsnį“, kai ji dar 
surado išeitį iš modernybės aporijų ir ne tik įžengė į tikrovę, 
bet ir joje suobjektyvėjo, Hegelis atleidžia filosofiją nuo užduo- 
ties tingią visuomeninio ir politinio gyvenimo egzistenciją 
priešpriešinti savo sampratai. Šį kritikos atbukinimą atitinka 
aktualybės nuvertinimas, nuo kurio filosofijos tarnai nusigręžia. 
Modernybė, filosofijos padedama suvokusi save, leidžia sau sto- 
jiškai nuo filosofijos atsitraukti. 

Hegelis nėra pirmasis dabartinių laikų filosofas, tačiau jis 
pirmas, kuriam modernybė tapo problema. Jo teorijoje pir- 
miausia išryškėjo modernybės, epochos suvokimo ir racionalu- 
mo sąvokų konsteliacija, nes iki absoliutinės dvasios išpūstas 
racionalumas neutralizuoja sąlygas, kuriomis modernybė suvo- 
kė pati save. Tačiau tuo Hegelis neišsprendė modernybės savi- 
vokos problemos. Laikams po Hegelio lieka suprasti, kad nag- 
rinėti šią temą išvis įgyja teisę tik tas, kuris proto sąvoką for- 
muluoja santūriau. 

Jaunesnieji hegelininkai, saikingiau apibūdindami protą, lai- 
kosi Hegelio projekto būdami nusiteikę ir suvokti, ir kritikuoti 
modernybę, nesutariančią su pačia savimi kitos Švietimo dia- 
lektikos pagrindu. Aiškus daiktas, kad jaunesnieji hegelininkai 
tėra tik viena iš kelių modernybės problemą sprendžiančių 
grupių. Kitos dvi, kurios ginčijasi dėl teisingos modernybės 
sampratos, mėgina neigti vidinę sąsają tarp modernumo, laiko 
suvokties ir racionalumo; vis dėlto jos negali išvengti šios sąvo- 
kų konsteliacijos spaudimo. Prie dešiniojo hegelizmo besišlie- 
janti neokonservatorių grupė, trivialindama šiuolaikinę laiko. 
suvoktį ir moduliuodama protą pagal intelektą, racionalumą ir 
tikslo racionalumą, nekritiškai pasiduoda visuomenės moder- 
nizmo dinamikos srovei. Greta scientizmo, susavarankinto 
mokslo kultūros modernizmas jai visai nesvarbus. Prie Nietz- 

sche's besišliejanti neokonservatyvistų grupė, radikalindama 
šiuolaikinę laiko suvoktį ir demaskuodama protą kaip suabso- 
liutintą tikslo racionalumą, kaip nuasmenintą valdžios formą, 
pralenkia dialektinę gyvenamojo laikotarpio kritiką. Iš estetiz- 
mo susavarankinto avangardo meno ji perėmė neprisipažįsta- 
mas normas, prieš kurias negali atsilaikyti nei kultūros, nei vi- 
suomenės modernizmas. 


Ekskursas į Schillerio 
„Laiškus apie estetinį žmogaus ugdymą“ 


1795 m. žurnale „Horos“ paskelbti Schillerio „Laiškai“, ku- 
riuos autorius rengė nuo 1793 m. vasaros, yra pirmas moder- 
nizmo estetikos kritikai skirtas programinis veikalas. Jis užbė- 
ga už akių Tiubingeno bičiulių Frankfurte turėtai vizijai ta 
prasme, kad Schilleris nagrinėja su savimi nesutariančią mo- 
dernybę vartodamas Kanto sąvokas ir kuria estetinę utopiją, 
kuri priskiria menui kone socialinį revoliucinį vaidmenį. Vie- 
toj religijos kaip vienijanti galia turįs suaktyvėti menas, nes jis 
suprantamas kaip žmonių tarpusavio santykius veikianti „įtar- 
pinimo forma“. Schilleris meną suvokia kaip komunikacinį 
protą, kuris realizuosis ateities „estetikos valstybėje“. 

Antrajame laiške Schilleris kelia klausimą, ar pirmenybės 
teikimas grožio laisvei nėra atgyvenęs, nes „moralinio pasaulio 
reikalai žadina kur kas didesnį dėmesį ir yra kur kas artimesni, 
o filosofinių tyrinėjimų dvasia laiko aplinkybių raginama gilin- 
tis į tobuliausią meną - į tikros politinės laisvės kūrimą?““2. 

Klausimo formulavimas sugestijuoja ir atsakymą: pats me- 
nas.yra priemonė skiepyti žmonių giminei tikrą politinę laisvę. 
Šis ugdymo procesas nukreiptas ne į individą, o į kolektyvines 


* E Schiller, Samtliche Werke, V, 571 ir t. - E Schiller, Laiškai apie es- 
tetinį žmogaus ugdymą. Iš vokiečių kalbos vertė A. Gailius, V.: Lietu- 
vos rašytojų sąjungos |-kla, 1999, 26 (toliau bus žymima Laiškai). 

liaudies gyvenimo sąsajas: „Taigi tautoje, kuri bus pajėgi ir ver- 
ta būtinybės valstybę iškeisti į laisvės valstybę, turės būti suras- 
tas charakterio totalitarumas“ (Laiškai, 37). Jei menas turi pa- 
jėgti įgyvendinti istorinį uždavinį sutaikyti su savimi nesuta- 
riančią modernybę, jis privalo ne tik jaudinti individus — 
priešingai, jis turi keisti gyvenimo formas, kurios individus 
skaido. Todėl Schilleris deda viltis į komunikacijos, vienijimo, 
solidarumo jėgą, į meno viešumo pobūdį. Schillerio dabarties 
analizė veda prie minties, kad šiuolaikinėmis gyvenimo sąlygo- 
mis dalinės jėgos galėjo formuotis ir plėtotis tik visuotinybės 
skaidymosi sąskaita. 

Vis dėlto konkurencija tarp naūja ir sėna suteikia atsparos 
tašką kritinei modernybės savęs suvokčiai. Taip pat ir graikų 
poezija ir menas, „tiesa, suskaidė žmogaus prigimtį ir padidinęs 
išbarstė ją po visą nuostabią dievų sferą, tačiau jis neplėšė jos 
gabalais, o tik skirtingai sumaišydavo jos dalis, ir kiekvienoje 
atskiroje dievybėje gyvavo visas žmogiškumas. Koks didelis 
skirtumas, palyginti su mūsų laikais! Ir pas mus padidintas rū- 
šies atvaizdas yra išbarstytas po individus, tačiau tai yra atski- 
ros nuotrupos, o ne įvairūs mišiniai, todėl, norėdami aprėpti 
rūšies visumą, mes turime pažinti kiekvieną individą“ (Laiškai, 
42). Pilietinę visuomenę Schilleris kritikuoja kaip „egoizmo 
sistemą“. Šie žodžiai primena jaunąjį Marxą. Išmoningos maši- 
nerijos mechanika yra modelis tiek sudaiktintam ekonomikos 
procesui, atskyrusiam malonumą nuo darbo, priemonę nuo 
tikslo, pastangas nuo atlyginimo (Laiškai, 44), tiek susavaran- 
kintam valstybės aparatui, kuris piliečiams lieka svetimas, juos 
„klasifikuoja“ kaip valdymo objektus ir „su šalčiu priima įsta- 
tymus“ (Laiškai, 45). Kritikuodamas susvetimėjusį darbą ir 
biurokratiją, Schilleris kartu pasisako ir prieš suintelektintą bei 
itin specializuotą mokslą, atitolstantį nuo kasdienybės proble- 
mų: „Spekuliatyvioji dvasia, ieškanti neprarandamų turtų idėjų 
karalijoje, turėjo tapti prašalaite juslių pasaulyje ir per formą 
pamesti materiją. Verslo dvasia, uždaryta monotoniškame ob- 
jektų rate, o jame dar labiau suvaržyta formulių, turėjo paleisti 

iš akių laisvą visumą ir nuskursti drauge su savąja sfera. ... To- 
dėl tas abstraktusis mąstytojas labai dažnai esti šaltos širdies, 
nes skaido įspūdžius, kurie sielą juk paliečia tik kaip visuma; O 
verslininkas labai dažnai esti siauros širdies, nes jo fantazija, už- 
daryta monotoniškame amato rate, negali prasiplėsti ir perpras- 
ti kito žmogaus vaizduosenos“ (Laiškai, 45-46). 

Šiuos susvetimėjimo reiškinius Schilleris supranta, žinoma, 
kaip neišvengiamus gretutinius pažangos padarinius, kurių 
žmonių padermė kitu raidos būdu nebūtų turėjusi. Schilleris pa- 
sitiki kritine istorijos filosofija, o teologine mąstymo figūra pa- 
sinaudoja net be transcendentalios filosofijos išlygų: „Vien dėl 
to, kad atskiros galios žmoguje izoliuojasi viena nuo kitos ir 
pradeda pretenduoti į vienvaldį viešpatavimą, jos pradeda kon- 
fliktuoti su daiktų tiesa, ir visumos jausmą, kuris iki tol tingiai 
tenkinosi išoriniais reiškiniais, priverčia įsiskverbti į objektų 
gelmę“ (Laiškai, 47). Kaip verslo dvasia pasidaro savarankiška 
visuomenėje, taip spekuliatyvioji dvasia susavarankėja dvasios 
karalijoje. Visuomenėje ir filosofijoje susiformuoja dvi skirtin- 
gos įstatymų leidybos instancijos. Ir šitas abstraktus juslumo ir 
intelekto, medžiagos ir formos impulsų susipriešinimas apsi- 
švietusius subjektus užgula dviguba - fizine gamtos ir moraline 
laisvės prievarta, ir jų abiejų pajauta darosi tuo stipresnė, juo 
veržliau subjektai stengiasi valdyti gamtą ir savo pačių prigimtį. 
Galų gale kaip svetimos atsiduria viena prieš kitą dvi valsty- 
bės — viena iš prigimties dinamiška, kita protingai etiška; abi 
siekia to paties tikslo vien slopindamos bendrumo jausmą, nes 
„dinaminė valstybė tik apskritai gali sudaryti sąlygas atsirasti vi- 
suomenei, prigimtimi sutramdyti prigimtį; etinė valstybė gali ją 
padaryti tik (morališkai) būtiną, pajungdama individo valią vi- 
sumos valiai“ (Laiškai, 150). Todėl proto realizaciją Schilleris 
įsivaizduoja kaip sugriauto bendrumo jausmo prisikėlimą; jis ne- 
gali rastis nei vien iš prigimties, nei vien iš laisvės, o tik iš ug- 
dymo proceso, kuris. kad būtų užbaigtas abiejų įstatymų leidy- 
bų konfliktas, turi iš fizinio pobūdžio vienos įstatymų leidybos 
atimti išorinės prigimties atsitiktinumą, o iš moralinio pobū- 

džio kitos — valios laisvę (Laiškai, 32). Šito ugdymo proceso 
priemonė yra menas, nes jis sukelia „tarpinę nuotaiką, kurioje 
siela nei fiziniu, nei moraliniu požiūriu nėra spiriama būtiny- 
bės, bet vis dėlto ir vienaip, ir antraip esti veikli“ (Laiškai, 
108). Modernybė, tobulėjant pačiam protui, vis labiau įsivelia į 
konfliktą tarp atsiradusių poreikių sistemos ir abstrakčių mora- 
lės principų, o menas šitai suskilusiai visuotinybei gali suteikti 
„draugišką pobūdį“, nes jis dalyvauja abiejose įstatymų leidybos 
instancijose: „Vidur grėsmingo jėgos pasaulio ir vidur švento 
įstatymų pasaulio estetinis potraukis kurti gimdo dar trečią — 
linksmą žaidimo ir regimybės pasaulį, kuriame jis nuima nuo 
žmogaus bet kokių aplinkybių pančius ir išvaduoja jį nuo bet 
kokios - ir fizinės, ir moralinės — prievartos“ (Laiškai, 149). 
Remdamasis estetine utopija, kuri Hegeliui ir Marxui kaip 
ir apskritai Hegelio-Marxo tradicijai iki Lukacso ir Marcuse's 
liko orientacijos ženklu“*, Schilleris meną suprato kaip natūra- 
lų komunikatyvaus proto įsikūnijimą. Aiškus daiktas, Kanto 
veikalas „Sprendimo galios kritika“ suteikė galimybę pasiduoti 
ir spekuliatyviniam idealizmui, kuris negalėjo pasitenkinti Kan- 
to daromu skirtumu tarp intelekto ir juslumo, laisvės ir būtiny- 
bės, dvasios ir gamtos, nes kaip tik šitose perskyrose jis įžvelgė 
šiuolaikinių gyvenimo santykių išraišką. Tačiau įtarpinamąja at- 
spindinčios sprendimo galios geba Schellingas ir Hegelis pasi- 
naudojo kaip tiltu, vedančiu į intelektinę žiūrą, kuri norėjo už- 
sitikrinti absoliutinę tapatybę. Schilleris buvo kuklesnis. Jis lai- 
kėsi siauresnės estetinės sprendimo galios reikšmės, aišku, 
siekdamas išpešti naudos istorijos filosofijos požiūriu. Tačiau 
jis nejučiom supainiojo Kanto sprendimo galios sąvoką su tra- 
dicine, kuri Aristotelio tradicijoje (iki pat Hannah Arendt“*) 
niekada nebuvo praradusi sąryšio su politine bendrumo suvok- 


S H. Marcuse, Fortschritt im Lichte der Psychoanalyse.- Freud in der 
Gegenwart. Frankfurter Beitrige zur Soziologie, VI, Frankfurt am 
Main, 1957, 438. ' 

SH. Arendt, Lectures on Kant, Chicago, 1982; vokiškas leidimas: 
Munchen, 1985. 

ties samprata. Tad meną Schilleris galėjo suprasti pirmiausia 
kaip bendravimo formą ir jai patikėti uždavinį suteikti „ben- 
druomenei harmoniją“: „Visos kitos bendravimo formos skal- 
do visuomenę, nes apima arba atskirų jos narių individualų 
jautrumą, arba jų individualius gebėjimus - t. y. skirtumus tarp 
žmonių; tik bendravimas per grožį vienija visuomenę, nes ap- 
ima tai, kas bendra“ (Laiškai, 150). 

Todėl idealią intersubjektyvybės formą Schilleris nustato su- 
individinimo ir sumasinimo, tų dviejų priešingų intersubjekty- 
vybės deformacijų, fone. Žmonės, kurie tarsi trogloditai lindi 
olose, privačiame gyvenime neturi santykių su visuomene kaip 
ne juose egzistuojančia objektyvybe, o žmonės, kurie kaip kla- 
jokliai bastosi didelėmis miniomis, savo bendroje egzistencijoje 
neturi galimybės rasti kelio į pačius save. Tėisingą pusiausvyrą 
tarp šitų tapatybei vienodai pavojingų susvetimėjimo ir susilieji- 
mo kraštutinumų Schilleris apibūdina romantišku vaizdu: este- 
tikos sutaikyta visuomenė turėtų sudaryti komunikacinę struk- 
tūrą, „kur žmogus savo trobelėje tyliai kalbasi pats su savimi, 
išėjęs į lauką, šnekasi su savo gimine“ (Laiškai, 135). 

Schillerio estetinė utopija nesiekia, žinoma, pakeisti gyveni- 
mo sąlygų, bet ji nori revoliuciškai pertvarkyti bendravimo san- 
tykius. Priešingai meno ištirpdymui gyvenime, kurio vėliau 
programiškai reikalavo siurrealistai, o dadaistai ir jų sekėjai 
provokuodami veržėsi įgyvendinti, Schilleris atkakliai laikosi 
grynosios regimybės autonomijos. Iš gėrėjimosi estetine regimy- 
be jis veikiausiai tikisi „visos jausenos“ „totalinės revoliucijos“. 
Tačiau regimybė ištveria tik tol, kol nesusilaukia tikrovės para- 
mos, kol lieka grynai estetinė. Panašiai kaip Schilleris, vėliau 
meno ir revoliucijos santykį apibrėžia Marcuse. Kadangi visuo- 
menė atsikuria ne tik žmonių sąmonėje, bet ir jų juslėse, tai są- 
monės emancipacija turi glūdėti juslių emancipacijoje - „repre- 
syvus intymumas [turi] būti panaikintas su duotuoju pasauliu, 
kaip objektu“. Vis dėlto menas neprivalo įgyvendinti siurrealis- 
tinio imperatyvo, jis neturi įžengti į gyvenimą netekęs taurumo: 
„Meno pabaiga“ įsivaizduotina tik (tada), kai žmonės nebe- 

įstengia atskirti, kas yra teisinga ir klaidinga, gera ir bloga, gra- 
žu ir bjauru“**. Vėlyvasis Marcuse pakartoja Schillerio įspėjimą 
dėl to, kad nedera staigiai estetinti gyvenimo: sutaikinamąją jė- 
gą estetinė regimybė turi tik kaip regimybė — „tol, kol (žmo- 
gus) teorijos srityje sąžiningai vengia teigti to pasaulio egzista- 
vimą, o praktikos srityje atsisako mėginimų kurti egzistenciją, 
pasitelkdamas tą regimybę“ (Laiškai, 139). 

Šiame Schillerio įspėjime jau slypi toji mokslo moralės ir 
meno kultūros sričių saviteisėtumo idėja, kurią paskui energin- 
gai plėtos Emilis Laskas ir Maxas Weberis. Šios sritys yra tarsi 
„atpalaiduotos nuo visko, kas pozityvu ir ką nustato žmonių 
konvencijos“, jos „naudojasi absoliučiu imunitetu nuo žmonių 
savivalės. Politinis įstatymų leidėjas gali jų sritį uždaryti, bet 
negali joje viešpatauti“ (Laiškai, 56). Jei estetinės regimybės 
indus būtų mėginama sudaužyti neatsižvelgiant į kultūrinį užsi- 
spyrimą, jų turiniai susilietų — iš formos, netekusios patrauklu- 
mo prasmės ir praradusios struktūrą, nebegalėtų sklisti išlaisvi- 
nimo poveikis. Pasaulio, kuriame gyveni, estetinimas Schille- 
riui yra teisėtas ta prasme, kad menas veikia kaip 
katalizatorius, kaip perteikimas, kaip terpė, kur atplaišos nie- 
kieno neverčiamos vėl jungiasi į visuotinybę. Draugiškas grožio 
ir skonio pobūdis turi pateisinti viltis vien tuo, kad viską, kas 
modernybėje ėmė tarp savęs nebesutarti — atsiradusių poreikių 
sistemą, subiurokratėjusią valstybę, proto moralės abstrakcijas 
ir ekspertų mokslą —- menas „išveda po atviru solidarumo jaus- 
mo dangumi“. 


5 H. Marcuse, Konterrevolution und Revolte, Frankfurt am Main, 
1973, 140 t. 


III. TRYS PERSPEKTYVOS: KAIRIEJI HEGELININKAI, 
DEŠINIEJI HEGELININKAI IR NIETZSCHE 


Modernybės diskursą pradėjo Hegelis. Jis pateikė temą: sa- 
vikritiška modernybės suvoktis; jis taip pat nurodė taisykles, 
pagal kurias ta tema gali būti varijuojama: Švietimo dialektika. 
Pakcldamas naujųjų laikų istoriją į filosofijos lygmenį, jis kartu 
susiejo amžina su laikina, nelaikiškumą su aktualumu ir tuo ne- 
regėtai pakeitė filosofijos pobūdį. Ko Hegelis tikrai nenorėjo — 
tai kad nutrūktų filosofijos tradicija; tą dalyką įsisąmonino tik 
paskesnioji karta. 

Arnoldas Ruge 1841 m. žurnale „Deutsche Jahrbūcher“ rašo 
(p. 594): „Hegelio filosofija jau pirmojoje savo istorinio proceso 
stadijoje atskleidžia iš esmės skirtingą nuo visų ligšiolinių sistemų 
raidos pobūdį. Ji - pirmoji, kuri pasakė, kad filosofija yra ne kas 
kita kaip savo meto mintis, ji yra ir pirmoji, kuri save pačią pri- 
pažino csant šia mintimi. Kuo ankstesniosios filosofijos buvo ne- 
sąmoningai ir tik abstrakčiai, tuo šioji yra sąmoningai ir konkre- 
čiai; todėl apie anas, matyt, galima teigti, kad jos buvo ir liko tik 
mintys, o ši, Hegelio, filosofija iškyla kaip mintis, kuria negali 
likti, 0 ... turi virsti veiksmu ... Šia prasme Hegelio filosofija yra 
revoliucijos filosofija ir apskritai iš visų filosofijų paskutinė“. Mo- 
dernybės diskursui, kuris iki šiol vyksta be perstojo, priklauso ir 

supratimas, kad filosofija gyvena paskutines dienas, nesvarbu, ar ji 
suvokiama kaip naudingas iššūkis, ar vien tik kaip provokacija. 
Marxas filosofiją nori panaikinti ją įgyvendindamas. Mosesas 
Hessas tuo pačiu metu paskelbia knygą „Paskutiniai filosofai“. 
Bruno Baueris kalba apie „metafizikos katastrofą“ ir yra įsitiki- 
nęs, „kad filosofinė literatūra laikytina visiems laikams pabaigta“. 
Aišku, Nietzsche's ir Heideggerio metafizikos įveika reiškia kai 
ką kita negu filosofijos likvidavimą, o Wittgensteino ir Adorno 
atsisveikinimas su filosofija — ką kita negu filosofijos įgyvendini- 
mą. Vis dėlto šitos nuomonės rodo tradicijos laužymą (Lėwi- 
thas), kuris atsirado tada, kai filosofiją ėmė valdyti laiko dvasia, 
kai šiuolaikinė laiko suvoktis įveikė filosofinio mąstymo formą. 

Kadaise Kantas nuo „mokyklinio“ filosofijos, kaip proto pa- 
žinimo sistemos, supratimo atskyrė „pasaulinį“ filosofijos su- 
pratimą, kurį siejo su tuo, kas kiekvieną žmogų „būtinai domi- 
na“. Tik Hegelis į laiko diagnozę nukreiptą pasaulinį filosofi- 
jos supratimą sulydė su mokykliniu. Pakitusią agregatinę 
filosofijos būseną galima matyti ir iš to, kaip po Hegelio mir- 
ties vėl išsiskyrė mokyklinės ir pasaulinės filosofijos keliai. 
Mokyklinė filosofija, įsitvirtinusi kaip dėstomasis dalykas, plė- 
tojasi greta kuriamos įprastinės filosofinės literatūros, kurios 
negalima aiškiai lokalizuoti. Mokyklinė filosofija turi nuolat 
konkuruoti su tokiais atsikratytais privatdocentais, rašytojais ir 
rentininkais, kaip Feuerbachas, Ruge, Marxas, Baueris ir Kier- 
kegaardas - net ir Nietzsche, atsisakęs profesūros Bazelio uni- 
versitete. Kaip universitetinė disciplina, ji perleidžia moderny- 
bės teorinės savivokos uždavinį valstybės ir sociologijos moks- 
lams, net etnologijai. Negana to, tokie vardai, kaip Darwinas ir 
Freudas, taip paveikia pozityvizmo, istorizmo ir pragmatizmo 
sroves, kad XIX a. fizika, biologija, psichologija ir istoriografija 
ima reikšti pasaulėžiūros motyvus, kurie pirmą kartą be filoso- 
fijos įsikišimo daro įtaką dabarties suvokčiai.! 


"Plg. H. Schnadelbacho veikalą Philosophie in Deutschland 1831- 
1933 (Frankfurt am Main. 1983). kuriame puikiai išdėstyta, kaip 
smarkiai sumenkinta mokyklinės filosofijos tradicija. 

Situacija pakinta tik trečiajame XX a. dešimtmetyje. Į nor- 
malų filosofinį mąstymo procesą modernybės diskursą pastū- 
mėja Heideggeris — ir /am duoda ženklą jau pats jo veikalo 
„Būtis ir laikas“ pavadinimas. Beveik tą patį galima pasakyti 
apie kairiuosius hegelininkus, apie Lukacsą, Horkheimerį ir 
Adorno, kurie, Maxo Weberio padedami, „Kapitalą“ išverčia 
atgal į sudaiktinimo teoriją ir atkuria nutrauktą sąsają tarp eko- 
nomikos ir filosofijos. Laiko diagnozės kompetencijas filosofija 
atgauna per mokslo kritiką, kurios kelias prasideda nuo vėly- 
vojo Husserlio ir paskui eina iki Bachelard'o ir Foucault. Ta- 
čiau ar tai tebėra ta pati filosofija, kuri čia, kaip Hegelio atveju, 
įveikia savo susiskaidymo į mokyklinę ir pasaulinę sampratą? 
Nesvarbu, kokiais vardais ji dabar reiškiasi - kaip pamatinė on- 
tologija, kritika, negatyvioji dialektika, dekonstrukcija ar genea- 
logija - šitie pseudonimai anaiptol nėra kiti drabužiai, kuriais 
persirengusi galėtų rodytis tradicinė filosofija; šitų filosofinių 
sąvokų klostės veikiau pridengia tik vargais negalais slepiamą 
filosofijos pabaigą. 

Dabar mes tebesame suvokimo būsenoje, kurią sukėlė jau- 
nesnieji hegelininkai, atsitraukdami nuo Hegelio ir filosofijos 
apskritai. Nuo tada dar tebeperiminėjami tarpusavio pranoki- 
mo, lyg kertant koziriu, gestai, kuriais mes su malonumu igno- 
ruojame tą faktą, kad išlikome jaunesniųjų hegelininkų amži- 
ninkais. Modernybės diskursą pradėjo Hegelis, ir tik jaunesnie- 
ji hegelininkai jį kaip reikiant įtvirtino. Kaip tik jie nuėmė nuo 
iš moderno dvasios kylančios modernybės kritikos pečių Hege- 
lio proto sąvokos naštą. 

Mes matėme, kaip Hegelis savo emfatišku tikrovės, kaip es- 
mės ir egzistencijos vienovės, supratimu atmetė kaip tik tai, kas 
modernybei turėjo būti svarbu - reikšmingos akimirkos, kurio- 
je susipina atitinkamai atplūstančios ateities problemos, praei- 
namumą. Kaip tik naujųjų laikų istorijos aktualumą, kuris tu- 
rėjo pagrįsti filosofijos reikalingumą, senasis Hegelis iš esmin- 
go arba protingo vyksmo konstrukcijos pašalino kaip grynąją 
empiriką, kaip „atsitiktinę“, „praeinamą“, „nereikšmingą“, „lai- 

kiną“ ir „nykstamą“ „blogos begalybės“ egzistenciją. Reikšda- 
mi nepasitenkinimą tokia protingos tikrovės samprata, kuri iš- 
kyla virš atplūstančių įvykių faktologijos, atsitiktinybių ir aktu- 
alijų bei ryškėjančių tendencijų, jaunesnieji hegelininkai (laiky- 
damiesi Schellingo vėlyvosios filosofijos ir Immanuelio 
Hermanno Fichte's vėlyvojo idealizmo nuostatų) apeliuoja į 
egzistencijos svarumą. Feuerbachas demonstruoja vidinės ir iš- 
orinės gamtos juslinę egzistenciją: jausmai ir aistros patvirtina 
savojo kūno esatį ir medžiaginio pasaulio priešinimosi gebą. 
Kierkegaardas atkakliai pabrėžia individo istorinę egzistenciją: 
pastarosios autentiškumas atsiskleidžia unikalaus, neatšaukia- 
mo begalinio intereso sprendimo konkretumu ir nepakeičiamu- 
mu. Pagaliau Marxas akcentuoja visuomenės materialiosios bū- 
ties ekonominius pagrindus: sukolektyvintų individų gamybinė 
veikla ir kooperacija sudaro rūšies istorinio savęs kūrimo pro- 
ceso pamatą. Vadinasi, Feuerbachas, Kierkegaardas ir Marxas 
protestuoja prieš klaidingus, vien mintyse atliekamus įtarpini- 
mo veiksmus tarp subjektyviosios ir objektyviosios gamtos, tarp 
subjektyviosios ir objektyviosios dvasios, tarp objektyvaus proto 
ir absoliutaus žinojimo. Jie reikalauja nuvainikuoti dvasią, kuri 
tam tikromis aplinkybėmis aktualius dabartyje atsirandančius 
prieštaravimus įtraukia į absoliučių tarpusavio santykių verpetą 
tam, kad juos plėtotų, nukeltų į neaiškaus prisimintos praeities 
permatomumo modusą - kad į visa tai būtų žiūrima rimtai. 
Tačiau jaunesnieji hegelininkai vis tiek laikosi pagrindinio 
Hegelio mąstymo modelio. Iš Hegelio „Enciklopedijos“ jie iš- 
vagia dabar jau tapusią tinkama naudoti struktūrų gausą, kad 
Hegelio perskyrų vaisius panaudotų radikaliai istoriškam mąs- 
tymui. Šis mąstymas reliatyvui, t. y. istorinei akimirkai, sutei- 
kia absoliutų relevantiškumą, bet tuo nenukrypstama į netru- 
kus vėl atgaivinamo istorinio skepsio reliatyvizmą. Karlas 
Lėowithas, kuris naujojo diskurso formavimąsi aprašė ir su mei- 
le, ir su neapykanta“, mano, kad jaunesnieji hegelininkai istoriš- 


* K. Lėowith, Von Hegel zu Nietzsche, Stuttgart, 1941. 


65 


le, ir su neapykanta?, mano, kad jaunesnieji hegelininkai istoriš- 
kam mąstymui pasidavė nefilosofiškai: „Gyventi pačioje istori- 
joje ir norėti į ją orientuotis būtų tas pats, kaip per laivo katast- 
rofą norėti nenuskęsti kabinantis bangų“. Šitą apibūdinimą 
reikia perskaityti teisingai. Aiškus daiktas, jaunesnieji hegeli- 
ninkai norėjo savo ateičiai atvirą dabartį išplėšti iš geriau ži- 
nančio proto diktato, o atsakydami į krizę, istoriją siekė atgauti 
kaip matmenį, atveriantį erdvę kritikai. Tačiau įgyti orientyrą 
veiksmams jie galėjo tikėtis tik tuo atveju, jei dabarties nepaau- 
kos istorizmui ir modernybei išsaugos puikias sąsajas su racio- 
nalumu“. 


* K. Lowith, Įvadas knygoje K. Lėwith (Hrsg.), Die Hegelsche Linke, 
Stuttgart, 1962, 18. 

* Modernybės diskursui reikšmingas lieka proto santykis su istorija - ge- 
rąja ir blogąja prasmėmis. Tie, kurie šitame diskurse dalyvauja - o čia 
iki šiol niekas nepasikeitė, - iš sąvokų „protas“ ir „racionalumas“ iš- 
peša tam tikros naudos. Tų sąvokų jie nevartoja nei pagal ontologijos 
žaidimo taisykles Dievui arba esiniui apibūdinti, nei pagal empirines 
žaidimo taisykles pažinti ir veikti gebančių subjektų dispozicijoms nu- 
sakyti. Protas jiems nėra nei kažkas gatava, kažkokia objektyvi teleo- 
logija, pasireiškianti gamtoje arba istorijoje, nei vien subjektyvus ge- 
bėjimas. Istorijos raidoje atskleisti struktūrų pavyzdžiai veikiau teikia 
užkoduotas nuorodas į nebaigtus, nutrūkusius, nepavykusius, individo 
sąmonės ribas peržengiančius savikūros procesus. Subjektams santy- 
kiaujant su vidine ir išorine gamta, atsikuria socialinis ir kultūrinis 
kontekstas, kuriame jie gyvena. Gyvenimo formų ir biografijų repro- 
dukcija minkštoje istorijos terpėje palieka atspaudus, kuriuos atidūs 
pėdsekių žvilgsniai išryškina kaip schemas arba struktūras. Šį savitą 
modernų žvilgsnį stimuliuoja savivokos interesas: iš konfigūracijų ir 
struktūrų, kurias, nuolat trikdomas pavojų suklysti ir apsirikti, jis vis 
dėlto užčiuopia, jam pavyksta įžvelgti suprasubjektyvius formavimosi 
procesus, kuriuose susipynę mokymosi ir to, kas išmokta, pamiršimo 

„elementai. Tokiu būdu modernybės diskursas nesamumo ir kintamumo 
sferą susieja su įžvalgos ir klaidos apibrėžtimis: protą jis perkelia į sri- 
tį, kurią graikų ontologija, kaip ir naujųjų laikų subjektinė filosofija, 
laiko tiesiog beprasmiška ir neteoriška. Šis rizikingas užmojis, perim- 
damas klaidingus teorinius modelius, nusirito pirmiausia į istorijos fi- 
losofijos dogmatizmą ir sukėlė istorizmo gynybos reakciją. Tačiau tie, 
kurie diskursu užsiima rimtai, žino, kad turi plaukti pro Scilę ir Cha- 
ribdę. 


66 


Remiantis prielaidomis, kad į istorijos vyksmą yra įsipynę 
suprasubjektyvūs ir vienas su kitu susiję mokymosi ir to, kas iš- 
mokta, pamiršimo procesai, galima paaiškinti ir kitus diskurso 
požymius: greta radikaliai istoriško mąstymo tai - į subjektą 
nukreipto proto kritika, atvira intelektualų pozicija ir atsako- 
mybė už istorijos tęstinumą ar nutrūkstamumą. 


II 


Tos grupės, kurios nuo jaunesniųjų hegelininkų laikų lenkty- 
niauja dėl teisingos modernybės savivokos, vienu klausimu su- 
taria: kad su mokymosi procesais, kurie XVIII a. davė pagrin- 
dą Švietimui suvokti, yra susijęs toli siekiantis savęs iliuzini- 
mas. Jie sutaria ir dėl to, kad autoritariniai bukaprotiško 
Švietimo bruožai glūdi savimonės arba subjektyvybės principe. 
Subjektas, kurio santykis nukreiptas į save, savimonę perka tik 
išorinės ir vidinės gamtos objektyvacijos kaina. Kadangi sub- 
jektas pažinimo ir veiklos procese turi nuolat santykiauti su 
objektais tiek išorės, tiek vidaus kryptimi, jis pasidaro drauge 
nepermatomas ir nepriklausomas dar aktuose, turinčiuose ga- 
rantuoti savęs pažinimą ir autonomiją. Šis santykio su savimi 
struktūroje slypintis barjeras lieka neįsisąmonintas savimonės 
procese. Iš to kyla savęs aukštinimo ir iliuzinimo tendencijos, 
t. y. polinkis absoliutinti atitinkamą refleksijos ir emancipaci- 
jos pakopą. 

Modernybės diskurse kaltintojai daro priekaištą, kuris iš es- 
mės nepasikeitė nuo Hegelio ir Marxo, Nietzsche's ir Heideg- 
gerio, nuo Bataille ir Lacano iki Foucault ir Derrida. Kaltini- 
mas yra nukreiptas prieš subjektyvybės principe glūdintį protą; 
o kaltinama dėl to, kad šis protas įskundžia ir pakerta visas pa- 
slėptas priespaudos ir išnaudojimo, pažeminimo ir susvetimėji- 
mo formas, kad vietoj jų būtų įvestas pagrįstesnis racionalumo 
viešpatavimas. Kadangi šitas režimas į netikrą absoliutą pasikė- 
lusiai subjektyvybei įsąmoninimo ir emancipacijos priemones 

paverčia tokia pat daugybe suobjektinimo ir kontrolės įrankių, 
gerai užmaskuoto viešpatavimo formose jis įgyja neapsakomą 
imunitetą. Teigiamu pavirtusio proto plieno kiauto nepermato- 
mumas dingsta tarsi kiaurai permatomų stiklo rūmų žėrinčia- 
me spindėjime. Visos grupės sutaria: šitas stiklo fasadas turi 
sudužti. Tačiau norėdamos įveikti proto pozityvizmą, jos pasi- 
renka skirtingas strategijas. 

Į praktiką atgręžta, į revoliuciją išsiliejusi kairiųjų hegelinin- 
kų kritika nori istoriškai akumuliuotą, protrūkio laukiantį pro- 
to potencialą nukreipti prieš proto iškraipymą, prieš vienpusiš- 
ką buržuazinio pasaulio racionalinimą. Dešinieji hegelininkai 
pritaria Hegelio įsitikinimui, kad valstybės ir religijos substan- 
cija kompensuos buržuazinės visuomenės nerimastį tuoj pat, 
kai tik nerimastį kelianti revoliucinė sąmonė pasitrauks iš ke- 
lio objektyviai esamybės protingumo įžvalgai. Absoliučiai trak- 
tuojamas intelekto racionalumas dabar pasireiškia žavėjimusi 
socializmo idėjomis; šituos klystančius kritikus turi įveikti tik 
metakritinė filosofų įžvalga. Nietzsche galiausiai siekia visos 
pjesės dramaturgiją demaskuoti tuo, kad abiem - ir revoliuci- 
nei vilčiai, ir reakcijai - leidžia žengti į sceną. Jis ištraukia dia- 
lektikos geluonį į subjektą sutelkto proto kritikai, apsiriboju- 
siai tikslo racionalumu, ir į protą žiūri taip pat, kaip jaunesnie- 
ji hegelininkai į jo nuvainikavimą: protas yra ne kas kita, kaip 
galia, kaip iškreipta valia, kurią protas taip meistriškai slepia, 
siekti galios. 

Tokie pat frontai susidaro ir intelektualų, kurie savo mato- 
mą padėtį visuomenėje užima dėl modernybės sąsajos su protu, 
vaidmens atžvilgiu. Kaip detektyvai ieško proto pėdsakų istori- 
joje, taip modernybės filosofai ieško baltos dėmės, kur nesąmo- 
ninga susisuka lizdą sąmonėje, užmiršimas įsibrauna į prisimi- 
nimą, atkrytis imituoja pažangą, o užmarštis — to, kas išmokta, 
mokymosi procesą. Vieningai siekdami atskleisti Švietimo bu- 
kaprotiškumą, kairieji bei dešinieji hegelininkai ir Nietzsche 
vėl nesutaria vertindami tai, ką intelektualai iš tikrųjų daro. 
Kritiškieji kritikai mato save kaip avangardą, kuris veržiasi į ne- 

žinomą ateities teritoriją ir plečia švietimo procesą. Kai kada 
avangardas reiškiasi kaip estetinio modernizmo novatorius, kai 
kada - kaip masių sąmonei poveikį darantis politinis vadovas, 
arba tai yra pavieniai individai, kurie savo pranešimus palieka 
kaip į butelį įdėtus laiškus (taip pasielgė, pavyzdžiui, Horkhei- 
meris ir Adorno, savo veikalą „Švietimo dialektika“ karo pa- 
baigoje patikėję vienai nedidelei emigrantų leidyklai). Metakriti- 
kai, priešingai, kituose regi intelektualus, iš kurių kyla naujo 
kunigijos viešpatavimo pavojus. Intelektualai griauna stiprių 
institucijų ir paprastų tradicijų autoritetą; taip jie kenkia kom- 
pensavimui, kurį nerimastinga modernybė turi įvykdyti pati 
sau, 0 racionalizuota visuomenė - pastovioms valstybės ir reli- 
gijos jėgoms. „Naujosios klasės“ teorija, kurią neokonserva- 
tyvistai dabar nukreipia prieš tariamai priešiškos kultūros grio- 
vimo gynėjus, kyla veikiau iš mūsų diskurso logikos negu iš 
pertvarkymų, vykusių poindustrinėje profesinės veiklos siste- 
moje, faktų, kurie pateikiami kaip įrodymas. Nė kiek ne ma- 
žiau intelektualų išdavystę kritikuoja galiausiai ir tie, kurie pa- 
laiko Nietzsche's tradiciją kritikuoti protą; jie irgi kaltina avan- 
gardistus nusikaltimais, kuriuos šie su švaria istorijos filosofų 
sąžine yra neva įvykdę bendrojo žmogaus proto vardu. Supran- 
tama, šį kartą čia nerasi intelektualų į save nukreipto neapy- 
kantos elemento. (Pavyzdžiui, specialias Foucault pastabas aš 
suprantu ne kaip priešininkų kaltinimą, o kaip savikritišką pa- 
reikštų pretenzijų neigimą.)? 

Modernybės diskursui būdingas dar trečias požymis. Ka- 
dangi istorija suvokiama kaip krizinis procesas, dabartis - kaip 
krizinių išsišakojimų blyksnis, o ateitis - kaip neišspręstų pro- 
blemų antplūdis, atsiranda egzistencijos pagyvintas pražiopsolų 
sprendimų ir nepadarytų įsikišimų pavojaus suvokimas. Atsi- 
randa perspektyva, kuria remdamicsi amžininkai jaučiasi turį 
atsiskaityti už dabartinę padėtį kaip už būsimos ateities praeitį. 


*M. Foucault, Die Intellektuellen und die Macht.- M. Foucault, Von 
der Subversion des Wissens, Mūnchen, 1974, 128 ir tt. 


69 


Atsiranda atsakomybės už vienos situacijos jungimąsi su kita 
sugestija, atsakomybė už tąsą proceso, kuris yra nusimetęs savo 
originalumą ir vengia duoti savaime suprantamo tolydumo pa- 
žadą. Ši nervinga įtampa yra apėmusi anaiptol ne vien tik veik- 
los filosofus, kuriuos Mosesas Hessas yra pavadinęs „judėjimo 
partija“. Ta pati karštinė krečia ir „inercijos partiją“, reikalau- 
jančią santūrumo, vadinasi — tai partija, kuri savaiminės mo- 
dernizacijos akivaizdoje įrodymo dėl numatyto įsikišimo naštą 
užkrauna revoliucionieriams ir judintojams, reformatoriams ir 
keitėjams.“ Inertikų požiūriai į istorijos tolydumą, aišku, vari- 
juoja labai smarkiai. Požiūrių spektras nusidriekia nuo Kaut- 
sky'o ir Antrojo internacionalo protagonistų, gamybinių jėgų 
plėtotėje regėjusių perėjimo iš buržuazinės visuomenės į socia- 
lizmą garantą, iki Karlo Korscho, Walterio Benjamino ir ultra- 
kairiųjų, kurie revoliuciją galėjo įsivaizduoti tik kaip šuolį iš 
amžinai besikartojančios priešistorės barbarybės, kaip bet ko- 
kios istorijos tolydumo nutraukimą. Šis požiūris vėlgi yra ins- 
piruotas siurrealistinės laiko suvokties ir susiliečia su anar- 
chizmu tų filosofų, kurie, sekdami Nietzsche, ekstazinį suvere- 
nitetą arba užmirštą būtį, kūno refleksus arba vietinius 
pasipriešinimus ir nevalingus kamuojamos subjektyvybės maiš- 
tus nukreipia prieš universalų valdžios ir iliuzijos sąryšį. 
Trumpiau tariant, jaunesnieji hegelininkai perėmė iš Hege- 
lio modernybės istorinės savimonės problemą; kritikuodami 
besąlygiškai į subjektą nukreiptą protą, ginčydamiesi dėl visuo- 
menėje matomos intelektualų padėties ir dėl atsakomybės už 
teisingą revoliucijos ir istorijos tolydumo matą, jie numatė 
svarstymų perspektyvą. O pasisakydami už filosofijos virsmą 
praktika jie įgijo du priešininkus, kurie laikosi temų ir žaidi- 
mo taisyklių. Šie oponentai neiškrenta iš diskurso, kad pasi- 
trauktų iš kelio pavyzdingų praeičių autoritetui. Senas konser- 
vatyvus polinkis į religines arba metafizines tiesas nebejeina į 


* Dėl požiūrio, ginančio konservatyvų įrodymo naštos pasiskirstymą, 
plg. H. Libbe, Fortschritt als Orientierungsproblem, Freiburg, 1975. 

filosofinį modernybės diskursą: kas priklauso „senajai Euro- 
pai“, yra netekę vertės. Judėjimo partijai oponuoja inercijos par- 
tija, norinti išlaikyti vien tik buržuazinės visuomenės dinamiz- 
mą. Išlaikymo tendenciją ji pakeičia neokonservatyviu pritari- 
mu judėjimui, kuris ir šiaip vyksta. Su Nietzsche ir neoroman- 
tizmu prie anų dviejų partnerių prisideda dar trečias diskurso 
dalyvis. Jis pasišovęs išmušti iš po kojų žemę tiek radikalams, 
tiek ir neokonservatoriams; iš proto kritikos jis išbraukia sub- 
jektinį genityvą, atimdamas šią veiklą iš proto, kurio anos dvi 
pusės dar laikosi. Taip prasideda tarpusavio lenktynės. 

Dabar aišku, kad nuo šito diskurso mes apskritai atsiriboja- 
me ir šią XIX a. inscenizaciją skelbiame pasenusia. Tokių mė- 
ginimų tarpusavio lenktynėse mūsų pastangų aplenkti irgi ne- 
trūksta. Tuos mėginimus galima lengvai atpažinti iš vieno 
priešdėlio: iš neologizmų, sudarytų su priešdėliu „post“. Jau 
vien dėl metodologinių sumetimų netikiu, kad mes, žiūrėdami 
sustingusiu dabarties fiktyvios etnologijos žvilgsniu, galėtume 
atsiriboti nuo Vakarų racionalizmo ir paprasčiausiai pasitraukti 
iš modernybės diskurso. Todėl ketinu pasukti trivialesniu keliu 
ir laikytis įprastinės perspektyvos, būdingos dalyviui, kuris, no- 
rėdamas kiekvienoje iš trijų pozicijų atskleisti jose glūdinčius 
sunkumus, argumentacijos procesą prisimena bendrais bruo- 
žais. Tai neatitrauks mūsų nuo modernybės diskurso, bet galbūt 
padės geriau suprasti jo temą. Suprantama, dėl to teks norom 
nenorom daug ką supaprastinti. Remdamasis Marxo pradėta 
Hegelio kritika, ketinu parodyti, kaip refleksijos sąvokos pero- 
rientavimas į gamybos sąvoką, kaip „savimonės“ pakeitimas 
„darbu“ Vakarų marksizme baigiasi aporija. Dešiniųjų hegeli- 
ninkų metakritika visiškai pagrįstai laikosi nuomonės, kad 
šiuolaikinėse visuomenėse pasiektas sistemos diferenciacijos 
laipsnis negali būti be niekur nieko panaikinamas. Iš šitos tra- 
dicijos gimsta neokonservatizmas, kuris, žinoma, savo ruožtu 
įklimpsta į sunkumus, kai prireikia paaiškinti, kaip turi būti pa- 
sveriami ir išlyginami savaime vykstančio modernizavimo pro- 
ceso kaina ir nestabilumai. 


III 


Hegelio projekto tęsinys 
praktinės filosofijos požiūriu 


Iš dokumentų žinome, kaip pirmieji geležinkeliai revoliucino 
amžininkų erdvės ir laiko suvokimą. Geležinkeliai nesukūrė 
šiuolaikinės laiko suvokties, tačiau per XIX a. jie tiesiog pasida- 
rė tuo kledaru, kuriuo remdamasis šiuolaikinis laiko suvokimas 
apima mases: garvežys paprasčiausiai virto liaudišku simboliu, 
įkūnijančiu svaiginantį visų gyvenimo sąlygų judrumą, vadinamą 
pažanga. Tai nebe vien tik elitui priklausantys intelektualai, pa- 
tiriantys laiko atotrūkį nuo tradicijomis pagrįsto gyvenamojo pa- 
saulio; jau Marxas „Komunistų partijos manifeste“ apeliuoja į 
kasdienę patirtį, kai „nesiliaujantį visų visuomeninių santykių 
sukrėtimą, amžiną netikrumą ir judėjimą“ aiškina „gamybos ir 
mainų būdų pasikeitimu“: „Visi nusistovėję, aprūdiję santykiai 
ir su jais susijusios amžių pašventintos sąvokos bei pažiūros — 
suardomi, visi naujai atsirandantys santykiai pasensta, nespėję 
sukaulėti. Visa, kas luomiška ir sustingę, išnyksta, visa, kas šven- 
ta, išniekinama, ir žmonės pagaliau yra priversti blaiviomis aki- 
mis pažvelgti į savo gyvenimo padėtį, į savo tarpusavio santy- 
kius.“ Šiose formuluotėse esama trijų svarbių implikacijų. 

a) Istorijos kryptį pirm visų filosofinių aiškinimų galima 
įžvelgti empirikoje: ten, kur gyvenimo sąlygų judrumas ir keiti- 
masis yra įgavę didžiausią pagreitį, modernizacija yra pažengusi 
labiausiai. Tai, kad moderniojo pasaulio gravitacijos centras yra 
Vakarai, Prancūzija ir pirmiausia Anglija, Marxui, kuris laikosi 
šito greitėjimo kriterijaus, yra istorijos faktas. Jis puikiai suvo- 
kia vienalaikiškumą to, kas nevienalaikiška. Jis įsitikinęs, kad 
1848 m. Vokietijos sąlygos pagal Prancūzijos kalendorių nėra 
pasiekusios net 1789 metų. Vokietijos sąlygos yra „žemiau is- 


"K. Man, E Engels, Werke, IV, Berlin, 1959, 465. Pateikiant kitas ci- 
tatas vartojama santrumpa M/E.— Čia cit. iš: K. Marksas, E Engelsas. 
Komunistų partijos manifestas, V.: Mintis, 1983, 40 (toliau cituojant 
trumpinama KPM). 

torijos lygmens“, o politinė dabartis tūno jau „kaip apdulkėjęs 
faktas šiuolaikinių tautų istorijos sandėlyje“. 

b) Jei šiuolaikinė visuomenė išplėtoja tokį dinamizmą, ku- 
riame visa, kas luomiška ir sustingę, vis tiek, t. y. be sąmoningo 
aktyvių subjektų įsikišimo, išgaruoja, tai pasikeičia ir įgimtumo, 
arba „pozityvumo“, pobūdis. Tiesa, jaunojo Hegelio perspektyva 
yra lygiai tokia pat kaip ir jaunojo Marxo: prakeikimui, kurį pra- 
eitis yra pasiuntusi dabarčiai, reikia padaryti galą — tik komunis- 
tinėje ateityje dabartis pranoks praeitį“. Tačiau tai, kas pozityvu, 
dabar reiškiasi nebe sąstingio ir inertiškumo forma; reikia pir- 
miausia teorinių pastangų, kad kitimų tolydume būtų galima at- 
skleisti neišvengiamo kartojimosi teigiamybę. Nesąmoningas gy- 
venimo sąlygų revoliucinimas yra regimybė, kuri užtušuoja tikro 
revoliucinio judėjimo tendencijas. Vien tai, kas nuo XIX a. pra- 
džios vadinama socialiniu judėjimu, negali žmonių išvaduoti iš 
išorės primetamo judrumo prakeiksmo. Todėl Marxas nori at- 
skleisti „daugiau ar mažiau užmaskuotą dabartinės visuomenės 
pilietinį karą ligi to momento, kai jis virsta atvira revoliucija“!". 
Socialinį judėjimą jis ėmė postuluoti kur kas anksčiau, negu Eu- 
ropos darbininkų judėjimas įgavo apčiuopiamą istorinę formą. 

c) Pagaliau greta pirmųjų dviejų implikacijų — išorinių gyveni- 
mo aplinkybių judrumo ir emancipacinių socialinių judėjimų už- 
mojų - esama akivaizdžios gamybinių jėgų plėtotės — „spartaus ga- 
mybos įrankių tobulinimo, begalinio susisiekimo lengvėjimo“. Tai 
paaiškina blaivinantį spartėjančio istorijos proceso pobūdį - viso, 
kas šventa, profanaciją. Kadangi dviprasmis istorijos greitėjimas 
galiausiai remiasi „Komunistų partijos manifeste“ kone himniš- 
kai liaupsinama „pramonės pažanga“, tai pilietinė visuomenė už- 
ima vietą, kurią jaunasis Hegelis teologijai ir politikai skirtuose 
raštuose numatė „liaudžiai gyventi“. Juk jaunojo Hegelio akivaiz- 
doje savarankiškumą liaudies gyvenimo atžvilgiu įgavo ne tik reli- 
ginė ortodoksija ir Švietimas, bet ir griūvančios Vokietijos impe- 
rijos institucijos; dabar visuomenė, „šiuolaikinė politinė-socialinė 

Šš MIE, 1, 379. 


* MIE, IV, 476.- KPM., 57. 
“ MIE, IV, 473. - KPM, 52. 

tikrovė“, sudaro Marxui pagrindą, nuo kurio kaip abstrakcijos at- 
siskyrė religinis gyvenimas, filosofija ir buržuazinė valstybė. Tuo 
tarpu L. Feuerbacho, D. F Strausso ir B. Bauerio atlikta religijos 
kritika pasidaro buržuazinės valstybės kritikos pavyzdžiu. 

Be to, susvetimėjusio gyvenimo pozityvizmą dar patvirtina 
suvienijimo filosofija, kuri savo mintyse sukonstruota idėja pa- 
naikinti valstybėje pilietinę visuomenę įtaigoja, jog susitaiky- 
mas jau esąs įvykęs. Todėl Marxas ima kritikuoti Hegelio teisės 
filosofiją, norėdamas parodyti, kaip turėtų atrodyti pilietinės vi- 
suomenės panaikinimas, jeigu jis patenkintų paties Hegelio do- 
rovinės visuotinybės idėją.!': Marxo kritikos, kuri šiais laikais 
jau nieko nebešokiruoja, drastiškumo esmę sudaro, kaip žino- 
me, tai, kad valstybė (savo formavimosi viršūnę pasiekusi Va- 
karų parlamentinėse sistemose, o ne monarchistinėje Prūsijoje) 
antagonistinei visuomenei jokiu būdu nesuteikia gyvo doroviš- 
kumo bruožų; valstybė tik vykdo šitos visuomenės funkcinius 
imperatyvus ir pati yra jos pašlijusios dorovės išraiška.!2 


" Beje, šią idėją jis grindžia nevienalaikiškumo to, kas vienalaikiška, te- 

orema: „Iš vokiečių istorijos tik vokiečių teisės ir valstybės filosofija 
yra al pari [vienodo lygio] su oficialia šių laikų tikrove ... Mes esame 
dabarties amžininkai filosofai, bet ne jos amžininkai istorikai.“ (ME, 
1, 383.- K. Marksas, Dėl Hėgelio teisės filosofijos kritikos. Įvadas, 
V.: Mintis, 1985, 12-13). 
Valstybės ir visuomenės santykį jaunasis Marksas teoriškai apibūdina 
papildomų „citoyen“ ir „bourgeois“, t. y. valstybės piliečio ir civilinės 
visuomenės nario vaidmenų požiūriu. Tariamai nepriklausomas pilietis 
gyvena dvejopą gyvenimą - „dangiškąjį ir žemiškąjį, gyvenimą politinėje 
bendrijoje, kurioje jis yra visuomeninė būtybė, ir gyvenimą civilinėje vi- 
suomenėje, kurioje Jis veikia kaip privatus asmuo, kitus žmones laiko 
priemone, pats nusižemina ir tampa priemone bei svetimų jėgų žaisliu- 
ku“ (M/E, I, 355.- K. Marksas, Žydų klausimu (ŽK), K. Marksas, 
Ankstyvieji filosofijos raštai (AFR). - V.: Mintis, 1986, 286). Buržuazi- 
nės valstybės idealizmas tik pridengia galutinį pilietinės visuomenės su- 
materialėjimą, kitaip sakant, jos egoistinio turinio realizaciją. Buržuazi- 
nės revoliucijos prasmė yra dvejopa: pilietinę visuomenę ji išvaduoja iš 
"politikos, taip pat ir iš bendro turinio regimybės, kartu ji suinstrumen- 
tina idealioje nepriklausomybėje susiformavusį bendrumą „poreikių, 
darbo, asmeniškų interesų, privatinės teisės sferai“, kur valstybė suran- 
da sau pamatą. Socialiniame žmogaus teisių turinyje Marxas išsiaiškina, 
kad „sritis, kurioje žmogus elgiasi kaip visuomeninė būtybė, laikoma 
menkesne už sritį, kurioje jis elgiasi kaip privati būtybė, ir kad pagaliau 
tiesiog žmogumi, tikruoju žmečummi pupos ne Žmogus citoyen, 
bet žmogus bourgeois“ (M/E, I, 366.- K. M., ŽK; AFR, 301 ir 298). 

Ši kritika atveria perspektyvą tam tikrai visuomenės savior- 
ganizacijai, panaikinančiai žmonių pasiskirstymą į oficialius ir 
privačius asmenis ir griaunančiai tiek valstybės piliečių nepri- 
klausomybės fikciją, tiek ir susvetimėjusią pajungtų žmonių eg- 
zistenciją „nežmoniškomis sąlygomis“: „Tik tuomet, kai tikras 
individualus žmogus vėl įkūnys abstraktų valstybės pilietį ..., 
kai jis savo forces propres [savąsias jėgas] pažins ir organizuos 
kaip visuomenines jėgas ir todėl visuomeninės jėgos daugiau ne- 
beatskirs nuo savęs politinės jėgos forma, - tik tuomet bus išva- 
duotas žmogus“!š. Ši perspektyva nuo šiol lemia modernybės 
vertinimą praktinės filosofijos požiūriu“. Praktinė filosofija va- 
dovaujasi intuicija, kad net itin kompleksiškų visuomenės siste- 
mų funkcinio ribotumo sąlygomis yra prasminga įgyvendinti 
dorovės visuotinybės idėją. 

Todėl Marxas ypač atkakliai ginčijasi su Hegelio „Teisės fi- 
losofijos apmatų“ $ 308, kur Hegelis polemizuoja su įsivaizda- 
vimu, „kad visi atskirai turi dalyvauti svarstant ir sprendžiant 
bendrus valstybės reikalus“. Tačiau Marxas nesusidoroja su pa- 
ties iškeltu uždaviniu atskleisti valios formavimosi struktūrą, 
kuri patenkintų „pilietinės visuomenės siekį virsti politine vi- 
suomene arba politinę visuomenę padaryti tikra visuomene“. 
Gretybės tarp Marxo ir Hegelio stačiai stulbina. Būdami jauni, 
abu mąstytojai yra atviri pasirinkimo teisei neprievartinį valios 
formavimą kooperacijos sąlygų varžomoje komunikacinėje ben- 
druomenėje panaudoti kaip modelį susiskaidžiusiai buržuazinei 
visuomenei sutaikyti, tačiau abu vėliau atsisako šią teisę panau- 
doti, ir vėl dėl panašių priežasčių. Marxas, kaip ir Hegelis, pa- 


5 MIE, I, 370.- K. M., ŽK; AFR, 302. 

* „Praktinės filosofijos“ sąvoka, mano supratimu, apima ne tik įvairias 
Gramsci'u ir Lukacsu besiremiančias Vakarų marksizmo versijas (kriti- 
nę teoriją ir Budapešto mokyklą; Sartre'o, Merleou-Ponty ir Castoria- . 
džio egzistencializmą; E. Paci'o ir jugoslavų praktinės filosofijos at- 
stovų fenomenologiją), bet ir radikaliai demokratines amerikinio 
pragmatizmo atmainas (G. H. Meadas ir Dewey) bei analitinę filoso- 
fiją (Ch. Tayloras). Plg. taiklų palyginimą R. J. Bernsteino veikale 
„Praxis und Aktion“ (Philadelphia, 1971). 

5 MIE, I, 324. 

siduoda pagrindinių subjektinės filosofijos sąvokų prievartai. Iš 
pradžių jis Hegelio maniera atsiriboja nuo bejėgiškos grynai 
utopinio socializmo prievartos. Kaip ir Hegelis, jis čia remiasi 
Švietimo dialektikos jėga: tuo pačiu principu, iš kurio yra radę- 
si šiuolaikinės visuomenės laimėjimai ir prieštaravimai, turi bū- 
ti aiškinamas ir šios visuomenės transformavimo judėjimas bei 
jos proto potencialų išlaisvinimas. Aiškus daiktas, visuomenės 
modernizavimą Marxas sieja su vis efektyvesniu gamtos ištek- 
lių naudojimu ir vis intensyvesne globalinio susisiekimo ir ko- 
munikacijos tinklo plėtote. Šitas gamybinių jėgų išlaisvinimas 
kildintinas iš modernybės principo, pagrįsto labiau gaminančio- 
jo subjekto praktika negu pažįstančiojo subjekto refleksija. 

Šiam tikslui Marxui šiuolaikinės filosofijos modelyje terei- 
kia tik sudėlioti akcentus. Tas modelis pabrėžia du vienodos 
kilmės subjekto ir objekto santykius: kaip pažįstantysis subjek- 
tas sudarinėja nuomones, pajėgias būti teisingas objektyviajame 
pasaulyje, taip veikiantysis subjektas, norėdamas ką nors objek- 
tyviajame pasaulyje sukurti, atlieka tikslingas, sėkmės kontro- 
liuojamas veiklas. Tada tarp pažinimo ir veiklos ima tarpinin- 
kauti kūrybos proceso samprata: per pažinimo ir veiklos terpę 
subjektas ir objektas atsiduria vis naujose konsteliacijose, ku- 
rios ir vieną, ir antrą veikia net keisdamos jų formą. Refleksinė 
filosofija, labiau pabrėžianti pažinimą, dvasios formavimosi 
procesą suvokia (pagal santykio su savimi modelį) kaip įsisą- 
moninimą, 0 praktinė filosofija, pabrėžianti veikiančiojo sub- 
jekto santykį su manipuliuojamų daiktų pasauliu, rūšies forma- 
vimosi procesą suvokia (pagal savieksternacijos modelį) kaip 
savikūrą. Praktinei filosofijai kaip modernybės principas galio- 
ja ne savimonė, o darbas. 

Iš šito principo dabar galima laisviausiai kildinti technines 
ir mokslines gamybines jėgas. Tačiau Marxui, norinčiam į 
praktikos sąvoką įdėti ir protingą buržuazinės kultūros turinį, 
ir kriterijus, pagal kuriuos galima atpažinti atžangą ir pažangą, 
aišku, nedera darbo principo suvokti per siaurai. Todėl jaunasis 
Marxas darbą prilygina menininko kūrybinei gamybai, kai tas 


76 


savo kūriniuose ištraukia iš savęs esmės jėgas ir kontempliaci- 
nėje žiūroje produktą vėl įsisavina. Visapusiškai save realizuo- 
Jančio individo idealo projektą sukūrė Herderis ir Humboldtas, 
o Schilleris ir romantikai, Schellingas ir Hegelis šitą ekspresy- 
vistinę formavimosi idėją paskui pagrindė kaip gamybos esteti- 
ką!“. Perkeldamas šį gamybinį estetizmą į „rūšies darbu grin- 
džiamą gyvenimą“, Marxas visuomenės darbą gali interpretuoti 
kaip kolektyvinę gamybininkų savirealizaciją!'. Tik pramoninio 
darbo prilyginimas norminio turinio modeliui suteikia jam ga- 
limybę nubrėžti skiriamąją liniją tarp esmės jėgų suobjektinimo 
ir jų susvetimėjimo, tarp laimingai į save grįžtančios, sustoju- 
sios ir susiskaidžiusios praktikos. 

Susvetimėjusiame darbe nutrūksta suobjektintų esmės jėgų 
eksternacijos ir pasisavinimo apytaka. Gamintojas yra atkirstas 
nuo naudojimosi savo produktais, kuriuose galėtų save vėl at- 
rasti, ir todėl susvetimėja su pačiu savimi. 

Išskirtiniu samdomojo darbo atveju privatus visuomenės su- 
kurtų turtų pasisavinimas nutraukia normalią praktikos apytaką. 
Samdomuoju darbu pagrįsti santykiai pakeičia konkrečią darbo 
veiklą abstrakčiu darbo atlikimu, t. y. funkciniu priedu prie ka- 
pitalo savirealizacijos, kai negyvas, iš gamintojo atimamas dar- 
bas tarsi konfiskuojamas. Neadekvatus darbo jėgos mainymas į 
atlyginimą - tai mechanizmas, kuris turi paaiškinti, kodėl sam- 
domųjų darbininkų susvetimėjusių esmės jėgų sritis sistemiškai 
savarankėja. Ši vertės teorijos prielaida estetinį-ekspresinį prak- 
tikos sąvokos turinį papildo moralės elementu. Dabar susveti- 
mėjęs darbas nutolsta ne tik nuo gamybos estetika apibendrinto 
laimingai į save grįžtančios praktikos modelio, bet ir nuo pri- 
gimtinės teisės numatyto ekvivalentiškų mainų modelio. 

Galiausiai praktikos sąvoka turi apimti dar ir „kritinę-revo- 
liucinę veiklą“, kitaip sakant, sąmoningą politinę veiklą, kuria 


6 Pig: Ch. Taylor, Hegel, Cambridge, 1975. I sk., 3 ir tt. 

"Plg. mano išdėstytą praktinės filosofijos pagrindų kritiką knygoje: 
J. Habermas, Vorstudien und Erganzungen zur Theorie dės kommu- 
nikativen Handelns, Frankfurt am Main. 1984, 482 ir tt. 

susivieniję darbininkai laužo negyvo mechaninio darbo magiją 
gyvu rankų darbu ir pasisavina savo fetišizuotai susvetimintas 
esmės jėgas. Tad jei ši sudraskyta dorovės visuotinybė yra mąsto- 
ma kaip susvetimėjęs darbas ir jei ši visuotinybė savo susiskai- 
dymą turi įveikti savo pačios pastangomis, tai ir išvaduojamoji 
praktika turi rastis iš paties darbo. Šioje vietoje Marxas susidu- 
ria su panašiais pagrindinių sąvokų sunkumais, kaip ir Hegelis. 
Praktinė filosofija, deja, neduoda galimybių negyvą darbą mąsty- 
ti kaip nuvainikuotą ir paralyžiuotą intersubjektyvumą. Jis lieka 
subjektinės filosofijos, tiesa, apgyvendinančios protą ne pažįs- 
tančiojo subjekto refleksijoje, tačiau vis dėlto tikslingame racio- 
nalizme, variantas. Veikėjo ir suvokiamų bei manipuliacijoms 
pasiduodančių daiktų pasaulio santykiuose gali reikštis vien tik 
pažintinis instrumentinis racionalizmas; ir šitame tikslingame 
racionalizme neatsiveria proto, kuris dabar pateikiamas kaip iš- 
vaduojamąjį vaidmenį atliekanti praktika, vienijamoji galia. 

Vakarų marksizmo istorija atskleidė pagrindinių praktinės 
filosofijos sąvokų ir proto sampratos neaiškumus. Jų šaltinis — 
įvairios kritikos norminių pagrindų neapibrėžtybės. Priminsiu 
bent tris tokius keblumus. 

a) Visuomeninio darbo prilyginimas „saviveikos“, kaip kū- 
rybinės savęs realizacijos, modeliui susilaukė tam tikro palan- 
kaus vertinimo galbūt ir dėl romantiškai traktuojamo amati- 
ninkų darbo pavyzdžio. Į tai orientavosi, pavyzdžiui, šiuolaiki- 
nis Johno Ruskino ir Williamo Morriso, propagavusių dailiuo- 
sius amatus, reformų judėjimas. Tuo tarpu pramoninis darbas 
vis labiau tolo nuo ištisinio gamybos proceso modelio. Taip pat 
ir Marxas galiausiai liovėsi kreipti akis į pavyzdinga laikomą 
amatų praktikos praeitį. Tačiau abejotiną šios praktikos sąvo- 
kos norminį turinį jis nejučiomis įtraukia į darbo vertės teori- 
jos prielaidas, padarydamas jį neatpažįstamą. Tai paaiškina, ko- 
dėl darbo sąvoka marksizmo tradicijoje liko tokia pat dvilypė, 
kaip ir joje glūdinti tikslo racionalumo reikšmė. 

Atitinkamai svyruoja nuo vieno kraštutinumo prie kito ir 
gamybinių jėgų vertinimai. Vieni sveikina gamybinių jėgų plėto- 

tę, pirmiausia mokslo ir technikos pažangą, kaip visuomenės 
racionalizavimo varomąją jėgą, tikėdamiesi, kad institucijos, 
kurios reguliuoja socialinės valdžios pasiskirstymą ir nevienodą 
santykį su gamybos priemonėmis, gamybinėms jėgoms vis ra- 
cionaliau spaudžiant savo ruožtu bus revoliucinamos. Kiti ne- 
pasitiki viešpatavimo gamtai racionalumu, kuris susilieja su 
klasinio viešpatavimo iracionalumu. Mokslas ir technika, Mar- 
xo dar laikomi neabejojamu išvadavimo potencialu, Lukacsui, 
Blochui ir Marcuse'i virsta itin veiksminga visuomenės repre- 
savimo priemone. Tokios prieštaringos interpretacijos galimos 
todėl, kad Marxas neatsižvelgia į akivaizdų tikslingos veiklos 
racionalumo santykio su intuityviu saviveikos racionalumu po- 
būdį - vadinasi, nekreipia dėmesio į tik laisvųjų gamintojų aso- 
ciatyvioje vaizduotėje iškylančią visuomenės praktiką. 

b) Antras sunkumas randasi iš mechaninio ir rankų darbo 
priešpriešos. Jei remsimės susvetimėjusio darbo sąvoka, pama- 
tysime, kad nuo vartojamosios vertės orientacijų atplėštas ga- 
mybos procesas iškyla kaip vaiduokliška, anonimiška pasidariu- 
si gamintojų esmės galios forma. Praktinės filosofijos požiūris 
duoda pagrindą manyti, kad kapitalistinės ekonomikos ir jos 
valstybinio papildymo sistema yra ne kas kita, kaip gryna regi- 
mybė, kuri, panaikinus gamybos santykius, pavirs į nieką. Šiuo 
požiūriu visi struktūros skirtumai, kurie negali būti įtraukti į 
veikiančiųjų subjektų orientacijos horizontą, iškart netenka 
prasmės. Net nekyla klausimo, ar informacijos priemonių val- 
domi posistemiai turi savybių, kurioms būdinga funkcinė, nuo 
klasių struktūros nepriklausoma savoji vertė. O revoliucijos te- 
orija žadina viltį, kad iš principo visi sudaiktinti, visi sistemiš- 
kai susavarankinti socialiniai santykiai gali būti įtraukti į gyve- 
namojo pasaulio horizontą: išblėsęs kapitalo spindesys grąžins 
spontaniškumą vertės dėsnio diktato sustingdytam gyvenama- 
jam pasauliui. Tačiau jei išvadavimas ir susitaikymas pateikiami 
tik už kompleksiškumo ribų išeinančių gyvenimo santykių skir- 
tumų panaikinimo būdu, sistemų teorijai pasidaro vieni juokai 

atkaklių kompleksiškumų akivaizdoje ir vienijamąją proto ga- 
lią atmesti kaip gryną iliuziją. 

c) Abu sunkumai tarp savęs susiję tuo, kad praktinės filoso- 
fijos norminiai pagrindai, pirmiausia pačios praktikos sąvokos 
tinkamumas spręsti visuomenės kritikos teorijos uždavinius, 
niekuomet nebuvo patenkinamai išaiškinti. Visuomenės darbo 
sąvokos vertinimas gamybos estetikos požiūriu ir jos paplitimas 
gyvenimo praktikoje bei moralėje reikalauja pagrindimo, kurio 
neįmanoma pateikti remiantis abejotina metodika atliekamais 
tyrimais, nesvarbu, ar tai būtų antropologiniai, ar egzistencinės 
fenomenologijos tyrimai. Nuosekliau elgiasi tie, kurie į prakti- 
kos sąvoką proto nededa daugiau, negu gali jo paimti iš tikslin- 
gos veiklos racionalumo ir žmogaus saviraiškos!š. 

Suprantama, darbo principas modernybę puikiai susieja su 
racionalumu. Tačiau praktinei filosofijai iškilęs toks pat užda- 
vinys, kaip ir tam tikru metu refleksinei filosofijai. Saviobjek- 
tyvacijos būtinybė glūdi taip pat ir savieksternacijos - kaip ir 
santykio su savimi - struktūroje, todėl rūšies susidarymo pro- 
cesą lemia tai, kad dirbantys individai, vis labiau įsiviešpatau- 
dami išorinėje gamtoje, įgyja tapatybę tik savo pačių vidinės 
prigimties slopinimo kaina. Norėdamas pašalinti šią į subjektą 
sutelkto proto painiavą, Hegelis savimonės absoliutinimui ka- 
daise priešpriešino absoliutų dvasios savęs perteikimą. Prakti- 
nei filosofijai, kuri dėl rimtų motyvų šio idealistinio kelio atsi- 
sakė, atitinkamos problemos išvengti nepavyko; ši problema 
darosi jai netgi itin svarbi. O ką ji gali priešpriešinti instrumen- 
tiniam protui, išsikerojusiam iki visuomenės visybės tikslo ra- 
cionalumo, jeigu pati save turi suprasti materialistiškai kaip ši- 
tos sudaiktėjusios sąsajos dalį ir rezultatą, jei objektyvacijos 
prievarta įsismelkia į paties kritikuojančio proto gelmes? 

Horkheimeris ir Adorno savo „Švietimo dialektikoje“ šią 
aporiją buvo nusiteikę vien tik narplioti, o ne ieškoti kelio iš 


* Žr. šios knygos skyrių „Ekskursas į teoriją apie gamybos paradigmos 
senėjimą“, p. 90 ir tt. 

jos. Instrumentinį protą autoriai pasitinka su „mintiniu įsijauti- 
mu“, siekiančiu nustatyti maištaujančios, jo instrumentinimui 
besipriešinančios prigimties proveržius. Šiam priešinimuisi jie 
turi ir pavadinimą - mimesis. Pavadinimas kelia asociacijų, ku- 
rių ir tikimasi, tai - įsijautimas ir imitacija. O tai primena san- 
tykį tarp dviejų asmenų, kai vieno akivaizdi tapatinimosi eks- 
ternacija su kito pavyzdžiu nereikalauja atsisakyti savo paties 
tapatybės, bet iškart suteikia priklausomybę ir autonomiją: „Su- 
sitaikymo būsena neaneksuotų su filosofiniu imperializmu to, 
kas svetima, o būtų laiminga, kad leidžiamu nuotoliu išliktų 
tai, kas tolima ir skirtinga, - anapus heterogeniškumo ir savitu- 
mo“ ". Tačiau ši mimetinė geba neapibūdinama sąvokomis, su- 
darytomis vien subjekto ir objekto santykių pagrindu, tad mi- 
mezė iškyla kaip grynas impulsas, kaip paprasta proto priešybė. 
Instrumentinio proto kritika gali kaip ydą apjuodinti tik tai, ko 
ji, pati būdama ydinga, nepajėgia paaiškinti. Nors ji naudojasi 
sąvokomis, duodančiomis subjektui galimybę disponuoti išori- 
ne ir vidine gamta, bet jos netinka būti objektyvuotos gamtos 
kalba, kad toji galėtų pasakyti, ką subjektai su ja daro“. Ador- 
no savo „Negatyviosios dialektikos“ principu mėgina apibrėžti, 
ko neįmanoma nusakyti diskursu, o savo „Estetikos teorija“ pa- 
tvirtina pažinimo kompetencijos perleidimą menui. Iš romanti- 
nio meno atsiradusi estetinė patirtis, kurią jaunasis Marxas 
kontrabanda pratempė į praktikos sąvoką, buvo suradikalinta 
avangardo mene. Pastarąjį Adorno įvardija kaip vienintelį liu- 
dytoją prieš tokią praktiką, kuri paskui po savo griuvėsiais pa- 
laidoja visa, kas protu vieną kartą buvo ketinta. Kritika tegali 
pamėginti tarsi per pratybas paaiškinti, kodėl anoji mimetinė 
geba išsprūsta iš teorinio diskurso ir galiausiai randa prieglobs- 
tį proteguojamuose šiuolaikinio meno darbuose. 


ST W Adomo, Negative Dialektik. — Werke, VI, Frankfurt am Main, 
1973, 192. 
* Plg. 5-4 paskaitą šios knygos p. 124 ir tt. 

Neokonservatizmo atsakymas 
praktinei filosofijai 


Neokonservatizmas, kuris dabar dominuoja marksizmu nu- 
sivylusioje scenoje?!, pirmiausia socialiniuose moksluose, min- 
ta dešiniojo hegelizmo motyvais. Oficialūs Hegelio mokiniai — 
dažniausiai remsiuosi Rosenkranzu, Hinrichsu ir Oppenhei- 
mu - yra jo amžininkai, keleriais metais vyresni už Marxą. Jie 
tiesiogiai reaguoja ne į Marxą, o į ankstyvojo socializmo teori- 
tas teorijas ir judėjimus sužinota daugiausia iš Lorenzo v. Stei- 
no publikacijų?2. Šie pirmosios kartos hegelininkai laikė save 
iki 1848 m. kovo propaguoto liberalizmo gynėjais. Iš Hegelio 
teisės filosofijos jie stengėsi ekstrahuoti erdvę, kad būtų politiš- 
kai įgyvendinti liberalios teisinės valstybės principai ir padary- 
tos atitinkamos socialinės reformos. Akcentus jie sudėliojo tarp 
proto, kuris pagal apibrėžimą yra vienintelis tikras dalykas, ir 
baigtinių jo istorinio reiškimosi formų. Empirinius santykius 
reikia tobulinti, nes juose vis dar atsigamina praeitys, kurios 
šiaip jau yra įveiktos. Dešinieji hegelininkai, kaip ir kairieji, įsi- 
tikinę, kad „mintyse apibendrinta dabartis ... ne vien teoriškai 
egzistuoja galvoje, bet ir praktiškai stengiasi persmelkti dabar- 
tį“. O dabartį jie supranta kaip privilegijuotą filosofijos reali- 


2 H. Steinfels, The Neoconservatives, New York, 1979; R. Saage, Ne- 
okonservatives Denken in der Bundesrepublik.- R. Saage, 
Rūckkehr zum starken Staat?, Frankfurt am Main, 1983, 228 ir t.; 
H. Dubiel, Die Buchstabierung des Fortschritts, Frankfurt am 
"Main, 1985. 

" Lorenzo v. Steino 1849 m. pasirodžiusi trijų tomų studija „Geschich- 
te der sozialen Bewegung in Frankreich“ (Darmstadt, 1959) yra jo 
veikalo „Sozialismus und Communismus des heutigen Frankreich“ tę- 
sinys. 

3H. E W Hinrichs, Politische Vorlesungen.- H. Lūbbe (Hrsg.), Die 
Hegelsche Rechte, Stuttgart, 1962, 89. 

zacijos vietą: idėjos ir interesai turi susijungti. Politinės valsty- 
bės substanciją jie regi įimtą į sulaikintą valios darinį.“ 

Ne mažiau už kairiuosius, dešinieji hegelininkai neišleidžia 
iš akių ir pilietinės visuomenės konflikto potencialo. Tačiau 
komunizmo kelią jie ryžtingai atmeta. Liberaliosios ir socialis- 
tinės pakraipos Hegelio mokiniai nesutaria dėl valstybės ir vi- 
suomenės niveliacijos, kurios vieni baiminasi, o kiti geidžia. 
Marxas buvo įsitikinęs, kad visuomenės saviorganizacija, kuri iš 
viešosios valdžios atima politiškumą, turi padaryti galą kaip tik 
tokiai situacijai, kuri, jo oponentų nuomone, dėl to ir buvo su- 
kurta, t. y. kad substancinė dorovė būtų visiškai pakeista tiesio- 
gine natūralių interesų konkurencija. Vadinasi, abi pusės pilie- 
tinę visuomenę vertina kritiškai, kaip būtinybės ir proto valsty- 
bę, kurios vienintelis tikslas yra individo gerovė ir subsistenci- 


* Rosenkranzo veikalai apie politinės partijos ir viešosios nuomonės su- 
vokimą atspindi dramatišką dabarties laiko suvokties įsiveržimą į He- 
gelio teisės filosofijos pasaulį (H. Libbe, 1962, 59 ir t., 65 ir tt.). 
Procese, kurį ateitis paleidžia veikti prieš praeitį, istorijos tolydybė 
susiskaido į aktualybių seką. Nuolat kintanti viešoji nuomonė yra ter- 
pė to ginčo, kuris įsiliepsnoja ne tik tarp pažangių ir konservatyvių 
partijų, bet ir įsiveržia į pačias partijas; tai terpė ginčo, kuris kiekvie- 
ną partiją įsuka į poliarizacijos tarp ateities ir praeities verpetą ir jas 
suskaldo į frakcijas, sparnus ir klikas. Net avangardo, įkūnijančio da- 
barties judėjime ateitį, įsivaizdavimas liberalams nėra svetimas - galu- 
tinai jis buvo suformuluotas „Komunistų partijos manifeste“. 
Oppenheimas nepritaria „aklam konkurencijos, pasiūlos ir paklausos“ 
viešpatavimui, „kapitalo ir stambiosios žemvaldystės tironijai“, 
dalykams, kurie, palikti patys sau, „visados sudarytų sąlygas savininkų 
oligarchijai rastis“ (H. B. Oppenheim.- H. Lūbbe, 1962, 186 t.). Vals- 
tybė turi kištis į tariamą „pramonės reikalų šventovę“: „Valdininkai ra- 
mių ramiausiai žiūrėjo, kaip stambūs kapitalistai rausė nuotėkio kanalą, 
kuriuo, aniems apgaulingai dangstantis laisvąja konkurencija, turėjo nu- 
tekėti visas nacionalinis turtas, visi lobiai ir visa laimė“ (Oppenheim. - 
H. Lūbbe, 1962, 193). Hinrichsas mano, kad darbo ir poreikių siste- 
ma tik tada gali patenkinti subjektyvios laisvės pažadą, kai ir „darbinin- 
kui suteikiama tiek, kad jis galėtų išsaugoti gyvybę ir įgyti išsilavinimą, 
kai jam sudaromos sąlygos turėti nuosavybę“ (H. E W Hinrichs..- H. 
Lūbbe, 1962, 131). O Rosenkranzas laukia „naujos, kruvinos revoliuci- 
jos“, jei „būtiniausi socialiniai klausimai“ nebus sprendžiami (Rosen- 
kranz. - H. Lūbbe, 1962, 150). 

ja, turinys — privataus asmens darbas ir malonumai, principas — 
natūrali valia, o padarinys - reikmių gausinimas. Savaime su- 
prantama, kad dešinieji hegelininkai pilietinėje visuomenėje re- 
gi socialumo principo apskritai įsikūnijimą ir teigia, kad šis 
principas, kai tik išnyks skirtumas tarp politinio ir socialinio 
aspektų, turėtų įsiviešpatauti kaip vienintelis.** Visuomenė jau 
iš pat pradžių iškyla kaip natūralių poreikių, gebėjimų ir įgū- 
džių nelygybės vieta; ji sudaro objektyvią sąsają, kurios funkci- 
niai imperatyvai neišvengiamai prasiveržia pro objektyvias 
veiklos orientacijas. Dėl šitos struktūros ir kompleksiškumo pa- 
smerkti žlugti visi mėginimai, kurie į visuomenę diegia valsty- 
bės piliečių lygybės principą ir nori ją pajungti demokratinei 
asocijuotų gamintojų valios formacijai.27 

Vėliau šią kritiką perėmė ir pagilino Maxas Weberis; jis bu- 
vo teisus prognozuodamas, kad privatine nuosavybe grindžiamo 
kapitalizmo panaikinimas jokiu būdu nereikštų, kad bus su- 
triuškintas šiuolaikinės gamybos darbo santykius saugantis 
plieno kiautas. Mėginimas „realiame socializme“ pilietinę vi- 
suomenę pakeisti politine iš tikrųjų tik privedė prie biuro- 
kratizacijos, o ekonominę būtinybę pavertė visas gyvenimo sri- 
tis persmelkiančia administracijos kontrole. 

Kita vertus, dešinieji hegelininkai, pasitikėdami stiprios 
valstybės regeneravimosi gebėjimais, savo ruožtu patyrė fiasko. 
Rosenkranzas dar gynė monarchiją, nes tik ji galinti garantuoti 
viršesnės už partijas vyriausybės neutralumą, sutramdyti anta- 
gonistinius interesus, išsaugoti ypatingybės ir bendrybės vieno- 
vę. Jo manymu, vyriausybė turi likti paskutine instancija, nes 
tik ji „gali iš viešosios nuomonės knygos išskaityti tai, kas būti- 


* Lygiai tokios pat pažiūros laikosi H. Lūbbe, plg. jo „Aspekte der po- 

litischen Philosophie des Būrgers“.- H. Lūbbe, Philosophie nach der 
Aufklarung, Dūsseldorf, 1980, 211 ir tt. 
„Kaip galima kolektyviai valdyti tai, kas nesudaro baigtinės visumos 
ir kiekvieną dieną begaliniame ir nepaprastai įvairiame individų gamy- 
binės veiklos procese naujai kuriama ir vis iš naujo formuoja- 
ma?“(H. B. Oppenheim.- H. Libbe, 1962, 196.) 

na“3. Čia prasideda istorijos linija, einanti nuo Carlo Schmitto 
prie tų valstybės teoretikų, kurie, remdamiesi Veimaro Res- 
publikos nevaldomumo patirtimi, manė galį pateisinti totalita- 
rinę valstybę.? Šitos tradicijos pagrindu substancinės valstybės 
samprata galėjo virsti atviro autoritarizmo modeliu, nes per tą 
laiką jaunesniųjų hegelininkų vis dar puoselėjama subjektyvio- 
sios, objektyviosios ir absoliutinės dvasios hierarchijos idėja ga- 
lutinai žlugo.*? 

Pralaimėjus fašizmui, dešinieji hegelininkai imasi naujos 
iniciatyvos, padarydami du pakeitimus: pirma, jie pasiūlo 
mokslo teoriją, kuri protui nepalieka jokių teisių už nustatytos 
gamtos ir humanitarinių mokslų intelektinės kultūros ribų; an- 
tra, jie sutinka su sociologinio švietimo rezultatais, kad (su ka- 
pitalistine ekonomika funkciškai susijusi) valstybė darbą pasi- 
dalijusioje pramoninėje visuomenėje visapusiškai garantuoja in- 
divido privačią ir profesinę egzistenciją, bet jokiu būdu jos ne- 
pranoksta doroviškai. Remdamiesi šiomis prielaidomis, tokie 
autoriai kaip Hansas Freyeris ir Joachimas Ritteris atnaujina 
dešiniųjų hegelininkų mąstymo figūras.?! Humanitariniams 


3 Rosenkranz.- H. Liūbbe, 1962, 71. 

2 Dėl atitinkamų E. Forsthoffo, E. R. Huberio, K. Larenzo ir kt. pub- 
likacijų plg. jau H. Marcuse's straipsnį „Der Kampf gegen den Libe- 
ralismus in der totalitaren Staatsauffassung“. - Zeitschrift fūr Sozial- 
forschung, 3-ti leid. m., 1934, 161 ir tt. 

* Pradžią šiam irimui davė kairiųjų hegelininkų mokykla. Metodologi- 
nės sparčiai besiplėtojančių gamtos ir humanitarinių mokslų, t. y. po- 
zityvizmo ir istorizmo, refleksijos netrukus diskreditavo viską, kas no- 
rėjo peržengti „grynojo intelektualizmo“ ribas. Rosenkranzas dar kal- 
bėjo apie nenykstamą istorijoje viešpataujančios dvasios didingumą - 
XIX a. pabaigoje su šio tipo istorijos filosofija buvo baigta. Tam, ku- 
ris dar nebuvo linkęs skirtis su pilietinės visuomenės panaikinimo 
valstybėje idėja, buvo likusi vien nominalistinė politinės valdžios są- 
voka, iš kurios Maxas Weberis buvo pašalinęs bet kokią proto kono- | 
taciją. Į valstybės sąvokos turinį galima buvo dėti šiaip jau tik egzis- 
tencialistines reikšmes, imamas iš draugo-priešo santykio. 

AH. Freyer, Weltgeschichte Europas, I, II, Wiesbaden, 1948; H. Freyer, 
Theorie des gegenwartigen Zeitalters, Stuttgart, 1955; J. Ritter, 
Metaphysik und Politik, Frankfurt am Main, 1969. 

mokslams atitenka praėjusio laikotarpio filosofijos palikimas, o 
tradicinėms dorovės, religijos ir meno jėgoms - kompensavimo 
vaidmuo, kuris nebegali būti patikėtas valstybei. Ši pakeista ar- 
gumentacija sudaro pamatą teigiamą požiūrį į visuomenės mo- 
dernybę jungti su kultūros modernybe, kartu menkinant pasta- 
rąją. Toks vertinimo modelis būdingas dabartinėms neokonser- 
vatyvioms laiko diagnozėms tiek Jungtinėse Amerikos Valstijo- 
se, tiek ir Vokietijos Federacinėje Respublikoje.?? Tai norėčiau 
paaiškinti remdamasis nemažą įtaką pas mus turinčiais Joachi- 
mo Ritterio veikalais. 

Pirmame interpretacijos etape Ritteris atskiria modernybę 
nuo tos laiko suvokties, iš kurios atsirado modernybės sąvoka. 
Kadangi šiuolaikinė visuomenė žmogų nužemina iki jo subjek- 
tyviosios prigimties, iki malonumų ir darbo, ir kadangi pati vi- 
suomenė atsigamina pramoniniu būdu naudodama gamtą, Rit- 
teriui atrodo, kad istorinę modernybės esmę apibūdina istorijos 
neturintis santykis su gamta. Šiuolaikinis pasaulis „istorines 
santvarkas atskiria nuo žmogaus visuomeninės būties“, 0 vi- 
suomenės egzistencijos skilimas glūdi šitame neistoriškume: 
„Tai, kas randasi naujais laikais, yra ... ligšiolinės istorijos pa- 
baiga; ateitis nesusijusi su kilme.“* 

Iš šio aprašymo darytinos dvi išvados. Pirma, visuomenės 
modernybė gali plėtoti savo evoliucinį, nuo istorijos tradicijos 
nepriklausomą dinamizmą, suteikiantį jai antrosios prigimties 
pastovumą. Prie šios idėjos šliejasi technokratinis įsivaizdavi- 
mas, kad modernizavimo procesą valdo dalykiški, jokioms įta- 
koms nepasiduodantys prievartos mechanizmai. Antra, šiuolai- 
kinio pasaulio piliečiai subjektyvią laisvę įgijo kaip tik todėl, 
kad abstrahavosi nuo istorinių gyvenimo sanklodų; jei ne pui- 


2 J. Habermas, Neokonservative Kulturkritik in den USA und in der 
Bundesrepublik.- J. Habermas, Die neue Unūbersichtlichkeit, 
Frankfurt am Main, 1985. 

3 J. Ritter, Hegel und die franzosische Revolution, Frankfurt am Main, 
1965, 62. 

*J. Ritter, 1965, 45. 

kiai numazgotų tradicijos apmušalų sulaikomasis efektas, tos 
sanklodos būtų, žinoma, beginklės atiduotos į nagus funkci- 
niams ekonomikos valdymo imperatyvams. Prie tos idėjos šlie- 
jasi istorinis įsivaizdavimas, kad subjektyvią laisvę, kuri reiškia- 
si skaidymosi būdu, galima apsaugoti nuo visiško suvisuomeni- 
nimo ir subiurokratinimo pavojų tik tuo atveju, jei nuvertintos 
tradicijos jėgos vis dėlto imsis kompensavimo vaidmens. Ob- 
jektyvią reikšmę jos prarado, o sutvirtintos turi būti kaip priva- 
tizuotos „asmeninio gyvenimo, subjektyvybės ir kilmės“ tikė- 
jimo galios. Išoriškai šiuolaikinėje visuomenėje nutrūkusį isto- 
rijos tęstinumą reikia išsaugoti vidinės laisvės srityje: „Subjek- 
tyvybė prisiėmė pareigą saugoti ir puoselėti: religijoje — 
žinojimą apie Dievą, estetikoje - grožį, moralėje - dorovę, da- 
lykus, kurie visuomenės gyvenime, sudaiktinant pasaulį, perei- 
na vien į subjektyvybės sritį. Tai sudaro jos didybę ir pasaulio 
istorijos misiją.“*? 

Ritteris, matyt, jautė šitos kompensacijos teorijos ribotumą, 
tačiau iš tikrųjų nesuvokė to beviltiško — nes istoriškai aiškina- 
mo - tradicionalizmo paradoksiškumo. Kaip gali tradicijos, 
kurios, žlungant religiniams ir metafiziniams pasaulio vaizdi- 
niams, netenka aiškių pagrindų, toliau gyvuoti kaip subjekty- 
vios tikėjimo galios, jei vien tik mokslas beturi autoritetą pa- 
grįsti tai, kas laikytina tiesa? Ritteris mano, kad įtikinamumą 
jos gali atgauti suaktualinant humanitarinių mokslų terpę. 

Šiuolaikiniai mokslai atmetė tradicinės filosofijos pretenzi- 
jas būti proto reiškėja. Jiems priimtinas klasikinis teorijos ir 
praktikos santykis. Gamtos mokslai, kurie generuoja techniškai 
įvertinamą žinojimą, virto praktikos atspindėjimo forma, pir- 
mąja gamybine jėga. Jie įeina į funkcinę šiuolaikinės visuome- 
nės jungtį. Kita prasme tai pasakytina ir apie humanitarinius 
mokslus. Šie atlieka ne visuomenės gyvenimo reprodukcijos, o . 


5J. Ritter, 1965, 70. 
*J. Ritter, Subjektivitat und industrielle Gesellschaft. - J. Ritter, Sub- 
jektivitat, Frankfurt am Main, 1974, 138. 

visuomenės trūkumų kompensacijos funkciją. Šiuolaikinei vi- 
suomenei reikia „priemonės, kompensuojančios jos neistoriš- 
kumą, laikančios atvirą istorinį bei dvasinį pasaulį ir nuolat jį 
primenančios, reikia priemonės, turinčios tą pasaulį iškeldinti 
už jo ribų.“*7 Tačiau vien nurodant humanitarinių mokslų funk- 
ciją sunku pagrįsti teorinį jų turinių veiksmingumą. Jei mes, 
būtent kaip Ritteris, remsimės objektyvistine humanitarinių 
mokslų savaime suprantamybe, negalėsime suvokti, kodėl 
mokslo metodo autoritetas turėtų persiduoti turiniams, kurie 
tokiu būdu paverčiami istorijos dabartimi. Pats istorizmas yra 
problemos, kurią jis, Ritterio nuomone, sprendžia, raiška: hu- 
manitarinis sumuziejinimas negrąžina nuvertintoms tradicijos 
galioms jungimo jėgos. Istorinė švietimo stiprinimo forma ne- 
gali panaikinti nuotolio efekto, prasidėjusio neistorinio švieti- 
mo epochoje.*š 

Joachimas Ritteris technokratinį šiuolaikinės visuomenės 
aiškinimą sieja su funkciniu tradicinės kultūros vertinimu. Jo 
neokonservatyviai nusiteikę mokiniai tuo pagrindu padarė išva- 
dą, kad visi nemalonūs reiškiniai, kurie netinka kompensacine 
funkcija patenkintam modernybės paveikslui, priskirtini kultū- 
rinei revoliucinei „prasmės perteikėjų“ veiklai. Jie kartoja se- 
nojo Hegelio kritiką, kurią filosofas buvo nukreipęs į abstrakci- 
jas, įsiterpiančias tarp protingos tikrovės ir jos kritikų sąmo- 
nės,- kartoja, suprantama, ironizuodami, nes kritiko 
subjektyvumas dabar nebeturi reikšti, kad jis nepajėgiąs suvokti 
objektyvybės formą įgavusio proto. Kritikams veikiau prikiša- 
ma, kad šie darą klaidą vis dar tikėdamiesi, jog tikrovė apskri- 
tai galinti pasidaryti protinga. Jie turį atsižvelgti į oponentų pa- 
stabą, kad „suideologinta“ mokslo pažanga esanti jau „nebejdo- 
mi“. Empirinių mokslų įgyjamas pažinimas duoda pagrindą 
technikos naujovėms arba socialinėms-techninėms rekomenda- 


* J. Ritter, Die Aufgabe der Geisteswissenschaften in der modernen Ge- 
sellschaft. - J. Ritter (1974), 131. 

SH. Schnūdelbach, Geschichtsphilosophie nach Hegel. Die Probleme 
des Historismus, Freiburg, 1974. 

cijoms, o humanitarinių mokslų interpretacijos garantuoja isto- 
rijos tęstinumą. Tas, kas turi didesnių teorinių pretenzijų, kas 
filosofuoja ir kuria visuomenės teoriją eidamas klasikinių mąs- 
tytojų pėdomis, tas išsiduoda esąs intelektualas - švietėjo dra- 
bužiais persirengęs suvedžiotojas, dalyvaujantis naujosios klasės 
pastoracinėje veikloje. 

Iš to, kad nestabiliai visuomenės modernybei reikalinga 
kompensacija, neokonservatoriai daro dar vieną išvadą: spro- 
gius šiuolaikinės kultūros turinius reikią nukenksminti. Neo- 
konservatoriai užtemdo į ateitį nukreiptą suvokties prožekto- 
rių ir visa, kas priklauso kultūrai, kas tiesiogiai nepatenka į 
modernizacijos dinamikos trauką, priskiria ilgalaikės atminties 
perspektyvai. Šitas tradicionalizmas atima teises tiek iš kon- 
struktyvių ir kritinių moralinio konservatizmo pažiūrų, tiek ir 
iš kūrybinių bei destruktyvių avangardistinio meno jėgų. IĮ pra- 
eitį atgręžta estetika“ sumenkina ypač tuos motyvus, kurie atsi- 
rado ankstyvajame romantizme ir iš kurių medžiagą ėmė Nie- 
tzsche's estetinio įkvėpimo kupina proto kritika. 

Nietzsche norėjo peržengti Vakarų racionalizmo, kuriame 
vis dar tebekruta ir kairiųjų, ir dešiniųjų hegelininkų priešinin- 
kai, ribas. Šitas Heideggerio ir Bataille dviem variantais tęstas 


"4 - 


x - 


Nietzsche's pavyzdžiu. Jei galiausiai paaiškėtų, kad eidami šiuo 
keliu negalime kaip reikiant ištrūkti iš subjektinės filosofijos, 
tektų grįžti prie alternatyvos, kurią Hegelis Jėnoje paliko kairė- 
je - prie komunikacinio proto sąvokos, suteikiančios Švietimo 
dialektikai kitokį atspalvį. Galbūt modernybės diskursas anoje 
pirmoje kryžkelėje, kurioje dar kartą buvo atsidūręs jaunasis 
Marxas, kai kritikavo Hegelį, pasuko klaidinga kryptimi.*? 


*J. Riter, Zur Funktion des Asthetischen in der modernen Gėsell- 
schaft. - J. Ritter (1974), 141 ir tt. 
“ Plg. 9-4 paskaitą šios knygos p. 270 ir tt. 

Ekskursas į teoriją apie 
gamybos paradigmos senėjimą 


Tol, kol modernybės teorija vartoja pagrindines refleksinės 
filosofijos, taip pat pažinimo, įsisąmoninimo ir savimonės są- 
vokas, jos vidinė sąsaja su proto arba racijos sąvoka yra aki- 
vaizdi. Tas pats pasakytina, be abejo, ir apie svarbiausias prakti- 
nės filosofijos sąvokas, tokias kaip veikla, savidara ir darbas. 
Tiesa, norminiai sąvokų praktika ir protas, gamybinė veikla ir 
racionalumas turiniai Marxo darbo teorijoje tebėra migloti, tai- 
gi nelengvai suvokiami, tačiau šitas jų painumas išnyksta vė- 
liausiai trečiajame XX a. dešimtmetyje, kai tokie teoretikai, 
kaip Gramsci, Lukacsas, Korschas, Horkheimeris ir Marcuse, 
pasisakydami prieš ekonomizmą ir II internacionalo istorinį 
objektyvizmą, suaktualina pirminę praktinę sudaiktinimo kriti- 
kos prasmę. Vakarų marksizme išsiskiria dvi tradicijos kryptys, 
iš kurių viena remiasi Maxo Weberio, kita - Husserlio ir Hei- 
deggerio recepcijomis. Jaunasis Lukacsas ir kritinė teorija su- 
daiktinimą supranta kaip racionalizaciją ir Hegelio materialis- 
tinio suvokimo pagrindu apibrėžia kritinę tikrovės sąvoką, vi- 
sai šiam tikslui neatsižvelgdami į gamybos paradigmą.*! 

O jaunasis Marcuse ir vėliau Sartre'as, priešingai, atnaujina 
per tą laiką išsekusią gamybos paradigmą, perskaitydami anks- 
tyvuosius Marxo raštus Husserlio fenomenologijos dvasia ir su- 
kurdami normiškai turiningą praktikos sąvoką, šiam tikslui vi- 
sai nesinaudodami racionalumo samprata. Anas dvi tradicijas 
vėl suvienijo tik paradigmos pasikeitimas - nuo gamybinės per- 
ėjus prie komunikacinės veiklos - ir dėl to atsiradusi galimybė 
komunikacijos teorijos pagrindu performuluoti gyvenamojo pa- 
saulio sąvoką, kuri po Marcuse's disertacijos apie filosofinę 
darbo sąvoką sudarė vis naujus lydinius su Marxo praktikos są- 
voka. Komunikacinės veiklos teorija kaip tik nustatė vidinę 


“Plg. H. Brunkhorst, Paradigmakern und Theoriendynamik der Kriti- 
schen Theorie der Gesellschaft. - Soziale Welt, 1983, 25 ir tt. 


90 


praktikos ir racionalumo sąsają. Ši teorija tiria kasdienės prak- 
tikos komunikacijos racionalumo prielaidas, o norminę į su- 
pratimą orientuotą veiklą sieja su komunikacinio racionalumo 
sąvoka.? Šitas paradigmų pasikeitimas yra motyvuotas, be ko 
kita, ir tuo, kad visuomenės kritinės teorijos norminiai pagrin- 
dai negali būti patvirtinti nei viena, nei kita tradicija. Weberio 
tipo marksizmo aporijas esu nagrinėjęs kitur. Tokio marksiz- 
mo, kuris gamybos paradigmą atnaujina remdamasis fenomeno- 
logija, sunkumus norėčiau aptarti dviejų veikalų, kurių šaknys 
siekia Budapešto mokyklą, pagrindu. Likimo ironija, bet gaires 
posūkiui į antropologiją ir į praktikos sąvokos, suprantamos 
kaip „kasdienis pasaulis“, reabilitaciją nužymėjo vėlyvasis 
Lukūcsas.** 

Pagrindinę praktikos sąvoką į apyvartą įvedė Husserlis gy- 
venamojo pasaulio nagrinėjimų kontekste. Toji sąvoka, aiškus 
daiktas, iš prigimties nėra orientuota į Marxo keliamus klausi- 
mus. Tai matyti, pavyzdžiui, iš to, kad nepriklausomai viena 
nuo kitos atsiradusios kasdienio pasaulio teorijos, kurias išplė- 
tojo Bergeris ir Luckmannas, remdamiesi Alfredu Schūtzu, ir 
A. Helleris, remdamasis Lukacsu, yra stulbinančiai panašios. 
Abiejose teorijose centrinė yra objektyvacijos sąvoka: „Žmo- 
gaus raiškos galia turi objektyvacijos jėgą, t. y. ji pasireiškia 
žmogaus veiklos produktuose, kuriuos ir gamintojas, ir kiti 
žmonės suvokia kaip savo bendro pasaulio elementus.“* 

Ch. Tayloro angliškajame originale vartojama sąvoka „hu- 
man expressivity“ yra susijusi su autoriaus iš Herderio kildina- 
mu. ekspresyvistinio gamybos ir savęs formavimo modeliu, ku- 
ris į Marxo teoriją atėjo per Hegelį, romantizmą ir, aišku, Feu- 
erbachą.“* Esmės jėgų eksternacijos ir pasisavinimo modelis 


* J. Habermas, Theorie des kommunikativen Handelns, Frankfurt am 
Main, 1981. 

S G. Lukūcs, Zur Ontologie des gesellschaftlichen Seins. I-III, Neu- 
wied, 1971-. . 

* P Berger, Th. Luckmann, Die gesellschaftliche Konstruktion der Wir- 
klichkeit, Frankfurt am Main, 1966, 36. 

“ Ch. Taylor, Hegel, Cambridge, 1975, 13 ir tt., 76 ir tt., 80 ir tt. 

išsirutuliojo, viena vertus, iš Aristotelio formos sąvokos dina- 
mizavimo: individas savo esmės jėgas atskleidžia plėtodamas 
gamybinę veiklą; kita vertus — iš to, kad refleksinė filosofija 
Aristotelio formos sąvoką perteikė kartu su estetinės formos są- 
voka: objektyvacijos, kuriose subjektyvybė įgauna išorinį pavi- 
dalą, yra kartu ir simbolinė sąmoningo kūrybos akto, ir nesą- 
moningo savikūros proceso išraiška. Todėl menininko kūryba 
yra prototipas tokios veiklos, kurioje autonomija ir savirealiza- 
cija taip susilieja, kad žmogaus esmės jėgų objektyvacija pra- 
randa prievartos pobūdį tiek išorinės, tiek ir vidinės prigimties 
atžvilgiu. Bergeris ir Luckmannas šią idėją susieja su Husserlio 
transcendentalinės sąmonės pasaulėkūra, o visuomenės repro- 
dukcijos procesą supranta vykstant pagal štai tokį modelį: 
„Vyksmas, per kurį žmogaus aktyvios savieksternacijos produk- 
tai įgyja objektyvumo pobūdį, yra ... objektyvacija“““. Tačiau 
suobjektinimas tėra tik viena žmogaus esmės jėgų ciklinio eks- 
ternacijos, objektyvacijos, pasisavinimo ir reprodukcijos proce- 
so fazė, kur kūrybos aktai yra susijungę su suvisuomenintų sub- 
jektų savikūra: „Visuomenė - tai žmogaus produktas. Visuo- 
menė - objektyvi tikrovė. Žmogus - visuomenės produktas.“*7 
Kadangi šią gyvenamojo pasaulio praktiką sąmonės filosofija 
dar interpretuoja kaip transcendentalinę subjektyvybės galią, jai 
yra būdingas savirefleksijos normatyvumas. Įsisąmoninimo pro- 
cese glūdi struktūrinė klaidos galimybė - savų darbų hipostaza- 
vimas į savaiminius. Šia mąstymo figūra naudojasi vėlyvasis 
Husserlis kritikuodamas mokslus, Feuerbachas - kritikuodamas 
religiją ir Kantas - kritikuodamas transcendentalinę regimybę. 
Tad Bergeris ir Luckmannas Husserlio objektyvizmo sąvoką ga- 
li laisvai sieti su sudaiktinimo sąvoka: „Sudaiktinimas - tai 
žmogaus veiklos produktų suvokimas, tarsi jie būtų kažkas kita 
negu Žmogaus produktai, sakysim, gamtos duotybės, kosminių 
dėsnių veikimo rezultatas arba dieviškosios valios apreiškimas. 


*“ P Berger, Th. Luckmann (1966), 65. 
* Ibid. 

Sudaiktinimas reiškia, kad žmogus geba pamiršti savo žmogiš- 
kojo pasaulio autorystę ir, negana to, sąmonei pradeda nebeeg- 
zistuoti dialektika, siejanti žmogų gamintoją ir jo produktus. 
Sudaiktintas pasaulis per definitionem yra dehumanizuotas pa- 
saulis. Žmogus jį patiria kaip svetimą faktybę, kaip opus alie- 
num, kurio nekontroliuoja, patiria jį ne kaip savo paties gamy- 
binės veiklos opus proprium.““** Sudaiktinimo sąvokoje atsispin- 
di norminis ekspresyvistinio modelio turinys: tai, ko negalima 
įsisąmoninti kaip savo produkto, yra ribojama savojo produkty- 
vumo, kartu ribojama autonomija ir savirealizacija, o subjektas 
atskiriamas ne tik nuo pasaulio, bet ir nuo savęs paties. 

Šitas refleksinės filosofijos apibrėžtis praktinė filosofija gali 
tiesiogiai paversti natūralistinėmis, kai tik gamybos arba pa- 
saulio konstituavimo idealistinė mąstymo figūra imama suvokti 
materialistiškai, t. y. pačia tiesiogine prasme kaip gamybos pro- 
cesas. Šia prasme kasdienį gyvenimą Agnes Heller apibrėžia 
kaip „individų įvairių veiklų visumą, būtiną jų reprodukcijai, 
kuri savo ruožtu sudaro galimybes visuomenės reprodukcijai“**. 
Pradėjus materialistiškai aiškinti idealistinę kertinę praktikos 
sąvoką, galiausiai išplėtotą Husserlio, „gamyba“ pasikeitė į dar- 
bo jėgos vartotoją, „objektyvacija“ — į darbo jėgos suobjektini- 
mą, „gaminio pasisavinimas“ - į medžiaginių reikmių tenkini- 
mą, t. y. vartojimą. O „sudaiktinimas“, kuris iš gamintojų pa- 
ima jų eksternuotas esmės jėgas, tai, kas kaip tam tikra 
svetimybė nebegali būti jų kontroliuojama, virsta materialiniu 
išnaudojimu, kurį sukelia privilegijuotas visuomenės pagamintų 
turtų pasisavinimas, galiausiai - privatinė gamybos priemonių 
nuosavybė. Šis interpretacijos perkeitimas tikriausiai turi tą pra- 
našumą, kad nuo kasdienės praktikos sampratos pečių nuima tų 
fundamentalistinės filosofijos pagrindimo pareigų ir metodinių 
sunkumų naštą, kuriuos užsikrauna Bergeris ir Luckmannas, . 


* P Berger, Th. Luckmann (1966), 95. 
* A. Heller, Das Alltagsleben, Frankfurt am Main, 1978; plg. taip pat 
jos veikalą: Alltag und Geschichte, Neuwied, 1970. 

jaunojo Marxo praktikos sąvoką suartindami su atitinkama 
Husserlio sąvoka. 

Tačiau nuo savo refleksinės filosofijos šaknų atkirsta gamy- 
bos paradigma, kai iš jos reikalaujama atlikti panašias teorines 
funkcijas, kelia bent tris naujas problemas: 1) Gamybos para- 
digma taip apriboja praktikos sąvoką, kad kyla klausimas, ko- 
kio santykio esama tarp paradigminio darbo arba gamybos 
veiklos tipo ir visų kitų kalbos ir veiklos gebą turinčių kultūros 
raiškos formų. Institucijas ir kalbinės raiškos formas A. Heller 
iš esmės vienodai priskiria ir „rūšių objektyvacijoms“, ir darbo 
produktams siaurąja prasme.“ 2) Gamybos paradigma prakti- 
kos sąvoką apibrėžia taip natūralistiškai, kad kyla klausimas, ar 
iš medžiagos apykaitos tarp visuomenės ir gamtos proceso dar 
įmanoma nustatyti norminius turinius. A. Heller gana laisvai 
pavyzdžiu ima menininkų ir mokslininkų gamybinę veiklą, 
kaip visada tinkamą modelį kūrybiniam susvetimėjusio kasdie- 
nio gyvenimo rutinų prolaužiui parodyti.?! 3) Gamybos para- 
digma suteikia praktikos sąvokai tokią aiškią empirinę reikš- 
mę, kad kyla klausimas, ar ji nepraras savo pagrįstumo istoriš- 
kai įmanomoje numatyti darbo visuomenės pabaigoje. 
Iškeldamas šį klausimą C. Offe atidarė ne per seniausiai vyku- 
sią vokiečių sociologų konferenciją.?? Aš apsiriboju tik dviem 
pirmaisiais sunkumais, kuriuos gvildeno G. Markusas.?* 

Pirma problema. Markusas mėgina paaiškinti, kokia pras- 
me galima apibrėžti ne tik fabrikatus, t. y. darbo procesų prie- 
mones ir produktus, bet ir visus socialinio gyvenamojo pasau- 
lio ir net to pasaulio konteksto elementus, tokius kaip žmogaus 


*A. Heller (1978), 182 ir tt. 

"A. Heller (1970), 25 ir tt. 

* C. Offe, Arbeit als soziologische Schlūsselkategorie?.- J. Matthes 
(Hg.). Krise der Arbeitsgesellschaft, Frankfurt am Main, 1983, 38 
1r tt. 

* G. Markus, Die Welt menschlicher Objekte. - A. Honneth, U. Jaeggi 
(Hrsg.), Arbeit, Handlung, Normativitat, Frankfurt am Main, 1980, 
12 ir t. Išplėstinis variantas: G. Markus, Langage et production, Pa- 
ris, 1982. 

darbo suobjektinimai arba objektyvacijos. Markusas argumen- 
tuoja trimis pakopomis. Pirma, jis parodo, kad reikšmę objekti- 
niams gyvenamojo pasaulio elementams suteikia ne vien tech- 
ninės gamybos taisyklės, bet ir vartojimo konvencijos. Gami- 
nio vartojamoji vertė atspindi tiek gamybos procese sunaudotą 
darbo jėgą bei įgūdžius, tiek ir jo vartojimo kontekstą bei reik- 
mes, kurioms tenkiniti gaminys gali būti naudojamas. Panašiai 
kaip Heideggeris apibūdina vartojimo objektų daiktiškumą, 
Markusas pabrėžia jų visuomeniškumą, kuris yra „natūrali“ 
vartoti pagaminto objekto savybė. „Produktas suobjektinamas 
tik pasisavinimo proceso atžvilgiu, vadinasi, tik esant tokioms 
individo veikloms, kai vykdomos ir interiorizuojamos pagrin- 
dinės vartojimo konvencijos - kai visuomenės reikmės ir gebė- 
Jimai, kuriuos produktas įkūnija (kaip savo vertės kokybę), vėl 
transformuojami į gyvus norus ir įgūdžius.““* Kitaip sakant, ob- 
jektuose objektyvuojasi ne tik gamybos procese naudojama dar- 
bo jėga, bet ir visuomenės determinuotos vartotojo galimybės 
pasisavinti. 

Antra, šitą praktiką, kuri paiso ir techninių gamybos, ir 
praktinių vartojimo taisyklių, perteikia gamybos priemonių ir 
pagamintų turtų skirstymo normos. Šios veiklos normos pagrin- 
džia skirtingas teises ir pareigas ir garantuoja įvairiai pasiskirs- 
čiušių vaidmenų motyvacijas, kurios savo ruožtu nustato veik- 
las, įgūdžius ir reikmių tenkinimą. Taigi visuomenės praktika 
iškyla dviem aspektais: viena vertus, kaip gamybos ir pasisavi- 
nimo procesas, vykstantis pagal technines ir praktikos taisykles 
ir rodantis atitinkamą pasiskirstymo tarp visuomenės ir gam- 
tos, kitaip sakant, gamybinių jėgų lygmenį; kita vertus - kaip 
integracijos procesas, kurį reguliuoja socialinės normos ir kuris 
išreiškia atrankinį priėjimą prie valdžios ir turtų, kitaip sakant, 
gamybinius santykius. Pastarieji medžiaginį turinį, t. y. atitin- 
kamus įgūdžius ir reikmes, įlieja į savitą privilegijų struktūros 
formą, nustatančią pozicijų pasiskirstymą. 


“G. Markus (1980), 28. 

Galiausiai lemiamą gamybos paradigmos pranašumą Mar- 
kusas įžvelgia tame, kad pastaroji paradigma duoda galimybę 
mąstyti „šio dvilypio proceso vienovę“, t. y. visuomenės prakti- 
ką suprasti kartu „kaip darbą ir visuomeninių santykių repro- 
dukciją“*?*. Gamybos požiūriu reikią atskleisti „sąveikos tarp 
žmogaus ir gamtos bei žmogaus ir žmogaus procesų vienovę“*“. 
Šis teiginys kelia nuostabą, nes pats Markusas aiškių aiškiausiai 
skiria technines ir praktines gamybos ir produktų paskirstymo 
taisykles ir, antra vertus, socialinės sąveikos taisykles, t. y. vi- 
suomenines, nuo intersubjektinio pripažinimo ir sankcionavi- 
mo priklausančias veiklos normas. Atitinkamai jis brėžia aiškią 
liniją tarp „technikos“ ir „visuomenės sferų“. Jis taip pat ne- 
abejoja dėl to, kad praktika produktų gamybos ir jų naudingo 
panaudojimo prasme daro struktūrinamąjį poveikį vien tik me- 
džiagų apykaitai tarp žmogaus ir gamtos. O norminės sąveikos 
prasme praktikos neįmanoma nagrinėti pagal darbo jėgos są- 
naudų ir produktų vartojimo modelį. Gamyba sudaro tik nor- 
minių reguliavimų objektą arba turinį. 

Pasak Markuso, technikos ir visuomenės sritis ligšioliniame 
istorijos procese esą galima atskirti tik analitiškai, o empiriškai 
jos lieka neatskiriamai susijusios —- tol, kol gamybinės jėgos ir 
gamybiniai santykiai determinuoja vieni kitus. Tad norėdamas 
apibrėžti visuomenės formaciją, kuri bus sukėlusi institucinę 
skirtį tarp technikos ir visuomenės, Markusas pasinaudoja ta 
aplinkybe, kad gamybos paradigma tinka tik darbui, o ne sąvei- 
kai aiškinti. Socializmas jam atrodo turįs tą požymį, kad „me- 
džiaginę-gamybinę veiklą minimizuoja iki tokio lygmens, ko- 
kio ji iš esmės yra ir visuomet buvo (kursyvu išskirta originale), 
t. y. aktyvi ir racionali medžiagų apykaita su gamta, grynai 
"techninė" veikla, liekanti tiek už konvencijų, tiek ir už sociali- 
nio viešpatavimo ribų“*?. 


5 G. Markus (1980), 36. 
* G. Markus (1980), 74. 
* G. Markus (1980), 51. 

Antra problema. Čia susiduriame su gamybiškai išaiškintos 
praktikos sąvokos turiniu. Jei medžiagų apykaitos tarp žmo- 
gaus ir gamtos procesą vaizduosimės kaip uždarą ciklą, kuria- 
me gamyba ir vartojimas vienas kitą stimuliuoja ir plečia, tai 
visuomenės evoliucijai vertinti atsiranda du kriterijai: techniš- 
kai vertinamo žinojimo didėjimas ir reikmių skaidymasis bei 
universalizacija. Funkcijos požiūriu abu procesus galima api- 
būdinti kaip kompleksiškumo didėjimą. Tačiau šiais laikais 
niekas nebesiryš teigti, kad, didėjant visuomenės sistemų kom- 
pleksiškumui, turinti gerėti visuomenės bendrabūvio kokybė. 
Gamybos paradigmos pagrindu aptartasis medžiagų apykaitos 
modelis tiek mažai teturi norminio turinio, kiek ir sistemos-ap- 
linkos modelis, kuris pastaruoju laiku pakeitė pirmąjį modelį. 

Tačiau kas atsitinka su autonomija ir savirealizacija, kurios 
buvo įimtos į refleksinės filosofijos apibūdintą kūrybos proceso 
sąvoką? Ar šiuos norminius turinius galima apibrėžti praktinės 
filosofijos dvasia? Markusas, kaip matėme, pasinaudoja normi- 
nio pobūdžio skirtumo įžvalga tarp praktikos, kurią reguliuoja 
išorinės gamtos prievartaujamos technikos-praktikos taisyklės, 
ir veiklos normų reguliuojamos praktikos, kurioje atsispindi in- 
teresai, vertės orientacijos ir tikslai, kaip subjektyvios gamtos 
raiškos formos. 

Praktiniu tikslu jis laiko institucinę skirtį tarp to, kas tech- 
niška, ir to, kas visuomeniška, išorinės būtinybės srities atribo- 
jimą nuo tos srities, kurioje visos „būtinybės“ galiausiai pačios 
yra prasikaltusios: „Darbo kategorija, kurią kritinė visuomenės 
teorija, priešingai negu buržuazinė politinė ekonomija, iškelia 
“į priekį", praktinę tiesą įgyja tik socialistinėje visuomenėje, nes 
tik čia ... įvyksta žmonių tapsmas per savo pačių tikslingą veik- 
lą, determinuojamą tik tos visuomenės objektyvybės, kurią 
žmonės randa gatavą ir kuri, kaip gamta, apriboja jų veiklą.“5š 
Šis teiginys dar nepakankamai aiškiai išreiškia tai, kad išlaisvi- 
nimo perspektyvą atveria ne gamybos, o į supratimą orientuota 


* G. Markus (1980), 50. 

veiklos paradigma. Jei siekiama praktiškai išaiškinti, ko visuo- 
menės nariai atitinkamoje situacijoje gali norėti ir ką bendro in- 
tereso vardan turi daryti, reikia keisti sąveikos proceso formą. 
Aiškesnė yra ši vieta: „Jei žmonės, suvokdami savo gyvenimo 
situacijos prievartas ir ribojimus, pasako tai, kaip dialoginė jų 
reikmių konfrontacija lemia jų veiklos kolektyvinius tikslus ir 
vertes, (tik) tada jų gyvenimas yra protingas““*. O apie tai, kaip 
šita proto idėja galėtų būti pagrįsta kaip komunikacijos santy- 
kiuose faktiškai esanti ir praktiškai panaudojama, gamybos pa- 
radigma besiremianti teorija pasakyti nieko neišgali. 


*G. Markus (1980), 114. 


IV. ĮŽENGIMAS Į POSTMODERNYBĘ: 
NIETZSCHE, KAIP POSŪKIO GAIRĖ 


Nei Hegelis, nei jo tiesioginiai mokiniai, kairieji ir dešinieji, 
niekados nebuvo linkę abejoti dėl modernybės - to, kuo dabar- 
tiniai laikai didžiuojasi ir iš ko formuoja savimonę - laimėjimų. 
Naująją epochą pirmiausia ženklina subjektyvi laisvė. Visuome- 
nėje ji realizuoja save kaip civilinės teisės garantuota erdvė ra- 
cionaliai įgyvendinti savo interesus, valstybėje - kaip iš princi- 
po lygiateisis dalyvavimas formuojant politinę valią, privačiame 
gyvenime - kaip dorovės autonomija ir saviraiška, o šia priva- 
čia sritimi besiremiančiame viešajame gyvenime - kaip švieti- 
mo ir lavinimosi procesas, kuris vyksta įsisavinant refleksiška 
virtusią kultūrą. Taip pat ir absoliučios bei objektyvios dvasios 
formos, žvelgiant iš individo perspektyvos, virto struktūra, ku- 
rioje subjektyvi dvasia gali išsivaduoti iš tradicinių gyvenimo 
formų įprastybės. Sritys, kuriose individas gyvena kaip bourge- 
cis, citoyen ir homme, vis labiau tolsta viena nuo kitos, virsda- 
mos savarankiškomis. Šitas skaidymasis ir savarankėjimas, ku- 
rie, vertinant istorijos filosofijos požiūriu, skina kelią vadavi- 
muisi iš seniausių priklausomybių, drauge suvokiami ir kaip 
svetimėjimas, kaip abstrahavimasis nuo etinio gyvenimo kon- 

teksto visuotinybės. Kadaise religija buvo tvirčiausias šios vi- 
suotinybės antspaudas. Tačiau neatsitiktinai jis sutrupėjo. 

Religines socialinės integracijos jėgas paralyžiavo švietimas, 
kurio nesugrąžinsi lygiai taip pat, kaip ir jo atsitiktinio atsiradi- 
mo. Švietimui yra būdingas mokymosi procesų neapgręžiamu- 
mas, pagrįstas tuo, kad įžvalgos panorėjus pamirštamos: jos gali 
būti išstumiamos arba pakoreguojamos geresniu pažinimu. To- 
dėl savo trūkumus švietimas gali kompensuoti radikalesniu 
švietimu; štai kodėl Hegelis ir jo mokiniai viltis turėjo dėti į 
švietimo dialektiką, kurioje protas reiškiasi kaip religijos vieni- 
jančios galios atitikmuo. Jie sukūrė proto sampratas, kurios tu- 
rėjo įvykdyti tokią programą. Matėme, kaip ir kodėl šitie ban- 
dymai žlugo. 

Hegelis protą apibūdina kaip absoliutinės dvasios susitaiki- 
namąjį savęs pažinimą, kairieji hegelininkai - kaip išlaisvina- 
mąjį gamyboje eksternuotų, bet nuslėptų žmogaus esmės jėgų 
pasisavinimą, dešinieji - kaip primenamąją neišvengiamų skili- 
mų skausmo kompensaciją. Hegelio koncepcija pasirodė esanti 
per stipri; absoliutinė dvasia ramiausiai nekreipia dėmesio į at- 
eičiai atvirą istorijos procesą ir dabarties nesutaikinamąjį pobū- 
dį. Todėl dėl kvietistinio filosofų kunigiško luomo atsitraukimo 
nuo bekompromisinės tikrovės jaunesnieji hegelininkai apkalti- 
na pasaulietinę dabarties, kuri nekantriai laukia filosofinės 
minties realizacijos, teisę. Vis dėlto jie paleidžia į vartoseną 
praktikos sąvoką, kuri lieka ribota. Ši sąvoka stiprina tik tą su- 
absoliutintos proto racionalybės jėgą, kurią ji privalo įveikti. 
Neokonservatyvistai praktinei filosofijai gali nurodyti visuome- 
nės kompleksiškumą, atkakliai stojantį prieš visas revoliucinio 
pertvarkymo viltis. Tad Hegelio proto koncepciją jie modifi- 
kuoja taip, kad kartų su racionalumu išryškėja ir visuomenės 
modernybės kompensacijos reikmė. Tačiau ši koncepcija vėlgi 
nėra pakankama padaryti suprantamą istorizmo kompensavimo 
funkciją, istorizmo, kuris humanitarinių mokslų padedamas 
privalo išlaikyti tradicijos galių gyvybingumą. 

Šitai kompensacinei, iš antikvarinės istoriografijos šaltinių 
gyvastį semiančiai kultūrai F. Nietzsche priešpriešina šiuolaiki- 
nę laiko suvoktį panašiai, kaip kadaise jaunesnieji hegelininkai 
stojo prieš Hegelio istorijos filosofijos objektyvizmą. Antrajame 
savo veikalo „Nesavalaikiai apmąstymai“ apmąstyme, pavadin- 
tame „Apie istorijos naudą ir žalą gyvenimui“, Nietzsche at- 
skleidžia nuo veiklos atplėštos, dvasiniame pasaulyje užsisklen- 
dusios kultūros tradicijos nevaisingumą. „Žinojimas, kuris pri- 
imamas visiškai be jokio alkio, net be jokio reikalo, dabar 
veikia nebe kaip performuojantis, į išorę nukreiptas motyvas, o 
lieka paslėptas tam tikrame chaotiškame vidaus pasaulyje ... Ir 
taip visa šiuolaikinė kultūra yra iš esmės uždara - vidinės kul- 
tūros vadovėlis išorės barbarams.“' Istorijos žiniomis perkrauta 
šiuolaikinė sąmonė prarado „plastišką gyvenimo jėgą“, duodan- 
čią žmogui galimybę „aiškinti praeitį“ nukreipus žvilgsnį į atei- 
tį ir remiantis „didžiausia dabarties jėga“?. Kadangi metodikos 
paisantys humanitariniai mokslai laikosi klaidingo, tiksliau sa- 
kant, nepasiekiamo objektyvumo idealo, jie neutralizuoja būti- 
nus gyvenimo standartus ir skleidžia paralyžiuojantį reliatyviz- 
mą: „... visais laikais buvo kitaip, ir visai nesvarbu, koks tu 
(pats) esi“. Jie blokuoja gebėjimą protarpiais „laužyti ir dildyti 
praeitį, kad (dabar) būtų galima gyventi“*. Panašiai kaip jau- 
nesnieji hegelininkai, Nietzsche nujaučia žavėjimesi „istorijos 
galia“ glūdint tendenciją, kuri pernelyg lengvai virsta atseit rea- 
lia politika grindžiamu žavėjimusi gryna sėkme. 

Pradėjus modernybės diskurse dalyvauti Nietzsche'i, argu- 
mentacija pasikeičia iš esmės. Iš pradžių protas buvo traktuoja- 
mas kaip sutaikomasis savęs pažinimas, paskui - kaip išlaisvi- 
namasis pasisavinimas, galiausiai - kaip kompensacinis prisi- 


"E Nietzsche, Samtliche Werke in 15 Banden. Red. G. Colli, M. Mon- | 
tinari, Berlin, 1967 ir t., I, 273 ir t. Pateikiant kitas citatas vartojama 
santrumpa N. 

žN., I, 293 ir t. 

3 N. I, 299 ir t. 

*N., I, 269. 

minimas: kad galėtų reikštis kaip religijos vienijamosios galios 
atitikmuo ir savo varomosiomis jėgomis įstengtų įveikti moder- 
nybės konfliktus. Ir visus tris kartus šitas mėginimas protą pri- 
derinti prie vidine dialektika pasižyminčio švietimo programos 
nuėjo niekais. Esant tokiai padėčiai, Nietzsche turėjo tik vieną 
pasirinkimą: arba į protą, orientuotą į subjektą, dar kartą nu- 
kreipti imanentinę kritiką, arba programos išvis atsisakyti. 
Nietzsche pasirenka antrąją alternatyvą - jis atsisako iš naujo 
peržiūrėti proto sąvoką ir atsisveikina su švietimo dialektika. 
Ypač istorinė šiuolaikinės sąmonės deformacija, kai tą sąmonę 
užplūsta įvairių įvairiausi turiniai ir išnyksta tai, kas esminga, 
Nietzsche'ę verčia abejoti dėl to, kad modernybė galėtų pati nu- 
sistatyti kriterijus, „nes mes, modernieji, iš savęs neturime nič- 
nieko““. Tiesa, Nietzsche dar kartą pritaiko švietimo dialekti- 
kos mąstymo figūrą istoriniam Švietimui, tačiau turėdamas tik 
vieną tikslą - suskaldyti apskritai modernybės proto kevalą. 
Nietzsche pasinaudoja istorinio proto kopėčiomis, kad pas- 
kui, jas numetęs, įleistų šaknis į mitą, kaip proto kitybę: „Nes 
istorinės kultūros kilmė - ir tos kultūros absoliučiai radikalaus 
vidinio prieštaravimo “naujiesiems laikams", “šiuolaikinės sąmo- 
nės' kilmė - šita kilmė turi būti vėl istoriškai pažinta, istorija 
turi istorijos problemą pati ištirpdyti, žinojimas turi savo geluo- 
nį nukreipti į save patį - šitas trejopas "turi" yra “naujųjų laikų 
dvasios imperatyvas, jei toje dvasioje iš tikrųjų yra kas nors 
nauja, galinga, viltinga ir originalu.“* Čia Nietzsche, supranta- 
ma, turi galvoje savo veikalą „Tragedijos gimimas“, istorijos ir 
filologijos priemonėmis atliktą tyrimą, grąžinantį autorių į se- 
nesnį negu Aleksandrijos ir Romos krikščionių pasaulį, į pra- 
džią, į „pirmykštį senovės graikų didybės, natūralumo ir žmo- 
niškumo pasaulį“. Šiame kelyje modernybės antikvariškai mąs- 
tantys 'pagrandukai' neišvengiamai turi virsti postmodernybės 
“'pirmagimiais' - programa, kurios vėl imsis Heideggeris veika- 


*N., I, 273. 
“N., I, 306. 

le „Būtis ir laikas“. Startinė situacija Nietzsche'i yra aiški. Vie- 
na vertus, istorinis Švietimas tik sustiprina modernybės laimėji- 
muose užčiuopiamomis tapusias perskyras, o kultūros religijos 
forma pasireiškiantis protas nebeturi sintetinamosios jėgos, kuri 
galėtų atnaujinti vienijamąją tradicinės religijos galią. Antra 
vertus, kelias atgal į restauraciją modernybei yra užkirstas. Re- 
liginiai-metafiziniai senųjų civilizacijų pasaulėvaizdžiai patys 
yra Švietimo produktai, taigi per daug protingi, kad radikalia- 
jam modernybės Švietimui galėtų ką nors priešpriešinti. 

Kaip ir visi, kurie atsisako Švietimo dialektikos, Nietzsche 
imasi akivaizdaus niveliavimo. Modernybė praranda savo iš- 
skirtinę padėtį; ji tėra tik paskutinė plataus masto racionaliza- 
vimo istorijos epocha, prasidedanti archajinio gyvenimo irimų 
ir mitų žlugimu.? Europoje šį posūkį žymi Sokratas ir Kristus, 
filosofinio mąstymo ir bažnytinio monoteizmo kūrėjai: „Milži- 
niškas nepatenkintos šiuolaikinės kultūros istorinis poreikis, 
daugybės kitų kultūrų būrimas aplink save, alinantis pažinimo 
geismas - ar visa tai nerodo mitų, mitinės tėvynės netekties?“* 
Modernusis laiko suvokimas, aiškus daiktas, užkerta kelią bet 
kokiai minčiai apie regresiją, apie tiesioginį grįžimą į mitines 
ištakas. Vien tik ateitis sudaro horizontą mitinei praeičiai 
žadinti: „Praeities žodžiai visados yra orakulo kalba: jūs ją su- 
"prasit tik kaip ateities kūrėjai, kaip dabarties žinovai!“? Šita 
utopinė nuostata, kuri yra nukreipta į ateinantį Dievą, skiria 
Nietzsche's aiškinimą nuo reakcingo kvietimo „Atgal prie išta- 
kų!“ Teologinis mąstymas, pabrėžiantis kilmės ir tikslo kon- 
trastą, išvis pasidaro bejėgis. Kadangi Nietzsche neneigia mo- 
derniosios laiko sampratos, o ją aktualina, tai šiuolaikinį meną, 
kuris šitą laiko suvoktį nepaprastai išryškina pačiomis subjek- 
tyviausiomis raiškos formomis, jis gali pateikti kaip terpę, ku- 


7 Tai pasakytina ir apie Horkheimerį bei Adorno, kurie šiuo atžvilgiu 
yra gana artimi Nietzsche'i, Bataille ir Heideggeriui. Žr. penktos pa- 
skaitos IV sk. 

*N., I, 146. 

* N., I, 294. 

rioje modernybė susiliečia su archaika. Istorizmas pateikia 
mums pasaulį tarsi ekspoziciją, o besigėrinčius amžininkus pa- 
verčia pasipūtusiais žiūrovais, todėl tik vienintelė neistorinėje 
aktualybėje besikankinančio meno galia turi šansą išgelbėti 
„tikrame varge ir dvasiniame skurde (skendinčius) šiuolaiki- 
nius žmones“! 

Čia jaunasis Nietzsche turi galvoje Richardo Wagnerio pro- 
gramą, žmogaus, kuris savo straipsnį apie religiją ir meną pra- 
deda tokiais žodžiais: „Galima būtų pasakyti, kad tais atvejais, 
kai religija pasidaro meniška, menas turi turėti teisę gelbėti re- 
ligijos branduolį, t. y. mitinius simbolius, kuriuos religija nori 
laikyti tikra tiesa, suvokti pagal alegorinę vertę ir, idealiai juos 
vaizduojant, atskleisti juose slypinčią gilią tiesą.“!! Meno kūri- 
niu virtusi religinė šventė privalo su kultiškai atnaujinta publi- 
ka įveikti individualiai suvoktos istorinės kultūros dvasingumą. 
Estetiškai atnaujinta mitologija turi išlaisvinti konkurencinėje 
visuomenėje sustabarėjusias socialinės integracijos jėgas. Ji de- 
centralizuos šiuolaikinę sąmonę ir atvers ją archajiškoms patir- 
tims. Šitas ateities menas neigia esąs pavienio menininko kūri- 
nys ir įtraukia į tą procesą „pačius žmones, kaip ateities meni- 
ninkus“'?. Dėl tos priežasties Nietzsche liaupsina Wagnerį kaip 
„visuomenės revoliucionierių“ ir kaip tą, kuris įveikia Alek- 
sandrijos kultūrą. Jis tikisi, kad iš Bairoito ims sklisti dionisiš- 
kų tragedijų įtaka, „kad valstybė ir visuomenė, apskritai praraja 
tarp žmonių užleis vietą galingam vienybės jausmui, grąžinan- 
čiam žmogų prie gamtos širdies“, 

Kaip žinome, vėliau Nietzsche su pasišlykštėjimu nusigręžė 
nuo Wagnerio operų pasaulio. Kur kas įdomesnis už asmeniš- 
kas, politines ir estetines priežastis yra jo filosofinis atsimetimo 
motyvas, kuris glūdi klausime: „Kokia turėtų būti muzika, kuri 


“N., I, 281, 330. 

"R. Wagner, Simtliche Schriften und Dichtungen, X, 211. 
2 Ibid., 172. 

BN, I, 56. 

būtų jau nebe romantinė (kaip Wagnerio), o - dionisiška?““ 
Romantiška yra naujos mitologijos idėja, romantiškas ir polin- 
kis prie Dioniso, kaip ateinančio Dievo. Vis dėlto Nietzsche at- 
siriboja nuo romantinio tos idėjos traktavimo ir skelbia neabe- 
jojamai radikalesnę, Wagnerį pranokstančią versiją. Tačiau kuo 
skiriasi tai, kas dionisiška, nuo to, kas romantiška? 


II 


Mintį apie naujos mitologijos, naudojančios poeziją kaip 
žmonijos mokytoją, jau esame skaitę Hegelio „Seniausioje sis- 
temos programoje“ (1796/1797 m.). Jau čia galime įžvelgti 
motyvą, kurį paskui iškels Wagneris ir Nietzsche: atnaujintos 
mitologijos formose menas turi atgauti viešosios institucijos po- 
būdį ir liaudies dorovinės visuotinybės regeneravimo jėgą.“ Tą 
patį kalba ir Schellingas savo veikalo „Transcendentalinio idea- 
lizmo sistema“ pabaigoje: naujoji mitologija „gali būti ne pavie- 
nio poeto, o naujos, tarsi vienam kūrėjui atstovaujančios kartos 
išradimas“!“. Panašiai teigia F. Schlegelis savo „Kalboje apie 
mitologiją“: „Mūsų poezijai trūksta centro, tokio, koks senovės 
graikams ir romėnams buvo mitologija, ir visą esmę, kurios sto- 
koja šiuolaikinė poezija, jei lyginsime su antika, galima nusakyti 
trumpai: mes neturime mitologijos. Tačiau ... mums nedaug be- 
trūksta, kad ją įgytume.“!" Beje, abu rašiniai paskelbti 1800 m. 
ir skirtingais variantais rutulioja naujos mitologijos idėją. 

Kitas Hegelio „Seniausioje sistemos programoje“ užfiksuo- 
tas motyvas yra įsivaizdavimas, kad atsiradus naujai mitologijai 


6 „Versuch einer Selbstkritik“ — tai antrojo „Tragedijos gimimo“ leidimo 
pratarmė: N., I, 20. - E Nietzsche, Tragedijos gimimas. Iš vokiečių 
kalbos vertė A. Tekorius, V.: Pradai, 1997, 29 (toliau cituojant 
trumpinama TG); plg. taip pat N. NachlaB, XII, 117. 

5 M. Frank, Der kommende Gott. Vorlesungen ūber die neue Mytho- 
logie, Frankfurt am Main, 1982, 180 ir tt. 

'6 Schellings Werke. Hrsg. von M. Schrėter, II, 629. 

7 E Schlegel, Kritische Ausgabe, II, 312. 

menas pakeis filosofiją, nes estetinė žiūra yra „aukščiausias 
proto aktas“: „Tiesa ir gėris (yra) susigiminiavę tik grožyje.“!š 
Šita mintis galėtų būti Schellingo 1800 m. sukurtos „Sistemos“ 
moto. Estetinė žiūra, anot Schellingo, geba įminti mįslę, kaip 
savo paties sukurtame produkte Aš gali įsisąmoninti laisvės ir 
būtinybės, dvasios ir gamtos, sąmoningos ir nesąmoningos 
veiklos tapatybę: „Menas filosofui yra aukščiausias dalykas 
kaip tik todėl, kad jis jam atveria šventovę, kur amžinoje ir pir- 
mykštėje vienovėje tarsi liepsnoje dega tai, kas gamtoje ir isto- 
rijoje yra atskirta ir kas gyvenime ir veikloje, kaip ir mąstyme, 
turi amžinai vienas nuo kita bėgti.“!? Šiuolaikinėmis iki kraštu- 
tinumo suaktyvintos refleksijos sąlygomis menas, o ne filosofi- 
ja, kursto ugnį tos absoliučios tapatybės, kuri kadaise užsidegė 
religinių bendruomenių švenčių apeigose. Menas, kuris savo 
viešumo pobūdį atgautų naujos mitologijos pavidalu, būtų nebe 
vien filosofijos organonas, bet ir jos tikslas bei ateitis. Tada fi- 
losofija, pasiekusi savo tobulybės viršūnę, galėtų vėl įsilieti į 
poezijos, iš kurios ji yra kilusi, okeaną: „Kokia galėtų būti 
mokslo grįžimo į poeziją vidurinė grandis, šiaip jau nesunku 
pasakyti, nes tokia grandis jau egzistavo mitologijoje ... Tačiau 
kaip galėtų rastis nauja mitologija, - štai kur problema, o jos iš- 
aiškinimo galima tikėtis vien iš būsimo pasaulio likimo.“? 
Šios pažiūros aiškiai skiriasi nuo Hegelio - ne spekuliatyvi- 
nis protas, o vien poezija gali pakeisti religijos vienijamąją ga- 
lią, kai tik naujos mitologijos pavidalu ims daryti viešą povei- 
kį. Suprantama, kad prieitų prie šios išvados, Schellingui reikė- 
jo sukurti ištisą filosofijos sistemą. Ne kas kitas, o pats 
spekuliatyvusis protas pranoksta save naujos mitologijos pro- 
gramoje. Kitaip mano Schlegelis, patariantis filosofams „(nusi- 
mesti) kariškas sistemos puošmenas ir su Homeru (dalintis) 
buveine naujos poezijos šventykloje“*!. Schlegelio rankose nau- 


5 H., 1, 235. 

"E W J. Schelling. WI, 628. 

"E W J. Schelling, W, 629. 

"E Schlegel. Kritische Ausgabe, II, 317. 

joji mitologija iš filosofiškai motyvuoto laukimo virsta mesianis- 
tine viltimi, kuriai sparnus suteikia istorijos ženklai - ženklai, 
kurie rodo, „jog žmonija iš visų jėgų stengiasi rasti savo centrą. 
Ji turi žlugti ... arba atjaunėti ... Žila senovė vėl atgis, ir toli- 
miausia kultūros ateitis jau apsireikš išankstiniais simpto- 
mais“22. Mesianistinis sulaikinimas to, kas Schellingo sistemoje 
buvo motyvuotas istorinis laukimas, kyla iš pakitusio statuso, 
kurį Schlegelis priskiria spekuliatyviajam protui. 

Šis, be abejo, jau Schellingo sistemoje buvo pakeitęs svorio 
centrą; protas nebeįstengė susitvarkyti savo paties savirefleksi- 
jos terpėje, todėl vėl rasti sau vietą jis galėjo tik nuolat besiplė- 
tojančiame mene. Tačiau tai, kas, anot Schellingo, gali būti 
įžvelgiama meno produktuose, yra dar tik suobjektyvėjęs pro- 
tas — tiesos ir gėrio susigiminiavimas grožyje. Kaip tik dėl šios 
vienovės Schlegelis ir abejoja. Jis reikalauja grožio autonomijos 
ta prasme, „kad būtų atskirtas nuo tiesos ir dorovės ir kad su 
abiem turėtų vienodas teises“*. Jungiamąją jėgą naujoji mitolo- 
gija turi gauti visai ne iš meno, kuriame susigiminiuoja visi 
proto aspektai, o iš dieviška geba apdovanotos poezijos, kuri 
skiriasi ir nuo filosofijos ir mokslo, ir nuo moralės ir dorovės: 
„Nes čia ir glūdi visos poezijos ištakos: panaikinti protingai 
mąstančio proto operacijas ir dėsnius ir vėl panardinti mus į 
nuostabią vaizduotės sumaištį, į pirminį žmogaus prigimties 
chaosą, kuriam apibūdinti iki šiol nerandu puikesnio simbolio 
kaip įvairiaspalvis senųjų dievų knibždėlynas.“* Naujosios mi- 
tologijos Schlegelis nebelaiko proto įprasminimu, idėjų, turin- 
čių šitaip susijungti su liaudies interesais, suestetinimu. Priešin- 
gai, tik tapusi autonomiška, nuo teorinio ir praktinio proto 
priemaišų išvalyta poezija atveria vartus į pirminių mitinių ga- 


2 E Schlegel, II, 314. 

* K Schlegel, Athenaum Fragment Nr. 252.- E Schlegel. I. 207. Plg. 
dar K. H. Bohrer, Friedrich Schlegels Rede ūber die Mythologic. - 
K. H. Bohrer  (Hrsg.), Mythos und Moderne. Frankfurt am Main, 
1983, 52 ir tt. 

3 E Schlegel, 319. 

lių pasaulį. Tik šiuolaikinis menas gali bendrauti su archajiš- 
kais socialinės integracijos šaltiniais, kurie modernybėje yra už- 
akę. Šia prasme naujoji mitologija patiki susiskaidžiusiai mo- 
dernybei užmegzti santykį su „pirminiu chaosu“ kaip proto ki- 
tybe. 

Tačiau jei naujo mito kūrimui trūksta varomųjų Švietimo 
dialektikos jėgų, jei „ano didžio visuotinio atjaunėjimo proce- 
so“ laukimas nebegali būti pagrįstas istorijos filosofija, tai ro- 
mantiniam mesianizmui? reikia kitos mąstymo figūros. Šiuo 
požiūriu įdomi ta aplinkybė, kad Dionisas, tas nerimastingas 
svaigulio, beprotybės ir nuolatinių pasikeitimų dievas, anksty- 
vajame romantizme netikėtai vėl susilaukia dėmesio. 

Tokiais pasitikėjimą savimi prarandančiais Švietimo laikais 
Dioniso kultas galėjo pasidaryti patrauklus todėl, kad jis Euri- 
pido ir sofistinės kritikos Graikijoje išlaikė senas religijos tra- 
dicijas. Tačiau M. Frankas kaip lemiamą motyvą pabrėžia tą 
aplinkybę, kad Dionisas galėjo sutelkti į save išvadavimo viltis 
kaip ateinantysis Dievas.“ Dionisas yra Dzeuso ir Semelės, mir- 
tingos moters, sūnus, kurį Dzeuso žmona Hera, dieviško pyk- 
čio kamuojama, galiausiai išvarė iš proto. Nuo to laiko Dioni- 
sas, „dievas svetimšalis“, kaip sako Hėlderlinas, siautėjančių sa- 
tyrų ir bakchančių lydimas, klajoja po Šiaurės Afriką ir Mažąją 
Aziją, paversdamas Vakarus „dievų naktimi“ ir palikdamas 
svaigulio dovanas. Bet kada nors, per misterijas atgimęs ir išsi- 
vadavęs iš beprotybės, Dionisas grįš. Nuo visų kitų graikų die- 
vų jis skiriasi kaip nesamas, dar tik grįšiantis, dievas. Į akis kri- 
to Dioniso panašumas į Kristų: pastarasis irgi mirė, palikęs iki 
grįžimo dienos duoną ir vyną.?' Tiesa, Dionisas turi tą ypatybę, 
kad savo kulto ekscesuose išlaiko ir socialinio solidarumo pa- 


* Dėl šios sąvokos plg.: W Lange, Tod ist bei Gėttern immer ein Vor- 
teil.- Bohrer (1983), 127. 

* M. Frank, 1982, 12 ir tt. 

" Dioniso ir Kristaus gretinimą tiria M. Frankas, pasitelkęs Hėlderlino 
elegija „Duona ir vynas“: M. Frank (1982), 257-342. Plg. ir P Szondi, 
Hėldertin-Studien, Frankfurt am Main, 1970, 95 ir tt. 

grindą, kurio krikščioniškieji Vakarai yra netekę kartu su ar- 
chajiškomis religijos formomis. Tad Hėlderlinas su Dioniso 
mitu sieja savotišką istorijos aiškinimo figūrą, įstengusią išlai- 
kyti mesianistinio laukimo naštą ir likusią veiksmingą iki Hei- 
deggerio. Vakarai nuo seniausių laikų skendi atitolimo nuo 
Dievo arba būties užmaršties tamsoje; ateities Dievas atnaujins 
prarastas pradines jėgas; savo atėjimą artėjantis Dievas duoda 
pajusti skausmingai įsąmonintu nebuvimu, „didžiausiu toliu“; 
vis labiau primindamas apleistiesiems tai, kas iš jų buvo atim- 
ta, jis dar įtikinamiau skelbia savo grįžimą: mirtiname pavojuje 
didėja ir gelbėtojo svarba. 

Nietzsche nebuvo originalus, aiškindamas istoriją dionisiš- 
kai. Istorinio pobūdžio tezė apie graikų tragedijos choro kilmę 
iš senovės graikų Dioniso kulto kritinei modernybei pasidaro 
reikšminga iš konteksto, kuris ankstyvajame romantizme jau 
buvo gerai susiformavęs. Kur kas svarbiau paaiškinti, kodėl 
Nietzsche atsisakė šito romantiško fono. Raktą mįslei įminti 
duoda Dioniso ir Kristaus sugretinimas, kurį daro ne vien 
Hėlderlinas, bet ir Novalis, Schellingas, Creuzeris - apskritai 
toks gretinimas populiarus ankstyvajame romantizme. Tokia 
svirduliuojančio vyno dievo ir krikščionių Dievo atpirkėjo 
identifikacija galima tik todėl, kad romantinis mesianizmas sie- 
kia aljauninimo, bet ne atsisveikinimo su Vakarais. Naujoji mi- 
tologija turėjo grąžinti išnykusį solidarumą, bet neneigti išva- 
davimo, kurį atnešė atsiskyrimas nuo pirmykščių mitinių jėgų 
vienatinio Dievo akivaizdoje suindividintam pavieniam žmo- 
gui.? Romantizme atsigręžimas į Dionisą turėjo atskleisti tik 


* Plg. „Patmos“ giesmės pradžią: „Wo aber Gefahr ist, wachst das Ret- 
tende auch“.- E Hėlderlin, Samtliche Werke. Red. F. Beissner, II, 
173. 

* Šiame kontekste Jacobas Taubesas pastebi, kad šio slenksčio atžvilgiu 
Schellingas pabrėžtinai skyrė archajinę ir istorinę sąmonę, mitologijos 
filosofiją ir apreiškimą: „Taigi vėlyvojo Schellingo programa vadinasi 
ne "būtis ir laikas', o "būtis ir laikai'. Mitinis ir apreiškimo laikas yra 
kokybiškai skirtingi dalykai.“ - J. Taubes, Zur Konjunktur des Poly- 
theismus.- K. F Bohrer (1983), 463. 

tą viešosios laisvės dimensiją, kurioje krikščionybės pažadai tu- 
ri būti išpildyti tik šiapusiame gyvenime, kad Reformacijos ir 
Švietimo pagilintas ir prie autoritarinio viešpatavimo pastūmė- 
tas subjektyvumo principas galėtų atsisakyti savo ribotumo. 


III 


Brandusis Nietzsche suvokė, kad tas Wagneris, kurio asme- 
nyje dabartis tiesiog „apibendrinama“, dar tik būsimą modernu- 
mo išsipildymą dalijasi su romantikais. Ne kas kitas, o Wagneris 
varo Nietzsche'ę „į neviltį dėl visko, kuo mums, šiuolaikiniams 
žmonėms, buvo likę žavėtis“, kadangi Wagneris, tasai beviltiš- 
kas dekadentas, „staiga ... puolė ant kelių po krikščionių kryžiu- 
mi“*". Vadinasi, Wagneris lieka ištikimas romantiškam dionisiš- 
kumo siejimui su tuo, kas krikščioniška. Tiek pat menkai kaip 
ir romantikai jis rodo pagarbą Dionisui kaip pusdieviui, kuris 
ryžtingai išvaduoja iš tapatybės prakeiksmo, panaikina individu- 
acijos principą, polimorfiškumą priešpriešina transcendentinio 
Dievo vienovei, anomiją - nuostatams. Apolonas graikams įkū- 
nijo individuaciją, pavienio žmogaus individualybės paisymą. 
Tačiau Apolono grožis ir savitvarda tik slėpė titaniškumo ir 
barbariškumo foną, kuris per dionisijas prasiverždavo ekstaziš- 
kais garsais: „Individas su visomis savo ribomis ir saitais čia pa- 
sinėrė į dionisiškųjų būsenų sukeltą užsimiršimą ir nebeprisimi- 
nė Apolono nuostatų.“* Nietzsche primena Schopenhauerio 
nuorodą į „siaubą, kuris apima žmogų, kai jis staiga nusivilia 
kokio nors reiškinio pažinimo formomis, ir teiginys apie ko 
nors esmę ... pasirodo turintis išimčių. Jei prie šito siaubo dar 
pridėsime kerintį susižavėjimą, kylantį iš pačių žmogaus gelmių 
ir net prigimties, kai įvyksta toks pat principium individuationis 
lūžis, tada pažvelgsime į dionisiškojo prado esmę...“?? 

"N.. VI, 431. 


*N. I, 41. - TG, 51. 
"N., I, 28.- TG, 38. 

Tačiau Nietzsche buvo ne tik Schopenhauerio mokinys, bet 
ir Mallarmė bei simbolistų amžininkas, /'art pour Vart šalinin- 
kas. Todėl į dionisiškumo prado, kaip subjektyvybės, suaktyvi- 
nimo iki visiško užsimiršimo aprašymą įeina ir (dar kartą ro- 
mantizmo atžvilgiu suradikalinto) šiuolaikinio meno patyri- 
mas. Tai, ką Nietzsche vadina „estetiniu fenomenu“, išryškėja 
koncentruotoje decentruotos, nuo kasdienybės suvokimo ir 
veiklos konvencijų išvaduotos subjektyvybės elgesyje su pačia 
savimi. Tik kai subjektas save pameta, kai jis eliminuojasi iš 
pragmatinių laiko ir erdvės patirčių, kai jį ištinka netikėtumo 
šokas, kai pamato išsipildžius „tikro buvimo troškimą“ (Octa- 
vio Pazas) ir pasimetęs ištirpsta akimirkoje; tik kai žlunga su- 
pratingo veikimo ir mąstymo kategorijos, nebegalioja kasdienio 
gyvenimo normos, nieko nebelieka iš išmokto normalumo - 
tik tada atsiveria to, kas nenumatyta, tiesiog netikėtumo pasau- 
lis. Nietzsche tęsia estetinio fenomeno apvalymo nuo visų te- 
orinių ir moralinių priemaišų darbą.** Estetiniame išgyvenime 
dionisiškąją tikrovę nuo teorinio pažinimo ir moralinių poel- 
gių, nuo kasdienybės atskiria „užmaršties praraja“. Galimybę 
priartėti prie dionisišikumo menas suteikia tik ekstazės kaina — 
mokėdamas skausmingo skirtumų, individo apribojimų panai- 
kinimo, susiliejimo su amorfine gamta tiek vidumi, tiek išore 
kainą. 


* Sokratą, kuris daro klaidą manydamas, kad mąstymas gali pasiekti 
pačias būties gelmes, Nietzsche paverčia teoriniu menininko priešinin- 
ku: „Bet menininkas kiekvieną kartą, kai iš kiauto ištraukiama tiesa, 
negali iš susižavėjimo atplėšti akių nuo to. kas ir dabar. kai tiesa jau 
išvilkta į dienos šviesą, dar lieka kaip jos kiautas, o teorijos žmogus 
kone miršta iš laimės ir yra patenkintas, kad kiautas numestas“ (kur- 
syvas J. H.- H., I, 98.- TG, 110). Lygiai taip pat atkakliai Niet- 
zsche stoja prieš moralinį estetikos aiškinimą, gyvuojantį nuo Aristo- 
telio laikų iki Schillerio: „Aiškinant tragedijos mitą. pats svarbiausias 
uždavinys - ieškoti jo teikiamo savotiško malonumo priežasties tik 
estetikos sferoje, nesibraunant nei į užuojautos, nei į baimės, nei į 
dorovinio kilnumo sritis. Kaip gali bjaurūs dalykai ir visokie nesklan- 
dumai, sudarantys tragedijos mito turinį, teikti estetinį malonumą?“ 
(N.. I, 152.- TG, 165). 

Taigi mitų neturintis modernybės žmogus iš naujosios mito- 
logijos gali tikėtis tik savotiško visus tarpininkavimus panaiki- 
nančio išgelbėjimo. Šitas Schopenhaueriui priklausantis dioni- 
siškumo principo variantas naujosios mitologijos programai su- 
teikia aspektą, kuris romantiniam mesianizmui buvo svetimas — 
tai visiškas nusigręžimas nuo nihilizmo tuščiavidure padarytos 
modernybės. Nietzsche nusipelnė tuo, kad kritikuodamas mo- 
dernybę pirmą kartą atsisakė atsižvelgti į išvadavimo turinį. Į 
subjektą nukreiptas protas priešpriešinamas tiesiog su proto ki- 
tybe. O proto opozicine instancija Nietzsche primygtinai reika- 
lauja pripažinti į archajinius laikus nukeltą decentralizuotos, 
nuo visų pažinimo ir tikslingos veiklos, nuo visų naudos ir mo- 
ralės imperatyvų išvaduotos subjektyvybės savęs atskleidimo pa- 
tirtį. Pasitraukimo iš modernybės galimybe tampa jau minėtas 
„individuacijos principo sulaužymas“. Pastarasis, jeigu jis, žino- 
ma, nori reikšti daugiau nei Schopenhauerio citata, pripažini- 
mą gali įgyti tik per patį avangardistiškiausią modernybės me- 
ną. Dėl to prieštaravimo Nietzsche gali apsigauti, nes proto mo- 
mentą, kuris ima reikštis itin diferencijuoto avangardistinio me- 
no įnoriais, jis eliminuoja iš teorinio ir praktinio proto sąsajos 
ir nustumia į metafiziškai nuskaistintą iracionalumą. 

Jau veikale „Tragedijos gimimas“ už meno slypi gyvenimas. 
Jau čia aptinkame savotišką teodicėją, pasak kurios, pasaulis 
gali būti pateisintas tik kaip estetinis reiškinys.?* Nepaprastas 
žiaurumas ir skausmas, kaip ir malonumai, laikomi kūrybinės 
dvasios projekcijomis, dvasios, kuri beatodairiškai atsiduoda 
nepastoviems savo pačios kuriamų miražų galios ir savivalės 
malonumams. Pasaulis iškyla kaip apsimetinėjimų ir interpre- 
tacijų, neturinčių nei tikslo, nei teksto, audinys. Prasmę kurian- 
ti potencija kartu su jautrumu, kurį galima sukelti visokiausiais 
būdais, sudaro estetinį valios siekti galios branduolį. Šis yra 


Ša Šią teoriją Nietzsche apibendrina vienu teiginiu: „Pateisinamas kiekvienas 
blogis, kurį matydamas gėrisi koks nors dievas“ (N., V, 304.- E Nietz- 
sche, Apie moralės genealogiją. Iš vokiečių kalbos vertė A. Tekorius, V.: 
Pradai, 1996, 78. (Toliau cituojant rumpinama AMG.) 

drauge ir valia siekti regimybės, paprastinimo, kaukės, pavir- 
šiaus; ir menas gali gyvuoti kaip išties metafizinė žmogaus 
veikla, nes pats gyvenimas remiasi iliuzija, miražu, optine ap- 
gaule, perspektyvos ir klydimo būtinybe. 

Mintį apie šią „artistinę metafiziką“ Nietzsche gali išplėtoti 
tik todėl, kad visa, kas yra ir turi būti, jis grindžia estetikos 
principu. Negalimi nei ontiniai, nei moraliniai reiškiniai, bent 
ta prasme, kokia Nietzsche kalba apie estetinius reiškinius. 
Šiam įrodymui naudojami žinomi pragmatinės pažinimo teori- 
jos ir moralės prigimties istorijos projektai, kurie skirtumus 
tarp „teisinga“ ir „klaidinga“, „gera“ ir „bloga“ kildina iš nau- 
dingumo gyvenimui ir taurumo preferencijų.?“ Šios analizės 
duomenimis, už tariamai universalaus galiojimo siekių slypi 
subjektyvios vertinimo pretenzijos. Net ir tuose prievartiniuose 
užmojuose nepasireiškia strateginė pavienių subjektų valia. Sub- 
jekto ribas peržengianti valia reiškiasi veikiau anoniminių įvei- 
kimo procesų potvyniais ir atoslūgiais. 

Teorija, gvildenanti visame vyksme besireiškiančią valią 
siekti galios, apibrėžia erdvę, kurioje Nietzsche aiškina, kaip 
esinio ir gėrio pasaulyje randasi fikcijos bei tariamos pažinimo 
siekiančių ir moraliai besielgiančių subjektų tapatybės, kaip 
kartu su siela ir savimone kuriasi žmogaus dvasinio gyvenimo 
sfera, kaip įsiviešpatauja metafizika, mokslas ir asketizmo idea- 
las, galiausiai - kaip į subjektą nukreiptas protas visą tą inven- 
torių yra gavęs iš įvykio, glūdinčio pragaištingo mazochistinės 
perversijos valios siekti galios gelmėse. Nihilistinis į subjektą 
nukreipto proto viešpatavimas suprantamas kaip valios siekti 
galios nenormalumo rezultatas ir išraiška. 

Kadangi nesugadinta valia siekti galios yra tik metafizinė 
Dioniso principo versija, tai dabarties nihilizmą Nietzsche gali 


S N., I, 17 ir t.- TG, 26-27; V, 168. - Čia cit. iš: E Nyčė, Rinktiniai 
raštai, V.: Mintis, 1991, 436. Anapus gėrio ir blogio. Vertė E. Nekra- 
šas. (Toliau cituojant trumpinama AGB); XII, 140. 

*J. Habermas, Zu Nietzsches Erkenntnistheorie.- J. Habermas, Zur 
Logik der Sozialwissenschaften. Frankfurt am Main, 1982, 505 ir tt. 

suvokti kaip nutolimo nuo Dievo tamsą, kurioje pranešama 
apie nesamo Dievo artėjimą. Šį „šiapus“ ir „anapus“ liaudis ne- 
teisingai supranta kaip tikrovės vengimą, „o iš tikrųjų (tai) yra 
tik pasinėrimas, įsirausimas, įsigilinimas į tikrovę, kad kada 
nors, kai vėl iškils į dienos šviesą, atneštų tai tikrovei išsivada- 
vimą...“" Nietzsche nustato Antikristo grįžimo laiką - kai „ims 
skambinti vidurdienio varpai“; nors ir labai keista, bet tai su- 
tampa su Baudelaire'o estetine laiko suvoktimi: atėjus Pano va- 
landai, diena sulaiko kvapą, sustoja laikas - prabėganti akimir- 
ka susijungia su amžinybe. 

Nietzsche's galios teorijos pagrindu išplėtotos modernybės 
sampratos šaknys glūdi demaskuojančioje proto kritikoje, kuri 
savo pačios vietą regi esant už proto horizonto. Šiai kritikai bū- 
dingas tam tikras sugestyvumas, nes ji, bent implicitiškai, ape- 
liuoja į kriterijus, perimtus iš pagrindinių estetinės modernybės 
patirties šaltinių. Nietzsche juk išaukština skonį - „liežuvio taip 
ir ne“ kaip patirties to, kas yra anapus tiesos ir klaidos, anapus 
gėrio ir blogio, pažinimo organą. Tačiau savo estetinio sprendi- 
mo kriterijų jis negali įteisinti, nes estetinę patirtį perkelia į ar- 
chaiką, o santykio su šiuolaikiniu menu išlavintos kritinio ver- 
tinimo gebos nepripažįsta esant proto momentu, kuris susijęs, 
bent procedūromis, argumentavimu, dar ir su objektinamuoju 
pažinimu ir moraline įžvalga. Priešingai, estetizmas, tas į dio- 
nisiškumą vedantis kelias, paverčiamas proto kitybe. Taip ga- 
lios teorijos vykdomi demaskavimai susipainioja su pačia savi- 
mi susijusios, tapusios visuotine proto kritikos dilemoje. Ret- 
rospektyviai vertindamas savo veikalą „Tragedijos gimimas“, 
Nietzsche pripažįsta savo mėginimą mokslą „tupdyti ant meno 
pamato“, „pažvelgti į mokslą menininko ... akimis“* esant jau- 
natviškai naivų. Tačiau ir sulaukęs žilo plauko jis nebuvo išsi- 
aiškinęs, kas yra savo pačios pagrindus puolančios ideologijos 
kritika.?* Galiausiai jis ima svyruoti tarp dviejų strategijų. 


*N., V, 336.- AMG, 309. 

*N., I, 13 ir t.- TG, 21, 22. 

* Plg. veikalą „Zur Gencalogie der Moral“: N., V, 398-405.- Apie 
moralės genealogiją, 169-177. 

Viena vertus, Nietzsche sutinka, kad yra galima meninė pa- 
saulėžvalga, realizuojama mokslo priemonėmis, bet laikantis 
antimetafizinio, antiromantiško, pesimistinio ir skeptiško po- 
žiūrio. Kadangi tokios rūšies istorijos mokslas tarnauja valios 
siekti galios filosofijai, jis turi gebėti išvengti tikėjimo tiesa 
iliuzijos.“? Tokiu atveju, suprantama, darytina prielaida, kad ši 
filosofija galioja. Todėl, kita vertus, Nietzsche turi pripažinti 
metafizikos kritikos, apnuoginančios metafizinio mąstymo šak- 
nis, bet savęs nelaikančios filosofija, galimybę. Dionisą jis pa- 
skelbia filosofu, o save - paskutiniu šio filosofuojančio dievo 
mokiniu ir pašvęstuoju.*! 

Nietzsche's modernybės kritika buvo tęsiama abiem krypti- 
mis. Mokslininką skeptiką, kuris norėtų demaskuoti valios 
siekti galios perversiją, reaktyvių jėgų sukilimą ir į subjektą nu- 
kreipto proto radimąsi antropologijos, psichologijos ir istorijos 
metodais, įkūnija tokic sekėjai kaip Bataille, Lacanas ir Fou- 
cault; pašvęstąjį metafizikos kritiką, pretenduojantį į ypatingą 
žinojimą ir subjektinės filosofijos radimąsi atskleidžiantį nuo 
pat ikisokratikų, - Heideggeris ir Derrida. 


IV 


Heideggeris sutiktų perimti pagrindinius Nietzsche's dioni- 
siško mesianizmo motyvus, bet norėtų išvengti į save nukrcip- 
tos proto kritikos aporijų. „Moksliškai“ operuojantis Nietzsche, 
kurdamas tikėjimo tiesa ir asketiško idealo genealogiją, stengė- 
si atsikratyti modernaus mąstymo, o Heideggeris, įžvelgiantis 
šitoje galios teorija grindžiamoje demaskavimo strategijoje ne- 
pašalintų Švietimo liekanų, buvo linkęs verčiau laikytis „filoso- 
fo“ Nietzsche's. Tikslas, kurio Nictzsche siekė visuotine, save 
pačią naikinančia ideologijos kritika, Heideggeris nori pasiekti 


* N., XII, 159 ir t. 
*N., V, 238.- AGB, 49]. 

iš vidaus griaudamas Vakarų metafiziką. Dionisiškojo vyksmo 
lanko templę Nietzsche ištempė tarp senovės graikų tragedijos 
ir naujosios mitologijos. Heideggerio vėlyvąją filosofiją galima 
suprasti kaip mėginimą perkelti šitą vyksmą iš estetiškai atnau- 
jintos mitologijos horizonto į filosofijos areną.“? Pirmiausia 
Heideggeriui iškilo uždavinys filosofiją pastūmėti į tą vietą, ku- 
rią Nietzsche's pažiūrose užima menas (kaip nihilizmui prie- 
šingas judėjimas), o paskui filosofinį mąstymą taip transfor- 
muoti, kad jis galėtų pasidaryti dionisiškųjų jėgų stabilizavimo 
ir atnaujinimo arena. Nihilizmo iškilimas ir įveikimas yra Hei- 
deggerio metafizikos alfa ir omega. 

Savo pirmąją paskaitą apie Nietzsche'ę Heideggeris pavadino: 
„Valia siekti galios, kaip menas“. Paskaita paremta pirmiausia 
Nietzsche's literatūrinio palikimo fragmentais, kuriuos Elisabeth 
Foerster-Nietzsche buvo sukrovusi į autoriaus niekada neparašy- 
to pagrindinio veikalo „Valia siekti galios“ kompiliaciją.** Hei- 
deggeris mėgina pagrįsti tezę, „kad Nietzsche eina Vakarų filo- 
sofijos keliu““. Mąstytoją, kuris „savo metafizika grįžta prie Va- 
karų filosofijos ištakų““ ir ima vadovauti judėjimui prieš metafi- 
ziką, Heideggeris vadina „filosofu menininku“, bet Nietzsche's 
mintys apie meno gelbstimąją jėgą esančios „estetiškos tik iš pir- 
mo žvilgsnio, o pagal vidinę valią jos (yra) metafiziškos““*. Pa- 
matą tokiai interpretacijai sudaro Heideggerio klasicistinė meno 


* Per dešimtmetį nuo 1935 iki 1945 m., t. y. tarp „Metafizikos įvado“, 
kuriame dar esama fašizmo elementų, ir „Laiško apie humanizmą“, pra- 
dedančio pokario filosofiją, Heideggeris be perstojo gilinosi į Nietz- 
sche's kūrybą. Būties istorijos idėja subrendo intensyviai nagrinėjant 
Nietzsche's filosofiją. Tai Heideggeris aiškiai prisipažįsta 1961 m. pra- 
tarmėje dvitomiui, kuris liudija šį jo filosofijos tarpsnį. - M. Heidegger, 
„Nietzsche, Pfullingen, 1961, 9. 

* Šitą fikciją nepataisomai suardė Giorgio Colli'o ir Mazzino Montina- 
ri'o parengtas Nietzsche's raštų leidimas, plg. jųdviejų komentarus 
apie vėlyvąją Nietzsche's kūrybą: N., XIV, 383 ir tt. ir Nietzsche's gy- 
venimo kroniką: N. XV. 

“M. Heidegger (1961), I, 12. 

“ M. Heidegger (1961), I, 27. 

“M. Heidegger (1961). I, 154. 

samprata. Heideggeris, kaip ir Hegelis, yra įsitikinęs, kad menas 
iš esmės baigiasi sulig romantizmu. Palyginę su Walteriu Benja- 
minu pamatytume, kiek mažai įtakos Heideggeriui buvo padaręs 
avangardistinis menas. Todėl Heideggeris ir negalėjo suvokti, ko- 
dėl tik itin subjektyvus ir nepaprastai diferencijuotas menas, at- 
kakliai plėtojantis decentruotos subjektyvybės patirtimi grindžia- 
mą estetiškumo užgaidą, iškyla kaip naujos mitologijos iniciato- 
rius.“ Užtat kur kas lengviau jam sekasi nugludinti „estetikos fe- 
nomeną“ ir meną priderinti prie metafizikos. Grožis suteikia 
galimybę nušvisti būčiai: „Grožis ir tiesa —- abu susiję su būtimi, 
ir susiję taip, kad būtis atskleidžia esinį.““ 

Paskui Heideggeris sakys, kad poetas skelbia šventus daly- 
kus, kokie atsiveria mąstytojui. Nors poetinė kūryba ir mąsty- 
mas vienas be antro negalimi, bet iš tikrųjų poezija yra kilusi iš 
mąstymo.“ 

Po tokio meno suontologinimo“" filosofija vėl turi imtis sa- 
vo uždavinio, kurį romantizme buvo perleidusi menui, t. y. su- 
kurti religijos vienijamajai galiai atitikmenį, kad būtų galima 
priešintis modernybės skaidymuisi. Estetiškai atnaujinto Dioni- 
so mito įveiką Nietzsche patikėjo nihilizmui. Heideggeris šitą 
dionisišką vyksmą projektuoja metafizikos kritikos, kuri dėl to 
įgyja pasaulinę istorinę reikšmę, ekrane. 

Taigi ne kas kita, o būtis, atsiskyrusi nuo esinio, skelbia sa- 
vo neapibrėžtą atėjimą tuo, kad jos nebuvimas tapo jaučiamas 


“ Šiuo požiūriu nepalyginti jautresnis yra Oskaras Beckeris, pateikęs Hei- 
deggerio fundamentinei ontologijai dualistinį kontrprojektą, plg.: 
O. Becker, Von der Hinfalligkeit des Schėonen und der Abenteuerlich- 
keit des Kūnstlers; O. Becker, Von der Abenteuerlichkeit des Kūnstlers 
und der vorsichtigen Verwegenheit des Philosophen. - O. Becker. Da- 
sein und Dawesen. Gesammelte philosophische Aufsatze, Pfullingen, 
1963, 11 ir t. ir 103 ir tt. 

* M. Heidegger (1961). I, 231. 

* Veikalo „Was ist Metaphysik“ baigiamasis žodis: M. Heidegger, Weg- 
marken, Frankfurt am Main, 1978, 309. 

* Savo pirmąją paskaitą apie Nietzsche'ę Heideggeris apibendrina taip: 
„Būties esmės požiūriu, meną reikia suvokti kaip pagrindinį esinio 
vyksmą, kaip tikrą kūrybos pradą.“ 

ir jos stoka kelia vis didesnį skausmą. Mąstymas, aiškinantis ši- 
tą Vakarų filosofiją ištikusią būties užmiršimo lemtį, atlieka ka- 
talizatoriaus funkciją. Kartu iš metafizikos kylantis, apie meta- 
fizikos ištakas klausiantis, metafizikos ribas iš vidaus peržen- 
giantis mąstymas nebeturi tokio pasitikėjimo savimi, kaip į jo 
autonomiją besikėsinantis protas. Aiškus daiktas, kad tuos klo- 
dus, kurie yra užvertę būtį, reikia pašalinti. Tačiau griaunama- 
sis darbas, ne taip kaip refleksijos jėga, padeda apsiprasti su 
nauja heteronomija. Savo energiją jis nukreipia tik į subjektyvy- 
bės, turinčios išmokti kantrybės ir ištirpti nuolankume, savęs 
pačios įveikimą ir savęs pačios atsižadėjimą. O pats protas gali 
rodyti tik pragaištingą užmiršimo ir išvarymo aktyvumą. At- 
mintis irgi nėra pajėgi paskatinti grįžti tai, kas ištremta. Tad 
būtis gali apsireikšti tik kaip likimas, kai tie, kuriems jos rei- 
kia, patys, atsižvelgdami į aplinkybes, atsiveria ir yra pasirengę 
ją sutikti. Heideggerio proto kritika baigiasi tada, kai radikaliai 
pasikeičia pozicija, kuri viską kiaurai persmelkia, bet neturi tu- 
rinio - taigi atsisakoma autonomijos ir atsigręžiama į būtį, ta- 
riamai panaikinančią autonomijos ir heteronomijos priešybę. 
Kita Nietzsche's inspiruotos proto kritikos kryptis išryškėja 
Bataille filosofijoje. Bataille irgi vartoja sąvoką šventas, kuria 
apibūdinamos decentruotos ambivalentinio žavėjimosi patirtys, 
kai užsigrūdinusi subjektyvybė išsižada pati savęs. Pavyzdiniai 
yra religinių aukojimų aktai ir erotinis susiliejimas, kai subjek- 
tas norėtų „atitrūkti nuo savo santykio su Aš“ ir sudaryti erdvę 
„būties tolydumui“*!. Ir Bataille mėgina apčiuopti pirminę jėgą, 
kuri galėtų išgydyti atsiradusią nedermę tarp protingai discipli- 
nuoto darbo pasaulio ir už įstatymo ribų paskelbto proto kity- 
bės. Įspūdingą grįžimą į prarastą būties tolydumą Bataille vaiz- 
duoja kaip su protu nederančių elementų išsiveržimą, kaip žavų 
patybės ribų panaikinimo veiksmą. Šitame ištirpimo procese 
monadinio užbaigtumo subjektyvybė netenka vienas antro at- 
žvilgiu besireiškiančių individų ir nustumiama į bedugnę. 


* G. Bataille, Der heilige Eros, Frankfurt am Main, 1982, įvadas, 10 
ir tt. 

Tiesa, Bataille artėja prie šitos dionisiškos, prieš individua- 
cijos principą nukreiptos jėgos ne santūria kaip pratimą patei- 
kiančio metafizikos sukaustyto mąstymo savęs įveika, o tiesio- 
giniu tikslingai ir racionaliai veikiančio, savo paties ribas per- 
žengiančio ir save sunaikinančio subjekto reiškinių aprašymu 
ir analize. Akivaizdu, kad Bataille domina bakchiški netram- 
domos valios siekti galios bruožai - kūrybinis ir dovanojantis 
galios valios aktyvumas, valios, kuri reiškiasi ne vien vaidini- 
mais, šokiais, lėbavimu ir svaiguliu, bet ir jauduliais, kuriuos 
sukelia naikinimas, siaubas ir malonumas matyti skausmą bei 
smurtinę mirtį. Smalsus žvilgsnis, kuriuo Bataille lyg skalpe- 
liu kantriai mėsinėja ribines aukojimo ritualų ir lytinės meilės 
patirtis, yra motyvuotas siaubo estetikos. Ilgametis Andrė Bre- 
tono šalininkas, paskui - priešininkas, nepraeina kaip Heideg- 
geris pro svarbiausią Nietzsche's estetinę patirtį, - priešingai, 
jis gilinasi į tai, kaip šita patirtis buvo radikalinama siurrealiz- 
me. Tarsi nelabojo apsėstas, Bataille tiria tas ambivalentiškas, 
iš pusiausvyros vedančias gėdos, šleikštulio, siaubo ir sadisti- 
nio pasitenkinimo reakcijas, kurias sukelia ūmūs, žeidžiantys, 
nešvankūs, netyčia užklumpantys įspūdžiai. Tuose staigiai ky- 
lančiuose jauduliuose priešingos geismo ir išgąstingo trauki- 
mosi atgal tendencijos virsta stingdančiu susižavėjimu. Šlykštė- 
jimasis, bjaurėjimasis ir baisėjimasis susilieja į viena su gašlu- 
mu, žavesiu ir godumu. Sąmonė, kuri susiduria su tomis širdį 
veriančiomis dviprasmybėmis, yra išmušama iš vėžių. Siurrea- 
listai panašias šoko būsenas siekė sukelti agresyviomis esteti- 
kos priemonėmis. Tokio „pasaulietinio nušvitimo“ (Benjami- 
nas) pėdsakais Bataille nueina iki žmogaus lavono, kanibaliz- 
mo, nuogo kūno, menstruacinio kraujavimo, kraujomaišos ir t. 
t. tabu. 

Šie antropologiniai tyrimai - juos dar minėsime - duoda pa- - 
matą suverenumo teorijai. Kaip Nietzsche veikale „Apie mora- 
lės genealogiją“, taip ir Bataille tiria visko, kas heterogeniška, 
išskyrimą ir vis kruopštesnį naikinimą, nes tik tada susikurs 
modernus tikslingo ir racionalaus darbo, vartojimo ir galios re- 

alizavimo pasaulis. Batajlle nesidrovi konstruoti Vakarų proto 
istorijos, kuri, kaip ir Heideggerio metafizikos kritika, naujuo- 
sius laikus aprašo kaip alinimo epochą. Tačiau Bataille pažiū- 
rose heterogeniniai, išstumtieji elementai pasirodo ne mistinio 
prasimanyto apokalipsės likimo pavidalu, o kaip subversyvios 
jėgos, kurios tik tada turi konvulsyviai išsikrauti, jeigu jų vis 
dar neišlaisvintų liberali socialistinė visuomenė. 

Nors ir paradoksalu, bet už šią atnaujinto sakralumo teisę 
Bataille kovoja mokslinės analizės priemonėmis. Bet jis visai 
neniekina metodinio mąstymo. „Niekas (neturi teisės) kelti re- 
ligijos problemos remdamasis savavališkais sprendimais, neati- 
tinkančiais šiuolaikinės tikslumo dvasios. Kol aš kalbu apie 
sielos patirtį, o ne apie objektus, nesu mokslininkas, bet tą aki- 
mirką, kai imu šnekėti apie objektus, aš tą darau su mokslinin- 
kui būtinu griežtumu.““? 

Nuo Heideggerio Bataille skiria ne tik tai, kaip pastarasis 
gvildena tikrą estetinę patirtį, iš kurios ima šventumo sąvoką, 
bet ir pagarba moksliniam pažinimui, kurį Bataille norėtų pasi- 
telkti šventumui nagrinėti. Kai palygini abiejų mąstytojų straips- 
nius modernybės filosofinio diskurso klausimu, išryškėja ir jų 
tarpusavio panašumai. Struktūros panašumai paaiškinami tuo, 
kad Heideggeris ir Bataille po Nietzsche's nori spręsti tą patį 
uždavinį. Abu yra užsimoję radikaliai kritikuoti protą — taip, 
kad būtų imamasi ir pačių kritikos šaknų. Keliant tais pačiais 
dalykais paremtą problemą, neišvengiamai atsiranda ir formalių 
argumentavimo panašumų. 

Pirmiausia kritikos objektą būtina apibrėžti taip tiksliai, kad 
į subjektą nukreiptą protą galėtume atpažinti kaip modernybės 
principą. Pradine analizės pozicija Heideggeris pasirenka 0b- 
jektyvinantį šiuolaikinių mokslų mąstymą, o Bataille — tikslingą 
ir racionalų kapitalistinės įmonės ir biurokratinio valstybės 
aparato funkcionavimą. Vienas iš jų, Heideggeris, norėdamas 
valią techniškai disponuoti suobjektintais procesais atskleisti 


* Ibid., 29. 

kaip impulsą, vyravusį mąstyme nuo Descartes'o iki Nietz- 
sche's, tiria pagrindines sąmonės filosofijos ontologijos sąvokas. 
Subjektyvybė ir sudaiktinimas užgožia tai, kuo neįmanoma dis- 
ponuoti. Kitas, Bataille, siekdamas parodyti, jog pramoniniame 
produktyvizme glūdi visų šiuolaikinių visuomenių savigriovos 
tendencija, gvildena tuos ūkiškumo ir efektyvumo imperatyvus, 
kuriems vis kategoriškiau buvo pajungiami darbas ir vartoji- 
mas. Suracionalintos visuomenės užkerta kelią nenaudingai iš- 
dalyti ir dosniai iššvaistyti sukauptus turtus. 

Kadangi suvisuotinta proto kritika atsisakė vilčių į Švietimo 
dialektiką, visa, kas tampa šios kritikos objektu, turi būti nusa- 
koma taip išsamiai, kad proto kitybė, priešingos būties arba su- 
verenumo jėgos, galiausiai nepasirodytų tik kaip paties proto 
išstumti ir nuslopinti veiksniai. Todėl Heideggeris ir Bataille, 
kaip ir Nietzsche, nukreipia akis į archajines Vakarų istorijos 
ištakas, kad ten vėl atrastų dionisišikumo pėdsakų, nesvarbu, ar 
ikisokratikų mąstyme, ar sakralinių aukojimo ritualų jaudulio 
būsenose. Čia norima atpažinti tas laiko žemėn palaidotas, ra- 
cionalizmo ištrintas patirtis, kurios sąvokoms „būtis“ ir „suve- 
renumas“ galėtų įkvėpti gyvybingumo. Kol kas abi tėra tik pa- 
vadinimai. Jas, kaip kontrastuojančias su protu, reikia pateikti 
taip, kad atsispirtų visiems mėginimams pasisavinti. „Būtis“ 
apibrėžiama kaip tai, kas atsitraukė nuo objektiškai mąstomos 
esinio visuotinybės, o „suverenumas“ - kaip tai, kas buvo elimi- 
nuota iš naudos ir apskaičiavimo pasaulio. Šitos ištakų jėgos 
iškyla dosniės, bet nuslėptos ir pasigendamos gausos vaizdi- 
niais, kitaip sakant, iškyla kaip iššvaistymo laukiantys turtai. 
Protas apibūdinamas kaip tai, ką sąmoningai galima padaryti 
disponuojamu ir panaudojamu, jo kitybė apibrėžiama tik nei- 
giamai — kaip tai, kuo disponuoti ir ko panaudoti negalima, 
kaip terpė, į kurią subjektas gali tik pasinerti, jeigu jis, kaip 
subjektas, atsisako savęs ir peržengia savo ribas. 

Abu - protas ir jo kitybė - nesudaro dialektinės vienas kitą 
naikinančios priešybės, o yra tarpusavio atstūmimo ir šalinimo 
įtampos santykyje. Tas santykis reiškiasi ne išstūmimo dinami- 
ka, kurią galėtų grąžinti atgal priešingos krypties savirefleksijos 

arba išaiškintos praktikos procesai. Atvirkščiai, proto dinamika 
yra taip beviltiškai atiduota atsitraukimui ir pasilikimui, išsky- 
rimui ir uždraudimui, kad bukaprotė subjektyvybė savo anam- 
nezės ir analizės jėgomis neprilygsta tam, kas jai neprieinama 
arba ko ji pati neprisileidžia. Refleksijos kitybė savirefleksijai 
lieka neįmanomas dalykas. Čia valdo meta-istorinių arba kos- 
minių-gamtinių jėgų žaismas, kuriam reikia kitų observacijos 
pastangų. Tiesa, Heideggerio sistemoje savo paties ribas per- 
žengiančio proto paradoksalios pastangos įgauna chiliastinę pri- 
mygtinio, būties likimą lemiančio prisiminimo formą, o Batail- 
le, nors ir tikisi švietimo iš heterologiškos šventumo sociologi- 
jos, bet išties nesulaukia poveikio transcendentiniam jėgų 
žaismui. 

Abu autoriai pateikia savo teoriją naracijos būdu rekonst- 
ruodami Vakarų proto istoriją. Heideggeris, kuris, remdamasis 
subjektine filosofija, protą aiškina kaip savimonę, nihilizmą su- 
vokia kaip visuotinį ir netramdomą technikos įsigalėjimą pa- 
saulyje. Tuo žiauri metafizinio mąstymo lemtis turi pasiekti 
kulminaciją, t. y. to mąstymo, kuriam pradžią davė būties klau- 
simas, ir vis dėlto sudaiktinto esinio visumos akivaizdoje šitą 
esmybę vis labiau pameta iš akių. Bataille, kuris, remdamasis 
praktikos filosofija, protą atskleidžia kaip darbą, nihilizmą su- 
vokia kaip visuotinai susavarankintos kaupimo prievartos pa- 
darinį. Žiauri lemtis pasiekia viršūnę dėl perprodukcijos, kuri 
iš pradžių dar tarnavo šventiškam ir nepriklausomam turtėji- 
mui, bet paskui ėmė vis daugiau išteklių naudoti gamybai di- 
dinti, paversdama vartojimą švaistymu, o kūrybiniam bei pasi- 
aukojamam suverenumui išmušdama iš po kojų žemę. 

Savęs užmiršimas ir neteisėta laikomos dalies išstūmimas — 
tai du dialektikos vaizdiniai, iki šiol inspiruojantys visus tuos 
mėginimus, kurie proto kritiką atskiria nuo iš esmės Švietimui 
priklausančio dialektinio mąstymo figūrų ir proto kitybę nori 
pakelti iki instancijos, galinčios modernybę pakviesti laikytis 
tvarkos, lygmens. Todėl imdamas pamatu, viena vertus, Hei- 
deggerio vėlyvąją filosofiją (ir vaisingą šitos filosofinės misti- 
kos tęsinį - turiu galvoje Derrida'ą) ir, antra vertus, Bataille 

bendrąją ekonomiją (bei Foucault galios teorija grindžiamą ži- 
nojimo genealogiją), tikrinsiu, ar tiedu keliai, kuriuos nurodė 
Nietzsche, iš tikrųjų gali išvesti iš subjektinės filosofijos. 

Heideggeris, ryžtingai ontologindamas meną, viską pastatė 
ant destruktyvaus ir išlaisvinamojo mąstymo kortos: metafizika 
turi įveikti save savo pačios jėgomis. Taip Heideggeris išvengia 
į save nukreiptos proto kritikos, privalančios kastis po savai- 
siais pamatais, aporijų. Dionisiškajam mesianizmui suteikda- 
mas ontologinę kryptį, jis, be abejo, taip susieja save su pradi- 
niu kilmės filosofijos klausimu, mąstymo stiliumi ir motyvaci- 
jos būdu, kad Husserlio fenomenologijos fundamentalizmą gali 
įveikti tik tuščio istorijos fundamentinimo kaina. Heideggeris 
mėgina ištrūkti iš subjektinės filosofijos gniaužtų užtušuodamas 
jos pagrindų laiko ribas. Tačiau nuo bet kokios konkrečios is- 
torijos atitrūkstančios būties istorijos superfundamentalizmas 
išduoda, kad Heideggeris neperžengia to mąstymo, kurį neigia, 
ribų. O Bataille, priešingai, lieka ištikimas pagrindiniam au- 
tentiškam estetiniam dionisiškumo patyrimui ir atsiveria reiš- 
kinių sričiai, kurioje į subjektą nukreiptas protas gali atsispin- 
dėti kaip savo kitybė. Suprantama, Bataille negali prisipažinti, 
kad šitas šiuolaikinis patyrimas yra kilęs iš siurrealizmo, todėl 
jam nelieka nieko kita, kaip, pasitelkus antropologijos žinias, 
nukelti jį į archaiką. Taip Bataille vykdo mokslinės šventumo 
analizės ir bendrosios ekonomijos projektą: ir viena, ir antra 
turi paaiškinti pasaulio istorijos racionalizacijos procesą ir pas- 
kutinio apgręžimo galimybę. Čia jis susiduria su tokia pat mįs- 
le, kaip ir Nietzsche: galios teorija neįstengia patenkinti moks- 
linio objektyvumo reikalavimo ir drauge realizuoti visuotinės ir 
dėl to į save atgręžtos, mokslo teiginių tiesą patvirtinančios 
proto kritikos programos. 

Pirm pasukdamas į modernybę abiem Nietzsche's pramin- 
tais ir Heideggerio bei Bataille eitais takais, norėčiau šiuo po- 
žiūriu šiek tiek plačiau aptarti vieną sumanymą: Horkheimerio 
ir Adorno dviprasmišką mėginimą niveliuoti švietimo dialekti- 
ką, kuri Nietzsche's radikaliai proto kritikai suteiktų pasitenki- 
nimą. 


V. MITO IR ŠVIETIMO NIVELIACIJA: MAXAS 
HORKHEIMERIS IR THEODORAS ADORNO 


Juodieji buržuazijos rašytojai - tokie kaip Machiavelli's, 
Hobbesas ir Mandeville'is - visuomet darė įtaką Schopenhaue- 
riu besižavinčiam Horkheimeriui. Anie, žinoma, irgi mąstė 
konstruktyviai; iš jų nedermių dar ėjo gijos į Marxo visuomenės 
teoriją. Juodieji buržuazijos rašytojai - pirmiausia markizas de 
Sade ir Nietzsche — šiuos saitus nutraukė. Horkheimeris ir 
Adorno, norėdami įprasminti švietimo savęs naikinimo proce- 
są, šiais autoriais remiasi juodžiausioje savo knygoje „Švietimo 
dialektika“. Pasak Horkheimerio ir Adorno, į švietimo spren- 
džiamąją galią nebėra ko dėti vilčių. Vadovaudamiesi Benjami- 
no ironiška tapusia beviltiškųjų viltimi, jie nenorėjo atsisakyti 
taip pat ir suparadoksėjusios darbo sąvokos. Ši nuotaika, šita 
pažiūra nebeatitinka mūsiškės. Vis dėlto po poststruktūralistiš- 
kai atnaujinto Nietzsche's vėliava plinta nuotaikos ir pažiūros, 
kurios taip panašios į Horkheimerio ir Adorno, kad jas nesun- 
ku supainioti. Tokio painiojimo aš norėčiau išvengti. 

„Švietimo dialektika“ yra keista knyga. Pagrindinės jos dalys 
parašytos remiantis Horkheimerio ir Adorno diskusijos magne- 
tiniais įrašais, kuriuos padarė Gretel Adorno Santa Monikoje 
(Kalifornija). Tekstas buvo užbaigtas 1944 m., o po trejų metų 
jį paskelbė Ouerido leidykla Amsterdame. Šio pirmo leidimo 
egzempliorių buvo galima įsigyti bemaž dvidešimt metų. Kny- 

gos, kuria Horkheimeris ir Adorno padarė įtakos Vokietijos 
Federacinės Respublikos intelektinei raidai, ypač pirmaisiais 
pokario metais, paveikumo istorija klaikiai neatitinka jos pir- 
kėjų skaičiaus. Keista ir knygos kompozicija. Knygą sudaro 
daugiau nei penkiasdešimties puslapių rašinys, du ekskursai ir 
trys priedai. Pastarieji užima daugiau nei pusę teksto. Dėl pai- 
nios vaizdavimo formos iš pirmo žvilgsnio sunku įžvelgti aiš- 
kią samprotavimų struktūrą. 

Todėl pirmiausia paaiškinsiu abi pagrindines tezes (I). Iš to, 
kaip vertinama modernybė, kyla problema, kuri mane domina 
dabartinės situacijos atžvilgiu: kodėl Horkheimeris ir Adorno 
švietimą nori išaiškinti vien tik per save pačius (II). Didysis 
pavyzdys, kaip ideologijos kritika visiškai pranoksta save, yra 
Nietzsche. Horkheimerio ir Adorno palyginimas su Nietzsche 
išryškina ne tik priešingas kryptis, kuriomis abi pusės plėtoja 
savo kultūros kritiką (III), bet ir kelia abejonių dėl besikarto- 
jančios švietimo savirefleksijos (IV). 


Švietimo tradicijoje aiškinimo siekiantis mąstymas buvo su- 
prantamas kartu ir kaip mito priešingybė, ir kaip jam priešiška 
jėga. Kaip priešingybė todėl, kad autoritarinei į žmonių kartų 
grandinę įsismelkusios tradicijos privalomybei jis priešpriešina 
neprievartinę geresnio argumento būtinybę; kaip priešinga 
kryptimi veikianti jėga todėl, kad gali išvaduoti iš kolektyvinių 
jėgų magijos individualiai įgytomis, motyvais paverstomis 
įžvalgomis. Švietimas prieštarauja mitui ir todėl išvengia jo val- 
džios.! Šiam kontrastui, dėl kurio apsišvietęs protas yra toks sa- 
vimi pasitikintis, Horkheimeris ir Adorno iškelia tezę apie 
slaptą sąmokslą: „Mitas jau yra švietimas; ir: švietimas atvirsta 


"K. Heinrich, Versuch ūber die Schwierigkeit Nein zu sagen, Frankfurt 
am Main, 1964. 

mitologija.“ Ši pratarmėje paskelbta tezė plėtojama pagrindi- 
nėje knygos dalyje ir pateikiama kaip „Odisėjos“ interpretacija. 

Iš išankstinio priekaišto, kad autoriai, pasirinkdami vėlyvą 
epinį jau Homero į laiko perspektyvą nukeltą mitinės tradicijos 
perdirbinį, vykdo petitio principii, išpešamas metodinis prana- 
šumas: „Mitai susitelkė Homero medžiagos kloduose; tačiau jų 
pateikimas, vienalytiškumas, išgaunamas iš padrikų sakmių, yra 
kartu ir subjekto bėgimo nuo mitinių jėgų būdo aprašymas“ 
(DA, 61). Odisėjo nuotykiuose, į kuriuos jis patenka dvejopa 
prasme, atsispindi pirminė iš mitinių jėgų išsisukančios subjek- 
tyvybės istorija. Mitų pasaulis yra ne tėvynė, o labirintas, iš ku- 
rio, norint išsaugoti savo tapatybę, būtina pasprukti: „Namų, tė- 
vynės ilgesys duoda pagrindą nuotykiams, per kuriuos subjekty- 
vybė - priešistorę atskleidžia „Odisėja“ - pabėga nuo ankstes- 
nio pasaulio. Tai, kad tėvynės sąvoka, kurią fašistai norėtų 
meluodami paversti tėvyne, sudaro priešingybę mitui, yra pats 
pagrindinis cpopėjos paradoksas“ (DA, 96). 

Nėra abejonės, kad mitais pagrįsti pasakojimai individą 
kviečia atgal prie genealogijos, per kartų kartas perteiktų šaknų, 
tačiau vaizduojami ritualai, turintys sumažinti negailestingą lai- 
ko nuotolį ir paguosti, kartu gilina ir prarają. Mite apie kilmę 
fiksuojama dvejopa „atsiradimo“ prasmė: šaknų netekimo bai- 
mė ir palengvėjimas, kad to išvengiama. Todėl Horkheimeris ir 
Adorno skverbiasi į Odisėjo klastą iki pat aukojimo veiksmų 
esmės; šiuose glūdi tam tikras apgaulės elementas ta prasme, 
kad žmonės išsiperka iš keršijančių jėgų prakeiksmo, aukodami 
simboliškai vertinamus pakaitus.* Šis mito sluoksnis žymi dvi- 


*M. Horkheimer Th. Adorno, Dialektik der Aufklūrung, Amsterdam, 
1947, 10.— Toliau cituojant trumpinama DA. Plg. ir mano baigiamąjį 
žodį naujam šio veikalo leidimui: Frankfurt am Main, 1985. 

"K. Heinrich, Dahlemėr Vorlesungen, Basel-Frankfurt am Main, 1981, 
122 ir t. 

* „Nepaprastai sena turi būti patirtis, kad simbolinis bendravimas su 
dicvybc per auką nėra realus. Aukos, kaip pakaito, išaukštinto naujos 
mados iracionalistų, negalima atskirti nuo aukojamojo sudievinimo, 
nuo apgaulės, nuo kunigiškos žudymo racionalizacijos išrinktojo apo- 
tcozės.“ (DA, 66) 


126 


lypį sąmonės nusistatymą, kuriam ritualinė praktika yra kartu ir 
realus, ir iliuzinis dalykas. Kolektyvinei sąmonei verkiant rei- 
kalinga regeneruojanti ritualinio grįžimo prie ištakų, garantuo- 
jančių - kaip parodė Durkheimas - socialinį solidarumą, jėga, 
tačiau nemažiau reikalingas ir tik tariamas grįžimo prie ištakų 
pobūdis, tų ištakų, kurių genties kolektyvo narys, formuodama- 
sis į Aš, kartu turi išvengti. Tokiu būdu pirminės jėgos, kurias 
tuo pačiu metu reikia padaryti šventomis ir pergudrauti, jau 
subjektyvybės priešistorėje užima pirmąją švietimo pakopą 
(DA, 60). 

Švietimas būtų sėkmingas, jei nutolimas nuo ištakų reikštų 
išlaisvinimą. Tačiau mitinė jėga iškyla kaip sulėtinimo veiksnys, 
stabdantis emancipacijos siekį ir vis pratęsiantis kaip nelaisvę 
suvokiamą sąsają su ištakomis. Todėl Horkheimeris ir Adorno 
švietimu vadina apskritai procesą, kurį tarp abiejų pusių dar 
reikia išspręsti. Ir šitas procesas, tas mitinių jėgų įveikimas ne- 
išvengiamai turi kiekvienoje pakopoje žadinti minti apie mito 
grįžimą. Taip pat ir šią tezę autoriai mėgina patvirtinti sąmo- 
nės odisėjiškosios pakopos pagrindu. 

„Odisėją“ jie peržiūri epizodas po epizodo, kad nustatytų 
kainą, kurią Odisėjas moka už tai, kad jo Aš po išgyventų nuo- 
tykių sustiprėtų ir užsigrūdintų, panašiai kaip dvasia sutvirtėja 
dėl sąmonės patirčių, apie kurias kalba fenomenologas Hegelis, 
turėdamas tą patį tikslą kaip ir epikas Homeras, pasakodamas 
apie Odisėjo nuotykius. Epizodai vaizduoja pavojus, klastą ir 
pabėgimus bei savanoriškai prisiimtus nepriteklius, per kuriuos 
Aš, išmokdamas įveikti pavojus, įgyja savo tapatybę ir kartu at- 
sisveikina su archajiškos išorinės ir dvasinės vienovės su gamta 
teikiama laime. Sirenų dainavimas primena laimę, kurią kadai- 
se suteikė „kintantis ryšys su gamta“; Odisėjas leidžiasi vilioja- 
mas tada, kai jau yra pririštas: „Žmogaus gebėjimas save suval- 
dyti, pagrindžiantis žmogaus patybę, kiekvieną kartą yra virtua- 
lus subjekto sunaikinimas, kuris įvyksta jo labui, nes suvaldyta, 
nuslopinta ir savęs išlaikymu ištirpdyta substancija yra nc kas 
kita kaip gyvastis, kurios atžvilgiu save, kaip funkciją, apibrėžia 

išlikimo pastangos, o iš tikrųjų tai yra kaip tik tai, kas turi būti 
išlaikyta“ (DA, 71). Mąstymo figūra, rodanti, kad žmonės ku- 
ria savo tapatybę mokydamiesi dvasinės prigimties represijų 
kaina atsispirti išorės dalykams, duoda modelį aprašymui, ku- 
riame švietimo procesas slepia savo Januso veidą: išsižadėjimo, 
pasislėpimo, nutrauktos Aš komunikacijos su savo paties ano- 
nimine tapusia prigimtimi kaina yra aiškinama kaip aukos in- 
troversijos padarinys. Aš, kuris kadaise aukojimu pergudravo 
mitinę lemtį, vėl yra pastarosios ištinkamas, kai tik pasijaučia 
esąs verčiamas išgyventi aukos introjekciją: „Tapatybę išlaikanti 
patybė, atsirandanti dėl to, kad įveikiama auka, savo ruožtu vėl 
yra griežtas, tvirtai nustatytas aukojimo ritualas, kurį žmogus, 
priešpriešindamas savo sąmonę natūralioms sąsajoms, celeb- 
ruoja pats sau“ (DA, 70). 

Taigi žmonių giminė pasauliniame švietimo procese vis la- 
biau tolo nuo savo ištakų, bet neatsisakė mitinės kartojimo 
prievartos. Modernus, visai racionalizuotas pasaulis tėra tik ta- 
riamai išvaduotas iš kerų; jį slegia demoniškas sudaiktinimo ir 
mirtinos izoliacijos prakeiksmas. Stingdančiuose netikro išsi- 
vadavimo reiškiniuose pirminių jėgų kerštą patiria tie, kurie tu- 
rėjo vaduotis ir vis tiek neįstengė to padaryti. Būtinybė raciona- 
liai nugalėti iš išorės įsiveržiančias gamtos jėgas pastūmėjo sub- 
jektus lavinimosi proceso kryptimi, proceso, kuris gamybines 
jėgas jų pačių labui neišmatuojamai plėtoja ir gausina, o susi- 
taikymo jėgų, apsiribojimo vien išlikimui būtinu vartojimu ne- 
paiso, palieka degraduoti. Valdyti objektyvuojamas išorines 
gamtos jėgas ir slopinamą dvasinę prigimtį yra nekintantis švie- 
timo ženklas. 

Šitaip Horkheimeris ir Adorno varijuoja žinomą Weberio 
temą: Weberis šiuolaikiniame pasaulyje atima kerus iš senųjų 
dievų ir prikelia juos iš kapų beasmenių jėgų pavidalu - tam, 
kad atgaivintų nuožmią demonų kovą.? 


*M. Weber, Wissenschaft als Beruf.- Gesammelte Aufsatze zur Wis- 
senschaftslehre, Tūbingen, 1968, 604. 

Skaitytojas, kuris nepasiduoda retoriniam vaizdavimui, žen- 
gia žingsnį atgal ir rimtai žiūri į visai filosofiškai traktuojamą 
tekstą, gali susidaryti įspūdį: 

- kad aptariamoji tezė yra nemažiau rizikinga už Nietz- 
sche's panašiai nustatytą nihilizmo diagnozę; 

- kad autoriai šią riziką supranta ir, priešingai negu būtų ga- 
lima iš pirmo žvilgsnio pamanyti, nuosekliai mėgina savo kul- 
tūros kritiką pagrįsti; 

- ir kad jie susitaiko su abstrakcijomis ir supaprastinimais, 
darydami abejotiną patį dalyką. 

Pirma norėčiau patikrinti, ar šitas įspūdis teisingas. 

Protas pats sugriauna humaniškumą, kuriam buvo suteikęs 
galimybę reikštis: šią toli siekiančią tezę autoriai, kaip matė- 
me, pirmame ekskurse stengiasi pagrįsti tuo, kad švietimo pro- 
cesą iš pat pradžių laiko paskatos išlaikyti save rezultatu, o toji 
paskata sudarko protą, nes ji proto reikalauja tik tikslinga ir ra- 
cionalia prigimties ir instinktų tramdymo forma, būtent kaip 
instrumentinio proto. Tai dar nerodo, kad protas lieka paklus- 
nus tikslingo racionalumo diktatui iki savo pačių vėliausių pro- 
duktų - šiuolaikinio mokslo, universalių teisės bei moralės idė- 
jų ir autonomiško meno. Visa tai siekiama atskleisti skyriuje 
apie švietimo esmę, ekskurse apie švietimą bei moralę ir prie- 
de apie kultūros pramonę. 

Adorno ir Horkheimeris yra įsitikinę, kad šiuolaikinis 
mokslas pažino save patį loginiame pozityvizme ir atsisakė 
emfatiškų pretenzijų į teorinį pažinimą, virsdamas techniniu 
utilitarizmu: „Atsižadama visų pažinimo pretenzijų: suvokti 
esamybę kaip pačią savaime, ne tik nubrėžti duotybių abstrak- 
čius laiko ir erdvės santykius, kad tuo pagrindu būtų galima su- 
vokti jų esmę, bet ir, priešingai, tas duotybes mąstyti kaip pa- 
viršiaus dalykus, kaip tarpiškus sąvokos elementus, kurie reali- 
zuojasi tik plėtojantis jų socialinei, istorinei ir žmogiškajai 
prasmei“ (DA, 39). Ankstesnė pozityvistinės mokslo sampratos 
kritika stiprėja virsdama visuotiniu priekaištu dėl to, kad in- 
strumentinis protas praryja pačius mokslus. Negana to, Hork- 

heimeris ir Adorno, remdamiesi veikalais „Histoire de Juliet- 
te“ ir „Apie moralės genealogiją“, nori parodyti, kad protas bu- 
vo išvytas iš moralės ir teisės, kadangi, žlungant religiniams- 
metafiziniams pasaulio vaizdiniams, visi normų standartai pra- 
rado pasitikėjimą, kuris, anot autorių, buvo atiduotas 
vieninteliam likusiam mokslo autoritetui: „Tai, kad, girdi, ne- 
buvo nutylima, o visam pasauliui rėkiama, jog proto pagrindu 
neįmanoma pateikti esminio argumento prieš žudymą, sukurstė 
neapykantą, su kuria kaip tik progresistai iki šiol persekioja Sa- 
de ir Nietzsche“ (DA, 142). Ir toliau: „Jie nenumanė, kad for- 
malusis protas esąs stipriau susijęs su morale nei amoralumu“ 
(DA, 141). Ankstesnė meta-etinės moralės kritikos reinterpre- 
tacija virsta sarkastišku pritarimu etiniam skepticizmui. 

Galiausiai, analizuodami masinę kultūrą, Horkheimeris ir 
Adorno stengiasi įrodyti, kad, painiojant meną su pramoga, pa- 
ralyžiuojama meno inovacinė jėga, kad dėl to menas netenka 
kritinio ir utopinio turinio: „Meno savybė atitrūkti nuo tikro- 
vės iš tikrųjų neatskiriama nuo stiliaus: pastarojo esmę sudaro 
ne kuriama dermė, ne neaiški formos ir turinio, vidaus ir iš- 
orės, individo ir visuomenės vienovė, o tie bruožai, kurie išryš- 
kina nedermę - neišvengiamą aistringo tapatybės siekio žlugi- 
mą. Užuot pasidavusi šitam žlugimui, kuriuo didžiųjų meno 
kūrinių stilius nuo neatmenamų laikų neigė save, silpnybė visa- 
da laikėsi panašumo su kitais, laikėsi tapatybės surogato. Kul- 
tūros pramonė šią imitaciją galų gale suabsoliutina“ (DA, 156). 
Ankstesnė teiginio, kad buržuazinė kultūra yra tik patvirtina- 
ma, kritika išauga į bejėgį pyktį dėl ironiško pateisinimo tos ta- 
riamai nepakeičiamos nuomonės, kad masinė kultūra visuomet 
orientavosi į šiaip jau ideologišką meną. 

„Taigi mokslo, moralės ir meno atžvilgiu argumentacija yra 
vienoda: jau pats kultūros sričių skyrimas, dar religijoje ir me- 
tafizikoje įkūnyto substancinio proto žlugimas, taip smarkiai 
nuvainikuoja izoliuotus, tarpusavio sąveikos netekusius proto 
požymius, kad šie degraduoja iki sulaukėjusio, savęs išlaikymui 
tarnaujančio racionalizmo. Kultūros modernybėje iš proto ga- 

lutinai atimamos galios ir jis suliejamas su grynų gryniausia jė- 
ga. Galėjimas kritiškai išreikšti nuomonę sakant „taip“ arba 
„ne“, skirti galiojančius ir negaliojančius teiginius, išnyksta dėl 
to, kad neaiškiai niveliuojasi jėgos ir galiojimo pretenzijos. 

Kai į instrumentinio proto kritiką pažvelgiame šiuo esmi- 
niu požiūriu, paaiškėja, kodėl „Švietimo dialektika“ turi taip 
baisiai supaprastinti modernybės vaizdą. Specifinį kultūros mo- 
dernybės orumą sudaro tai, ką Maxas Weberis pavadino įnorin- 
ga vertybių sričių diferenciacija. Tačiau ši diferenciacija nepara- 
lyžiuoja neigimo, galimybės nustatyti skirtumą tarp „taip“ ir 
„ne“ jėgos, o veikiau ją stiprina. Nes dabar tiesos, teisingumo ir 
skonio dalykai gali būti nagrinėjami ir plėtojami pagal šiems 
būdingą logiką. Aiškus daiktas, kad kartu su kapitalistinės eko- 
nomikos ir šiuolaikinės valstybės raida stiprėja ir tendencija vi- 
sus galiojimo klausimus įtraukti į ribotą save išlaikyti siekian- 
čių subjektų arba pastovių sistemų tikslingo racionalumo hori- 
zontą. Tačiau su šiuo socialiniu proto regresijos polinkiu 
konkuruoja gana rimta pasaulėvaizdžių ir gyvenimo pasaulių 
racionalizavimo inspiruojama būtinybė vis labiau diferencijuoti 
protą, kuris dėl to įgauna procedūrų formą. Su natūralistiniu 
reikšmingumo pretenzijų prilyginimu galios pretenzijoms, su 
gebos kritikuoti praradimu varžosi plėtojamos ekspertinės ku|- 
tūros, kuriose kaip pripažinta galiojimo sfera siūlomos tiesos 
padeda norminio teisingumo ir autentiškumo pretenzijoms pa- 
tenkinti įnorį ir, žinoma, pasiekti ezoterinį, dėl atsiskyrimo nuo 
kasdienės bendravimo praktikos vėl į pavojų patekusį savąjį gy- 
venimą. 

„Švietimo dialektika“ nepatenkina protingo kultūros moder- 
nybės turinio, kuris buvo užfiksuotas buržuazijos idealuose (ir 
su jais suinstrumentintas). Turiu galvoje savitą teorinį dinamiz- 
mą, nuolat stumiantį mokslus, taip pat ir jų autorefleksiją, už 
techniškai įvertinamo žinojimo ribų; neišleidžiu iš akių ir uni- 
versalių teisės ir moralės pagrindų, kurie irgi buvo (kaip visuo- 
met, schemiškai ir tik iš dalies) įkūnyti konstitucinių valstybių 
institucijose, demokratinėse valios formavimo struktūrose, in- 

dividualiuose identifikavimo modeliuose; pagaliau turiu galvo- 
je pagrindinių estetinių patirčių produktyvumą ir griaunamąją 
jėgą, kuri iš savo pačios decentralizacijos atkovoja subjektyvybę, 
išvaduotą iš tikslingos veiklos imperatyvų ir kasdienio stebėji- 
mo konvencijų; matau ir patirtis, kurios atsispindi avangardi- 
nio meno kūriniuose, gauna žodį meno kritikos diskursuose ir 
naujybėmis praturtintuose vertybių savirealizacijos registruose 
ima daryti ir tam tikrą šviečiamąjį poveikį - bent jau įgyja pa- 
mokomų kontrasto efektų. 

Jei šie pagrindiniai teiginiai būtų pakankamai išplėtoti ma- 
no argumento labui, jie galėtų paremti intuityvų įspūdį, švel- 
niau tariant - neišsamumo ir vienpusiškumo įspūdį, kuris ap- 
skritai lieka perskaičius šitą knygą. Skaitytojas teisingai jaučia, 
kad niveliacinis pasakojimas neatsižvelgia į esminius kultūros 
modernybės bruožus. Bet tada kyla klausimas dėl motyvų, galė- 
jusių Horkheimerį ir Adorno paakinti imtis tokios gilios kriti- 
kos, kad iškyla grėsmė pačiam švietimo projektui; „Švietimo 
dialektika“ beveik nepalieka vilčių pasprukti nuo tikslingo ra- 
cionalumo mito, virtusio dalykiška jėga. Kad galėčiau tą klau- 
simą paaiškinti, norėčiau pirma apibrėžti vietą, kurią Marxo 
skelbta ideologijos kritika užima visame švietimo procese; tada 
bus galima nustatyti, kodėl Horkheimeris ir Adorno manė 
esant reikalinga atsisakyti tokio pobūdžio kritikos ir kartu siek- 
ti ją pralenkti. 


II 


Iki šiol su mitine mąstysena susipažinome tik subjektų dvi- 
lypio santykio su ištakų jėgomis aspektu, kitaip sakant, ją nag- 
rinėjome svarbiausiu tapatybei susidaryti išsivadavimo požiū- 
riu. Švietimą Horkheimeris ir Adorno supranta kaip nevykusį 
mėginimą įrodyti, kad esame kilę iš lemties jėgų. Nyki išsivą- 
davimo tuštuma yra forma, kuria mitinių jėgų prakeiksmas vis 
dėlto dar paveja sprunkančiuosius. Kitas mitinio ir švietimą įgi- 

jusio mąstymo aprašymo matmuo išryškėja tik kai kuriose vie- 
tose, kur demitologizacija apibūdinama kaip pagrindinių požiū- 
rių kitimas ir diferenciacija. Mito visuotinamoji jėga, kuria šis 
visus paviršiškai suvoktus reiškinius sugrupuoja pagal atitiki- 
mų, panašumų ir kontrastų santykius, remdamasi svarbiausio- 
mis sąvokomis, kuriose kategorijų pagrindu yra susiję tai, ko 
šiuolaikinė pasaulio samprata nebesieja. Pavyzdžiui, kalba, 
vaizdavimo tarpininkė, dar nėra taip nutolusi nuo tikrovės, kad 
konvencionalus ženklas būtų ištisai atskirtas nuo semantinio 
turinio ir referento; kalbinis pasaulėvaizdis lieka susijęs su pa- 
saulėdara. Mitologijos tradicijos negali būti keičiamos neke- 
liant pavojaus daiktų tvarkai ir genties tapatybei, kurios šaknys 
glūdi mituose. Kai kurios vertinimo kategorijos, pavyzdžiui, 
„teisinga“ ir „klaidinga“, „gera“ ir „bloga“, dar tebėra susilieju- 
sios su empirinėmis kategorijomis, tokiomis kaip mainai, prie- 
žastingumas, sveikata, substancija ir turtas. Magiškas mąstymas 
nedaro kategorinio skirtumo tarp daiktų ir asmenų, tarp tų, kas 
turi sielą ir jos neturi, tarp objektų, kuriais galima manipuliuo- 
ti, ir veikėjų, kuriems priskiriami veiksmai ir sakymai. Tik de- 
mitologizacija panaikina tuos kerus, kurie mums atrodo esą 
gamtos ir kultūros painiojimas. Švietimo procesas veda prie 
gamtos desociologizacijos ir žmonių pasaulio denatūralizacijos; 
pasak J. Piaget, jį galima suvokti kaip pasaulėvaizdžio decen- 
travimą. 

Tradicijų pasaulis galiausiai yra sulaikinamas ir kaip kinta- 
ma interpretacija gali būti atskirtas nuo paties pasaulio. Šitas 
išorinis pasaulis skyla į objektyvų esinio ir socialinį normų (ar- 
ba normomis reguliuojamų tarpasmeninių santykių) pasaulius; 
abu skiriasi nuo kiekvieno žmogaus subjektyvių dvasinių patir- 
čių pasaulio. Tas procesas, kaip parodė Maxas Weberis, vyksta 
toliau racionalizuojant pasaulėvaizdžius, kurie, kaip religija ir 
metafizika, patys yra demitologizacijos rezultatas. Tais atvejais, 
kai racionalinimas - pavyzdžiui, Vakarų tradicijoje - nesustoja 
ties pagrindinėmis teologijos ir metafizikos sąvokomis, reikš- 
mės santykių sritis ne tik apvaloma nuo empirinių priemaišų, 

bet ir diferencijuojama iš vidaus tiesos, norminio teisingumo ir 
subjektyvaus tikrumo arba autentiškumo požiūriais.“ 

Jei neišspręstas mito ir švietimo santykio procesas aprašo- 
mas tokiu būdu, t. y. kaip decentruotos pasaulio sampratos su- 
sidarymas, tai toje dramoje įmanoma nurodyti ir vietą, kur ide- 
ologiją kritikuojantis procesas gali pasireikšti. Tik kai bus at- 
skirtos prasmės ir tikrovės sąsajos, vidaus ir išorės santykiai, 
tik kai mokslas, moralė ir menas bus atitinkamai specializuoti 
ir turės tik vieną reikšmės pretenziją, laikysis atitinkamai savos 
logikos ir bus apvalyti nuo kosmologinių, teologinių ir kultinių 
šlakų, tik tada gali kilti įtarimas, kad reikšmės autonomija, pre- 
tenduojanti būti teorija, nesvarbu, empirine ar normine, yra re- 
gimybė, nes į jos poras įsiskverbė slapti interesai ir jėgos pre- 
tenzijos. Tokio įtarimo inspiruota kritika stengiasi įrodyti, kad 
įtariamoji teorija teiginiais, kuriems tiesiogiai reikalauja reikš- 
mės pripažinimo, a tergo išreiškia priklausomybes, kurių, jei 
nenori prarasti įtikinamumo, neturi prisipažinti. Kritika virsta 
ideologijos kritika, kai ji nori parodyti, kad teorijos reikšmin- 
gumas nėra pakankamai atsiskyręs nuo atsiradimo konteksto, 
kad už jos nugaros slypi neleistina jėgos ir reikšmės maišalynė 
ir kad pastarajai ji dar turi būti dėkinga ir už savo reputaciją. 
Ideologijos kritika yra pasiryžusi parodyti, kaip tame lygmeny- 
je, kuriam nemalonus prasmės ir tikrovės kontekstų skyrimas 
yra konstitutyvus, būtent šitie vidaus ir išorės santykiai susipai- 
nioja, ir kad jie susipainioja todėl, kad pretenzijos galioti pri- 
klauso nuo jėgos santykių. Ideologijos kritika - tai ne teorija, 
kuri konkuruoja su kita; ji remiasi tik tam tikromis teorinėmis 
prielaidomis. Jų pagrindu ji įrodinėja įtariamosios teorijos tiesą, 
atskleisdama pastarosios netikrumą. Ji tęsia švietimo procesą 
stengdamasi įteigti, kad teorija, kuri remiasi demitologizuota 
pasaulio samprata, pati yra įklimpusi į mitą; ideologijos kriti- 
ka neva atskleidžia tariamai įveiktą kategorijų klaidą. 


“J. Habermas, Theorie des kommunikativen Handelns, Frankfurt am 
Main, 1981, I, 2-as sk. 

Dėl tokio pobūdžio kritikos švietimas pirmą kartą pasidaro 
refleksyvus; jis imamas realizuoti savo paties produktų pagrin- 
du - teorijomis. Bet viršūnę ji pasiekia, aišku, tik tada, kai pati 
ideologijos kritika pradedama įtarinėti, jog ne(be)gamina tie- 
sų — ir švietimas antrą kartą pasidaro refleksyvus. Tada abejo- 
nių kyla ir dėl proto, kurio kriterijus ideologijos kritika rado 
suformuotus buržuazijos idealuose ir ėmė juos kritikuoti. Šį 
žingsnį žengia veikalas „Švietimo dialektika“: kritiką jis susa- 
varankina dar ir savo pagrindų atžvilgiu. Kodėl Horkheimeris 
ir Adorno mano turį šį žingsnį žengti? 

Kritinę teoriją pirmiausia pradėjo rutulioti Horkheimerio 
vadovaujama sociologų grupė, norėdama suvokti politinį nusi- 
vylimą dėl neįvykusios revoliucijos Vakaruose, stalinizmo įsi- 
galėjimo Tarybų Rusijoje ir fašizmo pergalės Vokietijoje; ji sie- 
kė paaiškinti marksistinių prognozių žlugimo priežastis, visai 
neketindama atsisakyti marksistinių intencijų. Turint galvoje šį 
foną, darosi suprantama, kaip tamsiausiais Antrojo pasaulinio 
karo metais galėjo išties sutvirtėti įspūdis, jog paskutinė proto 
kibirkštis išblėso šitoje tikrovėje, palikdama be jokios prošvais- 
tės iš vidaus supuvusios civilizacijos griuvėsius. Natūraliosios 
istorijos idėja, kurią jaunasis Adorno buvo perėmęs iš Benjami- 
no", atrodė netikėtai virtusi tikrove. Savo didžiausio pagreitėji- 
mo akimirką istorija sustingo pavirsdama gamta, neatpažįstama 
tapusios vilties Golgota. 

Tokie naujausių laikų istorijos ir psichologijos sąvokomis 
grindžiami paaiškinimai teoriniuose kontekstuose gali būti įdo- 
mūs tik tiek, kiek juose esama nuorodų į sisteminius motyvus. 
Iš tikrųjų politinės patirtys turėjo paliesti tas pagrindines istori- 
nes-materialistines prielaidas, kuriomis ketvirtajame dešimtme- 
tyje dar rėmėsi Frankfurto mokykla. 

Viename iš „Švietimo dialektikoje“ pridėtų „Užrašų“ apie 
filosofijos ir (mokslo) darbo pasidalijimą yra vieta, kuri skaito- 


7T. W Adorno, Gesammelte Schriften, Frankfurt am Main, 1973, I, 
345 ir tt. 

ma tarsi kritinės teorijos klasikinių laikų ištrauka. Filosofija, 
rašoma ten, „nepripažįsta jokių praktikuotinų abstrakčių nor- 
mų arba tikslų, priešingų galiojančioms normoms. Filosofijos 
nepriklausomybę nuo esamybės sugestijų sudaro kaip tik tai, 
kad ji buržuazijos idealus priima neturėdama apie juos suprati- 
mo, neatsižvelgdama į tai, ar jie yra tie, kuriuos jos atstovai — 
nors ir iškreiptai - dar skelbia, ar tie, kurie, nepaisant visų ma- 
nipuliacijų, dar atpažįstami kaip objektyvi institucijų — techni- 
kos ir kultūros - prasmė“ (DA, 292). Tuo Horkheimeris ir 
Adorno primena Marxo ideologijos kritikos tezę, kuri rėmėsi 
mintimi, kad „buržuazijos idealuose“ išreikštas ir „subjektyvio- 
je institucijų prasmėje“ glūdintis proto potencialas yra dvivei- 
dis: viena vertus, viešpataujančių klasių ideologijoms jis sutei- 
kia apgaulingą įtikinamų teorijų formą, antra vertus, duoda pa- 
matą imanentiškai kritikai darinių, atkreipiančių visų dėmesį į 
tai, kas tarnauja tik viešpataujančiai visuomenės daliai. Ideolo- 
gijos kritika piktam panaudotose idėjose iššifravo nuo pačios 
savęs paslėptą egzistencinio proto dalį; šias idėjas ji perskaitė 
kaip direktyvą, kurią gali įvykdyti socialiniai judėjimai tokiu 
mastu, kokiu plėtojosi perteklinės gamybinės jėgos. 
Ketvirtajame dešimtmetyje kritinės filosofijos teoretikai iš- 
saugojo dalį istorijos filosofija grindžiamo pasitikėjimo buržua- 
zinės kultūros proto potencialu, kuris, spaudžiamas išplėtotų 
gamybinių jėgų, turėjo išsilaisvinti; po to buvo sukurta ir tarp- 
disciplininė tyrimų programa, atsispindėjusi žurnalo „Zeit- 
schrift fūr Sozialforschung“ (1932-1941) tomuose. Helmutas 
Dubielis, nagrinėdamas ankstyvosios kritinės teorijos raidą, nu- 
statė, kodėl šitas pasitikėjimo kapitalas penktojo dešimtmečio 
pradžioje buvo tiek išeikvotas*, kad Horkheimeris ir Adorno 
Marxo ideologijos kritiką laikė išsemta ir nebetikėjo galį kriti- 
nės visuomenės teorijos pažadus įvykdyti sociologijos priemo- 
nėmis. Jie pasuko kitu keliu: ėmė radikalinti ideologijos kriti- 


*H. Dubiel, Wissenschaftsorganisation und politische Erfahrung, 
Frankfurt am Main, 1978, d. A. 

ką ir stumti ją savęs pranokimo kryptimi — švietimas turįs pats 
save apšviesti. „Švietimo dialektikos“ pratarmė pradedama to- 
kiu prisipažinimu: „Nors prieš daugelį metų buvome pastebėję, 
kad už didžiuosius šiuolaikinio mokslo išradimus mokama vis 
didėjančiu teorinio švietimo žlugimu, vis dėlto nemanėme galį 
tai veiklai prieštarauti, kadangi mūsų darbai daugiausia apsiri- 
bojo kritika arba dalykinių teorijų plėtojimu. Jie turėjo bent ne- 
nukrypti nuo tradicinių disciplinų - sociologijos, psichologijos 
ir pažinimo teorijos - temų. Tačiau fragmentai, kuriuos čia su- 
dėjome į viena, rodo, kad ano pasitikėjimo turėjome atsisakyti“ 
(DA, 5). 

Nors suciniškėjusi juodųjų rašytojų sąmonė ir sako tiesą apie 
buržuazinę kultūrą, ideologijos kritika neturi nieko, į ką galėtų 
apeliuoti; jei gamybinės jėgos su gamybiniais santykiais, ku- 
riuos gamybinės jėgos kadaise ketino susprogdinti, pasiduoda 
neleistinai simbiozei, nebėra ir dinamikos, į kurią kritika galėtų 
dėti viltis. Horkheimeris ir Adorno suvokia, kad ideologijos kri- 
tikos pamatai sukrėsti, ir vis dėlto norėtų laikytis pagrindinės 
švietimo sampratos. Todėl tai, ką švietimas buvo daręs su mi- 
tais, jie dar kartą pritaiko švietimo procesui apskritai. Kritika, 
atakuodama protą kaip savo pačios pamatą, pasidaro visuotinė. 
Kaip suprasti šitą kritikos virtimą visuotine ir savarankiška? 


III 


Ideologijos keliamas įtarimas pasidaro visuotinis, bet nekei- 
čia krypties. Jis stoja ne tik prieš neprotingą buržuazinių idealų 
funkciją, bet ir prieš pačios buržuazinės kultūros proto poten- 
cialą, apimdamas imanentinių metodų besilaikančios ideologi- 
jos kritikos pamatus, tačiau užmojis pasiekti demaskavimo 
efektą lieka. Nepakinta ir loginė figūra, į kurią įterpiamas pro- 
to skepsis: dabar imama įtarti, kad pats protas pražūtingai pai- 
nioja jėgos ir reikšmės pretenzijas, bet dar tebeturi švietimo in- 
tencijų. Suformuluodami „instrumentinio proto“ sąvoką, Hork- 

heimeris ir Adorno pateikia sąskaitą proto vietą uzurpavusiam 
apskaičiuojamajam protui.* Ta sąvoka kartu turi priminti, kad 
iki visuotinumo išaugęs tikslingas racionalumas pašalina skir- 
tumą tarp to, kas pretenduoja būti reikšminga, ir to, kas nau- 
dinga išlikimui, ir taip sugriauna barjerą tarp reikšmingumo ir 
jėgos, anuliuoja tuos pagrindinių sąvokų skirtumus, dėl kurių 
šiuolaikinė pasaulio samprata manė turinti būti dėkinga galuti- 
nei mito įveikai. Protas, kaip instrumentas, asimiliavosi su jėga 
ir neteko kritikos veiksmingumo - tai paskutinis į save pačią 
nukreiptos ideologijos kritikos atsiskleidimas. Gebėjimo kriti- 
kuoti susinaikinimą ideologijos kritika aprašo, aišku, paradok- 
saliai, nes tą akimirką, kai vyksta aprašymas, ji dar turi iš- 
spausti naudos iš mirusia paskelbtos kritikos. Švietimo totaliza- 
cijos procesą ideologijos kritika apkaltina tomis pačiomis 
švietimui būdingomis priemonėmis. Adorno gerai suprato šitos 
performacinės kritikos veiksmų prieštaringumą. 

Adorno veikalą „Negatyvioji dialektika“ (1966) skaitai tarsi 
paaiškinimo tąsą, kodėl mes turime suktis šito performacinio 
prieštaravimo rate, net likti jame, kodėl vien tik atkaklus, nuo- 
latinis paradokso plėtojimas atveria perspektyvą į bemaž ma- 
giškai užkeiktą „gamtos subjekte įsisąmoninimą, kurio vyksme 
slypi nepripažinta visos kultūros tiesa“ (DA, 55). Per dvide- 
šimt penkerius metus, prabėgusius nuo to laiko, kai buvo už- 
baigta „Švietimo dialektika“, Adorno liko ištikimas savo filo- 
sofiniam impulsui ir neatsisakė paradoksalios suvisuotintos kri- 
tikos mąstymo struktūros. Koks nuostabus šitas nuoseklumas, 
išryškėja lyginant su Nietzsche, kurio veikalas „Apie moralės 
genealogiją“ antrajai švietimo refleksijai buvo patrauklus pavyz- 
dys. Tą paradoksišką struktūrą Nietzsche išstūmė, o moderny- 
bėje užsibaigusį proto asimiliavimąsi su jėga aiškino galios te- 
orija, susidedančia iš atskirų demitologemų ir vietoj pretenzijų į 
retorišką tiesą pasilickančia sau ne daugiau, kaip vien pretenzi- 


" Žr. ypač H. Horkheimer, Zur Kritik der instrumentellen Vernunft 
(1947), Frankfurt am Main, 1967. 

ją į estetinį fragmentą. Nietzsche parodė, kaip kritika suvisuoti- 
nama, bet galiausiai iš to išėjo tik tai, kad reikšmingumo ir ga- 
lios susiliejimas jam pasirodė skandalingas, nes yra kliuvinys 
šlovingai galios siekiančiai valiai, kurią apima dirbtinio vaisin- 
gumo konotacijos. Palyginimas su Nietzsche atskleidžia, kad vi- 
suotine pasidariusioje kritikoje nesama krypties. Tarp nepalau- 
žiamų demaskavimo teoretikų Nietzsche yra tas, kuris suradi- 
kalina kontrašvietimą.!? 

Horkheimerio ir Adorno požiūris į Nietzsche yra dvilypis. 
Viena vertus, tiedu autoriai sako jį esant tą, kuris „kaip nedau- 
gelis po Hegelio pažino švietimo dialektiką“ (DA, 143). Jie, be 
abejo, priima Nietzsche's „negailestingą viešpatavimo ir proto 
tapatybės teoriją“ (DA, 143), t. y. visuotinantį ideologijos kriti- 
kos savęs pranokimo pradmenį. Antra vertus, Horkheimeris ir 
Adorno negali nematyti, kad Hegelis yra ir didis Nietzsche's 
antipodas. Proto kritiką Nietzsche paverčia patvirtinimu tokiu 
mastu, kad determinacinis neigimas, taigi ta procedūra, kurią 
Horkheimeris ir Adorno - kadangi pats protas ėmė klibėti — 
nori išlaikyti kaip vienintelę galimybę eksperimentuoti, praran- 
da savo geluonį. Nietzsche's kritika pati suryja kritikos impul- 
są: „Kaip protesto ženklas prieš civilizaciją, viešpataujančiųjų 
moralė atstovavo engiamiesiems: neapykanta liguistiems ins- 
tinktams iš tikrųjų apjuodina tikrąją auklėtojų prigimtį, atsi- 
skleidžiančią tik per jų aukas. Tačiau kaip didžioji valdžia arba 
valstybės religija, viešpataujančiųjų moralė galutinai atsiduoda 
civilizacijos powers that be*, kompaktinei daugumai, resenti- 
mentui ir viskam, kam ji kada nors priešinosi. Nietzsche atme- 
tamas per savo realizaciją ir kartu išlaisvinama apie jį tiesa, ku- 
ri, nepaisant visų sakymų gyvenimui „taip“, buvo tikrovės dva- 
sios priešininkė“ (DA, 122). 


" Jis jau jautėsi esąs „antisociologas“, panašiai kaip jo neokonservaty- 
viai nusiteikę sekėjai, plg.: H. Baicr, Die Gesellschaft - ein langer 
Schatten des toten Gottes. - Nietzsche-Studien, Berlin, 1982, X/XI, 
6 ir tt. 

* Valdžios organams (angl.). 

Dvilypis nusistatymas Nietzsche's atžvilgiu yra pamokomas. 
Jis, be kita ko, rodo, kad „Švietimo dialektika“ iš Nietzsche's 
yra perėmusi kur kas daugiau negu prieš save pačią nukreiptą 
ideologijos kritikos strategiją. Juk iki šiol tebėra neišaiškintas 
tam tikras nerūpestingas elgesys su - sakykim trafaretiškai — 
Vakarų racionalizmo laimėjimais. Kaip gali abu švietėjai, ku- 
riais vis dar tebėra, taip menkai vertinti protingą kultūros mo- 
dernybės turinį, kad visur tesuvokia vien proto ir viešpatavimo, 
jėgos ir reikšmės samplaiką? Ar jie leidžiasi taip Nietzsche's 
įkvepiami, kad savo kultūros kritikos kriterijus ima iš pagrindi- 
nės susavarankintos estetinės modernybės patirties? 

Pirmiausia glumina turinio sutapimai." Nietzsche's veikalą 
„Apie moralės genealogiją“ papunkčiui atitinka konstrukcija, 
kurią Horkheimeris ir Adorno pasirinko savo „subjektyvybės 
priešistorei“. Kai žmonės neteko savo „pakibusių ore“ instink- 
tų, samprotauja Nietzsche, jiems teko pasikliauti „sąmone“, t. y. 
išorinės gamtos suobjektinimo ir panaudojimo mechanizmu: 
„vargšeliams dabar reikėjo pradėti viską apgalvoti, patiems nu- 
spręsti, apskaičiuoti, derinti priežastis ir padarinius“!2. Kartu 
buvo būtina tramdyti senuosius instinktus, o įprastinį poreikių 
tenkinimą, kuris dabar nebegalėjo vykti spontaniškai, - slopinti. 
Šitame varomosios krypties apgrąžos ir suvidėjimo procese 
kaip nesavanaudiškumo arba „nešvarios sąžinės“ ženklas susi- 
darė vidinės gamtos subjektyvybė: „Visi instinktai, kurie neišsi- 
krauna išorėn, nukrypsta į vidų, - tai aš vadinu žmogaus suvidė- 
jimu - tik šitaip ima augti tai, kas vėliau buvo pavadinta "siela". 
Kai žmogus nebegalėjo išsikrauti išorėn, jo vidaus pasaulis, iš 
pradžių mažytis, lyg įspraustas tarp dviejų odų, pradėjo plėstis 
ir pūstis į visas puses, įgaudamas gylį, plotį ir aukštį.“ Galiau- 
siai abu viešpatavimo vidaus ir išorės gamtai elementai susijun- 
gia ir sutvirtėja, virsdami instituciniu žmonių viešpatavimu 


"Plg. taip pat: P Piūiz, Nietzsche im Lichte der Kritischen Theorie. - 
Nietzsche-Studien, Berlin, 1974, III, 175 ir tt. 

"N., V, 322.- AMG, 95. 

5 Ibid. 

žmonėms: „taikos ir visuomenės prakeiksmas“ užgula visas 
institucijas, nes jos verčia žmones išsižadėti: „Tie siaubingi bas- 
tionai, kuriais valstybės organizacija gynėsi nuo senųjų laisvės 
papročių, - baūsmės labiausiai priskirtinos prie tų bastionų, - 
lėmė, kad visi anie laukinio, laisvo, klajokliškai gyvenančio 
žmogaus instinktai atsigręžė prieš patį žmogų“ 

Nietzsche's pažinimo ir moralės kritika užbėga už akių ir 
minčiai, kurią Horkheimeris ir Adorno plėtoja kaip instrumen- 
tinio proto kritiką: už pozityvizmo objektyvumo idealų ir tei- 
singumo pretenzijų slypi savęs išsaugojimo ir viešpatavimo im- 
peratyvai. Pragmatinė epistemologija ir moralės afektų teorija 
demaskuoja teorinį ir praktinį protą kaip grynas fikcijas, kurio- 
se jėgos siekis susikuria sau veiksmingą alibi — ir tai jis padaro 
pasitelkęs vaizduotę, „polinkį kalbėti metaforomis“, kuriam iš- 
oriniai dirgikliai tik duoda pretekstą projektuojamiems atsaky- 
mams, interpretacijų voratinkliui, paskandinančiam tekstą.! 

Nietzsche, be abejo, kitaip negu Horkheimeris ir Adorno 
veikale „Švietimo dialektika“, nubrėžia perspektyvą, iš kurios 
žvelgia į modernybę. Ir tik šitas požiūris paaiškina, kodėl suob- 
jektinta gamta ir sumoralinta visuomenė degraduoja iki atitin- 
kamų tos pačios mitinės jėgos, nesvarbu, iškrypėliškos valios 
siekti galios ar instrumentinio proto, reiškimosi formų. 

Šią perspektyvą atvėrė estetinė modernybė, tas atkaklus, 
avangardistiniame mene forsuotas decentruotos, jokiais pažini- 
mo ir tikslingumo, darbo ir naudingumo ribojimais nevaržo- 
mas subjektyvybės atsiskleidimas. Nietzsche yra ne tik Mal- 
larmė amžininkas ir artimos jam sielos žmogus““, jis ne tik pe- 
rėmė Richardo Wagnerio vėlyvojo romantizmo dvasią — jis 
buvo pirmasis, padėjęs modernybei suvokti save anksčiau, nei 
avangardistinė sąmonė įgavo objektyvią formą XX a. literatūro- 


K Ibid.- AMG, 95-96. 

5J. Habermas, Nachwort zu F. Nietzsche, Erkenntnistheoretische 
Schriften, Frankfurt am Main, 1968, 237 ir tt. 

6 Plg. G. Deleuze, Nietzsche und die Philosophie, Mūnchen, 1976, 38 
ir tt. 

je, tapyboje ir muzikoje, anksčiau, nei Adorno galėjo ją įpras- 
minti savo „Estetinėje teorijoje“ (1970). Praeinamybės aukšti- 
nimu, dinamizmo šventimu, aktualybės ir naujumo šlovinimu 
reiškiasi estetiškai motyvuotas laiko suvokimas, nesuteptos ir 
sustabdyti norimos dabarties troškimas. Jau Nietzsche pažymi 
siurrealistų anarchistinį siekį nutraukti žlugimo istorijos konti- 
nuumą. Griaunamąją estetinio pasipriešinimo jėgą, kuri paskui 
teiks peno Benjaminui ir net Peteriui Weissui, ir Nietzsche kil- 
dina iš maišto prieš normatyvumą patirties. Tai yra ta pati mo- 
ralinį gėrį ir praktinę naudą neutralizuojanti jėga, atsisklei- 
džianti paslapties bei skandalo dialektikoje ir malonume, kurį 
teikia suniekinimo baimė. Sokratą ir Kristų, tuos tikėjimo tiesa 
ir asketizmo idealu advokatus, Nietzsche pateikia kaip du di- 
delius priešininkus: tai jie yra tie, kurie neigia estetikos verty- 
bes! Vien tik menu, „kuriame pašventinamas būtent melas, no- 
ras apgauti“, vien tik grožio teroru Nietzsche pasikliauja, kad 
nepakliūtų į fiktyvaus mokslo ir moralės pasaulio nelaisvę. 

Nietzsche sodina į sostą skonį, tą „taip ir ne gomuriui“!š, 
kaip vienintelį instrumentą „pažinti“ tam, kas yra anapus tei- 
singa ir klaidinga, anapus gėrio ir blogio. Meno teisėjo skonį 
jis iškelia iki vertybinio sprendinio, „vertinimo“, modelio lyg- 
mens. Teisėta kritikos nuomonė yra vertybinis sprendinys, nu- 
statantis gradaciją, daiktų svorį, išmatuojantis jėgas. Ir visos in- 
IetDrEtacIjoS yra įvertinimas. „Taip“ reiškia išaukštinimą, 
„ne“ - pažeminimą. „Aukšta“ ir „žema“ nusako taip/ne pozici- 
jos matmenį apskritai. 

Įdomu stebėti, kaip nuosekliai pagal taip/ne kriterijų Nietz- 
schc pasikasa po vertinimais, paversdamas juos kritikuotino- 
mis norėjimo lemti pretenzijomis. Jis pirmiausia nuvertina 
asertorinių sprendinių tiesą ir norminių sprendinių teisingumą, 
galiojamumą ir negaliojamumą kildindamas iš teigiamų ir nei- 
giamų vertybinių sprendinių: teiginius „p yra tiesa“ ir „h yra tei- 


"N., V, 402.- AMG, 174. 
5 N., V, I5S.- AGB, 428. 

singa“, vadinasi, kompleksinius sprendinius, kuriais ką nors 
konstatuojame ir išsakome privalėjimą, jis suveda į paprastus 
evalvacinius teiginius, kuriais ką nors vertiname, t. y. pasako- 
me, kad tam, kas teisinga, ir tam, kas gera, norėtume atiduoti 
pirmenybę prieš tai, kas neteisinga, ir tai, kas negera. Taigi 
reikšmingumo pretenzijas Nietzsche pirma perinterpretuoja į 
preferencijas ir tada kelia klausimą: tarkime, kad mes geidžia- 
me tiesos (teisingumo), - bet ar ne mieliau būtų trokšti netiesos 
(neteisingumo)? Tai skonio sprendiniai, atsakantys į klausimą 
apie tiesos ir teisingumo „vertę“. 

Suprantama, kad už šitų pamatinių vertybinių sprendinių 
galėtų dar slypėti tam tikra architektonika, kuri įkūnytų, kaip 
kadaise Schellingo sistemoje, teorinio ir praktinio proto vieno- 
vę estetiniuose sprendiniuose. Protą visiškai pajungti jėgai 
Nietzsche gali tik todėl, kad iš vertybinių sprendinių atima pa- 
žintinį statusą ir įrodo, jog vertinimuose pagal taip/ne kriterijų 
reiškiasi nebe reikšmės, o grynos jėgos pretenzijos. 

Kalbinės analitikos požiūriu kitu argumentavimo žingsniu 
siekiama skonio sprendinius paversti imperatyvais, o vertini- 
mus - valios pasireiškimais. Norėdamas pagrįsti tezę, kad ver- 
tinimai neišvengiamai yra subjektyvūs ir negali pretenduoti į in- 
tersubjektinę reikšmę, Nietzsche nagrinėja Kanto skonio spren- 
dinių teoriją.*? Nesuinteresuoto patikimo, taip pat estetinio 
sprendinio beasmeniškumo ir bendrumo regimybė, pasak 
Nietzsche's, randasi žvelgiant tik iš žiūrovo perspektyvos, o iš 
menininko, kūrėjo, pozicijų pamatoma, kad vertinimus lemia 
vertės inovacinės nuostatos. Gamybos estetika plėtoja genialaus 
menininko, kuris vertes kuria, patirtį: jo požiūriu vertinimus 
diktuoja „vertes nustatantis žvilgsnis“"!. Vertes nustatantis vai- 
singumas vertinimui pateikia įstatymą. Tad reikšmingume, į 
kurį pretenduoja skoniu grindžiamas vertinimas, pasireiškia tik 


"N., V, 15.- AGB, 319. 
*N., V, 346 ir t.- AMG, 117-118. 
"N., V, 271.- AMG, 45. 

„grožio sužadinta valia“. Viena valia atsako kitai valiai, viena 
jėga įveikia kitą jėgą. 

Taip Nietzsche, apvalęs taip/ne kriterijumi grindžiamus ver- 
tinimus nuo visų pažintinių pretenzijų, sukuria valios siekti ga- 
lios sampratą. Grožis yra „valios siekti galios stimulas“. Esteti- 
nį valios siekti galios branduolį sudaro įvairių įvairiausiais bū- 
dais sužadinamo jautrumo geba.2 

Tačiau jei mąstymas nebegali veikti tiesos apskritai reikš- 
mingumo sferoje??, prieštara ir kritika netenka prasmės. Prieš- 
taravimas, sakymas „ne“ dabar beturi tik „norėjimo būti kito- 
kiu“ prasmę. Iš to kultūrą kritikuojančiam Nietzsche'i naudos 
ne per daugiausiai. Juk kultūros kritika neturi baigtis vien agi- 
tacija — ji privalo parodyti, kodėl klaidinga, neteisinga ar bloga 
yra pripažinti gyvenimui priešiškus mokslo-ir universalius mo- 
ralės idealus. Bet kai visi reikšmės predikatai yra nuvertinti, 
kai vertybiniais sprendiniais išreiškiamos jėgos, o ne reikšmės 
nuostatos, tai pagal kokį kriterijų kritika dar gali daryti savo 
sprendimus? Ji bent turi galėti skirti jėgą, kuri nusipelno būti 
branginama, nuo jėgos, kuri nusipelno būti nuvertinta. 

Išbristi iš šitos aporijos turi padėti jėgos teorija, nubrėžianti 
ribą tarp „aktyvių“ ir tik „reaktyvių“ jėgų. Tačiau tos galios te- 


2 Tarpinė skonio sprendinio funkcija redukuojant taip/ne principu grin- 
džiamas nuomones apie kritikuotinas reikšmingumo pagal „taip“ ir 
„ne“ pretenzijas į imperatyvinius valios pasireiškimus matyti: iš būdo, 
kaip Nietzsche kartu su teiginių tiesos sąvoka peržiūri į mūsų grama- 
tiką įdėtą pasaulio sąvoką: „Tiesą sakant, kas išvis verčia mus sutikti 
su prielaida, kad egzistuoja esminga „teisingumo“ ir „klaidingumo“ 
priešybė? Ar nepakanka pripažinti skirtingus regimybės laipsnius, švie- 
sesnius ir tamsesnius regimybės šešėlius ir bendrą toną, - įvairius va- 

„Jeurs [atspalvius, niuansus], kaip pasakytų dailininkas? Kodėl pasaulis, 
kuris vienaip ar kitaip mus liečia, negalėtų būti fikcija? O jei kas 
nors paklaus: „bet ją turi sukurti kūrėjas?“ - argi nebūtų galima atsa- 
kyti jam visai aiškiai: „Kodėl?“ Ar neturi šitas „turi“ fikcijos bruožų? 
Argi negalima žiūrėti į subjektą taip, kaip ir į predikatą bei objektą, 
truputį ironiškai? Ar negalėtų filosofas pakilti virš tikėjimo gramati- 
ka?“ (N. V, 5.- AGB, 348.) 

3 G. Deleuze, op. cit., 114 ir tt. 

orijos Nietzsche'i nesiseka pripažinti kaip teorijos, galinčios 
būti teisinga arba klaidinga. Jis pats plaukioja - taip rodo jo 
analizė - regimybės pasaulyje, kuriame galima skirti šviesesnius 
ir tamsesnius šešėlius, bet ne protą nuo neproto. Tai yra tarsi į 
mitą grįžęs pasaulis, kuriame jėgos veikia viena kitą ir nebelikę 
jokio elemento, galinčio transcenduoti jėgų kovą. Galbūt neis- 
toriniam estetinės modernybės suvokimo būdui apskritai bū- 
dinga tai, kad pavienės epochos netenka savo veido herojinio 
dabarties giminingumo su tuo, kas tolimiausia ir primityviau- 
sia, naudai: dekadentizmas nori vienu šuoliu įgyti sąsają su bar- 
bariška, laukine, primityvia praeitimi. Šiaip ar taip, Nietzsche's 
pirmykščio mito sferos atnaujinimas tinka šitai mąstysenai: tik- 
roji kultūra jau seniai yra nuėjusi į praeitį; dabartį slegia atito- 
limo nuo ištakų prakeiksmas; todėl Nietzsche yra pasišovęs an- 
tiutopiškai, kaip grįžimą ir kartojimąsi, gaivinti kultūrą, kurios 
vis dar nėra. 

Ši situacija turi ne vien, sakysim, metaforinį statusą; jos sis- 
teminė prasmė - suteikti erdvę paradoksaliam, nuo švietėjiško 
mąstymo prielaidų atpalaiduotam kritikos reikalui. Ideologijos 
kritika, Nietzsche's filosofijoje tapusi totalia, virsta tuo, ką jis 
vadina „genealogine kritika“. Po to, kai suspenduojama kritinė 
„ne“ sakymo prasmė ir neigimo procedūra padaroma neveiks- 
minga, Nietzsche grįžta prie to kilmės mito matmens, kuris lei- 
džia nubrėžti visus kitus matmenis jungiančią perskyros liniją: 
senesni dalykai istorijos grandinėje yra ankstesni, artimesni iš- 
takoms. Tai, kas yra arčiau ištakų, laikytina garbingesniu, kil- 
nesniu, mažiau sugadintu, grynesniu, trumpiau tariant - geres- 
niu dalyku. Ištakos ir kilmė tampa rango kriterijumi ir sociali- 
niu, ir loginiu požiūriu. 

Šiuo požiūriu Nietzsche savo moralės kritiką grindžia gene- 
alogija. Moralinį vertinimą, kuris nurodo asmens ar elgsenos 
vietą pagal reikšmingumo kriterijus sudarytoje hierarchinėje 
struktūroje, jis remia kilme ir kartu socialiniu moralinio -ver- 
tintojo rangu: „Į teisingą kelią mane nukreipė klausimas, ką 
etimologijos požiūriu iš tikrųjų reiškia “'gėrio' pavadinimai įvai- 

riose kalbose: įsitikinau, kad visų jų sąvokos raida buvo vieno- 
da, kad visur "kilmingas", “taurus' buvo pagrindinė luominė są- 
voka, iš kurios neišvengiamai išsirutuliojo sąvoka “gera", reiš- 
kianti tai, kas “dvasiškai kilminga", “tauru', kas “dvasiškai aukš- 
tos rūšies', “dvasiškai privilegijuota' — raida, vykstanti visuomet 
lygiagrečiai su kitimu, kur sąvokos “prasčiokiška', 'plebėjiška", 
'žema" galiausiai pereina į sąvoką “prasta"“.* Taip genealoginis 
jėgų lokalizavimas įgauna kritinę prasmę: pagal ištakas ankstes- 
nės ir kilmingesnės jėgos yra aktyvios, kūrybingos, o pagal kil- 
mę vėlesniosiose, žemesniosiose jėgose reiškiasi nenormali va- 
lia siekti galios. 

Tad Nietzsche laiko savo rankose priemones, kuriomis tikė- 
jimo protu ir asketizmo idealu, mokslu ir morale jis gali su- 
menkinti realizaciją kaip vien faktišką, tiesiog modernybės liki- 
mą lemiančią žemųjų ir reaktyviųjų jėgų pergalę. Kaip žinome, 
tos jėgos, anot jo, turinčios rastis iš silpnesniųjų resentimento, 
"išsigimstančio gyvenimo saugos ir gelbėjimo instinkto'““ 26 


IV 


Apžvelgėme du visuotinumo siekiančios, su savimi susietos 
kritikos variantus. Horkheimeris ir Adorno, kaip ir Nietzsche, 
irgi jaučiasi nejaukiai: jeigu jie neatsisako galutinio demaskavi- 
mo užmojo ir nori kritiką tęsti, tada, aiškindami visų protingų 


*N., V, 261.- AMG, 36. 

*N., V, 366.- AMG, 137. 

* Čia mane domina argumento struktūra. Savo, kaip demaskuojančio 
kritiko, poziciją Nietzsche gelbsti tik griebdamasis kilmės mito mąsty- 

“mo figūros po to, kai ideologijos kritikos pamatus jau yra sugriovęs 
šita su savimi susieta kritika. Kitas dalykas - ideologinis veikalo „Apie 
moralės genealogiją“ turinys, Nietzsche's kova su moderniomis idėjo- 
mis apskritai, kova, kuria kaip visados rodo gyvą susidomėjimą labiau 
išsilavinę demokratijos niekintojai. Plg.: R. Maurer, Nietzsche und die 
Kritische Theorie; G. Rohrmoser, Nietzsches Kritik der Moral. - 
Nietzsche-Studien, X/XII, Berlin, 1982, 34 ir tt., 328 ir tt. 

kriterijų sugedimą, bent vieną dar privalo išlaikyti. Šio para- 
dokso akivaizdoje su savimi susieta kritika netenka orientaci- 
jos. Ji turi du pasirinkimus. 

Nietzsche ieško prieglobsčio galios teorijoje, ir tai visiškai 
logiška, nes minėtasis proto ir jėgos susiliejimas, kurį atsklei- 
džia kritika, pasaulį tarsi mitinį atiduoda nuožmiai jėgų kovai. 
Suprantama, kad Nietzsche, Gilles'i0o Deleuze'o pastangomis 
įvesdintas į struktūralistinę Prancūziją, čia pasidarė žinomas 
kaip galios teoretikas. Taip pat ir Foucault savo paskutiniuose 
darbuose Marxo ir Freudo tradicijos pagrindu išplėtotą repre- 
sinio viešpatavimo modelį pakeitė galios strategijų pliuralizmu. 
Šios galios strategijos kryžiuojasi viena su kita, eina viena po 
kitos, skiriasi tarp savęs diskurso formavimosi pobūdžiu ir in- 
tensyvumo laipsniu, tačiau jų neįmanoma įvertinti pagal reikš- 
mingumo aspektus, kaip buvo sąmoningai ir nesąmoningai da- 
roma sprendžiant konfliktines situacijas.? 

Išsisukti iš keblios padėties, į kurią patenka savo pačios 
reikšmingumo prielaidas puolanti kritika, nepadeda, aišku, ir 
teorija apie aktyvias ir tik reaktyvias jėgas, tačiau ji vis dėlto nu- 
rodo būdą ištrūkti iš modernybės horizonto. Kaip teorija, ji yra 
nepagrįsta, nes manoma, jog kategorinis galios ir reikšmės pre- 
tenzijų skyrimas sudaro pamatą, kuriuo remtis turi kiekvienas 
teorinis darbas. Todėl pasikeičia ir demaskavimo efektas: šoką 
sukelia ne žaibiška tapatybei gresiančio susiliejimo įžvalga, kaip 
sąmojo suvokimas, kuris pasakojant anekdotą sukelia palengvėji- 
mo juoką; šokas kyla dėl to, kad išnyksta iki šiol teigtos skirty- 
bės, kad žlunga tos kategorijos, kurios dėl neapdairumo, užmir- 
šimo arba netikslaus formulavimo gali padaryti tapatybei esminę 
kategorinę klaidą - arba meną paversti regimybe. Negana to, ši 
apgręžtis priverčia išvadavimo jėgas tarnauti antišvietimui. 


7 H. Fink-Eitel, Michel Foucaults Analytik der Macht..- EA. Kitler 
(Hrsg.), Austreibung des Geistes aus den Geisteswissenschaften, Pa- 
derborn, 1980, 38 ir tt; A. Honneth, H. Joas, Soziales Handeln und 
menschliche Natur, Frankfurt am Main, 1980, 123 ir tt. 

Horkheimeris ir Adorno, skatindami save pačią pranokstan- 
čios ideologijos kritikos performacinį prieštaravimą ir laikyda- 
mi jį atvirą, nebenorėdami teoriškai jo įveikti, pasirenka antrąjį 
atvejį. Pamatę, kad pasiekto refleksijos lygmens sąlygomis visi 
mėginimai sukurti teoriją turėtų nugarmėti į bedugnę, autoriai 
atsisako teorijos ir ad hoc imasi dialektinio neigimo, šitaip 
priešindamiesi visas skyles užkemšančiam proto ir galios susi- 
liejimui: „Dialektinis neigimas, ne taip kaip rigorizmas, atmeta 
netobulus absoliuto, stabų vaizdinius, priešpriešindamas jiems 
idėją, kurios šie negali patenkinti. Kiekvieną vaizdinį dialekti- 
ka atskleidžia tarsi raštą. Iš vaizdinio bruožų ji moko išskaityti 
jo klaidingumo prisipažinimą, kuris iš vaizdinio atima galią ir 
priskiria ją tiesai. Tada kalba pasidaro šis tas daugiau nei vien 
ženklų sistema. Dialektiniu neigimu Hegelis iškėlė elementą, 
atskiriantį švietimą nuo pozityvistinio žlugimo, kuriam jis švie- 
timą priskiria“ (DA, 36). Horkheimerio ir Adorno prieštaravi- 
mo dvasią sudaro tai, kas lieka nuo „nepalaužiamos teorijos 
dvasios“. Ir ši praktika yra tarsi užkerėjimas siekiant piktą ne- 
permaldaujamos pažangos dvasią vis tiek dar „apgręžti savo 
tikslui“ (DA, 57). 

Kas neįveikia pozicijų, kurias filosofija kadaise laikė už- 
ėmusi savo galutiniais įrodymais, ir lieka įklimpęs paradokso 
liūne, tas atsiduria blogesnėje negu vien tik nepatogioje padėty- 
je; šią padėtį jis gali išlaikyti tik su sąlyga, jei bent pajėgia pa- 
aiškinti, kad išeities nėra. Taip pat ir galimybė grįžti iš aporinės 
situacijos turi būti eliminuota, kitaip bus viena išeitis, t. y. ke- 
lias atgal. Tokį atvejį, mano nuomone, čia ir turime. 

Lyginimas su Nietzsche yra pamokomas tuo, kad atkreipia 
dėmesį į estetinės patirties horizontą, reguliuojantį ir motyvuo- 
Jantį laiko diagnozės žvilgsnį. Aš parodžiau, kaip Nietzsche iš 
teorinio ir praktinio proto sąsajos pašalina proto aspektą, pasi- 
reiškiantį estetiniu ir ekspresiniu vertybių sferos įnoriu, ypač 
avangardistiniame mene ir jo kritikoje, atskleidžiau, kaip jis į 
iracionalumą nustumto „vertinimo“ pavyzdžiu estetinio spren- 
dimo galią formuoja į skiriamąją gebą anapus teisingumo ir 

klaidos, gėrio ir blogio. Šitaip Nietzsche nustato kriterijus kul- 
tūros kritikai, kuri mokslą ir moralę demaskuoja kaip ideologi- 
nes iškrypėliškos valios siekti galios išraiškos formas; panašiu 
būdu veikalas „Švietimo dialektika“ šias formas sumenkina 
kaip instrumentinio proto įkūnijimus. Šita aplinkybė duoda pa- 
grindą prielaidai, kad Horkheimeris ir Adorno kultūros mo- 
dernybę suvokia remdamiesi panašiu patirties horizontu, su to- 
kiu pat padidėjusiu jautrumu ir tokia pat susilpnėjusia rega, dėl 
kurių pėdsakai ir egzistuojančios komunikacinio racionalumo 
formos pasidaro nepastebimos. Tą požiūrį palaiko ir Adorno 
vėlyvosios filosofijos architektonika, kur viena antrą remia ne- 
gatyvioji dialektika ir estetinė teorija: pirmoji, plėtojanti para- 
doksalią netapatumo sąvoką, daro nuorodas į antrąją, dešifruo- 
jančią proteguojamuose meno kūriniuose paslėptą mimezinį tu- 
rinį. 

Ar probleminė situacija, su kuria Horkheimeris ir Adorno 
jautėsi susidūrę penktojo dešimtmečio pradžioje, buvo be išei- 
ties? Žinoma, nes teorija, kuria jie iki tol rėmėsi, ir ideologijos 
kritikos metodas prarado gyvybingumą: todėl, kad gamybinės 
jėgos nebeturėjo sprogstamosios galios, kad krizių ir klasių 
konfliktai skatino nebe revoliucinį, nebe bendrą, o dalinį są- 
moningumą apskritai, kad pagaliau buržuazijos idealai išblėso, 
Šiaip ar taip, įgavo tokias formas, kurios imanentinio pobūdžio 
kritikai nebedavė perspektyvų. Antra vertus, Horkheimeris ir 
Adorno tada nebesistengė atlikti teorijos sociologinės peržiū- 
ros, nes atrodė, kad skepticizmas buržuazijos idėjų atžvilgiu 
ėmė kelti abejonių dėl pačių ideologijos kritikos kriterijų. 

Kaip tik šio antrojo elemento atžvilgiu Horkheimeris ir 
Adorno žengė iš tikrųjų problemišką žingsnį; jie, kaip ir isto- 
rizmo atstovai“, užuot apsvarstę priežastis, duodančias pagrin- 
dą abejoti pačiu skepticizmu, pasidavė beribiam proto skepti- 
cizmui. Jeigu jie būtų pasukę kalbamuoju keliu, galimas daik- 


* H. Schnūdelbach, Ūber historische Aufklarung.- Allgemeine Zeit- 
schrift fūr Philosophie, 1979, 17 ir tt. 

tas, norminius visuomenės kritikos pamatus būtų pakloję taip 
giliai", kad buržuazinės kultūros irimas, taip kaip jis tais lai- 
kais visų akivaizdoje atsiskleidė Vokietijoje, jų nebūtų palietęs. 
Iš tikrųjų ideologijos kritika vienu atžvilgiu tęsė nedialektiš- 
ką ontologinio mąstymo aiškinimą. Ji liko įklimpusi puristi- 
niame įsitikinime, tarsi toji vidiniuose genezės ir reikšmės san- 
tykiuose lindinti piktoji dvasia, kurią reikia išvaryti, - kad te- 
orija, apšvarinta nuo visų empirinių priemaišų, galėtų jaustis 
kaip žuvis vandenyje. Visuotine virtusi kritika šito palikimo 
neatsikratė. Nes kaip tik ketinimas „galutinai demaskuoti“, kai 
užsimojama vienu trūktelėjimu nuplėšti šydą nuo proto ir jėgos 
susiliejimo, išduoda puristinį tikslą, panašų į ontologijos norą 
atskirti būtį ir regimybę kategoriniu principu, t. y. vienu kirčiu. 
Tačiau abi sferos - taip kaip komunikacinėje tyrėjų bendruome- 
nėje context of discovery ir context of justification - yra taip 
glaudžiai susijusios, kad procedūriškai, tarpininkaujamu mąsty- 
mu turi būti, kitaip sakant, vis iš naujo skiriamos. Net tada, kai 
diskurso dalyviai yra priversti manyti, jog neišvengiamomis kal- 
bėjimo argumentais komunikacijos sąlygomis tik nevaržoma 
būtinybė sukuria geresnę argumentaciją, argumentuojant nuolat 
kryžiuojasi kritika ir teorija, aiškinimas ir motyvacija. Tačiau 
diskurso dalyviai žino arba gali žinoti, kad ir ši idealizacija yra 
reikalinga vien dėl tos priežasties, jog įsitikinimai gimsta ir pa- 
siteisina tokioje terpėje, kuri nėra gryna, nėra sudaryta pagal 
Platono reiškinių pasaulio idėjas. Tik: diskursas, kuris tai pripa- 
žįsta, gali dar išsivaduoti iš mitinio mąstymo užkeikimo, ne- 
prarasdamas mitc slypinčios semantinio potencialo šviesos. 


" Plg. mano veikalą: Theorie des kommunikativen Handelns, Frankfurt 
am Main, I, II, 1981. 


VI. VAKARŲ RACIONALIZMO ARDYMAS 
METAFIZIKOS KRITIKA: HEIDEGGERIS 


Horkheimeris ir Adorno dar tebekovoja su Nietzsche, o 
Heideggeris ir Bataille susitelkia po Nietzsche's vėliava lemia- 
moms kautynėms. Remdamasis paskaitomis apie Nietzsche'ę, 
kurias skaičiau ketvirtajame dešimtmetyje ir penktojo pradžio- 
je, norėčiau pirma parodyti, kaip dionisiškąjį mesianizmą Hei- 
deggeris pamažu pajungia pastangoms peržengti slenkstį į post- 
modernybės mąstymą, įveikiant metafiziką iš vidaus. Tokiu bū- 
du Heideggeris prieina prie sulaikintos kilmės filosofijos. Ką 
tai reiškia, paaiškinsiu pirma nurodydamas keturias operacijas, 
kurias Heideggeris atlieka nagrinėdamas Nietzsche'ę. 

1) Heideggeris filosofijai vėl suteikia tą viešpataujančią pa- 
dėtį, kurios ji dėl jaunesniųjų hegelininkų kritikos buvo nete- 
kusi. Tada dvasios desublimacija buvo įvykdyta dar paties He- 
gelio sąvokomis - kaip išoriškumo reabilitavimas vidujybės at- 
žvilgiu, materialumo reabilitavimas dvasiškumo atžvilgiu, 
būties - sąmonės, objektyvumo - subjektyvumo, jusliškumo - 
intelekto ir empirijos - refleksijos atžvilgiu. Tos idealizmo kri- 
tikos padarinys buvo tas, kad filosofija neteko galios - ne vien 
mokslo, moralės ir meno įnoringos elgsenos, bet ir politinio- 
socialinio pasaulio savarankiškumo teisės atžvilgiu. Heidegge- 

ris žengia priešingą žingsnį - grąžina filosofijai visą prarastą ga- 
lią. Jo nuomone, kaip tik kultūros arba visuomenės istorijos 
lemčių prasmę determinuoja kolektyvui privaloma išankstinė 
samprata visko, kas pasaulyje gali įvykti. Ši ontologinė išanksti- 
nė samprata priklauso nuo pamatinių horizontą formuojančių 
sąvokų, kurios tam tikru mastu iš anksto lemia esinio prasmę: 
„Kad ir kaip būtų interpretuojamas esinys - ar kaip dvasia spi- 
ritualistine prasme, ar kaip medžiaga ir jėga materialistine 
prasme, ar kaip tapsmas ir gyvenimas, ar kaip vaizdinys, ar kaip 
valia, substancija arba subjektas, ar kaip energija, kaip amžina- 
sis sugrįžimas, - kiekvienąkart esinys pasirodo kaip esinys bū- 
ties švytėjime.“! 

Vakaruose metafizika yra ta vieta, kur ši išankstinė sampra- 
ta atsiskleidžia aiškiausiai. Epochiniai būtiės sampratos poky- 
čiai atsispindi metafizikos istorijoje. Jau Hegeliui filosofijos is- 
torija buvo pasidariusi raktu į istorijos filosofiją. Panašų statusą 
Heideggeriui įgyja metafizikos istorija; jos padedamas filosofas 
įsiskverbia į šaltinius, kurie kiekvieną epochą neišvengiamai 
nušviečia būdinga šviesa. 

2) Šitas idealistinis matymas turi padarinių Heideggerio 
modernybės kritikai. Penktojo dešimtmečio pradžioje — tuo pa- 
čiu metu, kai Horkheimeris ir Adorno Kalifornijoje užrašinėjo 
savo desperatiškus fragmentus, vėliau paskelbtus kaip „Švieti- 
mo dialektika“ — Heideggeris politinėse ir militaristinėse tota- 
litarizmo apraiškose įžvelgia „Europos ir naujųjų laikų pasauli- 
nio viešpatavimo baigtį“. Jis kalba apie kovą dėl „viešpatavimo 
pasaulyje“, apie „kovą dėl neriboto žemės, kaip žaliavų šaltinio, 
eksploatavimo ir dėl jokių iliuzijų neteikiančio žmonių resursų 
panaudojimo neišvengiamam “valios siekti galios' įsiviešpatavi- 
mui“. Žodžiais, kuriuose vis dar skamba susižavėjimo tonas, 


" Žr. paskaitos „Was ist Metaphysik“ įvadą: M. Heidegger (1967), 361 
t.- Kas yra metafizika.- M. Heidegeris, Rinktiniai raštai. Sudarė ir 
iš vokiečių kalbos vertė A. Šliogeris, V.: Mintis, 1992, 98-99 (toliau 
cituojant trumpinama RR). 

* M. Heidegger, Nietzsche, Pfullingen, 1961, II, 333. 

Heideggeris apibūdina antžmogį kaip idealizuotą SA* narį: 
„Antžmogis - tai tas žmonių tipas, kuris toks nori būti ir pats 
prasimuša į jį ... Šitas žmonių tipas beprasmėje visumoje iš es- 
mės realizuoja valią siekti galios kaip “pasaulio prasmės". Pas- 
kutinis Europos nihilizmo periodas yra katastrofa" teigiamos 
apgrąžos prasme.“? Savosios epochos totalitarinę esmę Heideg- 
geris įžvelgia globalėjančiose gamtos pajungimo, karybos ir ra- 
sių gausinimo technologijose. Per jas reiškiasi „visos veiklos ir 
planavimo apskaičiavimo“ suabsoliutintas tikslo racionalizmas. 
O šis savo ruožtu grindžiamas savita naujalaikiška būties sam- 
prata, kuri laikotarpiu nuo Descartes'o iki Nietzsche's suradi- 
kalėjo: „Epochai, kurią vadiname naujaisiais laikais, ... būdinga 
tai, kad žmogus tampa esinijos kriterijumi ir centru. Žmogus 
yra tai, kas sudaro visos esinijos, t. y. viso naujalaikiško suob- 
jektinimo ir viso ko įsivaizduojamo pamatą, subiectum.“* Hei- 
deggerio originalumas - tai naujalaikiškos subjekto viešpatystės 
įkomponavimas į metafizikos istoriją. Descartes'as yra tarsi vi- 
duryje tarp Protagoro ir Nietzsche's. Savimonės subjektiškumą 
Heideggeris suvokia kaip absoliučiai abejonių nekeliantį pa- 
grindą vaizdavimuisi; taip esinys tampa subjektyviu įsivaizduo- 
jamų objektų pasauliu, o tiesa - subjektyvia tikrybe.? 

Šitaip kritikuodamas naujųjų laikų subjektyvizmą, Heideg- 
geris iškelia motyvą, kuris nuo Hegelio priklauso modernybės 
diskurso tematikai. Ontologinis posūkis, kurį Heideggeris su- 
teikia temai, nėra toks įdomus kaip nedviprasmiškumas, su ku- 
riuo jis ima teisti į subjektą sutelktą protą. Heideggeris beveik 
nekreipia dėmesio į tą proto ir intelekto skirtumą, kuriuo rem- 
damasis dar Hegelis norėjo išrutulioti švietimo dialektiką; iš 
savimonės jis nebeįstengė išgauti jokio kito aspekto, o tik susi- 
taikymą. Ne bukaprotiškas švietimas, o pats Heideggeris protą 


* SĄ- Sturmabteilungen, smogiamieji būriai fašistinėje Vokietijoje. - 
Vert. i 
*M. Heidegger (1961), II, 313. 
*M. Heidegger (1961), II, 61. 
* M. Heidegger (1961), II, 141 ir tt., 195 ir tt. 

nužemina iki intelekto. Ta pati būties samprata, skatinanti mo- 
dernybę neribotai plėsti savo manipuliacijos galią suobjektin- 
tiems gamtos ir visuomenės procesams, verčia kaip tik išvaduo- 
tą subjektyvybę sudaryti sąjungas, saugančias jos imperatyvų el- 
gimosi būdą. Tačiau šitos paties sukurtos norminės privalomy- 
bės lieka tuščiaviduriai stabai. Šiuo požiūriu Heideggeris 
naujųjų laikų protą geba taip smarkiai suardyti, kad nebeatski- 
ria, viena vertus, universalių humanizmo, švietimo ir pozityviz- 
mo turinių, antra vertus — partikuliaristinių rasizmo ir naciona- 
lizmo saviveikos vaizdinių arba atgal atgręžtų Spenglerio ir 
Jūrgenso stiliaus tipologinių doktrinų.“ Nesvarbu, ar modernio- 
sios idėjos reiškiasi proto, ar proto destrukcijos vardu, naujųjų 
laikų būties sampratos prizmė suskaido visas normines orienta- 
cijas į jėgos pretenzijas, dėl kurių kraustosi iš proto save aukšti- 
nanti subjektyvybė. 

Aiškus daiktas, kad kritinė metafizikos istorijos rekonstruk- 
cija negali išsiversti be savo kriterijaus. Šį jinai perima iš aiš- 
kiai neišreikštos norminės metafizikos „baigties“ sampratos. 

3) Metafizikos atsiradimo ir pabaigos idėja įgijo kritikos po- 
tencialą dėl tos aplinkybės, kad Heideggeris ne mažiau už 
Nietzsche'ę buvo pasinėręs į dabartinių laikų suvoktį. Heideg- 
geriui naujųjų laikų pradžia yra paženklinta epochinės reikš- 
mės lūžiu, kuriam pradžią davė nuo Descartes'o prasidėjusi są- 
monės filosofija; o Nietzsche's būties sampratos radikalinimas 
žymi naujausius laikus, kurie apibūdina dabarties konsteliaci- 
ją." Šie laikai vėlgi iškyla kaip krizės momentas; dabartis yra 
verčiama apsispręsti ir pasakyti, „ar šitas pabaigos laikas užbai- 
gia Vakarų istoriją, ar jis yra naujos pradžios iniciatorius“*. Kal- 
bama čia apie apsisprendimą, „ar Vakarai dar drįs kelti sau ir 
istorijai tikslą, ar jiems verčiau smukti iki prekybos ir gyveni- 
mo interesų išsaugojimo ir plėtojimo lygmens ir pasitenkinti 


“M. Heidegger (1961), II, 145 t. 
"M. Heidegger (1961), II, 149. 
* M. Heidegger (1961), I, 480. 

rėmimusi tuo, kas buvo iki šiol, tarsi tai būtų absoliutas“?. Ki- 
tos pradžios'? būtinybė traukia žvilgsnį į ateities verpetą. Grįžti 
prie šaltinių, „esmės ištakų“, įmanoma tik einant į „esmės atei- 
tį“. Šita ateitis vadintina tiesiog naūja: „Epochos baigtis ... pir- 
miausia yra būtinas ir iš pradžių visiškas to, kas nelaukta ir nie- 
kad nelaukiama, įdiegimas ... (-) nauja.“!! Aišku, Nietzsche's 
mesianizmas, palikęs dar erdvės (kaip sakoma žydų mistikoje) 
„Išgelbėjimui paspausti“, Heideggerio filosofijoje virsta apoka- 
lipsiniu to, kas nauja, katastrofiškos pradžios laukimu. Iš ro- 
mantizmo, ypač Hėlderlino, Heideggeris kartu pasiskolina ne- 
samo Dievo įvaizdį, kad metafizikos pabaigą galėtų suvokti 
kaip „baigtį“ ir kaip neabejojamus „kitos pradžios“ požymius. 
Kaip Nietzsche kadaise tikėjosi nuo Wagnerio operų tigro 
šuoliu atsidurti senovės graikų tragedijos viltingoje ateityje, taip 
ir Heideggeris nuo Nietzsche's valios siekti galios metafizikos 
norėjo grįžti prie ikisokratiškųjų metafizikos ištakų. Tačiau kol 
Heideggeris galės aprašyti Vakarų istoriją nuo metafizikos pra- 
džios iki jos pabaigos kaip dievų atsitolinimo naktį, o metafizi- 
kos pabaigą - kaip pasitraukusio Dievo grįžimą, jam reikės nu- 
statyti, kokio atitikmens esama tarp Dioniso ir metafizikos, 
nagrinėjančios esinio būties klausimą, paskirties. Pusdievis 
Dionisas romantikams, taip pat ir Nietzsche'i, piršosi kaip ne- 
santis Dievas, savo „didžiausiu nutolimu“ Dievo apleistai mo- 
dernybei duodantis suprasti, kiek socialinės palaikomosios 
energijos iš jo buvo atimta modernybės pažangos kelyje. Tad til- 
tą tarp šitos Dioniso sampratos ir pagrindinio metafizikos 
klausimo sudaro ontologinio skirtumo idėja. Būtį, kuri visuo- 
met buvo suprantama kaip esinio būtis, Heideggeris nuo esinio 
atskiria. Dionisiškojo vyksmo funkciją būtis gali atlikti tik tuo 
atveju, jeigu ji - kaip istorijos horizontas, kuriame esinys pir- 
miausia pasireiškia - įgis tam tikrą autonomiją. Tik nuo esinio 


"M. Heidegger (1961), I, 579. 
"M. Heidegger (1961), II, 656. 
VM. Heidegger (1961), II, 479. 

hipostaziškai skiriama būtis gali perimti Dioniso vaidmenį: 
„Esinį pati būtis yra apleidusi. Būties apleistumas nėra visiškai 
indiferentiškas esiniui, ne vien žmogaus tipo esiniui, žmogaus, 
kuris įsivaizduoja esinį apskritai ir kurio įsivaizdavime pati bū- 
tis savo tiesoje nėra jam prieinama.“!2 

Šitą būties neprieinamybę Heideggeris atkakliai stengiasi 
parodyti kaip atmetimo procesą. „Būties nepasirodymas yra 
pati būtis, kaip šitas nepasirodymas.“" Modernybės absoliučio- 
je būties užmarštyje net nebejaučiama būties apleistumo neigia- 
mybė. Tai paaiškina pagrindinę būties istorijos anamnezės 
reikšmę, kuri dabar iškyla kaip metafizikos savęs užmaršties 
destrukcija."* Visos Heideggerio pastangos nukreiptos „sužinoti 
būties nepaslėptumo nepasirodymą kaip žinią apie pačią būtį ir 
apmąstyti tai, kas taip sužinota“. 

4) Be abejo, metafizikos istorijos destrukcijos Heideggeris 
negali suprasti kaip demaskuojančios kritikos, metafizikos įvei- 
kos - kaip paskutinio demaskavimo akto. Nes juk autorefleksi- 
ja, kuri tai daro, priklauso jau naujųjų laikų subjektiškumo epo- 
chai. Tad mąstymas, orientuodamasis į ontologinę skirtybę, turi 
pasitelkti pažinimo kompetenciją anapus autorefleksijos, ana- 
pus diskursinio mąstymo apskritai. Nietzsche dar galėjo remtis 
bent tuo, kad filosofiją „statąs ant meno pamatų“; Heideggeriui 
lieka tik įtikinėti, kad išmanantieji esą apdovanoti „mąstymu, 
kuris yra tikslesnis už sąvokinį“!“. Savitas mąstymas ir metodiš- 
kai atliekami tyrimai netenka bendro pasitikėjimo, nes neper- 
žengia subjektinės filosofijos nubrėžtų modernybės būties sam- 
pratos ribų. Net filosofija, kol neatsisako argumentacijos, lieka 
objektyvizmo įtakos zonoje. Ir ji turi išklausyti priekaištą, kad 
„visi paneigimai pamatinio mąstymo srityje (yra) kvaili“.V 


2 M. Heidegger (1961), II, 355. 

5 M. Heidegger (1961), II, 353. 

5 Jau veikale „Sein und Zeit“ (Tūbingen, 1949), $ 6, Heideggeris kalba 
apie „ontologijos istorijos destrukciją“. 

5 M. Heidegger (1961), II, 367. 

“M. Heidegger (1967), 353. 

"M. Heidegger (1967), 333. 

Kad galėtų pasitelkti būtinybę, ypatingą žinojimą, t. y. privi- 
legijuotą priėjimą prie tiesos, bent paviršutiniškai tai išaiškintų, 
Heideggeris yra priverstas stulbinančiu būdu išlyginti perskyrų 
[kupiną] mokslų ir filosofijos raidą laikotarpiu po Hegelio. 

1939 m. jo skaitytoje paskaitoje apie Nietzsche'ę yra įdomus 
skyrius, kuris vadinasi: „Savitarpio supratimas ir apskaičiavi- 
mas“. Jame Heideggeris, kaip visados, pasisako prieš sąmonės 
filosofijos monologiškumą. Sąmonės filosofija remiasi pavieniu 
subjektu, kuris pažindamas ir veikdamas susiduria su objekty- 
viu daiktų ir reiškinių pasauliu. Kaip subjekto egzistencijos ga- 
rantas, iškyla išskaičiavimu grindžiama elgsena su juslėmis su- 
vokiamais ir manipuliuojamais objektais. Šiame modelyje taip 
pat turi atsirasti minėtasis subjektų tarpusavio supratimo mat- 
muo, kaip „galėjimo pasikliauti (kitais) žmonėmis“ kategori- 
ja.'* Heideggeris, priešingai, pabrėžia nestrateginę intersubjekti- 
niu būdu pasiekiamo sutarimo, kuriuo iš tikrųjų „remiasi san- 
tykis su kitu, su daiktu ir su savimi“, prasmę: „Dėl ko nors 
susikalbėti reiškia: apie tą dalyką /4 patį manyti, o nuomonėms 
išsiskyrus, nustatyti požiūrius, dėl kurių galima susitarti ir kur 
esama kolizijos ... Kadangi neteisingas supratimas ir nesuprati- 
mas yra tik tarpusavio supratimo siekio porūšiai, reikia kalbė- 
jimusi ... pirma pagrįsti tų pačių žmonių suartėjimą pagal jų 
patybę ir savastį“ (ibid., 578-579). Šiame tarpusavio supratimo 
matmenyje glūdi ir socialinių grupių egzistavimo resursai, be 
kita ko, modernybėje užankantys socialinės integracijos šalti- 
niai (ibid., 579). 

Nors ir keista, bet Heideggeris išreiškia nuomonę, kad šios 
rūšies įžvalgos teisės priklauso jo metafizikos kritikai. Jis neat- 
sižvelgia į faktą, kad labai panašūs samprotavimai sudaro pa- 
matą tiek įvairių humanitarinių ir socialinių mokslų metodolo- 
gijai, tiek ir įtakingoms filosofijos kryptims, tokioms kaip Peir- 
ce'o ir Meado pragmatizmas, vėliau ir Wittgensteino bei 
Austino lingvistinei filosofijai arba Gadamerio filosofinei.her- 

meneutikai. Subjektinė filosofija jokiu būdu nėra visiškai su- 
daiktinanti jėga, kuri sukausto bet kokį diskursinį mąstymą, o 
laisvą palieka tik galimybę pasprukti į mistinės ekstazės betar- 
piškumą. Yra kitų kelių, kuriais galima išeiti iš subjektinės fi- 
losofijos. O tai, kad Heideggeris filosofijos ir mokslų istorijoje 
po Hegelio niekuo daugiau neužsiima, kaip monotonišku onto- 
loginių subjektinės filosofijos išankstinių nuostatų perpasakoji- 
mu, galima paaiškinti tik tuo, jog jis lieka įklimpęs, net ir at- 
mesdamas, problemose, kurias Husserlio fenomenologijos for- 
ma jam buvo nubrėžusi subjektinė filosofija. 


II 


Mėgindami įveikti subjektinę filosofiją, Hegelis ir Marxas 
buvo įsipainioję į jos pagrindinių sąvokų pinkles. Heideggeriui 
tokio priekaišto daryti negalima, tačiau apie panašaus pobū- 
džio pastabą kalbėti tenka. Heideggeris tiek menkai teatitrūksta 
nuo transcendentalinės sąmonės keliamų problemų, kad esmi- 
nių sąmonės filosofijos sąvokų kiauto neįstengia pramušti ki- 
taip, kaip abstraktaus neigimo būdu. Dar „Laiške apie huma- 
nizmą“, kuriame apibendrinti dešimt metų trukusio Nietzsche's 
interpretavimo rezultatai, Heideggeris savo paties metodo ne- 
gali apibūdinti kitaip, kaip netiesiogiai remdamasis Husserliu. 
Jis norįs, sakoma ten, „išsaugoti esminę fenomenologinės žiū- 
ros pagalbą ir kartu išsiversti be “mokslo ir “tyrimų?“.P 

Husserlis transcendentalinę redukciją suprato kaip procedū- 
rą, suteikiančią fenomenologui galimybę aiškiai nubrėžti ribą 
tarp mums duotų esinių pasaulio ir grynos, kuriančios sąmonės, 
kuri tik ir suteikia esiniui prasmę. Šitos procedūros intuicioniz- 
mo Heideggeris laikėsi visą gyvenimą; jo vėlyvojoje filosofijoje 
ši procedūra netenka metodo funkcijos ir padaroma privilegi- 
juotu „buvimu esinio tiesos viduje“. Taip pat ir Husserlio pro- 
blemos kėlimo būdas Heideggeriui lieka reikšmingas tiek, kiek 

Husserlis pagrindinį pažinimo teorijos klausimą nukreipia tik į 
tai, kas ontologiška. Abiem atvejais fenomenologinis žvilgsnis 
krypsta į pasaulį, kaip pažįstančiojo subjekto koreliatą. Priešin- 
gai negu, pavyzdžiui, Humboldtas, George'as Herbertas Meadas 
arba vėlyvasis Wittgensteinas, Heideggeris tradiciškai pabrėžia 
teorinę laikyseną, konstatuojamąjį kalbos vartojimą ir propozi- 
cinės tiesos reikšmingumo pretenzijas. Pagaliau Heideggeris lie- 
ka negatyviai susijęs su sąmonės filosofijos fundamnentalizmu. 
Veikalo „Kas yra metafizika“ įvade filosofiją jis lygina su me- 
džiu, kuris išsišakoja moksluose ir pats išauga iš metafizikos 
dirvos. Skelbiamas būties prisiminimas nekelia abejonių dėl pa- 
matinio prado: „Šnekant metaforiškai, jis neišrauna filosofijos 
šaknų. Jis sukasa jai žemę ir suaria dirvą.“ Kadangi Heidegge- 
ris neprieštarauja trokštančios save pagrįsti filosofijos hierarchi- 
zacijoms, fundamentalizmą gali pasitikti tik rausdamasis į dar 
giliau glūdintį - dabar jau siūbuojantį - sluoksnį. Būties likimo 
idėja šia prasme neatsiejama nuo savo abstrakčiai paneigtos prie- 
šingybės. Heideggeris peržengia sąmonės filosofijos horizontą 
tik norėdamas likti jos pavėsyje. Prieš imdamasis veikalo „Lai- 
kas ir būtis“ pagrindu aiškiau nušviesti šią dvilypę poziciją, no- 
rėčiau pirma atkreipti dėmesį į tris keblumų keliančias išvadas. 

a) Nuo XVIII a. pabaigos modernybės diskurso tema, nors 
pavadinimai nuolat keitėsi, buvo viena ir ta pati: socialinio 
bendrumo jėgų silpnėjimas, privatėjimas ir skaidymasis, trum- 
piau tariant, tos vienpusiškai suracionalintos kasdienės prakti- 
kos deformacijos, kurios kėlė vienijančios religijos galios atitik- 
mens reikalingumą. Vieni dėjo viltis į proto refleksijos jėgą ar 
bent į proto mitologiją, kiti primygtinai reikalavo meno, turė- 
siančio sudaryti regeneruoto viešojo gyvenimo centrą, mitopoe- 
tinės jėgos. Tai, ką Hegelis buvo pavadinęs filosofijos poreikiu, 
laikotarpiu tarp Schlegelio ir Nietzsche's virto naujosios mito- 
logijos proto kritikos poreikiu. Tačiau tik Heideggeris ontolo- 
ginimo ir fundamentinimo būdu išsklaidė šitą konkretų porei- 
kį, paversdamas jį nuo esinio atsieta būtimi. Tuo postūmiu jis 

padarė neatpažįstamus abu dalykus: ir minėto poreikio atsira- 
dimą iš dviprasmiškai racionalizuoto gyvenamojo pasaulio pa- 
tologijų, ir aiškiai subjektyvų meną, kaip patirties foną suradi- 
kalintai proto kritikai. Heideggeris užšifruoja akivaizdžias kas- 
dienės komunikacijos praktikos nuostatas, padarydamas jas 
nesuvokiama, filosofų valdoma būties lemtimi. Kartu jis atima 
galimybę dešifruoti, nes trūkstamą kasdienio tarpusavio supra- 
timo praktiką atmeta kaip būties pamirštą, vulgarią, dėl egzis- 
tencijos apskaičiuoti linkusią praktiką, o suskaidytai gyvenamo 
pasaulio dorovės visybei nepripažįsta jokio esminio intereso.2! 

b) Iš vėlyvosios Heideggerio filosofijos darytina antra išva- 
da: modernybės kritika atitolsta nuo mokslinių analizių. „Es- 
mės mąstymas“ vengia visų empirinių ir norminių klausimų, 
kuriuos galima nagrinėti sociologijos ir istorijos metodais arba 
apskritai aptarinėti argumentų kalba. Užtat nepermatomame 
buržuazinės kultūros kritikos prietarų horizonte ypač laisvai 
plinta abstrakčios esmės įžvalgos. 

Heideggerio kritiniai pasisakymai apie Das Man, apie vie- 
šosios nuomonės diktatūrą ir privatumo bejėgiškumą, apie 
technokratiją ir masinę civilizaciją visiškai neoriginalūs, nes 
priklauso tam tikros vokiečių mandarinų kartos nuomonių re- 
pertuarui.? Heideggerio egzistencializmo mokykloje buvo, be 
abejo, ir rimtesnių mėginimų technikos, totalitarumo, politikos 
sąvokas orientuoti į dabarties analizės tikslus, tačiau kaip tik 
šitose pastangose ir slypi ironija: juo greičiau būties mąstymas 
pakliūva ant aktualių mokslo madų meškerės, juo labiau mano 
€sąs nesusijęs su mokslo virtuve. 

c) Pagaliau problemiškas yra likimo, kuris Heideggeriui at- 
siveria kaip metafizikos įveikimo rezultatas, neapibrėžtumas. 
Kadangi būtis nepasiduoda asertorinei deskripcinių teiginių pa- 
gavai, nes būtį galima užspeisti tik netiesiogine kalba ir „ištylė- 


2 M. Heidegger (1961), I, 580. 

2ZE K. Ringer, The Decline of the German Mandarins, Cambridge 
(Mass.), 1969; žr. taip pat mano recenziją, paskelbtą veikale: J. Haber- 
mas, Philosophisch-politische Profile, Frankfurt am Main, 1981, 458 
ir tt. 

jimu“, jos likimas lieka neatskleistas. Tušti propoziciniai plepa- 
lai apie būtį turi tik ilokucinę reikalavimo paklusti likimui 
prasmę. Tų plepalų praktinį-politinį aspektą sudaro perlokuci- 
nis turinio požiūriu neapibrėžto paklusnumo auriškam, bet ne- 
aiškiam autoritetui efektas. Vėlyvojo Heideggerio retorika atsi- 
lygina už propozicinius turinius, kurių nėra pačiame tekste: ad- 
resatus ji nuteikia turėti reikalų su pseudosakralinėmis jėgomis. 

Žmogus yra „būties piemuo“. Mąstymas yra pamaldus „suti- 
kimas pasiduoti savęs užimtumui“. Jis „priklauso“ būčiai. Bū- 
ties mąstymas paklūsta „tinkamumo dėsniams“. Mąstymas 
„paiso“ būties likimo. Nuolankusis piemuo yra pačios būties 
„kviečiamas“ į savo tiesos saugą. Taip būtis „suteikia“ laimin- 
gajam galimybę ištirpti malonėje, o įniršiui - veržtis į nelaimę. 
Tai yra žinomos formulės iš „Laiško apie humanizmą“, ir nuo 
to laiko jos kaip stereotipai kartojamos. Veikalo „Būtis ir lai- 
kas“ kalba įteigė tuščio ryžto decizionizmą; vėlyvoji filosofija 
atskleidžia lygiai tokią pat tuščią paklusnumo mugę. Supranta- 
ma, tokiam tuščiam žodžiui kaip „atminimas“ galima suteikti 
ir kitos nuostatos sindromą, pavyzdžiui, įžūlų anarchistinį rei- 
kalavimą laikyti subversyvios atsisakymo nuostatos, kuri geriau 
atitinka dabarties nuotaikas negu aklas ko nors aukštesnio eks- 
ponavimas.3 Tačiau gluminantį įspūdį palieka neapibrėžtumas, 


3 Raineris Schūrmannas įsitikinęs metafizikos pabaigą atėjus todėl, kad 
nutrūko epochų, kuriose ontologijos sampratą lėmė pavienių principų 
viešpatavimas, seka. Postmodernizmą ženklina tai, kad palaipsniui mirš- 
ta visos pasaulio aiškinimo formos, grindžiamos unifikacija ir apibrėž- 
tais principais; postmodernizmas turi anarchistinius policentriško pa- 
saulio, netenkančio savo ligšiolinių kategorinių perskyrų, požymius. Su- 
sidarant atitinkamai pažinimo ir veiklos konsteliacijai, kinta ir politiš- 
kumo samprata. Schūrmannas struktūros pokyčius apibūdina šiais po- 
žymiais: 1) Abolishing the primacy of teleology in action. 2) 
Abolishing the primacy of responsibility in the legitimation of action. 
3) Change into action as a protest against the administered world. 4) 
Disinterest in the future of Mankind. 5) Anarchy as the essence of 
what is „Doable“. Plg. R. Schūrmann, Ouestioning of Foundation of 
Practical Philosophy. - Human Studies, I (1980), 357 ir tt.; Political 
Thinking in Heidegger. - Social Research, XLV (1978), 191 ir tt; Le 
principe d'anarchie. - Heidegger et la guestion de V'agir, Paris, 1982. 

suteikiantis galimybę paskui kaip tinkamam aktualinti tą pačią 
mąstymo figūrą. 

Jei įsigilinsime į šitas išvadas, kils abejonių dėl to, kad Hei- 
deggerio vėlyvoji filosofija, pranokstanti Nietzsche's metafiziką, 
iš tikrųjų išvengia modernybės diskurso. Ji atsirado dėl apgrą- 
žos, turėjusios išvesti iš „Būties ir laiko“ akligatvio. Šitą geriau- 
siai argumentuotą Heideggerio, kaip filosofo, tyrimą galima su- 
prasti kaip akligatvį, žinoma, tik tuo atveju, jei jį įdėsime į kitą 
filosofinį kontekstą negu tas, kurį Heideggeris retrospektyviai 
pats parengė. 


III 


Heideggeris ne kartą yra pabrėžęs, kad štai-būties egzisten- 
cinę analizę atlikęs turėdamas vieną vienintelį tikslą - iš naujo 
iškelti nuo pat metafizikos pradžios apleistą būties prasmės 
klausimą. Heideggeris nori būti savininkas tos parodytos vie- 
tos, kurioje metafizikos istorija atskleidžia savo vienijamąją 
prasmę ir kartu pasiekia viršūnę. Šita vėlyvojo Heideggerio 
valdoviška pretenzija užgožia kontekstą, kuriame veikalas „Bū- 
tis ir laikas“ iš tikrųjų atsirado. Turiu galvoje ne tik XIX 
amžių pasibaigus idealizmo epochai, bet visų pirma naujosios 
ontologijos posūkį, kurį vokiečių filosofija užčiuopė po Pir- 
mojo pasaulinio karo pirmiausia Rickerto, paskui Schelerio ir 
kt. iki pat Hartmanno darbuose. Žvelgiant filosofijos istorijos 
akimis, toje žlungančio neokantizmo - tuo metu vienintelės 
pasaulinės reikšmės filosofijos - eroje niekas nemanė grįžti 
prie ikikantiškosios ontologijos. Ontologinėmis mąstymo for- 
momis buvo siekiama transcendentalinę subjektyvybę veikiau 
išplėsti už pažinimo ribų ir „sukonkretinti“. Jau istorizmas ir 


* Šiuo požiūriu W. Schulzas nustato „Martino Heideggerio vietą filoso- 
fijos istorijoje“: Der Philosophiegeschichtliche Ort Martin Heideg- 
gers. - Philosophische Rundschau, 1953, 65 ir tt. ir 211 ir tt; str. 
perspausdintas: O. Poggeler (Hrsg.), Heidegger, Koln, 1969, 95 ir tt. 

gyvenimo filosofija atskleidė kasdienes ir nekasdienes tradicijų 
perteikimo, estetinio kūrybiškumo, kūniškos, socialinės ir isto- 
rinės egzistencijos patirties sritis ir padarė jas filosofinio do- 
mėjimosi objektais — atvėrė patirties sritis, kurios kėlė per di- 
delius reikalavimus principiniams transcendentalinio Aš reika- 
lavimams, bet kurios, šiaip ar taip, peržengė klasikinę 
transcendentalinio subjekto sampratą. Dilthey, Bergsonas ir 
Simmelis kuriamuosius transcendentalinės sintezės pajėgumus 
pakeitė neaiškiu, vitalinio atspalvio gyvenimo arba sąmonės 
produktyvumu; tačiau šiuo atveju nė vienas iš tų filosofų dar 
nebuvo atsisakęs ekspresyvistinio sąmonės filosofijos modelio. 
Ir jie tebeįsivaizdavo subjektyvybę, kuri eksternuoja save tam, 
kad šitas objektyvacijas vėl įlydytų į išgyvenimą.“ Heideggeris 
tuos impulsus priima, bet pastebi, kad iš sąmonės filosofijos 
perimtos pagrindinės sąvokos netinka. Jis susiduria su nuo 
Kanto laikų vartojamos transcendentalinės subjektyvybės sąvo- 
kos pakeitimo, nepašalinant skirtybių gausos, kurią sukūrė 
subjektinė filosofija, galiausiai - Husserlio fenomenologija, 
problema. 

Problemos kontekstą, kuriame buvo parašytas veikalas „Bū- 
tis ir laikas“, Heideggeris mini pats $ 10, kur remiasi Husser- 
liu ir Scheleriu: „Asmuo nėra daiktas, nėra substancija, nėra 
objektas. Tuo pabrėžiama tas pat, ką Husserlis duoda suprasti, 
asmens vienovei reikalaudamas visai kitos konstitucijos, negu 
natūraliems daiktams ... Asmens esmę sudaro tai, kad asmuo 
egzistuoja tik atlikdamas intencinius aktus ... Tad psichinė būtis 
neturi nieko bendra su buvimu asmeniu. Aktai'atliekami, o as- 
muo yra atlikėjas.“? Heideggeris šia nuostata nėra patenkintas 
ir klausia: „Tačiau kokia yra “atlikimo? ontologinė prasmė, kaip 
ontologijos požiūriu teigiamai apibrėžti būties pobūdį?“ Norė- 
damas toliau skatinti transcendentalinės subjektyvybės sąvokos 

* G. Simmel, Zur Philosophie der Kultur.- Philosophische Kultur, 

Berlin, 1985. Plg. ir mano šiam darbui skirtą baigiamąjį žodį Simmel 


als Zeitdiagnostiker, ibid., 243-253. 
* M. Heidegger, Sein und Zeit, Tūbingen, 1949, 47 ir t. 

niveliaciją, jis pasitelkia naujosios ontologinės atgrąžos žodyną, 
bet, atlikdamas tokį radikalinimą, laikosi transcendentalinės 
buvimo asmeniu galimybės sąlygų refleksinio aiškinimo, kaip 
būties pasaulyje, nuostatos. Antraip įvardytoji struktūrų gausa 
turėtų paskęsti gyvenimo filosofijos sąvokų verpete. Subjektinė 
filosofija turi būti įveikta tokia pat griežta ir sisteminga, bet 
kaip tik giliau griebiančia transcendencijos principų besilaikan- 
čios egzistencinės ontologijos sąvokų sistema. Po šia rubrika 
Heideggeris originaliai sukiša teorinius elementus, kurie iki tol 
buvo nesuderinami ir dabar, turint galvoje sisteminio pagrindi- 
nių subjektinės filosofijos sąvokų pakeitimo tikslą, įgauna pras- 
mingą tyrimo perspektyvą. 

Įvadiniame veikalo „Būtis ir laikas“ skyriuje Heideggeris 
priima tris svarbius strateginius sprendimus, atveriančius kelią 
į pamatinę ontologiją. Pirma, transcendentalinei problematikai 
jis suteikia ontologinę prasmę. Pozityvieji mokslai nagrinėja bū- 
ties klausimus, pasisako apie gamtą ir kultūrą, teigia ką nors 
pasaulyje. Šių ontinių pažinimo rūšių sąlygų analizė, atliekama 
iš transcendentalinės pozicijos, paskui aiškina kategorinę ob- 
jektų sričių padėtį, kaip būties sritis. Šia prasme Kanto grynojo 
proto kritiką Heideggeris suvokia pirmiausia ne kaip pažinimo 
teoriją, o kaip „gamta vadinamos būties srities apriorinę daly- 
kų padėties logiką“ (11). Toks ontologinis transcendentalinės fi- 
losofijos atspalvis darosi suprantamas, jei atsižvelgiama į tai, 
kad patys mokslai, kaip teigė neokantizmas, yra atsiradę ne iš 
laisvo pobūdžio pažintinių pastangų, o kad buvo ir liko pasinė- 
rę į konkrečias gyvenimo sąsajas: „Mokslai yra čia-būties bū- 
ties būdai“ (13). Husserlis tai vadino mokslų gyvenamajame 
pasaulyje pagrindimu. Mokslų objektų arba būties sričių kate- 
gorizacijos prasmė atsiskleidžia tik atkreipus žvilgsnį į būties 
sampratą tų, kurie jau savo kasdienėje egzistencijoje turi santy- 
kius su esinių pasauliu ir šią naivią elgseną geba įforminti kaip 
mokslo veiklos tikslinimą. Situacinė, kūniška ir istorinė egzis- 
tencija, kaip visuomet, neatsiejama nuo migloto supratimo to 
pasaulio, iš kurio horizonto žvelgiant visada buvo aiškinama ir 

esinio, kuris paskui mokslų gali būti objektyvuojamas, prasmė. 
Su šita ikiontologine būties samprata susiduriame, kai trans- 
cendentiškai nusiteikę keliame retrospektyvų klausimą: kas sly- 
pi už transcendentalinės filosofijos, kuri rėmėsi mokslais, at- 
skleistų esinio kategorijų? Ankstesnių pasaulio sampratų anali- 
zė apima tas gyvenamojo pasaulio arba „būties pasaulyje“ 
struktūras, kurias Heideggeris vadina egzistencialais. Kadangi 
egzistencialai yra ankstesni už esinio kategorijas apskritai ir 
ypač už būties sritis, su kuriomis mokslininkų santykis grin- 
džiamas objektyvacija, būties pasaulyje egzistencinė analitika 
nusipelno pamatinės ontologijos vardo. Tik pastaroji padaro 
permatomą savo ruožtu iš transcendentalinių pozicijų sukurtų 
sritinių ontologijų gyvenamojo pasaulio, arba egzistencijos pa- 
grindų, esmę. 

Žengdamas antrą žingsnį, Heideggeris fenomenologiniam 
metodui suteikė ontologinės hermeneutikos prasmę. Husserlio 
nuomone, fenomenas pats savaime yra tai, kas yra. Akivaizdu- 
mo sąvoką, das Evidente, vokiškai pavadindamas das Offenba- 
re - tai, kas atsivėrę, - jis daro užuominą į priešingas sąvokas: 
tai, kas paslėpta, apgobta, uždengta. Fenomenai reiškiasi tik 
netiesiogiai. Tai, kas reiškiasi, yra esinys, kuris uždengia šio 
esinio duotybės kaip. Fenomenai nepasiduoda mūsų tiesioginei 
pagavai, nes savo ontiniu reiškimusi rodosi kaip tik ne tuo, 
kuo iš tikrųjų yra. Todėl fenomenologija nuo mokslų skiriasi 
tuo, kad ji nagrinėja ne ypatingą reiškinių rūšį, o išskleidžia 
tai, kas slypi visuose reiškiniuose - kas vien tik pro juos prasi- 
smelkia. Fenomenologijos sritis - esinio iškreipta būtis. Štai 
kodėl fenomenams dabartinti jai reikia apofantiškų pastangų. 
Šių pastangų modelis Heideggeriui yra nebe - kaip Husser- 
liui - žiūra, o teksto aiškinimas. Fenomenai paverčiami savi- 
duotybėmis ne intuityviu idealių esmybių sudabartinimu: her- 
meneutinį kompleksiškų prasmių kontekstų supratimą atveria 
būtis. Taip Heideggeris parengia apofantišką tiesos sąvoką, o 
metodologinę esmėžiūros fenomenologijos prasmę paverčia eg- 
zistencine-hermeneutine priešingybe: užuot aprašinėjęs tai, kas 

tiesiogiai matoma, ima interpretuoti absoliučiai neakivaizdžią 
prasmę. 

Žengdamas paskutinį žingsnį, Heideggeris čia-būties analiti- 
ką, besiremiančią ir transcendentaliniais, ir hermeneutiniais 
principais, susieja su vienu egzistencinės filosofijos motyvu. Žmo- 
gaus čia-būtis pati save suvokia galimybės būti ar nebūti savimi 
pagrindu. Ji susiduria su neišvengiama autentiškumo ir neau- 
tentiškumo alternatyva. Tai yra tokios rūšies esinys, kurio būtis 
„turi būti“. Žmogaus čia-būtis privalo susivokti remdamasi savo 
galimybėmis ir pati paimti savo egzistenciją į rankas. Tas, kuris 
tos alternatyvos mėgina išvengti, jau yra apsisprendęs gyvenime 
plaukti pasroviui ir kęsti nuosmukį. Šį Kierkegaardo suegzisten- 
cintą atsakomybės už savo paties išganymą motyvą Heideggeris 
perkelia į rūpesčio savo paties egzistencija formulę: „Čia-bū- 
tis — tai esinys, kuriam savo būtyje rūpi šita patybė“ (191). 

Tą sekuliarizuotą išganymo motyvą, jo turinį, Heideggeris 
dabar panaudoja taip, kad net baime dėl savosios būties pavers- 
tas rūpestis pasidaro žmogaus būties laikiškumo analizės gaire. 
Bet lygiai tokia pat svarbi yra metodika, kurią Heideggeris nau- 
doja tą motyvą analizuodamas. Ne vien filosofas, spręsdamas 
būties prasmės klausimą, jaučiasi privaląs atsižvelgti į ikionto- 
loginę žmogaus, turinčio kūnišką-istorinę egzistenciją, pasaulio 
ir būties sampratą; veikiau pačios egzistencijos paskirtis yra rū- 
pintis savo būtimi, hermeneutikos požiūriu garantuoti savo 
„būdingiausio galėjimo būti“ egzistencijos galimybes. Šia pras- 
me žmogus iš prigimties yra ontologinė būtybė, kuriai būties 
klausimą primetė egzistencija. Egzistencinės analitikos šalti- 
nis — tai giliausia pačios žmogaus egzistencijos paskata. Heideg- 
geris ją vadina ontiniu egzistencinės analitikos įšaknijimu: 
„Kai iškyla uždavinys interpretuoti būties prasmę, egzistencija 
yra ne tiktai pirmiausia apklaustinas esinys; tai yra, be to, dar 
ir esinys, kuris jau savo būtyje turi santykį su tuo, ko šiuo klau- 
simu teiraujamasi. Būties klausimas tada yra ne kas kita, kaip 
pačiai čia-būčiai iš esmės priklausantis būties tendencijos radi- 
kalizavimas“ (15). 

Apibendrindami tuos tris strateginius koncepcijos klausi- 
mus galime pasakyti, kad Heideggeris, norėdamas įgyti galimy- 
bę egzistencinę analitiką pavadinti pamatine ontologija, trans- 
cendentalinę filosofiją iš pradžių susieja su ontologija; kad, an- 
tra, norėdamas įgyti galimybę pamatinę ontologiją įgyvendinti 
kaip egzistencinę hermeneutiką, fenomenologiją perinterpre- 
tuoja į ontologinę hermeneutiką; kad pagaliau, norėdamas įgyti 
galimybę pamatinės ontologijos pastangas vis dėlto dar jimti į 
šiaip jau tik ontine prasme nuvertintas interesų sąsajas, egzis- 
tencinę hermeneutiką užpildo egzistencinės filosofijos moty- 
vais. Šioje vienintelėje vietoje sumaniai paslepiama ontologinė 
skirtis ir ištrinama aiški metodinė riba tarp transcendentiškai 
prieinamų egzistencialų bendrybės ir konkrečiai patiriamų eg- 
zistencijos problemų ypatingybės. 

Atrodo, kad šiomis sąsajomis Heideggeriui pavyksta elimi- 
nuoti paradigminę objekto-subjekto santykio reikšmę. Atsi- 
gręždamas į ontologiją, jis suardo pažinimo teorijos pirmenybę, 
bet neatsižada transcendentalinės problematikos. Kadangi esi- 
nio būtis išlaiko vidinę sąsają su būties samprata, o būtis pasi- 
reiškia tik žmogaus čia-būties horizonte, pamatinė ontologija 
nereiškia grįžimo prie transcendentalinės filosofijos, veikiau ją 
"radikalizuoja. Tačiau posūkis į egzistencinę hermeneutiką kar- 
tu padaro galą metodiniam autorefleksijos išskirtinumui, kurį 
dar Husserlis stengėsi paversti transcendentalinės redukcijos 
procedūra. Pažįstančiojo subjekto santykį su savimi, kitaip sa- 
kant, savimonę, pakeičia būties ikiontologinės sampratos aiški- 
nimas ir kartu prasmės sąsajų, kuriose kasdienė egzistencija vi- 
sados save aptinka, eksplikacija. Galiausiai Heideggeris taip in- 
tegruoja egzistencinius motyvus, kad būties pasaulyje struktūrų 
(kurios užėmė patirties objektyvumo sąlygų vietą) aiškinimas . 
drauge siūlo atsakymą į praktišką klausimą apie gyvenimo tei- 
singumą. Emfatinė tiesos atskleidimo samprata pagrindžia 
sprendinius apie žmogaus egzistencijos, santykiaujančios su esi- 
niu pirm bet kokio mokslo, autentiškumą. 

"Ta tiesos samprata Heideggeriui yra priemonė pagrindinei 
pamatinės ontologijos sąvokai - pasauliui — įvesti. Pasaulis suda- 
ro prasmę atskleidžiantį horizontą, kuriame esinys egzistencijos 
prasme savo būtimi susirūpinusios čia-būties ir vengia, ir jai at- 
siskleidžia. Pasaulis visada yra pirmesnis už subjektą, kurio san- 
tykis su objektais grindžiamas veikla arba pažinimu, nes ne sub- 
jektas užmezga santykius su kuo nors pasaulyje, 0 pasaulis pir- 
miausia sudaro kontekstą, kurio išankstinio supratimo pagrindu 
gali būti sutiktas esinys. Dėl šito ikiontologinio būties supratimo 
žmogus iš prigimties yra panardintas į pasaulio santykius ir viso 
to, kas egzistuoja pasaulio viduje, atžvilgiu privilegijuotas. Jis yra 
tas esinys, kuris pasaulyje gali ne tik būti sutiktas: dėl savo ypa- 
tingo buvimo pasaulyje būdo žmogus yra taip smarkiai susijęs su 
kontekstiniais, erdviniais ir laikiniais pasaulio įsisavinimo proce- 
sais, kad Heideggeris savo egzistenciją apibūdina kaip čia-būtį, 
kuri visą esiniją, santykiaudama su ja, „palieka būti“. Čia-būties 
čia yra ta vieta, kurioje atsiveria būties proskyna. 

Strateginis koncepcijos laimėjimas subjektinės filosofijos at- 
žvilgiu yra akivaizdus: pažinimo ir veiklos nebereikia aiškinti 
kaip subjekto ir objekto santykių. „Pažinimas nei užmezga sub- 
jekto ryšį su (įsivaizduojamų arba manipuliuojamų daiktų) pa- 
sauliu, nei ši komercija atsiranda iš pasaulio poveikio subjek- 
tui. Pažinimas — tai čia-būties buvimo pasaulyje atmaina“ (62- 
63). Vietoj subjekto, kuris pažindamas ar veikdamas atsiduria 
prieš objektyvųjį pasaulį kaip egzistuojančių aplinkybių visumą, 
iš objektyvistinių pozicijų atliekami pažinimo ir veiklos aktai 
dabar gali būti suvokiami kaip buvimo gyvenamajame pasauly- 
je, kuris intuityviai suprantamas kaip pasaulio kontekstas ir fo- 
nas, atmainų vediniai. Šituos buvimo gyvenamajame pasaulyje 
būdus laiko struktūros atžvilgiu Heideggeris apibūdina kaip ly- 
giai tokią pat daugybę pasirūpinimo, rūpinimosi kuo nors bū- 
dų; jis mini tokius pavyzdžius kaip „turėti su kuo nors reikalų, 
ką nors gaminti, auginti ir prižiūrėti, liautis ką nors veikus ir 
turėti dėl ko nors nuostolių, ko nors imtis, ką nors atlikti, suži- 
noti, paklausti, apžiūrėti, aptarti, nuspręsti ir t. t.“ (56-57). 

Svarbiausias pirmosios veikalo „Būtis ir laikas“ dalies ana- 
lizės objektas yra minėtoji pasaulio samprata. Manipuliavimo, 
gyvenimo praktikos, neobjektyvacinio elgimosi su fiziniais gy- 
venamojo pasaulio elementais apskritai požiūriu Heideggeris 
skelbia pragmatizmui artimą pasaulio, kaip aplinkybių tinklo, 
sampratą. Pastaroji paskui, peržengiant visą kasdienybės sritį, 
apibendrinama ir aiškinama kaip nurodomoji sąsaja. Tik pasi- 
telkus ribotą reguliavimo kaitą, gamta išskiriama iš gyvenamojo 
pasaulio horizonto ir suobjektinama. Tik šis vienos esinijos sri- 
ties kaip to, kas vien reprezentuojama, išpasaulinimas leidžia 
susidaryti objektyviam daiktų ir įvykių pasauliui, su kuriuo, pa- 
gal sąmonės filosofiją, pažindamas ir veikdamas subjektas gali 
turėti ryšį. 


IV 


Man nereikėjo gilintis į šias analizes ($ 14-24), nes jos ne- 
viršija to, ką yra sukūrę pragmatikai nuo Peirce'o iki Meado ir 
Dewey. Originalu yra tai, kaip Heideggeris pasinaudoja ana pa- 
saulio samprata sąmonės filosofijai kritikuoti. Tačiau užmojis 
greitai įstringa. Tai išryškėja kilus „klausimui apie čia-būties 
kas“ ($ 25), į kurį Heideggeris iš pradžių atsako teigdamas, kad 
būtis yra esinys, kuris esu aš pats: „Į klausimą kas" atsakoma re- 
miantis tuo, kad aš esu “aš pats', 'subjektas', “pats'. "Kas" yra tai, 
kas išlaiko tapatybę santykių ir išgyvenimų kaitoje ir kartu suei- 
na į santykį su šia įvairove“ (114; BL*, 64). Toks atsakymas, be 
abejonės, grąžintų į subjektinę filosofiją. Todėl savo įrankių pa- 
saulio, tokio, kaip jis buvo pasirodęs pavieniui dirbančiam žmo- 
gui kaip pritaikymo kontekstas, analizę Heideggeris išplečia į 
daugelio veikėjų socialinių santykių pasaulį: „Būties pasaulyje 


* BT: Būtis ir laikas. - M. Heidegeris, Rinktiniai raštai. Sudarė ir iš vo- 
kiečių kalbos vertė A. Šliogeris, V.: Mintis, 1992, 64 (toliau cituojant 
trumpinama BL). 

išsklaida parodė, kad grynas subjektas be pasaulio savaime nie- 
kada “neegzistuoja? ir nėra duotas. Pagaliau niekada nėra tiesio- 
giai duotas izoliuotas 'aš' be kitų“ (116. - BL, 67). Pasaulio 
analizę Heideggeris plėtoja intersubjektinių santykių požiūriu. 

Kaip matysime kitoje šio veikalo vietoje, perspektyvos per- 
kėlimas nuo pavienės tikslingos veiklos prie socialinio kon- 
teksto iš tikrųjų duoda viltį atskleisti tuos susikalbėjimo - ne 
vien tik supratimo - procesus, kurie pasaulį laiko tarpsubjektiš- 
kai padalytu gyvenamojo pasaulio fonu. Komunikacijai vartoja- 
moje kalboje galima išskaityti struktūras, paaiškinančias, kaip 
gyvenamasis pasaulis, pats būdamas nesubjektiškas, vis dėlto at- 
sigamina per subjektus ir pastarųjų į susikalbėjimą orientuotą 
veiklą. Tad čia-būties klausimas „kas“, kurį Heideggeris vis dėl- 
to vėl nukreipia į subjektą, būties pasaulyje konstituojantį pa- 
saulį autentišku čia-būties galimybių projektu, būtų išspręstas. 
Gyvenamojo pasaulio, į kurį yra įsprausta žmogaus egzistenci- 
ja, jokiu būdu negeneruoja egzistencinės čia-būties, patyliukais 
užėmusios transcendentalinės subjektyvybės vietą, pastangos. Jis 
yra tartum pakabintas kalbinėse intersubjektyvumo struktūrose 
ir laikosi viršum tos terpės, kurioje kalbėti ir veikti gebantys 
subjektai siekia susikalbėti dėl ko nors pasaulyje. 

Tokio komunikacijos teorija pagrįsto atsakymo Heideggeris, 
žinoma, duoti nesirengia. Jau iš pat pradžių jis nuvertina pavie- 
nės čia-būties ribas peržengiančio gyvenamojo pasaulio fono 
struktūras, kaip vidutinės kasdienės čia-būties, t. y. neautentiš- 
kas, struktūras. Su-būtis su kitais pirmiausia pasirodo kaip kon- 
stitutyvus būties pasaulyje bruožas. Tačiau gyvenamojo pasaulio 
intersubjektyvybės pirmumo prieš kiekvieną čia-būties manybę 
negalima nusakyti sąvokomis, kurios lieka susijusios su Hus- 
serlio fenomenologijos solipsizmu. Čia netelpa mintis, kad sub- 
jektai vienodai suindividinami ir suvisuomeninami. Heidegge- 
ris „Laike ir būtyje“ intersubjektyvybę konstruoja ne kitaip 
kaip Husserlis „Karteziniuose apmąstymuose“. Kiekvienos ma- 
nybės čia-būtis konstituoja su-būtį taip pat, kaip transcendenta- 
linis Aš konstituoja pasaulį, kuriuo dalijamės aš ir kiti. Todėl 

„Ssu-būties“ analizės Heideggeris negali padaryti naudingos 
klausimui, kaip pasaulis pats konstituojasi ir išsilaiko, spręsti. 
Kalbos temos jis imasi tik tada, kai savo nagrinėjimus pakrei- 
pia kita linkme ($ 34). 

Komunikacinė kasdienė praktika turi suteikti galimybę tik 
su-būčiai „Kitų viešpatavimo“ moduse: „Pats priklausai Ki- 
tiems, ir ši priklausomybė įtvirtina savo galią. ... Tas “Kas' nėra 
nei šis, nei kitas, ne pats žmogus ir ne kai kurie, ir ne visų su- 
ma. Tas “Kas' yra neutrum, das Man“ (126. - BL, 77). Das Man 
dabar sudaro foną, priešais kurį Kierkegaardo aptariamoje mir- 
ties akivaizdoje iš esmės suvienišėjusi išganymo reikalingo žmo- 
gaus egzistencija savo autentiškumu gali būti atpažįstama kaip 
čia-būties „kas“. Tik kaip „kiekviena manybė“ galėjimas būti 
yra atviras autentiškumui arba neautentiškumui. Kitaip nei 
Kierkegaardas, Heideggeris, žinoma, nori baigtinės čia-būties 
visybę mąstyti nebe „ontoteologiškai“, remdamasis tvirtumą 
teikiančiu santykiu su aukščiausiu esiniu arba esiniu apskritai, 
o remdamasis tik savimi , t. y. savęs teigimu — paradoksaliu, 
nes nepagrįstu. W. Schulzas teisingai apibūdina „būties ir lai- 
ko“ savaime suprantamybę, kaip herojinį savęs įtvirtinimo 
čia-būties bejėgiškume ir baigtinybėje nihilizmą.?? 

Nors Heideggeris dėl nurodomosios sąsajos, atveriančios 
subjekto-objekto santykių galimybę, pirmiausia subjektinę filo- 
sofiją sugriauna, jis po to, kai prireikia pasaulį, kaip pasaulinio 
vyksmo procesą, paaiškinti pačiu savimi, grįžta į subjektinės fi- 
losofijos sąvokų diktuojamą prievartą. Taip yra todėl, kad solip- 
sistiškai apibrėžta čia-būtis vėl užima transcendentalinės sub- 
jektyvybės vietą. Tiesa, ši transcendentalinė subjektyvybė pasi- 
rodo nebe kaip visagalis pirminis Aš (Ur-Ich), o vis dar kaip 
„pirminis žmogaus egzistencijos veiksmas, kuomet visa egzis- 
tencija turi glūdėti esinio viduje“. Čia-būčiai patikima pasau- . 


"W Schulz, Ūber den philosophiegeschichtlichen Ort Martin Heideg- 
gers. - Op. cit., 115. 
* M. Heidegger, Vom Wesen des Grundes, Frankfurt am Main, 1949, 37. 


171 


lio projektavimo autorystė. Tikrasis čia-būties galėjimas būti vi- 
suma arba ta laisvė, kurios laikines struktūras Heideggeris gvil- 
dena antroje „Būties ir laiko“ dalyje, aktualizuojasi transcen- 
dentiškai atskleidžiant esiniją: „Paties, kurio pagrindą sudaro 
bet koks spontaniškumas, patybė glūdi transcendencijoje. Lais- 
vė - tai projektuojamasis/užmetamasis pasaulio viešpatavimas“ 
(41). Klasikinis kilmės filosofijos reikalavimas pagrįsti save ir 
padaryti tai iš esmės nėra galutinai atmetamas - į jį atsakoma į 
pasaulio projektą modifikuota Fichte's veiksmaveiklio (Tat- 
handlung) prasme. Čia-būtis pagrindžia pati save. „Čia-būtis 
kuria pasaulį tik tiek, kiek save grindžia esinijos viduje“ (43). 
Heideggeris pasaulį suvokia kaip procesą vėlgi remdamasis sa- 
vęs įtvirtinimo valios subjektyvumu. Tą įrodo ir abu tuoj po 
„Būties ir laiko“ parašyti veikalai: „Kas yra metafizika“ ir 
„Apie pagrindo esmę“. 

Nesunku pastebėti, kodėl pamatinė ontologija turėjo pasi- 
klysti subjektinės filosofijos akligatvyje, iš kurio ją turėjo išves- 
ti. Į transcendenciją atsigręžusi ontologija daro tą pačią klaidą, 
kurią ji prikiša klasikinei pažinimo teorijai. Nesvarbu, ar pir- 
mumas suteikiamas būties, ar pažinimo klausimui, abiem atve- 
jais galioja pažintinis santykis su pasauliu ir faktus konstatuo- 
Jantis diskursas, galioja teorija ir teiginių tiesa, kaip grynai 
žmogiški, paaiškinimo reikalingi monopoliai. Šita.ontologinė/ 
epistemologinė esinio, kaip pažįstančiojo, pirmenybė išlygina 
pasaulio santykių, kurie atsispindi natūralių kalbų ilokucinių 
Jėgų įvairovėje, kompleksiškumą vieno privilegijuoto santykio 
su objektyviuoju pasauliu naudai. Tas santykis lieka lemiamas ir 
praktikai; monologinis ketinimų, t. y. tikslingos veiklos, vykdy- 
mas laikomas pirmine veiklos forma.* Objektyvusis pasaulis, 
nors suprantamas kaip aplinkybių sąsajų vedinys, lieka po esi- 
nio skraiste apskritai atramos tašku ir pamatinei ontologijai. 


* Tai, beje, rodo ir teiginių, kuriais E. Tugendhatas atlieka semantinę 
antrosios „Būties ir laiko“ dalies turinio rekonstrukciją, pobūdis. Plg. 
E. Tugendhat, SelbstbewuBtsein und Selbstbestimmung, Frankfurt am 
Main, 1979, 8-10. Vorlesung. 

Čia-būties analitika perima Husserlio fenomenologijos archi- 
tektoniką tuo atžvilgiu, kad santykius su esinija suvokia pagal 
pažinimo santykio modelį - taip, kaip fenomenologija visus in- 
tencijų aktus analizuoja pagal objektų elementarių savybių su- 
vokimo pavyzdį. Tad šitoje architektonikoje neišvengiamai atsi- 
randa vietos subjektui, kuris, naudodamasis transcendentinio 
pažinimo sąlygomis, konstituoja objektų sritis. Heideggeris šią 
vietą užpildo tokia instancija, kuri pasidaro vaisinga kitu būdu, 
būtent pasaulį atskleidžiančiu prasmės kūrimu. Kaip Kantas ir 
Husserlis skiria transcendentalu nuo empiriška, taip Heidegge- 
ris skiria ontologiška nuo ontiška arba egzistencialą nuo egzis- 
tenciška. 

Heideggeris pastebi, kaip žlunga jo mėginimas išsiveržti iš 
subjektinės filosofijos įtakos zonos, tačiau nepastebi, kad tai yra 
padarinys to būties klausimo, kuris gali kaip visados kilti tik į 
transcendenciją atsigręžusios kilmės filosofijos horizonte. Išei- 
tis jam pasirodė esanti viena operacija, kurią jis gan dažnai pei- 
kė kaip Nietzsche's „platonizmo apgręžimą“: kilmės filosofiją 
Heideggeris apverčia aukštyn kojomis, bet neatitrūksta nuo kai 
kurių jos problemų. 

Jau susipažinome su retorika, kurioje išryškėjo Heideggerio 
pažiūrų apgrąža. Žmogus nėra Nieko vietos užėmėjas - jis yra 
būties saugotojas, laikymas baimėje užleidžia victą džiaugsmui 
ir padėkai už būties malonę, likimo užsispyrimas užleidžia vie- 
tą pasidavimui būties lemčiai, savęs įtvirtinimas - atsidavimui. 
Pozicijos pasikeitimą galima aprašyti trimis aspektais: a) Hei- 
deggeris dabar atsisako metafizikai priskiriamos pretenzijos pa- 
grįsti save ir galutinai. Pamatas, kurį kadaise turėjo pakloti pa- 
matinė ontologija transcendentaliai atliktos čia-būties pagrindo 
sandaros analizės forma, praranda savo reikšmę kontingentinio 
vyksmo, kuriam yra atiduota čia-būtis, naudai. Būties įvykį ga- 
lima tik pamaldžiai patirti ir chronologiškai atvaizduoti, bet 
ne argumentais išgauti ir paaiškinti. b) Heideggeris atmeta eg- 
zistencinės ontologijos laisvės sąvokos sampratą. Čia-būtis nc- 
gyvuoja ilgiau už pasaulio projektų autorių, projektų, kurių 

šviesoje esinys kartu ir pasirodo, ir dingsta; priešingai, pasaulį 
atskleidžiančios prasmės kūrimo produktyvumas pereina į pa- 
čią būtį. Čia-būtis pasiduoda nemanipuliuojamos būties pras- 
mės autoritetui ir atsikrato subjektyvumu įtariamos savęs įtvir- 
tinimo valios. c) Pagaliau Heideggeris neigia pirminiu pradu 
besiremiančios filosofijos fundamentalizmą, nesvarbu, ar jis 
reiškiasi tradicinės metafizikos, ar transcendentinės filosofijos 
formomis; pastaruoju atveju turimi galvoje filosofai nuo Kanto 
iki Husserlio. Atmetimas, aišku, liečia ne pažinimo pakopų, ku- 
rios remiasi neapeinamu pamatu, hierarchiją, o tik nelaikišką 
šios kilmės pobūdį. Heideggeris sulaikina ištakas, kurios mąs- 
tymu iš anksto nenustatoma likimo forma visiškai išlaiko pir- 
minio prado nepriklausomybę. Čia-būties laikiškumas dabar 
yra vien tik save laikinančio būties likimo vainikas. Laikini- 
mas — tai kilmės filosofijos pagrindu suprantamas pirminis pra- 
das. Tą rodo nedialektiška būties prigimtis: šventumas, jei taip 
poetiškai vadinsime būtį, kaip ir metafizikoje yra būtent tiesio- 
giškumas. 

Atvirkščio fundamentalizmo padarinys yra idėjų, kurias 
Heideggeris buvo numatęs antrajai, taip ir neparašytai „Būties 
ir laiko“ daliai, perinterpretavimas. Po „Laiko ir būties“ savi- 
vokos fenomenologinė ontologijos istorijos destrukcija turėjo 
atpalaiduoti surambėjusias tradicijas ir pažadinti amžininkų 
probleminę sąmonę susidomėti į užmarštį nuėjusia antikinės 
ontologijos patirtimi. Ne kitaip, kaip į savo sistemų priešistorę, 
į filosofijos istoriją žiūrėjo Aristotelis arba Hegelis. Po apgrą- 
žos šis iš pradžių propedeutiškai suvoktas uždavinys įgyja tie- 
siog pasaulinę-istorinę reikšmę, nes metafizikos — ir jos fone iš- 
šifruoto minėto poetinio žodžio — istorija pasidaro vienintele 
apčiuopiama pačios būties istorijos terpe. Šiuo aspektu Heideg- 
geris pasigauna Nietzsche's kritiškus metafizikos apmąstymus, 
+ kad įtrauktų jų autorių į metafizikos istoriją, kaip jos dviprasmį 
užbaigėją ir perimtų jo dionisiškojo mesianizmo palikimą. 

Žinoma, Heideggeris nebūtų galėjęs Nietzsche's radikalios 
proto kritikos paversti ontologijos istorijos destrukcija, o jo 

dionisiškojo radikalizmo apokaliptiškai nukreipti į būtį, jei su 
būties istorinimu nebūtų kartu iš pašaknų rauta propozicinė tie- 
sa ir nuvertintas diskursinis mąstymas. Tik dėl tos priežasties 
proto kritika, nepaisant radikalumo, gali kelti įspūdį, jog būties 
istorijos aspektu ji išvengia kiekvienos į save nukreiptos proto 
kritikos paradoksų. Tiesos pavadinimą ji palieka vadinamajam 
tiesos vyksmui, kuris nebeturi nieko bendra su laiko ir erdvės 
ribas transcenduojančia pretenzija galioti. Daugybiškai pasiro- 
dančios sulaikintos kilmės filosofijos tiesos yra iš tikrųjų pro- 
vincialios ir vis dėlto visuotinės; jos veikiau panašios į įsak- 
mius sakralios galios, pasirūpinusios įgyti tiesos aurą, pasireiš- 
kimus. Jau „Būtyje ir laike“ ($ 44) išplėtotos apofantinės tiesos 
sąvokos atžvilgiu E. Tugendhatas įrodo, kaip Heideggeris „tuo, 
kad žodį tiesa padaro pagrindine sąvoka, tiesos problemą tie- 
siog apeina“. Jau čia prasmę atskleidžiantis pasaulio projek- 
tas, kuris (kaip Humboldto) yra įrašytas į kalbinę pasaulio 
vaizdo visybę, arba (kaip Wittgensteino) - į kalbos žaidimo gra- 
matiką, viršija bet kokią kritikos instanciją. Pasaulį atsklei- 
džiančios kalbos švytėjimo intensyvumas hipostazuojamas. Jam 
nebereikia įrodinėti, ar iš tikrųjų pajėgia nušviesti pasaulio esi- 
niją. Heideggeris vadovaujasi mintimi, kad esinys savo būtyje 
gali be pasipriešinimo vienodai atsiverti visiems mėginimams. 
Tačiau jis neįvertina to, kad prie esinio priartintas prasmės su- 
pratimo horizontas nėra pirmesnis už tiesos klausimą, 0 vei- 
kiau yra jam subordinuotas.?! 

Be abejo, keičiantis kalbos taisyklių sistemai keičiasi ir ta 
kalba suformuluotų teiginių galiojimo sąlygos. Bet ar galiojimo 
sąlygos faktiškai yra patenkinamos tokiu mastu, kad teiginiai 
galėtų funkcionuoti, priklauso ne nuo kalbos galios atskleisti 
pasaulį, o nuo pasaulio vidaus praktikos sėkmės, kuriai ta 


" E. Tugendhat, Heideggers Idee von Wahrheit.- O. Pėggeler (Hrsg.), Hei- 
degger, 1969, 296; O. Pėggeler, Der Wahrheitsbegriff bei Husserl und 
Heidegger, Berlin, 1967. 

* Plg. „Ekskursą į C. Castoriadžio veikalą „Įsivaizduojamoji institucija“ 
9-oje šios knygos paskaitoje. 

praktika suteikia galimybę. Rašydamas „Būtį ir laiką“, Heideg- 
geris, žinoma, dar buvo užtektinai fenomenologas, kad atsigintų 
nuo minties, jog jo argumentuota egzistencinė hermeneutika 
esanti atleista nuo bet kokių pagrindimo pretenzijų. Tam kliu- 
dė jau nemažą norminį krūvį turinti būties galėjimo idėja, ku- 
rią jis siejo su egzistenciniu individualios sąžinės aiškinimu 
($ 54-60). 

Net šitą dėl tuščio ir formalaus decizionistiško ryžtingumo 
aiškiai problemišką kontrolės instanciją apgrąža padaro ne- 
veiksmingą. Jau minėtas už propozicinę tiesą pirmesnis nepa- 
slėpties matmuo pereina kaip tik nuo savo egzistencija susirū- 
pinusio individo sąžiningo projekto prie anoniminio, primygti- 
nai reikalaujančio paklusnumo, kontingentiško, konkrečios 
istorijos procesą iš anksto nulemiančio būties likimo. Apgrąžos 
esmę iš tikrųjų sudaro tai, kad Heideggeris laike išskydusios 
kilmės galios metaistorinei instancijai klaidingai suteikia tiesos 
vyksmo atributą. 


V 


Šitam apgrąžos žingsniui taip trūksta pagrįstumo, kad jis 
negali būti įtikinamai paaiškintas remiantis iki šiol aptartais vi- 
diniais motyvais. Spėju, kad Heideggeris galėjo rasti kelią į su- 
laikintą vėlyvojo laikotarpio kilmės filosofiją tik per laikiną sa- 
vęs tapatinimą su nacionalsocialistiniu judėjimu, kuriam dar 
1935 m. pripažino vidinę tiesą ir didybę. 

Ne Heideggerio „Prisipažinimas Adolfo Hitlerio ir nacio- 
nalsocialistinės valstybės šalininku“ (tokiu pavadinimu buvo 
platinama Heideggerio kalba, pasakyta Leipcige 1933 m. lap- 
kričio 11 d. rinkimams skirtame vokiečių mokslininkų mitin- 
ge) provokuoja nuomonę tų vėliau gimusiųjų, kurie negalėjo ži- 
noti, ar panašioje situacijoje jie irgi nebūtų klydę. Vis dėlto 
glumina filosofo neryžtingumas ir nesugebėjimas, žlugus nacio- 
nalsocialistiniam režimui, bent vienu sakiniu pripažinti savo 

klaidą, turėjusią politinių padarinių. Vietoj to Heideggeris puo- 
selėja maksimą, kad ne vykdytojai, o pačios aukos esančios kal- 
tos: „Žinoma - visuomet yra įžūlu, kai žmonės žmonėms nu- 
stato ir priskiria kaltę. Bet jeigu jau ieškoma kaltų ir pagal kal- 
tę sprendžiama, tai ar nėra ir esminio neapdairumo kaltės? 
Tie, kurie jau tada turėjo tokių pranašo gebėjimų, kurie viską 
matė būsiant taip, kaip buvo — toks išmintingas aš nebuvau, - 
kodėl jie laukė bemaž dešimt metų, kad stotų į kovą su ta ne- 
laime? Kodėl 1933 m. tie, kurie manė žiną, kodėl kaip tik tie 
nepasišovė viską ir iš esmės pakreipti į gera??? Išties pribloš- 
kiantis yra elgesys žmogaus, kuris, kai viskas buvo praėję, išda- 
vė sau atleidimo pažymėjimą, pateisindamas savo teisę rinktis 
fašizmą dar ir iš kamerdineriškos menkų universitetinių intrigų 
perspektyvos. Kaip dėl rektoriaus pareigų perėmimo ir paskui 
pasigirdusių nepasitenkinimo balsų Heideggeris kaltę tučtuojau 
suverčia „iš esmės metafizinei mokslo padėčiai“ (cit. veik., 
39), taip savo veiksmus ir pasisakymus jis apskritai atsieja nuo 
savęs, kaip empirinio asmens, ir priskiria juos atsakomybės ne- 
turinčiam likimui. Iš šios perspektyvos jis žvelgė ir į savo pa- 
ties teorinę raidą; taip pat ir vadinamąją apgrąžą suprato ne 
kaip mąstymo pastangų spręsti problemą, tyrimo proceso re- 
zultatą, o kaip objektyvų pačios būties inscenizuoto metafizi- 
kos įveikos įvykį. Perėjimą nuo pamatinės ontologijos prie pa- 
maldaus būties mąstymo iki šiol rekonstravau ne kaip vidinę 
motyvuotą išeitį iš subjektinės filosofijos akligatvio, t. y. ne 
kaip problemos sprendimą; tokiai rekonstrukcijai Heideggeris 
patetiškai prieštarautų. Noriu parodyti, kad šitame proteste glū- 
di ir truputis tiesos. Apgrąža, matyt, iš tikrųjų yra patirties su 
nacionalsocializmu, vadinasi, su istoriniu įvykiu, su kuriuo 


" M. Heideggerio 1945 m. užrašus pirmą kartą (1983 m.) paskelbė jo 
sūnus: Die Selbstbehauptung der deutschen Universitat. Das Rekto- 
rat 1933/34, Frankfurt am Main, 1983, 26. Tos publikacijos proga 
M. Schreiberis laikraštyje „Frankfurter Allgemeine Zeitung“ (1984 m. 
liepos 20 d.) paskelbė straipsnį „Naujos smulkmenos būsimai Heideg- 
gerio biografijai“, kurios buvo išryškėjusios naujausiame Freiburgo is- 
toriko Hugo Otto tyrime. 


177 


Heideggeris tam tikra prasme susidūrė, rezultatas. Tik šis tiesos 
krislas metafiziškai į padanges iškeltoje savivokoje gali paaiš- 
kinti, kas išorišku problemos valdomos teorijos plėtotės požiū- 
riu turėtų likti nesuprantama: kokiu būdu Heideggeris būties 
istoriją galėjo suvokti kaip tiesos vyksmą ir tą istoriją išlaikyti 
atsparią paprastam pasaulio vaizdų istorizmui arba epochi- 
niams pasaulio aiškinimams. Taigi mane domina klausimas, 
kaip fašizmas įsivėlė į pačią Heideggerio teorijos raidą. 
„Būtyje ir laike“ išplėtotą ir paskui ne kartą iki 1933 m. 
aiškintą poziciją Heideggeris jautė esant tiek neproblemišką, 
kad, atėjus į valdžią fašizmui, originaliai pasinaudojo kaip tik 
baigtybėje besireiškiančios būties implikacijomis - subjektinės 
filosofijos žodžiais tariant - ir tai padarė, be abejo, taip, kad žy- 
miai pakeitė egzistencinės analitikos konotacijas ir pirminę 
prasmę. Išlaikydamas pagrindines pamatinės ontologijos sąvo- 
kas, 1933 m. jis suteikė joms naują turinį. Iki tol „būties“ sąvo- 
ką jis nedviprasmiškai vartojo kaip pavadinimą, reiškiantį indi- 
vido egzistenciją iki mirties, o dabar šią „kiekvienu atveju sa- 
vo“ būtį pakeičia kolektyvine „kiekvienu atveju mūsų“ 
lemtingai egzistuojančios tautos būtimi.3* Visos egzistencialijos 
lieka tos pačios ir vis tiek iškart pakeičia savo prasmę — anaip- 
tol ne ekspresyvųjį reikšmės horizontą. Konotacijos, kurių šak- 
nys krikščioniškos, konkrečiai - perimtos iš Kierkegaardo, pa- 
kinta tada grėsusios naujosios pagonybės akivaizdoje.3* Kokia 
nepadori ši semantika, galima įsitikinti paskaičius seniai Žino- 


“Į tai dar studijų metais mano dėmesį atkreipė Oskaras Beckeris. Dė- 
koju Victorui Fariasui už galimybę pasinaudoti jo kol kas neskelbtu 
Heideggerio nacionalrevoliucinio laikotarpio tyrimu. 

* Beje, čia dera paminėti Heideggerio reakciją į leidimą atgaivinti stu- 
dentų katalikų asociaciją. 1934 m. birželio 2 d. laiške studentų reich- 
sfiureriui jis kalba apie „viešą katalikybės pergalę“. Jis įspėja: „Katali- 
kų taktika mums vis dar lieka neaiški. Vieną gražią dieną tai sunkiai 
atsirūgs.“ (G. Schneeberger, Nachlese zu Heidegger, Bern, 1962, 
206.) Apie „Naująją pagonybę“ - „Neues Heidentum“ plg.: W 
Brėcker, Dialektik, Positivismus, Mythologie, Frankfurt am Main, 
1958, 2 ir 3 sk. 

mas citatas. Rinkimų manifeste rektorius Heideggeris 1933 m. 
lapkričio 10 d. Freiburgo studentų laikraštyje rašo: „Vokiečių 
tautą fiureris pašaukė dalyvauti rinkimuose. Tačiau iš tautos 
fiureris nieko neprašo. Priešingai, tautai jis duoda pačią tiesio- 
giškiausią galimybę absoliučiai laisvai pasirinkti: arba — visa 
tauta - nori savo čia-būties, arba jinai jos nenori. Šitie rinkimai 
paprasčiausiai nepalyginami su jokiais iki šiol buvusiais. Jų 
unikalumas - paprastas sprendimo, kurį reikia priimti, didin- 
gumas. ... Galutinis sprendimas siekia kraštutiniausią mūsų tau- 
tos egzistencijos ribą. ... Rinkimai, kuriuos dabar rengia vokie- 
čių tauta, jau tuo, kad jie vyksta, yra - nesvarbu, kaip jie pasi- 
baigs, - tvirčiausias naujos vokiečių nacionalsocialistinės 
valstybės tikrovės liudijimas. Mūsų tautos asmeninės atsakomy- 
bės valia nori, kad kiekviena tauta suvoktų savo sprendimo di- 
dingumą ir tiesą. ... Yra tik viena valstybės visapusiškos egzis- 
tencijos valia. Šitą valią visoje tautoje pažadino ir vieninteliam 
sprendimui sulydė fiureris.“*“* Anksčiau ontologija buvo ontiš- 
kai susijusi su istorine individo egzistencija“, dabar istorinę, 
fiurerio į kolektyvinę valią sulydytos tautos egzistenciją Hei- 
deggeris vadina ta vieta, kurioje turi apsispręsti tikrasis čia-bū- 
ties gebėjimas būti monolitiška. Pirmieji reichstago rinkimai, 


“G. Schneeberger (1962), 145 ir t. 

* Jau „Būtyje ir laike“ ($ 74) pagrindinės istoriškumo sandaros analizę 
Heideggeris nuveda iki tos vietos, kur pasimato, kad individo ir tau- 
tos likimai yra susiję: „Jei likimo lemiama čia-būtis kaip būtis pasau- 
lyje iš esmės egzistuoja su-būtyje su kitais, tai jos vyksmas yra vyks- 
mas-su ir lemia kaip likimas. Taip mes vadiname bendruomenės, tau- 
tos vyksmą“ (384). Aišku, vėliau pradėto vartoti termino „būties 
likimas“ reikšmei nėra visai atsitiktinis dalykas, kad Heideggeris šita- 
me „liaudiškame“ fone įveda sąvoką „likimas“. Tačiau egzistencinė in- 
dividualios čia-būties pirmenybė prieš bendruomenės kolektyvinę, ku- 
rią paskui nacionalrevoliucinis pervertinimas pavers priešingybe, ne- “ 
dviprasmiškai išryškėja iš konteksto. Rūpesčio struktūra išplėtojama į 
„kiekvieną savo“ čia-būtį. „Pasiryžimas saviausiam būties galėjimui“ 
yra individo, kuris pirma turi būti pasiryžęs, kad paskui dar ir „su sa- 
vo karta ir joje“ galėtų patirti „lemtingą likimą“, reikalas. Tas, kas yra 
neryžtingas, negali „turėti likimo“. 

vykę komunistų ir socialdemokratų pripildytų koncentracijos 
stovyklų šešėlyje, įgijo paskutinio apsisprendimo aurą. Tai, kas 
iš tikrųjų išsigimė į tuščią šūksnį, Heideggeris paverčia apsi- 
sprendimu, „Būties ir laiko“ koncepcijos šviesoje įgaunančiu 
tautos naujos autentiškos gyvenimo formos pobūdį. 

Minėtam mokslininkų mitingui, skirtam fiureriui remti, vei- 
kalas „Būtis ir laikas“ vėlgi yra rašytinis pagrindas parengti kal- 
bai, turinčiai išjudinti ir į didvyrišką tiesą pastūmėti nebe indi- 
vidualią egzistenciją, o tautą: „Tauta susigrąžina savo valios eg- 
zistuoti tiesą, nes tiesa yra atsivėrimas to, kas tautai jos 
darbuose ir žinojime teikia saugumą, daro ją šviesią ir stiprią.“ 
Formalus ankstesnio ryžto apibrėžimas, kurį nuo 1927 m. vis 
girdėdavo studentai, dabar sukonkretinamas kviečiant pakilti į 
nacionalinę revoliuciją ir nutraukti ryšius su Vakarų racionaliz- 
mu: „Mes atsisakėme daryti stabu nepagrįstą ir bejėgį mąsty- 
mą. Mes regime jam tarnaujančios filosofijos pabaigą. Todėl ne- 
abejojame, kad aiškus griežtumas ir dalykiškas įsitikinimas, ku- 
riais remiantis atkakliai ir paprastai klausiama apie būties 
esmę, grįžta atgal. Įgimta drąsa spręsti esamybės problemą taip, 
kad arba jos pagrindu augi pats, arba žlungi, yra giliausias tau- 
tinio mokslo motyvas. ... Klausti mums reiškia: neatsiriboti nuo 
netramdomybės siaubo ir tamsos maišaties ... Taigi mes, ku- 
riems ateityje turės būti patikėta saugoti mūsų tautos žinių geis- 
mą, pripažįstame: nacionalsocialistinė revoliucija — tai ne vien 
esamos valstybės valdžios perėmimas, kurį turi įvykdyti kita 
pakankamai pasirengusi partija: šita revoliucija bus visiškas 
mūsų, vokiečių, egzistencijos perversmas.“*? 

Kaip matyti iš 1935 m. vasarą skaitytų paskaitų, per tą 
trumpą laiką, kai buvo rektorius, Heideggeris šitų pasižadėjimų 
laikėsi. Kai pagaliau nusivylė tikruoju nacionalsocialistinio re- 
žimo pobūdžiu, kaip filosofas jis atsidūrė keblioje padėtyje. Ka- 
dangi „čia-būtį“ identifikavo su tautos čia-būtimi, tikrąją būties 
galimybę — su valdžios paėmimu, laisvę — su fiurerio valia, o į 


* G. Schneeberger (1962), 159 ir t. 

būties klausimą buvo įėmęs nacionalsocialistinę revoliuciją su 
visomis darbo, karo ir mokslo tarnybomis, tai tarp jo filosofi- 
jos ir to meto įvykių buvo atsiradusi vidinė, ne taip lengvai pa- 
slepiama sąsaja. Paprastas politinis ir moralinis nacionalsocia- 
lizmo verčių perkainavimas būtų turėjęs paliesti atnaujintos on- 
tologijos pamatus ir sukelti abejonių dėl pačios teorinės 
prielaidos. Ir priešingai, jei nusivylimą nacionalsocializmu bū- 
tų galima iškelti už išorinės atsakingo vertinimo ir veiklos sfe- 
ros ir traktuoti kaip objektyvią, fatališkai atsiskleidžiančią klai- 
dą, tada neturėtų kilti pavojaus atraminių „Būties ir laiko“ po- 
zicijų tęstinumui. Heideggeris savo istorinę patirtį su 
nacionalsocializmu įprasmina tokiu būdu, kuris neleidžia abe- 
joti privilegijuoto filosofo priėjimu prie tiesos elitiškumo. Judė- 
jimo, su kuriuo nuėjo, melagingumą jis interpretuoja ne egzis- 
tencinio pasidavimo das Man sąvokomis, reikalaujančiomis 
subjektyvios atsakomybės, o kaip objektyvų tiesos nepasirody- 
mą. Dėl to, kad ryžtingiausias filosofas nacionalsocialistinio re- 
žimo prigimtį ėmė matyti tik palaipsniui, - dėl šito pernelyg 
lėto pasaulio istorijos knygos skaitymo autoriaus teisės, girdi, 
priklauso pačiam pasaulio vyksmui, ne, pavyzdžiui, konkrečiai, 
o iki ontologijos akių lygmens pakylėtai istorijai. Taip pasaulio 
šviesą išvydo būties istorijos samprata. 

Šiuo požiūriu Heideggerio pasidavimo fašizmui klaida įgyja 
metafizikos istorijos reikšmę.?* Dar 1935 m. Heideggeris na- 


" Į šį atsparos tašką, kuris aptinkamas jau straipsnyje „Apie tiesos esmę“, 
mano dėmesį atkreipė Williamas Richardsonas. Septintoje šio straipsnio 
pastraipoje kalbama apie „ne-tiesą, kaip paklydimą“. Paklydimas, kaip 
ir tiesa, priklauso čia-būties sąrangai: „Paklydimas yra klaidos atviroji 
vieta ir pagrindas. Klaida yra ne paskiras paklydimas, bet visų paklydi- 
mo būdų susipainiojusios painiavos istorijos karalystė“ (M. Heidegger, 
Vom Wesen der Wahrheit, Frankfurt am Main, 1949, 22. - RR, 307). . 
Daugiau, žinoma, nei atsparos taško šita paklydimo, kaip objektyvios 
išsklaidos, samprata neduoda, nes paklydimo ir tiesos santykis yra toks 
pat, kaip ir esinio apskritai išslaptinimas ir įslaptinimas (ibid., 23. - 
RR, 308). Man atrodo, kad pirmą kartą 1943 m. paskelbtas tekstas, 
kuris parengtas pagal „daug kartų patikrintą“ 1930 m. paskaitos tekstą, 
nesuteikia galimybės jį interpretuoti vėlyvosios filosofijos požiūriu. 

cionalsocialistinio judėjimo „vidinę tiesą ir didybę“ regėjo „glo- 
balumo determinuotos technikos susitikime su šiuolaikiniu 
žmogumi“*. Tada Heideggeris dar tebetikėjo, kad nacionalso- 
cialistinė revoliucija privers technikos potencialą tarnauti nau- 
jos vokiečių čia-būties projektui. Tik paskui, nagrinėdamas 
Nietzsche's galios teoriją, technikos ontologijos istorijos sąvoką 
Heideggeris ima traktuoti kaip „karkasą“. Nuo to laiko fašizmą 
jis savo ruožtu galėjo laikyti simptomu ir kartu su amerikoniz- 
mu bei komunizmu įtraukti į sistemą, kaip technikos metafizi- 
nio viešpatavimo išraišką. Tik įvykus šiam posūkiui, fašizmas, 
kaip ir Nietzsche's filosofija, objektyviai priskiriamas dvilypei 
metafizikos įveikimo fazei.“ Po tokio peraiškinimo būties at- 
skleidimo funkciją praranda taip pat ir abiejų — egzistencialisti- 
nės ir nacionalrevoliucinės — versijų čia-būties saviraiškos akty- 
vizmas bei decizionizmas; tik dabar saviraiškos patosas tampa 
pagrindiniu modernybę valdančio subjektyvumo bruožu. Vėly- 
vojoje filosofijoje jo vietą užima leidimo būti ir priklausomumo 
patosas. 

Istorinė Heideggerio pažiūrų apgrąžos motyvacijos analizė 
patvirtina tuos rezultatus, kuriuos pasiekėme rekonstruodami 
vidinę teorijos raidą. Nors jis ir skelbia gryną subjektinės filo- 
sofijos mąstymo modelių apgrąžą, vis tiek lieka susijęs su sub- 
jektinės filosofijos problematika. 


* M. Heidegger, Einfūhrung in die Metaphysik, Tūbingen, 1953, 152. 
* Išsamiau apie tai žr.: R. Schūrmann, Political Thinking in Heideg- 
ger.- Social Research, XLV, 1978, 191. 


VII. ANAPUS SULAIKINTOS KILMĖS FILOSOFIJOS: 
DERRIDA FONOCENTRIZMO KRITIKA 


Heideggeris pokario Prancūzijoje buvo suvokiamas pirmiau- 
sia kaip „Laiško apie humanizmą“ autorius, o Derrida teisėtai 
skelbiasi perimąs autentiško mokinio, kritiškai įsisavinančio ir 
vaisingai plėtojančio mokytojo teoriją, vaidmenį. Neblogai jaus- 
damas istorinės situacijos akimirkos palankumą, 1968 m. gegu- 
žį, kai maištas buvo pasiekęs viršūnę, Derrida praneša apie savo 
užmojį.! Jis, kaip ir Heideggeris, į savo akiratį įtraukia „Vaka- 
rų visumą“ ir ją priešpriešina savo „kitam“, pranešančiam apie 
save „radikaliais sukrėtimais“ — ekonominiu ir politiniu požiū- 
riais, t. y. pirmiausia naujos padėties tarp Europos ir Trečiojo 
pasaulio susidarymu, metafizine prasme — antropocentristinio 
mąstymo pabaiga. Žmogus, kaip į mirtį nukreipta būtis, visuo- 
met gyveno savo natūralios baigties akivaizdoje. Tačiau dabar 
dėmesio centre atsiduria jo humanistinės savivokos pabaiga: ni- 
hilizmui neturint tėvynės, aklai klaidžioja ne žmogus, o jo es- 
mė. Ir toji pabaiga turi atsiskleisti kaip tik Heideggerio inici- 
juotame mąstyme. Heideggeris parengia baigtį epochos, kuri is- 


"J. Derrida, Fines Hominis. - Randgange der Philosophie, Frankfurt 
am Main, 1976, 88 ir tt. 

torine-ontine prasme galbūt niekuomet nesibaigs. Jau girdėta 
melodija apie metafizikos savęs įveiką duoda toną ir Derrida 
užmojui; destrukcija pervardijama dekonstrukcija: „Nemato- 
mais, visuomet pavojingais judesiais, kurie vis gresia sudužti at- 
sitrenkę į tai, ką jie nori dekonstruoti, kritinės sąvokos turi bū- 
ti nukreiptos į atsargų ir skrupulingą diskursą ..., turi būti itin 
kruopščiai pažymėtas jų priklausymas tai mašinai, kuriai pade- 
dant jos gali būti išardytos. Kartu yra svarbu rasti tą spragą, per 
kurią jau matyti, nors dar neįmanoma įvardyti, tai, kas bus (mū- 
sų epochai) pasibaigus.“3 Tuo tarpu nieko nauja. 

Suprantama, kad Derrida irgi atitolsta nuo Heideggerio vė- 
lyvosios filosofijos, ir pirmiausia - nuo jo metaforikos. Jis kra- 
tosi regresyviai menkinančios „artumo, paprasto ir tiesioginio 
buvimo, kuris su būties artumu susieja kaimynystės, pastogės, 
namo, tarnybos, saugojimo, balso ir girdos vertes, metafori- 
kos“*. Heideggeris savo būties istorijos fatalizmą išdabina 
Schulze's-Naumburgo stiliaus sentimentaliais ir jaukiais ikiin- 
dustrinio valstiečių kontrapasaulio vaizdais*, o Derrida veikia 
veikiau partizaninės kovos niokojamame pasaulyje: taip pat jis 
norėtų nugriauti būties namus ir po atviru dangumi „šokti toje 
nuožmioje šventėje, apie kurią kalba 'moralės genealogija*““. 
Pažiūrėsime, ar tenoru užtraukus melodiją pasikeičia ir būties 
istorijos samprata, ar ta pati idėja Derrida rankose tik nusidažo 
kita spalva. 

Heideggeris kilmės filosofijos sulaikinimą išperka istorijos 
sudinaminta, bet šaknų netekusia tiesos sąvoka. Jei istorinėmis 
savo meto aktualijomis kas nors taip susižavi kaip Heideggeris 
ir vis dėlto, remdamasis net būties rango sąvokomis, išdidžiai 
žingsniuoja toliau, išvirkščio fundamentalizmo tiesos pretenzija 


2J. Derrida, Grammatologie, Frankfurt am Main, 1974, 28. 

*J. Derrida (1974), 28 ir t. 

*J. Derrida (1976), 115. 

*P. Bourdieu, Die politische Ontologie M. Heideggers, Frankfurt am 
Main, 1976, 17 ir tt. 

*J. Derrida (1976), 123. 

sustingsta pranašiškame judesyje. Mažų mažiausiai lieka neaiš- 
ku, kaip, esant nevaldomai judriam tiesos vyksmui, galėtų būti 
užfiksuotas laiką bei erdvę transcenduojantis tiesos pretenzijos 
norminis branduolys. Nietzsche, vartodamas dionisiškumo są- 
voką, vis dėlto nurodė esmingų patirčių kompleksą; taip pat ir 
egzistencialistas Heideggeris dar galėjo orientuotis į norminį 
autentiškos čia-būties turinį. Tačiau neatmenamos būties malo- 
nė neturi jokios struktūros; šventojo sąvoka galiausiai yra nema- 
žiau miglota nei gyvenimo sąvoka. Skirtumai, su kuriais siejame 
galiojimo prasmę, neturi pagrindo būti patikrinti neįmanomo li- 
kimo būtyje. Atramos taškų besiūlo tik religinės konotacijos, ta- 
čiau jas tuoj pat paneigia ontoteologinės liekanos. 

Ir Derrida šią situaciją suvokia kaip nepatenkinamą; išeitis, 
jo nuomone, galėtų būti struktūralizmas. Heideggeriui būties 
istorijos tarpininkė buvo kalba; kalbinių pasaulėvaizdžių gra- 
matika atitinkamai tvarko ikiontologinį būties supratimą. Hei- 
deggeris, aišku, pasitenkina tuo, kad kalbą apibūdina kaip vi- 
suotinius būties namus; nors kalbai suteikia privilegijuotą padė- 
tį, bet sistemiškai jos niekuoniet netyrė. To imasi Derrida. 
Saussure'o struktūralizmo sukurta šio mokslo atmosfera paaki- 
na jį kalbotyrą panaudoti ir metafizikos kritikai. Dabar jis žen- 
gia ir metodinį žingsnį - nuo sąmonės filosofijos prie kalbos fi- 
losofijos — ir atranda tyrimų sritį, gramatologiją, kurios Hei- 
deggeris būties istorijos lygmenyje jau nebegalėjo turėti. Tačiau 
dėl priežasčių, apie kurias dar kalbėsime, Derrida nepasitelkia 
anglosaksų kraštuose atliktų kasdienės šnekamosios kalbos ty- 
rimo rezultatų; jis neanalizuoja kalbos gramatikos arba jos var- 
tojimo logikos. Nesigilindamas į struktūralistinę fonetiką, jis 
mėgina atskleisti gramatologijos, t. y. rašto mokslo, pagrindus. 
Iš Littrė jis cituoja gramatologijos, „mokslo apie raides, abėcė- 
lę, skiemenis, skaitymą ir rašymą“, įvadą; specialiu tokio pobū- 
džio tyrimu jis laiko I.J. Gelbo knygą." 


"I. J. Gelb, Von der Keilschrift zum Alphabet. Grundlagen einer 
Schriftwissenschaft, Stuttgart, 1958. 

Gramatologija atrodė esanti tinkama būti moksliniu pamatu 
metafizikos kritikai, kadangi ji taiko tiesiai į fonetikos, kitaip 
sakant, į žodžių garsinę sandarą atvaizduojančio rašto šaknis; šis 
raštas ne tik apima tą patį plotą, bet ir yra vienodos kilmės su 
metafiziniu mąstymu. Derrida įsitikinęs, „kad fonetinis raštas, 
tas didžiosios Vakarų metafizikos, mokslo, technikos ir ekono- 
mikos avantiūros branduolys, yra ribotas laike“ - ir mūsų lai- 
kais prieina prie savo ribų.š Ankstyvasis Derrida tikisi realizuo- 
ti metafizikos mėginimą įveikti save gramatologinio tyrimo, nu- 
sigaunančio į ankstesnius nei fonetinis raštas laikus, forma. Toks 
tyrimas kelia klausimą, kas buvo anksčiau už bet kokį raštą, ku- 
ris, kaip gryna kalbos garsų fiksacija, lieka fonetikos dalyku. 
Gramatologija turi paaiškinti, kodėl kalbos esmę reikia suprasti 
rašto, o ne šnekos modelio pagrindu. „Racionalumas - šios są- 
vokos galbūt reikėtų atsisakyti dėl priežasties, kuri išryškės šio 
sakinio pabaigoje, - taigi racionalumas, kuris aprėpia ir tvarko 
taip smarkiai išplėtotą ir suradikalintą raštą, yra kilęs jau nebe 
iš logo. Jis veikiau prasideda visų reikšmių, kurių šaknys glūdi 
logo reikšmėje, griovimu ir, jei nesakysime daužymu, tai vis 
dėlto de-sedimentacija, destrukcija. Ypač tai tinka (sąvokai) 
tiesa. Visi metafiziniai tiesos apibrėžimai, net ir tie, kuriuos 
mums primena Heideggeris ir kurie peržengia onto-teologijos 
ribas, yra neatskiriami nuo logo instancijos.“? Kadangi logas, 
kaip matysime, nuolat esti gyvame žodyje, Derrida yra pasišovęs 
įžvelgti Vakarų logocentrizmą fonocentrizmo pavidalu. 

Norint suprasti šį netikėtą Derrida posūkį į gramatologiją, 
būtų naudinga prisiminti metaforą apie gamtos arba pasaulio 
knygą, metaforą, nukreipiančią mūsų akis į sunkiai skaitomą, 
bet vargais negalais iššifruojamą Dievo rankraštį. Derrida ci- 
tuoja vieną Jasperso mintį: „Pasaulis yra kito, niekuomet visiš- 
kai neperskaitomo pasaulio rankraštis; vien tik egzistencija jį 
iššifruoja.“ Ne apie vieną knygą kalbama tik todėl, kad yra din“ 


*J. Derrida (1974), 23. 
"J. Derrida (1974), 23 ir t. 

gę5 pirminis tekstas. Iš šio įvaizdžio Derrida pašalina bet kokią 
optimizmo gaidelę tuo, kad kafkiškai suradikalina mintį apie 
pradingusią knygą. Tokios Dievo ranka rašytos knygos niekados 
nebuvo: visuomet buvo tik pėdsakų, o ir tie yra užnešti apnašo- 
mis. Tokia suvoktis lemia modernybės savimonę, bent nuo 
XIX a.: „Tai reiškia ne vien tai, jog yra prarastas teologinis įsi- 
tikinimas, pagal kurį kiekvienas knygos puslapis savaime terpė- 
si į nepalyginamą tiesos tekstą ... (prarastas) genealogijos rinki- 
nys, proto knyga, begalinis rankraštis, kurį skaitytų Dievas, ku- 
ris daugiau ar mažiau pasitikėdamas būtų mums paskolinęs 
savo plunksną. Tokio pasitikėjimo praradimas, Dievo, t. y. pir- 
miausia žydų Dievo (kuris retsykiais pats rašė) Rašto nebuvi- 
mas neaiškiu būdu apibrėžia ne tik kažką panašaus į moderny- 
bę. Kaip Dievo ženklo nebuvimas, kaip bausmė per šitą žen- 
klą, (tas pasitikėjimas) determinuoja visą estetiką ir šiuolaikinę 
kritiką.“!? Modernybė ieško pėdsakų tokio rašto, kuris, ne taip 
kaip gamtos knyga ar Šventasis Raštas, nebenurodo prasminio 
ryšio visuotinumo perspektyvos. 

Katastrofiškose tradicijos sąsajose rašto ženklų substratas 
yra vienintelis sunykimui atsispiriantis daiktas. Žodžiui, kuris 
pradingsta minkštoje balso terpėje, rašytinis tekstas garantuoja 
ilgalaikiškumą; norėdami interpretuoti, pirma turime iššifruoti 
tekstą. Neretai tekstas būna taip apgadintas ir toks fragmentiš- 
kas, kad paskesnių kartų interpretuotojams jo turinys lieka vi- 
siškai neprieinamas. Tačiau ir nesuprantamas tekstas išsaugo 
ženklus: materija išgyvena kaip pradingusios dvasios ženklas. 

Akivaizdu, kad Derrida, sekdamas Levinu, pasijaučia įkvėp- 
tas tos žydų tradicijos sampratos, kuri paskui kaip krikščioniš- 
ka atitrūksta nuo knygos idėjos ir kaip tik todėl lieka labiau 
priklausoma nuo rašto mokovų. Į metafizikos kritiką linkusio 
rašto mokslo programa yra paimta iš religinių šaltinių. Tačiau 
Derrida nenusiteikęs mąstyti teologiškai; kaip heidegerininkas, 


0 J. Derrida, Die Schrift und die Differenz, Frankfurt am Main, 1972, 
21 ir t. 

jis atmeta mintį apie kokį nors aukščiausią esinį. Derrida, pa- 
našiai kaip Heideggeris, modernybės padėtį laiko esant nulem- 
tą netekties reiškinių, kurių neįmanoma suprasti nei remiantis 
proto istorija, nei Dievo apreiškimu. Kaip jis teigia savo pro- 
graminio straipsnio „Raštas ir skirtis“ pradžioje, neketinąs kur- 
ti teologijos, taip pat ir negatyviosios. Tačiau lygiai taip pat ne- 
norįs tam, kas nepasiduoda užčiuopiama, leisti paradoksiškoje 
būties istorijoje kaip kokiam fluidui slysti pro pirštus. 

Taip pat ir dėl tos priežasties rašto terpė iškyla kaip mode- 
lis, turintis iš tiesos vyksmo, anos nuo esinijos apskritai ir nuo 
aukščiausio esinio besiskiriančios būties, atimti aurą ir tam tik- 
rą žaismingą konsistenciją. Derrida čia turi galvoje net ne „soli- 
dų to, kas parašyta, tęstinumą“, o pirmiausia tą aplinkybę, kad 
rašytinė forma atitinkamą tekstą išskiria iš atsiradimo konteks- 
to. Tą, kas pasakyta, raštas daro nepriklausomą nuo autoriaus 
dvasios ir nuo adresato gyvasties, taip pat ir nuo aptariamų ob- 
jektų buvimo. Visų gyvų kontekstų atžvilgiu rašto terpė sutei- 
kia tekstui akmens autonomiją. Ji panaikina konkrečias sąsajas 
su pavieniais subjektais ir atitinkamomis situacijomis, išlaiky- 
dama tekstui perskaitymo vienodumą. Raštas garantuoja, kad 
tekstas galėtų būti neribotai skaitomas visuose kintančiuose 
kontekstuose. Labiausiai Derrida žavi absoliutaus perskaitymo 
įsivaizdavimas: net ir tada, kai nėra nė vieno įmanomo adresa- 
to, išmirus visoms protingoms būtybėms, raštas, didvyriškai lai- 
kydamasis neutralumo, suteikia pakartotinio perskaitymo gali- 
mybę viskam, kas transcenduojama mūsų pasaulyje. Kadangi 
raštas numarina gyvąsias ištariamų žodžių sąsajas, savo seman- 
tinį turinį jis žada išgelbėti net ir tuo atveju, jei visi, galintys 
kalbėti ir girdėti, patirtų holokaustą!': „Kiekviena grafema iš 
esmės yra testamentiška.“! 

"Suprantama, ši mintis varijuoja tik gyvosios kalbos priklau- 
somybės nuo jos save patenkinančių struktūrų motyvą. Suteik- 


"J. Derrida. Signatur, Ereignis, Kontext. - J. Derrida, 1976, 124 ir tt., 
ypač p. 133 ir 141. 
2J. Derrida (1974), 120. 

damas gramatologijai, rašto mokslui, gramatikos kaip kalboty- 
ros statusą, Derrida siekia dar labiau pabrėžti pagrindinę struk- 
tūralizmo nuostatą. Heideggeris neturėjo save pačią stabilizuo- 
jančios kalbos terpės sampratos, todėl veikale „Būtis ir laikas“ 
buvo priverstas pasaulio sąrangą ir išlaikymą aiškinti pirmiau- 
sia pasaulį atmetančia ir save pačią grindžiančia čia-būtimi, t. 
y. transcendentalinės subjektyvybės kuriamosios veiklos ekviva- 
lentu. Derrida tokio aplinkkelio per „būtį ir laiką“ išvengia. 
Jausdamas struktūralizmo užnugarį, jis gali patraukti tiesiu ke- 
liu nuo Husserlio ankstyvosios sąmonės filosofijos prie Hei- 
deggerio vėlyvosios kalbos filosofijos. Norėčiau patikrinti, ar 
gramatologiškai atribotos būties istorijos variantas išsisuka nuo 
priekaišto, kurį Heideggeris darė Nietzsche'i ir kuris tinka pa- 
čiam Heideggeriui: „kad triuškinimas, kurį pradėjo Nietzsche, 
yra dogmatiškas ir, kaip visos (grynosios) apgrąžos, lieka užda- 
rytas metafizikos pastate, kurį kaip tik norėta sugriauti“"*. Už- 
bėgdamas už akių savo paties tezei, teigiu, kad ir Derrida neiš- 
sisuka iš subjektinės filosofijos paradigmos prievartos. Jo mėgi- 
nimas pranokti Heideggerį neišvengia aporinės tiesos vyksmo 
struktūros, iš kurios išimtas bet kokio tiesos galiojimo bran- 
duolys. Derrida pranoksta Heideggerio atvirkščią fundamenta- 
lizmą, tačiau lieka jo įtakoje. Rezultatas yra tas, kad bėgimas 
nuo sulaikintos kilmės filosofijos įgauna aiškesnių bruožų. Pri- 
mindamas žydų mistikos mesianizmą ir aną apleistą, bet pui- 
kiai aprašytą vietą, kurią kadaise turėjo Senojo Testamento Die- 
vas, Derrida vienodai apsisaugo ir nuo politinio-moralinio nie- 
jautrumo, ir nuo estetinio Hėlderlinu papildyto naujosios 
pagonybės neskoningumo. 


SJ. Derida (1974), 37. 

II 


Tekstas, pagal kurį žingsnis po žingsnio galima patikrinti Der- 
rida mėginimą išsiveržti iš subjektinės filosofijos, yra tais pačiais 
1967 m. kaip ir „Gramatologija“ pasirodžiusi Husserlio reikš- 
mės teorijos kritika.“ Strateginiu sąmonės filosofijos dekonstruk- 
cijos požiūriu Derrida vargu ar būtų galėjęs pasirinkti tinkamesnį 
objektą už Husserlio veikalo „Loginiai tyrimai“ antrojo tomo 
skyrių „Raiška ir reikšmė“". Čia Husserlis energingai gina gry- 
nosios sąmonės sferą nuo kalbos tarpinės komunikacijos karalys- 
tės; čia jis, norėdamas reikšmę apvalyti nuo empirinių kalbinės 
raiškos, be kurios negalime pagauti reikšmės, priemaišų, ją pa- 
brėžtinai priskiria idealios esamybės ir inteligibilumo sričiai. 

Kaip žinome, Husserlis skiria kalbinę reikšmę turintį žen- 
klą nuo gryno požymio. Fosilijų kaulai rodo prieštvaninių gyvū- 
nų egzistenciją, vėliavos arba ženkliukai žymi tautinę nešiotojo 
priklausomybę, o nosinės mazgas primena dar neatliktą darbą. 
Visais šiais atvejais signalas sąmonėje sukuria tam tikrą situaci- 
ją. Čia nesvarbu, ar požymį su nurodomos situacijos egzistavi- 
mu sieja priežastiniai, loginiai, ikoniniai ar grynai konvenciniai 
saitai; jis funkcionuoja kaip ženklas, kaip nosinės mazgas, jei 
ženklo suvokimas dėl veiksmingos psichinės asociacijos sukelia 
nesamos situacijos vaizdinį. Kitokiu būdu savo reikšmę (arba 
objektą, su kuriuo ji susijusi) reprezentuoja kalbinė raiška - jei- 
gu ji atlieka referencinę funkciją. Kalbinė raiška - kitaip negu 
signalas - reikšmę turi idealaus ryšio, o ne asociacijos pagrin- 
du. Įdomu, kad mimiką ir gestus Husserlis priskiria požy- 
miams, nes spontaniškose kūno ekspresijose neįžvelgia valios 


"J. Derrida, Die Stimme und das Phinomen, Frankfurt am Main, 
1979; plg. ir šiai temai artimą str.: La Forme et Ie voulour-dire. Note 
sur la phenomenologie du langage.- Rev. int. philos., LXXXI 
(1967). Straipsnis įėjo į leidinį anglų kalba: Speech and Phenomenon, 
Evanston, 1973. 

5 E. Husserl, Logische Untersuchungen, II, 1. Tūbingen, 1913/1980, 23 
ir tt. 

arba komunikacijos tikslo, kitaip sakant, kalbėtojo intencijos. 
Reikšmę mimika ir gestai įgauna, žinoma, tada, kai pakeičia 
kalbinę raišką. Pastarąją nuo požymių skiria tai, kad kalbinė 
raiška turi struktūrą: „Raiška turi ne tik savo reikšmę - raiška 
yra susijusi ir su kokiais nors objektais.“!* Kitais žodžiais ta- 
riant: raiška visuomet gali būti išplėtota į sakinį, kuris to, kas 
pasakyta, turinį susieja su kuo nors, apie ką kas nors sakoma. O 
požymis neturi tos perskyros, t. y. sąsajos su objektu, ir priskir- 
to turinio, vadinasi, neturi ir tos nepriklausomybės nuo situaci- 
jos, kuri sudaro savitą kalbinės raiškos bruožą. 

Husserlio - kaip ir Saussure'o — reikšmės teorija grindžiama 
semiotika, o ne semantika. Semiotinio skirtumo tarp ženklų ti- 
pų (požymis vs raiška) jis neišplečia į gramatinį signalinės ir 
propoziciškai diferencijuotos kalbos skyrimą.! Taip pat ir Der- 
rida apriboja savo kritiką semiotinių dalykų apmąstymais. Toji 
kritika pirmiausia nukreipta į būdą, kuriuo Husserlis pasinau- 
doja skirdamas dvi sąvokas, ženklą ir požymį, - kad komunika- 
ciškai vartojamas raiškas strictu sensu nuvertintų kalbinių raiš- 
kų atžvilgiu. Husserlis formuluoja tezę apie tai, kad kalbinės 
raiškos, kurios foro interno reiškiasi tarsi grynos, tarsi „vienišas 
sielos gyvenimas“, papildomai turi perimti požymio funkciją, 
kai tik joms prireikia tarnauti pragmatiniam komunikacijos 
tikslui ir pereiti į išorinę šnekos sferą. Žodinio bendravimo 
raiškos yra „susipynusios“ su požymiais. Taip pat ir analitinėje 
filosofijoje įprasta nekreipti dėmesio į pasisakymuose vartoja- 
mų raiškų pragmatinius aspektus ir paisyti vien sakinių bei jų 
elementų semantinės struktūros. Šitą koncepcinį pjūvį galima 
ryškiau atskleisti pasitelkus perėjimo nuo intersubjektinės šne- 
kos prie vidinio monologo pavyzdį: semantinis požiūris pasi- 
tenkina kaip tik tais aspektais, kurie yra esminiai monologi- 


“E. Husserl (1913), 46. 

"E. Tugendhat, Vorlesungen zur Einfūhrung in die sprachanalytische 
Philosophie, Frankfurt am Main, 1976, 212 ir tt.; J. Habermas, The- 
orie des kommunikativen Handelns, Frankfurt am Main, 1981, II, 15 
tr tt. 

niam kalbinių raiškų vartojimui. Tai, kad pasirinkta analitinė 
formaliosios semantikos plotmė, nebūtinai pagrindžia minėtąją 
semantika paremtą poziciją, kuri atmeta vidinę semantiškai 
apibūdinamos kalbos sąsają su šneka, tarsi kalbos pragmatinės 
funkcijos būtų išorinės. Kaip fenomenologas, Husserlis yra bū- 
tent šitos pozicijos atstovas; suprantama, laikydamasis sąmonės 
filosofijos prielaidų, jis neturi kito pasirinkimo.!ė 

Perėjimas nuo transcendentalinio Aš prie monadologijos 
verčia Husserlį komunikacijos procese atsirandančius intersub- 
jektinius santykius rekonstruoti remiantis pavienės į intencinius 
objektus nukreiptos sąmonės perspektyva. Bendravimo proce- 
sas suskyla į dvi dalis: į kalbėtojo, kuris taria garsus ir su jais 
sieja prasminius aktus, „pasiskelbimą“, ir klausytojo, kuriam iš- 
girsti garsai žymi „pranešamus“ psichinius išgyvenimus, „pasi- 
skelbimo priėmimą“: „Tai, kas pirmų pirmiausia daro galimą 
dvasinį bendravimą, o kalbėjimą - kalba, glūdi šitoje kalbos 
psichika perteikiamoje bendraujančių asmenų, tarp savęs susi- 
jusių fizinių ir psichinių išgyvenimų koreliacijoje.“ P Kadangi 
subjektai stovi vienas priešais kitą akis į akį ir, kaip objektai, 
save suvokia išoriškai, tai jų tarpusavio komunikacija apibūdin- 
tina kaip išgyvenimo turinių signalizavimo modelis, t. y. eks- 
presiškai. Perteikiantieji ženklai funkcionuoja kaip aktų, ku- 
riuos kalbėtojas patiria savo dvasiniame gyvenime, požymiai: 
„Žvilgtelėjęs į tas sąsajas, iškart pamatai, kad visos raiškos gy- 
vojoje bendravimo kalboje atlieka požymių funkciją. Klausyto- 
jui tie požymiai yra kalbančiojo minčių, t. y. prasmę turinčių 
psichinių išgyvenimų, ženklai.“?0 

Kadangi Husserlis įprasminimo aktus atliekančią subjekty- 
vybę susikalbėjimo prasmės siekiančios intersubjektyvybės at- 
žvilgiu laiko pirmine, subjektų tarpusavio bendravimo procesą 


* Beje, taip traktuojant matyti, kad ir kalbos analizės būdu nušviečia- 
mas semanticizmas dar tebėra priklausomas nuo sąmonės filosofijos 
prielaidų. 

PE. Husserl (1913), 33. 

"E. Husserl (1913), 33. 

reikia įsivaizduoti kaip išgyvenimo signalų perdavimo ir iššif- 
ravimo modelį. Remdamasis raiškos ir požymio sąvokomis, 
ženklų vartojimą komunikacijoje jis apibūdina kaip procesą, 
kuriame ženklai perima kalbėtojo dvasinių aktų išorinio požy- 
mio funkciją. Jei kalbinės raiškos susijungia su požymiais pas- 
kui, t. y. tik komunikacijos procese, tai raiškos pačios savaime 
turi būti priskirtos individo dvasinio gyvenimo sferai; tik per- 
žengusios vidujybės sferos ribą, jos įgyja požymio apibrėžtį. Ta- 
čiau dėl to fizinis ženklo substratas kalbinės reikšmės atžvilgiu 
yra nuvertinamas ir perkeliamas į virtualią būseną: jo egzisten- 
cija tarsi nubraukiama. Visa, kas išoriška, priskiriama požy- 
miui. Neturėdama komunikacinės funkcijos, materialumo nete- 
kusi raiška sublimuojama į gryną reikšmę, pasidaro nebe visai 
aišku, kodėl reikšmės apskritai dar turi būti perteikiamos žo- 
džių ir sakinių ženklais. Vidinio monologo atveju tik pačiam su 
savimi bendraujančiam subjektui atkrenta būtinybė pranešti 
kam nors apie savo dvasinius išgyvenimus: „Ar turime sakyti, 
kad individas, kuris yra vienas, kalbasi pats su savimi, kad ir 
jam žodžiai yra ženklai, t. y. savo paties psichinių išgyvenimų 
požymiai? Nemanau, kad reikėtų laikytis tokios nuomonės.'?! 
Vidiniame monologe reikšmės ženklo substratas išsisklaido pa- 
sidarydamas „abejingas sau“. Čia, atrodo, „raiška nukreipia dė- 
mesį nuo savęs į prasmę. Tačiau šita nuoroda nėra žymėjimas 
mūsų aiškinama prasme ... Tai, kas mums atlieka požymio (žy- 
mens) funkciją, turime suvokti kaip esamą dalyką. Ta mintis 
tinka taip pat raiškoms kalbinėje komunikacijoje, bet ne tais at- 
vejais, kai subjektas yra vienas ... Mūsų vaizduotėje iškyla gyvo- 
sios arba rašytinės kalbos žodžio ženklas, o iš tikrųjų jo visai 
nėra“, 

Sudvasinto ženklo virtualizacija, kuriai galimybę atveria sub- 
jektinė filosofija, turi vieną svarbią implikaciją. Husserlis jau- 
čiasi spiriamas reikšmės tapatybę grįsti kuo nors kitu, ne žen- 


*ZE. Husserl (1913), 35. 
ZE. Husserl (1913), 36. 

klų vartojimo taisyklėmis; šita vėliau Wittgensteino išplėtota 
koncepcija reikalautų kaip tik vidinės sąsajos tarp reikšmės ta- 
patybės ir intersubjektinio reikšmės taisyklių galiojimo. Husser- 
lis irgi lygina ženklus, kuriuos vartojame matematinėse opera- 
cijose, su figūromis, stumdomomis pagal šachmatų taisykles. Ta- 
čiau, priešingai negu Wittgensteinas, jis turi postuluoti reikšmių 
pirmenybę; tik žinodami šitas pirmines reikšmes, galime susi- 
gaudyti, kaip elgtis su šachmatų figūromis: „Tad ir aritmetikos 
ženklai, be savo pirminių reikšmių, turi, jei galima taip pasaky- 
ti, savo žaidimo reikšmę ... Jeigu į aritmetikos ženklus žiūrėsi- 
me kaip į grynus žaidimo žetonus šitų taisyklių prasme, tai 
spręsdami matematinių žaidimų uždavinius mes gauname gau- 
sybę skaitmeninių ženklų arba skaitmeninių formulių, kurių in- 
terpretacija pirminių ir iš tikro aritmetinių reikšmių prasme yra 
kartu ir atitinkamų aritmetikos uždavinių sprendimas.“3 
Raiškos reikšmę pagrindžia aktų reikšmės intencija ir 
vaizdingas šitos intencijos įvykdymas — žinoma, ne psichologi- 
ne, o transcendentalinio pagrindimo prasme. Reikšmės turi- 
nys yra tam tikra ideali [būtis] savaime, kurią Husserlis norė- 
tų kildinti iš intencinės reikšmę teikiančio akto esmės, galiau- 
siai iš atitinkamos idealios reikšmę realizuojančios akto 
žiūros. Tačiau nėra būtinos sąsajos „tarp idealių vienetų, ku- 
rie faktiškai atlieka reikšmių funkciją, ir ženklų, su kuriais jos 
yra susijusios, t. y. per kuriuos jos realizuojasi žmogaus dvasi- 
niame gyvenime“““. Šitas reikšmės platonizmas, kuris Husserlį 
sieja su Frege, duoda galų gale galimybę įžvelgti skirtumą 
tarp reikšmių „pačių savaime“ ir tik „išreikštų“ reikšmių, pri- 
menančių Popperio nurodomą ekvivalentišką skirtumą tarp 
trečiojo ir antrojo pasaulio. Vidiniame monologe kaip „žen- 
klo iliuzija“ iškylanti raiška padeda pažintiniu būdu įsisavinti 
idealias reikšmes, kurias galima įgyti tik tokias, kaip jas iš- 
reiškia pažįstantysis subjektas: „Kiekvienas naujos sąvokos 


3E. Husserl (1913), 69, 
* E. Husserl (1913), 104, 

kūrimo atvejis mus moko, kaip realizuojasi reikšmė, kuri 
anksčiau niekados nebuvo realizuota.“3 

Nuosekliai pateikiau Husserlio reikšmės teoriją, norėdamas 
tiksliai parodyti tą vietą, nuo kurios ją pradeda kritikuoti Der- 
rida. Atmesdamas reikšmės platoninimą ir jos kalbinio ženklo 
kūniškumą naikinantį interiorizavimą, Derrida siekia pabrėžti, 
kaip neatskiriamai inteligibilumas yra susijęs su savo raiškos 
ženklo substratu, ir net reikšmės atžvilgiu išryškinti transcen- 
dentinę ženklo pirmenybę. Įdomu tai, kad jo abejonės nėra nu- 
kreiptos prieš tas sąmonės filosofijos prielaidas, kurios atima 
galimybę identifikuoti kalbą kaip intersubjektiniu būdu susida- 
riusią tarpinę sritį, turinčią bendrumo su abiem: ir su transcen- 
dentiniu pasaulio pažinimo, ir su empiriniu pačiame pasaulyje 
įgyjamo patyrimo pobūdžiu. Derrida pradeda ne nuo to mazgo, 
kur atsišakoja kalbos ir sąmonės filosofijos, taigi ne nuo ten, 
kur kalbos filosofijos paradigma atsiskiria nuo sąmonės filoso- 
fijos paradigmos ir kur reikšmės tapatumas pasidaro priklauso- 
mas nuo reikšmės taisyklių intersubjektinėje praktikoje vartoji- 
mo. Derrida veikiau eina Husserlio pramintu taku - transcen- 
dentinės filosofijos praktikuojamu būdu skirti viską, kas pri- 
klauso pasauliui, nuo jį konstituojančios subjektyvybės pastan- 
gų, kad paskui jau vidiniuose jos kiemuose stotų į kovą su 
"idealiai traktuojamų esmių viešpatavimu. 


III 


Kaip anksčiau Heideggeris kritiką pradėjo nuo Husserlio fe- 
nomeno sąvokos, taip Derrida pirmiausia ima kritikuoti Hus- 
serlio tiesos akivaizdumo sąvoką. Kad garantuotų anapus bet 
kokių įkūnijimų egzistuojančių „pačių savaime“ reikšmių statu- 
są, Husserlis turi protestuoti prieš požiūrį, pagal kurį šitos es- 
mybės pasirodo „savo pačių iniciatyva“, tampa duotybėmis, 

kaip gryni fenomenai. Šią pažiūrą jis konstruoja kaip reikšmės 
intencijos įvykdymą, kaip „objekto“, kuris susietas su kalbinės 
raiškos intencija, duotybę. Tarp reikšmės intencijos ir reikšmės 
vykdymo aktų yra toks pat santykis, kaip tarp objekto įsivaizda- 
vimo ir jo aktualaus suvokimo. Žiūra išperka vekselį, kurį iš- 
duoda išreikšta reikšmė. Akivaizdu, kad šiuo požiūriu visas 
kalbiškai išreiškiamas reikšmes Husserlis a priori priderina 
prie pažintinio matmens. 

Derrida pagrįstai piktinasi, kad dėl to kalba yra sumenkina- 
ma iki tokių komponentų, kurie tinkami vartoti pažinimui ar- 
ba faktams konstatuoti. Logika lieka pirmesnė už gramatiką, o 
pažinimo funkcija - už susikalbėjimo funkciją. Husserliui tai 
yra savaime suprantama: „Kai klausiame, ką reiškia kokia nors 
raiška, natūraliai grįžtame prie atvejų, kuomet ji atlieka pažini- 
mo funkciją.“ Husserlis pats pastebi, kad, pavyzdžiui, pavie- 
nių terminų reikšmės lengvai paaiškinamos kaip tik šituo mo- 
deliu - esama „subjektyvių raiškų“, kurių reikšmės kiekvienoje 
situacijoje vis kitokios. Tačiau tą sunkumą jis įveikia atsikirsda- 
mas, jog „kiekviena subjektyvi raiška gali būti pakeista objekty- 
via, išlaikančia tą akimirką jai tenkančią reikšmės intenciją“7'. 
Tikrinius vardus turi būti galima pakeisti charakteristikomis, o 
vietovardžius ir laiko nuorodas - erdvės ir laiko žymenimis, ir 
t. t. Tugendhatas yra parodęs, kad ši subjektyvių raiškų keitimo 
nuo situacijos nepriklausomomis objektyviomis raiškomis pro- 
grama yra neįvykdoma; pavieniai terminai kaip ir performaci- 
nės raiškos yra natūralių pragmatinių reikšmių pavyzdžiai, ku- 
rių negalima paaiškinti nepaisant intersubjektinės taisyklių tai- 
kymo praktikos. Derrida šią padėtį interpretuoja, be abejo, visai 
kitaip. Tai, kad visas kalbines reikšmes Husserlis turi sujungti 
su į tiesą nukreiptomis objektyviomis raiškomis, kurios reali- 
zuotinos aktualia žiūra ir dėl to yra pritaikytos pažinimo funk- 
cijai, Derrida supranta kaip iš toli atklystantį ir kalbos analize 


* E. Husserl (1913), 56. 
"E. Husserl (1913), 90. 

nepašalinamą simptomą: „Iš tikrųjų yra aišku, kad teiginys, jog 
visas subjektyvias raiškas esą galima pakeisti objektyviomis, iš 
esmės nereiškia nieko kita, kaip objektyviojo proto beribišku- 
mą.“ Jau minėtas metafizinis kalbos ribojimas protu, o reikš- 
mės - žinojimu skatina Derrida priešintis. Husserlio tiesos aki- 
vaizdumo sampratoje jis regi darbuojantis metafiziką, verčian- 
čią būtį mąstyti kaip esančią, kaip sudabartinimą arba prezen- 
ciją. 

Tai yra toji vieta, kurioje Derrida iškelia Husserlio argu- 
mentacijoje kaip nereikšmingą nustumtą į šalį ženklo išorišku- 
mą, - tai semiotinė, jokiu būdu ne kalbos pragmatikos įžvalga. 
Husserlį kritikuojančiam Derrida mintyje per išgyvenimo pa- 
tvirtinto tapatumo su ženklu liudijimo buvimą atsiskleidžia me- 
tafizinis fenomenologijos branduolys - metafizinis tiek, kiek 
vaizdžiai įvykdytos reikšmės intencijos modelis tiksliai šalina 
laiko skirtybę ir kitokybę, kurios abi yra konstitutyvios vaizdin- 
gam to paties objekto sudabartinimo aktui ir per tai kalbinės 
raiškos reikšmės tapatumui. Husserlio sugestijoje apie paprastą 
duotybės buvimą dingsta ta pakartojimo struktūra, be kurios 
nieko negalima išplėšti iš laiko tėkmės ir išgyvenimų srauto ir 
tą patį padaryti kaip esama, t. y. kaip reprezentuojama. 

Penktame, pagrindiniame, veikalo „Balsas ir fenomenais“ 
(„La Voix et Ie Phėnomėne“) skyriuje Derrida grįžta prie Hus- 
serlio vidinio laiko suvokimo analizės, kad, Husserlio padeda- 
mas, anksčiau už jį sukurtų skiriamąją struktūrą, duodančią ga- 
limybę kaip tik per numatymus ir prisiminimus rastis aktualios 
duotybės žiūrai. Paprastas neatskirto, su savimi tapataus objek- 
to buvimas subliūkšta, kai tik įsisąmoniname protencijų ir re- 
tencijų tinklą, į kurį yra įsuptas kiekvienas aktualus išgyveni- 
mas. „Šią akimirką“ vykstantis išgyvenimas remiasi sudabartini- 
mo aktu, suvokimas - reprodukciniu atpažinimu todėl, kad- 
gyvosios akimirkos spontaniškume glūdi laiko intervalo skirtu- 
mas, taigi ir kitokybės momentas. Neatskiriamai susijungusi in- 

tuityviai egzistuojančios duotybės vienovė iš tikrųjų pasirodo 
esanti ne kas kita, kaip sąranga ir gaminys. Kadangi Husserlis, 
kaip „Loginių tyrimų“ autorius, širdyje nepripažįsta šito pirmi- 
nio laikinimo ir keitimosi proceso transcendentalinio subjekty- 
vumo, jis gali klysti ir dėl ženklo vaidmens konstituojantis sau 
patiems tapatiems objektams ir reikšmėms. Kiekvienai praeitį 
ir dabartį susiejančiai reprezentacijai ženklas yra būtinas: „Fo- 
nema arba grafema iki tam tikro laipsnio yra būtini vis kitaip, 
destis kokia yra operacija arba suvokimas, kuriuose tie vienetai 
reiškiasi; vis dėlto kaip ženklai (ir kaip kalba apskritai) jie gali 
funkcionuoti tik tiek, kiek jų formali tapatybė leidžia būti vėl 
pavartotiems ir atpažintiems. Šita tapatybė yra neišvengiamai 
ideali.“ Vietoj reikšmių pačių savaime idealumo, reikšmių, 
kurias Husserlis lygiai taip pat griežtai skiria nuo manymo ir 
komunikacijos aktų kaip ir nuo raiškos substrato bei referento, 
Derrida pasisako prieš „juslinės signifikanto formos idealu- 
mą“*". Pastarąjį jis aiškina ne pragmatiškai remdamasis vartoji- 
mo taisyklėmis, o atskirai nuo to, ką Husserlis vadina prezen- 
cijos metafizika. 

Pagrindinis Derrida priekaištas Husserliui yra toks: Husser- 
lis taip leidosi pagrindinės Vakarų metafizikos idėjos apakina- 
mas, kad sau pačiai tapačios reikšmės idealybę garantuoja vien 
gyvas tiesioginio, intuityviai prieinamo aktualaus išgyvenimo 
buvimas transcendentaliai nuo visų empirinių priemaišų apva- 
lytos subjektyvybės viduje; kitaip Husserlis nebūtų galėjęs su- 
klysti dėl to, kad pačiame šitos tariamai absoliučios dabarties 
šaltinyje atsiveria laiko ir kitokybės skirtumas, kurį Derrida 
kartu apibūdina kaip pasyvų skirtumą ir kaip skirtumo kūrimo 
atidėjimą. Šitas laikinai nuslepiamos, potencialios, kol kas ne- 
sančios dabarties dar-ne sudaro palyginimo foną, be kurio ap- 
skritai nieko nebūtų galima sužinoti kaip esančio. Derrida gin- 
Čija, kad reikšmės intencija kada nors gali būti vykdymo intui- 


*J. Darida (1979), 103. 

cijos absorbuota, jos pridengta, joje ištirpti. Intuicija niekados 
negali išpirkti reikšmės intencijos raiškos išduoto vekselio. 
Priešingai, laiko skirtumas ir kitokybė abiem yra konstituty- 
vūs - ir kalbinės raiškos reikšmės funkcijai, raiškos, kuri turi 
likti suprantama, kai nėra kaip tik to, kas turima galvoje arba 
pasakoma, ir objekto patyrimo struktūrai, kuri gali būti identi- 
fikuojama ir fiksuojama kaip tai, kas dabar suvokiama, tik nu- 
manant interpretuojančią, būtent aktualiojo išgyvenimo ribas 
peržengiančią ir todėl nesančią raišką. 

Kiekvieno suvokimo pamatą sudaro paties Husserlio pro- 
tencijos ir retencijos požiūriu ištirta pakartojimo struktūra. 
Husserlis nebuvo supratęs, kad šitą sudabartinimo struktūrą pa- 
daro galimą tik ženklo simbolizuojamoji jėga arba jo pakaitos 
funkcija. Tik ženklo raiška, atsiskleidžianti substratišku, nesu- 
blimuojamu išoriškumu, rodo nepanaikinamą skirtumą tarp sa- 
vęs ir to, dėl ko ženklas pavartotas - dėl savo reikšmės, bei tarp 
kalba artikuliuotų reikšmių ir pasaulio vidaus sferos, kuriai 
priklauso ne tik kalbėtojai ir klausytojai su savo išgyvenimais, 
bet ir gyvoji kalba, ir pirmiausia jos objektai. Diferencijuotą 
raiškos, reikšmės ir išgyvenimo santykį Derrida prilygina ply- 
šiui, pro kurį krinta ta kalbos šviesa, kurioje, kaip pasaulyje, 
kas nors gali būti ir reikštis. Tik kartu raiška ir reikšmė gali ką 
nors reprezentuoti — ir šitą simbolinę reprezentaciją Derrida 
suvokia kaip laikinimo procesą, kaip minėtą atidėjimą, aktyvų 
nebuvimą ir nuslėpimą, išryškėjantį sudabartinimo struktūroje 
ir iškilimo į dienos šviesą intuicijos akte. 

Husserlis neįvertino sąsajos tarp šitos pakartojimo struktū- 
ros ir kalbos ženklo pavadavimo funkcijos; norėdamas tai pa- 
aiškinti, Derrida pateikia Husserlio probėgšmais pasakytą pa- 
stabą, „kad žodinėse prezentacijose, kurios lydi ir remia mano 
tylų mąstymą, kai kada vaizduojuosi savo tariamų žodžių bal- 
są“*!. Derrida yra įsitikinęs, kad Husserlis galėjo neatsižvelgti į 
kalbos ženklo substratiškumą, kaip nereikšmingą dalyką, tik to- 

dėl, kad Vakarų tradicijoje kalbos garsinei formai atiduodama 
abejotina pirmenybė rašytinės formos atžvilgiu, kitaip sakant, 
fonetinei raiškai grafinio vaizdo atžvilgiu. Nepastovus balso 
skaidrumas žodį asimiliuoja su išreikšta reikšme. Į šitą unikalų 
dalyką, galėjimą girdėti save patį kalbant, jau buvo atkreipęs 
dėmesį Herderis. Derrida, kaip ir Herderis (bei Gehlenas), pa- 
brėžia tą intymumą ir skaidrumą, tą absoliutų artumą, kuris 
glūdi savo paties kvėpavimu ir savo reikšmės intencija gyvastį 
gavusioje raiškoje. 

Girdėdamas save, kalbėtojas iškart atlieka tris bemaž vienas 
nuo kito neatskiriamus veiksmus: jis taria garsų junginius, dir- 
gindamas pats save suvokia juslinę fonemų formą ir drauge su- 
pranta intencinę reikšmę: „Kiekviena kita autoafekcijos forma 
turi arba prasiveržti pro svetimumo sritį, arba atsisakyti preten- 
zijos būti universali.“32 Šita savybė paaiškina ne tik gyvo žodžio 
pirmenybę, bet ir įsivaizdavimą, kad inteligibilumo būtis reiš- 
kiasi tarsi be kūno ir liudija tiesioginiu akivaizdumu patirtą 
esamybę. Šia prasme fonocentrizmas ir logocentrizmas yra su- 
sigiminiavę: „Balsas geba parodyti idealų objektą arba idealią 
reikšmę ... nesileisdamas į avantiūras už idealybės arba už save 
reprezentuojančio gyvenimo vidujybės ribų.“3* Ši mintis virsta 
pirmine metafiziką kritikuojančios gramatologijos teze: „Šitų 
išgyvenimų izoliacijoje žodis išgyvenamas kaip elementarus ir 
nedalomas signifikato, o balsas - kaip sąvokos ir permatomos 
raiškos substancijos vienetas.“?* 

Tačiau jeigu fonocentrizmas yra pamatas metafiziškai privi- 
legijuoti dabartį ir jeigu šita dabarties metafizika savo ruožtu 
paaiškina, kodėl Husserlis nesuvokia ženklo pavadavimo funk- 
cijos semiotinės prigimties, tada patartina liautis kalbinės raiš- 
kos ženkliškumą ir tos raiškos pavadavimo funkciją interpre- 
tuoti savęs girdėjimo kalbėjimo procese požiūriu, o analizę pra- 

dėti nuo rašto. Kaip tik raiška raštu prikišamiausiai primena, 
kad kalbos ženklai, „nepaisant to, kad subjekto visiškai nėra ar- 
ba jis net miręs“, duoda galimybę tekstą iššifruoti ir, jei ir ne- 
garantuoja jo suprantamumo, tai bent suteikia tam perspektyvą. 
Raštas yra testamentinė supratimo pranašystė. Kritika, kurią 
Derrida nukreipia prieš Husserlio reikšmės teoriją, turi štai to- 
kį strateginį siekį: iki Husserlio (ir net Heideggerio) metafizi- 
ka būtį mąstė kaip esatį - būtis yra „esinio kaip žinojimo ir 
kaip viešpatavimo gaminimas ir rinkimas esatyje““. Tad meta- 
fizikos istorijos viršūnė - fenomenologinis intuicionizmas, ku- 
ris sugestyvioje autoafekcijoje savo nediferencijuotu balsu su- 
naikina atskyrimo ir kitokybės skirtį, duodančią pirminę gali- 
mybę objektų ir reikšmių tapatybei: „Nediferencijuotas balsas 
[differanzlose Stimme], balsas be rašto, yra kartu ir absoliučiai 
gyvas, ir absoliučiai negyvas“. 

Vertėjas į vokiečių kalbą ką tik cituotame sakinyje vartoja 
dirbtinį žodį „Differanz“, norėdamas perteikti Derrida žodžių 
žaismą prancūzų kalbos homofonais „diffėrence“ ir „diffėran- 
ce“. Ženklų struktūra, kurios pagrindą sudaro išgyvenimo pa- 
kartojimo struktūra, siejasi su atidėjimo, netiesioginio delsimo, 
apskaičiuojamo susilaikymo, rezervavimo, nurodymo į laiko at- 
žvilgiu vėlesnį išpirkinį. Tokiu būdu pavadavimo, reprezentaci- 
jos arba vieno pakeitimo kitu nuorodos struktūra įgyja laikini- 
mo ir įvietinimo matmenį. „Diffėrer šia prasme reiškia laikinti, 
sąmoningai ar nesąmoningai grįžti prie laikino arba uždelsto 
vingio, stabdančio “noro' arba “valios' vykdymą.'?* Remdamasis 
šita laiko dinamizmo pripildyta „skirties“ sąvoka, Derrida nori 
šiek tiek perdėdamas pasikasti po Husserlio mėginimu sukurti 
nuo visų empirinių priemaišų apvalytą idealią reikšmių „pačių 
savaime“ prasmę. Derrida eina kartu su Husserlio idealizavi- 
mais iki pat transcendentalinės subjektyvybės gelmių, kad čia, 
pačiam sau esančio išgyvenimo spontaniškumo ištakose, su- 

stabdytų minėtą nepanaikinamą skirtį, kuri, jeigu pateikiama 
pagal rašytinio teksto nuorodos struktūros modelį, gali būti 
mąstoma kaip nuo vykdančios subjektyvybės atsieta operacija, 
būtent kaip subjekto neturintis vyksmas. Raštas laikomas tie- 
siog pirminiais ženklais, įgijusiais nepriklausomybę nuo kal- 
bančių ir klausančių subjektų, nuo visų pragmatinių komunika- 
cijos sąsajų. 

Šitas raštas, pirmesnis už bet kokią paskesnę garsinių dari- 
nių fiksaciją, tas „pirminis raštas“, teikia buvimo galimybę — be 
transcendentalinio subjekto pridurkų, jei taip galima pasakyti, 
ir aplenkdamas to subjekto pastangas - pasaulį atskleidžian- 
čioms skirtims tarp reikšmių inteligibilumo ir savo horizonte 
iškylančio empirinio elemento, tarp pasaulio ir to, kas jame 
yra. Tas galimybės suteikimas yra skyrimo atidėjimo procesas. 
Šiuo požiūriu nuo jusliška skiriamas inteligibilumas kartu yra 
ir atidėta jusliška, nuo intuicijos skiriama sąvoka - kartu ir ati- 
dėta intuicija, o nuo prigimties skiriama kultūra - atidėta pri- 
gimtis. Taip Derrida apgręžia Husserlio fundamentalizmą tokiu 
mastu, kad dabar pirminė transcendentalinė kuriančiosios sub- 
jektyvybės jėga pereina į anoniminį, istoriją kuriantį rašto pro- 
duktyvumą. Buvimas to, kas parodo save aktualioje žiūroje, pa- 
sidaro tiesiog priklausomas nuo reprezentacinės ženklo jėgos. 

Svarbu neišleisti iš akių, kad atlikdamas šį mąstymo judesį 
Derrida jokiu būdu neatmeta pamatinio subjektinės filosofijos 
atkaklumo, - jis daro tik viena: tai, kas subjektinei filosofijai at- 
rodė fundamentalu, daro priklausoma nuo laike ištirpusios pir- 
minės jėgos pagrindo, glūdinčio dar giliau, ėmusio siūbuoti arba 
išjudinto. Šituo pirminiu raštu, kuris palieka pėdsakus be sąsa- 
jos su subjektu ir anonimiškai, Derrida nesivaržydamas remiasi 
kilmės filosofijai būdingu stiliumi: „Kad galėtum apie šitą se- 
novę mąstyti ir kalbėti, kad galėtum laikyti "normaliu" ir “prieš- 
pirminiu" tai, ką Husserlis manė galėsiąs izoliuoti kaip dalinę, 
atsitiktinę, priklausomą antrinę patirtį - kaip begalinės ženklų 
derivacijos patirtį, ženklų, kurie klaidžioja aplinkui ir kaitalioja 
areną bei pakaitomis be pradžios ir pabaigos užburia savo suda- 

bartinimą, reikėtų kitų, ne ženklo ar re-prezentacijos pavadini- 
mų.“*" Ne būties istorija yra alfa ir omega, o vaizdų galvosūkis: 
labirintiniai senų tekstų veidrodžio efektai, kai kiekvienas toks 
tekstas nuolat remiasi dar senesniais, ir nėra vilčių kada nors 
prisikasti iki pirminio rašto. Kaip kadaise Schellingas spekulia- 
vo apie laiko ribų neturinčią pasaulio praeities, dabarties ir at- 
eities erų sampyną, taip ir Derrida ištikimas svaiginančiai idėjai 
apie praeitį, kuri niekada nebuvo dabartis. 


IV 


Norėdamas padaryti suprantamą šią idėją apie pirminį raštą, 
ankstesnį už bet kokius identifikuojamus įrašus, Derrida savo 
tezę apie tai, kad raštas tam tikra prasme yra pirminis kalbinės 
raiškos tarpininkas, grindžia Saussure'o veikalu „Bendrosios 
kalbotyros kursas“ (Genėve, 1916). Jis nepaliaujamai atakuoja, 
kaip atrodo, trivialią nuomonę, kad kalba savo struktūra yra 
neatsiejama nuo artikuliuojamų žodžių ir kad raštas tik atvaiz- 
duoja fonemas. Suprantama, Derrida nelinkęs laikytis empiri- 
nės pažiūros, kad raštas esąs chronologiškai ankstesnis už kal- 
bą. Savo argumentą jis remia įprastu įsivaizdavimu, jog raštas 
yra par exellence refleksiją įgijęs ženklas. Be to, raštas visai ne 
parazitas, priešingai: gyvas žodis iš prigimties turi savo prie- 
dą - rašytinį žodį, tad kalbos esmę, t. y. konvencinį reikšmių 
fiksavimą ir „institucinio statuso joms teikimą“, galima aiškinti 
konstituojamosiomis rašto savybėmis. Visos raiškos priemonės 
iš esmės yra „raštas“. Visi kalbos ženklai yra savavališki, yra 
konvencijos santykyje su reikšme, kurią simbolizuoja; ir „Susi- 
tarimo idėjos ... neįmanoma įsivaizduoti pirmesnės už rašto ga- 
limybę ir ne jo horizonte“, 


"J. Derrida (1979), 164 ir t. 
“J. Derrida (1974), 78; plg. ir puikų šios temos aptarimą: J. Culler, 
On Deconstruction, London, 1983, 89-19. 

Derrida pasinaudoja-pagrindine struktūralistinės fonologijos 
nuostata, kad kiekvienos pavienės fonemos skiriamuosius požy- 
mius determinuoja sisteminiai fonemos santykiai su visomis ki- 
tomis fonemomis. Taigi fonemos turinį sudaro ne fonetinė sub- 
stancija, o sisteminių, abstrakčių požymių pluoštas. Su pasitenki- 
nimu Derrida cituoja štai tokią Saussure'o „Kurso“ vietą: „Savo 
esme kalbos signifikantas nėra garsas, jis neturi kūno, jis sudary- 
tas ne iš medžiaginės substancijos, o vien tik iš skirtybių, kurios 
jo garsinę sandarą skiria nuo visų kitų.““? Derrida pasikliauja 
ženklo struktūros savybėmis, kurias galima vienodai gerai reali- 
zuoti ir rašalo, ir oro substancijomis; šitose abstrakčiose raiškos 
formose, indiferentiškose tokių skirtingų raiškos terpių kaip 
raštas ir garsas atžvilgiu, jis įžvelgia kalbos raštiškumo pobūdį. 
Šis pirminis raštas sudaro ir gyvojo, ir rašytinio žodžio pamatą. 

Pirminis raštas yra tarsi besubjektis struktūrų, kurios, pagal 
struktūralizmą, neturi jokio autoriaus, generatorius. Tas raštas 
sudaro skirtis tarp ženklo elementų, kurie abstrakčioje sistemo- 
je sąveikauja tarp savęs. Šias struktūralistiškai suprantamas „di- 
ferencijas“ Derrida ne be prievartos jungia su diffėrance, kurią 
jis išrutuliojo remdamasis Husserlio reikšmės teorija ir kuri tu- 
ri pranokti Heideggerio ontologinę skirtybę: „Ji (diffėrance) 
duoda artikuliacijos galimybę gyvam žodžiui ir raštui — įprasti- 
ne prasme - ir pagrindžia metafizinę juslumo ir inteligibilumo 
ir, be to, signifikanto ir signifikato, raiškos ir reikšmės opozici- 
jas.““" Visas kalbines raiškas, nesvarbu, ar jos realizuojasi fone- 
mų, ar grafemų forma, tam tikra prasme paleidžia į darbą kon- 
krečiai nesantis pirminis raštas. Šis, užbėgdamas už akių vi- 
siems komunikacijos procesams ir visiems komunikacijoje 
dalyvaujantiems subjektams, atlieka pasaulio pažinimo funkciją, 
suprantama, taip, kad pats susilaiko, atsispiria paruzijai, o pėd- 
saką palieka tik sukurtų tekstų, „bendrojo teksto“, nuorodų 
struktūroje. Dionisiškasis Dievo motyvas, Dievo, kuris Vakarų 


*E de Saussure, Grundlagen der Sprachwissenschaft, Berlin, 1967, 
141 ir t. 
“J. Derrida (1974), 110. 

pasaulio sūnums ir dukterims savo kankinamu nebuvimu daro 
tik dar labiau jaučiamą pažadėtą buvimą, grįžta pirminio rašto 
ir jo pėdsako metafora: „Tačiau pėdsako judėjimas būtinai yra 
paslėptas, jis randasi kaip pats savęs slėpimas. Kai kita praneša 
apie save kaip pats savaime, jis dabartėja apsimesdamas pats sa- 
vimi.“*! 

Derrida dekonstrukcijos vyksta tiksliai Heideggerio mąsty- 
mo kryptimi. Dar kartą užbėgdamas už akių ontologinei dife- 
rencijai ir būčiai rašto diffėrance, kuri jau išjudintą kilmę vėl 
nukelia į žemesnį aukštą, jis nejučiomis apnuogina atvirkščią ši- 
to mąstymo fundamentalizmą. Tad naudos, kurios Derrida, ma- 
tyt, tikėjosi iš gramatologijos ir tariamo konkretesnio būties is- 
torijos sutekstinimo, ne tiek jau daug. Kaip modernybės filoso- 
finio diskurso dalyvis, Derrida paveldi metafizikos, neatitrūks- 
tančios nuo kilmės filosofijos, silpnybes. Nepaisant pakeistos 
pozos, ir jis galų gale mistifikuoja akivaizdžias socialines pato- 
logijas; jis atsieja esminį, t. y. dekonstrukcinį, mąstymą nuo 
mokslinės analizės ir apsiriboja tuščiažodišku apeliavimu į kaž- 
kokį neapibrėžtą autoritetą. Tai, be abejo, ne iškraipytos esinio 
būties, bet jau nebe Šventojo Rašto autoritetas, ištremto, klajo- 
jančio rašto, praradusio savo paties prasmę ir testamentiškai 
liudijančio šventumo nebuvimą. Nuo Heideggerio Derrida ski- 
riasi pirmiausia tariama moksliškumo pretenzija, tačiau paskui 
savo naujuoju mokslu tik iškelia save virš mokslo apskritai ir 
ypač kalbotyros apgailėtino nekompetetingumo.*2 

Derrida raštu koduotą būties istoriją plėtoja kitaip negu Hei- 
deggeris. Tiesa, jis, kaip ir Heideggeris, politiką bei naujųjų lai- 
kų istoriją išstumia į ontinę avansceną - kad dar laisviau ir aso- 
ciatyviau galėtų dūkti ontologiniame pirminio rašto bare. Tačiau 
retorika, kurią Heideggeris vartoja, kad prasibrautų į būties lem- 
tį, Derrida teorijoje padeda kitai, veikiau griaunamajai orientaci- 


“J. Derrida (1974), 82. 
2J. Derrida (1974), 169: plg. ir interviu su Julia Kristeva: J. Derrida, 
Positions, Chicago, 1981, 35 ir t. 

jai. Derrida yra artimesnis anarchistinis noras nutraukti istorijos 
vientisumą nei autoritarinė nuoroda paklusti likimui.“ 

Ši priešinga laikysena, galimas dalykas, susijusi su tuo, kad 
Derrida, nepaisant visų paneigimų, neatitrūksta nuo žydų mis- 
tikos. Jis nėra suinteresuotas neopagonišku būdu grįžti į mono- 
teizmo pradžios laikus, slėptis už tradicijos, kuri laikosi pradin- 
gusių Dievo pėdsakų ir tęsia savo egzistenciją remdamasi erezi- 
ne raštų egzegeze, sampratos. Derrida pritariamai cituoja vieną 
E. Levino pateikiamą rabino Eliezerio mintį: „Jei visos jūros 
būtų pilnos rašalo, visi tvenkiniai apsodinti rašymo nendrėmis, 
jei dangus ir žemė būtų iš pergamento ir visi žmonės rašytų, jie 
nepajėgtų išsemti Toros, kurią studijavau; juk pačios Toros su- 
mažėtų tik tiek, kiek sumažėtų jūros, įmerkus į ją plunksnos 
smaigalį.“** Kabalistams visuomet rūpėjo sakytinę Torą, kuzi re- 
miasi žmonių žodžiais, vertinti lyginant su Biblija, kaip spėja- 
ma, Dievo Žodžiu. Jiems didelė vertybė buvo komentarai, ku- 
riuos studijuodama kiekviena karta iš naujo įsisavina apreiški- 
mą, nes tiesa nėra fiksuota, nėra vieną kartą ir visiems laikams 
tapusi pozityvi daugybe gerai apgalvotų teiginių. Ši kabalistinė 
pažiūra paskui buvo dar suradikalinta. Dabar net rašytinė Tora 
laikoma problemišku Dievo Žodžio vertimu į žmonių kalbą, 
vien tik ginčytina interpretacija. Viskas yra sakytinė Tora, nė 
vienas skiemuo nėra autentiškas, tarsi būtų užrašytas pirminiu 
raštu. Iš pat pradžių, nuo pažinimo medžio, Tora yra slėpininga. 
Ji nuolat keičia savo drabužius, ir šie drabužiai yra Tradicija. 

G. Scholemas pasakoja apie diskusijas, kilusias dėl klausimo, 
ar visi dešimt Dievo įsakymų Izraelio tautai Mozės buvo per- 
duoti nesuklastoti. Kai kurie kabalistai teigė, kad tik pirmieji du 
įsakymai, įtvirtinantys monoteizmą, esą paties Dievo; kiti abejo- 
jo net dėl pirmųjų Mozės perteiktų žodžių. Rabinas Mendelis iš 
Rymanovo Maimonido mintį suaktualina dar labiau: „Pasak ra- 


* Apie „diffėrance“ Derrida sako: „Ji niekam nevadovauja, nieko neval- 
do, nickur nerodo autoriteto. Ji nepraneša apie save nė vienu majus- 
kulu. Ne tik nėra tos skirtybės karalystės, priešingai, kiekvieną kara- 
lystę ji stumia į subversiją“ (Derrida, 1976, 29). 

“J. Derrida (1974), 31. 

bino Mendelio, net ir abu pirmieji įsakymai nepriklauso tiesio- 
giniam apreiškimui visai Izraelio bendruomenei. Viskas, ką Iz- 
raelis girdėjo, buvo ne kas kita kaip a/eph, kuriuo hebrajiškaja- 
me Biblijos tekste prasideda pirmasis įsakymas ... Tai, kaip man 
atrodo, — priduria Scholemas, - iš tikrųjų yra ypač dėmesio verta 
ir susimąstyti skatinanti mintis. O priebalsis a/eph hebrajų kal- 
boje - tai ne kas kita kaip gerklinis prataras, kuriuo pradedamas 
kiekvienas žodžio pradžios balsis. Vadinasi, priebalsis aleph yra 
tarsi elementas, žymintis visų artikuliuojamų garsų šaltinį ... Gir- 
dėti alephą iš tikrųjų yra tas pats, kaip nieko negirdėti, jis reiš- 
kia perėjimą prie visų girdimų kalbų ir, be abejo, apie jį neįma- 
noma pasakyti, kad jis turi kokią nors specifinę prasmę. Savo 
drąsia mintimi ... rabinas Mendelis apreiškimą paverčia mistika, 
t. y. apreiškimu, kuris pats savaime yra be galo prasmingas, bet 
vis dėlto neturi specifinės prasmės. Jis yra kažkas, ką, norint pa- 
grįsti jo religinį autoritetą, reikėjo išversti į žmonių kalbą; o 
kaip tik tai šiuo požiūriu darė Mozė. Kiekvienas autoritetą pa- 
grindžiantis sakymas, kad ir koks jis svarbus ir aukšto rango, bū- 
tų Žmogaus interpretacija to, kuris transcenduoja.“*“* Rabino 
Mendelio alephas panašus į begarsį, tik rašte skiriamą žodžio 
diffėrance „a“ tuo, kad minėtame silpname ir daugiareikšmiame 
ženklo neapibrėžtume sutelkta ištisa gausybė pranašysčių. 
 Derrida pirminio rašto, kurio pėdsakai kelia juo daugiau in- 
terpretacijų, juo jie darosi neatpažįstamesni, gramatologiškai api- 
brėžiama samprata atnaujina mistinę tradicijos kaip delsiamo 
apreiškimo sampratą. Religinis autoritetas savo jėgą išlaiko tol, 
kol pavyksta slėpti tikrąjį veidą ir žadinti interpetuotojų troškimą 
iššifruoti. Atkakliai vykdoma dekonstrukcija — tai paradoksiškas 
tradicijos tęsimas, kurio tvarumo energija atsinaujina tik ją eikvo- 
jant. Dėl vykdomos dekonstrukcijos nuolat didėja interpretacijų 
sąvartynas, kurį ji, siekdama atidengti pamatus, nori pašalinti. 
Derrida mano Heideggerį pralenkęs, laimė - jis nuo jo atsi- 
lieka. Mistinės patirtys žydų ir krikščionių tradicijose galėjo tik 


“G. Scholem, Zur Kabbala und ihrer Symbolik, Frankfurt am Main, 
1973, 47 ir t. 

padidinti savo sprogstamąją galią, institucijoms ir dogmoms 
grasinančią likvidavimo jėgą, nes tos patirtys šiuose konteks- 
tuose liko susietos su vienu, paslėptu, pasaulį transcenduojan- 
čiu Dievu. Apšvietos, atkirstos nuo šito koncentruotos šviesos 
šaltinio, keistai išsisklaido. Nuolatinis jų žeminimas kreipia 
žvilgsnį į tą radikalių patirčių sritį, kurią atvėrė avangardistinis 
menas. Nietzsche savo orientacijas sėmėsi iš ekstazės apimtos 
ir nebesivaldančios subjektyvybės grynai estetinio žavėjimosi. 
Heideggeris sustojo pusiaukelėje; jis norėjo sugrąžinti krypties 
netekusio apšvietimo jėgą ir neužmokėti už žeminimą. Taip jis 
žaidžia su aura, kurios šventumas dingo. Būties mistifikavimo 
būdu apšvietos vėl pasidaro magiškos. Neopagoniškoje mistiko- 
je iš nekasdienybės neribotos charizmos nespinduliuoja nei, 
kaip estetikos dalykuose, kas nors išlaisvinama, nei, kaip religi- 
jos dalykuose, kas nors atnaujinama - daugių daugiausia spin- 
duliuoja šarlatanizmo žavesys. Nuo šito žavesio Derrida apvalo 
į monoteizmo tradicijos sąsają grąžintą būties mistiką.“ 


* Šią mano interpretaciją remia ir vienas Susanos Handelman straipsnis, 
su kuriuo susipažinau, kai jau buvo parašytas šitas tekstas (jį nurodė 
J. Culleris): Jacgues Derrida and the Heretic Hermeneutic. - M. 
Krapnick (Ed.), Displacement, Derrida and After, Bloomington, In- 
diana, 1983, 98 ir tt. S. Handelman primena įdomią Levino citatą, 
kuria remiasi Derrida (savo apybraižoje apie Leviną): „Torą mylėti la- 
biau už Dievą reiškia saugotis tiesioginio beprotybės kontakto su 
šventuoju“; S. Handelman drauge primena Derrida giminingumą su 
rabinų tradicija ir ypač su jos kabalistinėmis ir erezinėmis radikaliza- 
cijomis: „The statement (of Levinas) is striking and eminently Rabbi- 
nic - the Thora, the Law, Scripture, God, he says, are even more im- 
portant than He. We might say that Derrida and the Jewish heretic 
hermeneutic do precisely that: foresake God but perpetuate a Thora, 
Scripture or Law in their own displaced and ambivalent way“. (115) 
Levino „teiginys yra pribloškiantis ir itin rabiniškas: Tora, Įstatymas, 

v. Raštas, Dievas, - kaip jis teigia, - yra net svarbesni už Jį. Galima 
sakyti, kad Derrida ir žydų eretinė hermeneutika tiksliai daro tai, kad 
viršytų Dievą ir įamžintų Torą, Šv. Raštą, Įstatymą savitu iškreiptu ir 
dvilypiu būdu“.] S. Handelman irgi palaiko originalios Dievo žodžio 
tradicijos nuvertinimą žodinės Toros naudai, nes Tora per visą žydų 
tremties laikotarpį reikalavo vis didesnio, galiausiai net vyraujančio 
autoriteto: „That is, all later Rabbinic interpretation shared the same 

divine origin as the Thora of Moses; interpretation, in Derridean 
terms, was “always already there'. Human interpretation and commen- 
tary thus become part of the Divine Revelation. The boundaries bet- 
ween text and commentary are fluid in a way that is difficult to ima- 
gine for a sacred text, but this fluidity is a central tenet of contem- 
porary critical theory, especially in Derrida.“ (101) [„Tai yra, visos 
vėlesnės rabinų interpretacijos remiasi tuo pačiu dieviškų šaltiniu 
kaip ir Mozės Tora; interpretacijos, Derrida žodžiais tariant, “visados 
ten buvo". Todėl žmonių interpretacijos ir komentarai pasidaro Dievo 
apreiškimo dalimi. Ribos tarp teksto ir komentarų nėra ryškios, nes 
sunku įsivaizduoti jas esant šventame tekste, bet šitas neryškumas yra 
pagrindinis dabartinės kritikos teorijos principas, ypač Derrida dar- 
buose.“] Toliau straipsnyje S. Handelman įtikinamai susieja Derrida 
Vakarų logocentrizmo nužeminimą iki fonocentrizmo su religijos isto- 
rijos kontekstu, kur nepaliaujamai buvo ginamas raidės pirmumas 
dvasios atžvilgiu. Autorė skiria Derrida vietą žydų apologetikoje. Pau- 
liaus skelbiama krikščionybė diskreditavo žodinės Toros interpretaci- 
jos kaip negyvos „raidės“ (2 Kor 3,6) istoriją tiesioginio Kristaus bu- 
vimo „gyvybę teikiančios dvasios“ atžvilgiu. Paulius stoja prieš žydus, 
kurie laikosi raidės, o „rašto“ nenori atsižadėti Kristaus apreiškimo 
„logo“ naudai: „Derrida's choice of writing to oppose to Western |o- 
gocentrism is a re-emergence of Rabbinic hermeneutics in a displaced 
way. Derrida will undo Greco-Christian theology and move us back 
from ontology to grammatology, from Beeing to Text, from Logos to 
Ecriture-Scripture.“ (111) [„Derrida pasirinktas priešinimasis Vakarų 
logocentrizmui yra naujas rabiniškosios hermeneutikos iškilimas kitu 
būdu. Derrida nori panaikinti graikų krikščionių teologiją ir grąžinti 
mus nuo ontologijos prie gramatologijos, nuo būties prie teksto, nuo 
logo prie pirminio rašto.“] Šitame kontekste labai svarbu, kad Derri- 
da veiksmingo Dievo, kurio veiksmingumas reiškiasi nebuvimu ir at- 
„ėmimu, motyvą ima ne kaip Heideggeris iš romantizmui būdingos 
Dioniso recepcijos per Holderliną, o taip, kad jį, kaip archajišką, ga- 
lėtų panaudoti prieš monoteizmą. Veikiau aktyvus Dievo nebuvimas 
yra motyvas, kurį Derrida per Leviną ima iš pačios žydų tradicijos: 
„The absent God of the Holocaust, the God who obscures his face, 
paradoxically becomes for Levinas the condition of Jewish belief ... 
Judaism is then defined as this trust in an absent God.“ (115) [„Ne- 
santis holokausto Dievas, kuris temdo savo veidą, Levinui paradoksiš- 
kai virsta žydų tikėjimo sąlyga ... Judaizmas tada apibrėžtinas kaip ti- 
kėjimas nesamu Dievu.“] Aišku, dėl tos priežasties Derrida sistemoje 
metafizikos kritika įgauna kitokią reikšmę nei Heideggerio filosofijo- 
je. Tada dekonstrukcijos procesas tarnauja nepripažintam diskurso su 
Dievu atnaujinimui, diskurso, kuris yra nutrūkęs šiuolaikinėmis nepri- 
valoma tapusios ontoteologijos sąlygomis. Intencija tada būtų ne mo- 
dernybės įveikimas vėl pasitelkiant archajiškus šaltinius, o specifinis 
atsižvelgimas į šiuolaikinio pometafizinio mąstymo sąlygas, kuriomis: 
izoliuotas ontoteologijos diskursas su Dievu negali vykti. 

Jei šis spėjimas nėra visai klaidingas, Derrida grįžta į tą is- 
torinę vietą, kur kadaise mistika perėjo į švietimą. Scholemas 
per visą gyvenimą tyrė šį XVIII a. vykusį procesą. XX a. sąly- 
gomis, kaip pastebi Adorno, „paskutinį kartą“ mistika ir švieti- 
mas susitiko Benjamino veikaluose, ir apie tai čia buvo kalba- 
ma istorinio materializmo sąvokomis. Ar šį vienintelį tokį mąs- 
tymo judesį galima pakartoti negatyviojo fundamentalizmo 
priemonėmis, man atrodo abejotina; šiaip ar taip, tai turėtų 
mus tik labiau pastūmėti į modernybę, kurią Nietzsche ir jo se- 
kėjai buvo užsimoję įveikti. 


Ekskursas į filosofijos ir literatūros žanrų 
skirtumų išlyginimą 


I 


Adorno „negatyviąją dialektiką“ ir Derrida „dekonstrukciją“ 
galima suprasti kaip skirtingus atsakus į tą pačią problemą. Į vi- 
suotinumą linkusi proto savikritika susipainioja performacinia- 
me prieštaravime: ji galėjo priversti į subjektą nukreiptą protą 
pripažinti savo autoritarinę prigimtį tik paties proto priemonė- 
mis. Mąstymo priemonės, kurios nepataiko į „netapatybės mat- 
menį“ ir lieka susijusios su „prezencijos metafizika“, vis dėlto 
yra vienintelės priemonės jų pačių nepakankamumui atskleisti. 
Heideggeris iš šito paradokso sprunka į specialaus ezoterinio 
diskurso aukštumas, diskurso, kuris ištisai atsisako diskursinės 
kalbos apribojimų ir dėl neapibrėžtumo jaučiasi esąs apsaugotas 
nuo bet kokio specifinio priekaišto. Heideggeris metafizikos 
kritikai panaudoja metafizikos sąvokas it kopėčias, kurias, kai 
jau esi užlipęs, nusviedi šalin. Tačiau užkopęs aukštai, vėlyvasis 
Heideggeris - ne taip kaip ankstyvasis Wittgensteinas — neuž- 
ima mistiko stebėtojo pozicijos, priešingai - regėtojo gestu ir 
nešykštėdamas žodžių jis ima naudotis žinančiojo autoritetu. 

Visai kitaip elgiasi Adorno. Jis neištrūksta iš į save nu- 
kreiptos proto kritikos paradokso; neišvengiamu pripažintą 
performacinį prieštaravimą, kuriame šita filosofija tebesiblaško 
nuo Nietzsche's laikų, jis padaro netiesioginės komunikacijos 
forma. Prieš save atsigręžęs identifikacinis mąstymas prievar- 
taujamas nuolat paneigti save. Šis mąstymas rodo žaizdas, ku- 
rias įrėžia sau ir objektams. Tos pratybos visiškai teisingai vadi- 
namos negatyviąja dialektika, nes Adorno, nepaisydamas to, 
kad šis mąstymas yra praradęs bet kokią atsparą Hegelio logi- 
kos kategorijų sistemoje, neklysdamas praktikuoja atitinkamą 
neigimą, kaip tam tikros rūšies demistifikacijos fetišizmą. Kri- 
tinių procedūrų, kurios nebegali būti garantuotos dėl savo pa- 
grindų, taikymas paaiškinamas tuo, kad Adorno, priešingai ne- 
gu Heideggeris, iš principo neatmeta diskursinio mąstymo. 
Diskurso dalykuose mes, be abejo, klaidžiojame kaip žydai 
tremtyje, ir vis dėlto vienintelė atkakli, prieš save pačią panau- 
dojama begalinės refleksijos jėga išlaiko sąsają su seniai pa- 
miršta, į praeitį nuėjusia neprievartinio ir intuityvaus pažinimo 
utopija.“ Kaip pastarosios degradacijos forma, diskursinis mąs- 
tymas negali, žinoma, savo jėgomis identifikuoti savęs; tai pa- 
daryti jam padeda pirmiausia estetikos ir avangardistinio meno 
santykio patirtis. Pažadas, kurio nebepajėgia duoti atgyvenusi 
filosofijos tradicija, virto ezoterinių meno kūrinių veidrodiniu 
raštu, kurį reikia negatyvistiniu būdu dešifruoti. Iš šito dešifra- 
vimo darbo filosofija siurbia tuos paradoksiško pasitikėjimo 
protu likučius, kuriais remdamasi negatyvioji dialektika dvejo- 
pa prasme atkakliai vykdo savo performacinius prieštaravimus. 

Derrida negali pritarti Adorno estetikos pagrindu patvirtin- 
tam likutiniam pasitikėjimui iškvaišusiu, iš filosofijos regionų 
išvytu, būtent utopiniu virtusiu protu. Jis, žinoma, lygiai taip 
pat mažai tetiki ir tuo, kad Heideggeris, kuris vartoja metafizi-. 


* H. Schnūdelbach, Dialektik als Vernunftkritik.- L. v. Friedeburg, 
J. Habermas (Hrsg.), Adorno-Konferenz 1983, Frankfurt am Main, 
1983, 66 ir tt. 

nes sąvokas norėdamas jas „užbraukti“, iš tikrųjų išvengė sub- 
jekto filosofijos sąvokų prievartos. Neabejotina, kad Derrida 
pasiryžęs toliau eiti metafizikos kritikos keliu; jis irgi mielai 
veržtųsi iš paradokso, užuot laikęs jį ribotu. Bet, kaip ir Ador- 
no, jis priešinasi gelmės pozai, kurią Heideggeris, daug negal- 
vodamas, imituoja nusižiūrėjęs nuo savo priešininkės - kilmės 
filosofijos. Todėl panašumų esama ir su Derrida bei Adorno. 
Šitą mąstymo giminiškumą reikėtų panagrinėti išsamiau. 
Derrida ir Adorno yra vienodai dirglūs galutiniams, totaliems, 
viską įimantiems modeliams, ypač organiškumui meno kūri- 
niuose. Tad abu pabrėžia, kad pirmenybė atiduotina alegorišku- 
mui, o ne simboliškumui, metonimijai, o ne metaforai, roman- 
tiškumui, o ne klasiškumui. Abu vartoja fragmentą kaip patei- 
kimo formą, į kiekvieną sistemą žiūri įtariai. Abu išradingai 
atriboja normalius atvejus nuo ribinių; abiem būdingas negaty- 
vus ekstremizmas: esminga jie atranda šalutiniuose, antraeiliuo- 
se dalykuose, teisėta — subversijose ir pažeidimuose, tiesą — pe- 
riferijoje ir neautentiškume. Nepasitikėjimą viskuo, kas tiesio- 
giška ir substanciška, atitinka atkaklios tarpinių grandžių, 
paslėptų presupozicijų ir priklausomybių paieškos. Ištakų, ori- 
ginalumų, pradinių principų kritiką atitinka tam tikras fanatiz- 
mas visame kame įrodyti vien gaminį, pamėgdžiojimą, antrinį 
dalyką. Tai, kas visą Adorno kūrybą persmelkia kaip materialis- 
tinis motyvas — idealistinių postulatų demaskavimas, klaidingų 
esmės sąsajų apgręžimas, tezė apie objekto pirmumą - irgi turi 
paralelių Derrida papildo logikoje. Maištaujantis dekonstrukci- 
jos darbas juk siekia sugriauti nugludintų sąvokų hierarchijas, 
padaryti perversmą sąsajų motyvacijose ir vyraujančių santykių 
koncepcijose, pavyzdžiui, santykiuose tarp gyvosios kalbos ir 
rašto, inteligibilumo ir juslumo, gamtos ir kultūros, vidaus ir 
išorės, dvasios ir materijos, vyro ir moters. Vieną iš tų porų su- 
daro logika ir retorika. Derrida ypač knieti pastatyti ant galvos 
jau Aristotelio kanonizuotą logikos prioritetą prieš retoriką. 
Derrida nenagrinėja šito prieštaringo klausimo filosofijos is- 
torijai artimais požiūriais, nes jam būtų reikėję nustatyti savo 

paties projekto statuso santykį su tradicija, kurią kūrė plejada 
filosofų — nuo Dante's iki Vico - ir kurią puoselėjo Hamannas, 
Humboldtas, Droysenas ir kiti iki Dilthey ir Gadamerio. Kaip 
tik šitoje tradicijoje pasigirdo Derrida iš naujo keliamas protes- 
tas prieš Aristotelio ir Platono nubrėžtą logikos prado pirme- 
nybę prieš retoriką. Derrida nori išplėsti retorikos suverenitetą 
į logikos sritį ir taip išspręsti problemą, su kuria yra susidūrusi 
į visuotinumą pretenduojanti proto kritika. Jis nelinkęs taiksty- 
tis, kaip esu parodęs, nei su Adorno negatyviąja dialektika, nei 
su Heideggerio metafizikos kritika: pirmoji, nepaisant nieko, 
lieka susijusi su proto patiriama dialektikos palaima, antroji 
neišvengia metafizinės kilmės dalininkės padėties. Heideggeris 
išsisuka iš į save nukreiptos proto kritikos paradokso tik tuo, 
kad mąstymui reikalauja ypatingo statuso, t. y. atleidimo nuo 
diskurso pareigų. Jis nieko nepasako apie privilegijuotą prieigą 
prie tiesos. Derrida išties siekia tos pačios ezoterinės prieigos, 
tačiau nenorėtų jai suteikti kokios nors privilegijos - nesvarbu, 
kokia instancija tai darytų. Jis nesielgia taip, kad, tarsi valdovas, 
nepastebėtų pragmatinio nepatvarumo priekaišto, o padaro jį 
beprasmį. 

Apie prieštaravimą čia galima kalbėti tik nuoseklumo rei- 
kalavimų prasme, kurie netenka autoriteto ar galiausiai yra 
subordinuojami kitiems, pavyzdžiui, estetinio pobūdžio reika- 
lavimams, jei logika praranda savo įprastinę pirmenybę retori- 
kos atžvilgiu. Tada filosofijos veikalus dekonstruktyvistas gali 
traktuoti kaip literatūros kūrinius, o metafizikos kritiką prily- 
ginti literatūros kritikos, nelaikančios savęs nemokslu, kriteri- 
jams. Jei tik į Nietzsche's raštus imame rimtai žiūrėti kaip į Ji- 
teratūros kūrinius, proto kritikos įtikinamumą reikia vertinti 
retorinės sėkmės, o ne logikos nuoseklumo kriterijais. Tokia 
objektą atitinkanti kritika orientuojasi ne tiesiogiai į diskursi-- 
nių santykių, iš kurių imami argumentai, tinklą, o į stilistines 
figūras, lemiančias literatūrinę ir retorinę kūrinio vertę. Kaip 
literatūros kritika, kuri tam tikra prasme tik /fęsia savo objektų 
literatūrinį procesą, neįsilieja į mokslą, taip ir apskritai litera- 

tūros kritikos metodus taikanti stambių filosofijos tekstų de- 
konstrukcija nepaklūsta problemas sprendžiančių, grynai pažin- 
tinių tyrimų masteliams. 

Taigi Derrida pakerta tą problemą, kurią Adorno pripažįsta 
neišvengiama, ir padaro ją refleksiškai save patį įkalinančio ta- 
patybės mąstymo pradiniu tašku. Jam problema netenka pras- 
mės, nes dekonstrukcijos reikalų neįmanoma suversti filosofi- 
jos ir mokslo įsipareigojimams. Savo metodą Derrida vadina 
dekonstrukcija, kadangi jis turi pašalinti ontologinį karkasą, ku- 
rį filosofija pastatė per savo į subjektą nukreiptą proto istoriją. 
Tačiau atlikdamas dekonstravimo darbą, Derrida netaiko anali- 
tikos procedūrų paslėptų prielaidų arba implikacijų identifika- 
vimo prasme. Juk taip kiekviena paskesnioji karta peržiūrinėjo 
ankstesniosios darbus. Derrida veikiau taiko stilistinės kritikos 
metodą, kuriuo neliteratūriškai funkcionuojančiame tekste per- 
skaito retorinį literatūrinių sluoksnių perteklių kaip kažką pa- 
našaus į netiesioginius pranešimus, kuriais pats tekstas panei- 
gia savo reiškiamą turinį. Tokiu būdu Husserlio, Saussure'o ar 
Rousseau tekstus Derrida verčia prisipažinti nusikaltus autorių 
eksplicitinei nuomonei. Taip prieš plauką šukuojami tekstai dėl 
savo retorinio turinio patys ima prieštarauti tam, ką teigia, pa- 
vyzdžiui, eksplicitiškai postuluojama reikšmės pirmenybė 
prieštarauja ženklui, balsas — raštui, akivaizdi duotybė ir tiesio- 
ginė prezentacija - pavaduotojui ir atidėtajam-atidedamajam. 
Filosofijos tekste identifikuoti juodąją dėmę yra lygiai taip pat 
sunku, kaip ir ją atpažinti literatūros teksto turinių plotmėje. 
„Blindness and Insight“ [aklumas ir įžvalgumas] yra tarp savęs 
susiję retorikos požiūriu. Tad interpretuotojui filosofinio teksto 
konstitutyvių apribojimų pažinimas pasidaro prieinamas tik ta- 
da, kai tekstą ima laikyti tuo, kuo jis nenorėtų būti - literatūros 
kūriniu. 

Tačiau jei šiuo atveju filosofinis (arba mokslinis) tekstas nuo 
tariamai literatūrinio būtų tik atribojamas, dekonstrukcija lik- 
tų vien savavališkas aktas. Heideggerio tikslą metafizines mąs- 
tymo formas sunaikinti iš vidaus Derrida gali pasiekti pasitel- 

kęs tik iš esmės retorinę procedūrą: jei filosofijos tekstas iš rie- 
sų yra literatūrinis, jei galima parodyti, kad filosofijos ir litera- 
tūros žanrų skirtumas, atidžiau pasižiūrėjus, išnyksta. Šitas įro- 
dymas turi būti galimas pačios dekonstrukcijos būdu; kiekvie- 
nu atveju vis iš naujo įsitikini, kaip neįmanoma filosofijos ir 
mokslo kalbas taip pritaikyti pažintiniams tikslams, kad jos bū- 
tų apvalytos nuo bet kokių metaforinių ir grynai retorinių ele- 
mentų, neturėtų literatūrinių priemaišų. Dekonstrukcijos prak- 
tika patvirtina filosofijos ir literatūros žanrų skirtumo nepagrįs- 
tumą; galų gale visi žanrų skirtumai paskęsta stambios apimties, 
viską aptariančio teksto sąsajose. Hipostazine maniera Derrida 
kalba apie „universalų tekstą“. O tai, kas lieka, yra save patį ra- 
šantis raštas, kaip terpė, kurioje kiekvienas tekstas yra glaudžiai 
susijęs su visais kitais. Kiekvienas pavienis tekstas, kiekvienas 
ypatingas žanras jau yra paaukoję savarankiškumą viską prary- 
jančiam kontekstui ir nekontroliuojamam teksto spontaniškos 
gamybos vyksmui pirma, negu atsirado. Tuo pagrįstas retorikos, 
apskritai turinčios reikalų tik su tekstų kokybėmis, pirmumas 
prieš logiką, kaip taisyklių sistemą, kuriai be išimties paklūsta 
vien tam tikri, argumentacinio pobūdžio diskurso tipai. 


II 


Vadinasi, iš pradžių į akis nekrintantis filosofijos tradicijos 
„destrukcijos“ virtimas „dekonstrukcija“ radikalią proto kritiką 
perkelia į retorikos sritį ir tuo parodo jai išeitį iš atgręžties į 
save aporijos: tas, kuris po šitos transformacijos metafizikos 
kritiką vis dar norėtų kaltinti paradoksiškumais, scientistiniu 
požiūriu būtų jos nesupratęs. Šis argumentas galioja, žinoma, 
tik tada, jei yra teisingos štai tokios prielaidos: 

1) literatūros kritika iš esmės nėra mokslinis dalykas, todėl 
paklūsta tiems patiems kriterijams, kaip ir jos literatūriniai ob- 
jektai; 

2) tarp filosofijos ir literatūros tėra tiek mažai žanro skirtu- 
mų, kad filosofijos tekstai, jų pagrindiniai turiniai gali būti 
nagrinėjami literatūros kritikos metodais; 

3) retorikos pirmenybė prieš logiką reiškia generalinę reto- 
rikos kompetenciją bendroms viską apimančių teksto sąsajų 
kokybėms, kuriose galų gale išnyksta visi žanro skirtumai: kaip 
filosofija ir mokslas nesudaro vien savo pačių universalijų, taip 
menas ir literatūra nesudaro vien fikcijos karalystės, kuri savo 
autonomiją galėtų apginti bendro teksto atžvilgiu. 

Trečioji prielaida paaiškina antrąją ir pirmąją tuo, kad paša- 
lina sąvokos „literatūros kritika“ prasmės specifiką. Nors lite- 
ratūros kritika veikia kaip per ilgą tradiciją save pačią aiški- 
nantis modelis, bet galioja jis būtent kaip modelis tam tikram 
bendresniam atvejui - kritikai, kuri tinka retorinėms ir kasdie- 
nių, ir nekasdienių diskursų kokybei. Dekonstrukcijos procedū- 
rą ši apibendrinamoji kritika panaudoja tam, kad išstumtą filo- 
sofinių ir mokslinių tekstų retorinį perteklių pabrėžtų šių teks- 
tų prasmės atžvilgiu. Derrida reikalavimas „dekonstrukciją“ 
laikyti priemone išvesti Nietzsche's radikalią proto kritiką iš 
paradoksiško nukreiptumo į save patį akligatvio remiasi trečią- 
ja teze - taip pat ir žlunga dėl jos. 

Kaip tik ši tezė lėmė tokį žymių Amerikos universitetų li- 
teratūrologų susidomėjimą Derrida veikalais.“* Literatūros kri- 
tika JAV nuo seno yra akademinė disciplina, kitaip sakant, yra 
suinstitutinta. Kartu čia iš pat pradžių institucijų lygmenyje 
sprendžiamas ir literatūros kritikos moksliškumo klausimas. O 
Derrida recepcijos foną, be jokios abejonės, sudaro ne tik šita 
endeminė abejonė savimi, bet ir atsisakymas dešimtmečius vy- 


* Tai pasakytina pirmiausia apie Jeilio universiteto literatūros kritikus 
Paulį de Maną, Geoffrey Hartmanną, Hillisą Millerį ir Haroldą Bloo- 
mą; plg.: J. Arac, W Godzich, W Marin (Eds.), The Yale Critics: 
Deconstruction in America, University of Minnesota Press, Minnea- 
polis, 1983. Be Jeilio universiteto, kiti svarbūs dekonstruktyvizmo 
centrai yra Baltimorės Johnso Hopkinso univeritetas ir Cornellio uni- 
versitetas, Itaka Niujorkas. 

ravusios naujosios kritikos, kuri buvo įsitikinusi kalbinio meno 
kūrinio autonomija ir gyveno struktūralistiniu mokslo patosu. 
Šitomis sąlygomis „dekonstrukcijos“ idėja galėjo rasti palankią 
dirvą, nes jinai literatūros kritikai visai priešingų prielaidų pa- 
grindu atvėrė neabejojamos reikšmės perspektyvą: Derrida at- 
meta kalbinio kūrinio autonomiškumą ir estetinės regimybės 
įnorį lygiai taip pat energingai kaip galimybę literatūros kriti- 
kai kada nors įgyti mokslo statusą. Kartu literatūros kritika 
jam yra pavyzdys metodo, kuris, įveikus prezencijos metafizi- 
kos mąstymą ir logocentrizmo epochą, perima kone pasaulio 
istorijos misiją. 

Literatūros kritikos ir literatūros žanro skirtumo išlygini- 
mas išvaduoja kritiko darbą iš nemalonios prievartos paklusti 
pseudomoksliniam standartui; kartu jis tą darbą pakylėja aukš- 
čiau už mokslą - į kūrybinės veiklos lygmenį. Kritikai neberei- 
kia savęs suvokti kaip kažkokio antraeilio dalyko, ir ji įgauna 
literatūros rangą. Millerio, Hartmanno ir de Mano tekstai at- 
skleidžia naują savimonę, „that critics are no more parasites 
than the texts they interprete, since both inhabit a host-text of 
pre-existing language which itself parasitically feeds on their 
host-like willingness to receive it“*. Dekonstrukcininkai atme- 
ta tradicinę Arnoldo koncepciją, jog kritika atlieka tik pagalbi- 
nę funkciją: „Criticism is now crossing over into literature, re- 
jecting its subservient, Arnoldian stance and taking on the free- 
dom of interpretative style with a matchless gusto.“"* Tad 
Paulis de Manas galbūt savo geriausioje knygoje Lukacso, Bart- 
heso, Blanchot ir Jakobsono kritikos tekstus doroja taikydamas 


* „Kad literatūros kritika nėra parazitiškesnė už tekstus, kuriuos ji in- 
terpretuoja, nes ir kritika, ir literatūra gyvena bendrame pirmiau eg- 
zistuojančios kalbos tekste, kuris savo ruožtu parazitiškai minta savi- ' 
ninkišku norėjimu jį priimti.“ 

* Ch. Norris, Deconstruction. Theory and Practice, London and. New 
York, 1982, 93, 98: „Kritika dabar pereina į literatūrą atsisakydama 
pagalbininkės vaidmens, Arnoldo pažiūrės, ir su didžiausiu polėkiu 
imasi interpretacijos stiliaus laisvės.“ 

tokį pat metodą ir taip pat rafinuotai, kaip paprastai elgiamasi 
tik su literatūros tekstais: „Since they are not scientific, critical 
texts have to be read with the same awareness of ambivalence 
that is brought to the study of non-critical literary texts““?. 

Lygiai toks pat svarbus dalykas, kaip ir literatūros kritikos 
prilyginimas kūrybinei literatūrinei veiklai, yra, be abejo, ir di- 
desnė reikšmė, kurią įgauna literatūros kritika, kaip metafizi- 
kos kritikos dalyvė. Šita metafizikos kritikos revalvacija reika- 
lauja kontroversiško paaiškinimo dėl Derrida postuluojamo fi- 
losofijos ir literatūros žanro sulyginimo. Jonathanas Culleris 
primena, kokią strateginę prasmę turi Derrida siūlymas filoso- 
fijos tekstus nagrinėti literatūros kritikos stiliumi: tai reiškia 
rekomendaciją literatūros kritikai literatūros tekstus savo ruož- 
tu analizuoti filosofiškai. Išlaikyti ir kartu ryžtingai sumažinti 
skirtumą tarp abiejų žanrų „is essential to the demonstration, 
that the most truly philosophical reading of a philosophical 
text ... is one that treats the work as a literature, as a fictive, 
rhetorical construct whose elements and order are determined 
by various textual exigiencies“*. Toliau autorius tęsia: „Con- 
versely, the most powerful and apposite readings of literary 
works may be those that treat them as philosophical gestures by 
teasing out the implications of their dealings with the philosop- 
hical appositions that support them.“*! Taigi antrasis teiginys 
varijuojamas taip: 


“P de Man, Blindness and Insight. 2-as leid., Minniapolis, 1983, 
110: „Kadangi kritikos tekstai nėra moksliniai, jie turi būti skaitomi 
taip pat suvokiant dviprasmiškumą, kaip ir kritinės literatūros teks- 
tai“. 

* „yra esminis dalykas siekiant parodyti, kad teisingiausias filosofinio 
teksto filosofinis skaitymas yra toks, kuris kūrinį traktuoja kaip lite- 
ratūrą, kaip išgalvotą retorinį konstruktą, kurio elementus ir tvarką 
lemia įvairios teksto būtinybės“. 

"J. Culler,, On Deconstruction, London, 1983, 150: „Ir priešingai, 
efektyviausiu ir tinkamiausiu literatūros kūrinių skaitymu laikytinas 
toks, kuris į juos žiūri kaip į filosofijos gestus atskleidžiant prasmes iš 
jų santykiavimo su jas remiančiomis filosofinėmis opozicijomis“. 

(2) Tarp filosofijos ir literatūros tėra toks mažas žanrų 
skirtumas, kad pagrindinį literatūros tekstų turinį galima at- 
skleisti metafizikos kritikos būdu. 

Aišku, abi antrosios prielaidos variacijos, 2 ir 2', nurodo tre- 
čiojoje prielaidoje postuluojamą retorikos pirmenybę logikos 
atžvilgiu. Todėl Amerikos literatūros kritikai yra linkę vartoti 
su retorika maždaug vienodos apimties bendrosios literatūros 
terminą, kuris atitiktų Derrida „universalaus teksto“ sąvoką. 
Jei dekonstrukcija taikoma tradicinei filosofijos sampratai, at- 
metančiai metaforinius filosofinio mąstymo pagrindus, tai ji lie- 
čia ir siauresnę fiktyvizmu apibūdinamą literatūros sąvoką: 
„The notion of literature or literary discourse is involved in se- 
veral of hierarchical oppositions on which deconstruction has 
focussed: serious/non-serious, literal/metaphorical, truth/fic- 
tion ... Deconstruction's demonstration that these hierarchies 
are undone by the working of the texts that propose them alters 
the standing of literary language.“* Toliau eina sąlygos sakiniu 
formuluojama tezė, nuo kurios priklauso viskas — ir naujoji me- 
tafizikos kritikos pagrindu revalvuota literatūros kritikos savi- 
monė, ir dekonstrukcinis autoreferencinės proto kritikos per- 
formacinio prieštaravimo naikinimas: „If serious language is a 
special case of non-serious, if truths are fictions whose fictiona- 
lity has been forgotten, then literature is not a deviant, parasi- 
tical instance of language. On the contrary, other discourses 
can be seen as cases of a generalized literature, or archi-litera- 
ture.“?? Kadangi Derrida nemėgsta argumentuoti, patartina tik- 


* „Literatūros arba literatūrinio diskurso samprata įcina į kai kurias 
hierarchijos opozicijas, į kurias krypo dekonstrukcijos dėmesys: rim- 
tas/nerimtas, tikras/metaforinis, tiesa/išmonė ... Dekonstrukcijos paro- 
dymas, kad šių hierarchijų negriauna tekstų, kurie jas siūlo, funkcio- 
navimas, keičia literatūrinio kalbėjimo statusą.“ 

"J. Culler (1983), 181: „Jei rimtas kalbėjimas yra specialus nerimto 
kalbėjimo atvejis, jei tiesos yra fikcijos, kurių fikciškumas pamirštas, 
tada literatūra nėra iškreipto, parazitinio kalbėjimo pavyzdys. Pricšin- 
gai, kiti diskursai gali būti vertinami kaip tam tikros apibendrinamo- 
sios, arba archiliteratūros, atvejai.“ 

rinant, ar ši tezė tikrai yra funkcionali, elgtis taip, kaip daro jo 
mokiniai, literatūros kritikai, išaugę argumentacijos klimate. 

Norėdamas Austino kalbos akto teorijos pavyzdžiu parodyti, 
kaip žlunga kiekvienas mėginimas kasdienio, normalaus kalbė- 
jimo sritį atriboti nuo „neįprastos“, „nukrypstančios“ nuo stan- 
dartinių atvejų kalbos vartosenos, J. Culleris labai aiškiai atku- 
ria šiek tiek neskaidrią diskusiją tarp Jacgues'o Derrida ir Joh- 
no Searle'o. Cullerio tezę papildo ir netiesiogiai patvirtina 
Mary Louise Pratt kalbos akto teorijos pagrindu atliktas tyri- 
mas, kuriame ji siekė struktūralistinės poezijos teorijos pavyz- 
džiu įrodyti, kad žlunga ir mėginimas nekasdienišką fiktyvios 
kalbos vartojimo sritį atriboti nuo kasdienių diskursų (žr. šio 
skyriaus III dalį). Tačiau pirma grįžkime prie Derrida ir Sear- 
le'o ginčo. 

Iš visos tos kompleksinės diskusijos, kaip pagrindinį ginčyti- 
ną, J. Culleris iškelia tokį klausimą: ar Austinui pasiseka ženg- 
ti vieną, iš pirmo žvilgsnio visai nekaltą, laikiną ir grynai meto- 
dišką žingsnį. Mat Austinas yra užsimojęs išnagrinėti kompe- 
tentingų kalbos informantų intuityviai vartojamas taisykles, 
pagal kurias gali būti sėkmingai atliekami kalbėjimo aktai. 
Analizės objektu jis pasirenka rimtai pasakytus, itin paprastus 
ir pažodiškai vartojamus normalios kasdienės bendravimo prak- 
tikos sakinius. Taigi analizės vienetas, norminės kalbos aktas, 
yra tam tikrų abstrakcijų rezultatas. Kalbos akto teoretikas nu- 
kreipia savo dėmesį į normalaus kalbėjimo pavyzdį, iš kurio 
pašalinti visi kompleksiniai, išvestiniai, parazitiniai ir nuo nor- 
mos nukrypstantys atvejai. Posakio izoliacijos pagrindą sudaro 
„įprastinės“, arba normalios, kalbos praktikos samprata, „ordi- 


“ Paskutiniame straipsnio „Signatur, Ereignis, Kontext“ skirsnyje Derri- 
da išdėsto savo požiūrį į Austino teoriją: J. Derida, Rundgange der 
Philosophie, Berlin, 1976, 142 ir tt. Juo remiasi J. Searle straipsnyje 
„Reiterating the Differences: A Reply to Derrida“, Glyph, Nr. 1, 
1977, 198 ir tt. Derrida atsakymas, pavadintas „Limited Inc.“, pasiro- 
dė Glyph, Nr. 2, 202 ir tt. 


220 


nary language“ samprata, dėl kurios nepretenzingumo ir nuo- 
seklumo Derrida ima abejoti. Austino užmojis yra aiškus: jis 
norėtų ištirti, tarkime, „pažado“ bendrąsias savybes tokiais at- 
vejais, kai atitinkamais sakiniais išreikštas pažadas funkcionuo- 
ja tikrai kaip pažadas. Tačiau esama kontekstų, kuriuose tie pa- 
tys sakiniai netenka pažado ilokucinės jėgos. Monologe arba 
scenoje ištartas aktoriaus kaip eilėraščio elementas, pažadas, 
Austino nuomone, pasidaro „keistu būdu tuščias ir niekinis“. 
Tas pats pasakytina ir apie citatoje pasitaikiusį ar vien šiaip pa- 
minėtą pažadą. Šituose kontekstuose nėra rimtos ir privalomos, 
kai kada net pažodiškos atitinkamo performacinio sakinio var- 
tosenos, o yra tik išvestinė arba parazitinė vartosena. Fiktyvios 
arba simuliuotos ar netiesioginės vartosenos atvejai, kaip Sear- 
le'as atkakliai kartoja, yra „parazitiški“ tuo, kad jie logiškai su- 
ponuoja galimybę generuoti gramatiškai tinkamus sakinius 
rimtam, pažodiškam ir privalomam pažadui reikšti. Culleris iš 
Derrida tekstų atrenka tris pagrindinius priekaištus, kurie rodo, 
kad tokios operacijos yra negalimos ir kad įprastiniai skirtumai 
tarp rimto ir simuliuoto, pažodinio ir metaforinio, kasdienio ir 
fiktyvaus, paprasto ir parazitinio kalbėjimo būdų žlunga. 

a) Savo pirmuoju argumentu Derrida nustato nelabai aiškią 
sąsają tarp, pirma, cituojamumo ir kartojamumo, o antra - fik- 
ciškumo. Pažado citavimas, jei lyginsime su tiesiogiai duotu 
pažadu, tesąs tik tariamai antrinis, nes netiesioginis performa- 
cinio posakio perteikimas citatoje esanti tik pakartojimo for- 
ma, ir kadangi cituojamumas suponuojąs kartojimo pagal tai- 
syklę galimybę, t. y. konvencionalumą, jis priklausąs kiekvieno 
konvenciškai generuoto, taigi ir performacinio, posakio es- 
mei - ir platesne prasme jis fiktyviai gali būti imituojamas: „If 
it were not possible for a character in a play to make a promi- 
se, there could be no promise in real life, for what makes it 
possible to promise, as Austin tells as, is the existence of a 
conventional procedure, of formulas one can repeat. For me to 
be able to make a promise in real life, there must be iterable 

procedures or formulas such as are used on stage. Serious be- 
havior is a case of role-playing.“* 

Šitame Derrida argumente jau aiškiai numanoma tai, ką jis 
norėtų įrodyti: kad kiekviena konvencija, teikianti galimybę 
kartoti standartinius veiksmus, yra ne vien simboliška, bet ir iš 
prigimties fiktyvi. Tai, kad vaidinimų konvencijų galiausiai me- 
galima atskirti nuo norminių veiksmų, reikėtų dar įrodyti. Juk 
pažadą Austinas pateikia kaip išvestinės arba parazitinės for- 
mos pavyzdį, nes iš cituojamo pažado netiesioginiu perteikimu 
atimama ilokucijos jėga: pažadas išimamas iš konteksto, kuria- 
me jis „funkcionuoja“, vadinasi, koordinuoja įvairių sąveikos 
dalyvių veiksmus ir sukelia veiklai tinkamų padarinių. Veiks- 
mingas yra tik atitinkamomis aplinkybėmis faktiškai atliktas 
kalbos aktas, nuo kurio citatoje minimas arba pranešamas pa- 
žadas priklauso gramatiškai. Šitas ilokucijos jėgą mažinantis ri- 
bojimas sudaro ir tiltą tarp cituojamo perteikimo ir fiktyvaus 
vaizdavimo. Taip pat ir scenos veiksmas remiasi, žinoma, kas- 
dienės (aktorių, režisieriaus, scenos darbininkų ir teatro tar- 
nautojų) veiklos patirtimi; ir šitame apibrėžtame kontekste pa- 
žadai gali funkcionuoti kitaip negu „scenoje“, t. y. turėti veiklai 
relevantiškų padarinių ir privalomybių. Derrida nesistengia pri- 
taikyti „dekonstrukciją“ iškeltam kasdienės kalbos funkciniam 
modusui. Ilokucinėje kalbinės raiškos siejimo jėgoje Austinas 
atranda veiklos koordinavimo mechanizmą, kuris normaliam, 
kasdienėje praktikoje gyvuojančiam kalbėjimui suteikia kitus ri- 
bojimus negu fiktyvus kalbėjimas, simuliacija ir vidinis mono- 
logas. Ribojimai, kuriems esant ilokucijos aktai plėtoja veiklą 
koordinuojančią jėgą ir sukelia veiklai tinkamų padarinių, api- 
būdina „normalaus“ kalbėjimo sritį. Tuos ribojimus galima 


*J. Culler (1983), 119: „Jei veikėjui vaidinime nebūtų galima ką nors 
pažadėti, negalėtų būti pažado realiame gyvenime, kuris pažadą daro 
galimą; kaip sako Austinas, egzistuoja konvencinė procedūra, formu- 
lės, kurias galima kartoti. Kad galėčiau ką nors pažadėti realiame gy- 
venime, turi būti pakartojamų procedūrų arba formulių, tokių, kokios 
vartojamos scenoje. Rimtas elgesys yra spektaklio vaidmens atlikimo 
atvejis.“ 

nagrinėti kaip idealinančias prielaidas, kurių turime imtis ko- 
munikacinėje veikloje. 

b) Antras argumentas, kurį Culleris su Darrida iškelia prieš 
Austiną ir Searle'ą, yra susijęs kaip tik su tokiais idealizavi- 
mais. Kiekviena apibendrinanti kalbos aktų analizė turi galėti 
specifikuoti bendrąsias konteksto sąlygas, siekiant ilokucinės 
standartizuotų kalbos aktų sėkmės. Šitą uždavinį spręsti ypač 
buvo pasišovęs Searle'as“. Taigi kalbinių posakių reikšmė kin- 
ta pagal kontekstą; be to, kontekstai sudaryti taip, kad jie vi- 
suomet yra atviri tolesnėms specifikacijoms. Viena iš mūsų 
kalbos savybių kaip tik yra ta, kad mes galime posakius imti iš 
vienų kontekstų ir perkelti į kitus - Derrida šiuo atveju kalba 
apie „įskiepijimą“. Tad tokiam kalbos aktui, kaip „pažadas ves- 
ti“, galime sugalvoti vis naujų ir neįtikinamesnių kontekstų; 
bendrų konteksto sąlygų specifikacija neturi jokių natūralių ri- 
bų: „Suppose that the reguirements for a marriage ceremony 
were met but the one of the parties were under hypnosis, or 
that the ceremony were impeccable in all respects but had 
been called a “rehearsa!' , or finally, that while the speaker was 
a minister licensed to perform wedding and the couple hat ob- 
tained a license, that three of them were on this occasion ac- 
ting in a play that, coincidentally, included a wedding ceremo- 
ny.“ Šis reikšmę keičiantis kontekstų varijavimas iš principo 
negali būti sustabdytas arba kontroliuojamas, nes kontekstai yra 
beribiai, t. y. teoriškai negali būti apibūdinami galutinai. Culle- 
ris įtikinamai parodo, kad Austinas šio keblumo nepajėgia 


SJ. Searle, Speech Acts, Cambridge, 1969 (vokiškas leidimas 1971); J. 
Searle, Expression and Meaning, Cambridge, 1979 (vokiškas leidimas 
1982). 

* J. Culler (1983), 121: „Tarkime, kad reikalavimai vestuvėms buvo pa- 
tenkinti, bet vienas partneris buvo užhipnotizuotas, arba kad vestuvės 
įvyko visais atžvilgiais nepriekaištingai, tačiau buvo pavadintos 'repeti- 
cija', arba galiausiai dėl to, kad kalbėtojas buvo dvasininkas, turįs tei- 
sę tuokti, ir pora buvo gavusi tam leidimą, trys iš jų šia proga dalyva- 
vo vaidinime, kuriame atsitiktinai buvo numatytos vestuvės.“ 

įveikti ir apeliuodamas į kalbėtojo ir klausytojo intencijas. Ne 
mintys apie nuotaką, jaunikį ir dvasininką lemia vestuvių teisė- 
tumą, o veiksmai ir aplinkybės, kuriomis jos vyksta: „What 
counts is the plausibility of the description: whether or not the 
features of the context adduced create a frame that alters the il- 
locutionary force of the utterances.“*? 

Searle'as į šį keblumą reagavo įvesdamas apribojimą, kad 
pažodinė sakinio reikšmė ne visiškai nustato kalbos akto, ku- 
riame sakinys vartojamas, galiojimo sąlygas; ji priklauso nuo 
žodžiais nepasakomų papildomų dalykų, kuriuos apibūdina 
kalbos komunikacijos fono prielaidų sistema, nusakanti bendrų 
ekstralingvistinių sąlygų normalumą. Šitos prerefleksinės fono 
suprantamybės yra holistinės prigimties; jų negalima apibūdinti 
baigtine specifikacijų aibe. Tad sakinių reikšmės, kad ir kaip 
gerai būtų išanalizuotos, tėra santykinės - galioja tik fono dali- 
nio žinojimo, reikšmingo atitinkamos kalbos bendruomenės 
gyvenamajam pasauliui, sąlygomis. Tačiau Searle'as atkreipia 
dėmesį į tai, kad šitas santykinumo elementas jokiu būdu ne- 
įveda reikšmės reliatyvizmo, kurio siekia Derrida. Kol funk- 
cionuoja kalbiniai žaidimai ir nežlunga išankstinis gyvenamojo 
pasaulio elementų žinojimas, dalyviai, be abejo, teisingai pasi- 
kliauja ekstralingvistinėmis sąlygomis, kurios jų kalbinėjo ben- 
druomenėje suprantamos kaip „normalios“. O tais atvejais, kai 
individualios fono sampratos pasidaro problemiškos, jie yra nu- 
siteikę manyti, kad galima rasti protingai motyvuotą savitarpio 
supratimą. Tai stiprios, tiksliau sakant, suidealintos prielaidos, 
tačiau tie idealinimai nėra logocentristiniai savivalės aktai, ku- 
riuos teoretikas susieja su nepaklusniais kontekstais, norėda- 
mas juos tariamai paimti savo kontrolėn, - tai veikiau prielai- 
dos, kurių dalyviai turi imtis patys, jei nori, kad komunikacijos 
veikla išvis būtų įmanoma. 


"J. Culler (1983), 123: „Svarbu aprašymo įtikinamumas, nepaisant to, 
ar konteksto požymiai sukuria ar nesukuria struktūrą, kuri keičia sa- 
kymų ilokucinę jėgą.“ 


224 


c) Idealinamųjų prielaidų vaidmenį gali paaiškinti ir kiti tos 
pačios situacijos padariniai. Kadangi kontekstai nėra pastovūs 
ir gali būti plečiami į visas puses, tą patį tekstą galima inter- 
pretuoti įvairiai; ne kas kitas, o pats tekstas atveria nekontro- 
liuojamos jo veiksmingumo istorijos galimybę. Tačiau šita gar- 
binga įžvalga dar neduoda pamato Derrida sąmoningai para- 
doksiškai tezei, kad kiekviena interpretacija neišvengiamai yra 
neteisinga, o kiekvienas supratimas neva esąs blogas suprati- 
mas. Teiginį „every reading is a misreading“ [kiekvienas per- 
skaitymas yra blogas perskaitymas] Culleris teisina taip: „If a 
text can be understood, it can in principle be understood re- 
peatedly, by different readers in different circumstances. These 
acts of reading or understanding are not, of course, identical. 
They involve modifications and differences, but differences 
which are deemed not to matter. We can thus say, that under- 
standing is a special case of misunderstanding, a particular de- 
viation or determination of misunderstanding. It is misunder- 
standing whose misses do not matter“? Culleris, aišku, neatsi- 
žvelgia į vieną aplinkybę. Tarpusavio supratimo procesas išlieka 
veiksmingas tik tol, kol visi dalyviai laikosi galimo aktualaus 
supratimo, kai tiems patiems posakiams suteikiama tokia pat 
reikšmė, sistemos. Kaip yra parodęs Gadameris, ir hermeneuti- 
nės pastangos, siekiančios įveikti laiko ir kultūros nuotolius, 
orientuojasi į galimo aktualaus pridurtinio sutarimo idėją. 

Kadangi kasdienė komunikacijos praktika verčia priiminėti 
sprendimus, dalyviai norom nenorom turi skaitytis su tuo, kad 
yra tam tikra veiksmų koordinacija. Juo labiau interpretacijos 
atitolsta nuo šito „rimties atvejo“, juo labiau jos gali atitrūkti 


J. Culler (1983), 176: „Jei tekstas gali būti suprantamas, jis gali iš 
principo būti suprantamas ir pakartotinai - skirtingų skaitytojų skir- 
tingomis aplinkybėmis. Šitie perskaitymo ar supratimo aktai nėra, aiš- 
kus daiktas, tapatūs. Juose yra atmainų ir skirtybių, bet tokių, kurios 
laikomos neesminėmis. Todėl galime teigti, kad supratimas yra ypatin- 
gas neteisingo supratimo atvejis, paskiras nukrypimas ar neteisingo su- 
pratimo determinacija. Neteisingo supratimo nebuvimas kaip tik nėra 
esminis dalykas.“ 


225 


nuo idealinančios pasiekiamo sutarimo prielaidos. Tačiau kad 
klaidingų interpretacijų iš principo nekritikuotų idealiu būdu 
pasiekiamas supratimas, jos niekada negali visiškai likti nuoša- 
lyje nuo idėjos. Interpretuotojas tos idėjos neatneša savo objek- 
tui; jis veikiau, remdamasis neabejingo stebėtojo performacijos 
požiūriu, perima ją iš tiesioginių dalyvių, kurie išvis komunika- 
cijos aktus gali atlikti tik veikiant subjektyvaus identiško reikš- 
mių priskyrimo sąlygai. Taigi Derrida tezės atžvilgiu nenorėčiau 
į mūšio lauką išvesti Wittgensteino kalbinių žaidimų pozityviz- 
mo. Ne atitinkamai nugludinta kalbos praktika lemia, kokia 
būtent reikšmė tenka tekstui ar posakiui.?? Veikiau kalbiniai 
žaidimai funkcionuoja tik todėl, kad jie suponuoja kalbinių žai- 
dimų ribas peržengiančias idealizacijas, kurios, kaip būtina ga- 
limo sutarimo sąlyga, duoda pamatą rastis sutarimo, kritikuoti- 
no pagal pripažinimo pretenzijas, perspektyvai. Tokių ribojimų 
sąlygomis gyvuojanti kalba yra ilgalaikio išbandymo objektas. 
Kasdienės komunikacijos praktika, kur veikėjams reikia dėl ko 
nors pasaulyje susitarti, yra verčiama save pateisinti, o galimy- 
bę tokiam pateisinimui pirmiausia duoda idealinančios prielai- 
dos. To savęs pateisinimo būtinybės pagrindu galima kartu su 
Austinu ir Searle'u atskirti „įprastinį“ ir „parazitinį“ kalbos 
vartojimą. 


III 


Iki šiol trečią ir pamatinę Derrida prielaidą kritikavau tik 
tiek, kiek (nepaisydamas Cullerio atliekamos Derrida argu- 
mentų rekonstrukcijos) gyniau galimybę atriboti normalią kal- 
bą nuo išvestinių formų. Dar neatskleidžiau, kaip galima atri- 
boti fiktyvią kalbą nuo normalios, t. y. nuo kasdienio kalbos 
vartojimo. Derrida šitas aspektas yra svarbiausias. Jei „literatū- 


* Plg. J. Culler (1983), 130 ir t. 

ra“ ir „rašymas“ sudaro universalios, neapeinamos tekstų sąsa- 
jos, kurioje galiausiai išnyksta visi žanro skirtumai, modelį, tai 
„literatūra ir „rašymas“ neturi atsiskirti nuo kitų diskursų, kaip 
fikcijos autonominė karalystė. Literatūros kritikams, Derrida 
sekėjams JAV, tezė apie kalbinių meno kūrinių autonomiją, 
kaip jau sakyta, yra nepriimtina ir todėl, kad jie norėtų atsiri- 
boti nuo New Criticism (naujosios kritikos) formalizmo ir 
struktūralistinės estetikos. 

Skirti poetinę kalbą nuo įprastinės remdamiesi santykiu su 
nekalbine tikrove pirmieji mėgino Prahos struktūralistai. Ka- 
dangi kalba atlieka komunikacijos funkcijas, ji turi nustatyti 
santykius tarp kalbinės raiškos ir kalbėtojo, klausytojo ir kalbos 
objekto; Būhleris savo semiotinėje sistemoje tai nurodė kaip 
ženklo raiškos, apeliacijos ir vaizdavimo funkcijas.“ Bet ka- 
dangi kalba atlieka ir estetinę funkciją, ji realizuoja ją nustaty- 
dama refleksinį kalbinės raiškos santykį su pačia savimi. Todėl 
santykis su objektu, informacijos turinys ir tiesos vertingumas, 
apskritai galiojimo sąlygos, poetinei kalbai yra išorės dalykai; 
posakis gali būti poetiškas tik tiek, kiek jis yra nukreiptas į pa- 
čią kalbą kaip terpę, į pačią kalbos formą. Romanas Jakobso- 
nas šią nuostatą įtraukė į platesnę funkcijų schemą; šalia pa- 
grindinių Būhlerio išvardytų kalbinės raiškos funkcijų - kalbė- 
tojo intencijų, santykių tarp asmenų nustatymo ir dalykinių 
turinių vaizdavimo bei dar dviejų, kontakto užmezgimo ir ko- 
do - jis priskiria visoms kalbinėms raiškoms poetinę funkciją, 
kuri mūsų dėmesį atkreipia „į žinią pačią savaime““!. Smulkes- 
nis poetinės funkcijos (pagal kurią ekvivalentiškumo principas 
iš selekcijos ašies perkeliamas į kombinacijos ašį) apibūdini- 
mas mums čia nebūtų toks įdomus, kokia svarbi mūsų atriboji- 
mo problemai yra ši išvada: „Kiekvienas mėginimas poetinę 


9 K. Būhler, Sprachtheorie (1934); Stuttgart, 1965, 24 ir tt. 
* R. Jakobson, Linguistik und Poetik (1960). - R. Jakobson, Poetik, 
Frankfurt am Main, 1979, 92 ir t. 

funkciją apriboti poezija arba poeziją - poetine funkcija būtų 
apgaulingas supaprastinimas. Poetinė funkcija nėra vienintelė 
žodžio meno funkcija: ji tėra vyraujanti ir struktūriškai determi- 
nuota, o visose kitose kalbinės veiklos srityse vaidina antraeilį, 
papildomą vaidmenį. Atkreipdama mūsų dėmesį į ženklų junta- 
mumną, ši funkcija pagilina pamatinę tarp ženklų ir objektų eg- 
zistuojančią dichotomiją. Dėl tos priežasties kalbotyra, tyrinė- 
dama poetinę funkciją, neturi apsiriboti poezijos sritimi.“?2 Va- 
dinasi, poetinę kalbą skiria tik tam tikros funkcijos, 
besireiškiančios kartu su kitomis kalbos funkcijomis, pirmu- 
mas ir struktūros kuriamoji jėga. 

Siekdamas šia prasme specifikuoti poetinę kalbą, Richardas 
Ohmannas pasitelkia Austino teorinius duomenis. Jam kalbi- 
nio meno kūrinio fikciškumas - tai aiškinimo reikalingas feno- 
menas, kitaip sakant, poetinės regimybės sudarymas, kai tę- 
siamos kasdienės praktikos pagrindu atsiveria antra, tam tikru 
būdu iš tikrovės pašalinta arena. O tai, kuo poetinė kalba išsi- 
skiria, yra „pasaulį kurianti“ galia: „A literary work creates a 
world ... by providing the reader with impaired and incomplete 
speechacts which he completes by supplying the appropriate 
circumstances.““* Savitą, fikciškumą kuriantį kalbos aktų silpni- 
nimą sudaro tai, kad iš kalbos aktų yra atimama ilokucijos jė- 
ga, 0 ilokucinės reikšmės išlaikomos tik tarsi per netiesioginio 
perteikimo, citatos, lūžį: „A literary work is a discurse whose 
sentences lack the illocutionary forces that would normaly at- 
tach to them. Its illocutionary force is mimetic ... Specifically, 
a literary work purportedly imitates a series of speechacts, 
which in fact have no other existence. By so doing, it leads the 
reader to imagine a speaker, a situation, a set of ancillary 


“ R. Jakobson (1979), 92 ir t. 

S R. Ohmann, Spcech-Acts and the Definition of Literature. - Philoso- 
phy and Rhetoric, IV, 1971, 17: „Literatūros veikalas kuria pasaulį ... 
teikdamas skaitytojui susilpnintus ir neišsamius kalbos aktus, kuriuos 
užbaigia išryškindamas atitinkamas aplinkybes.“ 

events, and so on.““* Ilokucijos jėgos silpninimas virtualina pa- 
saulio santykius, į kuriuos dėl ilokucijos jėgos kalbos aktai yra 
įterpti, ir atleidžia interakcijos dalyvius nuo būtinybės ideali- 
nančių prielaidų pagrindu siekti pasaulyje savitarpio supratimo 
dėl ko nors taip, kad jiems reikėtų koordinuoti savo veiklos 
planus ir tokiu būdu sueiti į būtinus santykius, svarbius veiklos 
padariniams: „Since the guasi-speech-acts of literature are not 
carrying on the world's business - describing, urging, contrac- 
ting etc. - the reader may well attend to them in a non-pragma- 
tic way.“ Siejimo jėgų neutralizavimas atima iš jėgų netekusių 
ilokucijos aktų kasdienės komunikacijos praktikos daromą 
spaudimą priiminėti sprendimus, išima juos iš įprastinio dis- 
kurso ir per tai įgalina žaismingai kurti naujus pasaulius arba, 
negana to, vien tik demonstruoti pasaulį atskleidžiančią inova- 
cinių kalbinių raiškų jėgą. Šita kalbos specializacija atskleisti 
pasaulį paaiškina savitą poetinės kalbos santykį su pačia savi- 
mi, kurią nurodo R. Jakobsonas ir kuri G. Hartmannui tampa 
pretekstu kelti retorinį klausimą: „Is not literary language the 
name we give to a diction whose frame of reference is such that 
the words stand out as words (even as sounds) rather than 
being, at once, assimilable meanings?““ 

Mary L. Pratt, norėdama paneigti literatūros meno kūrinio 
savarankiškumo tezę, kaip ją supranta Derrida, tiesa, paneigti 


“ R. Ohmann (1971), 14: „Literatūros kūrinys - tai diskursas, kurio sa- 
kiniai neturi ilokucijos jėgos, kuri jiems paprastai suteikiama. Jų ilo- 
kucijos jėga yra mimetinė ... Tiksliau sakant, literatūros kūrinys 
prasmiškai imituoja daugybę kalbos aktų, kuric iš tikrųjų kitaip ir ne- 
egzistuoja. Tokiu būdu jis verčia skaitytoją įsivaizduoti kalbėtoją, situ- 
aciją, virtinę šalutinių įvykių ir tt.“ 

S R. Ohmann (1971), 17: „Kadangi literatūros neva-kalbos-aktai ne- 
sprendžia pasaulio reikalų - aprašinėdami, įtikinėdami, veikdami prie- 
šingai ir tt. t., - skaitytojas gali jiems skirti deram4 dėmesį neturėda- 
mas pragmatinių tikslų.“ 

“ G. Hartmann, Saving the Text, Baltimore, 1981, XXI: „Ar literatūri- 
nė kalba nėra pavadinimas, suteikiamas žodžių parinkimui, kurio cs- 
mę sudaro tai, kad žodžiai išsiskiria labiau kaip žodžiai (net kaip gar- 
sai) negu kaip iškart pagaunamos prasmės?“ 

kalbos akto teorijos priemonėmis, remiasi Ohmanno tyri- 
mais.“' Tačiau fikciškumo, ilokucijos jėgos susilpninimo ir po- 
etinės kalbos atsiejimo nuo kasdienės komunikacijos praktikos 
ji nelaiko patikimais atribojimo kriterijais, nes tokie fikciniai 
šnekos elementai kaip pokštas, ironija, fantazijos, pasakojimai 
ir parabolės ištisai persmelkia mūsų kasdienybės diskursus ir 
jokiu būdu nesudaro autonomiškos, nuo „pasaulio reikalų“ ati- 
trūkusios sferos. Priešingai, dalykinės knygos, memuarai, kelio- 
nių aprašymai, istoriniai romanai, taip pat kodiniai romanai ar- 
ba trileriai, vaizduojantys, kaip Trumano Capote reportažinis 
romanas „Šaltakraujiškai“, dokumentais paliudytus įvykius, ku- 
ria anaiptol ne fikcinį pasaulį, nors tokius kūrinius dažnai, 
bent daugiau nei puse atvejų, vadiname „literatūra“. Kad įrody- 
tų, jog natūralūs naratyvai, t. y. kasdienybėje spontaniškai arba 
kam nors paprašius pasakojamos „istorijos“, paklūsta tiems pa- 
tiems retorinės sandaros dėsniams ir turi panašius struktūros 
požymius kaip literatūriniai pasakojimai, Mary L. Pratt pasitel- 
kia W. Labovo sociolingvistinių tyrimų išvadas“: „Labov's data 
make it necessary to account for narrative rhetoric in terms 
that are not exclusively literary; the fact that fictive or mimeti- 
cally organized utterances can occur in almost any realm of ex- 
traliterary discourses reguires that we do the same for fictivity 
or mimesis. In other words, the relation between a work's ficti- 
vity and its literariness is indirect.““" 

Tačiau ta aplinkybė, kad normalioje kalboje gausu fikcinių, 
naracinių, apskritai retorinių elementų, dar nepaneigia galimy- 


“Plg. taip pat: R. Ohmann, Speech, Literature and the Space be- 
tween. - New Literary History, V, 1974, 34 ir tt. 

* W Labov, Language in the Inner City, Philadelphia, 1972. 

* M. L. Pratt, Speech Act Theory of Literary Discourse, Bloomington, 
"1977, 92: „Labovo duomenys verčia naracinę retoriką aiškinti termi- 
nais, kurie nėra vien literatūriniai; tas faktas, kad fikcinės arba mime- 
tiškai organizuotos struktūros pasakymų gali pasitaikyti beveik kiek- 
vienoje neliteratūrinio diskurso srityje, verčia taip pat elgtis ir su fik- 
ciškumu bei mimeze. Kitaip sakant, santykis tarp kūrinio fiktyvumo 
ir literatūriškumo nėra tiesioginis.“ - Dėkoju J. Culleriui už tai, kad 
nurodė šią įdomią knygą. 

bės žodinio meno kūrinio autonomiškumą aiškinti ilokucijos 
Jėgų silpninimu. Nes fikciškumo požymis, anot Jakobsono, tin- 
ka literatūrą atriboti nuo kasdienių diskursų tik tiek, kiek pa- 
saulio atskleidžiamoji kalbos funkcija vyrauja kitų kalbos 
funkcijų atžvilgiu ir lemia kalbinio darinio struktūrą. Tam tik- 
ra prasme ne kas kita, o ilokucinių galiojimo pretenzijų laužy- 
mas ir dalinis naikinimas yra veiksniai, kurie pramanytą istori- 
ją skiria nuo liudytojų pasakojimo, šaipymąsi — nuo įžeidinėji- 
mų, ironiją — nuo klaidinimo, hipotezę - nuo teigimo, lūkesčių 
fantaziją - nuo tiesioginio suvokimo, manevrą - nuo karo 
veiksmo ir scenarijų —- nuo pranešimo apie tikrą katastrofą. Ta- 
čiau nė vienu iš šitų atvejų ilokucijos aktai nepraranda savo 
veiksmus koordinuojančios siejimo jėgos. Taip pat ir palygini- 
mų atvejais komunikacinės kalbėjimo aktų funkcijos lieka gy- 
vybingos, nes fikciniai elementai negali būti atskirti nuo gyve- 
nimo praktikos kontekstų. Kalbos funkcija atskleisti pasaulį 
neįgyja savarankiškumo ekspresinės, reguliacinės ir informaci- 
nės funkcijų atžvilgiu. Priešingai, kaip tik toks atvejis yra "Iru- 
mano Capotes's literatūriškai apdorotas teismo kruopščiai iš- 
tirtas procesas. Tai, kas pagrindžia poetinės funkcijos viršenybę 
ir struktūrinamąją jėgą, yra ne fikcinio vaizdavimo nukrypimas 
nuo dokumentiško tam tikro vyksmo atpasakojimo, o pavyz- 
- dingas literatūrinis apdorojimas, kuris atvejį išskiria iš jo kon- 
teksto ir padaro inovacinio, pasaulį atskleidžiančio ir akis at- 
veriančio vaizdavimo pretekstu, kur retorinės vaizdavimo prie- 
monės nusimeta komunikacijos rutiną ir įgyja savarankišką 
gyvenimą. 

Įdomu stebėti, kaip Mary L. Pratt prieš savo valią yra pri- 
versta nagrinėti šitą poetinę funkciją. Autorės sociolingvistinis 
kontraprojektas prasideda kalbėjimo situacijos, kuria poetinis 
kalbėjimas dalijasi su kitais diskursais, analize: tai tas sutari- 
mas, kurio pagrindu pasakotojas ar pranešėjas kreipiasi į publi- 
ką, norėdamas sutelkti jos dėmesį į siūlomą tekstą. Kol tekstas 
subręsta būti pranešamas, su juo atliekamos tam tikros parengi- 
mo ir atrankos procedūros. Kad tekstas galėtų pretenduoti būti 

kantriai klausomas ir vertinamas, jis privalo atitikti tam tikrus 
relevantiškumo kriterijus: jis turi būti vertas pasakoti. O papa- 
sakojamumas (angl. tellability) privalo lygiuotis į svarbią, pavyz- 
dinę patirtį. Pasakojimo vertas tekstas savo turiniu peržengia 
vietinio kalbėjimo situacijos konteksto ribas ir apskritai yra at- 
viras toliau plėtoti: „As might be expected, these two features — 
contextual detachability and susceptibility to elaboration — are 
egually important characteristics of literature.“* Aiškus daik- 
tas, šios savybės būdingos ne tik literatūros, bet ir „display 
texts“ (parodomiesiems tekstams). Pastarieji apibūdinami jų 
specialių komunikacinių funkcijų atžvilgiu: „They are designed 
to serve a purpose I have described as that of verbally repre- 
senting state of affaires and experiences which are held to be 
unusual or problematic in such a way that the addressee will 
respond affectivily in the intended way, adopt the intended eva- 
luation and interpretation, take pleasure in doing so, and gene- 
rally find the whole undertaking worth it.“"? Matome, kaip prag- 
matiška kalbos analitikė tarsi iš šalies sėlina prie literatūros 
tekstų. Šie privalo, žinoma, paklusti svarbiausiai sąlygai: jeigu 
jie yra literatūros tekstai, juose kitų funkcijų atžvilgiu turi įsivy- 
rauti tinkamumo pasakoti reikalavimas. „In the end, tellability 
can take precedence over assertibility itself.“"! Tik tokiu atveju 
kasdienei komunikacijos praktikai būdingi funkcinio pobūdžio 
reikalavimai ir struktūros ribojimai (kuriuos M. L. Pratt nusta- 
to remdamasi Grice'o konversacijos postulatais) netenka ga- 
lios. Tai, kad kiekvienas stengiasi savo pranešimą padaryti in- 


* „Kaip nesunku numatyti, tie du požymiai - kontekstinis atsiejamumas 
ir jautrumas plėtojimui - yra vienodai svarbios literatūros savybės.“ 
"Mary L. Pratt (1977), 148: „Jie yra skirti tikslui, kurį apibūdinau 
kaip žodžiais pavaizduotą reikalų padėtį ir patirtį, kurios laikomos ne- 
paprastomis ir problemiškomis, tokiu būdu, kad adresatas, kaip nu- 
matyta, aktyviai reaguos, kaip norėta, vertins ir interpretuos, jaus ma- 
lonumą taip darydamas ir apskritai manys tą dalyką esant vertą pa- 
stangų“ 

" Mary L. Prait (1977), 147: „Galiausiai pasakojamumas turi viršyti pa- 
tį įrodomumą.“ 

formatyvų, pasakyti visa, kas esminga, atmesti abejotinas, dvi- 
prasmiškas ir smulkmeniškas mintis, yra idealinamosios nor- 
malios kalbinės komunikacinės veiklos, bet ne poetinio kalbėji- 
mo, prielaidos: „Our tolerance, indeed propensity, for elabora- 
tion when dealing with the tellable suggests, that, in Gricean 
terms, the standards of guantity, guality and manner for dis- 
play texts differ from those Grice suggests for declarative 
speech in this maxims.“* 

Galų gale Mary L. Pratt analizė baigiasi tuo, kad autorė pa- 
tvirtina, ką norėjo užginčyti. Juo labiau kalbos poetinė, pasau- 
lio atskleidžiamoji funkcija ima vyrauti ir prarasti struktūrina- 
mąją jėgą, juo daugiau kalba išvengia kasdienybei būdingų 
struktūros ir komunikacijos funkcijų ribojimų. Fikcijos erdvė, 
atsiverianti stiprėjant kalbos raiškos formų refleksiškumui, yra 
rezultatas to, kad ilokucinės siejamosios jėgos ir idealinimai, 
darantys įmanomą į savitarpio supratimą orientuotą kalbos 
vartojimą ir kartu — veiklos planų koordinavimą, atliekamą in- 
tersubjektiškai pripažįstant kritikuoti vertas galiojimo pretenzi- 
jas, netenka galios. Derrida ginčą su Austinu galima suprasti ir 
kaip kasdienės komunikacijos praktikos savaime susiformavu- 
sios struktūros neigimą, o tos srities neigimas prilygsta fikcijos 
karalystės autonomiškumo atmetimui. 


IV 


Kadangi Derrida neigia ir viena, ir antra, jis gali bet kokį 
diskursą analizuoti pagal poetinės kalbos pavyzdį ir elgtis taip, 
tarsi kalba iš viso būtų determinuota kaip poetinė, pasauliui at- 
skleisti tinkama priemonė. Šiuo požiūriu kalba pati savaime 


* „Mūsų tendencija, iš tikrųjų polinkis, tobulinti tai, ką norime papasa- 
koti, leidžia manyti, kad, Grice'o žodžiais tariant, parodomųjų tekstų 
kiekybės, kokybės ir stiliaus matai skiriasi nuo tų, kuriuos Grice'as 
savo maksimose siūlo taikyti pasakojamajam kalbėjimui.“ 

darosi panaši į literatūrą arba veikiau į „rašymą“. Kalbos este- 
tinimas, kuris įgyjamas dvejopu - normalaus ir poetinio kalbėji- 
mo - savitumo neigimu, paaiškina ir Derrida nejautrumą įtam- 
pos kupinam poliariškumui, atsirandančiam tarp kalbos poeti- 
nės bei pasaulio atskleidžiamosios funkcijos ir prozinių 
kasdienio bendravimo funkcijų, bei funkcijų, į kurias atsižvel- 
gia modifikuota Būhlerio funkcinė schema.? 

Tokie kalba perteikiami procesai, kaip žinių įgijimas ir kul- 
tūros tradicija, ko nors tapatybės nustatymas, socializacija ir vi- 
suomenės integracija — tai vis problemos, kurios kyla pasaulyje; 
mokymo ir mokymosi procesų savarankiškumas, kurio Derrida 
negali pripažinti, remiasi tų problemų vidine logika ir į jas 
orientuota kalbos terpe. Anot Derrida, procesai, kuriuos per- 
teikia kalba, yra įterpti į visko iš anksto nulemtą pasaulį kon- 
stituojantį kontekstą; jie yra fatališkai atiduoti nevaldomam 
teksto kūrimo vyksmui, apimti poetinio-kūrybinio pirminio 
rašto inscenizuoto fono virsmo ir pasmerkti provinciškumui. 
Estetinis kontekstualizmas padaro Derrida aklą tai aplinkybei, 
kad kasdienės komunikacijos praktika dėl į komunikacinę 
veiklą įkomponuotų idealinimų daro pasaulyje įmanomus mo- 
kymo ir mokymosi procesus, kuriuose savo ruožtu interpretuo- 
jančios kalbos pasaulio atskleidžiamoji jėga turi save pateisinti. 
Mokymo ir mokymosi procesai išplėtoja visas vietines kliūtis 
transcenduojančią savitą logiką, nes patirtys ir sprendimai susi- 
daro tik kritikuoti galimų galiojimo pretenzijų fone. Derrida 
užmiršta galiojimo pagrindo neigimo potencialą, kurį turi į sa- 
vitarpio supratimą orientuota veikla; nagrinėdamas kalbą, kuri 
išsiskiria galia kurti pasaulį, jis pradangina problemos sprendi- 
mo galią, kurią kalba turi kaip terpė, per kurią komunikacijos 
dalyviai yra įterpti į pasaulio santykius, kai jie dėl ko nors sie- 
kia tarpusavio supratimo objektyviajame pasaulyje, savo ben- 
drame sociume arba kartais bendrauja subjektyviajame pasauly- 
je, prieinamame ne visiems. 


"J. Habermas, Theorie des kommunikativen Handelns, I, Frankfurt 
am Main, 1981, 374 ir tt. 

Panašią niveliaciją siūlo Richardas Rorty, kuris nuo Derrida 
skiriasi tuo, kad nėra visą laiką idealistiškai susijęs su metafizi- 
kos istorija, kaip determinuojančiu supervyksmu visko, kas da- 
rosi pasaulyje. Jo nuomone, mokslas ir moralė, ekonomika ir 
politika yra lygiai taip pat veikiami tokių kalbos kūrybinių pro- 
veržių, kaip ir menas bei filosofija. Kaip ir Kuhno mokslo isto- 
rija, interpretacijų tėkmė ritmiškai blaškosi tarp kalbos revo- 
liucinimo ir norminimo. Visose kultūrinio gyvenimo srityse 
Rorty pastebi šitą bangavimą tarp dviejų situacijų: „One is the 
sort Of situation encountered when people pretty much agree 
on what is wanted, and are talking about how best to get it. In 
such a situation there is no need to say anything terribly unfa- 
miliar, for argument is typically about the truth of assertions 
rather than about the utility of vocabularies. The contrasting si- 
tuation is one in which everything is up for grabs at once - in 
which the motives and the terms of discussions are a central 
subject of argument ... In such periods people begin to toss 
around old words in new senses, to throw in the occasional 
neologism, and thus to hammer out a new idiom which initial- 
ly attracts attention to itself and only later gets put to work.“ 
Matome, kaip Nietzsche'i būdingas į kalbotyros dalykus orien- 
tuotas gyvenimo filosofijos patosas aptemdo blaivias pragmatiz- 
mo įžvalgas: paveiksle, kurį tapo Rorty, atnaujinamasis pasau- 


8R. Rorty, Deconstruction and Circumvention: Manuscript, 1983: 
„Viena iš situacijų, su kuriomis susiduriama, yra ta, kad žmonės leng- 
va ranka sutinka su tuo, ko geidžia, ir aptarinėja, kaip geriausia tai 
įgyti. Tokioje situacijoje nėra reikalo sakyti ką nors baisiai netinkama, 
nes argumentuojant svarbiau teisingai parinkti žodžius, nei žiūrėti, ko- 
kia iš jų nauda. Priešinga situacija esti tada, kai visi pasirengę griebti 
iš karto — tokioje situacijoje motyvai ir diskusijos sąlygos yra pagrin- 
dinis argumentavimo dalykas ... Tokiais atvejais žmonės ima svaidytis - 
senais žodžiais, suteikdami jiems naujas reikšmes, paleidžia kokį nors 
atsitiktinį neologizmą ir paskui nukaldina posakį, kuris iš pradžių at- 
kreipia į save dėmesį ir tik paskui ima kaip reikiant funkcionuoti:“ 
Plg. dar to paties autoriaus veikalą Conseguences of Pragmatism, 
Minneapolis, 1982; ypač įvadą ir 6, 7 bei 9 skyrius. 

lio atskleidimo per kalbą procesas nebeturi kontratramos ban- 
domajame pasaulio praktikos procese. Komunikacijos veikėjų 
sakomi „taip“ ir „ne“ yra kalbinių kontekstų taip šališkai pa- 
veikti ir taip daugumos nulemti, kad anomalijos, atsirandančios 
išsekimo fazėse, tėra tik nykstančio vitalumo, senėjimo, gamtos 
reiškiniams analogiškų procesų simptomai, 0 ne problemų me- 
sėkmingų sprendimų ir negaliojančių atsakymų padariniai. 

Jų neigimo galia pasaulio kalbos praktiką išvaduoja iš 
vartojimo pretenzijų, peržengiančių nusistovėjusio konteksto 
horizontus. Tačiau gyvenimo filosofijos krūvį gavusi konteksti- 
nė kalbos samprata nėra jautri faktinei kontrafaktiškumo jėgai, 
kuri reiškiasi idealinamosiose komunikacinės veiklos prielaido- 
se. Todėl Derrida ir Rorty neįsisąmonina taip pat ir savito sta- 
tuso diskursų, kurie, išskirti iš kasdienės komunikacijos, yra 
priderinti prie atitinkamo (tiesos arba norminio teisingumo) 
galiojimo matmens, prie atitinkamo (tiesos arba teisingumo) 
problemų komplekso. Apie šitas argumentavimo formas mo- 
derniose visuomenėse kristalizuojasi mokslo, moralės ir teisės 
sferos. Atitinkamos kultūros institucijos valdo problemų spren- 
dimo pajėgumus panašiai, kaip meno ir literatūros procesas 
valdo pasaulio atskleidimo pajėgumus. Kadangi Derrida per- 
dėm subendrina kaip tik „poetinę“ kalbos funkciją, jis nebe- 
įžvelgia normalios kasdienėje praktikoje vartojamos kalbos su- 
dėtingo santykio su minėtomis abiem, atrodytų, priešingomis 
kryptimis išsirutuliojusiomis nekasdienėmis sferomis. Įtampa 
tarp pasaulio atskleidimo ir problemų sprendimo polių yra su- 
telkta viename funkciniame kasdienės kalbos pluošte, o menas 
ir literatūra — viena kryptis, mokslas, moralė ir teisė — kita, spe- 
cializuojasi kaip patirtys ir žinojimo rūšys, kurios ir išsirutulio- 
ja, ir gali būti traktuojamos atitinkamai kaip viena kalbos 
funkcija ir vienas galiojimo matmuo. Norėdamas filosofiją pri- 
lyginti literatūrai ir kritikai, Derrida šituos sudėtingus santy- 
kius holistiškai išlygina. Jis nemato ypatingo statuso, kurį abi, 
filosofija ir literatūros kritika, kiekviena savaip turi kaip išplė- 
totos kultūros ir kasdienio pasaulio tarpininkės. 


236 


Literatūros kritika, nuo XVIII a. susiformavusi kaip institu- 
cija, dalyvauja meno diferenciacijos procese. Į kalbinio meno 
kūrinio autonomizaciją ji reaguoja diskursu, kuris specializuo- 
jasi spręsti skonio klausimus. Čia tikrinamos pretenzijos, ku- 
rias reiškia literatūros tekstai; vertinamos pretenzijos į „meni- 
nę tiesą“, estetinę darną, originalumą, novatoriškumą ir auten- 
tiškumą. Šiuo požiūriu estetinė kritika yra panaši į 
argumentacijos specializuotų formų propozicinę tiesą ir normi- 
nį teisingumą, t. y. į teorinį ir praktinį diskursą. Tačiau ji yra ne 
vien ezoterinė išplėtotos kultūros dalis, bet dar turi uždavinį 
būti tarpininkė tarp išplėtotos kultūros ir kasdienio pasaulio. 

Šita meno kritikos siejamoji funkcija muzikos ir vaizduoja- 
mojo meno atžvilgiu pasireiškia dar aiškiau, nei būdama nu- 
kreipta į literatūros kūrinius, kurie jau yra suformuluoti kal- 
bos, nors ir per poetinę funkciją susijusios su pačia savimi, 
priemonėmis. Šiuo antruoju, egzoteriniu, požiūriu kritika yra 
unikalus kūrinio vertimo atvejis. Meno kūrinio patirtį ji pertei- 
kia normalia kalba; tik tokiu majeutišku būdu inovacinis meno 
ir literatūros potencialas gali būti padarytas prieinamas gyveni- 
mo formoms ir istorijoms, kurios atsigamina per kasdienę ko- 
munikacinę veiklą. Tai paskui atsispindi pakitusioje vertinamo- 
sios leksikos struktūroje, vertybinių orientacijų ir reikmių in- 
terpretacijų atnaujinime, kuris suvokimo įvairumu keičia 
gyvenimo būdų spalvas. 

Panašią literatūros kritikos kovos dviem frontais poziciją 
užima ir filosofija - bent jau šiuolaikinė filosofija, kuri nebeža- 
da tenkinti religijos pretenzijų teorijos vardu spręsti šią proble- 
mą. Savo dėmesį ji pirmiausia kreipia į mokslo, moralės ir tei- 
sės pagrindus ir su jų postulatais sieja teorines pretenzijas. Nors 
filosofija kelia pačius bendriausius klausimus ir turi stiprias te- 
orines strategijas, ji artimai bendrauja su mokslais. Ir vis dėlto | 
filosofija nėra vien ezoterinė išplėtotos kultūros dalis. Ji vieno- 
dai glaudžiai susijusi ir su gyvenamojo pasaulio visuotinybe, ir 
su sveiku žmogaus protu, nors beatodairiškai griauna kasdienės 
praktikos savivokas. Filosofiniam mąstymui, ne taip kaip į pa- 

vienius galiojimo matmenis susiskaidžiusioms žinojimo siste- 
moms, būdingas domėjimasis gyvenamojo pasaulio visumos 
funkcijomis ir struktūromis, kurios komunikacinėje veikloje yra 
susisluoksniavusios ir susigrupavusios. Suprantama, šį santykį 
su visuotinybe filosofinis mąstymas išlaiko dėl gebėjimo at- 
spindėti, kurio neturi tik intuityviai suvokiamas gyvenamojo pa- 
saulio fonas. 

Jei pasižiūrėsime į šį ką tik apibūdintą kritikos ir filosofijos 
santykį su kasdienybe, o kita vertus — su išplėtotomis meno ir 
literatūros, mokslo ir moralės kultūromis, pamatysime, ką reiš- 
kia žanrų skirtumo tarp filosofijos ir literatūros išlyginimas ir 2 
bei 2' tezėse postuluojamas filosofijos derinimas prie literatū- 
ros, o literatūros - prie filosofijos. Šitas išlyginimas ir derini- 
mas sujaukia konsteliacijas, kuriose retoriniai kalbos elementai 
perima visai skirtingus vaidmenis. Gryna forma retorikos daly- 
kai pasireiškia tik poetinės raiškos santykyje su pačia savimi, t. 
y. fikcijos kalboje, kuri specializavosi atskleisti tai, kas dedasi 
pasaulyje. Taip pat ir normali kasdienybės kalba yra iš pašaknų 
retoriška, tik įvairių kalbos funkcijų pluošte retoriniai elemen- 
tai pasitraukia į antrąjį planą. Rutiniškoje kasdienybės prakti- 
koje pasaulį konstituojantis kalbos modelis yra bemaž sustin- 
gęs. Tas pats tinka ir mokslo ir technikos, teisės ir moralės, 
ekonomikos, politikos ir kt. kalboms. Ir jos semiasi atgaivos iš 
metaforinės frazeologijos, tiktai čia retoriniai elementai, kurie 
anaiptol nėra nuslopinti, jaučiasi tarsi tramdomi ir verčiami 
tarnauti specialiems problemų sprendimo tikslams. 

Kitą, svarbesnį, vaidmenį retorikos dalykai vaidina literatū- 
ros kritikos ir filosofijos kalboje. Ir literatūros kritika, ir filo- 
sofija susiduria su panašiu paradoksišku uždaviniu. Jos privalo 
išplėtotų kultūrų, kuriose pagal atitinkamus pavienius aspektus 
yra sukauptos žinios, turinius pateikti kasdienybės praktikai, 
kurioje sąveikauja ir sudaro sindromą visos kalbos funkcijos ir 
aspektai. Šitą tarpininkavimo uždavinį literatūros kritika ir fi- 
losofija vis dėlto turi vykdyti tokiomis raiškos priemonėmis, 
kurios yra perimamos iš specialių, skonio ir tiesos klausimus 

nagrinėti įgudusių kalbų. Šį paradoksą literatūros kritika ir fi- 
losofija gali išspręsti tik plėsdamos ir gausindamos savo spe- 
cialias kalbas retoriniais elementais tiek, kiek reikia netiesio- 
ginėms informacijoms sieti su suprantamais teiginiais. Tai pa- 
aiškina tą stiprų polinkį į retoriškumą, kuriuo vienodai 
išsiskiria literatūros kritikų ir filosofų tyrimai. Žymūs kritikai 
ir filosofai yra ir puikūs rašytojai. Jų retorikos laimėjimuose li- 
teratūros kritika ir filosofija yra susigiminiavusios su literatū- 
ra - Šia prasme ir tarp savęs. Tačiau čia jų giminystė ir baigiasi, 
nes abiejose srityse retorikos priemonės yra subordinuotos ati- 
tinkamai kitoms argumentacijos formoms. 

Jei filosofinis mąstymas, kaip siūlo Derrida, bus atleistas 
nuo pareigos spręsti problemas ir perorientuotas atlikti litera- 
tūros kritikos funkcijas, iš jo bus atimtas ne vien rimtumas, bet 
ir vaisingumas bei pajėgumas. Ir priešingai: literatūros kritikos 
išmintis irgi neteks savo potencijos, jeigu ji, kaip vaidenasi Der- 
rida sekėjams in literary departments, bus atitraukta nuo būtiny- 
bės gilintis į patirties estetiką ir imsis metafizikos kritikos. 
Klaidingas vienos veiklos rūšies asimiliavimas su kita iš abiejų 
atima esmę. Taip grįžtame prie klausimo, nuo kurio pradėjome. 
Tas, kuris, norėdamas sušvelninti autorefleksijos paradoksalu- 
mą, proto kritiką perkelia į retorikos sritį, atbukina pačios pro- 
to kritikos špagą. Klaidinga pretenzija ištrinti filosofijos ir lite- 
ratūros žanrų ribas negali išvesti iš aporijos."“ 


* Savo apmąstymais vis dėlto priėjome prie tos vietos, iš kurios matyti, 
kodėl Heideggeris, Adorno ir Derrida iš viso pateko į tą aporiją. Jie 
visi gina save taip, tarsi gyventų, kaip ta Hegelio pirmųjų mokinių 
karta, „paskutinio“ filosofo paunksmėje; jie dar tebekovoja su „stip- 
riomis“ teorijos, tiesos ir sistemos sąvokomis, kurios jau daugiau nei 
šimtas penkiasdešimt metų priklauso praeičiai. Jie tebetiki turį paža- 
dinti filosofiją iš miego, kurį Derrida vadina „širdies sapnu“. Jie mano - 
privalą ją atbaidyti nuo klaidingos minties sukurti teoriją, kuriai pri- 
klausytų paskutinis žodis. Tokia išsami, uždara ir galutinė teiginių sis- 
tema turėtų būti formuluojama save pačią aiškinančia kalba, kuriai 
nebereikėtų komentarų, ir tokiu būdu sustabdytų jos aktyvią istoriją, 
kurioje interpretacijų daugėja be galo ir be krašto. Rorty šia prasme 

pasisako už kalbą, „which can receive no gloss, reguires no interpeta- 
tion, cannot be distanced, cannot be sneered at by later generations. 
It is the hope for a vocabulary which is intrinsically and self-evidently 
final, not only the most comprehensive and fruitful vocabulary we 
have come up with so far.“ (R. Rorty (1982), 93 ir t.: „kuri gali išsi- 
versti be aiškinimų, nereikalauja interpretacijų, kuri negalėtų būti pas- 
kesnių kartų apleista ir pašiepiama. Tai yra viltis tam tikros leksikos, 
kuri yra iš esmės ir akivaizdžiai galutinė, - ir išsamiausia, ir vaisin- 
giausia; leksikos, su kuria iki šiol susidūrėme.“) 

Jei grasinant mirties bausme protas būtų verčiamas laikytis šitų 
klasikinių, nuo Parmenido iki Hegelio siektų metafizikos tikslų, tada 
jis pats savaime, taip pat ir po Hegelio, turėtų rinktis tarp dviejų al- 

"ternatyvų: arba laikytis stiprių teorijos, tiesos ir sistemos sąvokų, ko- 
kios buvo įprastos didžiojoje tradicijoje, arba kapituliuoti; tada iš tik- 
rųjų derama proto kritika turėtų užsimoti taip plačiai, kad vargu ar 
išvengtų nukreiptumo į save paradokso. Taip tuos dalykus įsivaizdavo 
Nietzsche. Deja, ir Heideggeris, Adorno bei Derrida, atrodo, dar te- 
bepainioja filosofijoje išlikusius universalaus pobūdžio klausimus su 
anomis, seniai atsisakytomis statuso pretenzijomis, kurias filosofija ka- 
daise reiškė savo atsakymams. Tačiau dabar aišku kaip dieną, kad uni- 
versalių klausimų - pavyzdžiui, klausimo dėl pasisakymams būtinų ra- 
cionalumo sąlygų, komunikacinės veiklos bendrų pragmatikos prielai- 
dų ir argumentacijos - užmojis, nors ir turi būti reiškiamas gramatinė 
universalių teiginių forma, bet ne galiojimo arba „galutinio pagrindi- 
mo“ būtinybe, kurios būtų reikalaujama jam ir jo teoriniam modeliui. 
Mokslų falibilistinę sąmonę seniai pasiekė ir filosofija. 

Šituo falibilizmu mes, filosofai, ir ypač nefilosofai, jokiu būdu 
neatsižadame pretenzijų siekti tiesos. Iš pirmojo asmens performaci- 
nės pozicijos tiesos pretenzijas galima kelti tik tokiu būdu, kad jos — 
kaip pretenzijos - transcenduotų laiką ir erdvę. Tačiau mes žinome ir 
tai, kad pretenzijos siekti tiesos neturi nulinio konteksto. Šios pre- 
tenzijos keliamos čia ir dabar ir yra atviros kritikai. Todėl neatmeta- 
me trivialios galimybės, kad rytoj arba kur nors kitur jos bus keičia- 
mos. Kaip ir anksčiau, taip ir dabar filosofija suvokia save kaip racio- 
nalumo saugotoją vienos iš mūsų gyvenimo formų endogenininės 
proto pretenzijos prasme. Tačiau praktikoje ji atiduoda pirmenybę 
stiprių sakymų kombinacijai su silpnomis statuso pretenzijomis, kom- 
binacijai, kurios visuotinumas toks menkas, kad nėra reikalo prieš ją 
kelti ant kojų visuotinės proto kritikos. Plg. J. Habermas, Die Philo- 
sophie als Platzhalter und Interpret. - J. Habermas, MoralbewuBtsein 
'und kommunikatives Handeln, Frankfurt am Main, 1983, 7 ir tt. 


VIII. TARP EROTIZMO IR BENDROSIOS 
EKONOMIKOS: BATAILLE 


Kai 1962 m. Georges Bataille mirė, jo ilgametis draugas 
Michelis Leirisas savo bičiulį apibūdino tokiais žodžiais: „Pra- 
ėjus jo neįmanomumui, žavi pirmiausia jo gebėjimas atrasti tai, 
kas tikrai nepriimtina ... jis plėtė savo akiratį (paklusdamas sa- 
vo senai idėjai įveikti iš pykčio trypiančio vaiko „ne“) ir supra- 
to, kad žmogus tik tada yra tikrai žmogus, kai ieško savo mat- 
mens beribiškume, darosi neįmanomumo žmogumi, atkakliai 
siekia tos viršūnės, kur dionisiškame svaigulyje viršus susilieja 
su apačia ir kur išnyksta atstumas tarp visumos ir nieko.“! Pri- 
pažintasis „neįmanomumo“ bruožas pirmiausia apibūdina „ne- 
padoraus veikalo“ autorių, kuris ne tik atskleidžia juodąją mar- 
kizo de Sade'o rašliavą, bet ir stoja prieš tą filosofą ir moksli- 
ninką, kuris mėgina savintis ideologiją kritikuojančio 
Nietzsche's neįmanomą palikimą. 

Su Nietzsche's veikalais Bataille susipažino palyginti anksti 
(1923 m.), vieneriais metais anksčiau, nei Leirisas jį įvesdino į 


' M. Leiris, Von dem unmėglichen Bataille zu den unmėglichen Docu- 
ments (1963). - M. Leiris, Das Auge des Ethnologen, Frankfurt am 
Main, 1981, 75. 

Andrė Massono aplinką ir supažindino su jau išgarsėjusiais 
siurrealistais. Nors Bataille modernybės diskursui suteikia pa- 
našią krypti kaip ir Heideggeris, bet atsisveikinti su modernybe 
pasirenka visai kitą kelią. „Šventojo“ sampratą Bataille išplėto- 
ja remdamasis antropologine krikščionybės kritika, kuri sudaro 
priešingybę Nietzsche's veikalo „Apie moralės genealogiją“ 
sampratai; jis visiškai nesileidžia į imanentinę metafizikos kri- 
tiką. Jau pirmas žvilgsnis, mestas į dvilypį Nacionalinės biblio- 
tekos archyvaro ir literatūrine veikla užsiiminėjančio Paryžiaus 
intelektualų bohemos dalyvio gyvenimą, rodo, kad Bataille ir 
Marburgo bei Freiburgo universitetų filosofijos profesorius gy- 
vena skirtinguose pasauliuose. Yra du pagrindiniai dalykai, ku- 
rie šiuodu skiria: Bataille estetinė patirtis, įgyta bendraujant su 
siurrealistais, ir politinė patirtis, įgyta bendraujant su kairiai- 
siais radikalais. 

Trečiojo dešimtmečio pabaigoje suskyla grupė, kuri būrėsi 
prie laikraščio „La Revolution surrealiste“. „Antrajame siur- 
realistų manifeste“ Bretonas meta sunkius priekaištus atskalū- 
nams, kurie atsako stipria kontrataka. Nuo to laiko vaidijasi 
Bretono „Association“ ir Bataille „Cercle Communiste Dėmo- 
cratigue“. Tuo pačiu metu Bataille kartu su Micheliu Leirisu ir 
Carlu Einsteinu pradeda leisti žurnalą „Documents“, kuriame 
paskelbiamos svarbios paties leidėjo studijos. Pirmiausia Ba- 
taille išplėtoja „heterogeniškumo“ sąvoką; taip jis pavadina vi- 
sus elementus, kurie nesutinka derintis prie buržuazinių gyve- 
nimo formų ir kasdienybės rutinos lygiai taip, kaip vengia me- 
todiškos mokslo įtakos. Į šią sąvoką Bataille įima pagrindinę 
patirtį siurrealistinių rašytojų ir menininkų, kurie yra pasišovę 
naudos, normos, blaivumo imperatyvams šokiruojamai prieš- 
priešinti svaigulio, vaizduotės ir instinkto ekstazės jėgas ir tokiu 
būdu sukrėsti konvencinius suvokimo ir emocinio išgyvenimo 
įpročius. Heterogeniškumo karalystė atsiveria tik tomis staigaus 
susižavėjimo šoko akimirkomis, kai žlunga kategorijos, garan- 
tuojančios įprastą subjekto santykį su pačiu savimi ir pasauliu. 
Aiškus daiktas, Bataille heterogeniškumo sąvoką iš pat pradžių 

taiko ir socialinėms grupėms, atstumtiesiems arba margina- 
lams, tam kitam nuo Baudelaire'o laikų pažįstamam pasauliui 
elementų, kurie išskiriami iš vadinamosios normaliosios visuo- 
menės - nesvarbu, kas tai būtų: parijai ar neliečiamieji, prosti- 
tutės ar liumpenproletarai, bepročiai, maištininkai ar revoliu- 
cionieriai, poetai ar bohemos žmonės. Tad šita estetinio pobū- 
džio sąvoka pasitelkiama ir italų bei vokiečių fašizmui 
nagrinėti: fašizmo vadams Bataille priskiria heterogenišką eg- 
zistenciją. 

Erotinės literatūros ir mokslinės eseistikos kūrėjams būdin- 
gi kontrastai - priešingos gyvenimo orientacijos ir politinės pa- 
žiūros, akivaizdūs skirtumai bei filosofiniai tyrimai ir būties 
mistika — neleidžia iš pirmo žvilgsnio pastebėti bendrą Bataille 
ir Heideggerį siejantį projektą. Jie abu stengiasi ištrūkti iš mo- 
dernybės spąstų, iš uždaros, pasaulį įveikusio Vakarų raciona- 
lizmo visatos. Ir vienas, ir antras nori įveikti subjektyvizmą, ku- 
ris vėl galingai plinta pasaulyje ir sustingdo jį, kaip techniškai 
disponuojamą ir ekonomiškai vertinamą visuotinybę. Abu mąs- 
tytojai taip puikiai dera šitame projekte, kad tai, ką Foucault 
sako apie Bataille ribų peržengimo idėją, gali būti pasakyta ir 
apie transcendencijos sąvoką vėlyvojo Heideggerio darbuose: 
„Ribos ir peržengimo žaismas dabar yra turbūt pagrindinis 
„kilmės“ mąstymo kriterijus, mąstymo, kurį mums Nietzsche 
perdavė nuo pat savo veiklos pradžios, mąstymo, kuris kartu 
yra ir kritika, ir ontologija, kuris aprėpia baigtybę ir būtį.“? 
Tuoj po šito sakinio einančiame sakinyje Bataille vardą būtų 
galima puikiausiai pakeisti Heideggerio vardu: „Visiems, kurie 
stengiasi išsaugoti "filosofo" ... gramatinę funkciją, galima būtų 
priešpriešinti pavyzdines Bataille, kuris nepaliaujamai ir atkak- 
liai darbavosi siekdamas palaužti savyje filosofinio subjekto su- 
verenitetą, pastangas. Šiuo atžvilgiu jo kalba ir jo patirtis buvo 
kankynė: tai apgalvotas skaidymas į keturias dalis to, kuris kal- 


2 M. Foucault, Vorrede zur Ūberschreitung. — M. Foucault, Von der 
Subversion des Wissens, Mūnchen, 1974, 4(). 

ba filosofijos kalba, tai barstymas žvaigždžių, kurios šviečia vi- 
durnaktį ir leidžia gimti negirdimiems žodžiams.“ 

Vis dėlto tai, kad Bataille puola protą ne atakuodamas pa- 
žintinio racionalinimo pagrindus, ontologines objektyvuojančio 
mokslo ir technikos prielaidas, o labiau sutelkdamas dėmesį į 
etinio racionalumo pagrindus, kuriems, pasak Weberio, davė 
galimybę gyvuoti kapitalistinė ūkio sistema ir tuo visą visuo- 
menės gyvenimą privertė paklusti susvetimėjusio darbo ir kau- 
pimo proceso imperatyvams, sukelia rimtų sunkumų. Moder- 
nybės principą Bataille sieja ne su autoritariškai išsikerojusia, 
be galo autonomiška savimone, o su į sėkmę orientuota, di- 
džiausios naudos siekiančia veikla, padedančia įgyvendinti ati- 
tinkamus subjektyvius tikslus. Nors Heideggeris ir Bataille turi 
galvoje tas pačias tendencijas, kur objektyvuojantis mąstymas ir 
tikslinga veikla realizuoja savo istorinę galią, bet kritika, turinti 
tą blogį griebti už pakarpos, pasuka kitomis kryptimis. Metafi- 
zikos kritikos procedūras taikantis Heideggeris kerta kietai įša- 
lusioje transcendentalinio subjektyvumo žemėje tunelį, kad ki- 
tame jo gale atvertų tikruosius laike sudūlėjusius kilmės pama- 
tus; 0 į moralės kritiką linkusiam Bataille svarbu ne giliau 
skverbtis į subjektyvumo pagrindus, o panaikinti jų ribas - rasti 
atsižadėjimo formą, kuri monadiškai savyje užsisklendusį sub- 
jektą vėl grąžina į susvetimėjusio, išskirto, atkirsto ir sudrasky- 
to gyvenimo konteksto intymumą. Ši ribų naikinimo idėja Ba- 
taille atveria visai kitą perspektyvą negu Heideggeriui: savo pa- 
čios ribas peržengianti subjektyvybė nuvainikuojama ir 
eksproprijuojama ne superfundamentalistinio būties likimo 
naudai, o tam, kad spontaniškumui būtų grąžintos draudžiamo- 
sios paskatos. Atsiverti sakralinei sričiai nereiškia paklusti ne- 
aiškaus, kažkokią aurą turinčio likimo autoritetui; peržengti ri- 
bą į sakralumą reiškia ne pažeminti subjektyvybę savęs atsiža- 
dėjimu, o ją išlaisvinti tikram suverenumui. 

Tai, kad paskutinis žodis priklauso ne būčiai, o suverenu- 
mui, nėra atsitiktinumas: čia veikiau išryškėja Heideggeriui ne- 


*M. Foucault (1974), 44. 

įsivaizduojamas artumas Nietzsche's įkvėptai estetinei laisvės ir 
antžmogiškos saviraiškos sampratai. Juk ir Bataille, ir Nietz- 
sche pripažįsta konvergenciją tarp save stimuliuojančios ir 
įprasminančios valios siekti galios ir kosmose glūdinčio amži- 
nojo to paties grįžimo fatališkumo. Su Nietzsche Bataille sieja 
iš esmės anarchistinis bruožas: kadangi šis mąstymas yra nu- 
kreiptas prieš bet kokį autoritetą, taip pat ir prieš šventumą 
kaip autoritetą, idėja apie Dievo mirtį turi tiesiogiai ateistinę 
prasmę. Tačiau Heideggeriui, kuris šią tezę kartoja pakiliu to- 
nu, ji praranda visą radikalumą. Be abejo, Dievas, kaip ontiškas 
dalykas, yra atmetamas, tačiau ontologiškai išpuoselėtas apreiš- 
kimo vyksmas sukasi prasmingai aplink tą gramatinę vietą, ku- 
rią sugriauta Dievo projekcija paliko tuščią - tarsi tik laikinai 
neturėtume kalbos įvardyti to, kurio vardas nenusakomas. Tad 
Foucault klausimas: „Ką reiškia Dievą nužudyti, jeigu jis neeg- 
zistuoja, nužudyti Dievą, kurio nėra?“* svarbus tik Bataille, o 
ne Heideggeriui. Foucault pripažįsta, kad savo pačios ribas per- 
žengiančios subjektyvybės eksceso Bataille turi ieškoti erotišku- 
mo patirties srityje, nes šventumą jis mąsto itin ateistiškai. Iš- 
ties šventojo profanavimas yra ribų peržengimo modelis, bet 
Bataille neklysta, modernybėje neberasdamas nieko profanuoti- 
na ir manydamas, kad ne filosofijos uždavinys sukurti mistinį 
būties pakaitą. Bataille nubrėžia vidinę sąsają tarp lytinės patir- 
ties horizonto ir Dievo mirties - „ne kad žilos senovės gestams 
suteiktų naują turinį, o kad duotų galimybę beobjekčiam profa- 
navimui, tuščiam, į save patį nukreiptam profanavimui, kurio 
instrumentai tinka tik jam pačiam““. 

Norėčiau pirma parodyti, kokią reikšmę modernybės kon- 
strukcijai turi fašizmo analizė, kurią Bataille atlieka remdamasis 
visuomenės homogeninių ir heterogeninių elementų sąvokomis. 
Modernybę Bataille regi įterptą į proto istoriją, kur viena su kita 
kovoja suverenumo ir darbo jėgos. Proto istorija driekiasi nuo 
archajinių sakralinės visuomenės ištakų iki absoliučiai sudaiktin- 


*M. Foucault (1974), 35. 
*M. Foucault (1974), 33. 

to tarybinės visuomenės ekonomikos pasaulio, iš kurio buvo pa- 
šalinti paskutiniai feodalinio suverenumo pėdsakai. Tačiau šis 
visiškas homogeninių ir heterogeninių elementų atskyrimas atve- 
ria perspektyvą visuomenės formacijai, kuri socialinę lygybę su- 
derina su individo suverenumu. Bataille antropologizmu parem- 
tas heterogeniškumo, kaip išskirtos ir susvetimėjusios visuome- 
nės dalies, aiškinimas nutraukia ryšius, žinoma, su visomis 
dialektinio mąstymo figūromis. Todėl kyla klausimas, kaip Ba- 
taille aiškins revoliucinį perėjimą iš atšalusios, visiškai sudaiktė- 
jusios visuomenės į suverenumo atnaujinimą. Kaip atsakymą į šį 
klausimą galima suprasti jo bendrosios, apskritai į gamtos ener- 
giją orientuotos ekonomikos projektą. Tačiau šitas sumanymas 
įsivelia į į save patį atgręžto proto kritikos paradoksus. Tad ga- 
liausiai Bataille svyruoja tarp nenuoseklaus grįžimo prie Hege- 
lio švietimo dialektikos ir betarpiškai viena šalia kitos egzistuo- 
jančių mokslinės analizės ir kalbos mistikos. 


II 


Fašizmo pergalė Italijoje ir nacionalsocialistų atėjimas į val- 
džią Vokietijoje iki Osvencimo ilgai buvo reiškinys, ne tik glu- 
minęs, bet ir kėlęs susižavėjimą. Nebuvo nė vienos į dabartį at- 
siliepiančios teorijos, kurios nebūtų triuškinamai palietusi fa- 
šizmo smogiamoji jėga. Tai pirmiausia tos teorijos, kurios 
trečiojo dešimtmečio pabaigoje ir ketvirtojo pradžioje buvo for- 
mavimosi stadijoje — ir, kaip matėme, Heideggerio pamatinė 
ontologija, ir Bataille heterologija bei Horkheimerio kritinė te- 
orija.* 1933 m. lapkričio mėnesį, kaip tik tuo metu, kai Hei- 
deggeris per rinkimų kampaniją sakė kalbas už „fiurerį“, Ba- 
taille paskelbė savo studiją „Psichologinė fašizmo struktūra“. 


“Plg. H. Dubiel, Wissenschaftsorganisation und politische Erfahrung, 
Frankfurt am Main, 1978; H. Dubiel, Die Aktualitat der Gesell- 
schaftstheorie Adornos. - L. v. Friedeburg, J. Habermas (Hrsg.), Ador- 
no-Konferenz, Frankfurt am Main, 1983, 293 ir tt. 

Priešingai nei kai kuriuose marksistinio pobūdžio aiškinimuo- 
se, jis sutelkia dėmesį ne į vien teorijai prieinamas ekonomikos 
ir socialinės struktūros priežastis, o į labiau apčiuopiamus reiš- 
kinius, į naujųjų politinių judėjimų socialinės psichologijos for- 
mas. Pirmiausia jį domina plebiscito pagrindais mobilizuotų 
žmonių ryšys su charizminiais vadais, apskritai (Festo filmuose 
apie Hitlerį primintas) fašistų režimo renginių teatrališkumas — 
kultiškas vadų kaip sakralinių asmenų garbinimas, meniškai 
inscenizuoti masiniai ritualai, taip pat aiškūs prievartos ir hip- 
nozės elementai, legalumo nepaisymas, atsisakymas net taria- 
mos demokratijos ir brolybės: „Didelis jaudulys, siejantis fiure- 
rį su jo sekėjais moralinio tapatinimosi būdu ... yra bendro au- 
gančios, be galo stiprėjančios energijos suvokimo funkcija, 
energijos, kuri kaupiasi fiurerio asmenyje ir pasidaro neribotai 
disponuojama.“? 

Bataille tada dar buvo pernelyg marksistas, kad pastebėtų 
objektyvias krizės, kuria fašizmas tik naudojosi, sąlygas. Kapi- 
talistinis ūkis ir gamybos aparatas pirma turėjo „subyrėti dėl 
vidaus prieštaravimų“, ir tik vėliau tam tikra jėga, visai negimi- 
ninga esamai visuomenės struktūrai, galėjo tiesiu taikymu pa- 
tekti į funkcijų spragas. Demokratiniame pramoniniame kapita- 
lizme veikė rinkimų laisvės principas, subjektyvi pasirinkimo 

„laisvė tiek privačiam verslininkui ir gamintojui, tiek (pavie- 
niam prie rinkimų urnos atsistojusiam) piliečiui: „Nacionalso- 
cialistinis judėjimas, o paskui jo triumfas nemaža dalimi yra 
pagrįsti tuo, kad kai kurie vokiečių kapitalistai suprato, koks 
pavojingas šis individualios laisvės principas galėtų pasidaryti 
krizės atveju.“* Aišku, funkcinis būtinumas visiškai panaikinti 
šį principą apskritai liko „tuščias noras“; išteklių, kuriais fašiz- 
mas minta, tos „begalinės gausybės egzaltuoto gyvenimo for- 
mų“, funkciškai paaiškinti negalima. Tai, kad tos jėgos, kurias 
fiurerio valstybė ima režisuoti, akivaizdžiai priklauso egzistuo- 


7G. Bataille, Die psychologische Struktur des Faschismus. Die Sou- 
veranitat, Mūnchen, 1978, 19. 
* G. Bataille (1978), 38. 

jančiai heterogeninei visuomenei, paakina Bataille tą elementą 
nagrinėti. Psichoanalize grindžiami aiškinimai, kurie remiasi 
Freudo studija „Masių psichologija ir Aš analizė“, Bataille ne- 
tenkina?; jis įsitikinęs, kad fašizmo šaknys glūdi giliau nei nesą- 
moningumo klodas, į kurį galima įsiskverbti analitine autoref- 
leksijos galia. Modelis, pagal kurį Bataille įsivaizduoja vyks- 
tant heterogenezę, yra ne Freudo išstūmimo modelis, o 
šalinimas ir ribų stabilizavimas, kuriuos pralaužti įmanoma tik 
ekscesu, t. y. prievarta. Bataille ieško bendru vidinių socialinių 
paskatų pagrindu besiplėtojančios ekonomikos, turinčios paaiš- 
kinti, kodėl modernybė savo gyvybiškai pavojingas diferenciaci- 
jas vykdo be alternatyvų ir kodėl švietimo dialektika, lydėjusi 
modernybės projektą iki Vakarų marksizmo, yra beviltiška: 
„Homogeninė visuomenė nepajėgi rasti veiklos prasmę ir tiks- 
lą. Todėl ji pradeda priklausyti nuo imperatyvinių jėgų, kurios 
ją paverčia išskirtine.“!9 

Bataille laikosi Durkheimo mokyklos tradicijos. Heteroge- 
ninius visuomeninio, psichinio ir dvasinio gyvenimo aspektus 
jis kildina iš sakralumo, kurį Durkheimas buvo apibūdinęs 
kaip kontrastą su nereliginiu pasauliu: sakraliniai objektai turi 
tokią auros jėgą, kuri žmones ne tik vilioja ir traukia, bet kartu 
baimina bei atstumia. Paliesti jie šokiruoja ir rodo kitokį, aukš- 
tesnį tikrovės lygmenį - su pasaulietiniais daiktais jie nepalygi- 
nami, jie nepasiduoda homogeninančiam požiūriui, kuris sveti- 
ma sulygina su artima, o nenumatyta aiškina tuo, kas žinoma. 
Bataille priduria dar nevaisingo pertekliaus matmenį. Hetero- 
geninis pasaulis santykiauja su pasaulietiniu kaip su tuo, kas 
pertekliška — visų pirma tai atmatos ir ekskrementai, paskui 
svajonės, erotiniai žavėjimaisi ir iškrypimai, galiausiai užkre- 
čiami subversyvūs vaizdiniai, taip pat viskas, kas prasideda aki- 
vaiždžiu ištaigingumu ir baigiasi egzaltuotomis bei elektrinan- 


*Plg. A. Mitscherlich, Massenpsychologie und Ich-Analyse.- A. Mi- 
tscherlich, Gesammelte Schriften, V, Frankfurt am Main, 1983, 83 ir tt. 
"G. Bataille (1978), 23. 

čiomis viltimis ir šventomis skelbiamomis transcendencijomis. 
Ir priešingai: normalaus kasdienio gyvenimo homogeniškumas 
ir konformizmas yra apykaitos su besipriešinančia išorine gam- 
ta rezultatas. Kapitalistinėje visuomenėje pirmiausia veikia 
abstrakčiai laiku ir pinigais matuojamas darbas, kitaip sakant, 
samdomasis darbas, kaip homogenizuojanti jėga, kuri, susieta 
su mokslu ir technika, nuolat didėja. Technika - tai siejamoji 
mokslo ir gamybos grandis; Bataille, panašiai kaip ir Adorno, 
aiškina, kad „dėsniai, kuriuos nustatė mokslas, rodo identifika- 
cijos santykius tarp įvairių pagaminto ir rnatuojamo pasaulio 
elementų.“!! 

Tad į šitą suracionalintą pasaulį įsiveržia fašistų fiureriai ir į 
transo būseną patekę žmonės. Apie jų heterogeninę egzistenciją 
Bataille kalba ne be nuostabos. Hitleris ir Mussolinis jam pasi- 
rodo tam tikrus interesus puoselėjančios masinės demokratijos 
fone kaip „visai kas kita“. Bataille žavi galia, „kuri juos, Hitlerį 
ir Mussolinį, iškelia viršum žmonių, partijų ir net įstatymų: ga- 
lia, kuri pakeičia normalią gyvenimo tėkmę, taikų, bet nuobo- 
dų homogeniškumą, nepajėgų išsilaikyti savo paties jėgomis“ !?. 
Fašistinio režimo sąlygomis homogeniniai ir heterogeniniai 
elementai susilydo naujaip: tai tokios savybės, kaip pasirengi- 
mas veikti, drausmė, tvarkingumas, apibūdinančios homogeni- 
nės visuomenės reikalavimus, ir masinė ekstazė bei fiurerio au- 
toritetas, atspindintys tikrą suverenumą. Fašistinė valstybė vi- 
siškai sujungia heterogeninius elementus su homogeniniais, ji 
yra suvalstybintas suverenumas. Ji paveldi tą suverenumą, kurį 
normalioje valstybėje turėjo religija ir kariuomenė; šie abu ele- 
mentai, žinoma, ima nebesiskirti fiurerio suverenume. Fašizme 
pagrindinis žmogaus viešpatavimo žmogui požymis, jei taip ga- 
lima sakyti, reiškiasi grynu pavidalu. Fiurerio aura garantuoja 
masinį lojalumą, kurio nevaržo jokie įstatymai. Šitą besąlygišką 
fiurerio pripažinimą Bataille aiškina panašiai kaip ir Carlas 


"G. Bataille (1978), 10. 
"B. Bataille (1978), 18. 

Schmittas - tuo, kad valdovo galia iš esmės yra charizmatiškos 
prigimties, glūdi kaip tik heterogeniškume: „Paprastas žmo- 
gaus viešpatavimo žmogui faktas įima valdovo heterogenišku- 
mą, bent tiek, kiek jis yra valdovas: kai pagrįsdamas savo auto- 
ritetą valdovas remiasi savo prigimtimi, savo asmens kokybe, 
šią prigimtį jis įvardija esant visai kitokią, negalėdamas racio- 
naliai to paaiškinti.“ Kaip tik tą kerintį, beveik neįsivaizduoja- 
mą fašistinių vadų valdymą Bataille sieja su suverenumu, ku- 
riam priskiria autentiškumą — čia Bataille skiriasi nuo panašios 
Horkheimerio ir Adorno fašizmo teorijos. 

Horkheimeris ir Adorno, kaip ir Bataille, sutelkia dėmesį į 
psichologinį fašizmo paviršių - bent jau „Antisemitizmo ele- 
mentuose“!*. Smarkiai ritualizuotų masinių demonstracijų ren- 
giniuose Horkheimeris ir Adorno įžvelgia „iškreiptą siaubin- 
gos mimezės atvaizdą“, vadinasi, labai seno reakcijos modelio 
atgaivinimą ir manipuliavimą juo. Fašizmas atgyvenusią mime- 
tinę laikyseną panaudoja savo tikslams. Archajiško dvilypumo 
tarp šalinimosi ir atsidavimo, žiaurumo ir žavesio nykimas čia 
įgauna ironijos: „Racionalumas šiuolaikiniame fašizme pasiekė 
pakopą, kai nebesitenkina paprastu nesiskaitymu su prigimti- 
mi; dabar racionalumas prigimtį išnaudoja įimdamas į savo pa- 
ties sistemą prieš slopinimą maištaujančias prigimties potenci- 
jas.“5 Iš dalies Bataille analizę dar būtų įmanoma perteikti kri- 
tinės teorijos sąvokomis: fašizmas galiausiai tarnauja tik tam, 
kad vidinės prigimties maištą prieš instrumentinį protą sutram- 
dytų pastarojo imperatyvais. Tačiau esminį skirtumą sudaro slo- 
pinamos arba draudžiamos subjektyvios prigimties dalių api- 


5 G. Bataille (1978), 22. 

KM. Horkheimer, T. W Adorno, Dialektik der Aufklarung, Amster- 
dam, 1949, 199 ir tt. Dėl fašizmo kaip „valstybinio kapitalizmo“ api- 
būdinimo politinės ekonomijos požiūriu plg.: H. Dubiel, A. Sėllner 
(Hrsg.), Wirtschaft, Recht und Staat im Nationalsozialismus, Analy- 
sen des Instituts fūr Sozialforschung 1939-1942, Frankfurt am Main, 
1982. 

5 M. Horkheimer, Kritik der instrumentellen Vernunft, Frankfurt am 
Main, 1967, 118. 

brėžimo būdas. Horkheimeriui ir Adorno mimezės impulsas 
siejasi su „laimės be valdžios“!* pažadu, o Bataille laimė ir val- 
džia yra neatskiriamos heterogeniškumo kategorijoje: Bataille 
ir erotizme, ir šventume gerbia „elementarią prievartą“!'. Ta 
pačia mąstymo figūra fašizme jis pateisina ir Carlo Schmitto 
nepamatuoto arba „gryno“ vadovavimo elementą, kuriam 
Horkheimeris ir Adorno ryžtingiausiai priešpriešina mimetiz- 
mo jėgą. 

Net Benjaminas, kuris viename iš savo ankstyvųjų straips- 
nių, remdamasis Sorelio mitu apie generalinį streiką, atrodo, 
užbėga už akių Bataille koncepcijai apie nesuteptą suverenią 
galią, fiksuoja neprievartinio intersubjektyvumo savitarpio su- 
pratimo atskaitos tašką. Revoliucinių, teisingumą nustatyti sie- 
kiančių veiksmų, kurie iš prigimties yra anarchistiniai ir vis 
dėlto sudaro visų laisvės institucijų pagrindą (ir jose nuolat turi 
būti), įkvepia Benjaminą sukurti „grynųjų priemonių“ politikos 
projektą. Ši politika tik per nago juodymą skiriasi nuo tos, ku- 
rią vykdyti būtų linkusi fašistų valdžia. Ir ši savitikslė valdžia, 
teisingumą perteikianti ne instrumentiškai, o reikšdamasi ir 
veikdama, lieka, anot Benjamino, nuolat susijusi su neprievarti- 
nio susitarimo sfera. O tąja žmonių susitarimo sfera, kuri val- 
džiai „yra visiškai neprieinama“, Benjaminas laiko „kalbą - tik- 
rąją tarpusavio bendravimo sferą“!š. Kurdamas išganingąją kri- 
tiką Benjaminas taip pasidavė tai idėjai, kad net panoro 
atskleisti „grynųjų priemonių“ neprievartiškumą, pasitelkdamas 
proletariato visuotinio streiko pavyzdį. 

Be tokio galią transcenduojančio atskaitos taško Bataille 
būtų sunku pagrįsti minėtą skirtumą, kuris jam vis dėlto yra 
itin svarbus, - skirtumą tarp socialistinės revoliucijos ir fašisti- 
nio valdžios užgrobimo, kuris tik panašus į socialistinę revo- 
liuciją. Ką Benjaminas teigė apie siurrealizmą apskritai - kad 


6 M. Horkheimer, Th. W Adorno (1947), 204. 

7 G. Bataille (1982), 89. 

iš W Benjamin, Zur Kritik der Gewalt.- W Benjamin, Angelus Novus, 
Ausgewahlte Schriften, II, Frankfurt am Main, 1966, 55. 

norįs „svaigulio jėgas padaryti prielankias revoliucijai“", nujau- 
tė ir Bataille: tai svajonė apie suestetintą, poetišką, nuo visų 
moralinių elementų apvalytą politiką. Kaip tik tuo Bataille im- 
ponuoja fašizmas: „Užtenka fašizmo, kuris dabar daro abejoti- 
ną net darbininkų judėjimą, pavyzdžio, norint parodyti, ko būtų 
galima tikėtis iš palankaus rėmimosi naujomis afektų jėgo- 
mis.“? Bet tada kyla klausimas, kuo tų jėgų subversyvus ir 
spontaniškas reiškimasis iš tiesų skiriasi nuo jų fašistinio kana- 
lizavimo. Kad ir kaip būtų, tada, kai kartu su Bataille imama 
vadovautis prielaida, jog skirtumas gali būti atpažintas pagal 
politikos formas, nelaukiant jos padarinių, tas klausimas pasi- 
daro nemalonus. Savo 1933 m. parašytame veikale Bataille mė- 
gina nubrėžti ribą tarp aukštesnių ir žemesnių homogeniškumo 
pasaulio elementų. Iš to mėginimo nekas teišėjo, nes Bataille 
galų gale pasitenkina siūlymu pakeisti fašistinės politikos, su 
kuria kovoja, funkcijas. Jis rekomenduoja sukurti heterologijos 
mokslą, „kuris įgalintų numatyti audringas socialines antstatą 
nutvieskiančias reakcijas ir galbūt net tam tikru mastu laisvai 
jomis disponuoti ... Sistemingos žinios apie socialinius traukos 
ir stūmos judėjimus (t. y. heterogeniškumo sukeltus jausmų dvi- 
lypumus - J. H. intarpas) pasirodo paprasčiausiai kaip ginklas 
tą akimirką, kai vienas su kitu konfrontuoja ne tiek fašizmas ir 
komunizmas, kiek radikalios imperatyvinės ... subversijos for- 
mos“?! 

Per kitus tris dešimtmečius Bataille iš tikrųjų sukūrė tada 
postuluoto mokslo pagrindus. Pirma norėčiau aptarti, kaip įvy- 
ko jo istorinis-filosofinis atsisveikinimas su modernybe, kad 
paskui galėčiau apibūdinti bendrąją ekonomiką, iš kurios Ba- 
taille tikėjosi atsakymo į dar neatsakytą klausimą, — kaip įsi- 
vaizduotinas sudaiktėjimo virsmas suverenumu. 


P W Benjamin, Der Surrealismus. - W Benjamin (1978), 42. 
2 G. Bataille (1978), 42. 
2 G. Bataille (1978), 42 ir t. 

III 


Jau 1933 m. pradžioje Bataille paskelbė straipsnį apie 
švaistymo sampratą*, kurioje galime atpažinti manicheistinės 
istorijos filosofijos bruožų. Kaip komunistas, Bataille operavo 
Marxo teorinėmis mąstymo figūromis. Darbas, kitaip sakant, 
visuomeninė gamyba, yra specifinė reprodukcijos forma. Iš pra- 
džių Bataille apibūdina šiuolaikinį klasių antagonizmą akivaiz- 
džiai jaunojo Marxo „1844 metų ekonomikos filosofijos ran- 
kraščių“ dvasia: „Darbininkų tikslas - gaminti, kad gyventų, o 
verslininkų - gaminti, kad dirbančius gamintojus šlykščiausiai 
pažemintų“*. Tačiau Bataille tuojau pat paneigia aiškią išvadą, 
kad „gyvenimas“, dėl kurio yra gaminama, glūdi pačiame dar- 
be, kaip protingoje veikloje. O tas gamybos tikslas, kurį Batail- 
le turi galvoje, priešingai, transcenduoja gamyboje naudojamos 
darbo jėgos ir darbo proceso kaip prekės verčių apyvartą. Eks- 
presyvistiniam žmogaus veiklos modeliui, kuriuo pats remiasi, 
Bataille suteikia kryptį, neigiančią to modelio filosofinį prakti- 
kos pamatą. Kaip tik vartojime Bataille įžvelgia esminį dvily- 
pumą tarp gyvenimui tiesiogiai būtinos darbo jėgos reprodukci- 
jos ir prabangos vartojimo, kuris švaistyydamas darbo produktus 
išsprūsta iš gyvenimo būtinybės sferos ir apskritai iš metaboliz- 
mo diktato. Tik neproduktyvus vartojimas, kuris pavienio pre- 
kių gamintojo požiūriu yra nuostolis, gali suteikti žmogui suve- 
renumo galimybę ir patvirtinti jo autentišką egzistenciją. 

Žinoma, ir Marxas kalba apie laisvę anapus būtinumo, ana- 
pus medžiagų apykaitos su gamta determinuotos gamybos sri- 
ties; bet Marxas į individualių jėgų eksternacijos ir kartotinio 
savinimosi modelį įtraukia dar ir kūrybišką laisvalaikio naudo- 
jimą — atskaitos taškas yra absoliutus, pats save universaliai rea- 
lizuojantis individas. Tačiau čia Bataille tikrai realistiškai nu- | 


2 Pirmą kartą straipsnis pasirodė žurnale „La Critigue Sociale“ 7,,1933; 
vokiškai išspausdintas knygoje: G. Bataille, Das theoretische Werk, I, 
Mūnchen, 1975, 9 ir tt. 

*G. Bataille (1975), 25. 

jaučia pavojų, kad įprastinis būtinas darbas bus tęsiamas tik 
prisidengus tariama autonomiška laisve; jis baiminasi, kad tik- 
rasis suverenumas bus slopinamas ir pertekliaus sąlygomis, kol 
racionalus medžiaginių ir dvasinių gėrybių vartojimas pagal 
„apmokėjimo balansavimo principą“ neužleis vietos kitai varto- 
jimo formai, švaistymui, kuriuo vartojantysis subjektas išreiškia 
save. Šitą neproduktyvaus išlaidavimo formą Bataille prilygina 
apsinuodijimui būdingoms savęs atsižadėjimo, išsiliejimo, siuto 
būsenoms. Tas ribų sau naikinimas dar palieka pėdsakus ir pra- 
bangos vartojimo ekonomikoje: „Žmogaus veiklos negalima vi- 
siškai apriboti gamybos ir reprodukcijos procesais; ir vartojimą 
reikia skirstyti į du skirtingus atvejus. Pirmasis, kurį galima ri- 
boti, apima visuomenės individams būtiną minimalų vartojimą, 
reikalingą gyvybei palaikyti ir gamybinei veiklai tęsti ... Antra- 
sis atvejis - vadinamosios su gamyba nesusijusios išlaidos: pra- 
banga, laidotuvės, karai, kultai, rūmų statyba, žaidynės, teatrai, 
menai, nenormalus (t. y. nuo giminės pratęsimo atskirtas) lyti- 
nis gyvenimas - yra veiklos, kurių tikslas, bent pirminis, glūdi 
jose pačiose.“* Aristotelio apibūdinta, save pačią patenkinanti, 
savitiksle tapusi prabangoje skendinčios aukštuomenės veikla 
dar turi šiek tiek pirminio suverenumo bruožų. 

Tačiau kapitalizmas išsiskiria tuo, kad perteklius yra vėl pa- 
naudojamas gamybai; kaupimo procesą valdo kapitalo savire- 
guliacijos imperatyvai. Marxas kritikavo mainams skirtų verty- 
bių gamybos atskyrimą nuo vartojimo vertybių gamybos; Ba- 
taille apgailestauja dėl to, kad pelno investicijos atsiskiria nuo 
negamybinio pertekliaus vartojimo. Kapitalistai „kartu su turtu 
buvo įpareigoti jį naudoti funkciškai“, todėl šiuolaikinė visuo- 
menė gyvena be viešai rodomos prabangos — „turtai dabar ro- 
domi už (privačių) sienų, laikantis nuobodžių ir slegiančių kon- 
vencijų“>. Dingo kilniadvasiškumas, bakchiškumas, besaikišku- 
mas, būdingi feodaliniam švaistymui. 


* G. Bataille (1975), 12. 
* G. Bataille (1975), 22 ir t. 

Vadovaudamasis šita išlaidavimo samprata, Bataille sukūrė 
savo pagrindinį teorinį veikalą, kurio pirmoji dalis po aštuo- 
niolika metų trukusių parengiamųjų darbų pasirodė 1949 m. ir 
vadinosi „Prakeiktoji dalis“. Ištrauką iš trečiosios dalies, pava- 
dinęs „Suverenumu“, Bataille paskelbė 1956 m. Jo keliamos 
problemos ir praktinės filosofijos sąvokos per tą laiką dar la- 
biau atitolo. Tam tikra prasme Bataille teoriją galima suprasti 
kaip sudaiktėjimo teorijos, kurią Weberio marksizmo pažiūrų 
pagrindu išplėtojo Lukacsas, Horkheimeris ir Adorno, priešin- 
gybę. Suverenumas prieštarauja sudaiktinančio instrumentinio 
proto principui, kylančiam iš visuomeninio darbo sferos ir įsi- 
viešpataujančiam šiuolaikiniame pasaulyje. Būti suvereniu reiš- 
kia neleisti savęs nužeminti iki daikto, kaip yra darbe, bet iš- 
laisvinti subjektyvume: nuo darbo atitolęs, dabarties akimirkos 
kupinas subjektas sekina save ir nyksta. Suverenumo esmę su- 
daro beprasmis vartojimas, tai, „kas man patinka“. Tačiau ši- 
tam suverenumui nuosprendį skelbia pasaulio istorijos vadavi- 
mosi iš kerų ir daiktėjimo procesas. Suvereni būtybė šiuolaiki- 
nėse visuomenėse yra sudvasinama ir eliminuojama iš visuo- 
tinybės, viską pajungiančios objektinei vertinimo ir disponavi- 
mo formai, taigi privačiai nuosavybei, kurią sudaro vien tik 
daiktai: „Randantis pramonės visuomenei, kuri remiasi pre- 
kės - daikto - pirmenybe ir autonomija, į aktyvumo - daiktų — 
pasaulį, priešingai, neįeina valia, esmybė, tai, kas verčia mus 
virpėti iš siaubo ir susižavėjimo.“2 

Panašumai su ankstyvuoju Lukacsu tiesiog stulbina. Iš pra- 
džių atrodo, tarsi šitas nuo pasaulio atitrūkusio sakralumo eli- 
minavimo procesas yra tik kapitalistinio gamybos būdo padari- 
nys: „Dėl to, kad turtai kaupiami vis didesnio masto pramonei, 
buržuazinė visuomenė yra daiktų visuomenė. Jei pastarąją ly- 
ginsime su feodaline visuomene, ji nėra asmenų visuomenė ... | 
Objektas, kurį galima paversti pinigais, yra veikiau subjektas, 
kuris nuo tada, kai pasidarė priklausomas nuo objektų (jeigu jų 


* G. Bataille (1975), 164. 


255 


turi), egzistuoja savo paties labui ir yra tikrai orus.“ Tačiau iš 
tikrųjų prekių fetišizmas tik padeda įsiviešpatauti jau darbo 
struktūrose antropologinį pamatą turinčiam kalkuliuojančiam 
protui. Visuomenės daiktėjimo šaknys glūdi žiloje senovėje, ir 
tos tendencijos per kapitalizmą nusidriekia į biurokratinio so- 
cializmo, kuris įvykdys pasaulio istorijos išlaisvinimo iš kerų 
testamentą, ateitį. 

Tai veikiau primena vėlyvąją kritinę teoriją nei ankstyvąjį 
Lukacsą; tačiau nė vienas iš tų palyginimų nėra tikslus. Tai, ką 
Bataille turi galvoje, išvis yra ne visuomenės daiktėjimo teorija, 
o istorijos filosofijos paskelbimas už įstatymo ribų, t. y. progre- 
suojanti šventojo eksteritorizacija. Jis nori pavaizduoti suvere- 
numo likimą pasaulio istorijoje, tą neišmatuojamą laisvę, ku- 
rios esmė — „be pelno naudoti tai, kas būtų galėję likti susiję su 
naudingais darbais“2*. 

Gryniausią, empiriškai dar apčiuopiamą tokio suverenumo 
formą Bataille aptinka ritualiniuose aukojimuose, kuriuos 
kruopščiai analizuoja, pasitelkęs žinias apie actekų vykdytus 
žmonių aukojimus: „Auka naikina tai, ką šventina. Jai nereikia 
naikinti, kaip daro ugnis; nutraukiamas tik ryšys, siejantis su 
naudingos veiklos pasauliu, bet tas atskyrimas reiškia galutinį 
suvartojimą; pašvęstos aukos negalima grąžinti į tikrovę. Šitas 
principas naikina suvaržymus, išlaisvina jėgą, atverdamas jai sri- 
tį, kurioje gali laisvai viešpatauti.“? Be abejo, aukojimo, kaip ir 
bet kokios religijos, prasmė yra ta, kad ir ritualiniame sakralu- 
me nėra nieko pirmapradiška: tai reakcija į intymios žmogaus 
vienovės su gamta netektį. Kad tos vienovės būta, galime tik 
numanyti, jei prisiminsime, kas buvo žmonių rankomis padary- 
ta nekaltai visatai, kitaip sakant, pirmuoju tikslingos objektyva- 
cijos aktu. Bataille versija apie išvarymą iš rojaus skamba taip: 
„Atsiradus darbui, intymumą, geismo gilumą ir jo nevaržomu- 


7 G. Bataille (1978), 57. 
* G. Bataille (1975), 88. 
* G. Bataille (1975), 88. 

mą nuo pirmos dienos pakeitė racionalus saistymas, kai reikš- 
mę įgijo nebe akimirkos tiesa, o galutinis operacijų rezultatas: 
pirmasis darbas pagrindžia daiktų pasaulį ... Ėmus egzistuoti 
daiktų pasauliui, pats žmogus pasidarė to daiktų pasaulio daik- 
tu, bent tada, kai dirba. Nuo šito likimo žmogus visais laikais 
mėgino bėgti. Savitais mitais, žiauriais ritualais jis vis ieško 
prarasto intymumo ... Visą laiką stengiamasi ką nors išplėšti iš 
tikrovės, iš daiktų vergovės ir grąžinti ką nors dieviškajai tvar- 
kai.“*? Kaip religija patiria darbo prakeiksmą, subjekto rituali- 
nio savęs išsižadėjimo akimirkomis atkuria sugriautą daiktų 
tvarką ir teikia galimybę be žodžių su ja bendrauti, taip ir gry- 
ną suverenumą galima atgauti tik ekstazės akimirkomis. 

Tai, kas istorijoje ima veikti kaip nepriklausoma galia, kas 
įgauna pastovią formą kaip sakralinė dvasininkų, paskui kaip 
karinė aristokratų, galiausiai kaip absoliutinė jau valstybės apa- 
rato remiama monarcho ir jo dvaro valdžia, yra išvestinis, sąsa- 
jos su pasaulietiška valdžia suteptas suverenumas. Visas istori- 
nes suverenumo formas galima atpažinti iš jo diferenciacijos, 
rangus kuriančios jėgos. Socialinis valdovo ir dalyvaujančiųjų 
valdyme rangas yra mišrus reiškinys, kuriame matyti abu as- 
pektai: vienas kilęs iš anapus darbo ir daiktų sferos, o kitas — 
tai represyvi ir išnaudotojiška valdymo funkcija visuomeninio 
darbo sistemos viduje. Suverenumo formos kitimas pasaulio is- 
torijoje vis dėlto krypsta rangų skirtumų nykimo link: „Archa- 
jiškoje visuomenėje rangas susijęs su subjekto sakraline dabarti- 
mi, subjekto, kurio suverenumas nepriklauso nuo daiktų, o 
įtraukia daiktus į savo judėjimą. Buržuazinėje visuomenėje jis 
priklauso tik nuo daiktų, kurie nėra nei suverenūs, nei sakralūs, 
nuosavybės.“*! Tačiau tai nereiškia, kad suverenumas visai iš- 
nyksta iš buržuazinio pasaulio. Tam prieštarauja ir tai, kad pri- 
vati gamybos priemonių nuosavybė visuomenę ne tik objekty- 
viai suskaldo į klases, bet ir sukuria privilegijų sistemą, kuri ne 


* G. Bataille (1975), 87 ir t. 
“G. Bataille (1979), 60. 

vien gyvenimo, bet ir pripažinimo šansus padalina skirtingai. 
Rangų skirtumai netenka politinio aspekto, bet patys savaime 
neišnyksta jau vien todėl, kad priklauso nebe nuo dalyvavimo 
politikoje, o nuo vietos, užimamos gamybos procese. 

Tačiau ir Vakarų demokratijų politikai išlaiko dar šiokį tokį 
suverenios būtybės įvaizdį pastovaus asmeninio autoriteto, įgyto 
vieša veikla, forma, nors šitas įvaizdis pagrįstas tik tuo, kad poli- 
tikas disponuoja tarpininkų dekonkretizuota biurokratine val- 
džia, o ne charizmatinėmis savybėmis. Demokratinis politikas 
užima padėtį tarp būties subjektyvybės, kokią regime suverenia- 
me valdove ir dar fašistiniame fiureryje, ir valdžios objektyvu- 
mo: „Tik komunistinės valstybės veikėjo rimtumas atskleidžia 
mums tai, kas buržuazinėje visuomenėje tėra galimybė, kuri 
nuolat nubraukiama: tai valdžia, kurią didina daiktų gausėjimas, 
nepaisant siekio įgyti rangą, dėl kurio žmonės stengiasi ja pasi- 
naudoti.“** Pagal šį nelabai realistišką vaizdą, kurį Bataille susi- 
darė apie stalinizmą šeštojo dešimtmečio pradžioje, socialiniai 
skirtumai turį išnykti biurokratiniame sovietinio tipo socializ- 
me; tik panaikinus socialinius rangus suverenumas būsiąs galu- 
tinai išvytas iš visuomeninio darbo teritorijos. 

Visose istorinėse valdymo formacijose suverenumas visados 
buvo neatsiejamas nuo valdžios. Tik sovietiniame režime atsi- 
rado nuo visų priemaišų apvalytas suverenumas, jei taip būtų 
galima pasakyti, - „atmaišyta“, šia prasme „objektyvia“ tapusi 
valdžia, atsikračiusi paskutinių religinių atributų. Šita objektyvi 
valdžia, nepaliudyta jokiu charizmos autentiškumu, apibūdina- 
ma grynai funkciškai, visuomeninio darbo sistema, trumpiau 
sakant, gamybinių jėgų plėtote: „Tie, kurių rankose objektyviai 
yra aukščiausioji valdžia, turi siekti užkirsti kelią suverenumui 
viešpatauti daiktams: jie privalo išvaduoti daiktus iš dalinio pa- 
jungimo; subordinuoti jie turi būti tik nediferencijuotiems žmo- 
nėms“ — vadinasi, kolektyvinei lygiateisės visuomenės valiai.?* 
Objektyvi valdžia, nusimetusi kerų netekusio suverenumo kiau- 


* G. Bataille (1979), 67 ir t. 
“G. Bataille (1979), 68. 

tą, užsidaro visiškai sudaiktintos, galėtume net pasakyti - į sis- 
temą susilydžiusios visuomenės universume. Fiktyvus sudaiktin- 
to sovietų viešpatavimo paveikslas — tai atitikmuo tos idėjos, 
kurią Engelsas buvo perėmęs iš Saint-Simono: žmonių viešpa- 
tavimą Žmonėms pakeis daiktų administravimas. Šitas katego- 
riškumas ypač stebina, kai klausaisi Bataille nusiskundimų dėl 
to, kad buržuazija atsisako feodaliniam pasauliui būdingo bliz- 
gesio, prašmatnumo ir švaistymo kaip visiškos Saint-Simono 
garsiosios parabolės priešingybės.“ Bataille veikaluose Saint-Si- 
monui priklauso, be abejo, ne paskutinis žodis. 

Net mažiausią žmogaus krustelėjimą visuomenės politiniam 
industrializacijos tikslui pajungiančio ir herojinį materializmą 
teigiančio karinio komunizmo liaupsinimas dar ir tuo atžvil- 
giu, „kad išvadavimas (žmogų) galutinai pavers daiktu““, — šis 
paradoksiškas posūkis pasidaro suprantamas tik tada, kai atsi- 
žvelgiama į Bataille niekinamą požiūrį į buržuazinės visuome- 
nės gebėjimą kritiškai vertinti civilizaciją. Todėl protestas prieš 
šiuolaikinio pasaulio sudaiktinimą ir romantiškas tradicinių su- 
verenumo formų aukštinimas kategoriškai prieštarauja subver- 
syviam impulsui, kuris kaip tik palaiko heterogenines egzisten- 
cijas, - prieštarauja tam keistam estetinio avangardo radikalu- 
mui „eiti visomis kryptimis, kol išseks pasaulio galimybės“**. 
Fašizmas tik išplepėjo kapitalizmo paslaptį: pastarasis jau iš 
pat pradžių galėjo savo racionalų baudžiavos pastatą ręsti ant 
po žeme glūdinčių sakralinio ir karinio valdymo liekanų. Šitas 
nuslėptas, bet funkciškai būtinas ikiburžuazinio suverenumo 
liekanas pašalina tik sovietinio marksizmo absoliutus žmonių 
prilyginimas jų pačių gaminiams: „Daiktų tobulybė tik tada ga- 
li išlaisvinti, jei senosios vertybės, kurios buvo susijusios su ne- 
produktyviomis išlaidomis, bus smerkiamos ir naikinamos, 
kaip katalikų vertybės Reformacijoje.“*? 


* Saint-Simons Gleichnis. - J. Dautiy (Hrsg.), Saint-Simon, Ausgewahlte 
Texte, Berlin, 1957, 141 ir tt. 

5 G. Bataillė (1975), 179. 

*G. Bataille (1975), 169. 

"G. Bataille (1975), 177. 

Vadinasi, stalinizmą Bataille laiko paskutine pakopa to pro- 
ceso, kuriame palaipsniui atsiskiria dvi sferos: sudaiktinta 
praktika ir grynas, galiausiai nuo visų praktinių funkcijų apva- 
lytas suverenumas. Stalinas vykdė, nežinia, sąmoningai ar ne, 
ezoterinį priesaką, kurį Bataille girdi skambant egzoterinėje 
Marxo teorijoje: „Apibrėždamas veiklą kaip medžiaginių aplin- 
kybių keitimą (t. y. praktiką prilygindamas darbui, tikslingos 
veiklos struktūrai - J. H.), Marxas primygtinai teigė tai, apie ką 
kalvinizmas buvo tik užsiminęs, būtent - kad daiktai (ekono- 
mika) yra visiškai nepriklausomi nuo kitų (religinių arba ap- 
skritai afektyvių) siekių; tačiau kartu aiškiai nepasakydamas jis 
teigė Žmogaus grįžimo prie savęs (savo esybės gylio, intymu- 
mo) nepriklausomybę nuo veiklos. Bet tas grįžimas yra galimas 
tik tada, kai išlaisvinimas jau įvykęs; jis gali prasidėti tik tada, 
kai veikla yra pasibaigusi“* ir tuo įvykdytas praktinės filosofi- 
jos pradėtas projektas sukurti darbo visuomenę, susiformavusią 
kaip visuotinybę. 

Šito tarp daiktėjimo ir suverenumo kybančio pasaulio istori- 
jos proceso, kuris turi baigtis tarsi sferų, homogeninių ir hete- 
rogeninių elementų, darbo ir aukos atskyrimu, aiškus daiktas, 
nebegalima mąstyti dialektiškai, bent nebe pagal subjektinės fi- 
losofijos švietimo dialektikos modelį, dialektikos, pasikliaujan- 
čios proto požymių konsteliacija. Suverenumas čia suvokiamas 
kaip proto kitybė. Bataille negali priversti patikėti savo moder- 
nybės konstrukcija, suteikdamas jai dialektiškumo regimybę. Jis 
pirmiausia turi paaiškinti du dalykus: visuomenės racionaliza- 
cijos pasaulio istorijoje dinamiką ir eschatologinę tikimybę, kad 
visuotinis sudaiktėjimas virs laisve. Atsakyti į šiuos klausimus, 
mano Bataille, reikalauja jo, kaip mokslininko, ambicija. 


“G. Bataille (1975), 171. 

IV 


Nuo pat antropologijos studijų pradžios Bataille vis grįžda- 
vo prie potlečo, švaistymo šventės, per kurią Šiaurės Amerikos 
indėnai, norėdami išprovokuoti, pažeminti ir įpareigoti savo 
priešininkus, demonstratyviai, nieko negailėdami, verste už- 
versdavo dovanomis.** Suprantama, Bataille nedomino tikro- 
sios socialinės integracijos pasikeitimo dovanomis funkcijos, 
kitaip sakant, savitarpio įsipareigojimų nustatymas; į šį aspektą 
jis nesigilina, o sutelkia dėmesį į išlaidavimą, į naikinimą ir są- 
moningus turto, kuris kaip dovanos leidžiamas vėjais, nuosto- 
lius. Potlečas yra nepelningo vartojimo gentinėse visuomenėse 
pavyzdys. Tačiau tai, be abejo, jokiu būdu nereiškia, kad dova- 
nojantysis savo turtą beatodairiškai švaisto. Pranokdamas var- 
žovus, kurie irgi konkuruoja dovanomis, jis garantuoja sau 
prestižą ir valdžią, įgyja arba stiprina savo socialinį statusą. Su- 
verenus vartojamųjų vertybių niekinimas jau šioje pakopoje tar- 
si kompensuojamas numatomu valdžios įgijimu. Šitoje prakti- 
koje esama prieštaravimo tarp suverenumo ir tikslingo raciona- 
lumo: ji perkelia „gyvenimo vertę, prestižą ir tiesą į tikslingo 
turto naudojimo neigimą, tačiau kaip tik šituo neigimu tikslin- 
gai pasinaudojama““". Kadangi kaip tik šitas prieštaravimas sis- 
temos požiūriu glūdi visose istoriškai paliudytose suverenumo 
formose, juo remdamasis Bataille norėtų paaiškinti, kodėl 
švaistymo aktuose pasireiškiantis suverenumas vis labiau pasi- 
telkiamas darbo jėgai išnaudoti ir kodėl tas tikro autoriteto šal- 
tinis galiausiai virsta „begėdiško pelno šaltiniu“. 

Tačiau faktas, kad iš pat pradžių suverenumas ir valdžia bu- 
vo susilydę ir kad tas lydinys galėjo būti panaudojamas pridc- 
damajai vertei savintis, anaiptol nepaaiškina, kodėl pelno didi- 
nimo bei daiktinimo ir to, kas šventa, eksteritorizacijos istori- 


* Bataille čia remiasi klasikine M. Mausso studija Essai sur Ie: Don. — 
Annėe Sociologigue, 1923/24, 30 ir tt.; vokiškai: Die Gabe, Frankfurt 
am Main, 1975, 105. 

* G. Bataille (1975), 105. 


261 


nės tendencijos tikrai įėjo į gyvenimą. Bataille nenorėjo leistis į 
politinius-ekonominius istorinio materializmo aiškinimus, nes 
jie aiškino tik sistemos viduje vykstančius visuomeninio darbo 
pokyčius, o ne ekonomikos sąveiką su valdžia, kurios šaknys 
glūdi ne ekonomiškame, apskritai ne apskaičiuojančiame pro- 
te, bet kaip proto kitybė nuo seno transcenduoja žmogaus me- 
džiagų apykaitą su gamta. Todėl Bataille elgiasi nuosekliai, kai, 
remdamasis Maxo Weberio religiniu-etiniu kapitalizmo aiški- 
nimu, pastarąjį apžvelgia religijos istorijos požiūriu iki pat mo- 
ralinio instinktų reguliavimo ištakų, reguliavimo, kuris buvo 
pirmesnis už visas istorines suverenumo ir išnaudojimo formas. 
Šiuos apmąstymus norėčiau trumpai aptarti išskirdamas tris 
pakopas. 

Pirmoji mintis yra elementari kaip biblinė tiesa. Žmogaus 
radimosi procese iš gyvūnų išsirutuliojančios būtybės, kaip sub- 
jektai, konstituojasi ne vien darbu, bet ir draudimais. Žmonės 
nuo gyvūnų skiriasi ir tuo, kad riboja instinktus. Su darbu atsi- 
randa lytinė gėda ir mirtingumo suvokimas. Laidojimo apeigos, 
drabužiai, kraujomaišos draudimas rodo, kad seniausi tabu yra 
skirti žmogaus kūnui ir lyčiai - mirusiam ir nuogam kūnui. Jei 
dar atsižvelgsime į draudimą žudyti, išryškėja bendresnis bruo- 
žas: draudžiama prievartinė mirtis ir prievartiniai lytiniai san- 
tykiai — prievarta, atsiskleidžianti ir ritualinių švenčių bei reli- 
ginių aukojimų kulminacijose. Apvaisinimo ir patiriamos arba 
prievartinės mirties ekscesai yra panašūs į kulto ekscesus; sąvo- 
ką „ckscesas“ Bataille supranta tiesiogiai - kaip individuacijos 
nubrėžtų ribų peržengimą. Seniausios normos yra tarsi pylimai 
apsisaugoti nuo gėrybėmis gausios gamtos, kad ji, garantuojanti 
savo būties vitalumą ir tąsą tuo, jog suryja pavienes egzistenci- 
jas, neįtrauktų į pražūtingą verpetą: „Jei pagrindiniuose draudi- 
muose įžvelgsime atsisakymą, kuris individą priešpriešina gam- 
tai, kaip gyvybės energijos švaistytoją ir naikintoją, nebegalėsi- 
me atskirti mirties ir seksualumo. Mirtis ir seksualumas tėra 
šventės, kurią gamta švenčia su begaline gausa, kulminacijos. Ir 
viena, ir antra reiškia beribį švaistymą, kurį, priešingai kiekvie- 

nos (individualios - J. H.) būtybės didžiuliam norui pratęsti sa- 
ve, leidžia sau gamta.“*! Darbą reikia riboti nustatant normas, 
kurios energingą gamtos dominavimą „stumia iš įprastinės gy- 
venimo tėkmės“ (p. 51). 

Antroje pakopoje Bataille aiškina, kad norminiai visuomeni- 
nio gyvenimo pagrindai lieka nesuprantami, jei interpretuojami 
tik pagal jų vaidmenį visuomeninio darbo sistemoje. Šiuo 
funkciniu požiūriu neįmanoma paaiškinti, iš kur draudimai 
gauna būtiną jėgą. Jau Durkheimas suvokė, kad normų galioji- 
mo negalima pagrįsti empiriniu būdu su draudimais konvenciš- 
kai, t. y. išoriškai, siejamomis sankcijomis. Savo siejamąją jėgą 
normos veikiau ima iš šventajam būdingo autoriteto: prie 
šventojo mes artinamės su dvilypiu baimės ir žavėjimosi jaus- 
mu ir niekada prie jo neprisiliečiame. Tai Bataille aiškina rem- 
damasis savo estetine patirtimi, nuomone, kad seniausios nor- 
mos yra itin dviprasmiškos: normų veiksmingumas grindžia- 
mas draudžiamų ir kaip tik todėl patrauklių jų laužymų 
išgyvenimu, t. y. šventvagystės, kurioje baimė, šleikštulys ir 
siaubas susilieja su žavėjimusi ir laime, patirtimi. Bataille kal- 
ba apie labai artimą įstatymo ir jo laužymo giminystę. Protingą 
darbo pasaulį riboja ir pagrindžia draudimai, tačiau patys 
draudimai anaiptol nėra proto įstatymai. Priešingai, draudimai 
atveria nereliginiam pasauliui vartus į šventumo pasaulį, iš ku- 
rio šis ima žavesio šviesos jėgą: „Iš pradžių ramaus (draudi- 
mų) priešinimosi (gamtoje glūdinčiai - J. H.) galiai tiems 
abiem pasauliams atskirti nebūtų užtekę. Jei pats priešinimasis 
nebūtų turėjęs galios, ... vien protui nubrėžti perėjimo ribų bū- 
tų neužtekę autoriteto. Tik beprotiška baimė ir siaubas galėjo 
priešintis begalinio nevaldomumo akivaizdoje. Tokia yra tabu 
prigimtis; tabu daro galimą ramybės ir proto pasaulį, tačiau 
pats iš esmės yra kinkų virpinimas, apimantis ne protą, 0 jaus- 
mus.“*? Erotinė patirtis panaši į religinę tuo, kad neprieštara- 


* G. Bataile (1982), 57. 
* G. Bataille (1982), 59. 


263 


vimą seniausiems draudimams ji sieja su įveikto, po pasaulie- 
tiškumo einančio siaubo ekstaze: „Dvasinis erotikos patyrimas 
iš to, kas jį įgyja, reikalauja tokio didelio jautrumo baimei, ku- 
ria grindžiamas draudimas, koks yra noras draudimą laužyti. 
Ne kas kita, o religinis jautrumas yra tai, kas labai susieja norą 
ir siaubą, didelį malonumą ir baimę“ (p. 35). Kitoje vietoje 
Bataille aprašo svaiginantį ekscesą kaip šleikštulį, po kurio 
prasideda svaigulys.“ 

Pagaliau trečioje pakopoje Bataille imasi moralės kritikos, 
kuri nutiesia tiltą į Maxo Weberio religijos sociologiją. Religi- 
jos raidą - nuo archajiškų ritualų iki pasaulio religijų, nuo žydų 


“ Tai, ką Bataille vadina dvasine erotikos patirtimi, 1931 m. aprašė M. 
Leirisas, Bataille leidžiamame žurnale „Documents“ publikuodamas 
nuogą moterį su odos kauke; ši kaukė buvo padaryta pagal Seabroo- 
ko, ilgą laiką dirbusio tiriamąjį darbą dabartinėje Dramblio Kaulo 
Kranto Respublikoje. Leiriso tekstas rodo, kaip to meto antropologi- 
jos tyrimuose susilieja meno egzotizmas ir tiek asmeninės patirties, 
tiek literatūroje vaizduojamas erotizmas. Religinio draudimo laužymo 
džiaugsmą ir šėtonišką malonumą Leirisas įsivaizduoja taip, kaip tuos 
dalykus jaučia fetišistas, žiūrėdamas į kaukėtos ir todėl individualumo 
netekusios moters kūną: „Taip meilė sąmoningai paverčiama gamtišku 
ir gyvūnišku procesu - kadangi smegenis simboliškai nuslopina kaukė, 
mus gniuždantis fatališkumas yra pagaliau sutramdytas. Dėl to, kad 
moters veidas su kauke, ji tėra mums tik pati gamta, jos aklų dėsnių 
veikimo rezultatas - be sielos arba be asmeniškumo, būtybė, kuri, su- 
prantama, šį vienintelį kartą yra visiškai susieta su mumis, lygiai taip 
pat, kaip susieta ir ji pati. Žvilgsnis, ta žmogaus raiškos kvintesencija, 
tam tikrą laiką yra pašalintas, o jis moteriai suteikia dar pragariškesnę 
ir požemiškesnę reikšmę. Burna, kurią galima atpažinti tik iš siauro 
plyšio, - sumenkinta iki gyvūno žaizdos vaidmens. Galiausiai moteriai 
būdingi papuošalai čia išdėstyti atbulai; kūnas nuogas, o galva už- 
dengta. Visa tai yra elementai, kurie iš odos gabalų (medžiagos, iš ku- 
rios gaminami batai ir botagai) padaro neregėtus įrankius, nuostabiai 

- atitinkančius tai, kas erotika iš tikrųjų yra: priemonė ištrūkti iš savęs, 
nusimesti pančius, kuriuos uždeda moralė, protas ir papročiai, kartu 
tai ir būdas tramdyti piktas jėgas, priešintis Dievui ir jam atstovaujan- 
tiems pasaulio pragaro šunims, užvaldant jo turtą, visą visatą, tą vieną 
iš jo reikšmingiausių, bet šiuo atveju ne skiriamųjų dalių, ir perimant 
tai į savo kontrolę.“ M. Leiris, Das „caput mortuum“ oder die Frau 
des Alchemisten.- M. Leiris, Das Auge des Ethnologen, Frankfurt 
am Main, 1981, 260-262. 

monoteizmo ištakų iki protestantizmo - jis laiko etiniu raciona- 
linimu. Lutheris ir Calvinas suformuoja atšakas toje raidos lini- 
joje, kurioje pagrindinės religijos sąvokos įgyja moralinį turinį 
ir kartu yra sudvasinamos. Dvilypį siaubo ir susižavėjimo jaus- 
mą keliantis šventumas yra prijaukinamas ir tuo pačiu metu su- 
skaldomas. Arkangelas Liuciferis išvejamas iš dangaus. Prieš- 
priešą dangaus palaimai sudaro pasaulietiškas blogis; prie vel- 
niškosios šventumo dalies pridedama pasauliui būdinga erotika 
ir pasmerkiama kaip kūno nuodėmė. Taip pašalinus to, kas 
šventa, dviprasmybę, nuodėmės suvokimas pasidaro grynai mo- 
ralės dalykas. Tačiau kai prie sakralumo nebegali prasiveržti 
nei religinis, nei juslinis ekscesai, norminamasis įstatymo galio- 
jimas atsiskiria nuo eksceso autoritetu grindžiamos patirties fo- 
no, t. y. nuo rizikingo, bandomojo įstatymo pažeidimo. Žydų ir 
krikščionių tradicijoje savarankiška moralė galėjo susidaryti tik 
todėl, kad buvo sustabdyta draudimo ir jo laužymo dialektika, 
kad šventenybė kustojo žaibais raižyti sekuliarizuotąjį pasaulį. 
Bataille moralės kritika nėra nukreipta prieš moralę apskri- 
tai - ši yra tik religinių pasaulio vaizdinių racionalinimo pada- 
rinys, vaizdinių, kurie leidžia prieiti prie šventojo, netekusio 
kompleksiškumo, sudvasinto ir suvienareikšminto, suindividua- 
linto ir, kaip Dievo, apgyvendinto anapusybėje. Tikintysis susi- 
kuria vien tik dorovinę sąmonę tokiu mastu, kokiu jis atkeri- 
mas nuo religinių ir lytinių ekstazinio savęs peržengimo patir- 
čių. Šia prasme moralės raida paaiškina vis didėjančios 
religijos ir ekonomikos, aukojimo ir darbo diferenciacijos ten- 
dencijas, paaiškina pasaulietinio gyvenimo srities plėtimąsi ir 
daiktėjimą po vis plonėjančios suverenių, nuo suverenumo 
tolstančių jėgų skraiste. Į šitą perspektyvą lengvai įsiterpia We- 
berio protestantų etikos aiškinimas: „Religija ir etika vienu ir 
tuo pačiu mostu išvaduojamos iš naštos, kuri jas atitinkamai 
slėgė: religija išvaduojama iš pasaulietiško apskaičiavimo, o 
ekonomika - iš neekonominių varžymų.““* 


* G. Bataille (1975), 154. 

Net ir tuo atveju, jei šitą aiškinimo strategiją laikytume per- 
spektyvia kapitalizmo atžvilgiu, lieka neaišku, kaip ją būtų gali- 
ma tinkamai pritaikyti sovietinei visiškai sekuliarizuoto ūkio 
autoritariškai valdomai industrializacijai nagrinėti. Todėl klau- 
simas, kodėl prognozuojamas „atmaišymas“ lieka be atsako, t. 
y. radikalus racionalumo persmelktos darbo visuomenės sferų 
ir visiškai su jokia teritorija nesusijusio, atkirsto ir neprieina- 
mu pasidariusio suverenumo atskyrimas turi pereiti į būseną, 
kuri išplėtotos pramonės visuomenės sąlygomis vėl išlaisvina 
pirminio suverenumo energijas: „Jei visapusiškas išsilavinimas, 
kurį Stalinas buvo pasišovęs suteikti tobulam komunizmo žmo- 
gui, nors iš tolo būtų tam vardui prilygęs, tas žmogus anais lai- 
kais, kada medžiaginės civilizacijos kūrinių negalima buvo at- 
sisakyti, būtų buvęs arčiausiai to suverenumo, kuriuo, kai deri- 
nama savanoriška pagarba kitų suverenumui, išsiskyrė 
priešistoriniai piemenys ir medžiokliai. Žinoma, sakydami, 
kad pastarieji gerbė kitų suverenumą, mes suprantame, jog tai 
jie darė iš tikrųjų““, o laisvoji žmonija - tą reikia pridurti - tik 
norėjo siekinį, kad kiekvienas gerbtų kito suverenumą, padaryti 
moraliniu bendrabūvio pagrindu. Bataille yra priverstas fantas- 
tišką stalinizmo virsmą laisvesniu socializmu aiškinti nesirem- 
damas mąstymo figūra, pagrįsta vidine proto raidos dialektika. 
Šitą iššūkį jis pasitinka pateikdamas bendrosios ekonomikos 
projektą. 

Iki šiol ekonomika - kartu su politinė ekonomija ir jos kri- 
tika - buvo nagrinėjama siaurai: kaip menkus išteklius veiks- 
mingai naudoti visuomenės gyvenimo energijos apykaitai palai- 
kyti. Šitam daliniam požiūriui Bataille dabar priešpriešina ben- 
drą iki kosminių tolių išplėstą energijos ūkio analizę. Tokio 
perspektyvų pokyčio pagrindu - tą pakeitimą Bataille atlieka 
panašiai kaip įmonės perorientavimą iš pavienio ūkio subjekto 
į liaudies ūkio sistemos perspektyvą - pakinta ir pagrindinis. 
ekonomikos klausimas: svarbiausia problema pasidaro nebe ri- 


* G. Bataille (1975), 282. 

botų išteklių naudojimas, o nesavanaudiškas perteklinių resursų 
eikvojimas. Čia Bataille remiasi biologine prielaida, kad gyvi 
organizmai energijos sukaupia daugiau, negu reikia gyvybei pa- 
laikyti. Perteklinė energija imama vartoti augimui. Kai augimas 
baigiasi, energijos perteklių tenka eikvoti neproduktyviai - ji 
prarandama be naudos. Tai gali iš principo vykti „šlovingai“ ar- 
ba įgauti „katastrofišką“ pobūdį. Taip pat ir visuomenės kultū- 
rinis gyvenimas patiria perteklinės energijos spaudimą. 

Pastarąją galima nukreipti įvairiomis kryptimis, pavyzdžiui, 
panaudoti kolektyvo demografijai, erdvei arba socialinei bazei 
plėsti, antra vertus, kelti gamybos našumą ir pragyvenimo lyg- 
menį, apskritai, didinti kompleksiškumą. Tai sudaro organinio 
augimo visuomeninį atitikmenį. Pastebimesnė yra perteklinės 
gyvybinės energijos absorbcija mirties ir dauginimosi, individu- 
alių egzistencijų naikinimo ir naujų kartų, kurios savo ruožtu 
pasmerktos žūti, auginimo atvejais. Šitą gamtos prabangą atitin- 
ka valdančiųjų socialinių sluoksnių prabanga. Taip suverenus 
švaistymas, nesvarbu, ar ekonominėmis neproduktyvaus vartoji- 
mo, ar eksceso erotinėmis ir religinėmis formomis, atsiduria vi- 
satos ekonomikos, interpretuojamos gyvenimo filosofijos pras- 
me, centre. Gamybinių jėgų išlaisvinimas ir kapitalistinis augi- 
mas, apskritai pramonės plėtotė, gausina perteklių, kurio vien 
tikslingas vartojimas nepajėgia absorbuoti. Ta pačia kryptimi 
veikia ir drausminamosios moralės, prabangos niekinimo, suve- 
renių galių ribojimo ir heterogeniškumo eliminavimo jėgos. O 
kai perteklinių turtų negalima iššvaistyti šlovingai, t. y. gyvybin- 
gumo didinimo, egzaltacijos būdu, tada vieninteliu atitikmeniu 
siūlosi katastrofinės išlaidavimo formos: imperialistinės avan- 
tiūros, pasauliniai karai; šiuo metu galėtume dar pridurti ap- 
linkos taršą ir atominius sugriovimus. 

Spekuliacijos apie kosmoso energijos ir pasaulio visuomenės 
pusiausvyrą turi pateisinti Bataille lūkesčius, kad visuotinis su- 
daiktėjimas turįs virsti grynosios suverenumo galios prisikėli- 
mu. Nes visapusiška pasidariusi darbo visuomenė nesunaudoja- 
mą perteklių didins taip smarkiai, kad švaistymo orgijų, pla- 

taus masto išlaidavimo inscenizavimas darysis neišvengiamas - 
nesvarbu, ar numatomų katastrofų, ar laisvos visuomenės, suve- 
reniu būdu atiduodančios iššvaistyti savo turtus, formomis, ki- 
taip tariant, — virsti ekscesais, subjektų savęs peržengimu, ap- 
skritai subjektyvumo ribų naikinimu. 

Ką reiškia šitas blogiausia prasme metafizinis pasaulėvaiz- 
dis, kurį Bataille pateikia kaip antropologiškai motyvuotą eko- 
nomikos panaikinimo formą, nėra reikalo smulkiau nagrinėti. 
Ir nesvarbu, ar tai būtų mokslas, ar tik metafizikos pakaitas, 
abiem atvejais Bataille jaučiasi susidūręs su tais pačiais sunku- 
mais, kaip ir mokslinės kritikos keliu ėjęs Nietzsche. Jei suve- 
renumas ir jo šaltinis sakralumas su tikslingos, racionalios 
veiklos pasauliu santykiauja tiesiog heterogeniškai, jei subjektas 
ir protas konstituojasi vien tuo, kad atskiria anas galias, jei pro- 
to kitybė yra daugiau nei iracionalumas arba tai, kas nepažinta, 
yra daugiau nei neproporcingumas, ko negali paliesti protas, - 
nebent tik protingo subjekto išsprogdinimo kaina, - tada nebė- 
ra sąlygų prasmingai teorijai, peržengiančiai to, kas prieinama 
protui, horizonto ribas ir atkreipiančiai dėmesį į proto sąveiką 
su pirmine transcendentine jėga; o apie analizę ir kalbėti ne- 
verta. Bataille, matyt, tą dilemą jautė, bet neišsprendė. Neob- 
jektyvistinio mokslo galimybes jis apgalvojo iki tokio lygmens, 
kur pažįstantysis subjektas ne tik dalyvauja konstituojant objek- 
tų sritį, ne tik yra su ja susijęs procesinėmis struktūromis ir 
bendrauja, ne tik yra į ją įtrauktas taip, kad gali daryti įtaką, 
bet ir kur tam tikrame „virimo taške“ yra priverstas atsisakyti 
savo paties tapatybės, kad vis dėlto dar, kaip tą žuvies valksmą, 
iš jausmų okeano ištrauktų patirtis, su kuriomis susidūrė eksta- 
zėje. Antra vertus, Bataille atkakliai remiasi pažinimo objekty- 
vumu, dargi metodo beasmeniškumu net šito „vidaus“ mokslo, 
„Vidinės patirties“ analizės atžvilgiu. Tad dėl pagrindinio klau- 
simo jis neryžtingai svyruoja tai į vieną, tai į kitą pusę. 

Kai kada Bataille nepastebimai pasiduoda atgalinei švieti- 
mo dialektikos traukai — visais tais atvejais, kai savo filosofines 
ir mokslines pastangas nukreipia siekti refleksinių įžvalgų, ga- 

linčių pasidaryti praktine jėga, instinktyviai pasyviuosius ver- 
čiant sąmoningais dalyviais. Kai kada vėl nei iš šio, nei iš to 
prapliumpa totalia, į save nukreipta kritika: „Mes negalime 
prasiskverbti iki galutinio pažinimo objekto taip, kad pažini- 
mas, nužeminantis žmogų iki pavaldaus ir naudingo daikto, ne- 
išnyktų pats ... Niekas negali pažinti ir kartu save apsaugoti 
nuo anihiliacijos.“** 

Į gyvenimo pabaigą Bataille, atrodo, buvo linkęs pasinaudo- 
ti galimybe, kurią jam teikė rašytojo ir mokslininko statusas, 
kad atsitrauktų nuo filosofijos ir mokslo. Erotizmas priveda jį 
prie įžvalgos, kad esmės pažinimas įmanomas tik per mistinę 
patirtį, tylėjimą užmerktomis akimis. Diskursinis pažinimas 
lieka beviltiškai suktis kalbos sekvencijų rate: „Kalba kaupia 
visybę to, kas mums reikšminga, bet kartu ją ir barsto ... Mūsų 
dėmesys lieka nukreiptas į tą visumą, kuri mums išslysta teigi- 
nių sekoje, bet mes negalime pasiekti, kad nuoseklių teiginių 
blyksmai užleistų vietą didžiajam nušvitimui.“*7 

Erotiką nagrinėjantis autorius vis dėlto gali kalbą vartoti 
taip, kad skaitytojas, užkluptas nepadorumo, ištiktas netikėtu- 
mo ir neįsivaizduojamumo šoko, būtų priverčiamas išgyventi 
dvilypį šlykštėjimosi ir malonumo jausmą. Tačiau filosofija ne- 
gali tokiu pat būdu ištrūkti iš kalbos visatos: „Kalbą ji vartoja 
taip, kad po jos niekada nebūna tylos. Tad akimirkos kulmina- 
cija neišvengiamai viršija filosofijos keliamą klausimą.“** Ta- 
čiau šiuo teiginiu Bataille paneigia savo paties pastangas radi- 
kalią proto kritiką realizuoti teoriškai. 


“ G. Bataille (1975), 106. 
“ G. Bataille (1982), 269. 
* Ibid. 


IX. PROTO KRITIKA, KAIP HUMANITARINIŲ 
MOKSLŲ DEMASKAVIMAS: FOUCAULT 


Foucault santykis su Bataille nėra toks kaip Derrida ir Hei- 
deggerio - mokinio ir sekėjo. Nėra taip pat ir išorinės interesų 
srities, kurios tradicijoje abu būtų išaugę. Bataille gvildeno etno- 
logijos ir sociologijos problemas niekada neturėdamas akademi- 
nių pareigų, o Foucault buvo Collėge de France mąstymo siste- 
mų istorijos profesorius. Ir vis dėlto Foucault vadina Bataille sa- 
vo mokytoju. Aiškus daiktas, Bataille jį žavi kaip žmogus, kuris 
priešinasi mūsų neprietaringų diskursų apie erotizmą denatūriza- 
cijos traukai ir kuris seksualinei ir religinei ekstazei nori grąžinti 
tikrąją, savitą erotinę prasmę. Tačiau labiausiai Foucault impo- 
nuoja tai, kad Bataille yra tas, kuris, norėdamas išsiveržti iš 
triumfuojančios subjektyvybės kalbos, gretina pramanytus ir ana- 
litinius tekstus, romanus ir refleksijas, kalbą praturtina švaisty- 
mo, eksceso ir ribų peržengimo gestais. Į klausimą, ką Foucault 
laiko savo mokytojais, instruktyviai atsako: „Ilgą laiką buvau ap- 
imtas blogai išspręsto konflikto tarp žavėjimosi Blanchot ir Ba- 
taille ir domėjimosi tam tikromis pozityviomis studijomis tokių 
autorių, kaip Dumėzilis ir Lėvi-Straussas. Tačiau iš tikrųjų šios 
abi kryptys, kurių vienintelį bendrą vardiklį galbūt sudaro religi- 
jos problema, vienodai padėjo prieiti prie minties apie subjekto 

išnykimą.“! Struktūralistinė revoliucija Foucault buvo patraukusi 
visai taip pat, kaip ir kitus jo kartos draugus; jį, kaip ir Derrida, 
ji padarė fenomenologinio ir antropologinio mąstymo, kur vyra- 
vo filosofai nuo Kojėve'o iki Sartre'o, kritiku ir lėmė pirmiausia 
metodų pasirinkimą. Šitą Lėvi-Strausso pradėtą „negatyvų dis- 
kursą apie subjektą“ jis supranta kartu ir kaip modernybės kriti- 
ką. Nietzsche's proto kritikos motyvai Foucault pasiekia ne per 
Heideggerį, o per Bataille. Galiausiai šias paskatas jis gvildena ir 
ne kaip filosofas, o kaip Bachelard'o mokinys, tiksliau sakant, 
kaip mokslo istorikas, kuris, ne taip kaip įprasta toje mokslo sri- 
tyje, labiau domisi humanitariniais, o ne gamtos mokslais. 

Šitas tris tradicijos linijas, kurias galima pažymėti Lėvi- 
Strausso, Bataille ir Bachelard'o vardais, Foucault susieja pir- 
mojoje, plačiau nei tik tarp specialistų pagarsėjusioje knygoje. 
„Beprotybė ir visuomenė“ (1961) yra veikalas apie psichiatri- 
jos priešistorę ir ankstyvąją istoriją. Diskurso analizės priemo- 
nėse ir savosios kultūros atribojimo metoduose išryškėja struk- 
tūralistinis etnologijos modelis. Jau pati knygos paantraštė — 
„Beprotybės istorija proto epochoje“ - rodo proto kritikos 
kryptį. Foucault užsimojęs atskleisti, kaip nuo XVIII a. pabai- 
gos beprotybė konstituojasi kaip psichinė liga. Siekdamas to 
tikslo, jis rekonstruoja diskurso radimosi istoriją, kai apie bc- 
protybę kalba XIX ir XX a. psichiatrai. Ši knyga peržengia kul- 
tūros aspektu parašyto mokslo istorijos veikalo ribas filosofiniu 
požiūriu į beprotybę, kaip papildomosios distribucijos santyky- 
je su protu esantį reiškinį: monologišku tapęs protas beproty- 
bės neprisileidžia nė iš tolo - kad be pavojaus ją užvaldytų, 
kaip nuo protingos subjektyvybės apvalytą objektą. Beprotybės 
pavertimą klinikiniu dalyku, kuris psichinę ligą pirmiausia ima 
traktuoti kaip medicinos reiškinį, Foucault nagrinėja kaip at- 
skyrimo, persekiojimo ir išskyrimo procesų, iš kurių pėdsakų 
Bataille buvo išskaitęs Vakarų racionalumo istoriją, pavyzdį. 

Foucault rankose mokslo istorija išsiplečia į proto istoriją, nes 
beprotybės konstituavimasis joje veidrodiškai analogiškas proto 


"M. Foucault, Von der Subversion des Wissens, Mūnchen, 1974, 24. 

konstituavimuisi. Foucault programiškai pareiškia norįs „rašyti ri- 
bų istoriją, ... nes jomis kultūra atmeta tai, kas yra ne joje“. Be- 
protybę jis priskiria toms ribinėms patirtims, kuriose Vakarų logas 
itin prieštaringai konfrontuoja su heterogeniškumu. Ribas peržen- 
giančioms patirtims priklauso susilietimas ir pasinėrimas į Rytų 
pasaulį (Schopenhaueris), tragizmo, apskritai archaikos pakartoti- 
nis atradimas (Nietzsche), prasiskverbimas į sapnų (Freudas) ir 
archajiškų draudimų sritį (Bataille), taip pat žiniomis apie antro- 
pologiją grindžiamas egzotizmas. Tačiau romantizmą, išskyrus vie- 
ną nuorodą į Hėlderliną, Foucault palieka neliestą? 


2 M. Foucault, Wahnsinn und Gesellschaft, Frankfurt am Main, 1969, 9. 

3 Jau Schellingas ir romantinė gamtos filosofija beprotybę suvokė kaip 
ekskomunikacijos pagimdytą proto kitybę, žinoma, su viltimi ateityje 
susitaikyti; Foucault toks susitaikymas yra svetimas. Kai sąsaja tarp 
išprotėjusiojo (nusikaltėlio) ir protingai reguliuojamos viešojo gyveni- 
mo konteksto visuotinybės yra nutraukiama, abi pusės deformuoja- 
mos: tie, kuriuos dabar atgal į priverstinį normalumą grąžina tik sub- 
jektyvus protas, yra ne mažiau deformuoti už tuos, kurie iš normalu- 
mo yra išstumti. Beprotybė ir blogis normalumą neigia dėl dvejopo jų 
pavojingumo: ne vien kaip tas, kas kliudo normalumui, daro jo tvarką 
abejotiną, bet ir kaip tas, kas pasitraukdamas atskleidžia normalumo 
trūkumus. Šitą aktyvaus neigimo jėgą pakvaišėliai ir nusikaltėliai gali 
rodyti tik kaip atvirkščią protą, kitaip sakant, kaip nuo komunikaci- 
nio proto atskilę veiksniai. 

Šita idealistinė mąstymo figūra, turėjusi užčiuopti pačiame prote 
glūdinčią dialektiką, buvo Foucault atsisveikinimas su Bataille ir Niet- 
zsche. Protingų diskursų šaknys visada slypi pavienį protą atskirian- 
čiuose kloduose. Šie nebylūs, Vakarų racionalumą' pagrindžiantys 
prasmės pamatai patys yra beprasmiai; jei į dienos šviesą turi būti iš- 
trauktas protas keičiant ir priešpriešinant jį su jo kitybe, tai tuos pa- 
matus reikia atkasti, panašiai kaip bekalbius priešistorės paminklus. 
Šia prasme archeologas yra pavyzdys proto istorija operuojančiam 
mokslo istorikui, kurį Nietzsche yra pamokęs to, jog protas savo 
struktūrą kuria tik atskirdamas heterogeninius elementus, tik mona- 
diškai koncentruodamasis pats savyje. Nėra proto, kuris būtų pirmes- 
nis už pavienį protą. Todėl beprotybė neatrodo esanti skilimo, kurio 
metu komunikacinis protas būtų virtęs į subjektą nukreiptu protu, re- 
zultatas. Beprotybės formavimosi procesas yra kartu ir proto, kuris 
nesireiškia jokiu kitu, o tik Vakarams būdingu su savimi susijusios 
subjektyvybės pavidalu, formavimosi procesas. Tas vokiečių idealizmo 
„protas“, kuris nori būti pirmesnis už tai, kas įsikūnijo Europos kul- 
tūroje, dabar iškyla kaip fikcija, kuria Vakarai rodo savo išskirtinumą 
ir kuria savinasi chimerišką bendrumą, kartu pretenduodami į visuoti- 
nį viešpatavimą ir siekdami jį įgyvendinti. 

Veikale „Beprotybė ir visuomenė“ dar yra ryškus romantinis 
motyvas, kurio Foucault vėliau atsisakys. Taip, kaip Bataille 
paradigminėse ekstazinio savęs atribojimo ir orgijinio savęs pa- 
naikinimo patirtyse atskleidžia heterogeninių jėgų įsiveržimą į 
homogenišką priverstinai sunormintos kasdienybės pasaulį, 
taip už psichiatrijos pagimdyto psichinės ligos reiškinio, ap- 
skritai už įvairių beprotybės kaukių, Foucault spėja slypint tam 
tikrą autentiką, kuriai tereikia atverti užčiauptą burną: „Reikė- 
tų pastačius ausis įsiklausyti į aną pasaulio kuždėjimą ir mė- 
ginti išvysti tą daugybę paveikslų, kurių niekada neužfiksavo 
poezija, suvokti tą daugybę iliuzijų, kurios niekuomet nenusi- 
dažė budėjimo būsenos spalvomis.“ 

Foucault greitai suprato uždavinio pagauti beprotybės tiesą 
„anksčiau, negu mokslas suvoks ją prasidedant“ paradoksišku- 
mą: „Suvokimas, mėginantis šiuos žodžius suprasti netramdo- 
moje būsenoje, neišvengiamai priklauso tam pasauliui, kuris 
juos jau yra sugriebęs.“ Vis dėlto autoriui čia dar atrodo galimi 
diskurso analizė, kuri gelmės hermeneutikos metodais galėtų 
užčiuopti pirminį beprotybės ir proto išsišakojimą, kad kalbėji- 
me iššifruotų tai, kas nepasakoma.3 Šis ketinimas yra nukreiptas 
į negatyviąją dialektiką, kuri identifikacinio mąstymo priemonė- 
mis mėgina ištrūkti iš pastarojo įtakos sferos, kad instrumenti- 
nio proto radimosi istorijoje pasiektų pirminės uzurpacijos ir 
monadiškai tvirtėjančio proto atskyrimo nuo mimezės vietą ir jį 
bent aporiškai apsuptų. Jei tai būtų Foucault ketinimas, tada 
jam reikėtų kaip archeologui laipioti po sugriauto objektyvaus 


*M. Foucault (1969), 13. 

* „Kadangi mes neturime pirminio grynumo, struktūros tyrimas turi 
grąžinti prie to sprendimo, kuris protą ir beprotybę tuo pačiu metu ir 
skiria, ir jungia. Tyrimas privalo mėginti nustatyti pastovius mainus, tą 
tamsią bendrą šaknį ir pirminę priešpriešą, kuri vienovei ir priešybei 
lygiai taip pat suteikia prasmę, kaip protingumui ir beprotybei. Tada 
žaibiškas sprendimas, kuris šitame istoriniame laike yra heterogeniš- 
kas, o ne nesuvokiamas, kuris tamsų vabzdžių zyzimą atskiria nuo 
proto kalbos ir laiko pažadų, galės pasirodyti vėl.“ (M. Foucault 
[1969], 13.) 

proto griuvėsius tikintis, kad iš nebylių liekanų vis dar įmano- 
ma retrospektyviai suformuoti (nors ir seniai atšaukto) susitai- 
kymo viltį. Tai yra Adorno, o ne Foucault perspektyva. 

Tas, kuris pasišovęs demaskuoti ne ką nors kita, 0 gryną į 
subjektą nukreipto proto formą, neturi pasiduoti sapnams, ku- 
rie šitą protą apninka jo „antropologiniame snaudulyje“. Po tre- 
jų metų veikalo „Klinikos gimimas“ pratarmėje Foucault pats 
kviečia laikytis tvarkos. Ateityje jis ketina atsisakyti komentavi- 
mų, bet kokios, nors ir giliausiai į tekstą prasiskverbiančios her- 
meneutikos. Dabar diskurse apie beprotybę jis nebeieško pačios 
beprotybės, gydytojo žvilgsniu žvelgiančioje archeologijoje nebe- 
sidairo ano nebylaus kūno ir akies kontakto, kuris, atrodė, ap- 
lenkia bet kokį diskursą. Foucault, ne taip kaip Bataille, atmeta 
sužadinančią prieigą prie negalimumo ir to, kas yra už įstatymo 
ribų - heterogeniniai elementai nieko nebežada. Hermeneutika, 
kad ir kokia būtų demaskuojanti, savo kritika vis dar teikia vil- 
čių; iš to turi išlaisvinti prablaivėjusi archeologija: „Jei nebūtų 
galima diskursinė analizė, kuri tame, kas buvo pasakyta, nespė- 
tų esant jokios liekanos ir (reikšmės) pertekliaus, o matytų tik 
istorinio reiškinio faktą, tada kaip tik diskurso faktus reikėtų 
laikyti ne autonomiškais sudėtingų reikšmių branduoliais, o įvy- 
kiais ir funkciniais elementais, palaipsniui sudarančiais siste- 
mą. Pasakymą būtų galima apibrėžti ne gausybe jame glūdinčių 
intencijų, per kurias jis kartu yra atskleidžiamas ir išlaikomas, o 
skirtybe, kuri jį susieja su kitais, tikrais ir galimais, vienalaikiais 
laikui priešpriešintais pasakymais. Taip išryškėtų sisteminis dis- 
kurso turinys.“" Čia jau ima aiškėti istoriografijos koncepcija, 
kurią Foucault, veikiamas Nietzsche's, nuo septintojo dešimtme- 
čio pabaigos kaip tam tikrą antimokslą priešpriešina į proto is- 
toriją integruotiems ir todėl nuvertintiems humanitariniams 
mokslams. Šitos koncepcijos šviesoje savo ankstesnius darbus 
apie beprotybę (ir klinikinės psichologijos atsiradimą) bei apie 
ligą (ir klinikinės medicinos susiformavimą) Foucault įvertins 


“M. Foucault, Die Geburt der Klinik, Mūnchen, 1973, 15. 

iš dalies kaip „aklus mėginimus“. Tačiau pirma norėčiau aptarti 
temas, kurios sudaro tam tikrą dalykinę grandį tarp ankstyvųjų 
ir vėlyvųjų Foucault darbų. 


II 


Jau „Beprotybėje ir visuomenėje“ Foucault tiria savitą sąsa- 
ją tarp diskursų ir praktikos. Tai nėra įprastas mėginimas vidinę 
rekonstruotą mokslo evoliuciją aiškinti remiantis išorinėmis 
mokslo sąlygomis. Vietoj į problemas orientuotos mokslo isto- 
rijos perspektyvos iš pat pradžių iškyla struktūrinis kruopščiai 
parinktų, įspūdingų diskursų aprašymas, prasidedantis tose lū- 
žio vietose, kurios idėjų ir problemų istorijos nagrinėjimą yra 
linkusios temdyti, taigi ten, kur nauja paradigma pradeda įveik- 
ti senąją. Beje, mokslininkų diskursai yra panašūs į kitus dis- 
kursus - tiek filosofų, tiek ir kitų profesijų žmonių, t. y. gydyto- 
jų, teisininkų, valdymo tarnautojų, teologų, auklėtojų ir pan. Ži- 
noma, humanitariniai mokslai, į kuriuos Foucault studijose at- 
kakliai orientuojamasi, yra ne vien kitų mokslų kontekste; kur 
kas svarbesnės jų atsiradimo istorijai yra nebylios praktikos, į 
kurias jie yra įterpti. Jas Foucault supranta kaip institucijų 
įtvirtintus, dažnai ir architektūriškai įkūnytus, ritualais sustip- 
rintus veiklos būdų ir įpročių reguliavimus. Į „praktikos“ sąvo- 
ką Foucault įdėjo pricvartinės, asimetriškos įtakos kitų sąvei- 
kos dalyvių judėjimo laisvei požymį. Juridiniai sprendimai, po- 
licijos veiksmai, pedagoginiai pamokymai, baudimai, kontrolia- 
vimai, kūno ir intelekto muštravimai - tai vis sociologizuotų, 
organizuotų jėgų kišimosi į savitą kūniškų būtybių substratą pa- 
vyzdžiai. Foucault leidžia sau turėti visiškai nesociologišką so- 
cialumo sampratą. O humanitariniai mokslai jį iš pat pradžių 
domina tik kaip terpės, kurios stiprina ir stimuliuoja nepaprastą . 
šito sociologizavimo procesą, kitaip sakant, konkrečių, kūniš- 
kai perteikiamų sąveikų pavertimą valdžia. Vis dėlto lieka. neiš- 
spręsta diskursų, mokslinių ir kitų, santykio su praktikomis 
problema — ar jie praktikas valdo, ar tą santykį būtų galima įsi- 

vaizduoti kaip bazę ir antstatą arba veikiau kaip žiedinio prie- 
žastingumo modelį, ar kaip struktūros ir įvykio sąveiką. 
Foucault iki gyvenimo pabaigos laikėsi ir epochų lūžių, 
skaidančių beprotybės istoriją, teorijos. Difuziškame, neaiškia- 
me brandžiųjų viduramžių fone, kurie savo ruožtu veda prie 
graikų logo ištakų', kiek aiškiau ryškėja Renesanso kontūrai, 
kurie vėlgi yra fonas aiškiai ir su simpatijomis nubrėžtai klasi- 
kos epochai (nuo XVII a. vidurio iki XVIII a. pabaigos). 
XVIII a. pabaiga žymi proto istorijos dramos peripetiją, tą į 
šiuos laikus vedantį slenkstį, kurį sudaro Kanto filosofija ir 
naujieji humanitariniai mokslai. Šitoms epochoms, kurių įpras- 
tiniai pavadinimai atspindi labiau kultūros ir visuomenės isto- 
rijos lūžius, Foucault, atsižvelgdamas į kintančias proto ir be- 
protybės konsteliacijas, suteikia gilesnę prasmę. XVI amžiui jis 
priskiria tam tikrą kritinę nerimastį ir atvirumą traktuojant be- 
protybės reiškinius. Protui dar tebėra būdingas osmosinis pra- 
laidumas — beprotybė dar tebesisieja su tragizmu ir regėjyste ir 
yra apokrifinių tiesų vieta; jinai atlieka veidrodžio, ironiškai 
demaskuojančio proto silpnybes, vaidmenį. Pasiduoti iliuzi- 
joms — proto savybė. Renesanso epochoje iš proto santykio su 
savo kitybe dar nėra pašalintas visas apgręžiamumas. Šitame fo- 
ne du procesai įgyja skiriamųjų proto istorijoje įvykių reikšmę: 
tai maždaug XVII a. viduryje kilusi internavimų banga, kai, pa- 
vyzdžiui, Paryžiuje per kelis 1656 m. mėnesius kas.šimtasis gy- 
ventojas buvo suimtas ir izoliuotas, ir paskui, XVIII a. pabai- 
goje, šitų internavimo stovyklų bei prieglaudų pavertimas užda- 
romis įstaigomis gydytojų nustatytoms psichikos ligoms gydyti, 
kitaip sakant, psichiatrijos įstaigų, kurios iki šiol tebėra ir ku- 
rias panaikinti reikalauja antipsichiatrinis judėjimas, gimimas. 
Abu įvykiai — iš pradžių beatodairiškas bepročių, kriminali- 
nių nusikaltėlių, valkatų, ištvirkėlių, elgetų, visokio plauko eks- 
centrikų izoliavimas, o paskui klinikų psichikos ligoniams gy- 
dyti įrengimas - yra ženklas, kad atsirado dviejų rūšių prakti- 


"M. Foucault (1969), 8. Į ką tik pasirodžiusius „Seksualumo istorijos“ 
II ir III tomus nebegalėjau atsižvelgti. 

kos; abiejų tikslas — išskirti heterogeninius elementus iš to pa- 
laipsniui įsitvirtinančio monologo, kurį sau pačiam sako ga- 
liausiai iki bendro žmogaus proto pakylėtas subjektas, viską ap- 
link save paversdamas objektais. Kaip ir paskesnių tyrimų, taip 
ir šito dėmesio centre yra klasikinės epochos lyginimas su da- 
bartimi. Abiem išskyrimo praktikos rūšims bendra yra tai, kad 
jos atskiria prievartą ir iš beprotybės paveikslo negailestingai 
ištrina tuos bruožus, kurie yra panašūs į protą. Tačiau beato- 
dairiškas internavimas visko, kas netaisyklinga, reiškia kol kas 
tik erdvinį savo paties valiai palikto palaidumo ir fantastišku- 
mo segmentavimą, dar ne tramdančią konfrontaciją su baimę 
keliančiu chaotiškumu, kuris kaip kančia ir kaip patologija turi 
būti įterptas ir į gamtos, ir į žmonių nustatytą tvarką: „Tai, ką 
buvo internavusi klasikos epocha, nebuvo vien tik kvailybė, ku- 
rioje sutilpo pamišėliai ir laisvamaniai, ligoniai ir nusikaltėliai, 
bet ir didžiuliai vaizduotės rezervai, snaudžiančių monstrų, ku- 
riuos buvo manoma pražuvus anoje Hieronymo Boscho aprašy- 
toje tamsoje, ... pasaulis.“* Tik XVIII a. pabaigoje išauga bepro- 
tybės, gebėjusios prasiskverbti pro prieglaudų plyšius, baimė, 
bet padidėja ir užuojauta psichikos ligoniams bei kaltės jaus- 
mas dėl to, kad šie tapatinami su šlykščiais nusikaltėliais ir yra 
palikti likimo valiai. Nuo šiol klinikinis ligoniams skirtų prie- 
„glaudų apvalymas eina kartu su moksline beprotybės ir psichi- 
nių ligonių gydymo objektyvacija. Šis klinikinis valymas reiškia 
kartu ir kančios humanizavimą bei ligos natūralizaciją.? 


š M. Foucault (1969), 367. 

* Foucault įtaigiai aprašo vieną prieglaudą, kuri XVIII a. pabaigos re- 
formų įkarštyje, taip sakant, psichiatrų akivaizdoje iš esmės pakeičia 
savo veidą ir funkcijas: „Tas kaimas kadaise reiškė, kad bepročiais yra 
pasirūpinta ir kad proto žmogus nuo jų apsaugotas. Dabar jis rodo, 
kad (atskirtasis) pakvaišėlis yra išlaisvintas ir šioje laisvėje, kuri jį su- 
lygina su gamtos dėsniais, vėl prisitaiko prie proto žmogaus ... Nors, 
institucijose iš tikrųjų dar niekas nepasikeitė, bet internavimo ir iš- 
skyrimo prasmė ima kisti. Iš lėto ji įgyja naujų verčių, ir neutrali, tuš- 
čia, tamsi erdvė, kurioje neprotas anksčiau buvo paverstas nieku, pra- 
deda būti apgyvendinama (medicinos kontroliuojama) gamta, kuriai 
išlaisvintoji beprotybė (kaip patologija) turi paklusti.“ (M. Foucault 
[1969], 343. Intarpai skliausteliuose - mano.) 

Tai dar viena tema, į kurią Foucault vis labiau gilinsis - tai 
mo sąsaja. Psichiatrijos įstaigų, apskritai klinikų atsiradimas 
yra drausminimo forma, kurią Foucault paskui interpretuos 
tiesiog kaip šiuolaikinę viešpatavimo technologiją. Uždaros 
įstaigos archetipas, kurį Foucault pirmiausia atranda klinikos 
principu perdarytame prieglaudos pasaulyje, vėl iškyla fabrikų, 
kalėjimų, kareivinių, mokyklų ir karo akademijų pavidalais. Ši- 
tas totalitarines įstaigas, kurios naikina savitas senovės Europos 
gyvenimo skirtybes ir išimtinį internavimo atvejį padaro tam 
tikros rūšies normalia internato forma, Foucault laiko regla- 
mentuojančio proto pergalės paminklais. Reglamentuojantis 
protas pajungia nebe vien tik beprotybę, bet ir pavienių orga- 
nizmų reikmes bei visą socialinį populiacijos. kūną. 

Objektyvuojantis ir tiriantis, analitiškai skaidantis, kontro- 
liuojantis ir viską persmelkiantis žvilgsnis virsta struktūrinamąja 
įstaigų jėga; tai protingo subjekto žvilgsnis, subjekto, kuris pra- 
rado visas intuityvias sąsajas su savo aplinka, sugriovė visus in- 
tersubjektinio susikalbėjimo tiltus, ir kuriam kiti subjektai yra 
labiau prieinami tik abejingo objektų stebėjimo pozicijoje. 
Benthamo projektuotame panoptikume šitas žvilgsnis yra tarsi 
architektūrinė stingtis.!? 


“ „visu apskritimo perimetru - žiedo formos pastatas, centre - bokštas; 
šiame - didžiuliai langai, išeinantys į vidinę žiedo pusę; žiedinis pasta- 
tas padalintas į vienutes, einančias per visą jo plotį; jose du langai - 
vienas žiūri į vidinio bokšto langus, kitas į išorę - tokia vienutė peršvie- 
čiama kiaurai. Pakanka centriniame bokšte pasodinti prižiūrėtoją, o 
kiekvienoje vienutėje uždaryti beprotį, ligonį, nusikaltėlį, darbininką ar 
mokinį. Iš bokšto matyti šviesos fone ryškėjantys žiedinio pastato vie- 
nutėse uždarytų belaisvių siluetai. Kiekviena kamera - mažas teatras, 
kur vaidina vienas, tobulai individualizuotas ir nuolatos matomas akto- 
rius.“ (M. Foucault, Uberwachen und Strafen, Frankfurt am Main, 
1978, 256. Cit. iš: Michel Foucault, Disciplinuoti ir bausti. Iš prancū- 
zų k. vertė Marius Daškus, Vilnius: Baltos lankos, 1998, 237.) Iš seno- 
jo kalėjimo funkcijų - įkalinimo, įslaptinimo, paslėpimo - liko tik pir- 
moji; riboti judėjimo laisvę yra būtina, norint įvykdyti vadinamąsias 
eksperimentinės sąlygas sudaiktinančiajam žvilgsniui įdiegti: „Panopti- 
konas yra mašina, išardanti matyti-būti matomam poros vienybę: esan- 
tis žiediniame pastate matomas kaip ant delno, bet pats niekada nieko 
nemato...“ (ten pat, 239). 

Tos pačios struktūros būta prie humanitarinių mokslų lop- 
šio. Neatsitiktinai šitie mokslai, pirmiausia klinikinė psicholo- 
gija, bet taip pat ir pedagogika, sociologija, politologija ir kultū- 
ros antropologija, tarsi be jokios trinties gali įsiterpti į valdžios 
technologiją, kurios architektūrinę išraišką sudaro uždarosios 
įstaigos. Humanitariniai mokslai paverčiami gydymu ir sociali- 
nėmis technikomis ir tokiu būdu formuoja veiksmingiausią 
naujos, dabartiniais laikais vyraujančios drausminimo jėgos ter- 
pę. Taip yra todėl, kad skvarbus humanitaro žvilgsnis gali už- 
imti tą centrinę panoptikumo vietą, iš kurios, pats nematomas, 
gali matyti viską. Jau studijoje apie klinikos gimimą Foucault 
suvokė prie žmonių lavonų pripratusį anatomo žvilgsnį kaip 
mokslų apie žmogų „konkretų a priori“. Beprotybės istorijoje 
jis jau eina šito prieglaudų įrengimo pirminio giminingumo su 
gydytojo-paciento santykių pėdsakais. Abiem atvejais — ir ste- 
bėjimo įstaigų organizavimu, ir klinikiniu pacientų stebėjimu -— 
yra realizuojamas minėtasis matymo ir buvimo matomu skyri- 
mas, kuris klinikos idėją susieja su mokslo apie žmogų idėja. 
Tai mintis, kuri iš pat pradžių įsiviešpatauja kartu su į subjektą 
nukreiptu protu - kad dialoginių santykių naikinimas monolo- 
giškai į save atgręžtus subjektus vienas kito atžvilgiu daro ob- 
jektais ir tik objektais. 

Remdamasis reformų užmojais, davusiais pagrindą rastis 
psichiatrijos įstaigoms ir klinikinei psichologijai, Foucault ga- 
liausiai atskleidžia tą vidinę humanizmo ir teroro giminystę, 
kuri jo modernybės kritiką daro kandžią ir negailestingą. Pasi- 
telkęs psichiatrijos institucijos gimimo iš humanistinių Švieti- 
mo epochos idėjų pavyzdį, Foucault pirmą kartą parodo „dvi- 
lypį išlaisvinimo ir pavergimo judėjimą“, kurį jis paskui vėl at- 
pažino bausmių vykdymo, auklėjimo sistemos, sveikatos apsau- 
gos, socialinės rūpybos ir kt. reformose. Humanizmu grindžia- 
mas išprotėjusiųjų išlaisvinimas iš internavimo stovyklų 
skurdo, gydomojo profilio higienos klinikų sukūrimas, psi- 
chiatrinis išprotėjusiujų gydymas, jų teisės būti psichologiškai 
suprastiems ir gydomiems = visa tai daro galimą atitinkamos 

institucijos nuostatą, pagal kurią pacientas tampa nuolatinio 
stebėjimo, manipuliacijų, izoliavimo ir reglamentavimo, visų 
pirma medicinos tyrimų, objektu. Praktikos, kurios instituciš- 
kai įsitvirtina tokių įstaigų vidaus gyvenime, sudaro pamatą be- 
protybei pripažinti, ir tik tas pripažinimas suteikia jai patolo- 
gijos samprata grindžiamą objektyvumą ir per tai integruoja ją į 
proto visuotinybę. Psichiatrinis ligos pripažinimas reiškia dvi- 
prasmį išlaisvinimą, emancipavimą ir eliminavimą, ne vien pa- 
cientui, bet ir gydytojui, praktikuojančiam pozityvistui: „Be- 
protybės pripažinimas tam, kuris ją turi, suponuoja tam tikrą 
pabėgimo nuo beprotybės būdą, galimybę išvengti jos pavojų ir 
žavesio ... Iš pradžių tai reiškė specifinį fiksavimą, kad nesi be- 
protis.“!! 

Šitų keturių temų neaptarinėsiu skyrium, o veikiau pasigilin- 
siu į klausimą, ar Foucault pavyksta archeologiškai prasidėju- 
sioje ir genealogija tapusioje humanitarinių mokslų istoriogra- 
fijoje įgyvendinti radikalią proto kritiką ir nesusipainioti šito į 
save patį atgręžto sumanymo aporijose. Kaip liko neišaiškintas 
diskursų santykis su praktikomis, taip ankstyvuosiuose darbuo- 
se nebuvo išaiškinta ir metodikos problema: kaip išvis rašytina 
proto ir beprotybės konsteliacijų istorija, jei istoriko darbas vis 
tiek neturi peržengti proto horizonto. Septintojo dešimtmečio 
pradžioje pasirodžiusių veikalų pratarmėse Foucault tą klausi- 
mą kelia, bet atsakymo į jį neduoda; tačiau 1970 m. Collėge de 
France skaitytoje inauguracinėje paskaitoje, atrodo, tą proble- 
mą jis jau buvo išsprendęs. Ribos tarp proto ir beprotybės nu- 
statymas čia vėl iškyla kaip vienas iš trijų atskyrimo mechaniz- 
mų, kuriems veikiant konstituojasi protingas kalbėjimas. Be- 
protybės eliminavimas yra tarpinis procesas tarp akivaizdesnės 
operacijos neleisti dalyvauti diskurse užsispyrusiems kalbėto- 
jams, atmesti neparankias temas, cenzūruoti posakius ir t. t. ir 
beveik nepastebimos operacijos diskurse atskirti korektiškus ir 
nekorektiškus pasakymus. Foucault pripažįsta, kad iš pirmo 


"M. Foucault (1969), 480. 

žvilgsnio neatrodo esant pagrįsta klaidingų pasakymų elimina- 
vimą suvokti pagal beprotybės atskyrimo modelį ir heteroge- 
niškumo draudimą: „Kokiu racionaliu pagrindu galima būtų 
lyginti tiesai būdingą suvaržymą su perskyromis, kurios iš pat 
pradžių buvo arbitralios ar bent atsirado susiklosčius istori- 
nėms aplinkybėms; kurios ne vien keičiamos, bet ir nuolatos 
keičia savo vietą; už kurių yra ištisa sistema jas primenančių ir 
atnaujinančių institucijų; kurios galiausiai ne tik varžo, bet ir 
pasitelkia, bent iš dalies, smurtą?“!? į 

Aišku, kad Foucault nepasiduoda nuorodos į akivaizdų 
prievartos argumento nevaržomumą įtakai, kai pretenzijos į tie- 
są ir valdžią apskritai išsikovoja pripažinimą. Geresnio neprie- 
vartos argumento regimybė dingsta, kai tik „pereinama į kitą 
lygmenį“ ir užimama pozicija archeologo, kuris savo žvilgsnį 
nukreipia į užverstus prasmės pamatus, į nelengvai atkasamas 
infrastruktūras, kurios visų pirma nustato, kas pačiame diskur- 
se turi būti laikoma teisinga arba klaidinga. Tiesa - tai klastin- 
gas atmetimo mechanizmas, veikiantis tik su sąlyga, kad jame 
prasimušanti valia tiesai lieka paslėpta: „Tarsi pati tiesa, jos bū- 
tina sklaida slėptų valią tiesai ir jos peripetijas ... Teisingas dis- 
kursas, kurį jo formos privalomumas išvaduoja nuo troškimo ir 
atpalaiduoja nuo valdžios, neįstengia atpažinti jį persmelkian- 
čios valios tiesai; o valia tiesai, taip.seniai mums primesta, yra 
tokia, kad tiesa, kurios ji siekia, negali jos neslėpti.“" 

Galiojimo kriterijai, pagal kuriuos atitinkamame diskurse 
atskiriama teisinga nuo klaidinga, lieka savotiškai skaidrūs ir 
be kilmės - galiojimas turi nusimesti nuo savęs viską, kas yra 
vien genetiška, taip pat ir kilmę iš pamatinių diskurso taisyk- 
lių, kurias atkasa archeologas. Struktūros, darančios tiesą gali- 
mą, pačios gali būti nei teisingos, nei klaidingos, tad visiškai 


2 M. Foucault, Die Ordnung der Diskurse, Mūnchen, 1974, 10 (toliau 
cituojant trumpinama 1974*).- Čia cit. iš: M. Foucault, Diskurso 
tvarka. Iš prancūzų kalbos vertė M. Daškus, Vilnius: Baltos lankos, 
1978, 10 (toliau bus trumpinama DT). 

5 Ibid. 14.- DT, 14 ir t. 

teisėta kelti klausimą dėl jose iškylančios valios funkcijos ir tos 
valios genealogijos iš valdžios praktikos sampynos. Nuo septin- 
tojo dešimtmečio pradžios Foucault ima skirti žinojimo arche- 
ologiją, atskleidžiančią tiesą konstituojančias diskursų atskir- 
ties taisykles, nuo tiems diskursams priklausančių praktikų ge- 
nealogijos tyrimo. Genealogija nagrinėja, kaip diskursai 
formuojasi, kodėl jie atsiranda ir vėl pradingsta: istorijoje kin- 
tančių sąlygų genezę ji stengiasi išgvildenti iki pat institucijų 
pašaknų. Archeologija kalba moksliniu įžūlumo stiliumi, o ge- 
nealogijai būdingas „vykusio pozityvizmo nusiteikimas“. Jei 
archeologija galėtų eiti mokslo, o genealogija - nekalto pozity- 
vizmo keliu, tada mokslo, rašančio humanitarinių mokslų isto- 
riją ir kartu siekiančio radikaliai kritikuoti protą, metodikos 
paradoksas būtų išspręstas. 


III 


Foucault mokslinės-pozityvistinės istoriografijos, besireiš- 
kiančios kaip antimokslas, samprata yra kilusi iš Nietzsche's 
recepcijos, kuri atsispindi jo veikalo „Žinojimo archeologija“ 
(1969) įžangoje ir straipsnyje „Nietzsche, genealogija, istorija“ 
(1971). Filosofijos požiūriu ši sąvoka, mano galva, yra daug ža- 
danti alternatyva proto kritikai, kuri Heideggerio ir Derrida 
sistemose įgijo sulaikintos kilmės filosofijos formą. Problemati- 
kos krūvis, žinoma, tenka pagrindinei valdžios sąvokai, kuri 
duoda modernios kritikos kryptį tiek archeologiniams kasinėji- 
mams, tiek ir genealoginiams atskleidimams. Nietzsche's, iš ku- 
rio imama šita visai nesociologinė sąvoka, autoriteto, be abejo, 
nepakanka tos sąvokos sisteminei vartosenai pagrįsti. Nors po- 
litinis Nietzsche's recepcijos kontekstas - nusivylimas nepavy- 
kusiu 1968 m. maištu - leidžia proto kritika pagrįstos humani- 
tarinių mokslų istoriografijos sampratą suprasti biografijos po- 


"M. Foucault (1974*), 48.- DT, 46. 

žiūriu, bet ir jis nepajėgia pagrįsti savito valdžios sąvokos, ku- 
riai Foucault užkrauna savo paradoksalų sumanymą, vartojimo. 
Perėjimą prie valdžios teorijos reikia suprasti veikiau kaip vi- 
daus motyvais grindžiamą sprendimą problemų, su kuriomis 
Foucault jautėsi susidūręs po to, kai „Daiktų tvarkoje“ humani- 
tarinius mokslus buvo demaskavęs vien diskurso analizės prie- 
monėmis. Tačiau pirma aptarkime, kaip Foucault pasinaudoja 
„genealogijos“ sąvoka. 

Genealoginė istoriografija gali antimokslo proto kritika 
grindžiamą vaidmenį perimti tik tada, kai apleidžia tą į istoriją 
orientuotų mokslų apie žmogų horizontą, kurio tuščiavidurį 
humanizmą Foucault, remdamasis valdžios teorija, norėtų kriti- 
kuoti. Naujoji istorija turi atmesti visas prielaidas, kurios nuo 
XVIII a. pabaigos buvo esminės istorinei modernybės suvok- 
čiai, istorijos filosofijai ir Švietimo epochai. Tai paaiškina, ko- 
dėl antrasis Nietzsche's su laiku prasilenkiantis apmąstymas 
Foucault yra tiesiog lobynas. Juk Nietzsche, turėdamas panašų 
ketinimą, beatodairiškai kritikavo savo meto istorizmą. 

Foucault nori (a) peržengti pristatomąją modernybės laiko 
suvoktį. Jis užsimojęs nutraukti ryšius su privilegijavimu dabar- 
ties, kuri yra paženklinta atsakomybės už ateities problemas 
našta ir su kuria narciziškai siejama praeitis. Foucault atsisvei- 
kina su pristatomojo pobūdžio istoriografija, kuri neperšoka sa- 
vo hermeneutinės išeities situacijos ir kurią galima panaudoti 
stabilizuojamam jau seniai sudužusios tapatybės įtikinamumui. 
Todėl genealogija turi ieškoti ne ištakų, o atskleisti atsitiktines 
diskursų formavimosi pradžias, analizuoti faktinių kilmės isto- 
rijų įvairovę ir kaip reikiant išsklaidyti tapatybę, pirmiausia ta- 
riamą istoriją rašančio subjekto ir jo amžininkų regimybę: „Kai 
siela siekia unifikacijos, kai Aš sukuria tapatybę arba rišlumą, 
tada genealogija išeina ieškoti pradžios ... Kilmės analizė veda 
prie Aš išnykimo ir tuščiose jo sintezės vietovėse bei aikštėse 
palieka knibždėti tūkstančius įvykių.“ " 


5 M. Foucault, F. Nietzsche, die Genealogie, die Historie. - M. Foucault 
(1974), 89. 

Metodinis to padarinys — (b) atsisveikinimas su hermeneutika. 
Naujoji istorija padeda ne suprasti, o griauti ir sklaidyti tą veiks- 
mingos istorijos kontekstą, kuris istoriką tariamai susieja su ob- 
jektu, su kuriuo užmezga ryšį tik dėl to, kad jame atrastų pats 
save: „Istoriją reikia atskirti nuo vaizdinio, ... kurio pagrindu ji 
imta antropologiškai pateisinti: atskirti nuo tūkstantmetės ir ko- 
lektyvinės atminties, kuri, norėdama atgauti prisiminimo šviežu- 
mą, remiasi ... dokumentais.“!* Hermeneutinės pastangos 
stengiasi atskleisti prasmę, kiekviename dokumente girdi nutilu- 
sį balsą, kurį reikia vėl pažadinti gyvenimui. Dėl prasmę slepian- 
čio dokumento idėjos būtina lygiai taip pat iš esmės abejoti, kaip 
ir dėl paties interpretavimo, nes „kūrinio“ ir „autoriaus“ kaip 
tekstų kūrėjo „komentaras“ ir su juo susijusios fikcijos, taip pat 
antrinių tekstų kildinimas iš pirminių, apskritai istorinių prie- 
žastingumų nustatinėjimas — visa tai yra kompleksiškumo neleis- 
tino supaprastinimo būdai: tai yra per kraštus besiliejančių dis- 
kursų, kuriuos vėliau gimęs interpretuotojas nori, deja, aiškinti 
savaip ir pajungti savo provincialiam supratimo horizontui, re- 
dukcijos procedūros. O archeologas iškalbingus dokumentus vėl 
pavers nebyliais paminklais, daiktais, kuriuos reikia atsieti nuo 
kontekstų ir taip padaryti tinkamus struktūralistiniam aprašymui. 
Genealogas prieina prie archeologo iškastų paminklų iš išorės, 
kad iš atsitiktinio kovų, pergalių ir pralaimėjimų bangavimo pa- 
aiškintų jų kilmę. Tik istorikas, nepriklausomai niekinantis vis- 
ką, kas atsiveria prasminei interpretacijai, gali užkirsti kelią fun- 
dacinei pažįstančiojo subjekto funkcijai. Jis kiaurai permato kaip 
gryną apgaulę „garantiją, kad viskas, ko nepastebėjo, gali būti 
jam grąžinta; ... pažadą, kad visi tie tolumoje per skirtumus išlie- 
kantys dalykai vieną gražią dieną istorinės sąmonės forma iš 
naujo gali būti aktualizuoti“"?. 

Pagrindinės subjektinės filosofijos sąvokos valdo ne tik priėji- 
mo prie objektų srities būdą, bet ir pačią istoriją. Todėl Foucault 
nori pirmiausia (c) padaryti galą globalinei istoriografijai, kuri is- 
toriją slapčia traktuoja kaip makrosąmonę. Istoriją reikia vėl su- 

“* M. Foucault (1973), 14 ir t. 
"M. Foucault (1973), 23. 

skaidyti — ne į daugybę naracinių istorijų, o į daugybę neregulia- 
riai išnyrančių ir vėl nuskęstančių diskurso salų. Kritiškai mąs- 
tantis istorikas pirmiausiai pašalins klaidingas nenutrūkstamybes 
ir paisys lūžių, slenksčių ir krypčių kaitos. Jis nenustatinėja tele- 
ologinių sąsajų, nesidomi dideliais priežastingumais, nededa vil- 
čių į sintezes, atsisako tokių klasifikavimo principų, kaip pažan- 
ga ir evoliucija, neskirsto istorijos į epochas: „Globalinės istori- 
jos projektą sudaro tai, kas mėgina atgaivinti bendrą kultūros 
formą, medžiaginį arba dvasinį visuomenės principą, bendrą vi- 
sų tam tikro periodo reiškinių reikšmę, dėsnį, atsakantį už reiš- 
kinių sankibą, tai, kas metaforiškai vadinama epochos 'veidu*.“!* 
Vietoj to Foucault iš analų mokyklos perima „serijinės istorijos“ 
programines struktūralistinių procedūrų nuostatas, pagal kurias 
viltingai žiūrima į nevienalaikių sistemų istorijų daugį, o tų siste- 
mų analitiniai vienetai sudaromi remiantis sąmonei tolimais ro- 
dikliais, šiaip ar taip, kai atsisakoma sąvokinių priemonių, grin- 
džiamų sintetiniais spėjamo sąmoningumo dariniais, kitaip sa- 
kant, visuotinybių sudarinėjimo.!* Taigi atmetama sutaikymo idė- 
ja- istorijos filosofijos paveldas, iš kurio beatodairiškai stiprybės 
sėmėsi dar Hegeliu besiremianti modernybės kritika. Kategoriš- 
kai atsisakoma kiekvienos istorijos, „kuri laikų įvairovę nori 
įsprausti į uždarą visuotinybę ... istorijos, ... visuose poslinkiuose 
reginčios susitaikymus ir į viską, kas yra už jos, žiūrinčios pasau- 
lio pabaigos akimis“??. 

Iš šitos istoriografijos destrukcijos, kuri lieka susijusi su ant- 
ropologiniu mąstymu ir pagrindiniais humanistiniais įsitikini- 
mais, iškyla tarsi transcendentalinio istorizmo, paveldėjusio ir 
kartu pranokusio Nietzsche's istorizmo kritiką, kontūrai. Fou- 
cault radikalioji istoriografija lieka „transcendentalinė“ įprastine 
prasme tiek, kiek ji istorinio-hermeneutinio prasmės supratimo 
objektus suvokia kaip nepertraukiamus, kaip esmines, struktūra- 
listiškai interpretuotinas diskurso praktikos objektyvacijas. Senoji 


M. Foucault (1973), 19. 

" C. Honegger, M. Foucault und die serielle Geschichte. - Merkur 36, 
1982, 501 ir tt. 

*" M. Foucault (1974), 96. 

istorija nagrinėjo prasmės visuotinybes, kurias ji stengėsi atskleis- 
ti iš dalyvių vidaus peršpektyvos: šiuo požiūriu niekados nepa- 
tenka į akiratį tai, kas tokį diskurso pasaulį konstituoja. Tik ar- 
cheologijai, diskurso praktiką iškasančiai su šaknimis, atsisklei- 
džia tai, kas iš vidaus reiškiasi kaip visuotinybė, o iš išorės — 
kaip dalinis dalykas, kuris galėtų būti ir kitoks. Nors istorijos da- 
lyviai, negalėdami transcenduoti pralaidaus savo pasaulio hori- 
zonto ir santykį su objektais grįsdami iš esmės universaliais 
reikšmės kriterijais, laiko save subjektais, archeologas pašalietis 
šitą savaime suprantamybę ima į skliaustus. Remdamasis diskur- 
so taisyklėmis, jis įsitikina, kokios yra atitinkamo diskurso vi- 
suotinybės ribos; toji diskurso visuotinybė yra apribojama būtent 
tais elementais, kurie nesąmoningai ją a/meta kaip heterogeniš- 
ką, - šiuo atžvilgiu diskurso sudaromosios taisyklės atlieka ir at- 
metimo mechanizmo funkciją. Tai, kas iš atitinkamo diskurso 
yra pašalinama, duoda galimybę savitiems, tačiau tik diskurso vi- 
duje visuotinai galiojantiems, t. y. alternatyvos neturintiems sub- 
jekto-objekto santykiams. Šia prasme Foucault žinojimo archeo- 
logijos teorija perima Bataille heterologijos palikimą. O tai, kas 
Foucault skiria nuo Bataille, yra beatodairiškas istorizmas, prieš 
kurį neatsilaiko ir prediskursinis suverenumo santykio elemen- 
tas. Kaip menkai nuo Renesanso laikų iki pozityvistinės XIX a. 
psichiatrijos „beprotybės“ terminas terodo autentišką patirties 
potencialą šiapus visų diskursų apie išprotėjusiuosius, taip pat 
nedaug ir proto kitybė, atmestasis heterogeniškumas, teišlaiko 
prediskursinio referento, kuris galėtų nurodyti būsimą prarastos 
kilmės atėjimą, vaidmenį." 

Kaip dabar atrodo, istorijos erdvė veikiau yra ištisai užpil- 
doma tiesiog atsitiktinio naujų diskurso formacijų blyksnių ir 
išnykimo vyksmo; šitoje chaotiškoje diskurso visuotinybių įvai- 
rovėje nebelieka vietos kokiai nors bendrai prasmei. Transcen- 
duojantis istorikas žiūri tarsi pro kaleidoskopą: „Šitas kaleido- 


* Plg. Foucault savikritiką veikale: „Apskritai knygoje “Histoire de la 
folie' per didelę ir, beje, mįslingą dalį užima tai, kas joje buvo pava- 
dinta "patirtimi", todėl knyga parodė, kokiu mastu mūsų dar būta pa- 
sirengus pripažinti istoriją turint autonomišką ir bendrą subjektą.“ — 
Geburt der Klinik, Mūnchen, 1973, 29. 

skopas vargiai primena nuoseklią dialektinės raidos formą; jis 
paaiškina ją ne sąmonės pažanga, beje, ir ne nuosmukiu, ir ne 
dviejų principų kova: geismu ir represija - kiekviena įmantrybė 
yra gavusi savo įnoringą formą iš erdvės, kurią jai paliko su ja 
besiribojančios praktikos.“?2 

Stojiško archeologo žvilgsnio veikiama, istorija sustingsta tar- 
si ledkalnis, padengtas savavališkų diskurso formacijų krištolinė- 
mis formomis. Bet kadangi kiekvienai iš tų formacijų priklauso 
kilmės neturinčios visuotinybės autonomija, istorikui lieka tik 
pasidarbuoti kaip genealogui, kuris šituos įnoringus darinius aiš- 
kina atsitiktinai kilus iš tuščiavidurių su jais besiribojančių for- 
macijų formų, t. y. iš artimiausių aplinkybių. Ciniškas genealogo 
žvilgsnis ledkalnį priverčia judėti: diskurso formacijos ima 
slinkti ir maišytis, kilti ir leistis. Genealogas šitą bangavimą aiš- 
kina nesuskaičiuojamais įvykiais ir vienintele prielaida - kad 
vienintelis trukmę turintis dalykas yra valdžia, kuri, keičiantis 
anoniminiams įveikos procesams, pasirodo prisidengusi vis nau- 
jomis kaukėmis: „Sakydami įvykis", turime galvoje ne lemiamą 
sprendimą, sutartį, valdymo laikotarpį ar mūšį, o jėgų santykio 
apgręžtį, tam tikros valdžios panaikinimą, kalbos funkcijos pa- 
keitimą ir kalbos pavartojimą prieš ligšiolinius kalbėtojus, tam 
tikro viešpatavimo susilpninimą, to viešpatavimo apsinuodijimą 
pačiu savimi, kito viešpatavimo maskuotą pasirodymą.“* Tai, ką 
iki šiol sintetinė transcendentalinės sąmonės jėga turėjo daryti 
vienai bendrai galimos patirties objektų visuotinybei, dabar šito- 
ji sintezė virsta nesubjektine aktyvios valdžios, besireiškiančios 
atsitiktiniu ir netvarkingu diskurso formacijų bangavimu, valia. 


IV 
Kaip kadaise Bergsonas, Dilthey ir Simmelis „gyvenimą“ bu- 
vo pavertę pagrindine transcendentaline filosofijos, sudariusios 
2 P Veyne, Der Eisberg der Geschichte, Berlin, 1981, 42. Veyne's me- 


tafora siejasi su Gehleno „kristalizacija“. 
3 M. Foucault (1974), 98. 

foną Heideggerio egzistencijos analitikai, sąvoka, taip dabar Fou- 
cault į pagrindinės transcendentalinės-istorinės proto kritika grin- 
džiamos istoriografijos sąvokos rangą iškelia „valdžią“. Šis žings- 
nis anaiptol nėra trivialus ir, be abejo, nepaaiškinamas vien Niet- 
zsche's autoritetu. Šitame kontrastą sudarančiame būties istorijos 
sampratos fone norėčiau pirma išnagrinėti tą vaidmenį, kuris 
Foucault proto kritikoje tenka šiai painiai pagrindinei sąvokai. 
Heideggeris ir Derrida norėjo tęsti Nietzsche's proto kriti- 
kos programą griaudami metafiziką, o Foucault - griaudamas 
istoriografiją. Heideggeris ir Derrida filosofiją pranoko pakerin- 
čiu sužadinančiu mąstymu, Foucault humanitarinius mokslus 
peržengia antimokslu apibūdinama istoriografija. Abi pusės 
neutralizuoja savo tiriamų filosofinių ir mokslinių diskursų 
tiesmukai keliamas galiojimo pretenzijas tuo, kad gilinamasi į 
atitinkamai epochai būdingą būties sampratą arba diskurso for- 
mavimo taisykles. Ir viena, ir antra turi pirmiausia suteikti gali- 
mybę esinio prasmei ir teiginių galiojimui duotojo pasaulio arba 
įsigalėjusio diskurso horizonte. Abi pusės sutaria ir dėl to, kad 
pasaulio arba diskurso formacijų horizontai kinta, bet tuose ki- 
timuose savo transcendentinę galią išlaiko tai, kas vyksta jų su- 
kurtos visuotinybės viduje; taip pašalinamas ontinio vyksmo ar- 
ba referentų dialektinis arba ratinis atgalinis ontologinių bei 
diskursą formuojančių sąlygų poveikis istorijai. Transcendenta- 
lijų istorija ir pasaulį atskleidžiančių horizontų kitimas reika- 
lauja kitokių sąvokų negu tos, kurios tinka ontikos ir istorijos 
dimensijoms. Čia kaip tik ir yra ta vieta, kurioje keliai išsiskiria. 
Heideggeris radikalina kilmės filosofijos mąstymo figūras, 
bet iš dalies išlaiko pagarbą tai filosofijai. Episteminį tiesos ga- 
liojimo autoritetą jis suteikia pasaulį atskleidžiančių horizontų 
formavimo ir performavimo procesui. Pačios sąlygos, padaran- 
čios tiesą galimą, nėra nei teisingos, nei klaidingos, tačiau jų ki- 
timo procesui yra pripažįstamas para-galiojimas, kuris mąstyti- 
nas pagal teiginių tiesos galiojimo, kaip tiesos suistorintų laips- 
niavimo formų, modelį. Pasižiūrėjus į viską dienos šviesoje, 
matyti, kad savo būties istorijos, kaip tiesos vyksmo, samprata 
Hcideggeris sukuria keistą lydinį. Būties istorijos autoritetą Ie- 

mia dviejų reikšmių — neprievartinės ir įsakmios valdžios pre- 
tenzijų — susiliejimas; pastarasis subversinei įžvalgiojo jėgai su- 
teikia ant kelių klupdančio nušvitimo įsakmumą. Tokio pseu- 
doreliginio posūkio Foucault išvengia atgaivindamas Bataille 
heterologinę atmetimo idėją. Iš diskursą sudarančių taisyklių is- 
torijos jis atima visą galiojimo autoritetą ir į transcendentinės 
galios turinčias diskurso formacijas žiūri taip, kaip konvencinė 
istoriografija žiūri į politinių režimų iškilimus ir žlugimus. Ži- 
nojimo archeologija rekonstruoja diskursą sudarančių taisyklių 
klodą - tuo ji panaši į metafizikos griovimo istoriją, 0 genealo- 
gija mėgina paaiškinti „netolydžią šiaip jau niekuo nepagrįstų 
ženklų sistemų, spraudžiančių žmogų į semantinės pasaulio tam 
tikro interpretavimo ribas, seką“““, kitaip tariant, ji aiškina dis- 
kurso formacijas kylant iš valdžios praktikų, kurios tarpusavyje 
yra įsivėlusios į „azartinį įveikų žaidimą“. 

Paskesniuose tyrimuose šią abstrakčią valdžios sąvoką Fou- 
cault vaizdingai išplėtos; valdžią jis supras kaip tarpusavyje ka- 
riaujančių partijų sąveiką, kaip realių akistatų išcentruotą tinklą, 
galiausiai kaip vaisingą priešais esančio subjekto persmelkimą ir 
užvaldymą. Tačiau mūsų kontekste yra svarbu tai, kaip šitas kon- 
krečias valdžios reikšmes Foucault susieja su transcendentalinc 
prasme sintetinių veiksmų, kuriuos Kantas dar buvo priskyręs 
subjektui ir kuriuos struktūralizmas suvokia kaip anonimišką 
vyksmą, kaip taisyklių valdomą operavimą suprasubjektyvios su- 
darytos sistemos elementais.“ Foucault genealogijoje „valdžia“ 
yra pirmiausia šitos grynai struktūrinės veiklos sinonimas; ji už- 
ima tą pačią vietą kaip ir Derrida „skirtis“. Tačiau šita diskursą 
sudaranti valdžia turi kartu būti ir transcendentinė kūrimo bei 
empirinė saviraiškos valdžia. Foucault, kaip ir Heideggeris, prie- 
šingas reikšmes lydo į vieną. Bet čia atsiranda amalgama, kuri 
suteikia galimybę eiti Bataille pėdomis ir šlietis prie ideologiją 
kritikuojančio Nietzsche's. Heideggeris būties, kaip sulaikintos 


* A. Honneth, Kritik der Macht, Frankfurt am Main, 1985, 142 ir t. 

* H. Fink-Eitel, Foucaults Analytik dėr Macht.- E A. Kiuler (Hrsg.), 
Austreibung des Geistes aus den Geisteswissenschaften, Paderborn, 
1980, 55. 


289 


kilmės galios, sąvokoje norėjo užfiksuoti galiojimą pagrindžian- 
čią pasaulio atskleidimo prasmę, bet kartu panaikinti transcen- 
dentalumo sąvokoje glūdintį reikšmės invariantiškumo kompo- 
nentą, rodantį tai, kas yra už bet kokio istoriškumo, už gryno 
įvykio. Foucault transcendentalinės-istorinės valdžios sąvokos iš- 
takos slypi ne tik šitoje vienoje paradoksalioje operacijoje, kuri 
sintezavimo rezultatus a priori grąžina į istorijos įvykių karalys- 
tę: jis imasi dar trijų, tokių pat paradoksalių operacijų. 
Pirmiausia Foucault turi valdžios sąvokai, valdžios, kuri dis- 
kurse, kaip valia siekti tiesos, ironiškai slepia save ir kartu vei- 
kia, išlaikyti transcendentinę tiesos galimybių prasmę. Paskui jis 
prievarta prieš Kanto sąvokos idealizmą išgauna ne tik a priori 
sulaikinimą - tada naujos diskurso formacijos, išstumiančios se- 
nąsias, gali atsirasti kaip įvykiai, - bet iš transcendentalinės val- 
džios atima dar ir konotacijas, kurias Heideggeris visai išmintin- 
gai palieka auriškai būties istorijai. Foucault ne tik istorina; jis 
kartu mąsto nominalistiškai, materialistiškai ir empiriškai, kai 
transcendentalines valdžios praktikas mąsto kaip ypatingybes, 
kurios kertasi su visomis universalijomis - toliau kaip žemesnei, 
kūniškumo-juslumo kategorijai priklausančius dalykus, kurie 
griauna viską, kas inteligibilu, pagaliau kaip atsitiktinybes, galin- 
čias būti ir kitokiomis, nes jos nepaklūsta jokiai valdančiai tvar- 
kai. Ne taip paprasta iš vėlyvosios Heideggerio filosofijos varto- 
jamos priešingų reikšmių kontaminuotos pagrindinės sąvokos 
nustatyti paradoksalius padarinius, nes ikimąstomosios būties 
prisiminimo neįmanoma įvertinti patikrinamais kriterijais. Fou- 
cault, priešingai, galima pateikti konkrečių priekaištų, nes jo is- 
toriografija, nepaisant antimokslinės pozos, norėtų elgtis ir 
„moksliškai“, ir „pozityvistiškai“. Todėl genealoginė istoriografi- 
ja, kaip pamatysime, paradoksiškus tokios kontaminuotos galios 
sąvokos padarinius vargiai gali paslėpti. Juo labiau būtina išsiaiš- 
kinti, kodėl Foucault išvis pasiryžta savo proto kritika grindžia- 
mą mokslo teoriją pasukti valdžios teorijos kryptimi. 
Biografijos požiūriu Foucault motyvai priimti Nietzsche's 
galios teoriją buvo kitokie negu Bataille. Nors abu mąstytojo 
kelią pradėjo kairėje ir abu vis labiau tolo nuo marksistinės or- 

todoksijos, tačiau tik Foucault staigiai nusivylė savo politine 
pakraipa. Aštuntojo dešimtmečio pradžioje Foucault interviu 
rodo, kaip ryžtingai jis atsisako ankstesnių pažiūrų. Šiaip ar 
taip, jis tada sustiprino 1968 m. nusivylusių maoistų chorą ir 
buvo pasidavęs toms nuotaikoms, kurių negalima išleisti iš 
akių, jei norima paaiškinti nepaprastą naujųjų filosofų pasiseki- 
mą Prancūzijoje.? Suprantama, Foucault originalumą sumen- 


* Vienoje entuziastingoje recenzijoje apie A. Glucksmanno veikalą 
„Meisterdenker“ Foucault, pavyzdžiui, rašo: „Gulago archipelagas“ at- 
skleidė ne nelemtos klaidos padarinius, o „tikriausios“ teorijos politi- 
nėje santvarkoje efektą. Tie, kurie mėgino gelbėtis, prie tikros Marxo 
barzdos lipdydami netikrą Stalino nosį, nebuvo sužavėti.“ (M. Fou- 
cault, La grande colėre des faits.- Le Nouvel Observateur, 9 May, 
1977; vok.: Dispositive der Macht, Berlin, 1978, 220.) Buržuazinio 
pesimizmo valdžios teorijos nuo Hobbeso iki Nietzsche's visuomet 
buvo ir priebėgos nusivylusiems persimetėliams, kurie savo politinių 
idealų realizavimo dalykuose patyrė, kaip humanistinis Švietimo ir 
marksizmo turinys virto barbariška priešingybe. Nors 1968 metai rodė 
esant tik maištą, ne revoliuciją kaip 1789 arba 1917 m., kairiojo at- 
skalūniškumo sindromai vis dėlto yra panašūs ir galbūt paaiškina t4 
netikėtą aplinkybę, kad naujieji filosofai Prancūzijoje gvildeno panašų 
topą, kaip tuo pačiu metu senesniosios nusivylusių komunistų kartos 
mokiniai neokonservatyvistai. Abiejose Atlanto vandenyno pusėse su- 
siduriame su tais pačiais kontršvietimo topais, su globalių istorijos in- 
terpretavimų tariamai neišvengiamų padarinių kritika, su generalinio, 
žmogaus proto vardu kalbančio intelektualo vaidmens kritika, taip pat 
su teoriškai pretenzingų humanitarinių mokslų pavertimo socialine- 
-technine arba terapeutiškai žmogų niekinančia praktika kritika. Mąs- 
tymo figūra visuomet yra ta pati: Švietimo universalizme, išlaisvinimo 
idealų humanizme, pačiame į protą apeliuojančiame sisteminiame mąs- 
tyme slypi buka valia siekti valdžios, valia, kuri, vos tik teorija užsi- 
moja virsti praktika, numeta kaukę - už kurios pasirodo filosofų pro- 
fesionalų, intelektualų, prasmės perteikėjų, vienu žodžiu, naujosios 
klasės valdžios valia. Foucault, atrodo, ne tik radikaliai atstovauja ši- 
tiems žinomiems kontršvietimo motyvams, bet ir iš tikrųjų proto kri- 
tikos pagrindu juos aktualina, o valdžios teorijos pagrindu - apiben- 
drina. Už išlaisvinamosios humanitarinių mokslų diskursų savivokos 
tyko grynos valios reikšti save pasitelkus taktiką ir technologiją, va- . 
lios, kurią genealogas iš po atkastų saviapgaulės diskursų pamatų iške- 
lia taip, kaip Solženicynas gulagą tariamai šventos sovietinio marksiz- 
mo retorikos sąlygomis. Plg. Ph. Rippel, H. Miinkler, Der Diskurs 
und die Macht.- Politische Vierteljahresschrift, XXIII, 1982, 115 ir 
tt.; dėl prancūzų intelektualų persimetėliškumo žr.: W v. Rossum, 
Triumph der Leere. - Merkur, April, 1985, 275 ir tt. 

kintume manydami, kad jo pagrindinę mintį galima apriboti 
tik šiuo kontekstu. Kad ir kaip būtų, šitos iš išorės ateinančios 
politinės paskatos jo teorijos viduje nebūtų galėjusios nieko pa- 
judinti, jei pati teorijos dinamika dar ilgai iki žlugusio 1968 m. 
maišto nebūtų motyvavusi minties, jog diskursiniuose atmeti- 
mo mechanizmuose atsispindi ne vien save patenkinančios dis- 
kurso struktūros, bet ir įsitvirtina valdžios didinimo imperaty- 
vai. Ta mintis kyla problemiškoje situacijoje, į kurią Foucault 
pateko baigęs savo veikalą apie humanitarinių mokslų archeo- 
logiją. 

Veikale „Daiktų tvarka“ (1966) Foucault tiria naujųjų laikų 
žinojimo formas (arba epistemas), kurios mokslams nustato 
atitinkamą neperžengiamą pagrindinių sąvokų horizontą: būtų 
galima pasakyti ir - istorinį būties supratimo aprioriškumą. 
Kaip beprotybės istorijoje, taip ir čia, naujųjų laikų mąstymo is- 
torijoje, dėmesio centre yra abu istorijos slenksčiai: perėjimas 
iš Renesanso į klasikinį laikotarpį ir iš klasikinės epochos - į 
modernybę. Vidiniai perėjimo prie galios teorijos motyvai kyla 
iš šio genialiai atlikto tyrimo. 


V 


Renesanso epochoje mąstymui dar diriguoja kosmologinis 
pasaulėvaizdis, kuriame daiktai sisteminami pagal panašumo, 
sakytume, fizionomijos, santykius, nes didžiojoje gamtos knygo- 
je viena signatūra nurodo kitą, o XVII a. racionalizmas į daik- 
tų pasaulį atneša visai kitokį tvarkymo principą. Struktūrinama 
pagal Port Rojalio logiką, kurioje gimsta tam tikra semiotika ir 
bendroji kombinatorika. Descartes'ui, Hobbesui ir Leibnizui 
gamta virsta visuma to, kas gali būti „reprezentuojama“ dvejo- 
pa prasme, t. y. pateikiama ir kaip teikinys pavaizduojama su- 
tartiniais ženklais. Foucault pagrindine paradigma laiko ne 
gamtos matematinimą ir ne mechanistinę perspektyvą, o sutvar- 
kytų ženklų sistemą. Pastaroji nebegrindžiama pirmine pačių 

daiktų tvarka: prieš daiktus reprezentuojant yra sukuriama tak- 
sonominė tvarka. Kombinuojamieji ženklai, arba kalba, sudaro 
visiškai permatomą terpę, kuria remiantis pristatymas siejamas 
su pristatomuoju. Signifikantas atsiduria už signifikato; jis ima 
funkcionuoti tarsi reprezentacijos stiklo įrankis be savo gyveni- 
mo: „Pagrindinė klasikinės kalbos priedermė visuomet buvo 
teikti vaizdą: nesvarbu, ar kaip natūralų diskursą, tiesų rinkinį, 
daiktų aprašymą, tikslių žinių sankaupą ar cnciklopedinį žody- 
ną. Ji egzistuoja tik tam, kad būtų permatoma ... Galimybė pa- 
žinti daiktus ir jų tvarkas pagal klasikinę patirtį remiasi žodžių 
nyta Renesanso epochoje), nei klusnūs instrumentai (kaip ma- 
nyta pozityvizmo laikais). Tai veikiau bespalvis rasteris, kurio 
pagrindu ... tvarkosi reprezentacijos.“?'" Kadangi ženklas yra au- 
tonomiškas, jis pasiaukojamai tarnauja daiktų reprezentacijai: 
jame subjekto reprezentacija susitinka su reprezentuojamuoju 
objektu ir padaro tvarką reprezentacijų grandinėje. 

Atlikdama, kaip šiais laikais pasakytume, faktų vaizdavimo 
funkciją, kalba joje ištirpsta, ir viską, ką ji apskritai reprezen- 
tuoja, perteikia toje pačioje plotmėje: tiek teikimą atliekančių 
subjektų prigimtį, tiek ir teikiamus objektus. Vadinasi, jos de- 
monstravimo lentoje žmogaus prigimtis neturi jokių privilegijų 
daiktų prigimties atžvilgiu. Išorės ir vidaus prigimtis klasifi- 
kuojama, analizuojama, kombinuojama tuo pačiu būdu: žo- 
džiai bendrojoje gramatikoje, turtai ir poreikiai politinėje eko- 
nomijoje, kaip ir augalų bei gyvūnų rūšys Linnė sistemoje. Tai 
tiksliai žymi nerefleksinę žinojimo formą klasikinėje epochoje; 
žinojimas visiškai priklauso nuo kalbos reprezentacijos funkci- 
jos, ir nėra jokios galimybės čia įtraukti reprezentacijos procc- 
so, pristatančiojo subjekto sintezavimo darbo. Šitą ribą Fou- 
cault nubrėžia itin savitai interpretuodamas garsųjį Velizguezo 


* DN 


paveikslą „Meninos“. 
" M. Foucault, Die Ordnung der Dinge, Frankfurt am Main, 1971, 376. 


* Plg. H. L. Dreyfus, P. Rabinow, Michel Foucault: Beyond Structura- 
lism and Hermeneutics, Chicago, 1983, 21 ir tt. 

Paveikslas vaizduoja patį Vel4zguezą, tapantį žiūrovui ne- 
matomą drobę; jis, kaip ir šalia jo stovinčios rūmų damos, aiš- 
kiai žvelgia į abiejų tapomų modelių - karaliaus Pilypo IV ir 
jo žmonos - pusę. Šiųdviejų pozuotojų paveiksle nėra; žiūrovas 
juos gali identifikuoti tik antrame plane pavaizduotame veidro- 
dyje. Pokštas, kurį Velazguezas tikriausiai turėjo galvoje, yra ta 
trikdanti aplinkybė, kurią žiūrovas pagalvojęs ima suvokti: jis 
negali nepastebėti portretuojamos, bet paveiksle nesamos kara- 
liškosios poros vietos ir žvilgsnio krypties, kaip paveiksle pa- 
vaizduoto paties Velazguezo, tapytojo, tikrojo to paveikslo au- 
toriaus vietos bei žvilgsnio krypties. Foucault savo ruožtu intri- 
gą kelia tai, kad klasikinė paveikslo erdvė yra per daug ribota 
pačiam vaizdavimo aktui rodyti - kaip tai Vel4zguezas, anot 
Foucault, išryškinąs parodydamas spragas, kurias palieka paties 
vaizdavimo proceso klasikinėje paveikslo erdvėje refleksijos ne- 
buvimas.?? Nė vienas asmuo, dalyvaujantis klasikinėje karališko- 
sios poros (žmogaus, kaip suvereno) paveikslo kūrimo repre- 
zentacijoje, nepasirodo paveiksle kaip suverenus, sau atstovauti 
pajėgus subjektas, kitaip sakant, kartu kaip vaizduojamasis ir at- 
vaizduotasis, kaip pats esantis reprezentacijos procese: „Tas, 
kuris klasikiniame mąstyme ... atstovauja sau, atpažįsta save 


* Foucault konstruoja dvi nesamybių serijas. Paveiksle pavaizduotas ta- 
pytojas neturi modelio - šalia tapomo paveikslo krašto stovinčios ka- 
rališkosios poros; šioji savo ruožtu nemato tapomo paveikslo - drobę 
ji mato tik iš užpakalinės pusės; pagaliau žiūrovas neturi scenos cen- 
tro- t. y. pozuojančios poros, kurią nurodo tik tapytojo ir rūmų da- 
mų žvilgsniai. Dar labiau negu vaizduojamų objektų nebuvimas de- 
maskuoja pavaizduotieji subjektai: trejopas nebuvimas - tapytojo, 
modelio ir žiūrovo, kuris, atsidūręs priešais paveikslą, priima pirmųjų 

„dviejų perspektyvą. Tapytojas, Vel4zguezas, nors ir yra paveiksle, bet 
pavaizduotas ne tuo metu, kai tapo, o per darbo pertrauką; žiūrovas 
žino, kad jis dings už drobės tuoj pat, kai vėl ims tapyti. Nors abiejų 
modelių neryškius veidus galima atpažinti veidrodyje, bet tapymo me- 
tu jų tiesiogiai nematyti. Lygiai taip pat menkai reprezentuojamas ir 
žiūrėjimo aktas - nutapytasis žiūrovas, kuris gilumoje iš dešinės pusės 
įžengia į paveikslo erdvę, šios funkcijos perimti negali. (Plg. M. Fou- 
cault (1971), 31-45, 372-377.) 

kaip atvaizdą arba refleksą, niekuomet čia neras savęs paties. 
Iki XVIII a. pabaigos žmogus neegzistavo ... Be abejo, galima 
teigti, kad bendroji gramatika, gamtos istorija, kapitalo analizė 
turėjo pakankamai išminties žmogų pripažinti ... Tačiau nebuvo 
epistemologinės žmogaus kaip paties sampratos.“* 

Modernybės epocha prasideda kartu su Kantu. Kai tik me- 
tafizikos antspaudas ant kalbos ir pasaulio atitikimo dokumen- 
to sutrupa, pati kalbos reprezentacijos funkcija virsta problema: 
pristatantysis subjektas, norėdamas pats susidaryti aiškesnį vaiz- 
dą apie problemišką reprezentacijos procesą, turi virsti objek- 
tu. Autorefleksijos samprata išsipildo, ir pristatančiojo subjekto 
santykis su pačiu savimi tampa vieninteliu galutinio įsitikini- 
mo pamatu. Metafizikos pabaiga - tai objektyvios, tarsi tyliai 
kalbos vykdomos, todėl neproblemiška liekančios daiktų koor- 
dinavimo ir reprezentacijos pabaiga. Save įsisąmoninęs žmogus 
turi imtis uždavinio nustatyti daiktų tvarką tą akimirką, kai tik 
suvokia save kaip autonomišką ir baigtinę egzistenciją. Todėl 
Foucault jau iš pat pradžių šiuolaikinę žinojimo formą regi pa- 
ženklintą aporija: pažįstantysis subjektas pakyla iš metafizikos 
griuvėsių, kad, suvokdamas savo jėgų baigtinumą, spręstų užda- 
vinį, kuris vis dėlto reikalauja begalinių jėgų. Kantas, baigtinių 
pažinimo išgalių ribotumą pakeisdamas transcendentalinėmis į 
„begalybę einančio pažinimo sąlygomis, šią aporiją padaro kon- 
strukciniu savo pažinimo teorijos principu: „Modernity begins 
with the incredible and ultimately unworkable idea of a being 
who is sovereign precisely of being enslaved, a being whose ve- 
ry finitude allow him to take the place of God.“*! 

Foucault, padarydamas didžiulį lanką, kuris eina nuo Kanto 
ir Fichte's iki Husserlio, išplėtoja savo pamatinę mintį, kad 
modernybei yra būdinga pati sau prieštaraujanti ir antropocen- 


* M. Foucault (1971), 373. 

AH. L. Dreyfus, P Rabinow (1982), 30: „Modernybė prasideda nuo ne- 
įtikimos ir itin nepritaikomos būtybės idėjos, būtybės, kurios visiškai 
neįmanoma pajungti ir kurios didelis tikslingumas leidžia jai užimti 
Dievo vietą.“ 

triška struktūriškai perkrauto, iki begalybės transcenduojančio 
baigtinio subjekto žinojimo forma. Subjektinė filosofija paklūs- 
ta strateginei prievartai, kuriai spaudžiant ji turi subjektą tarsi 
sudvejinti ir tyrinėti dviem priešingais, tarpusavyje nesuderina- 
mais aspektais. Tuomet siekis ištrūkti iš šito blaškymosi tarp 
lygiai tokios pat nesuderinamos ir neišvengiamos savianalizės 
išryškėja kaip nesutramdoma valia kuo daugiau žinoti. Šita va- 
lia pretenzingai viršija viską, ką įstengia padaryti struktūriškai 
perkrautas ir pervargintas subjektas. Tokiu būdu šiuolaikinę ži- 
nojimo formą determinuoja savitas valios siekti tiesos dinamiz- 
mas, valios, kuriai kiekviena frustracija tėra tik paskata naujam 
žinojimo produkavimui. Toji valia siekti tiesos Foucault yra 
raktas į vidines žinojimo ir valdžios sąsajas. Humanitariniai 
mokslai užima teritoriją, kurią galima ištirti aporine pažįstan- 
čiojo subjekto savianalize. Savo pretenzingais ir niekuomet ne- 
ištesimais užmojais jie pastato visuotinai galiojančio žinojimo 
fasadą, už kurio slypi grynosios valios pažintinio savęs užvaldy- 
mo duotybė, - valios be galo produktyviai plėsti žinojimą, ku- 
rio verpete pirmiausia gimsta subjektyvybė ir savimonė. 
Prievartą aporiškai sudvejinti savimonišką subjektą Foucault 
realizuoja trimis priešybėmis: priešybe tarp to, kas transcen- 
dentiška ir kas empiriška, priešybe tarp refleksinio įsisąmoni- 
nimo akto ir to, kas refleksyviai nepasiekiama, negrąžinama, ir 
pagaliau priešybe tarp apriorinės visuomet ankstesnės kilmės 
praeities ir adventyvinės vis dar neįvykstančio kilmės grįžimo 
ateities. Foucault šias priešybes būtų galėjęs parodyti remdama- 
sis Fichte's mokslo teorija; juk kalbama kaip tik apie prievartą 
tų subjektinės filosofijos sąvokų, kurios akivaizdžiai kaupiasi 
absoliutaus Aš veiksmaveiksmyje (Tathandlung). Aš gali su- 
griebti save, patį save „steigti“ tuo, kad tarsi nesąmoningai 
įsteigia ne-Aš ir mėgina šį kaip Aš steiginį žingsnis po žings- 
nio pavyti. Šitą įtarpinantį savisteigties aktą galima suprasti tri- 
mis aspektais: kaip savęs pažinimo, įsisąmoninimo ir formavi- 
mo procesus. Kiekviename iš šių matmenų europinis XIX ir 
XX a. mąstymas balansuoja tarp vienas kitą šalinančių teorinių 

pradų - ir kiekvieną kartą mėginimas išvengti nemalonių alter- 
natyvų baigiasi susidievinančio, bergždžiais savitranscendenci- 
jos aktais save naikinančio subjekto konfliktais. 

Nuo Kanto laikų Aš tuo pačiu metu užima empirinio sub- 
jekto vietą pasaulyje, kur jis egzistuoja kaip objektas tarp kitų 
objektų, ir transcendentalinio subjekto vietą pasaulio apskritai 
atžvilgiu, pasaulio, kurį jis kaip galimos patirties objektų visu- 
mą pats konstituoja. Dėl tokio dvilypumo*? pažįstantysis sub- 
jektas, aiškus daiktas, jaučiasi provokuojąs tuos pačius proce- 
sus, kurie vieną kartą refleksyviai suvokiami kaip transcenden- 
talinės sintezės rezultatai, kitą kartą empiriškai analizuojami 
kaip gamtos dėsnių valdomas vyksmas, nesvarbu, ar mūsų paži- 
nimo aparatas aiškinamas psichologiškai, ar kultūros antropo- 
logijos požiūriu, biologiškai ar istoriškai. Mąstymas, žinoma, 
su tokiomis nesuderinamomis alternatyvomis susitaikyti negali. 
Nemaža filosofų - nuo Hegelio iki Merleau-Ponty - šią dilemą 
mėgino įveikti vienoje mokslo šakoje jungdami abu aspektus ir 
konkrečią apriorinių formų istoriją suvokdami kaip dvasios ar- 
ba rūšies savikūros procesą. Kadangi šitos hibridinimo pastan- 
gos vaikosi visiško savęs pažinimo utopijos, jos kaskart yra pri- 
verstos virsti pozityvizmu.33 

Tokią pat dialektiką Foucault įžvelgia ir antrajame — savis- 
teigties - matmenyje. Nuo Fichte's laikų Aš, kaip atspindintis 
subjektas, įgyja dvejopą patirtį: pirmiausia - kad pasaulyje jis 
visuomet sutinkamas kaip kažkas, kas yra atsitiktinai atsiradęs, 
nepermatomas, ir, antra vertus, kaip tik dėl šitos refleksijos 
rengiasi tą savaimiškumą daryti permatomą ir perkelti į savo 
sąmonę. Mėginimų tą duotybių įsisąmoninimo procesą stumti į 
priekį ir rasti metodinį požiūrį, kuriuo remiantis tai, kas prima 
facie kaip eksteritoriška atkakliai nepasiduoda sąmonei - kū- 
nas, reikmių pobūdis, darbas ar kalba - būtų galima vis dar 


"* D. Heinrich, Fluchtlinien, Frankfurt am Main, 1982, 125 ir tt. | 

“ Matyt, tuo galima paaiškinti, kodėl analitinėje filosofijoje taip sėk- 
mingai gali gyvuoti materializmas, ypač sprendžiant materijos ir dva- 
sios problemą. 

įtraukti į refleksiją, padaryti suprantama ir permatoma, - būta 
daug: Hegelis, Freudas ir kiti - iki pat Husserlio. Freudas iške- 
lia imperatyvą, kad id turi virsti Aš, Husserlis grynajai fenome- 
nologijai nubrėžia tikslą išaiškinti ir sąmoningai imti kontro- 
liuoti viską, kas tik yra implicitiška, ikipredikatyvu, jau sedi- 
mentiška, neakivaizdu, vienu žodžiu - nemąstomą ir paslėptą 
aktyvios subjektyvybės pamatą. Taip pat ir šitie hibridiški ban- 
dymai išlaisvinti tai, kas nesąmoninga ir glūdi fone, priklauso 
visiško savęs permatymo utopijai ir todėl virsta nihilistišku nu- 
sivylimu ir radikaliu skepticizmu. 

Taja dialektika galiausiai grindžiamas noras išvengti subjek- 
to, kaip iš pat pradžių kūrybingo ir kartu nuo to pradinio kūry- 
bingumo atitolinto autoriaus, trečio sudvejinimo. Žmogus pa- 
žįsta save kaip tolimą archajiškus laikus siekiančios istorijos 
produktą, istorijos, kuriai neturi galios, nors ji savo ruožtu nu- 
rodo gaminti gebančio žmogaus autorystę. Juo energingiau 
šiuolaikinis mąstymas stengiasi eiti šių ištakų pėdomis, juo la- 
biau tos ištakos traukiasi atgal: „Nors ir paradoksalu, bet jis už- 
simoja eiti ta kryptimi, kuria tas atsitraukimas vyksta ir be pa- 
liovos didėja.“ Į tai istorijos filosofija - Schellingas, Marxas ir 
kiti iki Lukacso — atsako praturtėjusio, iš svetur grįžtančio Odi- 
sėjo dvasios idėja; antra vertus, dionisiškasis Hėlderlino, Nietz- 
sche's ir kitų iki Heideggerio mąstymas atsako atsitraukiančio 
Dievo idėja, Dievo, „kuris ištakas atskleidžia tiek, kiek traukia- 
si“. Tačiau šitie hibridiški istorijos vaizdiniai, misdami klai- 
dingomis eschatologinėmis paskatomis, praktiškai gali įgauti 
teroro, savimanipuliacijos ir pavergimo formą. Į šį Kanto pra- 
dėtą antropologinį mąstymą, kuris savo išlaisvinimo utopijomis 
įsivelia į pavergimo praktiką, Foucault įtraukia ir humanitari- 
nius mokslus. Eksperimentiniams gamtos mokslams jis atsar- 
giai skiria ypatingą vietą; jie, matyt, sugebėjo ištrūkti iš įvairių 
praktikų sampynos, iš kurios atsirado (pirmiausia teisminio 
tardymo praktikų), ir galėjo įgyti autonomiją. Kitaip yra su hu- 


"M. Foucault (1971), 403. 

manitariniais mokslais. Posūkis į antropologiją pirmiausia pa- 
liečia gramatiką, gamtotyrą ir ekonomiką, tuos mokslus, kurie 
dar klasikiniais laikais gimė kaip taksonominiai. Bendroji gra- 
matika užleidžia vietą nacionalinių kalbų istorijai, gamtos isto- 
rijos apžvalga - rūšių evoliucijai, išteklių analizė - teorijai, kuri 
vartojimo ir mainų vertes apibūdina darbo jėgos sąnaudomis. 
Taip atsiranda perspektyva, pagal kurią žmogus suvokiamas 
kaip kalbantis ir dirbantis padaras. Humanitariniai mokslai pa- 
sinaudoja šia perspektyva; žmogų jie analizuoja kaip būtybę, 
kuri santykiauja su savo, kalbančios ir dirbančios esybės, pa- 
čios sukurtomis objektyvacijomis. Psichologija, sociologija ir 
politologija, taip pat kultūros bei apskritai humanitariniai 
mokslai, gilindamiesi į objektų sritis, kurioms konstitutyvi sub- 
jektyvybė, suprantama kaip išgyvenančių, veikiančių ir kalban- 
čių žmonių santykis su pačiais savimi, patenka į valios žinoti 
sūkurį, į be galo produktyvaus žinių didėjimo srovę. Jie ne taip 
apsaugoti nuo išlaisvinimo ir pavergimo dialektikos, kaip isto- 
rijos mokslas, disponuojantis bent istorinės reliatyvacijos skep- 
ticizmo potencialu, bet mažiau - nei etnologija ir psichoanali- 
zė, nes šitie mokslai klajoja (su Lėvi-Straussu ir Lacanu) vis 
dėlto refleksyviai struktūrinio ir individualaus nesuvokiamumo 
džiunglėse. 

"Kadangi humanitariniai mokslai, pirmiausia psichologija ir 
sociologija, remdamiesi skolintais ir svetimais objektyvumo mo- 
deliais nagrinėja žmogų, kurį šiuolaikinė žinojimo forma fik- 
suoja visų pirma kaip mokslinių tyrimų objektą, juose gali 
slaptai įsitvirtinti polinkis, kurio buvimo jie, nekeldami pavo- 
jaus savo pretenzijoms į tiesą, neturėtų pripažinti - kaip tik to 
nenuilstamo veržimosi žinoti, įveikti ir viršyti save, kuriuo me- 
tafiziškai suvienišėjęs ir struktūriškai perkrautas, Dievo apleis- 
tas ir save sudievinantis poklasikinės epochos subjektas mėgina 
pabėgti nuo savęs nagrinėjimo aporijų: „Lengva patikėti, kad 
žmogus išsilaisvino iš paties savęs nuo tada, kai pamatė, jog jis 
nėra nei kūrinijos, nei erdvės centras, nei galbūt gyvybės viršū- 
nė ar jos papėdė. Tad jei žmogus pasaulyje nebėra suverenus, jei 

jis nebeviešpatauja būties centre, tada humanitariniai mokslai 
yra pavojingos tarpinės grandys.““ Tik tarpinės grandys, nes jie, 
priešingai refleksijos mokslams ir filosofijai, tiesiogiai neskati- 
na anos save steigiančio subjekto savigriovos dinamikos, bet 
nesąmoningai prie jos yra taikomi. Humanitariniai mokslai yra 
ir lieka netikri mokslai, kadangi jie nesuvokia prievartos apo- 
riškai dvejinti su savimi santykiaujančio subjekto ir neturi tei- 
sės gilintis į struktūros pagimdytą valią save pažinti bei sudaik- 
tinti, todėl negali atitrūkti nuo juos stimuliuojančios valdžios. 
Pasitelkęs psichiatrinio pozityvizmo pavyzdį, Foucault tai at- 
skleidė jau veikale „Beprotybė ir visuomenė“. 

Tad kokie motyvai skatina Foucault šitą savitą valią žinoti ir 
siekti tiesos, žinoti ir save užvaldyti, valią, būdingą apskritai 
šiuolaikinei žinojimo formai, o ypač humanitariniams moks- 
lams, apibendrinamai interpretuoti kaip valdžios valią per se ir 
postuluoti, kad galima įrodyti, jog visi diskursai, anaiptol ne tik 
šiuolaikiniai, turi destruktyvų valdžios pobūdį ir yra kilę iš ga- 
lios praktikų? Ši prielaida ir žymi posūkį nuo žinojimo archeo- 
logijos į genealogijos aiškinimą, kilimą ir kritimą tų diskurso 
formacijų, kurios absoliučiai ir beprasmiškai užpildo istorijos 
erdvę. 


SM. Foucault (1971), 418. 


X. VALDŽIOS TEORIJOS APORIJOS 


Žinojimą kuriančia savęs užvaldymo dinamika humanitari- 
nių mokslų archeologija duoda pradžią ne tik vidinei žinojimo 
sampynai su valia žinoti: veikalas „Daiktų tvarka“ kelia ir to- 
kius klausimus, į kuriuos Foucault po keleto metų atsako, iš 
valios žinoti išrutuliodamas valdžios sąvoką, kuria remiasi jo 
genealoginė istoriografija. Norėčiau atkreipti dėmesį į tris keb- 
lumus. 

a) Iš pradžių Foucault negalėjo neerzinti humanitarinių 
mokslų archeologijos panašumas į Heideggerio naujųjų laikų 
metafizikos kritiką. Renesanso, klasicizmo ir modernybės epis- 
temos, arba žinojimo formos, žymi epochų tarpsnius ir kartu 
susidarymo stadijas tos pačios į subjektą atgręžtos būties sam- 
pratos, kurią Heideggeris, vartodamas panašias sąvokas, buvo 
išanalizavęs nuo Descartes'o ir Kanto iki Nietzsche's. Foucault 
nėra kaip pasukti metafizikos kritika grindžiamu subjektinės Ti- 
losofijos įveikimo keliu, nes jis jau buvo įrodęs, kad ir būties is- 
torijos samprata neišveda į save atgręžto subjekto, t. y. jo pa- 
stangų suvokti savo vis labiau tolstančios kilmės, iš trečiojo sa- 
vęs aiškinimo rato. Heideggerio vėlyvoji filosofija - tokia buvo 
Foucault tezė - yra ne kas kita, kaip dėlionės žaidimas, o jį 
Foucault buvo išaiškinęs tokiu pavadinimu: „Kilmės traukima- 

sis ir grįžimas“. Dėl tos priežasties Foucault nuo tol turėjo vi- 
sai atsisakyti epistemos sąvokos. 

b) Kaip Heideggeriui, taip ir struktūralizmui artumas buvo 
problemiškas. „Daiktų tvarkoje“ Foucault norėjo liberaliai filo- 
sofiškai kvatodamas pasitikti visus, „kurie nelinkę formalizuoti 
neantropologindami, nelinkę mitologinti nedemistifikuodami“, 
apskritai visus „kairuoliškos ir negrabios refleksijos“ užtarėjus.! 
Šituo iš Zaratustros nusižiūrėtu kvatojimu jis norėjo pažadinti 
iš antropologinio snaudulio visus, „kurie nelinkę mąstyti ne- 
galvodami, kad žmogus yra tas, kuris mąsto.“ Jie turį prasi- 
krapštyti akis ir kelti paprastą klausimą, ar žmogus iš viso eg- 
zistuoja.? Matyt, Foucault vienintelis laiko to meto struktūraliz- 
mą, Lėvy-Strausso etnologiją ir Lacano psichoanalizę 
teorijomis, pajėgiomis „mąstyti dingusio žmogaus tuštumą“. Iš 
pradžių planuota knygos „Struktūralizmo archeologija“ paan- 
traštė visai neturėjo kritinės intencijos. Tačiau ta perspektyva 
privalėjo pasikeisti, kai tik paaiškėjo, kad struktūralizmas slap- 
čia jau pateikė klasikinės žinojimo formos aprašymo modelį — 
semiotinį reprezentacionalizmą.? Todėl struktūralistinė antro- 
pocentrinio mąstymo įveika nebūtų reiškusi, kad modernybė 
aplenkiama, o tik tai, kad eksplicitiškai atnaujinama protost- 
ruktūralistinė klasikinės epochos žinojimo forma. 

c) Pagaliau glumino ta aplinkybė, kad Foucault savo studiją 
apie humanitarinių mokslų kilmę grindė tik ir vien tik žino- 
jimo archeologija. Kyla klausimas, kaip prie šitos mokslinių 
diskursų analizės galėjo būti pridurtas iš ankstesnių studijų ži- 
nomas atitinkamų praktikų tyrimas, nekeliant pavojaus univer- 
saliomis padarytų žinojimo formų savęs patenkinimui? Šią 
problemą Foucault nagrinėja aptardamas savo „Žinojimo ar- 


"M. Foucault (1971), 412. 

2 M. Foucault (1971), 388. 

* M. Frankas atkreipia mūsų dėmesį į šitą Foucault sistemiškai nepatei- 
sinamą reprezentacijos modelio preferenciją. - Was heiBt Neostruktu- 
ralismus?, Frankfurt am Main, 1984, 9/10. Paskaita. 

cheologijos“ (1969) metodologiją. Visiškai aiškios pozicijos jis 
neužima, bet yra linkęs diskursus laikyti viršesniais už jų pa- 
grindą sudarančias praktikas. Struktūralistinis reikalavimas, 
kad kiekviena diskurso formacija būtų suprantama vien tik sa- 
vo pačios pagrindu, gali būti patenkintas tik su sąlyga, jei dis- 
kursą sudarančios taisyklės tarsi pačios ima režisuoti savo insti- 
tucinę bazę. Pagal šį įsivaizdavimą tik diskursas sujungia tech- 
nines, ekonomines, socialines ir politines sąlygas į veikiantį 
praktikų, kurios tada tarnauja jo reprodukcijai, tinklą. 

Šitas visiškai autonomiškas pasidaręs, nuo konteksto riboji- 
mų ir funkcijos sąlygų atitrūkęs, vadinasi, esmines praktikas 
valdantis diskursas yra, aišku, susijęs su vienu koncepcijos keb- 
lumu. Pamatinėmis yra laikomos archeologiškai prieinamos 
taisyklės, kurios įgalina gyvuoti atitinkamą diskurso praktiką. 
Tačiau šitos taisyklės gali diskursą padaryti suprantamą tik 
tiek, kiek leidžia jo galimybės; bet jų nepakanka paaiškinti, 
kaip diskursas iš tikrųjų funkcionuoja. Juk nėra taisyklių, ku- 
rios reguliuotų savo pačių taikymą. Pagal taisykles veikiantis 
diskursas negali pats reguliuoti konteksto, į kurį jis yra panar- 
dintas: „Thus, although nondiscursive influences in the form of 
social and institutional practices, skills, pedagogical practices 
and concrete models (e. g. Bentham's Panopticum) constantly 
intrude into Foucaults analysis ... he must locate the productive 
power revealed by discursive practices in the regularity of these 
same practices. The result is the strange notion of regularities 
which regulate themselves.“* 

Šio keblumo Foucault išvengia atsisakydamas žinojimo for- 
mų autonomijos jų pagrindimo valdžios technologijomis nau- 


*H. L. Dreyfus, P Rabinow (1983), 84: „Taigi nors nediskurso įtakos 
socialinių ir institucinių praktikų, gebėjimų, pedagoginių praktikų ir 
konkrečių modelių (pvz., Benthamo panoptikumo) forma nuolat įsi- 
veržia į Foucault analizę, ... jis yra priverstas diskurso praktikų at- 
skleistą kūrybinę galią panardinti į tų pačių praktikų taisykles. To pa- 
darinys - keista pačias save reguliuojančių taisyklių samprata.“ Plg. ir 
A. Honneth (1985), 133 ir tt. 

dai ir žinojimo archeologiją subordinuodamas genealogijai, ku- 
ri žinojimą kildina iš valdžios praktikų. Toji valdžios teorija 
pasirodo esanti tinkama ir kitoms dviem problemoms spręsti: 
tad Foucault gali atsisakyti subjektinės filosofijos nesinaudoda- 
mas struktūralizmo arba būties istorijos modeliais, kurie (kaip 
rodo paties Foucault analizė) patys tebėra susiję su žinojimo 
forma, nesvarbu, klasikine ar modernia. Genealoginė istoriog- 
rafija atsikrato tiek save reguliuojančių diskursų autonomijos, 
tiek ir visuotinių žinojimo formų epochinės ir kryptingos se- 
kos. Tik tada, kai, stebint nepaperkamam genealogijos žvilgs- 
niui, diskursai kaip blizgantys purslai kyla iš anoniminių įvei- 
kos procesų pelkės ir sproginėja, antropocentrizmo pavojus, at- 
rodo, yra praėjęs. Ryžtingai apgręžus priklausomybės santykius 
tarp žinojimo formų ir valdžios praktikų, Foucault atsisklei- 
džia griežtai struktūralistinės žinojimo sistemų istorijos atžvil- 
giu visuomenės teorijos problematika, o būties sampratos me- 
tafizikos kritika grindžiamos istorijos atžvilgiu - natūralistinė 
problematika. Mokslo diskursai, apskritai diskursai, kuriuose 
žinojimas kuriamas ir perteikiamas, netenka privilegijų; kartu 
su kitomis diskursų praktikomis jie sudaro valdžios komplek- 
sus, objektų sritis sui generis. Išnagrinėję diskursų tipus ir Ži- 
nojimo formas, turime sukurti įveikos technologijas, prie ku- 
rių atitinkamai susitelktų dominuojantis valdžios kompleksas, 
imtų viešpatauti ir galiausiai būtų išstumtas kito valdžios kom- 
plekso. Valdžios technologijų, kurios žinojimo sistemas instru- 
mentina iki pat jų galiojimo kriterijų, istorinis tyrimas privalo 
turėti galimybę judėti tvirtu natūralistinės sociologijos pagrin- 
du. 

Tiesa, Foucault įgyja šitą pagrindą tuo, kad savo paties ge- 
nealoginės istoriografijos atžvilgiu mąsto negenealogiškai ir sa- 
vo transcendentalinės-istorinės valdžios sąvokos kilmę padaro 
neatpažįstamą. 

Kaip jau minėjome, Foucault, remdamasis humanitariniais 
mokslais, nagrinėjo formą tokio žinojimo, kuris reiškė preten- 

ziją apvalyti inteligibilumą nuo visų empiriškumų, atsitiktinu- 
mų ir dalinumų ir kuris dėl šitos pretenzijos atskirti galiojimą 
ir kilmę ypač gerai tinka būti valdžios terpe: kadangi tokiu bū- 
du šiuolaikinis žinojimas save suabsoliutina, jis gali nuo savęs 
ir kitų paslėpti tą paskatą, kuri metafiziškai izoliuotą, refleksy- 
viai sau grąžintą subjektą pirmiausia kursto nenuilstamai siekti 
sų konstituciją ir paaiškinti, kodėl scientistiškai parengtas žino- 
jimas apie žmogų gali tiesiogiai virsti drausminamąja prievarta 
terapijų, charakteristikų, socialinių technologijų, mokymo pla- 
nų, testų, tyrimo ataskaitų, duomenų bankų, reformų siūlymų ir 
t. t. forma. Šiuolaikinė valia žinoti determinuoja „taisyklių, pa- 
gal kurias teisinga atskiriama nuo klaidinga, o teisingumui su- 
teikiama savita valdžia, visumą“ > Tačiau pereidamas prie val- 
džios teorijos Foucault šitą valią žinoti išskiria iš metafizikos 
istorijos konteksto ir leidžia jai ištirpti valdžios apskritai kate- 
gorijoje. Ši transformacija paremta dviem operacijomis. Iš pra- 
džių Foucault postuluoja konstitutyvią tiesos valią visiems lai- 
kams ir visoms visuomenėms: „Kiekviena visuomenė turi savo 
tiesos tvarką, savo bendrą tiesos politiką: t. y. ji priima tam tik- 
rus diskursus, kuriems leidžia funkcionuoti kaip teisingiems.“* 
Be šito erdvę ir laiką apimančio apibendrinimo, Foucault ima- 
si dalykinės neutralizacijos: valią žinoti jis paverčia valdžios 
valia, kuri turi glūdėti visuose, ne tik į tiesą orientuotuose dis- 
kursuose, panašiai kaip humanitariniuose moksluose savita 
šiuolaikinės subjektyvybės savęs užvaldymo valia. Tik po to, 
kai šios transformacijos pėdsakai yra ištrinti, valia žinoti gali 
vėl išnirti „Seksualumo istorijos“ (1976) paantraštėje, bet da- 
bar, žinoma, nužeminta iki specialaus atvejo: „tiesos dispozity- 
vas“ dabar pasirodo kaip vienas tarp daugelio „valdžios dispo- 


zityvų“. 


*M. Foucault (1978), 53. 
“M. Foucault (1978), 51. 

Šitaip įs/aptinta valdžios sąvokos kilmė iš metafizikos kriti- 
kos valios siekti tiesos ir žinojimo sąvokos paaiškina ir nuolat 
dviprasmišką kategorijos „valdžia“ vartojimą. Viena vertus, 
„valdžia“ įgyja deskriptyvios sąvokos nekaltybę ir vartojama 
empirinei valdžios technologijų analizei, kuri metodikos požiū- 
riu nelabai skiriasi nuo funkcines procedūras naudojančios, į 
istoriją orientuotos mokslo sociologijos. Antra vertus, valdžios 
kategorija iš savo įslaptintos kilmės istorijos išlaiko ir pagrin- 
dinės bazinės teorijos sąvokos prasmę, kuri empirinei valdžios 
technologijų analizei suteikia proto kritikos reikšmę, o genea- 
loginei istoriografijai - demaskavimo efektą. 


II 


Nors šita sistemiška dviprasmybė paaiškina tą paradoksalų 
pozityvistinės pozicijos ir kritinės pretenzijos siejimą, kuris 
nuo septintojo dešimtmečio būdingas Foucault darbams, bet jo 
nepateisina. Veikale „Disciplinuoti ir bausti“ (1976) Foucault 
gvildena (remdamasis daugiausia Prancūzijos medžiaga) vieš- 
patavimo technologijas, kurios atsirado klasikinėje epochoje 
(labai apytiksliai absoliutizmo laikotarpiu) ir naujausiais lai- 
kais (taigi nuo XVIII a. pabaigos). Atitinkamos baudimo for- 
mos sudaro pagrindinę tyrimo ašį, 6 jos centre - „kalėjimo gi- 
mimo“ įžvalga. Valdžios kompleksas, kuris klasikinėje epocho- 
je telkėsi aplink valdžią monopolizuojančios valstybės 
suverenumą, atsispindi juridiniuose šiuolaikinės prigimtinės 
teisės kalbos žaidimuose, operuojančiuose pagrindinėmis sutar- 
tiės ir įstatymo sąvokomis. Tikrasis absoliutinių valstybės te- 
orijų tikslas yra, suprantama, ne tiek legitimuoti žmogaus tei- 
ses, kiek pagrįsti visų suvereno galių koncentraciją vienose ran- 
kose. Suverenui svarbiausia yra sukurti centralizuotą viešojo 
valdymo aparatą ir įgyti administravimui naudingas organizavi- 
mo žinias. Ne valstybės pilietis su savo teisėmis ir pareigomis, 

o valdinys su kūnu ir gyvastimi yra naujojo žinių poreikio ob- 
jektas, poreikio, kuris iš pradžių patenkinamas ekonomikos ir 
statistikos žinojimu apie gyventojų gimstamumą ir mirtingumą, 
ligas ir bausmes, darbą ir santykius, gerovę ir skurdą. Čia Fou- 
cault įžvelgia biopolitikos, palengva susiformuojančios prisi- 
dengus oficialiu, teisėtu, į valstybės suverenumą nukreiptu dis- 
kursu, ištakas. Kartu atsiranda ir kita, nuo norminio kalbos 
žaidimo atsieta drausminimo valdžia. Ji susitelkia į naują, bū- 
tent šiuolaikinį valdžios kompleksą tokiu . mastu, kokiu huma- 
nitariniai mokslai tampa šios valdžios terpe ir kiek jie leidžia 
panoptinei kontrolės formai įsiskverbti į visas pavergto kūno ir 
suobjektintos sielos poras. 

Kankinimo pakeitimą kalėjimu Foucault laiko pavyzdžiu, 
kuriuo norėtų įrodyti, kad šiuolaikinis antropocentrinis mąsty- 
mas yra kilęs iš šiuolaikinių viešpatavimo technologijų. Eksce- 
sines bausmes ir kankinimus, kuriuos nusikaltėlis patirdavo 
klasikinėje epochoje, jis traktuoja kaip liaudies dvilypiai išgyve- 
namą spektaklį, kuriuo keršijantis suverenas beatodairiškai ro- 
do savo valdžią. Šiais laikais toks demonstratyvus fizinis kanki- 
nimas pakeičiamas nuo išorės paslėpta laisvės atėmimo baus- 
me kalėjime. Panoptinį kalėjimą Foucault aiškina kaip priemo- 
nę, turinčią kalinius padaryti ne tik paklusnius, bet ir juos 
perauklėti. Viską persmelkiančios ir visur esančios norminamo- 
sios bei drausminamosios valdžios įtaka, dresuojant kūną, įsi- 
smelkia į kasdienę elgseną, keičia dorovinę laikyseną, šiaip ar 
taip, turi skatinti normaliai dirbti ir tvarkingai gyventi. Tokia 
baudimo technologija XVIII a. pabaigoje galėjo greitai paplisti, 
nes kalėjimas tėra tik vienas iš daugelio kūno drausminimo 
elementų. Šitie kūno drausminimo būdai vienu metu paplinta 
manufaktūrose ir priverčiamųjų darbų kolonijose, kareivinėse, 
mokyklose, ligoninėse ir kalėjimuose. Ne kas kitas, o humani- 
tariniai mokslai sukilnindami išplečia norminamąjį šitų kūno 
drausminimų efektą iki pat scientistiškai suobjektintų, kartu į 
savo subjektyvybę suvarytų asmenų ir populiacijų dvasinės sfe- 

ros.' Pagal savo formą humanitariniai mokslai turi būti val- 
džios ir žinojimo lydinys - valdžia ir žinojimo formacija sudaro 
nedalomą vienovę. Suprantama, šitos stiprios tezės neįmanoma 
pagrįsti vien funkciniais argumentais. Foucault tik parodo, kaip 
humanitarinių mokslų įžvalgas galima pritaikyti gydymo ir so- 
cialinėms technikoms ir efektyviam drausminimui, kurio rezul- 
tatai panašūs į valdžios technologijų poveikius. O kad pasiektų 
savo tikslą, Foucault turėtų (pvz., remdamasis savo transcen- 

„Šitie mokslai, kuriais jau daugiau kaip šimtas metų žavisi mūsų 
*žmoniškumas", rado sau dirvą ir pavyzdį smulkmeniškame ir piktoka- 
me disciplinų ir jų atliekamų tyrimų nuodugnume. Tos disciplinos ir 
tie tyrimai vaidina galbūt psichologijai, psichiatrijai, pedagogikai, kri- 
minologijai ir daugeliui kitų keistų mokslų kaip tik tokį vaidmenį, 
kokį kadaise siaubinga inkvizicija vaidino ramiam domėjimuisi gyvū- 
nais, augalais ir žeme. Kita valdžia - kitas žinojimas. Prieš prasidedant 
klasikiniam laikotarpiui Baconas, teisininkas ir valstybės veikėjas, mė- 
gino empiriniams mokslams sukurti tyrimų metodologiją. Koks didžio- 
jo antspaudo laikytojas ir vyriausiasis prižiūrėtojas sukurs humanitari- 
nių mokslų tikrinimo metodologiją? Bet gal tai visai neįmanoma? 
Nors kaip tik tyrimas atitrūko nuo savo istorinio inkvizicijos proceso 
šaknų, kad pasidarytų empirinių mokslų technika, o tikrinimas liko 
visai artimas disciplinos valdžiai, kurioje jis susidarė. Jis vis dar tebėra 
vidinis mokslų elementas. Atrodo, kad integruodamasis į tokius moks- 
lus, kaip psichiatrija ir psichologija, jis tikrai patyrė spekuliacinį išgry- 
ninimą. O testais, pokalbiais, apklausomis ar konsultacijomis jis, atro- 
do, taiso disciplinų mechanizmus: mokyklinė psichologija turi mokyk- 
los griežtumą lygiai taip pat kompensuoti, kaip gydytojo arba 
psichiatro pokalbis turi koreguoti darbo drausmės efektyvumą. Tačiau 
čia nereikia apsigauti: šios technikos individą tik nukreipia nuo vienos 
disciplinos instancijos prie kitos ir koncentruotai arba formaliai atga- 
mina kiekvienai disciplinai būdingą schemą - valdžia/žinojimas. Tyri- 
mas tapo gamtos mokslų arena todėl, kad atsiskyrė nuo savo politi- 
nio-teisinio modelio. Tuo tarpu tikrinimas vis dar tebepriklauso dis- 
ciplinos technologijai.“ (M. Foucault (1976), 290.) Ši citata įdomi 
dviem atžvilgiais. Pirma, gamtos ir humanitarinių mokslų palyginimas 
turi mus versti galvoti, kad abu yra kilę iš valdžios technologijų ir 
kad tik gamtos mokslai galėjo atsiskirti nuo savo kilmės konteksto ir 
išsiplėtoti į rimtus, savo objektyvumo ir tiesos pretenzijas tikrai ten- 
kinančius diskursus. Antra, Foucault yra tos nuomonės, kad humani- 
tariniai mokslai nuo savo kilmės kontekstų atsiskirti išvis negalėjo, nes 
jų valdžios praktikos ne tik kaip priežastys įsiterpia į kilmės istoriją, 
bet ir perima transcendentalinį žinojimo sudaromąjį vaidmenį. 

dentaline-pragmatine pažinimo teorija) įrodyti, jog specifinės 
valdžios strategijos virsta atitinkamomis mokslinėmis kasdie- 
nės kalbinės patirties suobjektinimo strategijomis ir dėl to iš 
anksto nulemia teorinių teiginių apie šitaip konstituotų objektų 
sričių vartojimo prasmę.“ Prie savo ankstesnių minčių apic 
epistemologinį klinikinio požiūrio vaidmenį, minčių, šiaip ar 
taip nukreiptų šia kryptimi, Foucault nebegrįžo. Tada vargu ar 
būtų nepastebėjęs, kad septintajame dešimtmetyje objektyvisti- 
nės tendencijos humanitariniuose moksluose seniai nebedomi- 
nuoja, o veikiau konkuruoja su hermeneutinėmis ir kritinėmis 
tendencijomis, kurios pagal savo žinojimo formą yra pritaiky- 
tos kitoms naudojimo galimybėms negu manipuliacija ir savi- 
manipuliacija. „Daiktų tvarkoje“ Foucault humanitarinius 
mokslus kildino iš konstituojamosios valios žinoti jėgos, aiš- 
kintos metafizikos kritikos požiūriu. Valdžios teorija, kaip mi- 
nėjome, yra priversta šitą sąsają nuslėpti. Todėl ir vėliau teori- 
nių sudėties aiškinimų vieta liko neužimta. „Valia žinoti“ grįŽ- 
ta į „Seksualumo istorijos“ (1976) pirmosios knygos pavadini- 
mą, bet visiškai valdžios teorijos pakeista forma. „Valia žinoti“ 
prarado struktūros generuotos valios sąmoningai save užvaldyti 
transcendentalinę prasmę ir įgijo empirinę formą specialios val- 
džios technologijos, kuri kartu su kitomis valdžios technologi- 
jomis padaro galimus mokslus apie žmogų. 

Šitas akivaizdus valios siekti tiesos ir žinojimo pozityvini- 
mas išryškėja viename savikritiškame Foucault pranešime, kurį 
jis padarė 1980 m. Berklyje. Foucault sutinka, kad veikale 
„Disciplinuoti ir bausti“ atlikta valdžios technologijų analizė 
yra vienpusiška: „If one wants to analyse thc gencalogy of the 
subject in Western societics, one has to take into account not 
only technigues of domination but also technigues of the self. 
Let's say one has to take into account the interaction between 


* Plg. J. Habermas, Erkenntnis und Interesse, Frankfurt am Main, 
1968; iš naujesnių tyrimų žr. O. Apel, Die Erklūren/Verstehen-Kon- 
troverse. Frankfurt am Main, 1979. 

those two types of technigues, the point where the technologies 
of domination of individuals over one another have recourse to 
processes by which the individual acts upon himself.“? Šias 
technologijas, kurios skatina individus sąžiningai tikrinti ir pa- 
žinti save, Foucault, kaip žinome, kildina iš išpažinties prakti- 
kų, apskritai iš krikščioniško sąžinės nagrinėjimo. Panašios 
struktūros praktikos, kurios per XVIII a. įsiskverbia į visas 
auklėjimo sritis, savo ir kitų seksualinių jaudulių suvokimo cen- 
tre sukuria ištisą arsenalą instrumentų savistabai ir savianalizei. 
Pagaliau šitoms tiesos technologijoms, kurios, sakysim, ne in- 
dividų dvasią atskleidžia, o regzdamos vis tankesnį santykių su 
savimi tinklą pirmiausia augina dvasingumą, psichoanalizė su- 
teikia moksliškai pagrįsto gydymo formą.!* 

Vienu žodžiu, Foucault humanitarinių mokslų genealogija 
glumina savo dvilypiu vaidmeniu. Pirma, tai valdžios technolo- 
gijų, turinčių paaiškinti mokslo apie žmogų funkcinį socialinį 
kontekstą, analizės empirinis vaidmuo; čia valdžios santykiai 
mus domina kaip mokslinio žinojimo atsiradimo sąlygos ir so- 
cialiniai efektai. Antra, šita genealogija vaidina valdžios techno- 
logijų, turinčių paaiškinti, kaip moksliniai diskursai apie žmo- 
gų apskritai yra įmanomi, analizės transcendentalinį vaidmenį; 
čia mus domina valdžios santykiai kaip konstituojamosios 
mokslinio žinojimo sąlygos. Šitie du epistemologiniai vaidme- 


"M. Foucault, Howison Lecture on Truth and Subjectivity, October 
20, 1980, University of California at Berkeley. Unpublished manusc- 
ript, 7: „Jei kas nors ketina tirti subjekto genealogiją Vakarų visuo- 
menėse, turi atsižvelgti ne vien į vyraujančias, bet ir į savo paties 
technikas. Tarkime, kam nors prireikia atsižvelgti į šių dviejų technikų 
sąveiką, tada individų dominavimo vienas antro atžvilgiu technologi- 
jos turi pasitelkti procesus, kuriais individas veikia pats save.“ 

" Veikale „Seksualumo istorija“ Foucault tiria atsiradimo ir pritaikymo 
kontekstus, kuriuose psichoanalizė tinka. Ir vėlgi funkciniai argumen- 
tai pagrįstai turi tai, ko jie negali pagrįsti - kad kaip tik valdžios 
technologijos konstituoja mokslinę objektų sritį ir todėl iš anksto nu- 
lemia galiojimo kriterijus tam, kas moksliniame diskurse laikoma tei- 
singa arba klaidinga. 

nys dabar nebėra išsiskaidę į dvi konkuruojančias tendencijas, 
susijusias vien tik su tuo pačiu objektu, būtent su žmogumi 
kaip gyvenime besireiškiančiu subjektu. Priešingai: genealoginė 
istoriografija vienu metu turi būti ir funkcinė sociologija, ir is- 
torinis sandaros tyrimas. 

Pamatinėje valdžios sąvokoje Foucault į visumą jėga sujungė 
idealistinę transcendentalinės sintezės idėją ir empirinės onto- 
logijos prielaidas. Išeities iš subjektinės filosofijos šitas dalykas 
negali duoti jau vien todėl, kad valdžios sąvoka, turinti pasida- 
ryti bendru priešingų reikšmės dėmenų vardikliu, pati yra pa- 
imta iš subjektinės filosofijos repertuaro. Pagal šią filosofiją 
subjektas su pasauliu iš esmės gali turėti dviejų, ir tik dviejų, rū- 
šių santykius: pažintinius, reguliuojamus sprendimų teisingumu, 
ir praktinius, reguliuojamus veiksmų sėkme. Valdžia yra tai, 
kuo subjektas, sėkmingai manipuliuodamas, daro poveikį ob- 
jektams. Šiame kontekste veiksmų sėkmė priklauso nuo į 
veiksmų planą įtrauktų sprendimų teisingumo; veiksmų sėkmės 
kriterijai daro valdžią priklausomą nuo tiesos. Šitą valdžios pri- 
klausomybę nuo tiesos Foucault paprasčiausiai apgręžia pavers- 
damas tiesos priklausomybe nuo valdžios. Todėl pagrindinei 
valdžiai nebereikia būti susietai su veikiančiais ir sprendimus 
priimančiais subjektais - valdžia pasidaro nesubjektinė. Tačiau 
niekas neišvengia subjektinės filosofijos sąvokų strateginių prie- 
vartų jau vien todėl, kad kiekvienas su pagrindinėmis sąvokomis 
atlieka apvertimo operacijas. Foucault negali padaryti, kad visos 
tos aporijos, kurias jis prikiša subjektinei filosofijai, imtų ir iš- 
nyktų iš pačios subjektinės filosofijos perimtos valdžios sąvo- 
kos. Todėl nenuostabu, kad tos pačios aporijos vėl pasirodo an- 
timokslu skelbiamoje istoriografijoje, kuri remiasi tokia para- 
doksalia pamatine valdžios sąvoka. Kadangi Foucault dėl šių 
nedermių neduoda jokių metodologinių paaiškinimų, nežino- 
mos lieka ir jo empirinių tyrimų vienpusiškumo priežastys. 

Imdamasis valdžios teorijos, Foucault puoselėja viltis išvesti 
savo tyrimus iš to užburto rato, į kurį humanitariniai mokslai 
beviltiškai buvo patekę. Tomis sąlygomis, kai neribotai save 

valdyti siekiančio, refleksišku pasidariusio subjekto dinamiz- 
mas tempė antropocentrinį mąstymą į objektyvizmo, t. y. žmo- 
gaus objektinimo, verpetą, žinojimo genealogija turėjo pakilti į 
tikrojo objektyvumo pažinimo aukštumą. Mes jau matėme, kad 
valdžios teorija grindžiama genealoginė istoriografija atlieka 
tris substitucijas: užuot hermeneutiškai nušvietus prasminius 
kontekstus, analizuojamos beprasmės struktūros; galiojimo pre- 
tenzijos domina tik kaip valdžios kompleksų funkcijos; paga- 
liau vertybiniai sprendimai, apskritai kritikos pateisinimo pro- 
blematika, yra eliminuojami beverčių istorinių pareiškimų nau- 
dai. „Antimokslo“, kaip jį vadina istoriografija, prasmė paaiški- 
nama ne vien priešiškumu vyraujantiems humanitariniams 
mokslams; tai taip pat ir garbėtroškiško mėginimo įveikti ši- 
tuos netikrus mokslus ženklas. Humanitarinių mokslų vietą da- 
bar užima genealoginis tyrimas, kuris, nesivaikydamas klaidin- 
gų gamtos mokslų modelių, savo moksliniu statusu vieną gražią 
dieną galės prilygti gamtos mokslams. Manau, kad Paulius Ve- 
yne suvokė tikrąją bičiulio intenciją, kai jį apibūdina kaip „gry- 
nos būsenos istoriką“, tenorintį vieno vienintelio dalyko — 
stojiškai pasakyti, kas yra buvę: „Viskas yra istoriška ... ir visus 
izmus reikia mesti iš galvos. Istorija susideda iš individualių ar 
net unikalių konsteliacijų, ir kiekvieną iš jų galima visiškai pa- 
aiškinti remiantis jų pačių situacija.“!! 

Suprantama, jog vargu ar būtų įmanoma aiškinti Foucault 
dramatišką įtaką ir jo ikonoklastinę reputaciją, jei šaltas radika- 
liojo istorizmo fasadas vien tik slėptų estetinio modernizmo 
aistras. Genealogiją ištinka panašus likimas, kokį Foucault bu- 
vo išbūręs iš delno humanitariniams mokslams: tokiu mastu, 
kokiu ji grįžta pric nerefleksiškos pasyvaus ir asketiško kalei- 
doskopiškai kintančių valdžios praktikų aprašymo objektyvu- 
mo, gencaloginė istoriografija demaskuoja save kaip grynas pre- 
zentistinis, reliatyvistinis ir kriptonorminis pseudomokslas, ku- 
riuo būti ji nenori. Tuo metu kai, anot Foucault diagnozės, 


"P Veyne (1981), 52. 

humanitariniai mokslai pasiduoda ironiškam scientistinio savęs 
užvaldymo judėjimui ir pasibaigia, tiksliau sakant, nusigaluoja 
beviltiškame objektyvizme, genealoginėje istoriografijoje savo 
darbą padaro ne mažiau ironiška lemtis: genealoginė istoriog- 
rafija pasiduoda radikaliam istoriškam subjekto ištrynimui ir 
savo dienas baigia beviltiškame subjektyvizme. 


III 


Foucault jaučiasi esąs „laimingas pozityvistas“, nes pasiūlo 
tris sėkmingas metodologines redukcijas: diskursuose dalyvau- 
jančio interpretuotojo veiklos prasmė etnologo požiūriu glūdi 
diskursų aiškinime; galiojimo pretenzijos funkciškai apriboja- 
mos galios veiksmingumu; privalėjimas natūraliai kildinamas iš 
buvimo. Apie redukcijas čia kalbu todėl, kad vidiniai reikšmės, 
tiesos galiojimo ir vertinimo aspektai iš tikrųjų neišsisklaido be 
pėdsakų išoriškai suvokiamose valdžios praktikose. Nuslopinti 
ir išstumti veiksniai grįžta ir reikalauja savo teisių - iš pradžių 
metateoriniame lygmenyje. Foucault susipainioja aporijose, kai 
prireikia paaiškinti, kaip suprasti tai, ką veikia pats istoriogra- 
fas genealogas. Tada tariamas žinojimo objektyvumas susvyruo- 
ja: 1) dėl istoriografijos, liekančios savo išeities pozicijoje, 
prievartinio prezentizmo; 2) dėl neišvengiamo su dabartimi su- 
sijusios analizės, galinčios save pačią suvokti tik kaip dar nuo 
konteksto priklausomą praktinį dalyką, reliatyvizmo; ir 3) dėl 
savavališko kritikos, negalinčios atsikratyti savo norminių pa- 
grindų, šališkumo. Foucault yra pakankamai sąžiningas ir ši- 
tuos nenuoseklumus pripažįsta, bet jokių išvadų nepadaro. 

1) Foucault nori, kaip matome, pašalinti hermencutinę pro- 
blematiką ir kartu tą santykį su savimi, kuris ima reikštis pras- 
mę aiškinančiu priėjimu prie objektų srities. Istoriografas genca- 
logas neturi elgtis kaip hermencutikas: remdamasis su aktarių 
savimone susipynusiu tradicijos kontekstu, mėginti daryti su- 
prantama tai, ką aktoriai kiekvieną kartą veikia ir galvoja. Pric- 

šingai: remdamasis pagrindą sudarančiomis praktikomis, jis turi 
atskleisti horizontą, kuriame tokios raiškos pasirodo esančios 
prasmingos. Pavyzdžiui, gladiatorių kautynių uždraudimą vėly- 
vuoju Romos imperijos laikotarpiu jis aiškins ne humanistine 
krikščionybės įtaka, o vienos valdžios formacijos pasikeitimu ki- 
ta": sakysim, visai natūralu, kad naujo valdžios komplekso po 
Konstantino valdymo sąlygomis valdovas į liaudį ima žiūrėti ne- 
be kaip į avių bandą, o kaip į būrį vaikų, kuriuos reikia auklėti, 
taigi negalima nerūpestingai palikti kraugeriškam malonumui. 
Kalbos, kuriomis buvo grindžiamas gladiatorių kautynių įvedi- 
mas arba panaikinimas, laikytinos tik nesąmoninga pamatinės 
viešpatavimo praktikos išraiška. Kaip prasmės šaltinis, tokios 
praktikos yra beprasmės; norėdamas jas suvokti kaip struktūros 
elementus, istorikas turi į jas pažvelgti iš šalies. Tam reikia ne 
išankstinio hermeneutinio supratimo, o vien tik istorijos sam- 
pratos: istorija yra beprasmis, kaleidoskopiškas diskursų visuoti- 
nybių valdžios kitimas, visuotinybių, neturinčių tarp savęs nieko 
bendra, išskyrus vienintelę paskirtį - būti valdžios pliūpsniais. 
Nepaisant šito atkakliai objektyvumo reikalaujančio savęs 
supratimo, jau pirmas žvilgsnis į bet kokią Foucault knygą mus 
moko, kad ir radikalus istorikas valdžios technologijas ir vieš- 
patavimo praktikas gali paaiškinti tik jas lygindamas, ir jokiu 
būdu ne kiekvieną kaip savaiminę visuotinybę. Požiūriai, ku- 
riais jis lygina, neišvengiamai yra susiję su jo paties hermeneuti- 
nėmis prielaidomis. Tai, beje, matyti ir iš to, kad Foucault ne- 
gali išvengti implicitiškai su dabartimi susijusio istorijos skirs- 
tymo epochomis. Nesvarbu, ar tai būtų beprotybės, seksualumo 
ar baudimo istorija; viduramžių, Renesanso ir klasikinio laiko- 
tarpio valdžios formacijos nuolat rodo tą drausminimo valdžią, 
tą biopolitiką, kurią Foucault laiko mūsų dabarties likimu. 
Paskutinėje „Žinojimo archeologijos“ dalyje jis pats sau daro ši- 
tą priekaištą, tiesa, tik norėdamas nuo jo išsisukti: „Šią akimir- 
ką - ir čia aš visai nematau pabaigos - mano diskursas, toli 


2 Šitą pavyzdį nagrinėja P. Veyne (1981), 6 ir tt. 

gražu neketindamas nustatyti vietos, iš kurios jis kalba, vengia 
pagrindo, kuriuo galėtų remtis.“!* Foucault suvokia procedūros, 
kuri nori būti objektyvi ir diagnozuoti laiką, aporiją, bet atsaky- 
mo į tai neduoda. 

Girdėtai prisipažinto iracionalizmo melodijai Foucault pasi- 
duoda tik savo Nietzsche's interpretacijos kontekste. Kaip tik 
čia savęs ištrynimas arba „pažįstančiojo subjekto aukojimas“, 
kurio radikalusis istorikas turi reikalauti iš savęs tik dėl gryno- 
sios struktūrinės analizės objektyvumo, ironiškai perinterpre- 
tuojamas į priešingybę: „Iš pažiūros arba veikiau pagal savo 
kaukę istorinė sąmonė yra neutrali, neturi jokių aistrų ir yra at- 
sidavusi vien tik tiesai. Tačiau jeigu ji pati arba apskritai kiek- 
viena mokslinė sąmonė pasidomi savo pačios istorija, ji pama- 
to valios žinoti formas ir performacijas, tokias kaip instinktas, 
aistra, inkvizicinis įniršis, žiaurus rafinuotumas, apmaudas; ji 
pamato šališkumų smurtą. Istorinė šito didelio žmonijos geis- 
mo žinoti analizė rodo, kad nėra pažinimo, kuris nepažintų ne- 
teisingumo (ir kad todėl pažinime nėra teisės į tiesą ir to, kas 
teisinga, pagrindimo).“"* 

Taip mėginimas aiškinti diskurso ir valdžios formacijas be- 
atodairiškai objektinančiu iš toli ateinančio, prieš viską, kas 
čionykštiška, be nuovokos stovinčio analitiko požiūriu virsta 
priešingybe. Kiekvieno noro žinoti objektyvistinių iliuzijų de- 
maskavimas verčia pritarti į istoriko poziciją orientuotai isto- 
riografijai, kuri praeities nagrinėjimą derina prie dabarties reik- 
mių: „Tikroji istorija“ nuleidžia „savo svambalą į gelmę ten, 
kur pati stovi“. 

2) Kaip Foucault istoriografija negali išvengti šito kraštuti- 
nio prezentizmo, taip ji neišvengia ir reliatyvizmo. Jo tyrimai 
tiesiu taikymu įkliūna į tą atgręžtį į save, kurią buvo norima 
pašalinti natūralistiniu galiojimo problematikos nagrinėjimu. . 


5 M. Foucault (1973), 292. 
"M. Foucault (1974), 107. 
5 M. Foucault (1974), 101. 

Juk genealoginė istoriografija valdžios praktikas turi padaryti 
prieinamas empirinei analizei kaip tik diskursą konstituojančiu 
veiksmingumu. Šiuo požiūriu pretenzijos į tiesą nesitenkina 
vien diskursais, kuriuose jos reiškiasi. Savo reikšmingumą ap- 
skritai jos realizuoja funkciniu indėliu, kuriuo prisideda prie 
atitinkamos diskurso visuotinybės saviraiškos. Taigi galiojimo 
pretenzijų prasmė yra valdžios veiksmingumas. Antra vertus, ši 
pagrindinė valdžios teorijos prielaida tinka ir jai pačiai; jeigu ji 
yra teisinga, turi sunaikinti ir savo inspiruotų tyrimų galiojimo 
pagrindą. Bet jei pretenzija į tiesą, kurią Foucault pats sieja su 
savo žinojimo genealogija, iš tikrųjų būtų iliuziška ir reikštųsi 
tik poveikiu, kurį šita teorija geba daryti savo šalininkams, tada 
visas kritinio humanitarinių mokslų demaskavimo užmojis tap- 
tų nepaveikus. Tačiau Foucault atlieka genealoginius istorijos 
tyrimus rimtai nusiteikęs duoti pradžią mokslui, pranašesniam 
už nusigyvenusius humanitarinius mokslus. Jei to mokslo pra- 
našumas negalėtų pasireikšti įtikinamiau nei ankstesni pseudo- 
mokslai, jei jo pranašumą sudarytų vienintelis tikro iki šiol vy- 
ravusių mokslinių diskursų išstūmimo efektas, tai Foucault te- 
orija būtų ne kas kita, kaip teorijos politika, tiksliau sakant, 
teorijos politikos keliamas tikslas, kurio pasiekti neįstengtų 
joks, nors ir itin didvyriškas pavienio žmogaus ryžtas. Foucault 
tai suvokia. Todėl genealogiją jis norėtų išskirti iš visų kitų hu- 
manitarinių mokslų taip, kad ji būtų suderinama su pagrindi- 
nėmis savosios teorijos prielaidomis. Tuo tikslu genealoginę is- 
toriografiją jis taiko pačiai istoriografijai; jos pačios atsiradimo 
istorijoje turi išryškėti skirtumas, galintis pagrįsti jos pranašu- 
mą prieš kitus humanitarinius mokslus. 

Žinojimo genealogija naudojasi tomis nuvertinto žinojimo 
rūšimis, nuo kurių esamieji mokslai stengiasi atsiriboti, — ji su- 
daro sąlygas „pavergtiesiems mokslams“ sukilti. Tai sakydamas, 
Foucault turi galvoje pirmiausia ne nematomus ir nuolat esa- 
mais laikomus mokslinio žinojimo rudimentus, o niekados į 
oficialų žinojimą nepakeltas, niekuomet pakankamai neišsaky- 
tas valdžios pavergtų grupių patirtis. Tai implicitinis žinojimas 

„tų žmonių“, kurie sudaro kokios nors valdžios sistemos pa- 
grindą ir pirmieji, nesvarbu, ar kaip kenčiantieji, ar kaip kan- 
čios mašinerijos tarnautojai, valdžios technologiją patiria savo 
kailiu, pavyzdžiui, žinojimas, kurį turi pripažintieji psichiniais 
ligoniais ir jų slaugytojai, nusikaltėliai ir jų prižiūrėtojai, kon- 
centracijos stovyklų kaliniai ir sargybiniai, juodaodžiai ir ho- 
moseksualai, moterys ir raganos, valkatos, vaikai ir fantazuoto- 
jai. Genealogija vykdo savo kasinėjimo darbus tamsioje žemėje 
to vietinio, marginalaus ir alternatyvaus žinojimo, „kuris savo 
jėgą semiasi tik iš atkaklumo, su kuriuo priešinasi viskam, kas 
yra aplinkui“. Šis žinojimas paprastai „nuvertinamas kaip ne- 
profesionalus arba nepakankamas: tai naivaus, esančio hierar- 
chijos apačioje, neatitinkančio reikalaujamo ir mokslinio lyg- 
mens žinojimo rūšys“ '*. Tačiau jose snūduriuoja „kovų istorijos 
žinojimas“. Todėl genealogija, kuri „vietinius prisiminimus“ pa- 
kelia į „mokslinių žinių“ lygmenį, stoja tų pusėje, kurie prieši- 
nasi atitinkamoms valdžios praktikoms. Iš šios priešingos val- 
džiai pozicijos genealogija įgyja perspektyvą, turinčią pranokti 
atitinkamų valdžios turėtojų perspektyvas. O iš tos perspekty- 
vos ji turi galėti transcenduoti visas galiojimo pretenzijas, ku- 
rios konstituojasi tik valdžios įtakos sferoje. Siejimas su nuver- 
tintu žmonių žinojimu turi suteikti genealogo rekonstrukcijoms 
pranašumą, „kuris per paskutinius penkiolika metų nepaprastai 
stiprino diskursų vykdytą kritiką“! 

Tai primena vieną ankstyvojo Lukacso argumentą. Pasak 
Lukacso, marksistinė teorija savo ideologinį nevaržomumą rė- 
mė privilegijuotomis pažinimo galimybėmis tos patirties per- 
spektyvos, kuri susidarė kartu su samdomų darbininkų pozicija 
gamybos procese. Tas argumentas buvo svarus, žinoma, tik is- 
torijos filosofijoje, norinčioje proletariato klasiniuose interesuo- 
se rasti bendrą interesą, o proletariato klasinėje sąmonėje - rū- 
šies savimonę. Tokiai pažintinei istorijos filosofija grindžiamai 


* M. Foucault (1978), 60 ir t. 
" M. Foucault (1978), 61. 

priešingos valdžios sampratai Foucault valdžios samprata gali- 
mybės neteikė. Kiekviena priešinga valdžia veikia tos valdžios, 
su kuria ji kovoja, horizonte ir, vos tik nugalėjusi, virsta val- 
džios kompleksu, provokuojančiu kitą priešingą valdžią. Iš šito 
užburto rato neįstengia ištrūkti ir žinojimo genealogija, kursty- 
dama sukilti nekvalifikuotas žinojimo rūšis, o pavergtą žinoji- 
mą nukreipdama „prieš teorinio, vienalyčio, formalaus ir 
mokslinio diskurso prievartą“ 'š. Tas, kuris nugali teorinį šian- 
dienos avangardą ir įveikia esamą žinojimo hierarchizavimą, 
pats pasidaro teoriniu rytdienos avangardu, pats kuria naują ži- 
nojimo hierarchiją. Šiaip ar taip, pagal tiesos standartus, ku- 
riuos transcenduotų vietiniai susitarimai, jis negali savo žinoji- 
mui suteikti jokio pranašumo. 

Taigi mėginimas genealoginę istoriografiją apsaugoti nuo re- 
liatyvistinio savęs neigimo jos pačios priemonėmis nueina nie- 
kais. Genealogija, suvokdama savo kilmę iš mokslinio ir nekva- 
lifikuoto žinojimo sąjungos, tik patvirtina, kad kontradiskursų 
valdžios pretenzijos yra nei reikšmingesnės, nei menkesnės už 
galiojančius diskursus - ir jos yra ne kas kita, kaip jų sukeliami 
valdžios poveikiai. Foucault mato šitą dilemą, bet ir šį kartą iš- 
sisuka nuo atsakymo. Ir vėl jis išpažįsta kovingą pozityvizmą 
tik savame Nietzsche's recepcijos kontekste: „Istorikai kiek 
įmanydami stengiasi nuslėpti viską, kas jų žinojime galėtų iš- 
duoti tą vietą, iš kurios jie žvelgia, - laikotarpį, kuriame yra, 
poziciją, kurią palaiko, ir savo aistrų neišvengiamybę. Istorijos 
prasmė, kaip ją suvokia Nietzsche, žino, kad ji yra nukreipta į 
perspektyvą ... Ji žvelgia tik tam tikru kampu; ji yra pasirengusi 
vertinti, sakyti taip arba ne, eiti visais apnuodytais pėdsakais, 
kad rastų geriausią priešnuodį.“"? 

3) Galiausiai lieka patikrinti, ar Foucault pavyksta išvengti 
to kriptonormatyvizmo, kuriuo prasižengia, jo manymu, į verti- 
nimo laisvės duris besibeldžiantys humanitariniai mokslai. Ge- 


M. Foucault (1978), 65. 
"M. Foucault (1974), 101. 

nealoginė istoriografija turi iš grynai deskriptyvistinių pozicijų 
grįžti prie diskursų visuotinybių, kuriose tik ir gali būti ginčija- 
masi dėl normų ir vertybių. Ji ima į skliaustus tiek normines 
galiojimo pretenzijas, tiek ir pretenzijas į propozicinę tiesą, ir 
atsisako klausti, ar vienos diskurso ir valdžios formacijos būtų 
labiau pateisinamos už kitas. Foucault priešinasi reikalavimui 
išsakyti savo pažiūrą; jis niekina „gaučistinę dogmą“ laikyti 
valdžią blogiu, šlykštyne, sterilia ir negyva, „o tai, kas yra val- 
doma, - gėriu, tikrumu ir didingumu“.?? Jam nėra „teisingos 
pusės“. Už viso to slypi įsitikinimas, kad politika, ženklinusi 
1789 m. revoliuciją, yra išsisėmusi, kad teorijos, sprendusios 
teorijos ir praktikos santykio klausimą, yra pasenusios. 

Šitas antros pakopos vertybių laisvės pagrindimas nėra, ži- 
noma, atsietas nuo bet kokio vertinimo. Foucault laiko save di- 
sidentu, kuris priešinasi moderniam mąstymui ir humanizmo 
drabužiais persirengusiai drausminimo valdžiai. Jo mokslinius 
veikalus - net stilių ir žodžių atranką —- ženklina angažuotu- 
mas; kritiškas nusiteikimas persmelkia teoriją ne mažiau už pa- 
čią visų jo veikalų apibrėžtį. Tuo Foucault skiriasi nuo anga- 
žuoto pozityvizmo, būdingo, pavyzdžiui, Maxui Weberiui, no- 
rėjusiam ryžtingai pasirinktą ir viešai deklaruojamą vertybių 
pagrindą matyti atskirtą nuo nevertybinių nagrinėjimų. Fou- 
cault kritika grindžiama veikiau postmodernia vaizdavimo re- 
torika negu postmoderniomis jo teorijos prielaidomis. 

Antra vertus, Foucault skiria save ir nuo, pavyzdžiui, Marxo 
ideologijos kritikos: šis humanistinę modernybės savivoką de- 
maskuoja apkaltindamas norminį buržuazijos idealų turinį. 
Foucault neketina tęsti to kontradiskurso, kurį modernybė iš 
pat pradžių vedė pati su savimi. Jis nenusiteikęs tobulinti šiuo- 
laikinės politinės teorijos (su jos pamatinėmis autonomijos ir 
heteronomijos, moralumo ir teisėtumo, išlaisvinimo ir represi- . 
jos sampratomis) kalbos žaidimo ir atgręžti jį prieš moderny- 
bės patologijas - jis užsimojęs modernybę ir jos kalbos žaidi- 


* M. Foucault (1978), 191. 

mus griauti iš vidaus. Foucault priešinimosi nereikia vertinti 
kaip esamos valdžios veidrodinio atvaizdo: „Jei būtų taip, - tei- 
gia Foucault, atsakydamas į atitinkamą Bernard'o-Henri Lėvy 
klausimą, - nebūtų priešinimosi. Nes priešinimasis turi būti 
toks kaip ir valdžia: lygiai toks pat išradingas, toks pat judrus, 
toks pat vaisingas, kaip ir jinai. Priešinimasis, kaip ir valdžia, 
turi save mobilizuoti ir stabilizuoti, turi, kaip ir ji, kilti iš apa- 
čios ir strategiškai pasiskirstyti.?! 

Vienintelis dalykas, iš kurio disidentizmas ima sau pateisi- 
nimą, yra tas, kad humanistiniam diskursui jis spendžia spąstus 
į jį nesigilindamas. Šią strateginę savivoką Foucault aiškina 
remdamasis pačios šiuolaikinės valdžios formacijos savybėmis. 
Toji drausminimo valdžia, kurią jis vis iš naujo aprašinėja pa- 
brėždamas jos vietinį, pastovų, produktyvų ir viską persmel- 
kiantį, į kapiliarų tinklą panašų pobūdį, įsitvirtina veikiau kū- 
nuose nei galvose. Ji panaši į biologinę galią, apimančią vei- 
kiau kūnus nei protus ir beatodairiškai primetančią kūnui 
norminamąją prievartą, pati išsiversdama be jokios norminamo- 
sios motyvacijos. Drausminamoji valdžia funkcionuoja be 
užuolankų per būtinai klaidingą sąmonę, susiformavusią huma- 
nistiniuose diskursuose ir todėl tapusią kontradiskursų kritikos 
objektu. Humanitarinių mokslų diskursai susilieja su savo var- 
tojimo praktika į nepermatomą valdžios kompleksą, į kurį turi 
atsitrenkti kiekviena ideologijos kritika. Humanistinei kritikai, 
kuri, kaip ir Marxo bei Freudo plėtota kritika, remiasi pasenu- 
sia teisėtos ir neteisėtos valdžios, sąmoningų ir nesąmoningų 
motyvų priešybe ir skelbia karą priespaudos, išnaudojimo, guji- 
mo ir t. t. instancijoms, savo ruožu gresia pavojus tik stiprinti 
tuo tarpu iš dangaus į žemę nukeltą, į norminamąją jėgą susily- 
džiusį „humanizmą“. 

Šito argumento, atrodo, turi pakakti, kad genealoginę isto- 
riografiją būtų galima vertinti nebe kaip kritiką, o kaip taktiką, 
kaip priemonę kariauti su normų atžvilgiu neįveikiama val- 


2 M. Foucault (1978), 195. 


320 


džios formacija. Tačiau jei tai tėra priešingos valdžios mobili- 
zavimas, gudrybių kūpinos kovos ir konfrontacijos, kyla klausi- 
mas, kodėl, užuot paklusus, mums reikėtų šitai šiuolaikinės vi- 
suomenės kūne cirkuliuojančiai ir visur esančiai valdžiai prie- 
šintis? Tada ir žinojimo genealogija kaip ginklas būtų 
nereikalinga. Aišku, kad priešininko stiprumo ir silpnumo ana- 
lizė yra naudinga tam, kuris nori kovoti, bet kam išvis kovoti?: 
„Why is struggle the preferable to submission? Why ought do- 
mination to be resisted? Only with the introduction of norma- 
tive notions of some kind could Foucault begin to answer this 
guestion. Only with the introduction of normative notions 
could he begin to tell us what is wrong wih the modern power/ 
knowledge regime and why we ought to oppose it.“2? Vieną 
kartą duodamas interviu Foucault negalėjo išvengti šio klausi- 
mo; šioje vienintelėje vietoje jis miglotai nurodo postmo- 
dernistinius teisingumo kriterijus: „Norint kovoti su drausmini- 
mo valdžia prieš drausmes, reikėtų pasukti ne senosios suvere- 
numo teisės kryptimi, o siekti naujos teisės, kuri būtų 
išlaisvinta ne vien iš drausmių, bet kartu ir iš suverenumo prin- 
cipo.“3 

Nors remiantis Kantu jau buvo išplėtotos moralės ir teisės 
sampratos, kurios nebetarnauja uždaviniui vien teisinti valdžias 
'monopolizuojančių valstybių suverenitetą, Foucault šia tema 
nepasako nė žodžio. Tačiau vos tik pamėginama iš prieš draus- 
minamąją valdžią nukreiptų negailestingų kaltinimų išgauti im- 
plicitiškai taikomus kriterijus, susiduriama su žinomomis eks- 
plicitiškai iš norminio kalbos žaidimo pašalintomis apibrėžti- 
mis. Taip pat ir Foucault atrodo smerktinas asimetriškas 


ZN. Fraser, Foucault on Modern Power: Empirical Insights and Nor- 
mative Confusions. - Praxis International, I, 1981, 183: „Kodėl kova 
vertesnė už paklusnumą? Kodėl viešpatavimui reikėtų priešintis? Tik“ 
pasitelkęs tam tikros rūšies norminimo idėjas, Foucault galėjo imtis 
atsakyti į šį klausimą. Tik pasitelkęs norminimo idėjas, jis „galėjo 
mums teigti, kuo blogas šiuolaikinis jėgos/žinojimo režimas ir kodėl 
reikėtų jam priešintis.“ 

3 M. Foucault (1978), 95. 

santykis tarp valdžią turinčiųjų ir valdžiai paklusti verčiamųjų, 
kaip sudaiktinantis efektas valdžios technologijų, kurios pažei- 
džia kalbėti ir veikti gebančių subjektų fizinį integralumą. 
N. Fraseris pasiūlė interpretaciją, kuri, nors ir neparodo išei- 
ties iš šios dilemos, aiškina, iš kur yra kilęs istoriografijos, kuri 
yra deklaruojama kaip nevertybinė, kriptonormatyvizmas.*“ 
Nietzsche's valios siekti galios samprata ir Bataille suvere- 
numo samprata atviriau ar ne tiek atvirai įima estetinės moder- 
nybės patirties turinį. O Foucault savo valdžios sampratą perė- 
mė iš empirinės tradicijos, nugvelbdamas jį iš to vienu metu ir 
baiminančio, ir žavinčio patirties potencialo, iš kurio sėmėsi jė- 
gų estetinis avangardas nuo Baudelaire'o iki siurrealistų. Vis 
dėlto ir Foucault rankose „valdžios“ sąvoka išlaiko grynai este- 
tinį santykį su kūno suvokimu, su skausminga kankinamo kūno 
patirtimi. Šis veiksnys ima net apibūdinti valdžios formaciją, 
kuri biologinės valdžios pavadinimą gavo todėl, kad subtiliais 
mokslinės objektyvacijos būdais ir subjektyvybės sukurtomis tie- 
sos technologijomis įsiveržia giliai į sudaiktintą kūną ir apima 
visą organizmą. Biologinė valdžia vadinama toji suvisuomenini- 
mo forma, kuri pašalina visus savitumus ir būtybės gyvenimą 
apskritai paverčia suvaldinimo substratu. Norminio turinio ku- 
pina asimetrija, kurią Foucault regi glūdint valdžios komplek- 
suose, iš tikrųjų egzistuoja ne tarp valdžią turinčios valios ir 
priverstinio paklusnumo, o tarp valdžios procesų ir tų kūnų, 
kuriuos jie sutrina. Tai esti kūnas, kuris yra kankinamas ir pa- 
daromas suverenaus keršto arena, kuris muštru suskaidomas į 
mechaninių jėgų lauką ir kuriuo manipuliuojama, kuris yra hu- 
manitarinių mokslų suobjektinamas ir kontroliuojamas ir kartu 
stimuliuojamas ir apnuoginamas jo geidulingumas. Tai, kad 
Foucault valdžios sąvokoje išlieka estetinio turinio liekanų, yra 
susiję su vitaline, gyvenimo filosofija grindžiama kūno savęs pa- 


* Apie tai kalbama rankraštyje, pavadintame „Foucault's Body-Langua- 
ge: A Posthumanistic Political Rhetoric?“ (1982). [Paskelbtas žurnale 
„Salmagundi“, LXI, 1983, 55-70. - Vert. past.) 

tyrimo interpretacija. Pirmąją veikalo „Seksualumo istorija“ 
knygą Foucault baigia neįprastu teiginiu: „Taip pat dera mums 
pagalvoti apie tai, kad vieną dieną galbūt kitoje kūno ir jo tei- 
kiamų malonumų sistemoje taps nebeaišku, kaip ... pavyko pa- 
jungti mus šiai atšiauriai sekso monarchijai.“ Šita kita kūno ir 
jo teikiamų malonumų sistema, apie kurią tuo tarpu - kartu su 
Bataille - galime tik svajoti, būtų vėlgi ne valdžios ekonomija, 
0 postmodernistinė teorija, kuri dabar irgi duotų ataskaitą apie 
visada implicitiškai naudojamus kritikos kriterijus. Iki tol prie- 
šinimasis jei ne savo pasiteisinimą, tai bent savo motyvaciją gali 
imti vien iš kūno kalbos signalų, tos neverbalizuojamos kanki- 
namo kūno kalbos, kuri atsisako būti likviduota diskurse.* 
Foucault šitos interpretacijos, kuri akivaizdžiai atsispindi 
kai kuriuose ryškesniuose jo gestuose, žinoma, negali savintis. 
Priešingu atveju, kaip ir Bataille, jis turėtų suteikti proto kity- 
bei tą statusą, kurį nuo to laiko, kai pasirodė jo veikalas „Be- 
protybė ir visuomenė“, gana pagrįstai neigia. Jis kratosi natūra- 
listinės metafizikos, kelia į padanges prediskursyviems referen- 
tams priešingą valdžią: „Tai, ką Jūs vadinate “natūralizmu", - 
teigia jis 1977 m. atsakydamas į Bernard'o-Henri Lėvy klausi- 
mą, - yra ne kas kita, kaip idėja, pasak kurios už valdžios, už 
jos prievartų ir pinklių reikia vėl atrasti pačius daiktus jų pir- 
miniame vitalume: už prieglobsčio mūrų įžvelgti beprotybės 
spontaniškumą, už bausmių sistemos regėti vaisingą nusižengi- 
mų nerimastį, už seksualinio draudimo - geismo tyrumą.“?! 


* M. Foucault (1977), 190. - Čia cit. iš: M. Foucault, Seksualumo is- 
torija. Iš prancūzų k. vertė Nijolė Kašelionienė ir Renata Padalevičiū- 
tė, V.: Vaga, 1999, 123. (Toliau cituojant trumpinama: SI.) 

* Šią alternatyvą išplėtoja kinikas P. Sloterdijkas, remdamasis nebyliomis 
ir ekspresyviomis kūno kalbos protesto formomis, veikale „Kritik der 
zynischen Vernuntt“, I, II, Frankfurt am Main, 1982. Paties Foucault 
tyrimai, tiesa, ėjo kita kryptimi. Plg. ir P. Sloterdijko baigiamąjį žodį 
H. L. Dreyfuso ir P. Rabinowo veikalo „Michel Foucault: Beyond. 
Structuralism and Hermeneutics“ (Chicago, 1983), antrajam leidimui, 
229 ir tt. 

"7 M. Foucault (1978), 191. 

Kadangi Foucault šios gyvenimo filosofijos nuostatos negali pri- 
imti, jis taip pat turi išvengti atsakymo į klausimą dėl savo kri- 
tikos norminių pagrindų. 


IV 


Foucault negali reikiamai išnagrinėti tų sunkių problemų, 
kurios kyla, kai į objektų sritį žvelgiama prasmės požiūriu savi- 
referentiškai neigiant visuotinio galiojimo pretenzijas ir normų 
atžvilgiu teisinant kritiką. O reikšmės, galiojimo ir vertės kate- 
gorijos turi būti pašalintos ne tik metateoriniame, bet ir empi- 
riniame lygmenyje, nes genealoginė istoriografija yra susijusi su 
objektų sritimi, kurioje valdžios teorija išnaikino visus komu- 
nikacinės, į gyvenamojo pasaulio kontekstus panardintos veik- 
los bruožus. Šitas pagrindinių sąvokų, kurios galėtų būti reikš- 
mingos simbolinei ir išankstinei veiklos sistemų struktūrizaci- 
jai, išstūmimas empirinius tyrimus apkrauna problemomis, 
kurių Foucault šįkart specialiai nenagrinėja. Norėčiau atkreipti 
dėmesį į dvi klasikinėje sociologijoje garbingą istoriją turinčias 
problemas: į klausimą, kaip socialinė tvarka iš viso yra galima, 
ir koks yra individų ir visuomenės tarpusavio santykis. 

Jei mes, kaip Foucault, pripažinsime tik įveikos procesų, 
kūno konfrontacijų, sąmoningesnės ar ne tokios sąmoningos 
veiklos kontekstų modelius, jei atmesime veiklos sričių. pastan- 
gas stabilizuoti vertybes, normas ir tarpusavio supratimo proce- 
sus ir jei tiems visuomenės integracijos mechanizmams nepa- 
teiksime nė vieno iš žinomų sistemų ir mainų teorijos atitikme- 
nų, tada vargu ar pavyks paaiškinti, kaip nuolat vykstančios 
vietinės kovos gali konsoliduotis į institucinę valdžią. Šitą pro- 
blematiką energingai gvildeno Axelis Honneth'as. Foucault savo 
aprašymuose nujaučia esant institucijos bruožų turinčių draus- 
minimų, valdžios praktikų, tiesos ir viešpatavimo technologijų 
tendencijų, bet jis negali paaiškinti, „kaip iš nepertraukiamos 
kovos socialinės būsenos gali būti kildinama kad ir itin mo- 

mentiškai mąstoma agregatinė valdžios sandaros būsena“. Pa- 
našių terminologijos sunkumų, kokių radosi dėl epochinio dis- 
kursų ir valdžios formacijų stabilizavimo, dar kelia reiškiniai, 
kuriuos Durkheimas pavadino „suinstitucintu individualizmu“. 

Pripažinus vien valdžios įtvirtinimo modelį, atsiskleidžia ir 
jaunųjų kartų socializacijos vingrybių kupinų konfrontacijų pa- 
veikslas. Tačiau tada kalbėti ir veikti gebančių subjektų sociali- 
zacija negali būti kartu suvokiama ir kaip individinimas, o vien 
tik kaip progresuojantis kūnų, gyvų substratų pajungimas val- 
džios technologijoms. Vis labiau individualizuojami lavinimo 
procesai, kurie visuomenėse su refleksyviomis virtusiomis tra- 
dicijomis ir itin abstrakčiomis veiklos normomis veržiasi į vis 
platesnius socialinius sluoksnius, yra reikalingi dirbtinio perin- 
terpretavimo, kuris kompensuoja valdžios įtvirtinimo modelio 
kategorijų skurdumą. Valdžios teoretikas Foucault šiuo požiū- 
riu susiduria su institucininku Gehlenu*; abiejose teorijose nė- 
ra socialinės integracijos mechanizmo, tokio kaip kalba (su jai 
būdinga kalbėtojų ir klausytojų propozicinių nusistatymų sam- 
pyna““, kuri galėtų paaiškinti socializacijos individinimo efek- 
tą). Foucault, kaip ir Gehlenas, šį terminologijos trūkumą 
kompensuoja individualybės sąvoką visiškai apvalydamas nuo 
savideterminacijos ir savirealizacijos konotacijų ir apribodamas 
ją išorės dirgiklių kuriamu, visaip manipuliuojamų vaizdinių 
turinio pripildytu vidaus pasauliu. 

Šį kartą keblumas kyla ne dėl to, kad neturima atitikmens 
žinomoms individo ir visuomenės santykio konstrukcijoms; 
klausimas veikiau yra, ar ne valdžios praktikų (arba institucijų 
žlugimo) sukeltas psichiškumo sureikšminimo modelis verčia 
subjektyvios laisvės didėjimą aprašyti padarant neatpažįstamą 
išplėstų ekspresyvaus savęs vaizdavimo ir autonomijos erdvių 
patirtį. 


3 A. Honneth (1985), 182. 

* A. Gehklen, Die Seele im technischen Zeitalter, Hamburg, 1957, 

* J. Habermas, Theorie des kommunikativen Handelns, Frankfurt am 
Main, 1981, II, 92 ir tt. 

Žinoma, tokios rūšies priekaištus Foucault galėtų atmesti 
kaip petitio principii*. Ar jie neparemti tradicine abejone, ku- 
ri - kartu su humanitariniais mokslais, iš kurių ji kyla - seniai 
neteko prasmės? Į šį klausimą mes turėtume atsakyti neigiamai, 
jei tai, kas mūsų požiūriu atrodo kaip esminis trūkumas, turėtų 
poveikį ir empirinių tyrimų sumanymams bei jų įgyvendinimui 
ir atrankinių interpretacijų bei dalinių neapdairumų pagrindu 
būtų pasodintina už grotų. Norėčiau pateikti bent vieną kitą 
požiūrį, pagal kuriuos būtų įmanoma empirinės kritikos aspek- 
tu pažvelgti į Foucault šiuolaikinių baudimų ir seksualumo is- 
toriją. 

„Stebėti ir bausti“ — tokia yra mokslinės bei racionalios bau- 
džiamosios teisės ir moksliškai pagrįsto humaniško baudimo 
genealogijos nuostata. Tos viešpatavimo technologijos, kuriomis 
dabar reiškiasi drausminamoji valdžia, sudaro bendrą matricą 
„bausmei humanizuoti ir žmogui pažinti“?! Racionalinti bau- 
džiamąją teisę ir humanizuoti baudimo praktiką imta XVIII a. 
pabaigoje, retoriškai skelbiant reformų judėjimą, kuris bandė 
pateisinti savo normas teisės ir moralės sąvokomis. Foucault 
nori parodyti, kad po visu tuo slypi brutalus valdžios praktikų 
kitimas — šiuolaikinio valdžios režimo radimasis, „mechanizmų, 
kurie fiksuoja ir stebi individų kasdienę elgseną, jų tapatybę, 
veiklą, iš pažiūros nereikšmingus judesius, adaptavimas ir tobu- 
linimas““?. Šį teiginį Foucault gali pailiustruoti įspūdingais pa- 
vyzdžiais, bet kaip apibendrinimas jis yra klaidingas. Jame glūdi 
mintis, kad iš šiuolaikinės baudimų praktikos nusižiūrėtas pa- 
noptizmas yra būdingas visai visuomenės moderninimo struktū- 
rai. Taip apibendrintai Foucault gali teigti tik todėl, kad operuo- 
ja valdžios teorijos kategorijomis, kurios lieka svetimos normi- 
nėms teisės raidos struktūroms. Praktiniai moralės mokymosi 


* „Pradmens (principo) reikalavimas“ (loginė klaida, kai argumentuoja- 
ma teiginiu, kurį patį dar reikia įrodyti). 

"M. Foucault (1976), 34. 

* M. Foucault (1976), 99. 

procesai jam negali atrodyti nepanašūs į valdžios stiprinimo 
procesus. Šitas paprastinimas pereina kelias pakopas. 

Iš pradžių norminius racionalios prigimtinės teisės kalbos 
žaidimus Foucault analizuoja remdamasis latentinėmis funkci- 
jomis, kurias klasikinėje epochoje viešpatavimo diskursas atlie- 
ka absoliutinei valstybės galiai įtvirtinti ir realizuoti. Valdžią 
monopolizuojančios valstybės suverenitetas reiškiasi ir parodo- 
mosiomis bausmių taikymo formomis, kurias Foucault vaiz- 
dingai demonstruoja pasitelkęs kankinimo procedūras. Paskui 
iš tos pačios funkcinės perspektyvos jis aprašo klasikinio kal- 
bos žaidimo tęsinius Švietimo reformų epochoje. Šitų tęsinių 
viršūnę sudaro, viena vertus, Kanto moralės ir teisės teorija, an- 
tra vertus, utilitarizmas. Įdomu, kad Foucault nesigilina į tą 
faktą, jog ir Kanto moralės ir teisės teorija, ir utilitarizmas savo 
ruožtu tarnauja revoliuciniam sukonstitutintos valstybės val- 
džios įtvirtinimui, vadinasi, politinei santvarkai, kuri ideologi- 
jos prasme keičiama iš kunigaikščių į liaudies suverenumą. Šią 
režimų rūšį atitinka kaip tik tos norminamosios bausmių taiky- 
mo formos, kurios sudaro tikrąją „stebėjimo ir baudimo“ temą. 

Kadangi vidinius teisės raidos aspektus Foucault eliminuoja, 
jis gali žengti trečią, lemiamą, žingsnį. Suverenioji klasikinės 
valdžios formacijos galia konstituojasi teisės ir įstatymo sąvo- 
kose, todėl norminis kalbos žaidimas negali tikti šiuolaikinei 
drausminamajai valdžiai, kuri paklūsta dar tik empirinėms, 
bent jau neteisinėms, vis moksliškiau klusniomis padarytų po- 
puliacijų elgsenų ir motyvų faktinio valdymo ir organizavimo 
sąvokoms: tai, „kad norminimo būdai vis labiau kolonizuoja 
įstatymo procesus, gali paaiškinti globalinį funkcionavimą to, 
ką aš vadinu visuomenės norminimu“*“. Kaip rodo perėjimas 
nuo prigimtinės teisės teorijų prie pirmykščių visuomenių dok- 
trinų““, vis sunkiau kompleksinį šiuolaikinių visuomenių gyve-. 


M. Foucault (1978), 94. 
*J. Habermas, Artikel „Soziologie“.- Evangelisches Staatslexikon, 
1966, 210* ir tt. 

nimo kontekstą apskritai. konstruoti remiantis prigimtinės tei- 
sės kategorijomis. Tačiau ši aplinkybė, žinoma, negali pateisinti 
teorinio strateginio, daug padarinių turinčio sprendimo, jog 
šiuolaikinė valdžios formacija iš viso turi ignoruoti norminių 
struktūrų plėtotę. Kai tik Foucault užčiuopia drausminamosios 
valdžios įtvirtinimo gijas, jis pameta teisinės viešpatavimo 
praktikos organizacijos siūlą. Dėl tos priežasties kyla nepagrįs- 
tas įspūdis, tarsi pilietinė konstitucinė valstybė būtų funkcinė 
absoliutizmo laikų liekana. 

Šitas beatodairiškas kultūros ir politikos išlyginimas tiesio- 
giniuose prievartos vykdymo substratuose paaiškina akivaiz- 
džias teksto spragas. Tai, kad šiuolaikinės baudžiamosios teisės 
istorija yra išskiriama iš teisinės valstybės raidos, dar galima 
motyvuoti techninėmis vaizdavimo priežastimis. Kur kas dau- 
giau abejonių kelia apsiribojimas baudimo praktikos sistema. 
Kai tik Foucault pereina nuo klasikinės epochos prie šių lai- 
kų, jis visai nebekreipia dėmesio į baudimo ir baudžiamojo 
proceso teisę. Kitaip jis būtų turėjęs tiksliai teoriškai aptarti, 
kuo naudingas liberalumo ir teisėsaugos, valstybės teisės ga- 
rantijų išplėtimas į šią sritį. Tačiau jo samprotavimai visai su- 
menksta dėl to, kad Foucault net iš baudimo praktikos istori- 
jos išbraukia visus teisinio reguliavimo aspektus. Juk kalėji- 
muose, kaip ir klinikose, mokyklose bei kareivinėse, esti tie 
„ypatingi prievartos santykiai“, kuriuos palietė energingai pro- 
gresuojantis teisinis valstybės reguliavimas - pats Foucault po- 
litiškai neliko tam abejingas. 

Šitas selekciškumas nė kiek nemenkina susižavėjimą kelian- 
čio valdžios smulkmeniškumo demaskavimo. Tačiau atrankinio 
interpretavimo teorinis apibendrinimas kliudo Foucault paste- 
bėti vieną tikrai paaiškinimo reikalingą reiškinį: kad išplėtotą 
socialinę rūpybą turinčiose Vakarų valstybėse teisinio reguliavi- 
mo struktūros dilemą sudaro pačios teisinės laisvių garantavi- 
mo priemonės, keliančios pavojų numatomų jomis naudotis 
subjektų laisvei. Laikydamasis savųjų valdžios teorijos prielai- 
dų, Foucault taip supaprastino visuomenės modernizavimo 

kompleksiškumą, kad visai nepastebi nerimą keliančių to pro- 
ceso paradoksų. 

Ta pati tendencija išlyginti dviprasmius reiškinius matyti 
Foucault naujųjų laikų seksualumo istorijoje. Šitas išlyginimas 
liečia refleksyvia pasidariusios dvasinės prigimties centrinę sri- 
tį, t. y. ankstyvojo romantizmo prasme gebančią save išreikšti 
dvasinę subjektyvybę. Išlyginama problemiška ilgalaikio de- 
maskavimo technikų ir prižiūrėjimo strategijų lydimo sudvasi- 
nimo ir individuacijos proceso, kuriančio naujas išsižadėjimo ir 
norminimo zonas, struktūra. Herbertas Marcuse šiuolaikinius 
kontroliuojamo, socialiai reguliuojamo, kartu sukomercinto ir 
valdomo seksualinio išlaisvinimo reiškinius aiškino kaip „rep- 
resinę desublimaciją“. Šita analizė išlaisvinamosios desublima- 
cijos perspektyvą laiko atvirą. Foucault remiasi visai panašiais 
dekvalifikuoto, tarsi iki valdomos srities nužeminto, erotikos 
netekusio seksualumo reiškiniais, bet kaip tik čia jis regi tiks- 
14 - atskleistą seksualinio išlaisvinimo paslaptį. Už tariamo iš- 
laisvinimo pasislepia valdžia, kuri savo vaisingumą plėtoja pa- 
salūniškai indukuota prisipažinimo prievarta ir vuajerizmu. 
„Seksualumas“ Foucault yra tas pats, kas diskurso ir valdžios 
formacija, suaktualinanti nekaltą teisingumo reikalavimą sa- 
viems, netiesiogiai prieinamiems jauduliams, instinktams ir iš- 
gyvenimams ir nepastebimai stimuliuojanti kūnus, intensyvi- 
nanti geidulius ir kurianti dvasios energijas. Nuo XVIII a. pa- 
baigos apie onanizmu užsiiminėjančius vaikus, isteriškas 
moteris, lytinius iškrypėlius, vaikus gimdančias poras pradeda 
trauktis tiesos technikų tinklas — tai vis tos vietos, kuriose pil- 
na tykojančių pedagogų, gydytojų, psichologų, teisėjų, šeimos 
planuotojų ir kitų specialistų. 

Būtų galima pasitelkti ne vieną pavyzdį ir parodyti, kaip 
Foucault supaprastina itin sudėtingą ir vis problemiškesnį vidi- 
nės raidos procesą, traktuodamas jį kaip tiesinį. Šiuo atveju 
mus domina pirmiausia savotiškas pašalinimas visų tų aspektų, 
tarp kurių subjektyvios prigimties erotinimas ir dvasinimas vis 
dėlto žymėjo ir tam tikrą naudą laisvei bei reiškimosi galimy- 

bėms. C. Honeggeris įspėja, kad dabartiniai represinės desubli- 
macijos reiškiniai nebūtų vėl iš naujo projektuojami į istoriją, O 
buvusios represijos dar kartą išstumiamos: „Ne per seniausiai 
čia priklausė skaistybės reikalavimai moterims, frigidiškų mo- 
terų skaičiaus didinimas, vyrų dvilypė moralė, kitokios seksua- 
linės pakraipos žmonių smerkimas ir visi tie intymaus gyveni- 
mo žeminimai, apie kuriuos Freudas girdėdavo savo priimama- 
jame.“3 Freudo instinktų slopinimo ir išlaisvinimo modeliui 
prieštaraujantys Foucault teiginiai apie tų instinktų įsisąmoni- 
nimą nelabai įtikimi; jie remiasi tik ta aplinkybe, kad laisvės, 
kaip modernybės principo, neįmanoma reikiamai mąstyti sub- 
jektinės filosofijos sąvokomis. 

Visi mėginimai savideterminaciją ir savirealizaciją, t. y. lais- 
vę moralės ir estetikos prasme, suvokti subjektinės filosofijos 
priemonėmis nuolat susiduria su ironiška apgręžtimi to, kas tu- 
rima galvoje. Represija savo atžvilgiu yra išvirkščioji į subjek- 
to-objekto santykius įspraustos autonomijos pusė; o patybės ne- 
tektis — ir narciziška netekties baimė - yra išvirkščias į tas sa- 
vokas jimtas ekspresyvumas. Tai, kad moralinis subjektas pats 
turi pasidaryti objektu, kad ekspresyvusis subjektas pats savai- 
me turi pasiduoti arba iš baimės įsikūnyti objekte užsisklęsti sa- 
vyje, neatitinka laisvės ir išlaisvinimo intuicijos — tai tik at- 
skleidžia subjektinės filosofijos mąstymo šabloniškumą. Tačiau 
kartu su subjektu ir objektu Foucault išmeta už borto ir tą in- 
tuiciją, kuri vieną kartą turėjo būti konceptualizuota „subjekty- 
vybės“ sąvokoje. Aiškus daiktas, kad kol imame domėn tik 
subjektus, kurie vaizduoja objektus ir juos tvarko, kurie įsikū- 
nija objektuose arba gali nustatyti santykį su savimi kaip objek- 
tais, tol socializacijos neįmanoma suvokti kaip individuacijos ir 
naujųjų laikų seksualumo istoriją aprašyti taip pat, laikantis po- 
žiūrio, kad subjektyviosios prigimties sudvasinimas atveria in- 
dividuacijos galimybę. Pasitelkęs subjektinę filosofiją, Foucault 


*C. Honcgger, Ūberlegungen zu Michel Foucaults Entwurf einer Ge- 
schichte der Sexualitat, Manuskript, Frankfurt am Main, 1982, 20. 

išnaikina ir tas problemas, kurios ją sužlugdė. Vietoj individua- 
cinės socializacijos, kuri lieka nesuvokta, Foucault įveda sąvo- 
ką parceliacinis suvaldinimas, kuri neprilygsta dviprasmiams 
modernybės reiškiniams. Šiuo požiūriu socializuoti individai 
gali būti suvokiami tik kaip egzemplioriai, kaip sustandartinti 
diskurso formacijos produktai - kaip štampuoti pavieniai atve- 
jai. Gehlenas taip mąstė dėl priešingų motyvų, bet, žvelgdamas 
iš panašios teorinės perspektyvos, to ir neslėpė: „Asmenybė — 
tai vieno atvejo institucija.“** 


* A. Gehlen (1957). 118. 


XI. KOMUNIKACINIS, ARBA Į SUBJEKTĄ 
ATGRĘŽTAS, PROTAS - KITA IŠEITIS IŠ 
SUBJEKTINĖS FILOSOFIJOS 


Valdžios teorijos aporijos palieka pėdsakus kai kuriose gene- 
aloginės istoriografijos interpretacijose, nesvarbu, ar būtų kalba- 
ma apie šiuolaikinę baudžiamąją praktiką, ar naujųjų laikų sek- 
sualumą. Neišspręstas metodologines problemas atspindi empi- 
riniai trūkumai. Tiesa, Foucault aiškiai kritikavo subjektinei fi- 
losofijai būdingą humanitarinių mokslų šališkumą: pastarieji 
sprunka nuo prieštaringo save pažįstančio subjekto savęs aiški- 
nimo aporetikos ir dar labiau susipainioja save sudaiktinančia- 
me scientizme. Tačiau savo paties požiūrio aporijų Foucault ne- 
apgalvojo taip gerai, kad būtų galėjęs numatyti, jog jo paties val- 
džios teoriją ištiks panašus likimas. Jo teorija kiek įmanydama 
stengiasi pranokti anuos pseudomokslus ir būti nepaprastai ob- 
jektyvi, tačiau dar beviltiškiau įkliūva į prezentistinės istoriog- 
rafijos spąstus, istoriografijos, kuri nori nenori verčiama pripa- 
žinti savo reliatyvistinį pobūdį ir nieko negali pasakyti apie sa- 
vo norminius pagrindus. Humanitarinių mokslų savivaldiškumo 
objektyvizmą čia atitinka savęs pamiršimo subjektyvizmas. Pre- 
zentizmas, reliatyvizmas ir kriptonormatyvizmas - štai tie pada- 
riniai, kuric pamatinėje valdžios sąvokoje mėgina išlaikyti trans- 

cendentalinį produktyvumo bruožą ir iš jos vis dėlto pašalinti 
bet kokį subjektyvumą. Šita valdžios sąvoka neatleidžia genea- 
logo nuo prieštaringų pasiaiškinimų būtinybės. 

Tad būtų ne pro šalį dar kartą grįžti prie humanitarinių 
mokslų demaskavimo remiantis proto kritika idėjos, bet šį kar- 
tą turint galvoje vieną faktą, kurį Nietzsche's sekėjai atkakliai 
ignoruoja. Jie nemato, kad jau tas filosofinis kontradiskursas, 
kuris iš pat pradžių glūdi nuo Kanto prasidedančiame moder- 
nybės filosofiniame diskurse, subjektyvumui, kaip modernybės 
principui, atidaro atsakomąją sąskaitą.! Pagrindines subjektinės 
filosofijos aporijas, kurias Foucault įžvalgiai nustato paskuti- 
niame „Daiktų tvarkos“ skyriuje, jau vieną kartą panašiu būdu 
yra nagrinėję Schilleris, Fichte, Schellingas ir Hegelis. Supran- 
tama, kad šių tyrėjų siūlomi sprendimai skiriasi. Bet kadangi 
dabar valdžios teorija iš tos aporiškos situacijos irgi nenurodo 
išeities, būtų tikslinga modernybės filosofinio diskurso keliu 
kuriomis buvo nueita. Tokį tikslą kėlėme savo paskaitoms. 
Tikriausiai prisimenate, kad pažymėjau vietas, kur jaunasis He- 
gelis, jaunasis Marxas, paskui „Būties ir laiko“ periodo Hei- 
deggeris ir Derrida, diskutuodamas su Husserliu, buvo susidū- 
rę su alternatyvomis, kurių jie nepasirinko. 

Hegelis ir Marxas, matyt, būtų stengęsi dorovinės visuotiny- 
bės intuicijos nebedėti į pažįstančių ir veikiančių subjektų savi- 
referencijos horizontą, o aiškinti ją remdamiesi neprievartinio 
valios formavimo modeliu kooperacijos prievartą patiriančioje 
komunikacinėje bendruomenėje; Heideggeris ir Derrida būtų 
stengęsi prasmę kuriančius pasaulio aiškinimo horizontus pri- 
skirti ne herojiškai save projektuojančiai egzistencijai arba mįs- 
lingam struktūrizacijos vyksmui, o komunikacijos pagrindu su- 
struktūrintiems gyvenamiesiems pasauliams, atsigaminantiems . 


' Plg. keistoką paskaitą, kurią Foucault skaitė 1983 m. pradžioje apie 
Kanto „Zur Beantwortung der Frage: Was ist Aufklarung?“, išspaus- 
dintą Magazine Litteraire, Mai, 1983. 

per į savitarpio supratimą orientuotos veiklos konkrečią terpę. 
Minėtose vietose jau mėginau teigti, kad objektų pažinimo pa- 
radigmą turi pakeisti kalbėti ir veikti gebančių subjektų savitar- 
pio supratimo paradigma. Hegelis ir Marxas tokios paradigmų 
kaitos neįvykdė, o Heideggeris ir Derrida, mėgindami aplenkti 
subjektyvybės metafiziką, vis dėlto neperžengė kilmės filosofi- 
jos intencijos ribų. Taip pat ir Foucault, pateikęs trejopą į save 
atgręžto subjekto aporinio sudvejinimo prievartos analizę, pa- 
suko į valdžios teoriją, kuri pasirodė esanti akligatvis. Fou- 
cault, kaip Heideggeris bei Derrida, nueina abstraktaus šio sub- 
jekto neigimo keliu, trumpai drūtai paskelbdamas „žmogų“ ne- 
egzistuojančiu. Tačiau jis nebemėgina, kaip anie, prarastos 
daiktų tvarkos, kuri metafiziškai izoliuotą ir struktūriškai per- 
krautą subjektą bergždžiai nori atnaujinti paties subjekto jėgo- 
mis, kompensuoti sulaikintomis kilmės galiomis. Suprantama, 
kad transcendentalinė-istorinė „valdžia“, vienintelė konstanta 
tame įveikiančių ir įveiktų diskursų bangavime, galų gale pasi- 
rodo tik kaip senstelėjusių gyvenimo filosofijų „gyvenimo“ ati- 
tikmuo. Tvirtesnio sprendimo perspektyva atsiveria tuo atveju, 
jei atsisakome sentimentalokos prielaidos apie metafizinį bu- 
veinės nebuvimą ir jei karštligišką blaškymąsi tarp transcenden- 
talinio ir empirinio požiūrių, tarp radikalios autorefleksijos ir 
išankstinio nenumanomumo, kurio refleksyviai nepasivysi, tarp 
save pačią kuriančios rūšies vaisingumo ir pirmykščio prado, 
pirmesnio už bet kokį vaisingumą - taigi jei mes anų sudvejini- 
mų žaismą suprantame kaip tai, kas jis yra, - kaip išsisėmimo 
simptomą. Subjektinės filosofijos paradigma yra išsemta. Taip 
susiklosčius aplinkybėms, pereinant prie savitarpio supratimo 
paradigmos turi išnykti išsisėmimo simptomai. 

Jei akimirką įsivaizduosime galiojant į savitarpio supratimą 
orientuotos veiklos modelį, kurio teoriją išplėtojau kitame veikale?, 


2 Apie komunikacinės veiklos sąvoką žr.: J. Habermas, Vorstudien und 
Erganzungen zur Theorie des kommunikativen Handelns, Frankfurt 
am Main, 1984. 

ana objektyvacijos nuostata, pagal kurią pažįstantysis subjektas 
orientuojasi į save patį lygiai taip pat, kaip į egzistencijas pa- 
saulyje, nebelaikytina privilegijuota. Kur kas esmingesnė savi- 
tarpio supratimo paradigmoje yra sąveikos dalyvių, derinančių 
savo veiklos planus tarpusavio susitarimu, performacinė nuo- 
stata. Kai ego atlieka kokį nors kalbos aktą, o alter * išreiškia 
savo požiūrį jo atžvilgiu, abu sueina į tarpusavio santykį. Pasta- 
rasis sudaro ištisą kalbėtojų, klausytojų ir esančių, bet tiesiogiai 
pokalbyje nedalyvaujančių asmenų tarpusavyje susipynusių per- 
spektyvų sistemą. Gramatikos lygmenyje šitą sistemą atitinka 
asmeninių įvardžių sistema. Tas, kuris šitą sistemą yra išmokęs, 
žino, kaip performacijos situacijoje atitinkamai perimti pirmo- 
jo, antrojo ir trečiojo asmenų perspektyvas ir jas transformuoti 
vieną į kitą. 

Šitoji kalba perteiktos sąveikos dalyvių pozicija suteikia ga- 
limybę kitokiam subjekto santykiui su pačiu savimi, negu vien 
ta objektyvacijos pozicija, kurią užima egzistencijų pasaulyje at- 
žvilgiu koks nors stebėtojas. Tas transcendentalinis-empirinis 
santykio su savimi sudvejinimas yra neišvengiamas tol, kol ste- 
bėtojo perspektyvai nėra alternatyvos: tiktai tada subjektas turi 
žiūrėti į save kaip į užvaldantį pasaulį vis-2-vis arba kaip pasau- 
lyje pasitaikančią egzistenciją. Tarpininkauti tarp transcenden- 
talinio Aš išorinio ir empirinio Aš vidinio pasaulio pozicijų 
neįmanoma. Šita alternatyva dingsta, kai tik viršų paima kalbos 
sukurtas tarpsubjektyvumas. Tada ego yra tarpasmeniniame 
santykyje, kuris jam leidžia, kaip sąveikos dalyviui, iš alter per- 
spektyvos nustatyti santykį su pačiu savimi. Kaip tik iš dalyvio 
perspektyvos atliekama refleksija išvengia anos objektyvacijos 
rūšies, kuri iš refleksyviai atkreiptos stebėtojo perspektyvos yra 
neišvengiama. Žvelgiant trečiojo asmens akimis, nesvarbu, ar 
žvilgsnis nukreiptas į išorę, ar į vidų, viskas sustingsta kaip ob- 
jektai. Pirmasis asmuo, kuris performacijos pozicijoje antrojo 
asmens požiūriu atsigręžia į save, gali ką tik atliktus aktus su- 


* Antras, kitas (lot.). 


335 


prasti kaip paties atliktus. Tokia atkartojamoji visuomet naudo- 
jamo žinojimo rekonstrukcija užima refleksyviai suobjektinto 
žinojimo, vadinasi, savimonės, vietą. 

Tai, kas anksčiau įėjo į transcendentalinės filosofijos sritį, 
t. y. intuityvi savimonės analizė, dabar įsiterpia į rekonstrukci- 
jos mokslų ratą, mokslų, kurie iš diskursų ir sąveikų dalyvių 
perspektyvos mėgina eksplikuoti ikiteorinių taisyklių apie kom- 
petentingai kalbančius, veikiančius ir pažįstančius subjektus ži- 
nojimą, pasitelkdami nusisekusių ar iškraipytų pasisakymų ana- 
lizę. Kadangi tokie rekonstrukcijos bandymai yra nukreipti 
nebe į inteligibilumo karalystę anapus reiškinių, o į iš tikrųjų 
taikomų taisyklių žinojimą, kuris atsispindi taisyklingai gene- 
ruojamuose teiginiuose, atkrinta reikmė ontologiškai skirti tai, 
kas transcendentalu ir kas empiriška. Kaip rodo puikus Jeano 
Piaget genetinio struktūralizmo pavyzdys, rekonstrukcines ir 
empirines prielaidas nesunku sudėti į vieną ir tą pačią teoriją? 
"Tokiu būdu išblėsta nepaliaujamo blaškymosi tarp dviejų vieno- 
dai neišvengiamų ir nesuderinamų savęs aiškinimo aspektų ža- 
vesys. Todėl, norint panaikinti prarają tarp to, kas transcenden- 
talu ir kas empiriška, nebereikalingos jokios mišrios teorijos. 

Tas pats pasakytina ir apie santykio su savimi sudvejinimą 
įsąmoninimo to, kas nesąmoninga, matmenyje. Čia, anot Fou- 
cault, subjektinės filosofijos mąstymas blaškosi tarp herojiškų pa- 
stangų būtį savaime refleksiškai paversti būtimi sau ir neskaid- 
raus fono, atkakliai vengiančio savimonės permatomumo, nepri- 
pažinimo. Taip pat ir šiedu savęs aiškinimo aspektai nustoja buvę 
nesuvienijami, jei pereiname prie tarpusavio supratimo paradig- 
mos. Kai kalbėtojas ir klausytojas ką nors aiškinasi akis į akį, jie 
veikia bendro gyvenamojo pasaulio horizonte; tas bendras gyve- 
namasis pasaulis pokalbio dalyviams lieka už nugaros kaip intui- 
tyviai žinomas, neproblemiškas ir nedalomas holistinis fonas. 


*J. Habermas, Rekonstruktive vs. verstehende Sozialwissenschaften. - 
J. Habermas, MoralbewuBtsein und kommunikatives Handeln, Frank- 
furt am Main, 1983, 29 ir tt. 

Kalbėjimo situacija atitinkamos temos atžvilgiu yra iškarpa 
iš gyvenamojo pasaulio, kuris savitarpio supratimo procesams 
teikia kontekstą ir išteklius. Gyvenamasis pasaulis sudaro hori- 
zontą ir kartu siūlo kultūros savaime suprantamybių atsargų, iš 
kurių komunikacijos partneriai savo interpretacijų pastangoms 
ima susitarimui reikalingus reikšmių pavyzdžius. Prie gyvena- 
mojo pasaulio komponentų priklauso ir vertybių pagrindu in- 
tegruotų grupių solidarumai, ir susocialintų individų kompe- 
tencijos - kaip įprastinės kultūra pagrįstos prielaidos. 

Kad galėtume generuoti vienokius ar kitokius teiginius, turi- 
me, be abejo, keisti perspektyvas: gyvenamąjį pasaulį galime su- 
prasti tik pasižiūrėję į jį a /ergo*. Iš priekinės tarpusavio supra- 
timo siekiančių subjektų perspektyvos gyvenamasis pasaulis, ku- 
ris visuomet yra tik „pridėtinė duotybė“, aiškinimosi metu 
privalo trauktis. Kaip visuotinybė, sudaranti sąlygas grupių ir 
individų tapatybėms bei biografijų projektams, jis dalyvauja tik 
prerefleksyviai. Tiesa, iš dalyvių perspektyvos galima rekonst- 
ruoti praktiškai pasitelktą, teiginiuose sedimentuotą taisyklių 
žinojimą, bet ne besitraukiantį kontekstą ir apskritai už nugaros 
liekančius gyvenamojo pasaulio išteklius. Kad komunikacinę 
veiklą galėtume laikyti terpe, per kurią gyvenamasis pasaulis iš- 
vis reprodukuojasi, reikia teoriškai konstituotos perspektyvos. 
Taip pat ir šiuo požiūriu galimi, žinoma, vien formalūs prag- 
matiški teiginiai apie apskritai gyvenamojo pasaulio struktūras, 
tačiau ne tam tikrus gyvenamus pasaulius, kaip konkrečias isto- 
rines raiškas. Aišku, interakcijų dalyviai tada funkcionuoja nebe 
kaip iniciatoriai, įveikiantys situacijas apskaičiuojama veikla, o 
kaip produktai: tradicijų, kuriose gyvena, solidarių grupių, ku- 
rioms priklauso, ir socializacijos procesų, kuriuose išauga. Tad 
galime pasakyti, kad gyvenamasis pasaulis reprodukuoja save 
tokiu mastu, kokiu yra atliekamos šios trys aktorių perspektyvą 
peržengiančios funkcijos: kultūros tradicijų tęsimas, normų ir 
verčių pagrindu vykstanti grupių integracija ir būsimųjų kartų 


* Pažodžiui: iš užpakalio, t. y. iš kitos pusės (lot.). 

socializacija. Tai, kas šitaip patenka į akiratį, yra komunikacijos 
sustruktūrinti gyvenamieji pasauliai apskritai. 

Kai norima įsivaizduoti pavienės biografijos arba tam tikros 
gyvensenos visuotinybę, reikia grįžti prie dalyvių perspektyvos, 
atsisakyti racionalios rekonstrukcijos ketinimų ir pasukti gryno 
istorizmo keliu. Naracijos priemones galima, reikalui esant, 
komponuoti kaip dialogo tipo savikritiką, kurios modeliu gali 
būti analitinis gydytojo ir ligonio pokalbis. Šita savikritika, sie- 
kianti panaikinti tariamą nesąmoningai motyvuotų suvokimo 
ribų ir veiklos prievartų natūralumą, t. y. tariamą aprioriškumą, 
yra susijusi su naracine suaktualintos biografijos arba gyvense- 
nos visuma. Analitinis hipostazavimų, savo sukurtos objekty- 
vios regimybės naikinimas remiasi refleksijos patirtimi, kurios 
išlaisvinimo jėga stoja prieš pavienes iliuzijas: ta jėga negali pa- 
daryti krištolinės, sakysim, kokio nors individo biografijos ar 
kolektyvo gyvensenos visumos. 

Abu autorefleksijos įpėdiniai, kurie peržengia sąmonės filo- 
sofijos ribas, turi skirtingus tikslus ir užmojus. Racionalioji re- 
konstrukcija paklūsta įsąmoninimo programai, tačiau stoja 
prieš anonimines taisyklių sistemas ir neatsižvelgia į visuotiny- 
bes. Metodiškai atlikta savikritika skirta visuotinybėms, bet aiš- 
ku, kad ji niekados negalės iki galo atskleisti to, kas gyvenamo- 
jo pasaulio fone yra implicitiška, prepredikatyvu, neaktualu.* 
Kaip rodo komunikacijos teorijos požiūriu aiškinamos psicho- 
analizės pavyzdys“, abi procedūras, rekonstrukciją ir savikri- 
tiką, galima sujungti į vieną ir tą pačią teoriją. Taip pat nėra ne- 
sujungiami ir abu pažįstančiojo subjekto savęs aiškinimo as- 
pektai; ir šiuo požiūriu mišrios teorijos, prievarta šalinančios 
prieštaravimus, yra nereikalingos. 

Panašūs dalykai pasakytini ir apie trečią subjekto, kaip iš 
prigimties kūrybingo ir nuo savo prigimties atitolinto akto- 


* Plg. J. Habermas (1973), 411 ir tt; H. Dahmer, Libido und Gesell- 
schaft, Frankfurt am Main, 1982, 8 ir tt. 

*J. Habermas, Der Universalitūtsanspruch der Hermeneutik. - J. Ha- 
bermas, Zur Logik der Sozialwissenschaften, Frankfurt am Main, 
1982, 331 ir tt. 


338 


riaus, sudvejinimą. Jei formaliai pragmatiškai išplėtotą gyvena- 
mojo pasaulio sąvoką norima padaryti naudingą socialinės te- 
orijos tikslams, ją reikia paversti empirijai tinkama samprata ir 
kartu su savireguliacijos sistemos samprata įterpti į dviejų pa- 
kopų visuomenės sąvoką. Be to, reikia kruopščiai atskirti logi- 
nės ir dinaminės raidos problemas, kad metodiškai nebūtų su- 
plakamos ir teisingai viena su kita siejamos socialinė funkcija 
ir istorija. Galiausiai socialinė teorija turi neprarasti savo pa- 
čios atsiradimo konteksto ir savo vietos mūsų dabarties kon- 
tekste suvokties; taip pat ir pagrindinės bendrosios sąvokos turi 
turėti laiko branduolį.“ Jei tomis operacijomis pavyksta išvai- 
ruoti tarp absoliutizmo Scilės ir reliatyvizmo Charibdės', neky- 
la alternatyvos tarp dviejų koncepcijų: pasaulio istorijos, kaip 
savęs generavimo (nesvarbu, dvasios ar rūšies) proceso, ir ne- 
numanomo likimo, kuris dėl netekties neigiamybės padaro jau- 
čiamą prarastos kilmės galią. 

Į šitas sudėtingas sąsajas negaliu čia gilintis. Norėjau tik pri- 
minti, kaip paradigmų keitimas gali paversti beprasmėmis tas 
dilemas, kuriomis remdamasis Foucault aiškina pragaištingą 
be galo mokslui atsidavusios ir pseudomokslams į nagus pa- 
kliūvančios subjektyvybės dinamiką. Paradigmos pakeitimas iš į 
subjektą sutelkto proto į komunikacinį gali padrąsinti dar kar- 
tą imtis jau iš pat pradžių modernybėje glūdinčio kontradiskur- 
so. Kadangi Nietzsche's radikalios proto kritikos negalima kaip 
reikiant pritaikyti nei metafizikos kritikai, nei valdžios teorijai, 
esame priversti iš subjektinės filosofijos ieškoti kitos išeities. 
Galbūt čia galima atsižvelgti į su savimi konfrontuojančios mo- 
dernybės savikritikos motyvus kitų prielaidų sąlygomis taip, 
kad patenkintume nuo Nietzsche's laikų užkrečiamus skuboto 
atsisveikinimo su modernybe motyvus. Turi pasidaryti aišku, 
kad komunikaciniame prote grynojo proto purizmas nebeatgis. 


“Plg. J. Habermas (1981). II, 589 ir tt. 
"R. J. Bernstein, Beyond Objectivism and Relativism, Philadelphia, 
1983. 

II 


Per pastarąjį dešimtmetį radikali proto kritika virto kone 
mada. Tačiau išsiskiria — tiek tema, tiek jos realizavimu - vienas 
tyrimas, kurį atliko Hartmutas ir Gernotas Bohme's: Kanto dar- 
bų ir biografijos pagrindu jie ėmėsi Foucault temos apie šiuolai- 
kinės žinojimo formos atsiradimą. Mokslinės į kultūros ir socia- 
linę istoriją išplėstos istoriografijos stiliumi autoriai nagrinėja, 
kas vyksta, taip sakant, už grynojo ir praktinio proto nugaros. 
Tikruosius proto kritikos motyvus jie mėgina atskleisti per gin- 
čus su vaiduoklių regėtoju Swedenborgu, kuriame Kantas neva 
atpažįsta naktinį brolį dvynį, atstumtą savo paties priešingybę. 
Šiuos motyvus autoriai gvildena nueidami iki pat asmeninių da- 
lykų, iki su lytiškumu, kūniškumu, fantastika visiškai nesusiju- 
sios, tarsi abstrakčios hipochondriškos, įnoringos, nejudrios 
mokslininko gyvensenos. Psichoistoriškai jie atskleidžia mums 
„proto kainą“. Šituos išlaidų ir naudos skaičiavimus jie atlieka 
itin ramiai pateikdami psichoanalitinius argumentus ir pagrįsda- 
mi juos istorinėmis datomis, tačiau, žinoma, negalėdami nuro- 
dyti vietos, kur tie argumentai ir datos galėtų turėti tam tikrą 
reikšmę - jei aptariamoji tezė išvis yra teisinga. 

Kantas protą kritikavo iš paties proto perspektyvos, t. y. 
vien diskursine proto savęs apribojimo forma. Tad jei reikia pa- 
aiškinti šito save patį ribojančio, metafiziškumą išskiriančio 
proto apribų susidarymą, yra reikalingas toks šias ribas peržen- 
giantis proto horizontas, kuriame transcenduojantis diskursas, 
atidarantis sąskaitą, galėtų judėti. Dar kartą radikalinama proto 
kritika turėtų postuluoti platesnio masto, komprehensinį, protą. 
Tačiau broliai Bėhme's nenori varyti velnio pasitelkę Belzebu- 
bą; kartu su Foucault perėjime nuo išimtinio (Kanto prasme) 
proto prie komprehensinio jie įžvelgia veikiau tik „išskyrimo 
galios tipo papildymą persmelkimo galios tipu“*. Jei autoriai 


SH. Bėlime, G. Bėhme, Das Andere der Vernunft, Frankfurt am 
Main, 1983, 326. 

būtų nuoseklūs, jų pačių tyrimas proto kitybėje turėtų užimti 
protui tiesiog heterogenišką poziciją. Tačiau ką reiškia būti 
nuosekliems tokioje vietoje, kuri protingam kalbėjimui a priori 
neprieinama? Taigi šitame tekste nuo Nietzsche's laikų nuolat 
besikartojantys paradoksai nepalieka jokių ryškesnių nerimo 
pėdsakų. Metodologinis priešiškumas protui, matyt, yra susijęs 
su ta istorine nekaltybe, su kuria tokio tipo tyrimai šiais laikais 
klaidžioja niekieno žemėje tarp argumentacijos, pasakojimo ir 
fikcijos.? Naujoji proto kritika išstumia tą bemaž dviejų šimtų 
metų senumo, pačioje modernybėje glūdintį kontradiskursą, 
kurį šiomis paskaitomis norėjau priminti. 

Šitas diskursas prasidėjo Kanto filosofija, kaip nesąmoninga 
naujosios epochos išraiška, ir siekė atskleisti pačiam Švietimui 
būdingus bukaprotiškumus. Šituo kontradiskursu, nors ir būda- 
ma jame, naujoji proto kritika neigia nenutrūkstamumą: „Ne- 
bedera kalbėti apie modernybės projekto užbaigimą (Haberma- 
sas), reikia kalbėti apie jo peržiūrėjimą. Taip pat ir Švietimas li- 
ko ne neužbaigtas, o neapšviestas.“"" Tačiau ketinimas 
peržiūrėti Švietimą, kuris naudojosi paties Švietimo priemonė- 
mis, nuo pat pirmos dienos suvienijo Kanto kritikus - Schillerį 
su Schlegeliu, Fichte'ę su Tiubingeno seminaristais. Skaitome 
toliau: „Kanto filosofija buvo sumanyta kaip ribų brėžimas. Bet 
"nieko nesakoma apie tai, kad ribų brėžimas — tai dinamikos 
procesas, kad protas atsitraukdamas atsistojo ant tvirto pagrin- 
do ir apleido kitas sritis, kad brėžti ribas - reiškia viena apri- 
boti, o kita išskirti.“ Savo pirmosiose paskaitose minėjome, 
kaip Hegelis su Schellingu ir Holderlinu refleksinės filosofijos 
ribojimus, tikėjimo ir žinojimo, begalybės ir baigtybės pricš- 
priešinimą, dvasios ir gamtos, proto ir juslumo, pareigos ir po- 
linkio atskyrimą jautė kaip lygiai tokią pat provokacijų daugy- 
bę ir kaip jie ėjo šito subjektyviai proto išpūsto dvasios ir gam-. 


* Plg. poskyrio „Ekskursas į filosofijos ir literatūros žanrų skirtumo iš- 
lyginimą“ su Derrida susijusias vietas, 212 ir tt. 
" H. Bėhme, G. Bėhme (1983), 11. 

tos susvetimėjimo pėdsakais iki pat politinės ir privačios kas- 
dienybės sugriautos dorovės „teigiamybių“. Juk kaip tik todėl, 
kad iš žmonių gyvenimo nyksta susitaikymo galia, Hegelis 
įžvelgė objektyvų filosofijos reikalingumo pagrindą. Žinoma, 
brėždamas į subjektą atgręžto proto ribas, jis interpretavo tai ne 
kaip išskyrimo, o kaip susvetimėjimo procesą ir iš filosofijos 
reikalavo subjektyvų protą if jo kitybę mąstyti kaip savyje suvo- 
kiamą visuotinybę. Prieš visa tai yra nukreiptas kalbamųjų au- 
torių nepasitikėjimas, kai jie toliau rašo: „Tačiau kas yra protas, 
lieka neaišku tol, kol nėra kartu mąstoma jo (nepanaikinama) 
kitybė. Nes protas gali klysti dėl paties savęs, laikyti save visu- 
ma (Hegelis), arba turėti pretenzijų viską apimti.“ 

Lygiai tokį pat priekaištą savo mokytojui kadaise buvo pa- 
reiškę jaunesnieji hegelininkai. Absoliutinei dvasiai jie buvo iš- 
kėlę bylą, kurioje reikalavo atkurti proto kitybės, jo pirmtakės, 
teises. Iš šito desublimacijos proceso kilo situacinio proto sąvo- 
ka; savo santykį su laiko istoriškumu, gamtos faktiškumu, dva- 
sios subjektyvumu ir visuomenės materialumu situacinis protas 
apibūdina ne įėmimu ir išskyrimu, o baigtinėmis, „ne paties pa- 
sirinktomis“ sąlygomis esmės jėgų įsivaizdavimo ir ugdymo 
vykdoma praktika. Visuomenė įsivaizduojama kaip proto įsikū- 
nijimo istorinio laiko matmenyje praktika: subjektyviąją reik- 
mių kupinų individų dvasią su darbe objektyvuojama prigimti- 
mi ji realizuoja aplinkinės - kosminės - gamtos horizonte. Šita 
socialinė praktika yra ta vieta, kurioje nuo istorinės situacijos 
priklausantis, materialiai įkūnytas, prieš gamtą stojantis protas 
atlieka konkretų tarpininko vaidmenį savo kitybės atžvilgiu. Ar 
ši tarpininko praktika pasiseka, priklauso nuo pačios praktikos 
vidaus konsistencijos, susvetimėjimo laipsnio ir socialiai suins- 
titucinto gyvenimo konteksto sutaikomumo. Tai, ką Schilleris 
ir Hegelis vadino egoizmo arba susvetimintos dorovės visuoti- 
nybės sistema, Marxo filosofijoje virsta socialine klasine visuo- 
mene. Kaip Schillerio, taip ir jaunojo Marxo koncepciją galiau- 
siai lemia asociacinė, t. y. bendrumą ir solidarumą kurianti, ne- 
susvetimėjusio kooperavimo ir bendrabūvio jėga: ar visuome- 

nės praktikoje įkūnytas protas sutars su istorija ir gamta. Ne 
kas kitas, o pati nevienalytė visuomenė verčia išstumti mirtį, iš- 
lyginti istorinę sąmonę, pajungti gamtą ir pavergti dvasią. 

Proto istorijos kontekste jaunojo Marxo praktikos filosofija 
buvo reikšminga tuo, kad Hegelio susvetimėjimo modelį atsky- 
rė nuo inkliuzinės, proto kitybę įimančios proto sąvokos. Baig- 
tiniu save suvokiantis praktinės filosofijos protas, žinoma, lie- 
ka - kritinės visuomenės teorijos forma - tiek priklausomas 
nuo komprehensinio proto, kiek žino, kad istorinių į subjektą 
atgręžto, buržuazinėse bendravimo formose įkūnyto proto ribų 
jis negalėtų pažinti jų neperžengdamas. Kas bukai laikosi išsky- 
rimo modelio, turi ignoruoti šią Hegelio įžvalgą, kurią, kaip 
matyti iš Marxo, buvo galima padaryti anaiptol ne dvasios ab- 
soliutinimo kaina. Žvelgiant iš tokios ribotos perspektyvos, po- 
hegelinės teorijos Hegelio gimdymo klaida yra veiksminga dar 
ir ten, „kur protas yra kritikuojamas kaip įrankis, kaip represy- 
vus ir ribotas - Horkheimerio ir Adorno filosofijoje. Šiedu filo- 
sofai jį kritikuoja vis dar aukštesnio, būtent komprehensinio, 
proto, pritariančio visuotinybės pretenzijoms, kurios buvo gin- 
čijamos realiam protui, vardu. Jokio komprehensinio proto nė- 
ra. Reikėjo pasimokyti iš Freudo, taip pat ir iš Nietzsche's, kad 
nėra proto be savo kitybės ir kad funkciniu požiūriu šita kitybė 
jį daro reikalingą“!!. 

Šitaip teigdami, broliai Bohme's primena tą atvejį, kaip ka- 
daise Nietzsche, remdamasis romantizmo palikimu, šiaip jau 
dialektinei Švietimo programai priešpriešino visuotinę proto 
kritiką. Švietimo dialektika būtų tik tada pralošusi, jei iš proto 
būtų atimta visa transcendentalinė jėga ir jeigu jis autonomijos 
kvaitulyje būtų likęs vis dėlto bejėgis tose ribose, kurias protui 
ir proto valstybei nubrėžė Kantas: „Tai, kad proto subjektas ne- 
nori būti nuo niekieno priklausomas ir niekam už nieką dėkin- . 
gas, yra jo idealas ir kartu iliuzija“! Ir tik tada, kai protas nar- 


"UH. Bėhme, G. Bėhme (1983), 18. 
PH. Bėhme, G. Bėhme (1983), 19. 

cizine, viską aplinkui kaip objektą pavergiančia, tapatinančia, 
tik tariamai universalia, saviraiška ir iš dalies savęs didinimu 
abejonių nekeliančiu būdu atskleidžia savo tikrąją esmę, proto 
kitybę savo ruožtu galima mąstyti kaip spontanišką, būtį ku- 
riančią, steigiančią, vitališką ir drauge nepermatomą galią, ku- 
rios nebenušviečia jokia proto kibirkštis. Tik iki subjektyvios 
intelekto gebos ir tikslingos veiklos supaprastintas protas atitin- 
ka ekskliuzinio proto paveikslą, proto, kuris juo labiau trium- 
fuodamas veržiasi į aukštumas, juo stipriau rauna save su šak- 
nimis, kol pagaliau nuvytęs atiteks savo slaptingos heterogeniš- 
kos kilmės jėgai. Savęs naikinimo dinamizmas, kuriame turi 
atsiverti švietimo dialektikos paslaptis, gali tik tada funkcio- 
nuoti, jei protas iš savęs negalės sukurti nieko daugiau, kaip tą 
blankią valdžią, kurios atžvilgiu jis iš tikrųjų nori būti geresnė 
neprievartiškos prievartos įžvalga. 

Šita neprievartiška prievarta, beje, paaiškina drastišką Kan- 
to proto architektonikos išlyginimą, kuri susijusi su Niet- 
zsche's inspiruotu Kanto perskaitymu; tas išlyginimas turi pa- 
naikinti grynojo ir praktinio proto kritikos sąsają su sprendimo 
galios kritika, kad pirmąją ištirpdytų susvetimėjusios gamtos, o 
antrąją — viešpatavimo dvasiai teorijoje.“ 

Proto susvetimėjimo modelis pabrėžia visuomenės solidaru- 
mo praktiką kaip vietą, kurioje istorijos valia yra atsidūręs pro- 
tas ir kurioje susitelkia gamtos, dvasios ir visuomenės gijos, o 


S Ten, kur Schilleris ir Hegelis sau įstatymus leidžiančios moralės idėją 
norėtų regėti įgyvendintą estetiškai susitaikiusioje visuomenėje arba 
dorovinio gyvenimo konteksto visuotinybėje, broliai Bėhme's moralės 
autonomijoje pajėgia įžvelgti tik drausminamosios valdžios darbą: „Jei 
dvasinį teismo procesą, kuris dorovės įstatymo vardu yra vykdomas 

„dėl maksimų, reikėtų paryškinti socialiniais modeliais, tektų grįžti 
prie protestantiškojo sąžinės tikrinimo, kuris raganų inkvizicijos pa- 
vyzdį perkėlė į žmogaus dvasią, arba, geriau, eiti į priekį - į vėsius hi- 
gieniškus mokslinės policijos prieškambarius ir jos tylius elegantiškus 
kompiuterių arsenalus, policijos, kurios idealas yra kategorinio impė- 
ratyvo idėja, - šimtu procentų fiksuoti ir kontroliuoti visas smulkme- 
nas ir visus pasipriešinimus iki pačių širdies gelmių“ (H. Bėlhme, 
G. Bėhme [1983], 349). 

šitą utopiškai atvertą erdvę proto išskyrimo modelyje visiškai už- 
pildo nesutaikomas, iki grynos valdžios nužemintas protas. Vi- 
suomenės praktika čia yra tik scena, kurioje drausminamoji 
valdžia kuria vis naujas inscenizacijas. Čia savivaliauja protas, 
kuriam nepripažįstama galia laisvai prieiti prie savo pirmtako. 
Tariamai suverenus, subjektyvybėje ištirpstantis protas netikėtai 
pavirsta žaidimo kamuoliu, kuriuo žaidžia tiesiogiai, tarsi me- 
chaniškai jį veikiančios jėgos, išskirtos iš dvasiškai bei išoriškai 
objektu padarytos gamtos. 

Išpuikusios subjektyvybės kitybė dabar nebėra susvetimėjusi 
visuma, - tai, kas duoda save pajusti keršijančių, sugriautų abi- 
pusybių galioje, lemtingame iškreiptų komunikacijos kontekstų 
priežastingume. Tai nebėra nė kančios dėl iškreiptos visuome- 
nės gyvenimo visuotinybės susvetimėjusi dvasinė ir išorinė 
gamta. Išskyrimo modelyje ši sudėtinga socialiai suskaldyto ir 
kartu nuo gamtos atplėšto subjektyvaus proto struktūra yra sa- 
votiškai dediferencijuojama: „Proto kitybė yra gamta, žmogaus 
kūnas, vaizduotė, troškimas, jausmai - arba geriau: visa tai, ko 
gamta nesugebėjo pasisavinti.“"* Vadinasi, tiesiogiai tai yra at- 
skilusios ir pavergtos subjektyvios gamtos vitalios jėgos, roman- 
tizme vėl atrasti reiškiniai - svajonės, fantazijos, iliuzijos, orgijų 
jauduliai, ekstazės, estetinės, į kūną atgręžtos išcentruotos sub- 
jektyvybės patirtys, funkcionuojančios kaip proto kitybės atsto- 
vės. Tiesa, ankstyvasis romantizmas dar norėjo meną, kaip vie- 
šą instituciją, naujos mitologijos forma apgyvendinti pačiame 
socialinio gyvenimo centre, norėjo jo spinduliuojamą jaudulį 
padaryti religijos vienijimo jėgos atitikmeniu. Nietzsche buvo 
pirmasis, kuris šitą jaudinimo potencialą iškėlė už šiuolaikinės 
visuomenės, už istorijos apskritai. Šiuolaikinių avangardistiškai 
aktualizuotų estetinių patirčių kilmė lieka paslėpta. 

I proto kitybę stilizuotas jaudinimo potencialas pasidaro , 
kartu ezoteriškas ir pseudonimiškas; jis ima reikštis kitais var- 
dais - tokiais kaip būtis, heterogeniškumas, valdžia. Kosminė 


“ H. Bohme, G. Bėohme (1983), 13. 

metafizikos gamta ir filosofų Dievas susilieja į reminiscenciją, į 
jaudinantį metafiziškai ir religiškai vienišu tapusio subjekto 
prisiminimą. Tvarka, iš kurios šis subjektas išsivadavo, kitaip 
sakant, dvasinė ir fizinė gamta, nesusvetimėjusia forma dabar 
pasirodo tik būtajame laike - kaip archajinės metafizikos išta- 
ka Heideggerio filosofijoje, kaip virsmo taškas Foucault huma- 
nitarinių mokslų archeologijoje, arba, kaip šiek tiek madingiau 
apibūdinama šioje citatoje: „Atskirta nuo kūno, iš kurio geidu- 
lingos potencijos galėjo būti imami laimės vaizdai, atskirta nuo 
motinos gamtos, kurioje glūdėjo archajiškas simbiozinės visu- 
mos ir nuolatinės saugos įvaizdis, atskirta nuo moteriškumo, 
kuriam būti prilygintam priklausė prie laimės pirmavaizdžių, 
vaizduotės neturinčio proto filosofija kūrė tik grandiozinę inte- 
ligibilumo principinio pranašumo prieš gamtą, prieš kūno ir 
moters niekingumą sampratą ... Filosofija protui priskyrė visa- 
galybę, begalinumą ir ateityje atsirasiantį tobulumą, tuo tarpu 
prarastas vaikystės santykis su gamta nesugrįžo.“! 

Vis dėlto šitie naujųjų laikų subjekto kilmės prisiminimai 
leidžia atsakyti į klausimą, kurio nuoseklesnieji Nietzsche's se- 
kėjai nebuvo nusiteikę vengti. Tol, kol apie proto kitybę — ne- 
svarbu, kaip ji būtų vadinama - kalbama naracijos forma ir kol 
toji kitybė, tas diskursinio mąstymo heterogeniškumas, be jo- 
kių kitų patikslinimų filosofijos ir mokslo istorijos tekstuose 
vartojamas kaip terminas, tol nekalta mina negali kompensuoti 
Kanto pradėto proto kritikos lygmens nupiginimo. Heideggerio 
ir Foucault filosofijoje subjektyvi gamta, kaip anos kitybės at- 
stovė, dingo, nes šioji nebegali būti deklaruojama kaip proto ki- 
tybė, kol subjektyvi gamta, kaip individualus arba kolektyvinis 
instinktyvumas, Freudo arba C.G. Jungo, Lacano arba Lėvi- 
Strausso sąvokomis įtraukiama į kokį nors mokslinį diskursą 
apskritai. Heideggeris ir Foucault nori - vienas prisiminimo, 
kitas gencalogijos forma — pradėti ypatingą diskursą, kuris pasi- 
šovęs vykti ne proto horizonte ir nebūti visiškai neprotingas. 
Akivaizdu, kad taip tik pasikeičia paradoksas. 


5 H. Bolune, G. Bohme (1983), 23. 

Protą, jo istorines formas, turi būti galima kritikuoti iš jo iš- 
skirtos kitybės perspektyvos; tada reikalingas paskutinis, save 
patį pranokstantis autorefleksijos aktas, tiksliau sakant, toks 
proto veiksmas, kurį vykdant genetivus subjectivus vietą turėtų 
užimti proto kitybė. Subjektyvybė kaip pažįstančiojo ir veikian- 
čiojo subjekto santykis su savimi reiškiasi per dvipolį autoref- 
leksijos santykį. Forma lieka, o subjektyvybė turi vis dėlto pasi- 
rodyti tik objekto vietoje. Šį paradoksą struktūros požiūriu 
Heideggeris ir Foucault sprendžia panašiai: tai, kas protui yra 
heterogeniška, jie generuoja proto savęs tremtimi, t. y. išvaryda- 
mi jį iš jam priklausančios teritorijos. Šita operacija supranta- 
ma kaip demaskuojamasis apgręžimas to savęs sudievinimo, 
kurį subjektyvybė vienu metu ir vykdo, ir nuo savęs slepia. At- 
likdama tą operaciją, subjektyvybė prisiskiria sau požymius, ku- 
riuos perima iš sutriuškintų religinių-metafizinių struktūros są- 
vokų. Ir priešingai: ieškomoji kitybė, kuri protui yra heteroge- 
niška ir vis dėlto kaip heterogeniškumas lieka su juo susijusi, 
išplaukia iš radikalaus pavertimo baigtiniu absoliuto, kuriuo 
subjektyvybė klaidingai buvo save pakeitusi. Subaigtybinimo 
matmeniu Heideggeris pasirenka, kaip jau esame parodę, laiką, 
o proto kitybę apibūdina kaip anonimišką, laike ištirpusią kil- 
mės jėgą; Foucault pasirenka erdvinio centravimo matmenį sa- 
vo paties kūno patyrimu, o proto kitybę apibūdina kaip anoni- 
mišką su kūnu susijusių sąveikų įgalinimo šaltinį. 

Matėme, kad šitas paradokso aptarimas jokiu būdu nereiškia 
jo sprendimo; paradoksalumas įgyja nepaprasto diskurso statu- 
są. Kaip prisiminimas priklauso mistifikuotai būčiai, taip ge- 
nealogija - valdžiai. Prisiminimas turi suteikti privilegiją į me- 
tafizikos palaidotą tiesą, o genealogija - užimti, kaip atrodo, su- 
nykusių humanitarinių mokslų vietą. Heideggeris apie savo 
privilegijos pobūdį nepasako nieko, todėl nelabai aišku, kaip 
apskritai vertinti jo vėlyvosios filosofijos žanrą; Foucault iki 
šiol tyrimus vykdė neturėdamas pretenzijų išvengti metodologi- 
jos aporijų. 

III 


Erdvės metafora apie inkliuzinį ir ekskliuzinį protą rodo, 
kad tariamai radikali proto kritika lieka susijusi su subjektinės 
filosofijos prielaidomis, nuo kurių vis dėlto norėtų atitrūkti. 
Įimti ir išskirti galėtų vien tik protas, kuriam mes priskiriame 
esminę galią. Todėl vidus ir išorė jungiasi su viešpatavimu ir pa- 
klusimu, o galią turinčio proto įveika - su kalėjimo vartų atkė- 
limu ir laiduojamu paleidimu į miglotą laisvę. Tad proto kity- 
bė lieka galią turinčiųjų veidrodiniu atvaizdu. Atsidavimas ir 
nesipriešinimas pasilieka prikaustyti prie noro disponuoti taip, 
kaip priešininko maištavimas yra prikaustytas prie valdžios 
vykdomo engimo. Nuo į subjektą atgręžto proto ir jo įspūdingai 
iliustruotos topografijos negalės atitrūkti kaip tik tas, kuris kar- 
tu su sąmonės filosofijos paradigma norės spjauti į visas para- 
digmas apskritai ir žengti į postmodernybės proskyną. 

Mistinis ir estetinis ribų peržengimas nuo ankstyvojo ro- 
mantizmo laikų nuolat buvo pasitelkiamas subjekto egzaltacijai 
sukelti. Mistiką apakina absoliuto šviesa ir jis užsimerkia; es- 
tetinį jaudulį patiriantis žmogus išsilieja šoko svaigulyje. Ir vie- 
nu, ir antru atveju sukrėtimo šaltinio neįmanoma apibrėžti. Ta- 
me neapibrėžtume atsispindi tik paradigmos, su kuria kovoja- 
ma, šešėlio kontūras - bendras dekonstrukciją patyrusiojo 
vaizdas. Šitoje nuo Nietzsche's iki Heideggerio ir Foucault tru- 
kusioje konsteliacijoje atsiranda objekto neturinti budinimo pa- 
rengtis; jos verpete susidaro subkultūros, kurios savo jaudulį 
neapibrėžtai skelbiamų būsimų tiesų akivaizdoje švelnina ir 
saugo, atlikdamos ritualus be kulto objekto. Tas keistas žaidi- 
mas su religinio ir estetinio pobūdžio ekstaze randa žiūrovų 
daugiausia tarp intelektualų, kurie pasirengę ant orientacijos 
reikmių altoriaus dėti savo sacrificium intellectus. 

Tačiau ir šį kartą paradigma pasidaro bejėgė tik tada, kai ją 
tam tikru būdu neigia kita paradigma, t. y. kai ji yra vienpusiš- 
kai nuvertinama; grynam reikalavimui pašalinti subjektą ji vi- 
suomet atsispiria. Kad ir kokia pašėlusi būtų dekonstrukcija, 

ryškesnių padarinių esti tik tuo atveju, jei pavienio pažįstančio- 
jo ir veikiančiojo subjekto savimonės ir santykio su savimi pa- 
radigma pakeičiama kita - savitarpio supratimo, t. y. komuni- 
kacijos procese susocialintų ir vienas kitą pripažįstančių indivi- 
dų intersubjektinio santykio paradigma. Tik šitomis sąlygomis 
iškyla dominuojančio į save atgręžto proto mąstymo kritika 
tam tikra forma, t. y. kaip Vakarų „logocentrizmo“ kritika, 
diagnozuojanti ne proto perteklių, o jo stoką. Užuot moderny- 
bę pranokusi, ji vėl imasi modernybei būdingo kontradiskurso 
ir išveda jį iš Hegelio ir Nietzsche's pozicijų konfrontacijos. Ši 
kritika atsisako perdėto originalumo grįžti į archajines ištakas; 
ji išlaisvina griaunamąją paties šiuolaikinio mąstymo jėgą, nu- 
kreiptą prieš sąmonės filosofijos paradigmą, atsiradusią laiko- 
tarpyje nuo Descartes'o iki Kanto. 

Nietzsche's pradėta logo akcentavimo Vakaruose kritika vei- 
kia destruktyviai. Ji stengiasi parodyti, kad kūniškas, kalbantis 
ir veikiantis subjektas nėra šeimininkas savo paties namuose; 
tuo remdamasi ji, aišku, daro išvadą, kad pažinime save patį 
steigiantis subjektas iš tikrųjų priklauso nuo už jį pirmesnio, 
anonimiško ir viršsubjektinio vyksmo - nesvarbu, ar tai būtų 
būties lemtis, struktūros susidarymo atsitiktinumas, ar kuria- 
moji diskurso formacijos galia. Tad savavalio subjekto logas iš- 
kyla ir kaip daug padarinių turinti, ir kaip klaidinanti nevykusi 
specializacija. Viltys, kurias žadina tokios jau po Nietzsche's 
atliekamos analizės, išsiskiria nuolat ta pačia lūkesčių kupina 
neapibrėžtimi. Jei kada nors į subjektą atgręžto proto tvirtovė 
bus paimta, kris ir logas, kuris tiek ilgai telkė valdžios saugo- 
mą, iš vidaus tuščią, iš išorės agresyvų dvasingumą. Tada jis tu- 
rės pasiduoti savo kitybei, kad ir kas ji būtų. 

Kita, ne tokia dramatiška, bet žingsnis po žingsnio patikri- 
nama logo akcentavimo Vakaruose kritika prasideda nuo paties 
logo, nesusijusio su kalba, universalaus ir bekūnio. Intersubjek- 
tinį supratimą ji suvokia kaip kasdienėje kalbinėje komunikaci- 
joje įregistruotą tikslą, o sąmonės filosofijos suaktualintą Vaka- 
rų mąstymui būdingą logocentrizmą - kaip sistemingą, komu- 

nikacijos praktikoje visuomet veiksmingo, tačiau pasirinktinai 
naudojamo potencialo mažinimą ir iškreipimą. Kol Vakarams 
būdingas savęs supratimas regi žmogų jo santykyje su pasauliu 
pabrėžtą per monopolį sutikti esinį, pažinti objektus ir jais ma- 
nipuliuoti, formuluoti teisingus teiginius ir įgyvendinti ketini- 
mus, protas ontologijos, pažinimo teorijos ir kalbos analizavi- 
mo požiūriais lieka apribotas tik vienu matmeniu. Pažintinis 
žmogaus santykis su pasauliu yra redukuojamas, t. y. ontologiš- 
kai apribojamas esinija apskritai (kaip įsivaizduojamų objektų 
ir jų santykių visuma); epistemologijos požiūriu jis supaprasti- 
namas iki gebėjimo pažinti santykius arba juos tikslingai ir ra- 
cionaliai nustatyti; galiausiai semantikos požiūriu jis redukuoja- 
mas iki faktus konstatuojančios kalbos, kurioje vartojami aser- 
toriniai teiginiai ir neleidžiamos jokios galiojimo pretenzijos, 
išskyrus foro interno turimą propozicinę tiesą. 

Kalbos filosofijoje - nuo Platono iki Popperio - iš šio logo- 
centrizmo liko vien teiginys, kad tik kalbos reprezentacinė 
funkcija sudaro žmogaus monopolį. Vadinamoji apeliacinė ir 
išraiškos funkcijos (Būhleris) yra būdingos ne tik žmogui, bet 
ir kai kuriems gyvūnams, tačiau protui esminga vien tik repre- 
zentacinė funkcija.!* Nepaisant to, pastarųjų dešimtmečių eto- 
logijos įžvalgos, ypač bandymai su šimpanzėmis dirbtinai joms 
įteigiant kalbą, rodo, kad ne propozicijų per se, o komunikaci- 
nis propoziciškai diferencijuotos kalbos vartojimas yra būdin- 
gas mūsų sociokultūrinei gyvenimo formai ir sudaro natūralios 
socialinės gyvenimo reprodukcijos pakopą. Kalbos filosofijos 
požiūriu, kai tik paliekame sprendinių arba teiginių lygmenį ir 
analizę išplečiame į kalbėjimo veiklą, būtent į komunikacinį 
sakinių vartojimą, iš karto krinta į akis minėtų trijų kalbos 
funkcijų kilmės vienalaikiškumas ir lygiavertiškumas. Elemen- 
tariems kalbėjimo aktams yra būdinga struktūra, kurioje tarp 


“K. O. Apel, Die Logosauszeichnung der menschlichen Sprache. Die 
philosophische Tragweite der Sprechaktiheorie: Manuskript, Frank- 
furt am Main, 1984. 

savęs susiję trys komponentai: propozicinis reprezentacijos (ar- 
ba priminimo) komponentas, ilokucinis tarpasmeninių santy- 
kių užmezgimo komponentas ir galiausiai kalbėtojų intencijas 
išreiškiantys kalbos komponentai. Kompleksinių kalbos funk- 
cijų - reprezentacijos, tarpasmeninių santykių užmezgimo ir sa- 
vo išgyvenimų reiškimo - išaiškinimas, kurį atliko kalbėjimo 
aktų teorija, turi toli siekiančių padarinių (a) semantikai, (b) 
ontologinėms komunikacijos teorijos prielaidoms ir (c) pačiai 
racionalumo sampratai. Miniu šituos padarinius čia tik todėl, 
kad jie tiesiogiai būtini (d) naujai instrumentinio proto kriti- 
kos krypčiai. 

a) Sąlygotos tiesos semantika, taip, kaip ji buvo išplėtota 
Frege's ir kitų iki Dummetto ir Davidsono, remiasi - kaip ir 
Husserlio reikšmės teorija - logocentrizmo prielaida, kad aser- 
torinio teiginio santykis su tiesa (ir netiesioginis ketinimų įgy- 
vendinimą rodantis intencinio teiginio santykis su tiesa) yra tin- 
kamas atsparos taškas kalbos atliekamam žmonių savitarpio 
supratimo vaidmeniui išaiškinti. Tokiu būdu šita teorija sufor- 
muluoja principą, kad sakinį mes suprantame tik tada, kai ži- 
nome sąlygas, kurioms esant sakinys yra teisingas. (Intenci- 
niams ir liepiamiesiems sakiniams suprasti, nurodo ši teorija, 
reikia žinoti atitinkamas „sėkmės sąlygas“.)" Į pragmatizmą 
orientuota reikšmės teorija šią nuostatą įveikia priskirdama 
kalbai faktų atspindėjimo funkciją. Kaip ir sąlygotos tiesos se- 
mantika, į pragmatizmą orientuota reikšmės teorija postuluoja 
vidinę prasmės ir galiojimo sąsają, bet to galiojimo neapriboja 
tiesos galiojimu. Pagal tris pamatines kalbos funkcijas, kiekvic- 
nas elementarus kalbėjimo aktas apskritai gali būti ginčijamas 
trimis skirtingais reikšmės aspektais. Klausytojas gali kalbėtojo 
pasakymą neigti in toto: ginčydamas arba jame teigiamą tiesą 
(kitaip sakant, turinio egzistencijos prielaidas), arba kalbėjimo 
akto teisingumą konteksto normiškumo atžvilgiu (kitaip sa- 


V E. Tugendhat, Einfūhrung in die sprachanalytische Philosophie, Frank- 
furt am Main, 1976. 

kant, spėjamą paties konteksto teisėtumą), arba pasakymu iš- 
reikštos intencijos tikrumą (t. y. atitikimą to, kas turima galvo- 
je ir kas sakoma). Todėl vidinė prasmės ir galiojimo sąsaja tin- 
ka visam kalbinių reikšmių spektrui - ne vien posakių, kuriuos 
galima išplėsti iki asertorinių sakinių, reikšmei. Tad ne tik kon- 
statuojamiesiems, bet ir visiems kalbėjimo aktams galioja nuo- 
stata, kad jų reikšmę suprantame tada, kai žinome sąlygas, ku- 
riomis tie aktai pripažįstami galiojančiais. 

b) Tačiau jei ne tik konstatuojamieji, bet ir reguliuojamieji 
bei ekspresiniai kalbėjimo aktai imami sieti su galiojimo pre- 
tenzijomis ir juos galima priimti kaip galiojančius arba atmesti 
kaip negaliojančius, pagrindinės sąmonės filosofijos sąvokos 
(kurios liko reikšmingos ir analitinei filosofijai, išskyrus Austi- 
ną) pasirodo esančios pernelyg ribotos. „Pasaulis“, su kuriuo 
subjektas galėjo santykiauti savo vaizdiniais ir teiginiais, iki tol 
buvo suprantamas kaip objektų arba santykių visuma. Objekty- 
vusis pasaulis buvo laikomas visų teisingų asertorinių teiginių 
koreliatu. Bet jeigu įvedami norminis korektiškumas ir subjek- 
tyvus teisingumas kaip tiesai analogiškos galiojimo pretenzijos, 
tada teisėtai reguliuojamiems tarpasmeniniams santykiams ir 
subjektyviais laikomiems išgyvenimams turi būti postuluojamas 
faktams analogiškas „pasaulis“ — „pasaulis“ ne tik „objektyvu- 
mui“, kuris mums iškyla trečiojo asmens vaidmenyje, bet ir 
„normiškumui“, kuriam jaučiamės įsipareigoję adresato atžvil- 
giu, taip pat „subjektyvumui“, kurį kaip pirmąjį asmenį publi- 
kai atskleidžiame arba nuo jos slepiame. Kiekvienu kalbėjimo 
aktu kalbėtojas iškart nustato santykį su kuo nors objektyviaja- 
me, bendrame socialiniame ir subjektyviajame pasaulyje. Logo- 
centrizmo palikimas išryškėja, be kita ko, dar ir terminologinio 
pobūdžio sunkumais, kylančiais iš tokiu būdu išplėstos ontolo- 
ginės pasaulio sampratos. 

Atitinkamo išplėtimo yra reikalinga fenomenologinė, ypač 
Heideggerio sukurta, gyvenamojo pasaulio referencinių sąsajų 
samprata, sąsajų, kurios už interakcijos dalyvių nugaros sudaro 
ncabejotiną savitarpio supratimo proceso kontekstą. Dalyviai iš 

šito gyvenamojo pasaulio ima ne vien konsensinius reikšmės 
pavyzdžius (fono žinojimą, kuriuo remiasi propoziciniai turi- 
niai), bet ir normatyvumo požiūriu patikimus santykių pavyz- 
džius (tarsi savaiminius solidarumus, kuriais remiasi ilokucijos 
aktai) bei socializacijos procese įgytas kompetencijas (kalbėtojų 
intencijų foną). 

c) „Racionalumu“ pirmiausia vadiname kalbėti ir veikti ge- 
bančių subjektų polinkį įgyti trūkstamų žinių ir jomis naudotis. 
Kol pagrindinės sąmonės filosofijos sampratos žinojimą verčia 
suprasti tik kaip žinojimą ko nors, kas esti objektyviajame pa- 
saulyje, racionalumas vertinamas pagal tai, kaip pavienis sub- 
jektas orientuojasi vadovaudamasis savo vaizdinių ir sakymų tu- 
riniais. Į subjektą atgręžtas protas save matuoja tiesos ir sėk- 
mės kriterijais, reguliuojančiais pažįstančio ir tikslingai 
veikiančio subjekto santykius su galimų objektų arba turinių 
pasauliu. Ir priešingai: kai tik žinojimą suvokiame kaip komu- 
nikacijos sąlygotą, racionalumas vertinamas pagal normalių są- 
veikos dalyvių gebėjimą orientuotis atsižvelgiant į galiojimo 
pretenzijas, nukreiptas į intersubjektinį pripažinimą. Komuni- 
kacinis protas save matuoja pagal tiesioginio ir netiesioginio 
pretenzijų į propozicinę tiesą, norminį korektiškumą, subjekty- 
vų teisingumą ir estetinę darną argumentavimo procedūras.!* 

Vadinasi, tai, ką galima įrodyti remiantis įvairių argumenta- 
cijos formų tarpusavio priklausomybe, kitaip sakant, argumen- 
tacijos pragmatinės logikos priemonėmis, yra procedūrinė ra- 
cionalumo samprata, kuri dėl to, kad į ją yra įtraukiamas ne 
tik moralės-praktikos, bet ir etikos-ekspresijos aspektai, yra 
kur kas turiningesnė, negu pagal pažintinį instrumentalumo 
kurpalį sukirptas tikslingas racionalumas. Šita samprata - tai 
gyvosios kalbos galiojimo bazėje glūdinčio racionalumo poten- 


Iš A. Wellmeris parodė, kad meno kūrinio darnos, vadinamosios meni- 
nės tiesos, jokiu būdu nedera beatodairiškai aiškinti autentiškumu ar- 
ba teisingumu; žr. A. Wellmer, Wahrheit, Schein, Versohnung. Ador- 
nos asthetische Rettung der Modernitat.- J. Habermas (Hrsg.), 
Adorno-Konferenz 1983, Frankfurt am Main, 1983, 138 ir tt. 

cialo eksplikatas. Senesnes logo sampratas tas komunikacinis 
racionalumas primena tik tiek, kiek su juo yra susijusios laisvai 
vienijančios, sutarimą kuriančios diskurso jėgos konotacijos, 
diskurso, kuriame dalyviai įveikia savo iš pradžių subjektyviai 
šališkas pažiūras racionaliai motyvuoto sutarimo naudai. Ko- 
munikacinis protas atsiskleidžia decentruotoje pasaulio sam- 
pratoje. 

d) Šiuo požiūriu objektyvuotos gamtos (ir visuomenės) kog- 
nityvinis-instrumentinis užvaldymas ir narciziškai išsikerojusi 
autonomija (tikslingos racionalios saviteigos prasme) yra išves- 
tiniai veiksniai, kurie komunikacinių gyvenamojo pasaulio 
struktūrų, t. y. savitarpio supratimo santykių tarp subjektų ir 
tarpusavio pripažinimo santykių, atžvilgiu įgijo savarankišku- 
mą. Į subjektą atgręžtas protas yra atskilimo ir uzurpacijos pro- 
duktas, tai yra visuomeninio proceso, per kurį subordinuotas 
veiksnys užima visumos vietą, neįstengdamas asimiliuoti visu- 
mos struktūros. Horkheimeris ir Adorno, panašiai kaip Fou- 
cault, savo išgales viršijančios ir sudaiktinančios subjektyvybės 
procesą aprašė kaip pasaulio istorijos vyksmą. Tačiau nei viena, 
nei antra pusė nepripažįsta kur kas kandesnės to vyksmo ironi- 
jos, kurios esmę sudaro tai, kad komunikacinį proto potencialą 
pirmiausia reikėjo bent išlaisvinti ir leisti jam įgyti šiuolaikinių 
gyvenamųjų pasaulių formas, kad atpalaiduotieji ekonomikos ir 
administracijos subsistemų imperatyvai galėtų daryti atgalinį 
poveikį pažeidžiamai kasdienei praktikai ir per tai padėtų pa- 
žintiniam-įrankiniam matmeniui užvaldyti varžomus praktinio 
proto veiksnius. Komunikacinis proto potencialas kapitalistinės 
modernizacijos procese yra kartu plėtojamas ir darkomas. 

Abiejų procesų paradoksalų vienalaikiškumą ir tarpusavio 
priklausomybę galima suvokti tik tada, kai yra įveikta klaidinga 
alternatyva, kurią nustatė Maxas Weberis, išryškindamas sub- 
stancinio ir formalaus racionalumo priešybę. Tos alternatyvos 
pamatą sudaro prielaida, kad racionalumo religinių-metafizi- 
nių pasaulėvaizdžių ir tradicijos turinių atkerėjimas atima visas 
turinių konotacijas ir jėgas tam, kad dar būtų galima daryti 


354 


struktūrinamąją įtaką gyvenamajam pasauliui - ne vien tikslin- 
gai ir racionaliai priemonių organizacijai. Vis dėlto norėčiau 
energingai pabrėžti, kad komunikacinis protas, nepaisant jo 
grynai procedūrinio pobūdžio ir to, kad jis atleistas nuo visų 
religinių ir metafizinių paskolų, yra tiesiogiai įimtas į visuome- 
nės gyvenimo procesą dėl tos priežasties, kad savitarpio supra- 
timo aktai perima veiklos koordinavimo mechanizmo funkciją. 
Komunikacinės veiklos tinklas palaiko savo egzistavimą naudo- 
damas gyvenamojo pasaulio išteklius ir kartu sudaro terpę, ku- 
rioje atsigamina konkrečios gyvenimo formos. 

Todėl komunikacinės veiklos teorija gali rekonstruoti Hege- 
lio dorovinio gyvenimo konteksto (nepriklausomai nuo sąmo- 
nės filosofijos prielaidų) sampratą. Ji nuvainikuoja begalinį 
lemties, kuri nuo būties likimo skiriasi savo nepermaldaujama 
imanencija, priežastingumą. Tariamai natūrali sutrikdytų ko- 
munikacinių gyvenimo kontekstų dinamika - kitaip negu bū- 
ties arba galios vyksmo „išankstinis nemąstomumas“ — išlaiko 
kai kuriuos paties prasikaltusio likimo bruožus, nors apie „kal- 
tę“ čia gali būti kalbama tik intersubjektine, t. y. nesavanoriško 
konflikto rezultato prasme, konflikto, kurio dalyviai, nepaisant 
jų priskyrimo gebos individualumo, yra atsakingi prieš visuo- 
menę. Galėtume sakyti, kad savižudybės artimuosius sukrečia 
taip, jog ir labiausiai užgrūdintus priverčia vieną kitą akimirką 
nujausti kažką panašaus į tokios lemties neišvengiamą visuoti- 
numą. 


IV 


Komunikacinės veiklos teorijoje uždaro rato procesas, ku- 
riame persipina gyvenamasis pasaulis ir kasdienė komunikaci- 
nė veikla, vaidina tą tarpinį vaidmenį, kurį Marxas ir Vakarų 
marksizmas įvardijo kaip socialinę praktiką. Šitoje socialinėje 
praktikoje istoriškai sąlygotas, įkūnytas, prieš gamtą stojantis 
protas turėtų santykiauti su savo kitybe. Jei komunikacinė 

veikla dabar turi perimti šitas tarpininkavimo funkcijas, tai ko- 
munikacinės veiklos teorija gali būti įtarta esanti tik praktinės 
filosofijos atmaina. Iš tikrųjų abi - komunikacinės veiklos te- 
orija ir praktinė filosofija — turi spręsti tą patį uždavinį: protin- 
gą praktiką suvokti kaip istorijoje, visuomenėje, kūne ir kalbo- 
je konkretizuotą protą. 

Matėme, kaip praktinė filosofija pakeičia savimonę darbu ir 
paskui patenka į gamybos paradigmos gniaužtus. Fenomenolo- 
gijos ir antropologijos aplinkoje atsinaujinusi praktinė filosofi- 
ja, kurios dispozicijoje yra Husserlio gyvenamojo pasaulio ana- 
lizė, pasimokė iš Marxo produktyvizmo kritikos. Praktinė filo- 
sofija nusako darbo statusą ir prisideda prie keblių mėginimų 
subjektyvios dvasios eksternaciją, situacinio proto sulaikinimą, 
sociologizaciją ir įkūnijimą panardinti į kitus subjekto-objekto 
santykius. Imdama naudotis fenomenologinio ir antropologinio 
mąstymo priemonėmis, ji atsisako originalumo kaip tik tą aki- 
mirką, kai neįstengia jo išlaikyti - kai praktiką apibrėžia kaip 
protingai struktūruotą tarpininkavimo vyksmą. Ji vėlgi paklūs- 
ta pagrindinėms dichotominėms subjektinės filosofijos sąvo- 
koms: istoriją projektuoja ir daro subjektai, kurie savo ruožtu 
istorijos procese iškyla kaip suprojektuoti ir padaryti (Sar- 
tre'as); visuomenė pasirodo kaip objektyvus santykių tinklas, 
kuris, kaip norminė tvarka (A. Schūtzas), arba užmetamas ant 
galvos iš anksto transcendentaliai mąstomiems subjektams, ar- 
ba tarpusavio objektyvacijų kovojė yra jų pačių sukuriamas 
kaip instrumentinės tvarkos (Kojėve); subjektas yra arba cen- 
triškai savo kūne (Merleau-Ponty), arba santykiauja su juo eks- 
centriškai kaip su objektu (Plessneris). Kaip taikliai pastebėjo 
Foucault, subjektine filosofija paremtas mąstymas, nepajėgda- 
mas sujungti šitų priešybių, bejėgiškai blaškosi nuo vieno po- 
liaus prie antro. 

Prie paradigmų kaitos veda net ne kalbinis praktinės filoso- 
fijos posūkis. Kalbantys subjektai yra arba savo kalbos siste- 
mos ponai, arba jos piemenys. Arba jie vartoja kalbą kūrybiš- 
kai - kad savitai atskleistų jos pasaulį, - arba visą laiką sukasi 

nepastebimai kintančiame, pačios kalbos sukurtame pasaulio 
atskleidimo horizonte: kalba kaip kūrybinės praktikos terpė 
(Castoriadis) arba kaip diferencinis įvykis (Heideggeris, Der- 
rida). 

Remdamasis savo menamos institucijos teorija, kurioje esa- 
ma kalbos filosofijos elementų, Castoriadis gali toliau plėtoti 
praktinę filosofiją. Kad socialinės praktikos sampratai grąžintų 
revoliucinę sprogstamąją jėgą ir norminį turinį, veiklą jis suvo- 
kia nebe ekspresiškai, o poetiškai ir demiurgiškai — kaip abso- 
liučiai naujų ir unikalių formų kilmės neturintį kūrinį, ir kiek- 
viena iš tų formų atveria su niekuo nepalyginamą prasmių ho- 
rizontą. Modernybės racionalaus turinio garantas - arba 
savimonė, autentiška savirealizacija ir savideterminacija kartu — 
įsivaizduojamas kaip tariama kalbą kurianti jėga. Pastaroji, aiš- 
ku, pasidaro pernelyg artima nemotyvuotai veikiančiai būčiai. 
Galiausiai tarp voliuntaristinės „institucijos“ ir fatališkos „dis- 
pensacijos“ lieka vien retorinis skirtumas. 

Pasak Castoriadžio, visuomenė, kaip ir transcendentalinė 
subjektyvybė, skyla į kuriamąjį ir kūrinį, instituojamąjį ir insti- 
tuciją, o prasmę kuriančios menamybės srovė išsilieja į besikei- 
čiančius kalbinius pasaulėvaizdžius. Šita ontologinė absoliučiai 
naujų, nuolat vis kitų ir unikalių prasmės visuotinybių kūryba 
vyksta tarsi būties lemta; neįmanoma matyti, kaip tas istorijos 
tiesų demiurgiškas suveiksminimas galėtų virsti sąmoningai be- 
sielgiančių, autonomiškų, pačius save realizuojančių subjektų 
praktika. Autonomija ir heteronomija galiausiai turi save ver- 
tinti pagal visuomenės skaidrumo sau autentiškumą, kuris savo 
menamos kilmės neužgožia ckstrasocialinėmis projekcijomis ir 
save suvokia kaip save pačią institucionalizuojančią visuomenę. 
"Tačiau — kas yra šito žinojimo subjektas? Sudaiktintai visuome- 
nei revoliucinti Castoriadis neturi kito pagrindo, kaip egzisten- 
cinį sprendimą - „kadangi mes to norime“; bet čia jis vėl,turi 
savęs klausti, kas gali būti šitas radikalios valios „mes“, jei so- 
cializuoti individai tėra tik visuomenės menamumo „statyti- 

niai“. Castoriadis baigia tuo, kuo Simmelis pradėjo - gyvenimo 
filosofija! 

Tai pagrįsta kalbos samprata, kurią Castoriadis perėmė iš 
hermeneutikos ir struktūralizmo. Jis - kaip Heideggeris, Derri- 
da ir Foucault, kiekvienas savaip, - remiasi prielaida, kad esa- 
ma ontologinio skirtumo tarp kalbos ir kalbamųjų daiktų, tarp 
konstituojamos pasaulio sampratos ir to, kas pasaulyje konsti- 
tuota. Tas skirtumas reiškia, kad kalba atveria prasmių hori- 
zontą, kuriame pažįstantys ir veikiantys subjektai interpretuoja 
situacijas, vadinasi, susiduria su daiktais ir žmonėmis ir, santy- 
kiaudami su jais, įgyja patirtį. Pasaulio atskleidžiamoji kalbos 
funkcija mąstoma analogiškai su transcendentalinės sąmonės 
kuriamąja galia, tik, suprantama, atmetus pastarosios grynai 
formalų ir antlaikinį pobūdį. Kalbinis pasaulėvaizdis yra kon- 
kretus ir istorinis a priori; jis neišvengiamai nustato turinio 
skirtingo aiškinimo perspektyvą. Konstitutyvioji pasaulio sam- 
prata kinta nepriklausomai nuo to, ką subjektai patiria apie šito 
išankstinio supratimo šviesoje interpretuotas padėtis pasaulyje, 
ko jie gali išmokti iš savo praktinių santykių su tuo, kas pasau- 
lyje yra ir kas jame vyksta. Visai nesvarbu, ar šitas metaistori- 
nis kalbinių pasaulėvaizdžių kitimas mąstomas kaip būtis, dife- 
rencija, galia ar menamybė, ar kaip susijęs su mistinio išgany- 
mo, estetinio siaubo, būtybinės kančios ar kūrybinio svaigulio 
konotacijomis, bendra visoms toms sampratoms yra savitas kal- 
bos horizonto kūrimo atsiejimas nuo pasaulio vidaus praktikos 
padarinių, praktikos, kurią iš anksto visiškai nulemia kalbos 
sistema. Yra atmetama bet kokia sąveika tarp pasaulį atsklei- 
džiančios kalbos ir išmokimo procesų. 

Šiuo požiūriu praktinė filosofija ryžtingai save atskyrė nuo 
visų kalbinio istorizmo atmainų, nes visuomeninę gamybą ji 
suvokia kaip rūšies savigeneraciją, o darbu transformuojamą iš- 
orinę gamtą - kaip pačios gamtos per praktiką įgyjamos savi- 


“ Plg. šio veikalo poskyrį „Ekskursas į C. Castoriadžio veikalą “Visuo- 

menė, kaip menamoji institucija““. 

transformacijos impulsą. Idėjų, kurių šviesoje socializuoti ga- 
mintojai aiškina istoriškai susiformavusią, kiekvienam indivi- 
dui kaip duotybę esamą gamtą, pasaulis savo ruožtu keičiasi 
pagal tai, kokie yra su transformavimo veikla susiję išmokimo 
procesai. Vidupasaulinėje praktikoje šitie pasaulio kuriamieji 
efektai yra atsiradę ne dėl mechaninės antstato priklausomybės 
nuo bazės, o dėl dviejų paprastų dalykų: pirma, tik idėjų pasau- 
lis padaro galimas tam tikras paskui bendromis pastangomis 
veikiamos gamtos interpretacijas, ir, antra, pačiam idėjų pasau- 
liui vėlgi daro įtaką išmokimo procesai, kuriuos paleidžia 
veikti socialinis darbas. Istorinis materializmas, kaip ir vėliau 
pragmatizmas bei genetinis struktūralizmas, priešingai negu 
kalbinis istorizmas, hipostazuojantis kalbos galią atskleisti pa- 
saulį, sieja viltis su dialektine sąsaja tarp pasaulėvaizdžio struk- 
tūrų, kurios išankstine prasmės suvoktimi atveria galimybę pa- 
saulyje įgyjamai praktikai ir pasaulėvaizdžio struktūrų keitime- 
si atsispindintiems išmokimo procesams. 

Ši sąveika yra pagrįsta vidine prasmės ir galiojimo sąsaja, ku- 
ri skirtumo tarp jų, žinoma, nepanaikina. Prasmė neturi praryti 
galiojimo. Heideggeris prasmės horizontų atskleidimą trumpai 
drūtai sutapatino su prasmingų sakymų tiesa, tačiau tai tėra sa- 
kymų galiojimo sąlygos, kurios keičiasi kartu su reikšmės hori- 

"zontu: pakitusi prasmės samprata turi pasiteisinti patirtyje ir elg- 
senoje su tuo, kas tos sampratos horizonte gali pasitaikyti. Aiš- 
kus daiktas, praktinė filosofija negali išnaudoti tuo požiūriu 
turimo pranašumo, kadangi, kaip matėme, su gamybos paradig- 
ma iš proto galiojimo spektro ji pašalina visus matmenis, išsky- 
rus tiesos galiojimą ir efektyvumą. Taigi tai, ko išmokstama 
pasaulio praktikoje, gali kauptis tik plėtojantis gamybinėms jė- 
goms. Šia našumo koncepcijos strategija reikia nebe apibrėžti 
norminį modernybės turinį, o atsižvelgiant į aplinkybes imti juo 
naudotis - kad visuotinumu virtęs tikslinis racionalumas būtų 
įtrauktas į apkaltintos negatyviosios dialektikos apmąstymus. 

Šitas nemalonus padarinys Castoriadį, matyt, paskatino ra- 
cionalų socializmo turinį, t. y. gyvenimo formą, duodančią ga- 

limybę autonomijai ir savirealizacijai, patikėti prasmę kurian- 
čiam demiurgui, kuris nekreipia dėmesio į prasmės ir galioji- 
mo skirtumą ir nebėra priklausomas nuo kasdienio savo kūri- 
nių išmėginimo. Visai kita perspektyva atsiranda, kai praktikos 
sąvoką imame taikyti ne darbui, o komunikacinei veiklai. Tada 
pasaulį atskleidžiančių kalbos sistemų ir pasaulyje vykstančių 
išmokimo procesų savitarpio priklausomybę pažįstame visame 
galiojimo spektro plote: išmokimo procesai nukreipiami nebe 
vien tik į socialinio darbo procesus, bet galiausiai į pažintinį- 
-instrumentinį santykį su objektyvuota gamta. Kai tik atsisako- 
me gamybos paradigmos, vidinę prasmės ir galiojimo sąsają ga- 
lime teigti visam reikšmės rezervuarui - nebe vien kalbinių 
raiškų, įeinančių į asertorinius ir intencinius teiginius, reikš- 
mės segmentui. Komunikacinėje veikloje, kuri taip/ne požiūrio 
į korektiškumo ir teisingumo pretenzijas reikalauja ne mažiau 
nei reakcijų į tiesos ir veiksmingumo pretenzijas, gyvenamojo 
pasaulio fono žinojimas atiduodamas ilgalaikiam išbandymui; 
šiuo atžvilgiu konkretus pasaulį atskleidžiančių kalbos sistemų 
a priori (iki pat plačiai išsišakojusių ontologinių išankstinių 
prielaidų) paklūsta netiesioginei revizijai elgsenos su tuo, kas 
yra pasaulyje, šviesoje. 

Ši koncepcija nereiškia, kad vidinė prasmės ir galiojimo są- 
saja dabar turi būti naikinama iš kitos pusės. Prasmės kuriamo- 
Ji potencija, kuri mūsų laikais iš esmės pasitraukė į estetikos 
sritį, išlaiko tikrai inovacinių jėgų kontingentiškumą. 


V 


Kur kas rimtesnių abejonių kyla dėl to, ar komunikacinės 
veiklos sąvoka ir transcenduojanti universalistinių galiojimo 
pretenzijų jėga nerestauruoja idealizmo, kuris nesuderinamas su 
natūralistinėmis istorinio materializmo įžvalgomis. Ar gyvena- 
masis pasaulis, turintis save reprodukuoti vien per į savitarpio 
supratimą orientuotą terpę, neatplėšiamas nuo savo medžiaginių 

gyvenimo procesų? Be abejo, gyvenamasis pasaulis medžiagiškai 
atsinaujina per tikslingos veiklos rezultatus ir išvadas, kurių pa- 
grindu pasaulio gyventojai kišasi į pasaulį. Tačiau toji instru- 
mentinė veikla yra susipynusi su komunikacine ta prasme, kad 
instrumentinė veikla vykdo planus, kurie susiję su kitų sąveikos 
dalyvių planais bendrais situacijų apibrėžimais ir savitarpio su- 
pratimo procesais. Tokiu būdu ir socialinio darbo srityje rasti 
problemų sprendimai priduriami prie į savitarpio supratimą 
orientuotos veiklos terpės. Tad ir komunikacinės veiklos teorija 
pasikliauja tuo, jog simbolinis gyvenamojo pasaulio atsinaujini- 
mas turi atgalinį ryšį su medžiagine pasaulio reprodukcija. 

Ne taip jau paprasta susidurti su įtarimu, kad kartu su į 
galiojimo pretenzijas orientuotos veiklos samprata vėl įsibrauna 
grynojo, nesituacinio proto idealizmas ir kita forma atgaivina 
priešpriešas tarp transcendencijos ir empirijos sričių. Jau Ha- 
mannas priekaištavo Kantui dėl „proto purizmo“. 

Nėra tokio gryno proto, kuris tik paskui apsirengė kalbos 
drabužiais. Tai iš prigimties į komunikacinės veiklos konteks- 
tus ir gyvenamojo pasaulio struktūras įkūnytas protas.* 

Tokiu mastu, kokiu įvairių veikėjų planai į savitarpio supra- 
timą orientuotu kalbos vartojimu yra susiję su istoriniu laiku ir 
nusidriekia socialine erdve, kaip visuomet implicitiški išliekan- 
tys taip/ne požiūriai į kritikuotinas galiojimo pretenzijas įgyja 
pagrindinę funkciją kasdienei praktikai. Remiantis komunikaci- 
ja pasiekiamas sutarimas, kuris vertina save pagal tarpsubjektinį 
galiojimo pretenzijų pripažinimą, duoda galimybę susipinti so- 
cialinėms sąveikoms ir gyvenamojo pasaulio kontekstams. Su- 
prantama, galiojimo pretenzijos yra dviveidės: kaip pretenzijos, 
jos transcenduoja kiekvieną vietinį kontekstą; kartu jos turi būti 
keliamos čia ir dabar bei faktiškai pripažįstamos, jeigu nori iš- 
reikšti sąveikos dalyvių veiksmingos koordinacijos sutarimą. 
Transcenduojamas visuotinio galiojimo elementas suardo bet 


2 Postūmį apmąstymams davė Charlesas Tayloras, plg. jo veikalą Philo- 
sophical Papers, I, II, Cambridge, 1985. 

kokį provincialumą; čia ir dabar priimtų galiojimo pretenzijų 
privalomumas daro jas su kontekstu susietos kasdienės prakti- 
kos ženklu. Komunikacijos veiklą atliekantys dalyviai, savo kal- 
bėjimo aktais tarpusavyje keldami galiojimo pretenzijas, remia- 
si tam tikrų diskutuotinų motyvų potencialu. Dėl to į faktiškus 
tarpusavio supratimo procesus yra įimamas būtinumo elemen- 
tas: reikalaujamas galiojimas skiriasi nuo faktiško socialinio ga- 
liojimo ir yra tikro jo sutarimo pamatas. Reikalaujamas teigi- 
nių ir normų galiojimas transcenduoja erdves ir laikus, „naiki- 
na“ erdvę ir laiką, bet kiekvieną kartą čia ir dabar atitinkan- 
čiuose kontekstuose keliamos pretenzijos ir faktiškomis 
veiksmų sekomis priimamos arba atmetamos. K.O. Apelis sub- 
tiliai kalba apie realios ir idealios komunikacinės visuomenės 
susikryžiavimą.?! 

Kasdienė komunikacinė praktika yra tarsi autorefleksija. 
Suprantama, „refleksija“ čia nebėra pažįstančiojo subjekto, ku- 
ris per objektyvaciją nustato santykį su savimi, dalykas. Šios 
ikikalbinės ir izoliuotos refleksijos vietą užima į komunikacijos 
veiklą jimta diskurso ir veiklos stratifikacija, nes faktiškai ke- 
liamos galiojimo pretenzijos tiesiogiai arba netiesiogiai rodo 
argumentacijas, kuriomis remiantis tos pretenzijos gali būti 
svarstomos ir, kaip šiuo atveju, išsprendžiamos. Šį argumenta- 
vimo ginčą dėl hipotetinių galiojimo pretenzijų galima apibū- 
dinti kaip komunikacinės veiklos refleksijos formą, kaip santy- 
kį su savimi, išsiverčiantį be objektyvacijos prievartos, įeinan- 
čios į pagrindines subjektinės filosofijos sąvokas. Refleksijos 
lygmenyje proponentų ir oponentų akivaizdoje vyksta repro- 
dukcija tos pagrindinės intersubjektinių santykių formos, kuri 
kalbėtojo santykį su savimi visuomet perteikia performacijos 
santykiu su adresatu. Tas įtemptas idealumo ir realumo buvi- 
mas vienas kitame reiškiasi taip pat, ir ypač ryškiai, pačiame 


"K. O. Apel, Transformation der Philosophie, Frankfurt am Main, 
1973, II, 358 ir tt. Plg. taip pat mano atsakymą Mary Hesse, paskelb- 
tą veikale J. Thompson, D. Held (Eds.), Habermas-Critical Debates, 
London, 1982, 276. 

diskurse. Kai komunikacijos dalyviai ima argumentuoti, jie no- 
rom nenorom turi atsižvelgti į idealios kalbėjimo situacijos są- 
lygas. Vis dėlto jie žino, kad diskursas niekuomet negali būti 
galutinai „apvalytas“ nuo tariamų motyvų ir veiklos prievartų. 
Kad ir kaip mums sunku išsiversti be švaraus kalbėjimo prie- 
laidos, vis dėlto privalome, nors ir labai nepatinka, susitaikyti 
su „nešvaraus“ kalbėjimo buvimu. 

Penktosios paskaitos pabaigoje esu minėjęs, kad vidinis ry- 
šys tarp pagrindimo ir atskleidimo kontekstų, tarp galiojimo ir 
genezės niekuomet visiškai nenutrūksta. Uždavinio pagrįsti iš 
komunikacijos dalyvio perspektyvos atliktą galiojimo pretenzijų 
kritiką galiausiai neįmanoma atskirti nuo genetinės žiūros, kuri 
įsilieja į trečio asmens požiūriu atliktą valdžios ir galiojimo 
pretenzijų susimaišymo ideologijos kritiką. Nuo Platono ir De- 
mokrito laikų filosofijos istorijoje viešpatavo du priešingų im- 
pulsų srautai. Vieni beatodairiškai stengėsi pagrįsti transcen- 
duojančią abstraktaus proto galią ir išvaduojamąją inteligibilu- 
mo būtinybę, o kiti mėgino materialistiškai demaskuoti 
įsivaizduojamą proto purizmą. 

Nepaisant to, dialektinis mąstymas, norėdamas pakirsti klai- 
dingą alternatyvą, pasitelkė subversinę materializmo jėgą. Į sie- 
kį iš idėjų karalystės išvyti viską, kas yra empiriška, dialektinis 
mąstymas atsako ne vien pašiepiamai sumenkindamas galioji- 
mo kontekstus iki galių, kurios triumfuoja už jo nugaros. Ko- 
munikacinės veiklos teorija žinojimo ir nežinojimo dialektiką 
suvokia veikiau kaip įimtą į sėkmingo ir nesėkmingo savitarpio 
supratimo dialektiką. 

Komunikacinis protas savo galiojimą išreiškia per sąsają su 
intersubjektiniu supratimu ir tarpusavio pripažinimu; kartu jis 
apibrėžia bendros gyvenimo formos visumą. Šitoje visumoje 
negalima tuo pačiu būdu protinga nuo neprotinga atskirti kaip, 
anot Parmenido, nežinojimą nuo to žinojimo, kuris kaip visiš- 
ka teigiamybė valdo menkybę. Sekdamas Jakobu Bohme ir Isa- 
aku Luria, Schellingas teisingai pabrėžia, kad klydimas, nusi- 
kaltimas ir apgaulė yra ne neprotingos, o iškreiptos proto raiš- 

kos formos. Pretenzijų į tiesą, teisingumą ir korektiškumą pa- 
žeidimas kenkia visumai, kurią persmelkia protas. Tiems ne- 
daugeliui, kurie pasiekia tiesą ir kaip diena ir naktis turi skirtis 
nuo daugelio tų, kurie lieka apakimo tamsoje, nėra galimybės 
nei išsisukti, nei atsidurti šalia. Protingų bendrabūvio struktū- 
rų, į kurias pretenduoja visi, pažeidinėjimas būdingas irgi vi- 
siems. Tą turėjo galvoje jaunasis Hegelis, kai kalbėjo apie doro- 
vės visuotinybę, kurią pažeidžia nusikaltėlio veiksmas ir kurią 
galima atkurti vien tik įžvalga į kančios dėl susvetimėjimo ne- 
dalomumą. Ta pati mintis yra motyvas Klausui Heinrichui, kai 
Jis priešpriešina Parmenidą ir Jona. 

Sąjungos, kurią sudaro Jahvė su Izraelio tauta, idėjoje glūdi 
išdavystės ir keršto dialektika: „Laikytis sandoros su Dievu yra 
ištikimybės simbolis, šitą sandorą sulaužyti - išdavystės mode- 
bę teikiančiai būčiai - sau, kitiems ir visoms būties sritims. Tos 
ištikimybės kokioje nors būties srityje nepaisyti reiškia sulau- 
žyti sandorą su Dievu ir išduoti savo paties esmę ... Todėl kitų 
išdavimas yra kartu ir savęs išdavimas, ir kiekvienas protestas 
prieš išdavystę yra protestas ne tik savo, bet kartu ir kitų vardu 
.. Mintis, kad kiekvienas esinys yra potencialus “sąjungininkas" 
kovoje su išdavyste, taip pat ir tais, kurie išduoda mane ir save, 
yra vienintelė atsvara stojiškai rezignacijai, kurią formuluoja 
jau Parmenidas, nubrėždamas ribą tarp žinančiojo ir nežinan- 
čios minios. Mums pažįstama švietimo" sąvoka neįsivaizduoja- 
ma be sąvokos, reiškiančios potencialiai universalią sąjungą 
prieš išdavystę.“22 Tik Peirce'as ir Meadas šį religinį sąjungos 
motyvą, suteikę jam tiesos sutarimo teorijos ir visuomenės ko- 
munikacijos teorijos formas, iškėlė iki filosofijos rango. Komu- 
nikacinės veiklos teorija tęsia šią pragmatišką tradiciją; ir ji, 
kaip ir Hegelis savo ankstyvajame fragmente apie nusikaltimą 


" K. Heinrich, Versuch ūber die Schwierigkeit nein zu sagen, Frankfurt 
am Main, 1964, 20; plg. dar: K. Heinrich, Parmenides und Jona, 
Frankfurt am Main, 1966. 

ir bausmę, vadovaujasi intuicija, kurią galima nusakyti Senojo 
Testamento sąvokomis: realių gyvenimo santykių nerimastyje 
slypi dviprasmybė, kurios šaknys glūdi išdavystės ir keršto dia- 
lektikoje.?3 

Iš tikrųjų mes niekaip negalime visuomet (arba net ir daž- 
nai) laikytis tų nepaprastų pragmatiškų prielaidų, kuriomis ko- 
munikacinėje kasdienybės praktikoje vis dėlto remiamės, tiks- 
liau sakant, transcendentalinio raginimo prasme remtis turime. 
Todėl socialines-kultūrines gyvenimo formas struktūriškai ri- 
boja tuo pačiu metu ir paneigiamas, ir pasitelkiamas komuni- 
kacinis protas. 

Komunikacinėje veikloje funkcionuojantį protą riboja ne 
vien, sakytume, išorės, situacinio pobūdžio dalykai; jo paties 
veikimo galimybių sąlygos verčia jį išsišakoti į istorinio laiko, 
socialinės erdvės ir į kūną nukreiptus patirties matmenis. Ra- 
cionalusis kalbėjimo potencialas yra atitinkamai susipynęs su 
ypatingos gyvenamojo pasaulio duotybės ištekliais. Kadangi gy- 
venamasis pasaulis perima išteklių funkciją, tai jam yra būdin- 
gas intuityvus, nepalaužiamai tikras ir holistinis žinojimas, ku- 
rio negalima kaip tinkamam probleminti ir kuris šia prasme 
nėra „žinojimas“ tiesiogine to žodžio prasme. Šitas lydinys iš 
fono prielaidų, solidarumų ir įsocialintų įgūdžių sudaro kon- 
servatyvią atsvarą nesutarimų rizikai dėl savitarpio supratimo 
procesų, kurie reiškiasi per reikšmės pretenzijas. 

Kaip išteklis, kuriuo sąveikos dalyviai palaiko konsensinius 
teigimus, gyvenamasis pasaulis sudaro atitikmenį tam, ką sub- 
jektinė filosofija kaip sintezės rezultatus priskyrė sąmonei ap- 
skritai. Generavimo rezultatai čia, aiškus daiktas, liečia ne for- 
mą, o galimo savitarpio supratimo turinį. Šiuo atžvilgiu vieno- 
vę kuriančios transcendentalios sąmonės vietą užima konkrečios 
gyvenimo formos. Per kultūrines savivokas, intuityviai suvokia- - 
mus grupinius solidarumus ir kaip know how suaktyvintas so- 


3 H. Brunkhorst, Kommunikative Vernunft und rūchende Gewalt. - So- 
zialwissenschaftliche Literatur-Rundschau, 8/9, 1983, 7. 

cializuotų individų kompetencijas komunikacinėje veikloje atsi- 
skleidžiantis protas perteikia save su atitinkamomis į ypatingą 
visuotinybę susijungusiomis tradicijomis, socialinėmis prakti- 
komis ir fizinės patirties kompleksais. Tik masiškai pasireiš- 
kiančios dalinės gyvenimo formos tarp savęs susijusios ne vien 
šeimų panašumo tinklu; joms apskritai yra būdingos bendros 
gyvenamųjų pasaulių struktūros. Tačiau šitos bendrosios struk- 
tūros per į savitarpio supratimą orientuotos veiklos, būtinos 
joms atsinaujinti, terpę uždeda savo spaudą dalinėms gyvenimo 
formoms. Tai paaiškina, kodėl šitų bendrųjų struktūrų reikšmė 
gali padidėti vykstant istoriniams diferenciacijos procesams. Tai 
yra taip pat ir raktas racionalizuoti gyvenamąjį pasaulį bei pa- 
laipsniui išlaisvinti komunikacinėje veikloje naudojamą proto 
potencialą. Šita istorinė tendencija pajėgia taip pat paaiškinti 
norminį modernybės, kuriai gresia susinaikinimas, turinį nepa- 
sitelkiant pagalbinių istorijos filosofijos konstrukcijų. 


Ekskursas į C. Castoriadžio veikalą 
„Visuomenė, kaip menamoji institucija“ 


Tai, kad poststruktūralizmas, apskritai atmetantis moder- 
nias gyvenimo formas, susilaukia dėmesio, priklauso, matyt, 
nuo to, jog praktinės filosofijos pastangos marksistinio mąsty- 
mo pagrindu naujai formuluoti modernybės projektą jau nebe- 
įtikina. Pirmasis, praktinę filosofiją mėginęs atnaujinti Husser- 
lio ir Heideggerio dvasia, buvo Herbertas Marcuse. Po jo ėjo 
Sartre'as su veikalu „Dialektinio proto kritika“, o Castoriadis 
savitu lingvistiniu posūkiu šitai tradicijai davė naują paskatą. 
Jo veikalas užima centrinę vietą tarp tų praktikos filosofijos 
tendencijų, kurios nuo šeštojo dešimtmečio buvo plėtojamos 
pirmiausiai Rytų Europoje, Prahoje, Budapešte, Zagrebe ir 
Belgrade ir ištisą dešimtį metų pagyvindavo Korčulos vasaros 
mokyklos diskusijas. Castoriadis dar kartą ėmėsi originaliau- 
sio, ambicingiausio ir refleksiškiausio mėginimo permąstyti is- 

torijos, visuomenės, dvasios ir gamtos tarpininkavimą kaip 
praktiką. 

Taip pat ir Castoriadis pradeda nuo „prieštaravimo“ tarp 
negyvojo ir gyvojo darbo. Kapitalizmas turi tuo pačiu metu 
„naudotis jam pavaldžių subjektų tikrų tikriausia žmogiškąja 
veikla ... ir šitą veiklą nužmoginti“.2* Pramonės darbininkų sa- 
vivalda čia yra tik nenužmoginančios praktikos modelis. Tačiau 
šią veiklą Castoriadis nagrinėja emfatine prasme, ne objektų 
apdorojimo ir techninės gamybos požiūriu. Kaip grynoji reflek- 
sinė, taip ir instrumentinė veikla yra kontrastinis ribinis atvejis, 
neturintis esminių praktikos, kaip saviveiklos, požymių: abu 
veiklos tipai yra redukuoti į prognozuojamus elgsenos proce- 
sus. Neredukuotos praktikos požymius Castoriadis (kaip ir 
Aristotelis) ima iš politikos, meno, medicinos ir auklėjimo 
praktikos pavyzdžių. Pastaroji praktika yra savitikslė ir nekildi- 
nama iš tikslingos proto organizacijos. Praktika paklūsta pro- 
jektui, bet ne kaip teorija, pirmesnė už realizavimą, o kaip anti- 
cipacija, kuri gali būti tikslinama ir plečiama pačios realizaci- 
jos metu. Praktika yra susijusi su gyvenime vykstančių 
realizacijų, į kurias ji tuo pačiu metu yra jimta, visuotinybe: 
kaip visuotinybės, jos neįmanoma sugriebti objektyvacijos bū- 
du. Galiausiai ji skatina autonomiją, iš kurios pati randasi: 
„Tai, ko siekiama (autonomijos plėtotė), vidiniais ryšiais yra 
susiję su tuo, kuo siekiama (tos autonomijos vykdymu) ... Ta- 
čiau ji turi atsižvelgti į konkretų priežastinių santykių, kurie 
eina per jos sritį, tinklą. Nepaisant to, rinkdamasi veikimo bū- 
dą, praktika niekuomet negali vykti remdamasi apskaičiavi- 
mu - ne todėl, kad apskaičiuoti būtų per daug sudėtinga, o to- 
dėl, kad toks apskaičiavimas per definitionem neatsižvelgia į le- 
miamą veiksnį - praktiką.“ (129) 


* C. Castoriadis, Gesellschaft als imaginare Institution. Entwurf einer 
politischen Philosophie, Frankfurt am Main, 1984, 31. Tekste nuro- 
domi šio leidinio puslapiai. (Originalas: Cornelius Castoriadis, Llnsti- 
tution imaginaire de la sociėtė, Paris, 1975.) 

Castoriadis, be abejo, suardo Aristotelio sampratą, kai nuo- 
statą, jog praktika yra nukreipta į kitus kaip autonomines būty- 
bes, reviduoja teigdamas, neva niekas rimtai negalįs norėti auto- 
nomijos, negeisdamas jos visiems (183). Modernistine laiko su- 
voktimi remiasi ir kita nuostata, kad praktika esanti orientuota 
į ateitį ir kurianti nauja. Imdamasis iniciatyvos, veikiantysis as- 
muo transcenduoja visas esamas determinacijas ir duoda pra- 
džią naujai. Praktika iš esmės yra kūrybiška, ji generuoja „iš 
pagrindų kita“. Kūrybiška par excellence yra visų pirma eman- 
cipacinė praktika, kurią Castoriadis norėtų išvaduoti iš teori- 
nių nesusipratimų. Toji praktika užsimojusi transformuoti „da- 
bartinę visuomenę į kitą, kurios struktūra būtų palanki kiekvie- 
no autonomijai. O šį pasikeitimą turi realizuoti pačių žmonių 
autonomiška veikla ...“ (134) Tuo interesu privalo vadovautis ir 
visuomenės teorinis švietimas. Revoliucinis projektas, žinoma, 
istorinių įvykių analizę kreipia tam tikra linkme. Tačiau istori- 
ją mes galime pažinti tik istorijoje ir remdamiesi ja: „Galutinį 
šių dviejų projektų - supratimo ir keitimo — sąsparos tašką visa- 
dos galima rasti tik gyvojoje istorijos dabartyje, kuri nebūtų is- 
torijos dabartis, jeigu netranscenduotų ateities, kurią mums dar 
reikės kurti.“ (281) 

Taigi radikaliai hermeneutiškai aiškindamas modernistinę 
laiko suvoktį Castoriadis atnaujina Aristotelio praktikos sampra- 
tą tam, kad pagrįstų pirminę prieš marksistinę dogmatiką nu- 
kreiptos išlaisvinamosios politikos prasmę. Žinoma, ši akcionis- 
tinė praktikos interpretacija vargu ar būtų peržengusi tais laikais 
prieš Antrąjį internacionalą nukreiptą Karlo Korscho poziciją, 
jei Castoriadis šitos tendencijos nebūtų išplėtojęs į politinę filo- 
sofiją ir socialinę teoriją. Čia jam svarbios yra politiškumo ir so- 
cialumo sąvokos, kurios tam tikru būdu apibendrina savitą revo- 
liucinės praktikos prasmę. Beje, Castoriadis - panašiai kaip 
Hannah Arendtas* - atkreipia dėmesį į tas retas istorijos akimir- 


5J. Habermas, H. Arcendts Begriff der Macht.- J. Habermas, Philo- 
sophisch-Politische Profile, Frankfurt am Main, 1981. 

kas, kai masės, iš kurių formuojamos institucijos, tebėra dar pa- 
laidos, t. y. jis atkreipia akis į produktyvius naujų institucijų stei- 
gimo momentus: „Ryškų, jaudinantį vaizdą ... apie visuomenės 
istorijos dabartį mums teikia tos akimirkos, kuriomis instituti- 
nanti visuomenė įsiveržia į suinstitutintą, akimirkos, kuriomis 
suinstitutinta visuomenė pati save griauna institutinančiosios pa- 
galba, t. y. pati save kuria kaip kitą suinstitutintą visuomenę ... 
Taip pat ir visuomenė, kuri, atrodo, rūpinasi tik savęs konserva- 
vimu, egzistuoja tik todėl, kad nepaliaujamai kinta.“ (342 ir t.) 

Normalų politišikumą Castoriadis teoriškai kildina iš ribi- 
nio institucijos steigimo akto, o šį atvejį savo ruožtu aiškina 
žvelgdamas iš estetinio patirties horizonto kaip į tiesiog nauja 
steigimo ekstazės akimirką, išsiveržiančią iš laiko kontinuumo. 
Tik šitaip jis mano galįs atskleisti esminį produktyvųjį visuo- 
menės reprodukcijos branduolį. Socialinis procesas - tai iš 
principo kitų formų darymas, demiurgiškas savęs įjungimas į 
darbą, tolydus kūrimas naujų tipų, kurie kaskart vis kitaip yra 
pavyzdingai įkūnijami, trumpiau sakant, tai yra atsikūrimas ir 
vis naujų „pasaulių“ ontologinė genezė. Šitoje koncepcijoje vė- 
lyvasis Heideggeris sudaro marksistinio pobūdžio sąjungą su 
ankstyvuoju Fichte. Save teikiančio subjekto vietą užima save 
institutinanti visuomenė: tai, kas institutinama, yra ne kas kita, 
kaip kūrybiška pasaulio samprata, inovacinė prasmė, naujas 
reikšmių visetas. Šią pasaulį atskleidžiančią prasmę Castoriadis 
vadino centrine menamąja - ji išsilieja į socialines institucijas 
kaip reikšmių magma iš istorinio laiko vulkano: „Be produkty- 
vaus, kūrybiško arba ... radikalaus menamumo, koks jis atsive- 
ria neperskiriamoje istorinės elgsenos ir vienalaikio reikšmių 
visatos susidarymo vienovėje, istorija nėra nei galima, nei už- 
čiuopiama.“ (251) Menamumas lemia gyvenimo stilių, visuo- 
menės, epochos „liaudies dvasią“. Castoriadis kalba apie „pir- 
minį pasaulio ir savęs užėmimą tokia prasme, kurią visuome- 
nei padiktavo ne realūs veiksniai, nes, priešingai, menamumas 
yra prasmė, kuri tiems realiems veiksniams nurodo reikšmę ir 
jų mėgstamą vietą šitos visuomenės visete“. (220) 

Visa kita, aišku, priklauso nuo to, kaip Castoriadis visuo- 
menę, kaip pasaulio institutinimą, derina su pasauliška prakti- 
ka. Jo žvilgsnis yra nukreiptas į autonominę gyvenseną, turin- 
čią duoti galimybę autentiškai savirealizacijai ir laisvei. Jam 
reikia spręsti problemą, kaip nusakyti kalbos pasaulio atsklei- 
dimo funkciją, kad toji galėtų sietis su normine turininga prak- 
tikos samprata. Aš teigiu, jog Castoriadis neišsprendžia proble- 
mos todėl, kad jo pamatinė visuomenės samprata nepalieka 
vietos intersubjektinei, susocialintiems individams priskiriamai 
praktikai. Galiausiai socialinė praktika pradingsta anonimiška- 
me iš menamumo matmens paimto vis naujų pasaulių instituti- 
nimo sūkuryje. 

Nepaisydamas produktyvistinio praktikos sąvokos siaurini- 
mo, Castoriadis teisingai pabrėžia sakymo ir veikimo, kalbėji- 
mo ir darymo, legein ir teukhein kilmės vienalaikiškumą. Šiuo- 
se dviejuose matmenyse žmogaus veikla yra nukreipta į ką nors 
pasaulyje — į interpretuotiną, poveikiui besipriešinančią, bet 
formavimui pasiduodančią medžiagą, kokia pasaulyje išvis ap- 
tinkama. Šitam „pirminiam sluoksniui“, su kuriuo visuomenė 
turi „susiliesti“, Castoriadis neranda geresnio termino kaip ob- 
jektyvusis pasaulis; tai yra gamta arba esinių visuma, teikianti 
atsvarą socialiai suinstitutintam pasauliui. Atitinkamai „dary- 
mas“ reiškia tik kišimąsi į pasaulio dalykus, o „sakymas“ apsi- 
riboja logine faktus konstatuojančio kalbėjimo semantika — 
tiek, kiek ši yra konstitutyvi instrumentinės veiklos funkcijoms. 
Legein ir teukhein - tai identifikacinio mąstymo raiškos for- 
mos: „Taip, kaip /egein įkūnija kalbos ir socialinės reprezenta- 
cijos tapatybės ir aibių logikos dimensiją, taip sąvokoje teu- 
khein materializuojasi socialinės veiklos tapatumo ir aibių lo- 
gikos matmuo.“ (442) Taigi natūraliam substratui to, kas 
pasaulyje gali pasitaikyti, sutartinai priskiriami subjekto-objek- 
to santykiai, kurie suvokiami kaip tai, ką galima reprezentuoti 
arba produkuoti. Tačiau socialinė praktika, kokią įsivaizduoja 
Castoriadis, peržengia identifikacinio mąstymo įkūnijimo ir 
tikslingo racionalumo ribas. Todėl intelektas, kuris čia reiškiasi 

kaip gebėjimas atlikti identifikacijos ir aibių logikos veiksmus, 
turi veikti ne proto šviesoje: jis turi pasiduoti plūstančioms me- 
namumo matmens reikšmėms. Subjektinės filosofijos dvasia su- 
vokiamas objektų pasaulis — tai karkasas, reprezentacijos ir ge- 
neravimo matmenyse garantuojantis tik dvasinį gamtos substra- 
tą. Tačiau viskas, ką šiose kontaktų zonose perteikia /egein ir 
teukhein, yra jau atskleista pirmesniame reikšmių horizonte. O 
šį daro galimą tik menamumo matmuo. 

Šitos menamos reikšmių magmos jėgos atžvilgiu dvasinė 
praktika negali pasidaryti savarankiška, nes Castoriadžio kal- 
bos samprata neduoda galimybės skirti prasmę ir galiojimą. 
Kaip ir Heideggerio filosofijoje, pasaulio semantinio atskleidi- 
mo „tiesa“ pagrindžia dar ir propozicinę teiginių tiesą, kuri iš 
anksto nulemia kalbinių raiškų galiojimą. Rezultatas yra tas, 
kad dvasinė praktika negali sukelti išmokimo procesų. Šiaip ar 
taip, nėra žinių kaupimo, kuris galėtų daryti įtaką pirmesnei pa- 
saulio sampratai ir suardytų prasmės visuotinybę - net ir gam- 
tamokslinio pažinimo bei gamybinių jėgų matmenyse: „Reikia 
pasakyti, kad natūrali duotybė visuomenei visados iškyla ne 
vien kaip tai, kas priešinasi, bet ir kaip tai, kas pasiduoda for- 
mavimui; tačiau kas ir kaip priešinasi ir pasiduoda formavi- 
mui, priklauso atitinkamai nuo nagrinėjamo socialinio pasaulio. 
Kad galima vandenilio branduolių sintezė — toks teiginys turi 
prasmę tik šiuolaikinei ir jokiai kitai visuomenei.“ (581) Ko- 
dėl kokia nors visuomenė institutina tam tikrą reikšmių hori- 
zontą, yra klausimas, kurį Castoriadis turi atmesti kaip nepa- 
grįstą. Negalima klausti, kokia kilmė to, kas nemąstoma (589). 
Kiekvieno pasaulio institutinimas yra kūrimas ex nihilo (591). 

Jei pasaulio atskleidimo menamybės santykis su darbu ir 
sąveika nustatomas tokiu būdu, autonominė veikla visai nebe- 
gali būti mąstoma kaip dvasinė praktika; pastarąją Castoriadis 
turi veikiau priderinti prie paties socialinio demiurgo kalbos 
kūrimo, pasaulio projektavimo ir pasaulio sunaikinimo prakti- 
kos. Tačiau dėl to praktika praranda žmogaus veiklos bruožus, 
kuriuos Castoriadis kaip tik teisingai pabrėžia - nuo konteksto 

priklausomos intersubjektinės veiklos, vykdomos baigtinėmis 
sąlygomis, bruožus. Juk praktikos baigtinumo ištakos yra ne 
vien formuoti pasiduodančios išorinės gamtos priešinimasis, 
bet ir istorinės, socialinės ir fizinės egzistencijos ribojimai. 
Praktika, kuri sutampa su naujų pasaulio aiškinimų creatio con- 
tinua, su ontologine geneze, pati projektuoja istorijos laikus ir 
socialines erdves, pati atveria galimų ribojimų matmenis. Žino- 
ma, iš teogonijos ir Fichte's mokslo teorijos žinomos mąstymo 
figūros trukdo Castoriadžiui suinstitutintos visuomenės forma 
nubrėžti vidinę ribą begaliniam save pačią institutinančios vi- 
suomenės aktualumui. Kaip į ekspresinį savo pačios objektyva- 
cijose pradingstančios dvasios modelį, taip ir į ontologinį vi- 
suomenės modelį yra įmontuota susvetimėjimo su savimi lūžio 
vieta. Jei ontologinės genezės gamybos tėkmė nutrūksta, suins- 
titutinta visuomenė sutvirtėja savo pačios ištakų atžvilgiu: „Vi- 
suomenės susvetimėjimas arba heteronomija yra susvetimėji- 
mas su savimi, kai savo pačios būtį visuomenė pridengia savęs 
institutinimu ir aktualiu laikiškumu.“ (608) 

Ši koncepcija susijusi su dviem nemaloniais padariniais. 
Dvasinę praktiką supanašindamas su kalbiniu pasaulio atsklei- 
dimu, paverstu savarankiška būties istorija, Castoriadis nebega- 
li lokalizuoti politinės kovos dėl autonomiškos gyvensenos, — 
kaip tik tos išvaduojamosios kūrybinės-projektuojamosios 
praktikos, kuri jam galų gale rūpi. Nes arba jis, kaip Heidegge- 
ris, veikėjus iš dvasinio, itin subjektiško vienišumo turi grąžinti 
į nedisponuojamumo sritį ir per tai — į aurišką save pačią insti- 
tutinančios visuomenės kilmės vyksmą, - o tai būtų tik ironiš- 
kas praktinės filosofijos pavertimas kitu poststruktūralizmo va- 
riantu, - arba dvasiniu požiūriu nebeišgelbstimą socialinės 
praktikos autonomiją perkelti į patį kilmės vyksmą; bet tada 
pasaulio atskleidimo produktyvumą, vykdomą per kalbą, jis tu- 
ri paremti absoliutiniu Aš ir iš tikrųjų grįžti prie spekuliatyvi- 
nės sąmonės filosofijos. Čia tiktų visuomenės, kaip poetinio de- 
miurgo, kuris iš savęs leidžia vis naujus pasaulio tipus, perso- 
nifikavimas. Šiuo atveju naujai pasikartoja teodicėjos problema: 

kam reikėtų priskirti atsakomybę už suinstitutintos visuomenės 
atskilimą nuo pačios savęs institutinimo ištakų, jei ne pačiam 
demiurgiškajam kalbos kūrėjui? 

Antrasis, kur kas žemiškesnis, bet lygiai toks pat nemalonus 
padarinys yra grįžimas prie problemos, kurią nuo Fichte's iki 
Husserlio bergždžiai stengėsi spręsti sąmonės filosofija: kaip 
paaiškinti socialinės praktikos intersubjektyvybę, kuri yra pri- 
versta vadovautis pavienės sąmonės prielaida? Castoriadis pos- 
tuluoja antrą menamumo matmens srautą, būtent tai, kas indi- 
vidui yra nesąmoninga ir sudaro monadinį subjektyvumo anks- 
tyvojoje vaikystėje branduolį. Ir čia pasirodo, kad menamumo 
matmuo, instinktu pagrįsta vaizdų kūrimo fantazija, yra net pir- 
mesnis už kalbą kaip pasaulį kuriančio socialinio menamumo 
terpę. Šitoje ikikalbinėje, psichoanalitikui Castoriadžiui gerai 
žinomoje žmogaus dvasiai būdingos fantazijos kūryboje gimsta 
atitinkamai naujas ir unikalus asmeninis pasaulis, kuris, vaikui 
augant, susiduria su visuomenės suinstitutintu pasauliu ir, įvei- 
kus Oidipo konfliktą, yra į pastarąjį įįmamas ir jam pajungia- 
mas. Psichiniai menamumo matmens srautai trykšta kiekvienas 
iš savų, subjektyvių šaltinių. Su iš visuomenės einančiu kolekty- 
viniu srautu jie konkuruoja panašiai kaip privatūs pasauliai — su 
viešuoju pasauliu. Socializuoti individai nesueina vienas su kitu 
į intersubjektinius santykius prigimties prasme. Visuomenės su- 
institutintame pasaulėvaizdyje visi yra, tarsi veikiant transcen- 
dentalinei sąmonei, a priori susitarę; priešindamiesi šitai iš 
anksto nustatytai darnai, jaunosios kartos individai mėgina savo 
individualius pasaulius įtvirtinti kaip monadas. Castoriadis ne- 
gali pasiūlyti tarpininkavimo tarp individo ir visuomenės sche- 
mos. Vaikiškąją monadą visuomenė sulaužo ir performuoja. Vi- 
suomenės suinstitutinto pasaulio tipas individui yra primeta- 
mas. Vadinasi, socializacijos procesas yra pateikiamas kaip 
amatininkystės modelis. Socialinis individas yra pagaminamas 
ir lieka, kaip aiškina Durkheimas, padalytas į monadą ir visuo- 
menės narį. Tą oidipišką padalijimą, kuris „individui pasidaro 
tvirta, aiškiai skiriama privataus ir viešojo pasaulių konsteliaci- 

ja“ (498), Castoriadis vadina mįsle: „Norint nors kiek suvokti, 
kas yra psichika ir kas yra visuomenė, nereikėtų užsimerkti ir 
nematyti, jog socialinis individas auga ne kaip augalas, o kad jį 
kuria/gamina visuomenė. Todėl jis, suprantama, niekuomet ne- 
išvengs prievartinio lūžio pirminės psichinės būsenos ir jos rei- 
kalavimų atžvilgiu, lūžio, kurį gali įvykdyti tik socialinė institu- 
cija.“ (514) Vidiniai psichiniai konfliktai yra susiję su sociali- 
niais, ne tiek dvasiniais išgyvenimais, kiek tam tikra psichikos 
ir visuomenės metafizine priešprieša. 

Ieškomoji grandis tarp individo ir visuomenės atrodys ne to- 
kia „mįslinga“, jei mes, kaip ir G. H. Meadas, patį socializaci- 
jos procesą suprasime kaip individuaciją. Tada, aiškus daiktas, 
reikės išplėsti struktūralistinę, logine-semantine dimensija ribo- 
jamą kalbos sampratą ir kalbą suvokti kaip terpę, kuri kiekvie- 
ną sąveikos dalyvį kaip savo narį įtraukia į komunikacinę ben- 
druomenę ir kartu priverčia paklusti beatodairiškai individua- 
cijos prievartai. Pragmatines gramatiškai taisyklingų sakinių 
vartojimo kalbinėje veikloje prielaidas sudaro kalbėtojo, klau- 
sytojo ir stebėtojo perspektyvų sujungimas bei šios struktūros 
susikryžiavimas su pasaulio perspektyvų sistema, kuri objekty- 
vųjį pasaulį koordinuoja su socialiniu ir subjektyviuoju.** 

Jei, pasitelkę šitą pragmatiškai išplėstą kalbos sampratą, 
praktikos sąvokai suteiksime komunikacinės veiklos prasmę, 
universalieji praktikos požymiai nebeapsiribos vien legein ir 
teukhein, t. y. interpretacijos reikalaujančiomis sąlygomis kon- 
taktui su instrumentinės veiklos funkcijų srityje sutinkama 
gamta. Tada praktika veikia labiau komunikacinio proto švie- 
soje, proto, kuris interakcijos dalyvius verčia orientuotis į galio- 
jimo pretenzijas ir per tai suteikia galimybę kaupti pasaulėvaiz- 
dį keičiančias žinias. Be abejo, ir komunikacinėje veikloje 
daliniai gyvenamojo pasaulio kontekstai remiasi pasaulį at- 


* Šiuo klausimu plg. atitinkamą veikalo J. Habermas, MoralbewuBtsein 
und kommunikatives Handeln, Frankfurt am Main, 1983, skyrių, 
ypač 152 ir tt. 

skleidžiančia kalbos, kurią vartoja dalyviai, funkcija. Kalbos sis- 
tema nustato ir savo priemonėmis generuotų sakymų galiojimo 
sąlygas. Tačiau vidinė prasmės ir galiojimo sąsaja šį kartą yra 
simetriška: nuo sakymų prasmės nepriklauso, ar galiojimo 5ą- 
lygos ir atitinkamos galiojimo pretenzijos dvasinėje, pasaulio 
įsisavinimo, praktikoje yra vykdomos, ar ne. Socialinė praktika 
kalbos atžvilgiu yra konstituota, bet ir pati kalba per tą prakti- 
ką turi pasiteisinti tuo, kas pasitaiko jos atskleidžiamame hori- 
zonte. Tačiau jei pasaulio atskleidimas ir save pateisinanti prak- 
tika pasaulyje suponuoja viena antrą, tai prasmę kuriančios 
naujovės yra taip susipynusios ir abi savo ruožtu bendrosiose į 
savitarpio supratimą orientuotose veiklos struktūrose taip įtvir- 
tintos, kad gyvenamojo pasaulio reprodukcija visados vyksta 
taip pat ir dėl jo dalyvių produktyvumo. 


XII. NORMATYVINIS MODERNYBĖS TURINYS 


Radikalioji proto kritika už atsisveikinimą su modernybe 
moka didelę kainą. Pirmiausia tie diskursai negali ir nenori 
duoti ataskaitos apie savo pačių vietą. Negatyvioji dialektika, 
genealogija ir dekonstrukcija panašiai išvengia tų kategorijų, pa- 
gal kurias šiuolaikinis žinojimas išsikristalizavo anaiptol ne at- 
sitiktinai ir kuriomis mes dabar grindžiame tekstų supratimą. 
Jų negalima vienareikšmiškai priskirti nei filosofijai arba 
mokslui, nei moralės ir teisės teorijai, nei literatūrai ir menui. 
Kartu jos priešinasi grįžimui prie religinio mąstymo formų, — 
nesvarbu, dogmatinių ar eretinių. Todėl nėra dermės tarp „te- 
orijų“, kurios kelia galiojimo pretenzijas tik tam, kad jas pa- 
neigtų, ir jų vertimo institucijomis mokslo procese pobūdžio. 
Esama asimetrijos tarp retorinio būdo, kuriuo tie diskursai pri- 
mygtinai reikalauja supratimo, ir kritinio aptarimo, kurio jie 
susilaukia iš institucijų, pavyzdžiui, akademinėse paskaitose. 
Vėlgi nesvarbu, ar Adorno paradoksaliai reklamuoja tiesos ga- 
liojimą, ar Foucault atsisako daryti išvadas iš aiškių prieštara- 
vimų; ar Heideggeris ir Derrida, bėgdami į ezoterizmą arba su- 
plakdami tai, kas logiška, su tuo, kas retoriška, vengia pareigos 
tai pagrįsti - visuomet atsiranda nesuderinamumų simbiozė, ly- 
dinys, kuris iš principo priešinasi „normaliai“ mokslinei anali- 

zei. Visą griozdą tik perkelsime į kitą vietą, jei pakeisime koor- 
dinačių sistemą ir tų pačių diskursų nebelaikysime mokslu ar- 
ba filosofija, o tik tam tikra literatūra. Tai, kad į save atgręžta 
proto kritika vietos neturinčiuose diskursuose yra visur ir nie- 
kur, ją padaro beveik visiškai atsparią aiškinimų konkurencijai. 
Tokie diskursai daro nepatikimus suinstitutintus falibilizmo 
kriterijus; kai argumentacija nueina šuniui ant uodegos, jie vi- 
suomet dar suteikia galimybę paskutiniam žodžiui: oponentas 
neva nesupratęs viso kalbos žaidimo, dėl atsakymo manieros 
padaręs kategorinio pobūdžio klaidą. 

Proto kritikos variantai, kai beatodairiškai kritikuojami savi 
pagrindai, yra panašūs ir kitu atžvilgiu. Jie vadovaujasi normi- 
nėmis intuicijomis, kurios prasilenkia su tuo, ką jie gali įkom- 
ponuoti į netiesiogiai pripažįstamą „proto kitybę“. Ar moder- 
nybė bus aprašoma kaip sudaiktintas ir panaudotas, kaip pada- 
rytas disponuojamu, ar kaip absoliučiai atlapas, valdžių 
pasidalintas, suhomogenintas, įkalintas gyvenimo kontekstas, 
vis tiek ypatingas jautrumas sudėtingiems pažeidimams ir su- 
taurinti prievartavimai nuolat inspiruoja įskundimus. Į šį jaut- 
rumą yra įkomponuotas nesužalotos intersubjektyvybės pa- 
veikslas, kurį jaunasis Hegelis iš pradžių įsivaizdavo kaip visuo- 
tinę dorybę. Ši kritika grynai formaliai pavartotomis būčiai ir 
suverenumui, valdžiai, skirčiai ir netapatumui priešingomis są- 
vokomis atkreipia akis, be abejo, į estetinį patirties turinį, ta- 
čiau jo pagrindu suformuluotos, eksplicitiškai imtos disponuoti 
tokios vertybės kaip malonė ir proto nušvitimas, ekstaziškas su- 
sižavėjimas, fizinė integracija, noro patenkinimas ir tausojamas 
intymumas neužgožia moralės kitimo, kurį ir tie autoriai, gar- 
siai apie tai nekalbėdami, pateikia gyvybingai - ne tik su dvasia 
susitaikančiai - gyvenimo praktikai. Tarp deklaruojamų ir nu- 
tylimų norminių pagrindų esama neatitikimo, kurį galima pa- 
aiškinti nedialektiniu subjektyvybės atmetimu. Šiuo moderny- 
bės principu yra atmetami ne tik pragaištingi suobjektinto san- 
tykio su savimi padariniai, bet ir kitos konotacijos, kurios 
kadaise lydėjo subjektyvybę kaip neįvykdytas pažadas — kaip 

perspektyva save suvokiančios praktikos, kurioje turėjo susi- 
jungti kolektyvinė visų savideterminacija su autentiška kiekvie- 
no individo savirealizacija. Čia atmetama kaip tik tai, ką save 
įsisąmoninanti modernybė kartą buvo užsimojusi apibūdinti 
sąvokomis savimonė, savideterminacija ir savirealizacija. 

"Tuo, kad siekiama kone absoliučiai nepripažinti šiuolaiki- 
nių gyvenimo formų, paaiškinama ir dar viena šitų diskursų sil- 
pnybė: nors tų diskursų pagrindai yra įdomūs, bet rezultatai 
lieka nediferencijuoti. Kriterijai, pagal kuriuos Hegelis ir Mar- 
xas, paskui Maxas Weberis ir Lukacsas skyrė išvaduojamuosius 
ir sutaikomuosius socialinės racionalizacijos aspektus nuo rep- 
resinių ir skaidomųjų, atbuko. Per tą laiką kritika suvokė ir su- 
triuškino tas sampratas, kuriomis remiantis anie aspektai galė- 
jo būti atskirti taip, kad jų paradoksalus susipynimas pasidarytų 
matomas. Švietimas ir manipuliacija, tai, kas sąmoninga ir ne- 
sąmoninga, gamybos ir ardymo jėgos, ekspresinis savęs realiza- 
vimas, prievartinė desublimacija, laisvę garantuojantys ir laisvę 
atimantys efektai, tiesa ir ideologija - visa tai dabar susilieja į 
viena. Tie dalykai nėra tarp savęs susiję, sakysim, pražūtingais 
funkciniais saitais kaip besispyriojantys bendrininkai priešta- 
ringame nuolatinio kontrahentų ginčo procese. Skirtumai ir 
prieštaravimai dabar yra tiek pakirsti, net visai sugriuvę, kad 
kritika nebegali plyname ir nykiame totališkai valdomo, ap- 
skaičiuoto, valdžių pasidalyto pasaulio kraštovaizdyje įžvelgti 
kontrastų, atspalvių ir dviprasmiškų niuansų. Be jokios abejo- 
nės, Adorno teorija apie valdomą pasaulį ir Foucault valdžios 
teorija yra kur kas vaisingesnės, tiesiog informatyvesnės už 
Heideggerio arba Derrida samprotavimus apie techniką, kaip 
formą, ar apie totalinę politiškumo esmę. Tačiau jos visos ne- 
jautrios itin dviprasmiškam kultūrinės ir socialinės modernybės 
turiniui. Šis suvienodinimas išryškėja ir diachroniškai lyginant 
moderniąsias gyvenimo formas su ikimoderniosiomis. Į didžiu- 
les išlaidas, kurių anksčiau buvo reikalaujama iš gyventojų 
(skaičiuojant fizinio darbo, medžiaginių gyvenimo sąlygų ir in- 
dividualaus pasirinkimo galimybių, teisinio saugumo ir bau- 

džiamosios teisės, politinio dalyvavimo, mokyklinio išsilavini- 
mo ir kt. matmenimis), dabar mažai bekreipiama dėmesio. 

Būtina pastebėti, kad įvairiose proto kritikose kasdienei 
praktikai nuolatinės vietos nėra numatyta. Pragmatizmas, feno- 
menologija ir hermeneutinė filosofija kasdienės veiklos, kalbė- 
jimo ir bendro gyvenimo kategorijas pakėlė į epistemologijos 
rangą. O Marxas kasdienę praktiką pavadino ta vieta, kur pro- 
tingas filosofijos turinys turėtų išsilieti į išlaisvintos visuome- 
nės gyvenimo formas. Tačiau Nietzsche taip atkakliai kreipė sa- 
vo sekėjų žvilgsnį į nekasdienybės reiškinius, kad akys kasdie- 
nės praktikos, kaip išvestinio arba netikro dalyko, ėmė panieki- 
namai nebepastebėti. Kaip jau matėme!, komunikacinėje 
veikloje kūrybinis pasaulio kalbinės konstitucijos veiksnys kar- 
tu su pažintiniais-instrumentiniais, moraliniais-praktiniais ir 
ekspresiniais veiksniais, į kuriuos įeina dvasinių reprezentaci- 
jos, tarpasmeninių santykių ir subjektyvios raiškos kalbos funk- 
cijos, sudaro vieną sindromą. Modernybės pasaulyje iš kiekvie- 
no šito veiksnio išsirutuliojo „vertybių sferos“, būtent: sukda- 
masi aplink pasaulio atskleidimo ašį - menas, literatūra ir sko- 
nio klausimų sprendimo specializaciją įgijusi kritika; antra 
vertus, susidarė problemų sprendimo diskursai, kurie speciali- 
zavosi spręsti tiesos ir teisingumo klausimus, - sukdamiesi ap- 
link dvasinių išmokimo procesų ašį. Tos meno ir kritikos, 
mokslo ir filosofijos, teisės ir moralės žinojimo sistemos tolo 
nuo kasdienės komunikacijos juo greičiau, kuo ryškiau ir vien- 
pusiškiau telkė savo dėmesį į atitinkamai vieną kalbos funkciją 
ir vieną galiojimo aspektą. Tačiau dėl tokio abstrahavimosi jos 
per se neturi būti laikomos simptominiais į subjektą atgręžto 
proto sunykimo reiškiniais. 

Nietzsche'i ir jo sekėjams mokslo ir moralės susidarymas iš- 
kyla kaip formavimosi procesas tokio proto, kuris uzurpuoja ir - 
kartu užsmaugia poetinę ir pasaulio atskleidžiamąją meno jėgą. 


"Plg. šios knygos poskyrio „Ekskursas į filosofijos ir literatūros žanrų 
skirtumų išlyginimą“ IV dalį. 

Jiems kultūros modernybė atrodo kaip siaubo karalystė, pažen- 
klinta totalinių į subjektą atgręžto proto, užsikraunančio sau 
struktūriškai per didelę naštą, bruožų. Šitame paveiksle neatsi- 
spindi trys paprasti faktai: pirmiausia ta aplinkybė, kad esteti- 
nio pobūdžio patirčių, kurių šviesoje ir turi atsiskleisti tikroji 
išimtinio proto prigimtis, šaknys glūdi tame pačiame skaidy- 
mosi procese, kaip mokslas ir moralė; antra yra ta aplinkybė, 
kad kultūros modernybės susiskaidymą į specialius skonio, tie- 
sos ir teisingumo klausimų diskursus lėmė ir beveik nenuginči- 
jamas žinojimo prieaugis; o svarbiausia tai, kad nuo mainų tarp 
šitų žinojimo sistemų ir kasdienės praktikos atmainų priklauso, 
ar abstrahavimosi rezultatai gyvenamąjį pasaulį veikia ardomai. 

Atskirų kultūros verčių sferų požiūriu kasdienio pasaulio 
sindromas iškyla kaip „gyvenimas“ arba kaip „praktika“, arba 
kaip „dorovė“, o opoziciją sudaro „menas“ arba „teorija“, arba 
„moralė“. Apie savitą kritikos ir filosofijos tarpininkavimo 
vaidmenį jau kalbėjome kitame kontekste. Kritikai „meno“ ir 
„gyvenimo“ santykis atrodo toks pat problemiškas, kaip filoso- 
fijai „teorijos“ ir „praktikos“ arba „moralės“ ir „dorovės“ san- 
tykiai. Netikėtas specializuoto žinojimo perkėlimas į privačią ir 
viešąją kasdienybės sferas gali ne tik sukelti pavojų žinojimo 
sistemų autonomijai ir savitai prasmei, bet ir pažeisti gyvena- 
mojo pasaulio kontekstų integralumą. Tik vieną galiojimo pre- 
tenziją teturintis žinojimas, kuris susiduria su visu kasdienės 
praktikos galiojimo spektru, išmuša iš pusiausvyros gyvenamojo 
pasaulio komunikacinę infrastruktūrą. Nelabai kompleksiški 
tokio pobūdžio įsikišimai suestetina ir/arba sumokslina pavie- 
nes gyvenimo sritis, arba suteikia joms moralumo pobūdį ir su- 
kelia efektus, kurių drastiški pavyzdžiai yra ekspresyvios kon- 
trakultūros, technokratiškai įvykdytos reformos arba funda- 
mentalistiniai judėjimai. 

Tai, kad ekspertinės ir kasdienės kultūrų santykiai yra sudė- 
tingi, toli gražu dar nepaliečia giliau glūdinčių socialinio racio- 
nalizavimo paradoksų, nes tai - sistemiškai indukuotas kasdie- 
nės praktikos sudaiktinimas, apic kurį dar kalbėsime. Tačiau 

jau pirmieji žingsniai dviprasmiškai racionalizuotų šiuolaikinių 
visuomenių gyvenamojo pasaulio vaizdų skirčių link kelia pro- 
blemą, kurią irgi aptarsime šioje paskutinėje paskaitoje. 

Kaip išlyginanti proto kritika naikina skirtis, galima paro- 
dyti tik aprašymais, kurie savo ruožtu vadovaujasi normatyvi- 
nėmis intuicijomis. Šitą normatyvinį turinį, jeigu jis neprivalo 
likti savarankiškas, turėtų būti galima imti iš kasdienei prakti- 
kai būdingo racionalaus potencialo ir juo tą turinį pateisinti. 
Komunikacinio proto sąvoka, iš pradžių pavartota kaip laikina 
ir peržengianti į subjektą atgręžto proto ribas, turi padėti išsi- 
painioti iš savireferencinės proto kritikos paradoksų ir išlygini- 
mų; antra vertus, ji privalo atsilaikyti prieš konkurencijos pradą 
turinčią sistemiškumo teoriją, kuri racionalumo problematiką 
apskritai atideda į šalį, atmeta bet kokią proto sampratą kaip 
pasenusį, Europoje sumąstytą kliuvinį ir lengvapėdiškai tampa 
subjektinės filosofijos (bei valdžios teorijos, ginamos jos di- 
džiausio priešininko) įpėdine. Dėl šios dvilypės pozicijos proto 
sąvokos reabilitacija pasidaro dvigubai rizikinga. Imantis reabi- 
lituoti proto sąvoką, reikėtų atsargiai žiūrėti ir į vieną, ir kitą 
pusę, kad vėl nebūtų įkliūvama į pinkles, atsirandančias pri- 
ėmus į subjektą atgręžto mąstymo principus, mąstymo, kuriam 
neprievartinės proto prievartos nepavyko apsaugoti nei nuo vis- 
ką aplinkui ir save patį objektu darančio instrumentinio proto 
visuotinumo bruožų, nei nuo inkliuzinio proto, kuris jima viską 
ir galiausiai triumfuoja kaip visų skirtumų vienovė, visuotinimo 
bruožų. Praktikos filosofija norminius modernybės turinius ti- 
kėjosi paimti iš socialinės praktikos tarpininkavimo vyksme 
įkūnyto proto. Ar pasikeičia į šitą sąvoką įterpta visuotinumo 
perspektyva, kai pagrindinė komunikacinės veiklos sąvoka pa- 
keičia socialinio darbo sąvoką? 

Pasak Marxo, socialinė praktika nusidriekia istorinio laiko ir 
erdvės matmenimis; subjektyvioji bendradarbiaujančių individų 
gamta aplinkinės, taip pat ir rūšies istoriją kosmiškai įimančios 
gamtos pačios savaime horizonte nustato tarpininkavimo ryšį su 
išorine, fiziškai objektyvuota gamta. Taigi darbo tarpininkavimo 
procesas su gamta yra susijęs trimis skirtingais aspektais: su sub- 
jektų patiriamų poreikių gamta, su objektiškai suvokiama ir per- 
dirbama gamta, galiausiai su darbe kaip horizontas ir pagrindas 
suponuojama gamta pačia savaime. O darbas - jį esame aptarę 
trečioje paskaitoje — čia aiškinamas gamybos estetikos požiūriu 
ir įsivaizduojamas kaip nuolat besikartojantis atsižadėjimo, suob- 
jektinimo ir pasisavinimo procesas. Vadinasi, kai gamta tarpinin- 
kauja pati sau, ji jima į save funkcionuojančių aktyvių subjektų 
savirealizaciją. Ir viena, ir antra yra savikūros procesai; jie kuria 
save iš savo pačių produktų. Lygiai taip pat suvokiama iš sociali- 
nės praktikos atsirandanti visuomenė - kaip joje ir jos sukurtų 
gamybinių jėgų ir gamybinių santykių produktas. Praktinės filo- 
sofijos mąstymo figūra vilioja mus ištirpdyti vienas su kitu susi- 
jusius darbo ir gamtos savireferencinio reprodukcijos proceso 
visuotinybėje. Galų gale ne kas kita, o pati gamta kuria save per 
visuomenės didžiojo subjekto reprodukciją ir toje visuomenėje 
veikiančius subjektus. Taip pat ir Marxui nesvetimas Hegelio vi- 
suotinybės mąstymas. Šis dalykas pakinta, jei socialinė praktika 
imama mąstyti nebe kaip darbu prasidėjęs procesas. 

Viena antrą papildančiomis komunikacinės veiklos ir gyve- 
namojo pasaulio sąvokomis nustatomas skirtumas tarp apibrėž- 
čių, kurių — kitaip negu skirtumas tarp darbo ir gamtos - požy- 
miai neištirpsta aukštesnėje vienovėje. Suprantama, gyvenamojo 
pasaulio reprodukcija neišsiverčia be komunikacinės veiklos 
paramos, O pastaroji savo ruožtu priklauso nuo gyvenamojo pa- 
saulio resursų.? Tačiau šito nuolat besikartojančio proceso ne- 


* Žr. pav. 23 J. Habermaso veikale Theorie des kommunikativen Han- 
delns, II, Frankfurt am Main, 1981, 217. 

turime įsivaizduoti kaip pagal savigeneracijos modelį vykstan- 
čio kūrimo iš savo paties produktų ir sieti su savirealizacija. 
Antraip savitarpio supratimo procesą - kaip darbo procesą 
praktinėje filosofijoje - hipostazuotume kaip tarpininkavimo 
vyksmą, o gyvenamąjį pasaulį - kaip dvasią refleksinėje filosofi- 
joje - paverstume aukštesnės pakopos subjekto visuotinybe. 
Skirtumas tarp gyvenamojo pasaulio ir komunikacinės veiklos 
nėra paskandinamas vienovėje: jis net didėja, pagal tai, kiek gy- 
venamojo pasaulio atsinaujinimas nebenukreipiamas vien per į 
savitarpio supratimą orientuotos veiklos terpę, o užkraunamas 
pačių veikėjų interpretavimo galioms. Tokiu mastu, kokiu kas- 
dienėje komunikacinėje praktikoje daromi taip/ne sprendimai 
yra grindžiami ne privalomu norminiu sutarimu, o kyla iš pa- 
čių dalyvių bendradarbiavimu paremtų interpretacijos proce- 
sų - konkrečios gyvenimo formos ir gyvenamojo pasaulio struk- 
tūros išsiskiria. Tarp daugybės gyvenimo formų visuotinybių 
yra, žinoma, panašumų į šeimas; tos visuotinybės iš dalies ker- 
tasi ir susipina, tačiau jų neaprėpia jokia supervisuotinybė. 
Įvairovė susidaro vykstant abstrahavimosi procesui, per kurį 
dalinių gyvenamųjų pasaulių turiniai vis labiau skiriasi nuo 
bendrųjų gyvenamojo pasaulio struktūrų. 

Gyvenamasis pasaulis, traktuojamas kaip išteklis, pagal jam 
„suteiktus“ kalbėjimo aktų komponentus, t. y. tų aktų propozi- 
cinės, ilokucines ir intensines dedamąsias, skyla į kultūrą, vi- 
suomenę ir asmenį. Kultūra? vadinu žinių atsargas, iš kurių ko- 
munikacijos dalyviai, ką nors pasaulyje aiškindamiesi, semiasi 
savitarpio supratimui naudingų interpretacijų. Visuomene (siau- 
resne - gyvenamojo pasaulio dėmens - prasme) vadinu teisėtas 
santvarkas, kuriomis komunikacijos dalyviai, nustatydami tar- 
pusavio santykius, grindžia grupine priklausomybe remiamą 
solidarumą. Asmenybė yra sąvoka, reiškianti įgytas kompeten- 
cijas, kurios įgalina subjektą kalbėti ir veikti, o per tai atitinka- 
muose kontekstuose padaro pajėgų dalyvauti savitarpio suprati- 


* Toliau remsiuosi savo samprotavimais, išdėstytais J. Hubermas (1981), 
II, 209. 

mo procesuose ir teigti savo paties tapatybę kintant veiklos si- 
tuacijoms. Šita sąvokų strategija nutraukia ryšį su tradicine, 
taip pat ir subjektinės bei praktinės filosofijų palaikoma pažiū- 
ra, kad visuomenes sudaro kolektyvai ir individai. Individai ir 
grupės yra gyvenamojo pasaulio „nariai“ tik metaforiškai. 

Aiškus dalykas, kad simbolinė gyvenamojo pasaulio repro- 
dukcija - tai nuolat besikartojantis procesas. Gyvenamojo pa- 
saulio struktūros branduolius „daro galimus“ atitinkami repro- 
dukcijos procesai, o šiuos - vėlgi komunikacinės veiklos para- 
ma. Kultūros reprodukcija garantuoja, kad (semantikos 
matmenyje) naujai atsirandančios situacijos yra susiejamos su 
pasaulio sąlygomis: ji garantuoja tradicijos nenutrūkstamumą ir 
kasdienėje praktikoje būtinam savitarpio supratimui - ganėtiną 
žinojimo rišlumą. Socialinė integracija garantuoja, kad naujai 
atsirandančios situacijos (socialinės erdvės matmenyje) yra su- 
siejamos su pasaulio sąlygomis: ji rūpinasi veiksmų koordina- 
vimu per teisiškai reguliuojamus asmeninius santykius ir stabi- 
lizuoja grupių tapatybę. Pagaliau dalyvių socializacija garantuo- 
ja, kad naujai atsirandančios situacijos (istorinio laiko 
matmenyje) yra susiejamos su pasaulio sąlygomis: ji garantuoja 
galimybę jaunosioms kartoms įgyti gebėjimą veikti ir rūpinasi 
individualių gyvenimo istorijų derinimu su kolektyvinio gyveni- 
mo formomis. Taigi vykstant šiems trims reprodukcijos proce- 
sams atsinaujina padedančios siekti sutarimo interpretavimo 
schemos (arba „galiojantis žinojimas“), teisiškai reguliuojami 
tarpasmeniniai santykiai (arba „solidarumai“) ir gebėjimai da- 
lyvauti sąveikose (arba „asmenų tapatumai“). 

Jei laikysime tai tinkamu teoriniu gyvenamojo pasaulio su- 
balansuotos ir netrikdomos reprodukcijos aprašymu, galėsime — 
iš pradžių tik kaip mintinį eksperimentą - kelti klausimą: ko- 
kia kryptimi turėtų kisti gyvenamojo pasaulio formos, jei ne- 
trikdomą reprodukciją garantuotų tradiciškai įprastos, pasiteisi- 
nusios ir sutarimu paremtos vis mažiau konkrečios gyvenimo 
formos atsargos, o vis daugiau - rizikingai pasiekti sutarimai, 
kitaip sakant, pačių komunikacijos dalyvių pastangos bendra- 
darbiauti? 

Tai yra, be abejo, suidealinta, tačiau ne visai savavališka pro- 
jekcija, nes šito mintinio eksperimento fone išryškėja tikrosios 
moderniųjų gyvenamųjų pasaulių raidos gairės - bendrųjų gyve- 
namojo pasaulio struktūrų abstrahavimasis nuo atitinkamų ypa- 
tingų, tik daugybiškai pasireiškiančių gyvenimo formų visuoti- 
nybių konfigūracijų. Kultūros lygmenyje tapatybės garantiją tu- 
rintys tradicijos branduoliai atsiskiria nuo konkrečių turinių, su 
kuriais jie kadaise buvo labai suaugę mitiniuose pasaulėvaiz- 
džiuose. Jie sunyko virsdami abstrakčiais elementais, tokiais 
kaip pasaulio sampratos, komunikacijos sąlygos, argumentavi- 
mo procedūros, abstrakčios pagrindinės vertybės ir t. t. Visuo- 
menės lygmenyje bendrieji principai formuojasi iš ypatingųjų 
kontekstų, su kuriais kadaise jie buvo susiję primityviosiose vi- 
suomenėse. Moderniosiose visuomenėse įsitvirtina teisėtvarkos 
ir moralės principai, kurie vis mažiau atsižvelgia į pavienes gy- 
venimo formas. Asmenybės lygmenyje pažintinės struktūros, 
įgytos socializacijos procese, vis labiau atsiskiria nuo kultūros 
žinojimo turinių, į kuriuos jos iš pradžių „konkrečiame mąsty- 
me“ buvo įterptos. Objektai, kurių pagrindu gali būti išmoksta- 
mos formalios kompetencijos, darosi vis įvairesni. Jei šitosc 
tendencijose atsižvelgsime tik į laisvės laipsnius, kuriuos įgyja 
gyvenamojo pasaulio struktūros komponentai, tada kaip suartė- 
jimo taškai atsiranda: kultūrai - suskydusių, t. y. refleksyviomis 
virtusių tradicijų būsenos tęstinė revizija; visuomenei - teisėtų 
santvarkų priklausomybės nuo formalių, galiausiai diskursinių 
normų nustatymo ir jų pagrindimo procedūrų būsena; asmeny- 
bei - rizikingo savęs valdymo sukeliama itin abstrakčios aš-ta- 
patybės būsena. Struktūra ima prievartauti kritikoje ištirpdyti 
garantuotą žinojimą, nustatyti apibendrintas vertybes bei nor- 
mas ir atlikti pačios valdomą individuaciją (kadangi abstrakčios 
aš-tapatybės nurodo į savirealizaciją autonominiuose gyvenimo 
projektuose). 

Šitas formos ir turinio skyrimas primena ilgą tradiciją turin- 
čius mėginimus apibrėžti „protingą praktiką“: savimonė vėl 
grįžta refleksiška virtusios kultūros, savideterminacija — api- 

bendrintų vertybių, o normos, savirealizacija - pažangesnės so- 
cializuotų subjektų individuacijos formomis. Tačiau refleksyvu- 
mo, universalizmo ir individuacijos didėjimas, kurį diferencia- 
cijos procese patiria struktūriniai gyvenamojo pasaulio turiniai, 
dabar nebetinka subjekto santykio su savimi stiprinimui apra- 
šyti. Ir aprašant tik šitaip, t. y. subjektinės filosofijos požiūriu, 
socialinė racionalizacija, protingas socialinės praktikos poten- 
cialas, galėjo būti pavaizduotas kaip socialinio makrosubjekto 
autorefleksija. Komunikacijos teorijai ši mąstymo figūra nebūti- 
na. Dabar reflektuojama kultūra, apibendrinamos vertybės ir 
normos, labiau individinami socializuoti subjektai, dabar auga 
kritinė sąmonė, spartėja autonominės valios formavimasis, in- 
dividuacija, vadinasi, vis ilgiau ir subtiliau mezgamo kalbos ge- 
neruotos intersubjektyvybės tinklo sąlygomis stiprėja subjektų 
praktikai kadaise priskirti racionalumo požymiai. Gyvenamojo 
pasaulio racionalizavimas reiškia kartu diferenciaciją ir sutan- 
kinimą - sutankinimą iš intersubjektinių siūlų suregzto pleve- 
nančios tekstūros raizginio, kuris neleidžia išsklisti vis didesnę 
diferenciaciją patiriančioms kultūros, visuomenės ir asmens da- 
lims. Gyvenamojo pasaulio reprodukcijos būdas kinta, supran- 
tama, ne tiesia tokių pagrindinių sąvokų, kaip refleksyvumas, 
abstraktus universalizmas ir individuacija, nubrėžta linija. Ra- 
cionalizuotas gyvenamasis pasaulis garantuoja veikiau prasmi- 
nių ryšių tęstinumą netęstinėmis kritikos priemonėmis, saugo 
socialinės integracijos kontekstą rizikingomis individualistiškai 
izoliuojančio universalizmo priemonėmis ir, panaudodamas 
kraštutines individinančias socializacijos priemones, sublimuoja 
didžiulę genealoginio konteksto jėgą į trapią, pažeidžiamą ben- 
drybę. Tiktai šitomis priemonėmis - juo abstrakčiau susidariu- 
sios gyvenamojo pasaulio struktūros veikia vis labiau besiskai- 
dančiomis gyvenimo formomis - plėtojasi racionalusis į savitar- 
pio supratimą orientuotos veiklos potencialas. Tai paaiškėja 
atlikus tokį mintinį eksperimentą. 

Semantiniame lauke tęstinybės neturėtų nutrūkti net ir tada, 
jei kultūros reprodukcija galėtų vykti vien tik kritikuojant. Kal- 

biniam savitarpio supratimui reikalingų neigimo potencialų 
plėtojimas pasidaro diferencijuotos struktūros gyvenamajame 
pasaulyje būtina sąlyga tam, kad tekstai sietųsi ir būtų tęsiamos 
tradicijos, kurios iš tikrųjų gyvuoja įtikinamumo jėga. Jei socia- 
linė integracija galėtų vykti vien tik per abstraktų ir kartu indi- 
vidui pritaikytą universalizmą, tai anas socialinėje erdvėje iš 
tarpusavio pripažinimo santykių numegztas intersubjektyvybės 
tinklas taip pat neturėtų plyšti. Struktūriškai diferencijuotame 
gyvenamajame pasaulyje naudojamos diskursinio valios forma- 
vimo procedūros yra skirtos tam, kad, vienodai paisydamos 
kiekvieno individo interesų, garantuotų socialinį visų ryšį su vi- 
sais. Todėl kaip diskursų dalyvis individas savo niekuo nepakei- 
čiamu taip arba ne yra visiškai savarankiškas tik su sąlyga, kad 
bendradarbiavimu grindžiamu tiesos ieškojimu lieka susietas su 
universalia bendruomene. Net bendrumo substancija istorinėje 
kartų kaitoje turėtų virsti nieku, jei socialiniai procesai galėtų 
vykti vien tik per kraštutinės individuacijos slenkstį. Struktūriš- 
kai diferencijuotame gyvenamajame pasaulyje iš pat pradžių 
veiksmingu pripažįstamas tik šis principas: kad socializacija 
vyktų tokiu pat santykiu kaip individuacija, ir, priešingai, indi- 
vidai įsitvirtintų socialiniu požiūriu. Asmeninių įvardžių siste- 
ma, įmontuota į kalbas, yra beatodairiška individuacijos prie- 
varta, tačiau per tą pačią kalbinę terpę kartu veikia ir tarpsub- 
jektyvybės socializacijos jėga. 

Taigi intersubjektyvybės teorija paremtos mąstymo figūros 
padeda suprasti, kodėl kritiškas tikrinimas ir falibilistinė sąmo- 
nė natūralistinę prigimtį nusimetusios tradicijos tęstinumą net 
stiprina; kodėl abstrakčios ir universalistinės diskursinio valios 
formavimo procedūros solidarumą gyvenimo kontekstuose, ku- 
rie nebėra tradicijos įteisinti, irgi stiprina; kodėl išplėstos indi- 
viduacijos ir savirealizacijos erdvė socializacijos procesą, atsi- 
skyrusį nuo fiksuotų socializacijos pavyzdžių, net sutankina ir 
stabilizuoja. 

Jeigu tokiu būdu susigrąžinamas norminis modernybės turi- 
nys, išslystantis ne iš intencijų, o iš praktinės filosofijos sąvokų, 

tada išsisklaido tie trys požymiai, kurie kadaise buvo suburti į 
„švietimo dialektiką“: subjektyvumas, kaip modernybės princi- 
pas, turėjo apibrėžti ir normatyvinį modernybės turinį; į sub- 
jektą atgręžtas protas kartu vedė prie abstrakcijų, kurios 
suskaldė dorovinę visuotinybę; vis dėlto vienintelė iš subjekty- 
vybės atsirandanti, jos ribotumus peržengti siekianti autoreflek- 
sija turėjo pasiteisinti kaip sutaikymo galia. Praktinė filosofija 
šią programą pasisavino savaip. Marxui klasių antagonizmo, 
pastarojo revoliucinio įveikimo ir susikaupusių gamybinių jėgų 
turinio išlaisvinimo analizė sudarė tris pagrindinius tarpusavyje 
susijusius elementus. Šiuo požiūriu iš kalbos sukurtos intersub- 
jektyvybės struktūrų išvesta, gyvenamojo pasaulio racionalizavi- 
mo procesais sukonkretinta proto sąvoka nėra istorijos 
filosofijos prasme vartojamos racionalios praktikos sąvokos ati- 
tikmuo. Kai tik praktine filosofija grindžiamą visuomenės sam- 
pratą atmetame kaip savireferencinį, pavienius subjektus 
įimantį makrosubjektą, atkrenta atitinkamų diagnozės ir krizės 
įveikos modelių įvaizdžiai - skaldymas ir revoliucija. Kadangi 
laipsniškas komunikacinėje veikloje glūdinčio proto potencialo 
atpalaidavimas nebemąstomas kaip autorefleksija, šita moder- 
nybės normatyvinio turinio apibrėžtis negali iš anksto nulemti 
nei sąvokinių krizės diagnozės priemonių, nei jos įveikimo po- 
būdžio. 

Nekonfliktiškų reprodukcijos procesų tikimybė anaiptol ne- 
didėja kartu su gyvenamojo pasaulio racionalizavimu — pasi- 
slenka tik lygmuo, kuriame konfliktai gali reikštis. Diferenci- 
juojantis gyvenamojo pasaulio struktūroms tik gausėja sociali- 
nių patologijų raiškos formų - pagal tai, kokia struktūros dalis 
iš kokios pusės yra nepakankamai aprūpinama: prasmės neteki- 
mas, neteisėtos sąlygos ir psichopatologijos yra labiausiai į akis 
krintančios, tačiau ne vienintelės simptomų klasės.“ Tokiu bū- 
du visuomenės patologijų priežastys, kurios makrosubjekto ski- 
limo modelyje dar gali būti koncentruojamos aplink klasių an- 


* Žr. pav. 22 veikale J. Habermas (1981), II, 215. 

tagonizmą, subyra į plačiai išsibarsčiusias istorijos kontingenci- 
jas. Šiuolaikinių visuomenių patologijos bruožai susijungia į 
formas dar tik tiek, kiek išryškėja ekonominių ir biurokratinių, 
apskritai pažintinių-instrumentinių racionalumo formų persva- 
ra. Zigzagiškas nevienodai išsemtų racionalumo potencialų pro- 
filis išstumia suskilusio makrosubjekto įstrigusį, nuolat besikar- 
tojantį savęs perteikimo procesą iš mėginimų jį paaiškinti. 

Akivaizdu, kad tokiais apmąstymais mes visai dar nepalie- 
čiame klausimo, kuris davė pradžią praktinei filosofijai. Kol 
mes, kaip iki šiol, išleidžiame iš akių medžiaginę gyvenamojo 
pasaulio reprodukciją, nepasiekiame net senosios problemati- 
kos lygmens. Marxas pagrindine sąvoka pasirinko „darbą“, nes 
matė, kaip buržuazinės visuomenės struktūras vis stipriau for- 
muoja abstraktusis darbas, t. y. rinkos valdomo, kapitalu verti- 
namo ir fabrikiniu būdu organizuoto pramoninio darbo rūšis. 
Paskui ši tendencija aiškiai susilpnėjo.“ Tačiau dėl to nedingo 
tas visuomenės patologijos tipas, kurį Marxas nagrinėjo pasitel- 
kęs realias susvetimėjusio darbo abstrakcijas. 


3 Ideologijų, kurias pridengia atmesti antagonizmai, nebegalima priskirti 
klaidingai kolektyvų sąmonei; tos ideologijos kildinamos iš sistemiškai 
iškreiptos kasdienės komunikacijos pavyzdžių. Čia, kur išorinė kalbė- 
jimo organizacija toliau perduoda kitaip nebeužmaskuojamą spaudi- 
mą vidinei kalbėjimo organizacijai ir tokiu būdu šią paslepia taip, kad 
išnyksta vidinės reikšmės ir galiojimo, reikšmės ir intencijos, reikšmės 
ir veiklos sąsajos (plg. J. Habermas, Ūberlegungen zur Kommunika- 
tionspathologie. - J. Habermas, Vorstudien und Erganzungen zur 
Theorie des kommunikativen Handelns, Frankfurt am Main, 1984, 
226 ir tt.), - taigi čia, iškreiptoje komunikacijoje, kaip sužalotos in- 
tersubjektyvybės formos išryškėja Hegelio vienovės netekusi dorovinė 
visuotinybė ir Marxo susvetimėjusi praktika. Į šitą plotmę formalio- 
sios pragmatikos priemonėmis turėtų būti grąžinamos ir Foucault dis- 
kurso analizės. 

“C. Offe, Arbeit als soziologische Schlūsselkategorie?.- C. Offe, Ar- 
beitsgesellschaft, Frankfurt am Main, 1984, 13 ir tt. 

Komunikacijos teorijos požiūris, atrodo, gali išgelbėti nor- 
matyvinį naujųjų laikų turinį tik idealistinių abstrakcijų kaina. 
Vėl kyla įtarimas dėl grynojo komunikacinio proto purizmo — 
šį kartą dėl abstraktaus racionalizuotų gyvenamųjų pasaulių ap- 
rašymo, kuris neatsižvelgia į medžiaginės reprodukcijos prie- 
vartas. Norėdami šį įtarimą atremti, turime parodyti, kad ko- 
munikacijos teorija gali padėti paaiškinti, kaip naujaisiais lai- 
kais rinkos principais organizuota ekonomika savo funkcijomis 
suauga su valdžią monopolizuojančia valstybe, kaip toji ekono- 
mika tampa nepriklausoma nuo gyvenamojo pasaulio, pasida- 
rydama laisvų normų socialine struktūra, ir savo pačios siste- 
mai išlaikyti skirtus imperatyvus priešpriešina gyvenamojo pa- 
saulio proto imperatyvamas. Marxas buvo pirmas, kuris šitą 
sistemos ir gyvenamojo pasaulio imperatyvų konfliktą ėmė nag- 
rinėti kaip negyvojo ir gyvojo, abstraktaus ir konkretaus darbo 
dialektiką ir, pasitelkęs socialinės istorijos medžiagą, atkakliai 
rodė, kad į tradicinius gyvenamuosius pasaulius įsiveržia naujas 
gamybos būdas. Sistemos racionalumo pobūdis, kuris pirmą 
kartą akivaizdžiai iškilo kaip įnoringa kapitalo savirealizacijos 
logika, paskui apėmė ir kitas veiklos sritis. 

Struktūros atžvilgiu gyvenamieji pasauliai gali smarkiai di- 
ferencijuotis: kultūros reprodukcijos, socialinės integracijos ir 
socializacijos funkcijų srityse jie gali sudaryti itin specializuo- 
tas dalines sistemas (posistemių posistemius) - kiekvieno gyve- 
namojo pasaulio kompleksiškumą labai riboja menkas savitar- 
pio supratimo mechanizmo apkrovimas. Didėjant kokio nors 
gyvenamojo pasaulio racionalizacijai, auga ir savitarpio suprati- 
mo sąnaudos, kurios užkraunamos patiems komunikacijos da- 
lyviams. Kartu didėja ir komunikacijos, kuriančios siejimo 
efektus tik: dvigubu galiojimo pretenzijų neigimu, nesėkmės ri- 
zika. Įprastinė kalba - tai rizikingas, taip pat daug pastangų rei- 
kalaujantis, nepaslankus, riboto pajėgumo veiklos koordinavi- 
mo mechanizmas. Pavienio kalbos akto reikšmės neįmanoma 

atskirti nuo kompleksiško gyvenamojo pasaulio prasmės hori- 
zonto - ji lieka susieta su intuityviai suvokiamu sąveikos daly- 
vių gyvenimo aplinkybių žinojimu. Konotacijų bei funkcijų 
gausa ir į savitarpio supratimą orientuoto kalbos vartojimo 
įvairavimo galimybės tėra visuotinybės santykio, neleidžiančio 
bet kaip plėsti tarpusavio supratimo kasdienėje praktikoje išga- 
lių, atvirkščioji pusė. 

Kadangi gyvenamųjų pasaulių koordinavimo ir savitarpio su- 
pratimo pajėgumas ribotas, tam tikrame kompleksiškumo lyg- 
menyje kasdienė šnekamoji kalba privalo sumažinti krūvį ta 
specialių kalbų rūšimi, kurią Parsonsas tyrė pasitelkęs pinigų 
pavyzdį. Palengvėjimo efektas atsiranda tada, kai veiksmų koor- 
dinavimo mediumo nebereikia naudoti visoms kalbos funkci- 
joms. Atėmus iš kasdienės šnekamosios kalbos dalį funkcijų, su- 
mažėja ir aplinkos valdomų veiksmų ryšys su gyvenamojo pa- 
saulio kontekstais. Šitaip išlaisvinti socialiniai procesai padaro- 
mi „nepasauliniais“, t. y. atleidžiami nuo santykio su visuotiny- 
be ir tomis intersubjektyvybės struktūromis, kuriomis yra tarp 
savęs susijusios kultūra, visuomenė ir asmenybė. Tokiam pa- 
lengvinimui ypač tinkamos yra medžiaginės reprodukcijos funk- 
cijos, nes jų per se nereikia atlikti komunikacijos veikloje. Juk 
būsenos pokyčiai medžiaginiame substrate yra tiesiogiai kilę iš 
susikaupusių rezultatų ir tikslingų įsikišimų į objektyvųjį pasau- 
lį padarinių. Be abejo, ir šiuos teleologinius veiksmus reikia ko- 
ordinuoti; jiems būtina socialinė integracija. Tačiau integracija 
dabar gali vykti per nuskurdintą ir standartizuotą kalbą, kuri 
koordinuoja specifinio pobūdžio veiklą, pavyzdžiui, prekių ir 
paslaugų gamybą bei paskirstymą, neapsunkinant socialinės in- 
tegracijos rizikingais ir neekonomiškais savitarpio supratimo 
procesais, ir per kasdienės šnekamosios kalbos terpę, iš naujo 
nesusiejant jos su kultūros tradicijos ir socializacijos reiškiniais. 
Šitas specialiai užkoduotas valdymo kalbos sąlygas neabejoja- 
mai patenkina pinigai. Nuo normalios kalbos jie atsiskyrė kaip 
į standartines (mainų) situacijas orientuotas specialus kodas, 
kuris preferencinės struktūros (pasiūlos ir paklausos) pagrindu 

sudaro sąlygas veiksmingai koordinuoti veiklą ir sprendimus, 
nesinaudojant gyvenamojo pasaulio ištekliais. 

Pinigai padaro galimas ne tik specifiškai nepasaulinėmis pa- 
darytas sąveikos formas, bet ir suteikia galimybę susidaryti spe- 
cifinių funkcijų posistemiui, kuris santykius su aplinka reali- 
zuoja per pinigus. Istoriniu požiūriu su kapitalizmu atsirado 
ekonomikos sistema, vidinius ryšius bei mainus su neekonomi- 
nėmis aplinkomis (privačiais ūkiais ir valstybe) reguliuojanti 
monetariniais būdais. Samdomojo darbo ir valstybės mokesčių 
institucionalizacija naujam gamybos būdui buvo lygiai toks pat 
reikšmingas dalykas, kaip ir kapitalistinės įmonės organizacijos 
forma ekonomikos sistemos viduje. Gamybos procesui persio- 
rientavus į samdomąjį darbą, o valstybės aparatui per mokes- 
čius, surenkamus iš darbo žmonių, užmezgus. atgalinį ryšį su ga- 
myba, susiformavo papildomosios aplinkos. Viena vertus, 
valstybės aparatas pasidarė priklausomas nuo masinėmis komu- 
nikacijos priemonėmis valdomos ekonomikos sistemos; tai, be 
kita ko, vedė prie to, kad su įstaigomis ir asmenimis susijusi 
valdžia buvo priderinta prie mokesčių terpės struktūros, kitaip 
sakant, valdžią asimiliavo pinigai. Antra vertus, fabrikiniu bū- 
du organizuota gamyba išnaikino tradicines darbo ir gyvenimo 
formas. Kaimo gyventojų vertimas plebėjais ir daugiausia mies- 
tuose susitelkusios darbininkijos suproletarinimas buvo pirmas 
akivaizdus sistemos sąlygotas kasdienės praktikos sudaiktinimo 
atvejis. 

Per tarpines grandis vykstančius mainų procesus šiuolaiki- 
nėse visuomenėse susiklosto trečias autonomiškais tapusių 
funkcinių kontekstų lygmuo, iškylantis virš paprastų sąveikų 
lygmens ir viršum lygmens, kuris dar turi gyvenamojo pasaulio 
organizacijos formų. Virtę savarankiškais posistemiais, gyvena- 
mojo pasaulio horizontą peržengiantys sąveikos kontekstai su- 
silieja į antros prigimties normatyvų nevaržomą socialumą. Ši- 
tas sistemos ir gyvenamojo pasaulio atsiejimas šiuolaikiniuose 
gyvenamuosiuose pasauliuose yra patiriamas kaip gyvenimo for- 
mų sudaiktinimas. Hegelis į šią esminę patirtį reagavo „pozity- 

vumo“ sąvoka ir skilusios dorovinės visuotinybės idėja; Marxas 
buvo savitesnis, atkreipdamas dėmesį į susvetimėjusį pramoninį 
darbą ir klasių antagonizmą. Laikydamiesi subjektinės filosofi- 
jos prielaidų, abu, aišku, sumenkino įnoringumą sistemiškai in- 
tegruotų veiklos sričių, kurios taip atitolsta nuo intersubjekty- 
vybės struktūrų, kad socialiai integruotose, gyvenamajame 
pasaulyje diferencijuotose veiklos baruose nebeturi jokių struk- 
tūrinių analogijų. Hegelio ir Marxo manymu, poreikių sistema, 
arba kapitalistinė visuomenė, radosi iš abstrahavimo procesų, 
kurie dar byloja apie dorovės visuotinybę arba racionalią prak- 
tiką ir lieka pavaldūs pastarųjų struktūroms. Aukštesnėje sub- 
jekto santykio su savimi ir savo paties judėjimo pakopoje tos 
abstrakcijos sudaro nesavarankiškus elementus, į kuriuos jos 
vėl turi įsilieti. Marxo sistemoje tas perėjimas įgauna revoliuci- 
nės praktikos formą, kuri sulaužo sisteminį kapitalo savireali- 
zacijos įnoringumą, grąžina susavarankintą ekonomikos proce- 
są atgal į gyvenamojo pasaulio horizontą ir laisvės karalystę 
išvaduoja iš būtinybės karalystės diktato. Revoliucija gamybos 
priemonių privatinės nuosavybės srityje kartu turi paliesti insti- 
tucinius pamatus tos terpės, per kurią įvyko kapitalistinės eko- 
nomikos diferenciacija. Sustingusiam gyvenamojo pasaulio ver- 
tybių dėsniui revoliucija turi grąžinti spontaniškumą, ir tą pačią 
akimirką objektyvi kapitalo regimybė virs nieku. 

Šitas sistemos sudaiktintų veiklos sričių sulydymas į dvasios 
arba visuomenės santykį su savimi susidūrė, kaip jau matėme, 
su stipriu pirmosios dešiniųjų hegelininkų kartos pasipriešini- 
mu. Pasisakydami prieš valstybės ir visuomenės dediferenciaci- 
ją, jie reikalavo objektyviai skirti socialinę sistemą ir valstybės 
subjektą. Neokonservatyvieji Hegelio sekėjai šiai tezei jau linkę 
pritarti. Hansas Freyeris ir Joachimas Ritteris kultūros ir visuo- 
menės sudaiktinimo dinamikoje įžvelgia vien tik siektinos sub- 
Jektyvios laisvės srities konstituavimo atvirkščiąją pusę. Gehle- 
nas dar ir šią sritį kritikuoja kaip tuščios, iš visų daiktinių im- 
peratyvų išlaisvintos subjektyvybės sferą. Net ir tie, kurie 
sekdami Lukacsu laikosi sudaiktinimo koncepcijos, vis labiau 

pritaria savo oponentams; vis didesnį įspūdį jiems daro subjek- 
tų bejėgiškumas save reguliuojančių sistemų uždaro rato proce- 
sų atžvilgiu. Bemaž nebėra skirtumo, ar vienas kaip neigiamą 
visuotinybę kaltina tai, ką kitas aukština kaip kristalizaciją, ar 
vienas priekaištauja dėl sudaiktinimo tam, ką kitas techno- 
kratiškai traktuoja kaip tikrovės dėsnį. Šita socialinės teorinės 
epochos diagnozės tendencija jau ištisi dešimtmečiai rutuliojasi 
ta kryptimi, kurią sisteminis funkcionalizmas paverčia savo es- 
me, t. y. patiems subjektams jis leidžia sumenkti iki sistemų 
lygmens. Sisteminis funkcionalizmas patyliukais patvirtina 
„baigmę individo“, kurį Adorno savo negatyviąja dialektika bu- 
vo užspeitęs ir užkeikęs kaip paties individo nulemtą likimą. 
N. Luhmannas paprasčiausiai daro prielaidą, kad suiro subjek- 
tyvybės struktūros ir individai išsiskyrė iš gyvenamojo pasau- 
lio, - kad asmeninės ir socialinės sistemos sudarė atskiras ap- 
linkas." Barbarišką situaciją, kurią Marxas išpranašavo tam at- 
vejui, jei nepasisektų revoliucinė praktika, apibūdina visiškas 
gyvenamojo pasaulio pajungimas vartojamųjų verčių ir konkre- 
taus darbo panaudojimo procesų atskirtiems imperatyvams. Ne- 
paisydamas to, sisteminis funkcionalizmas vadovaujasi nuosta- 
ta, kad šita padėtis jau yra atsiradusi - ne tik kapitalistinės 
ekonomikos baruose, bet ir visų funkcinių posistemių prieigo- 
se. Į pašalį nustumtas gyvenamasis pasaulis galėtų išlikti tik 
tuo atveju, jeigu savo ruožtu pavirstų aplinkos valdomu posiste- 
miu, o kasdienę komunikacijos praktiką paliktų kaip gyvatės iš- 
narą. i 
Sisteminis Luhmanno versijos funkcionalizmas perima sub- 
jektinės filosofijos paveldą: su savimi santykį turintį subjektą 
Jis pakeičia su savimi santykį turinčia sistema; kita vertus, jis 
radikalina Nietzsche's proto kritiką: nustatydamas santykį su 
gyvenamuoju pasauliu panaikina bet kokią pretenziją į protą. 


"7 Plg. šios paskaitos poskyrį „Ekskursas į tai, kaip Luhmannas sistemų 
teorijos pagrindu perima subjektinės filosofijos paveldą“. 

* Tai, kad ir Luhmannas, kaip ir proto kritikai, priklauso prie Nietz- 
sche's sekėjų, geriau suprasime tuo atveju, jei į Nietzsche's papras- 

tos ideologijos kritikos suvisuotinimą dar kartą pažvelgsime subjek- 
tinės filosofijos akimis. Čia bus naudingas vienas Dieterio Henricho 
samprotavimas apie fikciją ir tiesą. Pradžią tam samprotavimui duo- 
da kaip būtinybė konstituojamas, pagal savus kriterijus galiojantis, 
nuoseklus santykio su savimi principu operuojančio pažinimo sub- 
jekto reprezentacijos kontekstas. Šitas kontekstas, kuris yra raciona- 
lus „niekatrajai giminei“, „mums“, išoriniams stebėtojams, gali atsi- 
skleisti kaip fiktyvus pasaulis, jeigu tas pasaulis „gali būti aprašomas 
ne kaip pažinimo procesas, bet kaip tam tikro veikimo būdo įran- 
kis“ ankstesniame už jį ir pastarajam neprieinamame kontekste. De- 
maskuojantysis kritikas nuo fiktyvaus pasaulio gali, žinoma, atsiribo- 
ti tik patvirtindamas kaip neišvengiamai konstituotą, iš vidaus nekri- 
tikuojamą ir šiuo atžvilgiu racionalų prasmės kontekstą ir pasisavin- 
damas jei ne tuos, tai bent racionalumo apskritai kriterijus: „Kritinis 
ketinimas gali vyrauti tik tol, kol racionalumas, reikšdamas savo pa- 
ties teisėtą pretenziją, šiaip ar taip, vis dėlto lieka objektyvus. Tol 
fikcijų kritika galėjo būti laikoma būdu, kuris galų gale veda prie 
racionalumo, neturinčio nieko bendra su fikcijomis. Tačiau ši kriti- 
kos forma gali atsigręžti ir prieš visą lūkesčių, kurie buvo susiję su 
racionalumu pačiu savaime, idealą ... Ji (tada) virsta nauja pateisina- 
mo pagrindimo forma pačioms fikcijoms pramanyti.“ (D. Henrich, 
Versuch ūber Fiktion und Wahrheit.- Poetik und Hermeneutik, X, 
Mūnchen, 1984, 513.) 

Kompromisų nepripažįstantis ideologijos kritikas, kuris beatodai- 
riškai žengia šitą žingsnį, nebegali savo paties užmojo naiviai traktuoti 
kaip nukreipto į tiesą. Dabar savo paties sąmoningą gyvenimą jis ta- 
patina su esmingos, fikcijas kuriančios gyvenimo galios produktyvumu 
ir laisve. Šitoje vietoje, aišku, keliai išsiskiria, arba kritika pradeda 
plisti ir apimti visą fikcijai priešingą protą, kuris su didžiule nusikals- 
tama energija slopina, atmeta ir draudžia viską, kas galėtų pralaužti 
uždarą su savimi santykiaujančio subjektyvumo ratą ir ją pačią nuo sa- 
vęs atitolinti. Šitai radikaliai proto kritikai tiesos galiojimas begali 
reikštis tik objekto srityje - savo pačios patvirtinimą ji ima iš gyveni- 
mo jėgų, kurios kuria fikcijas, horizonto, t. y. iš estetinės patirties 
horizonto. Šitai neprisipažįstamai — išskyrus Derrida - paradoksaliai 
tęsiamos kritikos estetizacijai atsiranda, be abejo, alternatyva. Lygme- 
nyje, kuris pasiekiamas antrojoje ideologijos kritikos pakopoje, mąsty- 
mą galima tęsti kita kryptimi - jei tik atsižadama pačios kritikos in- 
tencijos. Interesą galima nukreipti, tarkim, į klausimą, kaip subjektai 
savo pirminiu produktyvumu bei laisve reiškiasi per gyvenimui tarnau- 
jančias fikcijas pasaulyje, kuris konstitavosi kaip turintis santykį su | 
pačiu savimi. Kalbamasis tyrimas tarsi vienu metu panaudoja antrąja 
refleksija nustatytą „dimensiją vyksmo, kuris pats egzistuoja tik kaip 
grynas faktas, bet turi savybę savo tąsai reikalauti įžvalgumo iliuzijos“ 
(D. Henrich [1984], 514). Tyrimo objektas yra nebe funkciškumą 
neigiantis protas, o subjektų, gyvenančių su juo ir iš jo - funkcijos 

Tas faktas, kad Luhmannas išnaudoja visą tų dviejų priešingų 
tradicijų refleksijos turinį ir Kanto bei Nietzsche's idėjų moty- 
vus sukomponuoja į kibernetinį kalbos žaidimą, rodo, kokiu 
lygmeniu jis kuria socialinės sistemos teoriją. Tas pačias savy- 
bes, kurias Foucault, pasitelkęs transcendentalinę-istorinę val- 
džios sampratą, priskyrė diskurso formacijoms, Luhmannas 
perkelia į prasmę perdirbančias sistemas, veikiančias santykio 
su savimi principu.? Kartu su proto sąvoka atsisakydamas ir 
proto kritikos intencijos, jis gali visus teiginius, kuriuos Fou- 
cault laikė dar itin įprastiniais, paversti aprašomaisiais. Šiuo 


požiūriu tik pritarimo vertų fikcijų, - gyvybingumą didinančio savęs 
išlaikymo poiesis. 

Tai kartu reiškia funkcionalistinį tiesos, kuri apskritai yra esminė 
prasmingo gyvenimo atsinaujinimui, galiojimo patvirtinimą. Kaip tik 
šitas, su atitinkamo subjekto pažinimo perspektyva susijęs tiesos 
galiojimas turi - ne mažiau, bet ir ne daugiau - pasinaudoti pačia te- 
orija, kuri specializavosi šitaip pažinti prasmingo gyvenimo atsinauji- 
nimą. Teorija turi pažinti save kaip paties subjekto turinio garantijos 
stiprinimo produktą, subjekto, kuris reprodukuoja save tik pasitelk- 
damas fikcinį pasaulį. Perspektyvizmas nėra toks siaubingas, jei mes 
čia galvosime ne apie bet kokį subjektą, o apie itin specializuotą, save 
pažinti išmiklintą subjektą. Tai maždaug atitinka naudojimąsi sistemų 
teorija, kuria sociologija nustato santykį su pačia savimi, kaip nuo 
kompleksiškumo redukcijos priklausomo visuomenės posistemio reali- 
zacija. Šitą žingsnį žengia Luhmannas. 

Norėdamas originaliai suderinti Kanto ir Nietzsche" s įžvalgas, jis 
pasinaudoja pagrindinėmis biologijoje pasiteisinusiomis kibernetikos ir 
bendrosios sistemų teorijos sąvokomis. Pasaulį konstituojantys trans- 
cendentalinio subjekto, kuris prarado savo nuo pasaulio atsietą statu- 
są ir nusileido ant empirinių subjektų pakopos, darbai yra rekoncep- 
tualinami kaip jusliniu, santykio su savimi pagrindu operuojančios, 
dvasiškai savo aplinką reprezentuoti gebančios sistemos rezultatai. O 
funkcijas kuriantis subjektų, kuriems tiesos ir iliuzijos skirtumas yra 
praradęs prasmę, gyvenimo jėgą didinančio savęs išlaikymo produkty- 
vumas yra rekonceptualinamas kaip aplinkos kompleksiškumą įvei- 
kianti, savo kompleksiškumą didinanti prasme grindžiamos sistemos 
sudėties garantija. (Plg. šios paskaitos poskyrį „Ekskursas į tai, kaip 
Luhmannas sistemų teorijos pagrindu perima subjektinės filosofijos 
paveldą.“) 

* Į tai atkreipė mano dėmesį A. Honnethas; žr. jo veikalą Kritik und 
Macht, Frankfurt am Main, 1985, 214 ir tt. 

požiūriu neokonservatyvų socialinio modernizmo teigimą Luh- 
mannas pastūmėja į kraštutinumą ir iškelią į tokią refleksijos 
aukštumą, kur apie viską, ką tik postmodernizmo gynėjai galėjo 
pateikti, jau iš anksto buvo pagalvota - be jokio kaltinimo ir jo- 
kio smulkmeniškumo. Negana to, sisteminis funkcionalizmas 
nelinkęs priimti priekaišto, kad, girdi, negalįs atsakyti už savo 
paties statusą: nieko nelaukdamas jis įterpia save į mokslų sis- 
temą ir ima reikštis kaip į „dalykinį universalumą“ pretenduo- 
janti teorija. Lygiai taip pat neprikiši jam išlyginimo tendenci- 
jos. Luhmanno teorija, kuri konceptualizacijos galia, teorine 
fantazija ir informacijos apdorojimo pajėgumu šiandien yra su 
niekuo nepalyginama, vis dėlto kelia abejonę, ar kaina už jos 
„abstrakcijos laimėjimus“ nėra per didelė. Nenuilstančios re- 
konceptualizacijos verpimo staklės kaip tik „nekompleksišką“ 
gyvenamąjį pasaulį išskiria kaip nesuvirškinamą atlieką - taigi 
kaip tik tą reiškinių sritį, kuri traukia socialinės teorijos dėme- 
sį, teorijos, dar nesudeginusios visų ikimokslinių krizės patir- 
čių tiltų. 

Marxas kapitalistinės ekonomikos atžvilgiu nedarė skirtumo 
tarp naujo sistemos diferenciacijos lygmens, kuris susiformuoja 
kartu su tarpinėmis priemonėmis valdoma ūkio sistema, ir tos 
sistemos institucinimo savitų klasinių formų. Klasinių struktū- 
rų pašalinimas ir funkciškai susiklosčiusių bei sudaiktintų są- 
veikos sričių nepriklausomos sisteminės logikos ištirpdymas 
buvo vienintelis jo sindromas. Luhmannas padaro bekompro- 
misinę klaidą. Susidūręs su nauju sistemų diferenciacijos lyg- 
meniu, jis nepastebi, kad valdymo priemonės - tokios kaip pi- 
nigai ir valdžia, per kurias funkcinės sistemos išsiskiria gyve- 
namojo pasaulio fone - gyvenamajame pasaulyje vėl turi būti 
institucinamos. Štai kodėl specifiniai klasinio paskirstymo 
efektai, kylantys dėl to, kad tarpinės valdymo priemonės yra 
įtvirtintos nuosavybės ir konstitucijos normose, visai nepatenka 
į akiratį. „Inkliuzija“, suprantama kaip kiekvieno vienoda teisė 
prieiti prie visų funkcinių sistemų, iškyla kaip sistemos sąlygo- 

jamas diferenciacijos proceso rezultatas.!* Pasak Marxo, po sėk- 
mingos revoliucijos sistemiškai savarankiškais tapę funkcijų 
kontekstai turės išnykti, o Luhmannui gyvenamasis pasaulis 
funkciškai diferencijuotoje šiuolaikinėje visuomenėje jau dabar 
nebeturi jokios reikšmės. Žvelgiant iš abiejų perspektyvų, 
dingsta ta sistemos ir gyvenamojo pasaulio imperatyvų sampyna 
ir priešingumas, kurie paaiškina dvilypį socialinės moderniza- 
cijos pobūdį. 

Socialinės racionalizacijos paradoksus, kuriuos nagrinėjau ki- 
tame veikale!', galima apibendrinti - labai supaprastinant - to- 
kiomis tezėmis. Kol tarpinės priemonės - pinigai ir valdžia - ga- 
lėjo įgyti teisinių institucijų statusą, gyvenamojo pasaulio racio- 
nalizacija turėjo pasiekti tam tikrą brandos laipsnį. Abi 
funkcinės — rinkos ekonomikos ir administracinės valstybės — 
sistemos, iškylančios virš sluoksniuotos visuomenės bendravals- 
tybinės santvarkos horizonto, iš pradžių sugriauna tradicines se- 
nosios Europos gyvenimo formas. Tačiau abiejų funkciškai susi- 
jusių posistemių vidaus dinamika turi atgalinį poveikį ir joms eg- 
zistuoti duodančioms suracionalintoms šiuolaikinės visuomenės 
gyvenimo formoms tokiu mastu, kokiu monetariniai ir biuro- 
kratiniai procesai įsiveržia į pagrindinės kultūros reprodukcijos, 
socialinės integracijos ir socializacijos sritis. Tarpinės sąveikos 
formos negali persimesti į gyvenimo barus, kurie pagal savo 
funkciją priklauso nuo į savitarpio supratimą orientuotos veik- 
los taip, kad nesukeltų pašalinių patologinių efektų. Politinėse iš- 
sivysčiusio kapitalizmo visuomenės sistemose išryškėja kompro- 
misinės struktūros, kurias istorijos požiūriu galima suvokti kaip 
gyvenamojo pasaulio reakcijas į nepriklausomą sisteminę logiką 
ir kapitalistinio ekonomikos proceso bei valdžią monopolizuo- 
jančio valstybės aparato kompleksinį augimą. Šita radimosi isto- 


V N. Luhmann, Politische Theorie im Wohlfahrtsstaat, Mūnchen, 1981, 
25 ir tt. 

"J. Habermas, Theorie des kommunikativen Handelns, II, Frankfurt 
am Main, 1981, 8-as sk. 

rija įspaudžia pėdsakus nepageidavimuose, kuriuos į krizę pate- 
kęs socialinės valstybės kompromisas dabar palieka atvirus.!? 
Pageidavimus lemia į ekonominius ir valstybinius sistemos 
imperatyvus orientuota logika. Abu tarpinių priemonių valdomi 
posistemiai, vienas antram sudarantys aplinkas, turi vis dėlto 
protingai derintis prie vienas antro, - ne vien savo išlaidas tarp 
savęs eksternuoti ir tuo apsunkinti visą nepajėgiančią save re- 
flektuoti sistemą. Tokios politikos erdvėje ginčytinas tėra tik tei- 
singas problemos naštos paskirstymas tarp valstybės ir ekono- 
mikos posistemių. Vieni krizės priežastis regi išlaisvintoje eko- 
nomikos dinamikoje, kiti - ekonomikai uždedamuose biuro- 
kratijos varžtuose. Tinkami vaistai tai krizei gydyti yra sociali- 
nis kapitalizmo tramdymas arba planinio valdymo grąžinimas 
rinkai. Viena pusė sistemos keliamų trikdymų šaltiniu laiko 
monetarinę darbo jėgą, kita - biurokratinį asmeninės iniciatyvos 
varžymą. Tačiau ir vieni, ir kiti sutaria, kad apsaugos reikalingos 
gyvenamojo pasaulio sąveikų sritys socialinio modernizavimo, 
valstybės ir ekonomikos atžvilgiu vaidina tik pasyvų vaidmenį. 
"Tuo tarpu socialinės gerovės valstybės legitimistai dabar vi- 
sur traukiasi atgal, o neokonservatyviosios jėgos nerūpestingai 
mėgina nutraukti valstybės įgyvendinamą socialinės gerovės 
kompromisą arba bent iš naujo apibrėžti jo sąlygas. Už energin- 
gą kapitalo panaudojimo sąlygų pagerinimą neokonservatoriai iš 
anksto prisiima nuostolius, kurie tam tikram laikui gali būti pri- 
mesti neprivilegijuotųjų ir išskirtųjų gyvenamajam pasauliui, bet 
jie prisiima taip pat ir rizikas, kurios paliečia visuomenę apskri- 
tai. Naujos klasių struktūros randasi vis platėjančiuose segmen- 
tuotos visuomenės pakraščiuose. Ekonomikos augimą palaiko 
naujovės, kurios pirmą kartą sąmoningai susiejamos su 
nebesukontroliuojama ginklavimosi spirale. Kartu suracionalin- 
tų gyvenamųjų pasaulių vidinė normatyvinė logika reiškiasi ne- 
be vien klasikiniais teisingesnio paskirstymo reikalavimais, bet 


2 Plg. C. Offe, Zu einigen Widersprūchen des modernen Sozialstaates. — 
C. Offe (1983), 323 ir tt. 

ir plačiu vadinamųjų postmaterialiųjų vertybių spektru, suinte- 
resuotumu išlaikyti labai diferencijuotų gyvenimo formų natūra- 
lius pagrindus ir komunikacines vidaus struktūras. Todėl naujo- 
se trinties tarp sistemos ir gyvenamojo pasaulio imperatyvų vie- 
tose įsižiebia konfliktai, kurių negali pagauti esamos kompro- 
misų struktūros. Dabar kyla klausimas, ar laikantis senų į 
sistemą orientuotų politikos taisyklių galima pasiekti naują 
kompromisą, ar krizių valdymą, kuris yra pasirengęs reaguoti į 
sistemos keliamas arba sistemiškomis suvokiamas krizes, pakirs 
socialiniai judėjimai, kurie orientuojasi nebe į sistemos valdymo 
reikmę, o į ribinius sistemos ir gyvenamojo pasaulio procesus. 


IV 


Keldami šį klausimą mes paliečiame kitą aspektą — krizės 
įveikimą stambiu mastu, kuriam praktinė filosofija kadaise pa- 
siūlė revoliucijos būdą. Jei visuomenė apskritai nebesuvokiama 
kaip aukštesnės pakopos subjektas, kuris save pažįsta, apibrėžia 
ir realizuoja, tada nebelieka visuomenės santykio su pačia savi- 
mi kelių, kuriais revoliucionieriai galėtų eiti, norėdami palie- 
gusį makrosubjektą paveikti jo paties priemonėmis. Toks daly- 
kas, kaip autorefleksiškas socialinės visuotinybės pažinimas, ne- 
dalyvaujant su pačiu savimi santykiaujančiam makrosubjektui, 
yra lygiai taip pat sunkiai įsivaizduojamas, kaip ir visuomenės 
poveikis pačiai sau. Kai tik viešosios nuomonės ir valios for- 
mavimosi procesų aukštesnės pakopos intersubjektyvybės už- 
ima visos visuomenės aukštesnės pakopos subjekto vietą, šios 
rūšies santykiai pačių su savimi netenka prasmės. Tad kyla 
klausimas, ar pasikeitusių prielaidų sąlygomis išvis dar yra 
prasmė kalbėti apie „visuomenės poveikį pačiai sau“. 

Kad visuomenė galėtų veikti pačią save, yra reikalingas re- 
fleksijos centras, kur jinai, vykstant savivokos procesui, kauptų 
žinias apie pačią save, vykdomoji sistema, kuri, kaip dalis, galė- 
tų kalbėti už visumą ir daryti jai įtaką. Ar šiuolaikinės visuo- 

menės pajėgios įvykdyti abi šias sąlygas? Sistemų teorija jas 
vaizduoja kaip acentrines, - visuomenes „be centrinio orga- 
no“. Pasak tos teorijos, gyvenamasis pasaulis beatodairiškai 
susiskaidė į funkciškai specifinius posistemius, tokius kaip eko- 
nomika, valstybė, auklėjimas, mokslas ir kt. Šitos sistemos mo- 
nados, nuvytusius intersubjektyvius santykius pakeitusios funk- 
cinėmis sąsajomis, yra simetriškame tarpusavio santykyje, ku- 
rio keblios pusiausvyros visa visuomenė net negalėtų 
reguliuoti. Tie santykiai turi balansuoti vienas kito atžvilgiu, 
nes nė viena kartu su jais įsisiūbuojanti visos visuomenės funk- 
cija neįgauna visos visuomenės pirmenybės. Nė vienas iš tų po- 
sistemių negalėtų būti hierarchijos viršūnėje ir atstovauti visu- 
mai taip, kaip kadaise sluoksniuotose visuomenėse imperato- 
rius atstovavo imperijai. Šiuolaikinės visuomenės nebeturi 
centrinės autorefleksijos ir valdymo instancijos. 

Sistemų teorijos požiūriu posistemiai savo pačių funkcijos 
atžvilgiu sukuria kažką panašaus į savimonę. Visuma joje atsi- 
spindi tik iš posistemio perspektyvos, kaip pastarojo atitinkama 
socialinė aplinka: „Todėl visos visuomenės funkcijas atliekantis 
sutarimas dėl to, kas yra ir kas galioja, darosi sunkiai įmano- 
mas, O iš tikrųjų - neįmanomas; tai, kas laikoma sutarimu, 
funkcionuoja laikina forma. Be to, kompleksiškumo lygmenyje 
esama iš tikro produktyvių specifines funkcijas atliekančių tik- 
rovės sintezių, kurias pavienės funkcinės sistemos gali atlikti 
kiekviena sau, tačiau kurių nebegalima pridėti prie visos pasau- 
lio žiūros congregatio corporum, universitas rerum prasme.““* O 
„laikinumo“ sąvoką Luhmannas išnašoje aiškina taip: „Tai bu- 
vo savotiškas Husserlio filosofijos sprendimas, turėjęs nemažą 
rezonansą sociologinėse diskusijose, šitam laikinumui, pavadi- 
nant jį „gyvenamuoju pasauliu“, suteikti konkretaus a priori pra- 
dinės bazės statusą.“ Sociologijos požiūriu gyvenamasis pasau- 


5 N. Luhmann (1981), 22. 
s N. Luhmann, Gesellschaftsstruktur und Semantik. I, Frankfurt am 
Main, 1980, 33. 

lis neturi pagrindo postuluoti tam tikros rūšies „būties priori- 
tetą“. 

Husserlio apriorizmo palikimas įvairioms socialinės feno- 
menologijos atmainoms gali būti našta“; tačiau iš transcenden- 
talinės filosofijos priklausomybės ištrūko komunikacijos teori- 
jos sąvoka gyvenamasis pasaulis. Be šios sąvokos bus sunku iš- 
siversti tais atvejais, kai reikės atsižvelgti į svarbų kalbinio su- 
visuomeninimo faktą. Sąveikos dalyviai negali atlikti suderini- 
mui reikšmingų kalbėjimo aktų, nesiremdami visiems 
dalyviams intersubjektyviai padalytu, į kalbėjimo situacijas besi- 
braunančiu ir kiekviename subjekte įtvirtintu gyvenamuoju pa- 
sauliu. Tiems, kurie vienaskaitos ar daugiskaitos pirmuoju as- 
meniu atlieka į savitarpio supratimą orientuotos komunikacijos 
veiksmus, erdvės ir semantinio lauko koordinačių sistemoje 
kiekvienas gyvenamasis pasaulis sudaro prasmės ir referencijų 
su istorinio laiko nuliniu tašku sąsajų visuotinybę. Be to, įvai- 
rūs tarp savęs susiduriantys gyvenamieji pasauliai neatsiduria 
vienas šalia kito be jokio savitarpio supratimo. Kaip visuotiny- 
bės, jie pasiduoda universalumo pretenzijų traukai ir tol gludi- 
na savo skirtybes vienas antro atžvilgiu, kol savitarpio suprati- 
mo horizontai, kaip sako Gadameris, „susilieja“. Todėl ir šiuo- 
laikinės, labai decentruotos visuomenės kasdienėje komunikaci- 
jos veikloje išlaiko virtualų savęs supratimo centrą, iš kurio 
žvelgiant net specifikuotų funkcijų veiklos sistemos — kol ne- 
praauga gyvenamojo pasaulio horizonto - lieka intuityviame 
nuotolyje. Šitas centras, žinoma, irgi yra projekcija, tačiau veiks- 
minga projekcija. Policentriniai, vienas kitam užbėgantys už 
akių, vienas kitą aplenkiantys ir konkuruojantys visuotinybės 
projektai sukuria konkuruojančius centrus. Net kolektyvinės ta- 
patybės per interpretacijas nerimastingai šokinėja ir yra pana- 
šios veikiau į trapų tinklą, nei į stabilų autorefleksijos centrą. 

Vis dėlto kasdienė praktika ir nesluoksniuotose visuomenė- 
se, t. y. tokiose, kurios nebedisponuoja tradicinėmis reprezenta- 


5 U. Mathiessen. Das Dickicht der Lebenswelt, Mūnchen, 1984. 

tyvaus savęs pateikimo formomis įgyjamu žinojimu apie pačias 
save, pasiūlo vietą spontaniškiems savęs supratimo ir tapatybės 
kūrimo procesams. Taip pat ir šiuolaikinėse visuomenėse iš po- 
lifoniškų ir neaiškių visuotinybės projektų formuojasi difuziška 
bendroji sąmonė. Šią, pasitelkus specifines temas ir sutvarkytus 
mokslinius duomenis, galima koncentruoti ir formuluoti aiš- 
kiau; sutankintuose aukštesnės pakopos viešosios srities komu- 
nikacijos procesuose ji pasidaro aiškesnė. Komunikacijos tech- 
nologijos, tokios kaip knygų leidyba ir spauda, paskui radijas ir 
televizija, daro prieinamas beveik visų kontekstų raiškas ir su- 
kuria itin diferencijuotą vietinių ir transregioninių, literatūros, 
mokslo ir politikos, partijų arba asociacijų, nuo komunikacijos 
priemonių priklausomų arba subkultūrinių viešųjų sričių tin- 
klą. Viešosiose srityse institucionalizuojami nuomonių ir va- 
lios formavimo procesai, kurie, kad ir kaip būtų specializuoti, 
priklauso nuo sklaidos ir tarpusavio skvarbos. Ribos yra pralai- 
džios; kiekviena viešoji sritis kitų atžvilgiu irgi yra atvira. Jų 
diskursų struktūros sudaro sąlygas vos paslepiamai universalis- 
tinei tendencijai. Visos dalinės viešosios sritys rodo esant ben- 
drą viešąją sritį, kuri visuomenėje, kaip visumoje, sukuria žino- 
jimą apie save. Europos Švietimas šią patirtį įvertino ir įtraukė 
į savo programines nuostatas. 

Tai, ką Luhmannas vadina „visoje visuomenėje funkcionuo- 
jančiu sutarimu“, priklauso nuo konteksto ir yra apgaulinga, o 
iš tikrųjų — laikina. Tačiau šitas visos visuomenės refleksyvus 
žinojimas egzistuoja. Jis egzistuoja tik dėl viešųjų sričių aukš- 
tesnės pakopos intersubjektyvybės ir todėl nebegali patenkinti 
griežtų aukštesnės pakopos subjekto autorefleksijos kriterijų. 
"Tokio savęs supratimo centro, aiškus daiktas, nepakanka, kad 
visuomenė galėtų veikti pati save; tam tikslui jai reikėtų centri- 
nės valdymo instancijos, kuri galėtų priimti viešosios srities Ži- 
nias ir impulsus ir paversti juos veiksmais. 

Pagal mūsų politinės tradicijos normatyvinį modelį demo- 
kratiškai teisėtas, nuo kunigaikščių suvereniteto į tautos suvere- 
nitetą perorientuotas valstybės aparatas turi galėti vykdyti vals- 

tybės piliečių nuostatas ir valią. Patys valstybės piliečiai daly- 
vauja formuojant kolektyvinę sąmonę, bet kolektyviai veikti jie 
negali. O ar valstybė tai gali? „Kolektyviai veikti“ reikštų, kad 
visuomenės žinojimą, konstituotą intersubjektyviu būdu, valsty- 
bė organizacijos prasme perduoda visuomenės savideterminaci- 
jai. Tačiau dėl tokios galimybės — bent jau sistemų teorijos po- 
žiūriu — reikia abejoti. Šiais laikais politika iš tikrųjų yra virtu- 
si funkciškai diferencijuotu posistemiu, ir šis kitų posistemių 
atžvilgiu negali turėti tokio autonomijos laipsnio, kuris būtų 
reikalingas centriniam valdymui, t. y. iš visuomenės, kaip vi- 
suotinybės, kylančiai ir į ją grįžtančiai savirealizacijai. 

Šiuolaikinėse visuomenėse esama akivaizdžios asimetrijos 
tarp (silpnos) intersubjektinio savęs supratimo gebos ir (stip- 
raus) visuomenės, kaip visumos, gebėjimo. įtakoti save pačią. 
Pasikeitusių prielaidų sąlygomis subjektinės filosofijos povei- 
kio sau modelis nėra ekvivalentiškas Hegelio ir Marxo revoliu- 
cinės veiklos sampratai. 

Ši įžvalga labai paplito dėl tos patirties, kurią įgijo pirmiau- 
sia darbininkų partijos ir profesinės sąjungos, įgyvendindamos 
socialinės gerovės valstybės projektą po Antrojo pasaulinio ka- 
ro. Aš nekalbu apie ekonomikos problemas, dėl sėkmingos so- 
cialinės gerovės valstybės įstatymų leidybos kilusias atstatymo 
laikotarpiu, nekalbu apie planavimo įstaigų galios ir gebėjimo 
kištis ribas, apskritai apie valdymo problemas. Turiu galvoje 
veikiau būdingą demokratiškai teisėtos valstybės valdžios, ku- 
rią reikėjo įvesti siekiant „socialiai tramdyti“ įprastinę kapita- 
listinę ekonomikos sistemą, ypač stengiantis neutralizuoti paša- 
linius neigiamus krizinio augimo padarinius priklausomų dar- 
bo Žmonių egzistencijai ir gyvenamajam pasauliui, suvokimo 
pokytį.!* Tai, kad aktyvi valstybė kišosi ne tik į ekonomiką, bet 
ir į savo piliečių reikalus, socialinės gerovės valstybės gynėjai 


" Toliau remsiuos tokio pat kaip ir knyga pavadinimo straipsniu, iš- 


spausdintu: J. Habermas, Die Neue Unūbersichtlichkeit. Kleine poli- 
tische Schriften, V, Frankfurt am Main. 1985. 

nelaikė jokia problema - juk tikslas buvo toks: pertvarkius dar- 
bo ir užimtumo santykius, pertvarkyti piliečių gyvenimo sąly- 
gas. Visa tai buvo pagrįsta demokratijos tradicija, kad visuome- 
nė naujomis politinės-administracinės valdžios priemonėmis 
galinti veikti pati save. Kaip tik dėl to teko nusivilti. 

"Tuo tarpu vis tankesnis teisės normų, valstybinės ir paravals- 
tybinės biurokratijos tinklas aptraukia potencialių ir tikrų 
klientų kasdienybę. Nesibaigiančios diskusijos apie teisinius re- 
guliavimus ir biurokratinimą apskritai, ypač apie kontrapro- 
duktyvius valstybės socialinės politikos padarinius, apie sociali- 
nių paslaugų profesinimą ir mokslinimą atkreipė dėmesį į tai, 
jog socialinės gerovės valstybės programos įgyvendinimo teisės 
ir administravimo priemonės nėra pasyvi, nelyginant savybių 
neturinti terpė. Su tomis priemonėmis yra veikiau susijusi fak- 
tų izoliacijos, norminimo ir priežiūros praktika, kurios galią 
daiktinti ir subjektinti Foucault išnagrinėjo iki pačių smulkiau- 
sių kasdienės komunikacijos detalių. Reglamentuojamo, skai- 
domo, kontroliuojamo ir globojamo gyvenamojo pasaulio de- 
formacijos yra, be abejo, tauresnės negu apčiuopiamos medžia- 
ginio išnaudojimo ir skurdinimo formos, bet sudvasinti sociali- 
niai konfliktai, iš kūniškos sferos nustumti į psichikos sritį, 
nėra mažiau destruktyvūs. 

Dabar matome prieštaravimą, kuris iš principo yra būdingas 
socialinės gerovės valstybės projektui. Substancinis to projekto 
tikslas buvo išlaisvinti lygybės pagrindu struktūruotas gyveni- 
mo formas, turėjusias atverti erdves individualiai savirealizaci- 
jai ir spontaniškumui; bet, sukūrus naujas gyvenimo formas, 
valdžios terpę prislėgė per sunki našta. Kai valstybė susiskaido 
ir susiformuoja į daugelio tarpinių grandžių valdomą funkcinę 
sistemą, jos nebegalima laikyti centrine valdymo sistema, į ku- 
rią visuomenė sutelkia savo gebėjimus organizuoti pačią save. 
Difuziškų, tačiau dar visos visuomenės pagrindu sufokusuotų 
bendrosios viešosios srities nuomonės ir valios formavimo pro- 
cesų atžvilgiu iškyla gyvenamojo pasaulio horizontus praaugusi 
ir savarankiška pasidariusi funkcinė sistema, kuri atsiriboja 

nuo visos visuomenės perspektyvų ir savo ruožtu visą visuome- 
nę bepajėgia suvokti tik iš posistemio perspektyvos. 

Iš istorinio prablaivėjimo, kuris atsirado įvertinus biuro- 
kratijoje paskendusį sacialinės gerovės valstybės projektą, gims- 
ta naujas, tarsi stereoskopiškai paaštrintas žvilgsnis į „politiš- 
kumą“. Greta tik dėl regimybės tikslingai ir racionaliai varto- 
jamos valdžios terpės sistemiškos nepriklausomos logikos 
ryškėja kitas matmuo. Politinė viešoji sritis, kurioje kompleksi- 
nės visuomenės paprastai gali atitolti nuo savęs ir kolektyviai 
vertinti krizių patirtis, nuo politinės sistemos atitolsta panašiai, 
kaip kadaise atitolo nuo ekonominės. Politinė sistema susijusi 
su panašiomis, šiaip ar taip, dvilypėmis problemomis, kaip ir 
ekonominė sistema. Dabar politinė sistema suprantama kaip 
valdymo problemų šaltinis - ne tik kaip jų sprendimo priemo- 
nė. Įsisąmoninama, jog valdymo problemos skiriasi nuo savitar- 
pio supratimo problemų. Atsiskleidžia skirtumas tarp sistemos 
pusiausvyros praradimų ir gyvenamojo pasaulio patologijų, tai- 
gi tarp medžiaginės reprodukcijos sutrikimų ir simbolinės gy- 
venamojo pasaulio reprodukcijos pertrūkių. Pradedama paste- 
bėti, kad trūkumai, kurie užimtumo ir vadovavimo sistemos ap- 
rūpinimo dalykuose (atimant motyvaciją arba legitimaciją) gali 
suformuoti nepalaužiamas gyvenamojo pasaulio struktūras, ski- 
riasi nuo gyvenamojo pasaulio funkcinių sistemų, kolonizavimo 
imperatyvais eksternuojančių savo išlaidas, reiškinių. Iš tokių 
fenomenų vėlgi matyti, kad valdymo ir savitarpio supratimo 
laimėjimai turi išteklių, kurių negalima beatodairiškai keisti 
vienų kitais. Pinigai ir valdžia negali solidarumo ir prasmės 
nei nupirkti, nei prievarta įgyti. Vienu žodžiu, prablaivėjimo 
proceso rezultatas yra nauja sąmonės būsena, kurioje socialinės 
gerovės valstybės projektas tam tikra prasme darosi refleksyvus 
ir linkęs tramdyti ne tik kapitalistinę ekonomiką, bet ir pačią 
valstybę. 

Bet jei reikia „socialiai tramdyti“ ne vien kapitalizmą, bet ir 
pačią intervencišką valstybę, tada šį uždavinį būtina apibrėžti iš 
naujo. Socialinės gerovės valstybės projektas viešųjų valdymo 

įstaigų planavimo pajėgumui patikėjo daryti skatinančią įtaką 
kito posistemio savivaldos mechanizmui. Jei šitas itin netiesio- 
ginis „reguliavimas“ turi būti išplėstas ir apimti pačios valsty- 
bės organizacines galias, tai būdo, kuriuo daroma įtaka, negali- 
ma vėl apibrėžti kaip netiesioginio valdymo; juk naują valdymo 
potencialą galėtų parengti tik kitas posistemis. Net ir tuo atve- 
ju, jei tokią papildomai priduriamą sistemą ir būtų galima su- 
galvoti, po pakartotinio nusivylimo ir atsitraukimo raundo vėl 
kiltų problema dėl to, kad gyvenamojo pasaulio krizių reiškinių 
negalima visiškai perkelti į su sistema susijusių valdymo proble- 
mų sritį. 

Vietoj to tarp sistemos ir gyvenamojo pasaulio manoma sta- 
tyti kardomuosius barjerus ir į mainus tarp sistemos ir gyvena- 
mojo pasaulio įmontuoti sensorinius daviklius. Šiaip ar taip, to- 
kio pobūdžio problemų visuomet kyla, kai labai suracionalintą 
gyvenamąjį pasaulį reikia apsaugoti nuo nepakenčiamų užimtu- 
mo sistemos imperatyvų arba įkyraus administracijos uolumo 
šalutinių padarinių. Sistemos prakeiksmas, kurį kapitalistinė 
darbo rinka uždeda darbo žmonių gyvenimams, vadovaujančių, 
reguliuojančių ir prižiūrinčių įstaigų tinklas - klientų gyvense- 
nai, autonomiškomis tapusios atominio ginklavimosi varžy- 
bos - tautų lūkesčiams, nėra pašalinamas tuo, kad sistemos iš- 
moksta geriau funkcionuoti. Priešingai, gyvenamojo pasaulio 
impulsai turi būti pajėgūs tekėti į funkcinių sistemų savival- 
dą." Tai, be abejo, reikalauja kitokio santykio tarp autonomi- 
nių, pačių organizuotų viešųjų sričių ir pinigais bei valdžia val- 
domų veiklos sričių, kitaip tariant, - kitokio galios paskirstymo 
socialinės integracijos matmenyje. Socialinės integracijos soli- 
darumo galia turi pajėgti atsilaikyti prieš sistemos integracinius 
valdymo tarpininkus - pinigus ir valdžią. 


" H. Willke's samprotavimai apie „draugijinę valdymo teoriją“, dėstomi 
jo veikale „Entzauberung des Staates“ (Kėnigstein, 1983, 129 ir tt.), 
įdomūs pirmiausia todėl, kad autorius, užsimojęs pagal subjektų tar- 
pusavio supratimo modelį analizuoti, kaip viena kitą veikia autopoie- 
tinės sistemos, elgiasi ganėtinai nenuosekliai. 

Autonomiškomis laikau tokias viešąsias sritis, kurių politi- 
nė sistema nesteigia legitimacijai kurti ir jų neišlaiko. Iš kas- 
dienės praktikos mikrosričių natūraliai atsirandantys koncen- 
truotos komunikacijos centrai gali formuotis į autonomines 
viešąsias sferas ir įsitvirtinti kaip save išsilaikančios, aukštesnės 
pakopos intersubjektyvybės tik atsižvelgiant į tai, kiek gyvena- 
mojo pasaulio potencialas imamas naudoti komunikacijos prie- 
monių susistruktūrinimui ir savo paties organizuojamai panau- 
dai. Struktūrinimosi formos stiprina kolektyvinį poveikio pajė- 
gumą. Bazei artimos organizacijos, žinoma, neturi peržengti 
slenksčio, už kurio galima formali, į savarankišką sistemą išau- 
gusi organizacija. Kitaip už neabejojamą kompleksiškumo tei- 
kiamą naudą joms teks mokėti tuo, kad organizacijos tikslai at- 
siskirs nuo narių orientacijų ir pažiūrų, ir vietoj kompleksišku- 
mo jos pradės priklausyti nuo organizacijos sudėties išlaikymo 
ir plėtimo imperatyvų. Autorefleksijos ir struktūrinimosi pajė- 
gumų asimetrija pasikartoja nuomonių ir valios formavimo 
procesų struktūrinimosi lygmenyje. 

Tai neturi būti kliūtis, jei pagalvosime, kad netiesioginė įta- 
ka pavieniams funkciškai diferencijuotų posistemių savivaldos 
mechanizmams reiškia visai ką kita nei tikslingą visuomenės 
poveikį pačiai sau. Savireferencinis uždarumas politinę ir eko- 
nominę funkcinę sistemą daro atsparią intervencijoms — tiesio- 
ginių įsikišimų prasme. Tačiau ta pati savybė savo ruožtu daro 
sistemas jautrias paskatoms, kurios siekia didinti savo autoref- 
leksijos išgales, t. y. didinti jautrumą aplinkos reakcijoms, da- 
rančioms poveikį jų pačių veiksmams. Save organizuojančios 
viešosios sritys turėtų išplėtoti išmintingą galios ir racionalaus 
savęs ribojimo derinį, kuris yra reikalingas norint valstybės ir 
ekonomikos savivaldos mechanizmus padaryti jautrius tikslin- 
giems radikaliosios demokratijos valios formavimo rezulta- 
tams. Tad vietoj visuomenės poveikio sau modelio atsiranda gy- 
venamojo pasaulio kontroliuojamas ribinių konfliktų tarp vi- 
suomenės ir abiejų kompleksiškumu pranokstančių, tik labai 
netiesiogiai įtakojamų posistemių, nuo kurių veiksmingumo gy- 
venamasis pasaulis vis dėlto yra priklausomas, modelis. 

Autonominės viešumo sferos gali semtis stiprybės tik iš iš- 
teklių, kuriuos turi ganėtinai racionalizuoti gyvenamieji pasau- 
liai. Tai tinka pirmiausia kultūrai, tiksliau sakant, mokslo ir fi- 
losofijos potencialui aiškinti pasaulį ir save, taip pat švietimo 
potencialui labai universaliai reprezentuoti teisę ir moralę, ga- 
liausiai — ir ne vien tik - radikaliems estetinio modernizmo pa- 
tirties turiniams. Tai, kad socialiniai judėjimai dabar įgyja kul- 
tūrinės revoliucijos bruožų, nėra joks atsitiktinumas. Vis dėlto 
čia ryškėja struktūrinio pobūdžio silpnumas, kuris būdingas vi- 
siems šiuolaikiniams gyvenamiesiems pasauliams. Energiją so- 
cialiniai judėjimai ima iš grėsmės, kurią kelia gerai organizuo- 
tos kolektyvinės tapatybės. Nors tokios tapatybės nuolat lieka 
susijusios su ypatingos gyvenimo formos partikuliarizmu, ta- 
čiau normatyvinį naujųjų laikų turinį - tą falibilizmą, universa- 
lizmą ir subjektyvizmą, kuris pakerta atitinkamos ypatingybės 
jėgą ir naikina konkrečią formą - joms reikia asimiliuoti. Pran- 
cūzijos revoliucijos pagimdyta konstitucinė ir tautinė demokra- 
tinė valstybė iki šiol buvo vienintelė pasaulio istorijoje sėkmin- 
ga tapatybės formacija, pajėgusi be prievartos suvienyti to, kas 
bendra ir atskira, bruožus. Komunistų partija nesugebėjo pa- 
keisti tautinės valstybės tapatybės. Jei ne tautoje, tai kur kitur 
šiais laikais galėtų leisti šaknis universalistinės vertybių orien- 
tacijos?!š Atlanto sąjungos verčių bendrystė, kuri kristalizuojasi 
prie NATO, vargu ar yra kas nors daugiau nei propagandos 
formulė gynybos ministrams. Adenauerio ir de Gaulle'io Euro- 
pa tesudaro tik prekybos sąjungos bazės antstatą. O kairieji in- 
telektualai šitai Bendrosios rinkos Europai pastaruoju laiku ku- 
ria visai kitokio dizaino projektą. | 

Svajonė apie visai kitokią Europos tapatybę, ryžtingai peri- 
mančią Vakarų racionalizmo palikimą, gimsta tokiu metu, kai 
Jungtinės Amerikos Valstijos su „antrosios Amerikos revoliuci- 
jos“ vėliava rengiasi pasiduoti ankstyvojo modernizmo iliuzijai. 


*š Plg. J. Habermas, Kėnnen komplexe Gesellschaften eine vernūnftige 
Identitat ausbilden?.- J. Habermas, Zur Rekonstruktion des Histo- 
rischen Materialismus. Frankfurt am Main, 1976, 92 ir tt. 

Senuosiuose utopinių valstybių romanuose racionaliosios gyve- 
nimo formos sudarydavo apgaulingą simbiozę su techniniu 
gamtos pajungimu ir beatodairišku visuomenės darbo jėgos 
mobilizavimu. Šitas laimės ir išlaisvinimo sulyginimas su val- 
džia ir gamyba iš pat pradžių trikdė naujiesiems laikams su- 
prasti save - ir sukėlė du šimtus metų trukusią modernybės 
kritiką. 

Tačiau ta pati utopinė - blogąja prasme - valdymo maniera 
dabar gyvuoja toliau kaip karikatūra, judinanti minias žmonių. 
Mokslinė fantastika apie žvaigždžių karus ideologijos planuo- 
tojams atrodo visai geras dalykas siekiant kraupia militarizuo- 
tos kosminės erdvės vizija sukelti inovacijos postūmį, turėsiantį 
pasaulinio kapitalizmo kolosą pastatyti ant kojų kitam techno- 
logijos raundui. Senoji Europa ras savo kelią į naują tapatybę 
tik tada, kai šitam ekonomikos augimo, ginklavimosi varžybų ir 
„senųjų vertybių“ trumpam susijungimui kaip alternatyvą pa- 
teiks išsiveržimo iš savo pačios primestų sistemų prievartos vi- 
ziją, jei padarys galą sumaiščiai, kylančiai dėl idėjos, kad sura- 
cionalintuose gyvenamuosiuose pasauliuose saugomą normaty- 
vinį naujųjų laikų turinį neva galima išlaisvinti tik sistemose, 
kurios vis labiau tampa kompleksiškos. Mintis, jog tarptautinė 
konkurencija - rinkose ir kosmose - yra būtina vien dėl to, kad 
išgyventume, tėra vienas iš įprastų įsitikinimų, kuriuose kon- 
densuojasi sistemos prievartos mechanizmai. Kiekvienas teisina 
savo paties jėgų ekspansiją ir intensyvinimą kitų jėgų ekspansija 
ir intensyvinimu, tarsi nebūtų socialinių-darvinistinių žaidimo 
taisyklių, kurios sudaro jėgų žaismo pagrindą. Naujųjų laikų 
Europa sukūrė dvasines prielaidas ir medžiaginį pamatą pasau- 
liui, kuriame ši mąstysena užėmė proto vietą - štai ta tikroji 
nuo Nietzsche's laikų vykdomos proto kritikos esmė. Kas, jei 
ne. Europa, galėtų iš savųjų tradicijų semtis įžvalgą, energiją ir 
drąsą vizijai - visam tam, ko reikėtų mąstysenos kūrimo jėgai 
atimti iš seniai nebe metafizinių, o metabiologinių apakusios 
prievartos išlaikyti ir stiprinti sistemą prielaidų? 

Ekskursas į tai, kaip Luhmannas sistemų 
teorijos pagrindu perima subjektinės 
filosofijos paveldą 


N. Luhmannas pateikė bendrosios socialinės teorijos „pa- 
grindus“.!* Šiuo veikalu jis apibendrina jau dešimtmečius plin- 
tančią teoriją, ir tą projektą dabar nesunku apžvelgti kaip visu- 
mą. Luhmannas siekia sąsajų ne tiek su socialinės teorijos nuo 
Comte'o iki Parsonso tradicija, kiek su subjektinės filosofijos 
nuo Kanto iki Husserlio problemų istorija. Jo sistemų teorija 
neveda sociologijos, jei taip galima sakyti, į saugų mokslo ke- 
lią, o iškyla veikiau kaip buvusios filosofijos paveldo perėmėja. 
Ji nori paveldėti pagrindines subjektinės filosofijos sąvokas ir 
problematiką ir kartu pranokti jos problemų sprendimo pajė- 
gumą. Čia Luhmannas keičia perspektyvą, o tai su savimi nesu- 
tariančių naujųjų laikų savikritiką palieka be objekto. Pačiai 
sau taikoma visuomenės sistemų teorija visai negali išsiversti 
be palankios orientacijos į šiuolaikinių visuomenių komplek- 
siškumo didinimą. Tad mane domina, ar šiuo iš tolo atliktu 
subjektinės filosofijos paveldo peradresavimu sistemų teorijai 
atiteks ir tos testatoriaus problemos, kurios po Hegelio mirties 
sukėlė šioje paskaitoje aptartas abejones į subjektą atgręžtu pro- 
tu, kaip šių laikų principu??? 


Jei į kibernetikoje ir biologijoje išplėtotą sistemų sampratą 
norima įterpti filosofų nuo Descartes'o iki Kanto išrutuliotą 
pažinimo objekto sąvoką ir neprarasti tos sąvokos mokslišku- 


SN. Luhmann, Soziale Systeme, Frankfurt am Main, 1984; šiame eks- 
kurse cituojama iš to veikalo. " 

2! Turėdamas tyrėjo patirtį, be abejo, žinau, kad jei į kokią nors teoriją 
pažvelgi tik vienu aspektu, sumenkini jos sudėtingumą, bet šiuo atvc- 
ju ji įdomi vien tik tuo aspektu. 

mo, būtina atlikti šiuos pertvarkymus. Vietoj vidaus-išorės san- 
tykio tarp pažįstančiojo subjekto ir pasaulio, kaip pažinimo ob- 
jektų visumos, stoja sistemos-aplinkos santykis. Subjekto są- 
monei problemą sudarė santykio tarp pasaulio ir savęs pažini- 
mas. Dabar ši problema įeina į sistemų sudėties išlaikymo ir 
plėtimo problemą. Sistemos santykis su pačia savimi yra sub- 
jekto santykio su savimi kopija. Sistemos negali santykiauti su 
kuo kitu, nesantykiaudamos su savimi ir refleksijomis negaran- 
tuodamos viena kitos. Aiškus daiktas, sistemos „patybė“ skiria- 
si nuo subjekto patybės, nes anoji nesikonsoliduoja, nesitelkia į 
apercepcinio cogito „Aš“, kuris, pagal Kanto formuluotę, turi 
lydėti visus mano vaizdinius. Sistemų teorija privalo visas sinte- 
zės galiomis sukurtos savimonės tapatybės konotacijas atriboti 
nuo santykio su savimi „patybės“. Santykio su savimi geba api- 
būdina atskiras sistemų išgales pagal funkcionavimo būdą; ta- 
čiau iš pavienių santykių su savimi nesusikuria centro, kurį sis- 
tema, kaip visuma, galėtų padaryti savo pačios atstovu ir per 
kurį savimonės forma suvoktų save. Tokiu būdu refleksyvumo 
sąvoka yra atskiriama nuo sąmonės sąvokos. Tada, aišku, sąmo- 
nės substratui reikia atitikmens to santykio su savimi, kuris bū- 
dingas sociokultūrinio gyvenimo pakopai. Kaip nepaprastą lai- 
mėjimą, kuris atitinka sąmonę, Luhmannas įveda keistą „pras- 
mės“ sampratą. Čia jis pasitelkia fenomenologinius Husserlio, 
kuriam simbolinės raiškos reikšmė nurodo pagrindą sudarančią 
intenciją, aprašymus; „reikšmės“ atžvilgiu „intencija“ yra pir- 
mesnė sąvoka. Todėl ikikalbiniame lygmenyje Luhmannas 
„prasmę“ apibrėžia kaip su išgyvenimu ir veikla susijusio in- 
tencionalumo aktualizuojamų galimybių referencinį kontekstą. 
Save suvokti gebančių subjektų vietą užima prasmės apdoroji- 
mo: ir jos vartojimo sistemos. 

Iš šitos sąvokų substitucijos, kuri Kanto, Hegelio, Marxo fi- 
losofijos fone išlaiko sąmonės filosofijos mąstymo figūras 
struktūros atitikmenų forma, galima padaryti reikšmingų išva- 
dų. Pirmoji susijusi su transcendentalinio-filosofinio pradmens 
empiristine apgrąža. Sistemos ir aplinkos santykis įsivaizduoja- 

mas grynai pagal transcendentalinės sąmonės sukonstruoto pa- 
saulio modelį. Atsiribodama nuo savo aplinkos, sistema konsti- 
tuoja aplinką kaip savo universalų prasmės horizontą. Tačiau 
prasmės apdorojimo sistemų yra daug; jos atsiranda ir gyvuoja 
atsitiktinėmis superkompleksiškos aplinkos pakraščio sąlygo- 
mis ir nėra, kaip empiriniai subjektai, iš anksto suderintos 
transcendentalinės sąmonės vienaskaitos forma. Vietoj vieno 
transcendentaliai grindžiamo pasaulio iškyla daug reliatyvios 
sistemos aplinkų.?! Sistemų teoretikas savo objekte randa įvai- 
rių sistemos-aplinkos santykių. Ta prasme jam netenka reikš- 
mės skirtumas tarp to, kas transcendentiška ir kas empiriška. 

Antra, šiuo sprendimu sistemų teorija, panašiai kaip kadaise 
Hegelis, peržengia subjektyviojo idealizmo ribas. Hegelis ne tik 
prasiskynė kelią prie transcendentinio subjekto laiko dimensijos; 
jis išvydo įkūnytą pagrindinę savimonės struktūrą ir anapus pa- 
žįstančiojo subjekto objektyvios (ir absoliučios) dvasios sferoje. 
Subjektyvybės bruožus turi ne vien subjektyvioji, bet ir objekty- 
vioji (taip pat ir absoliučioji) dvasia. Kaip Hegeliui dvasios, taip 
Luhmannui prasmę apdorojančios sistemos sąvoka suteikia lais- 
vę visuomenę, kaip socialinę sistemą, nagrinėti panašiai kaip są- 
monę - psichinės sistemos požiūriu. Prasmės apdorojimo siste- 
mos tiek menkai tesutampa su sąmonės priklausomybės siste- 
momis, kiek dvasia - su subjektyviąja dvasia. Tačiau empiristinės 
prielaidos reikalauja brėžti aiškią skiriamąją liniją tarp įvykių 
sistemos viduje ir įvykių sistemos aplinkoje. Todėl visos siste- 
mos sudaro viena kitos aplinkas ir kartu stiprina aplinkos kom- 
pleksiškumą, kurį atitinkamai turi įveikti. Jos negali, kaip sub- 
jektai, jungtis tarp savęs į aukštesnės pakopos sistemų agregatus; 
į tokią visuotinybę jos nėra iš pat pradžių įimtos kaip momentai. 
Vadinasi, šiuo požiūriu sistemų teorija nežengia to paties žings- 
nio nuo subjektyviojo prie objektyviojo idealizmo. 


* „Kiekviena autoreferencinė sistema turi su aplinka tą sąlytį, kurį pati 
padaro sau galimą, ir neturi jokios aplinkos savaime“ (N. Luhniann 
[1984]. 146). 

Trečia, išryškėja gretybė su Marxu, kuris „savimonę“ pakeitė 
„praktika“ ir dvasios dialektikos procesą pasuko natūralizmo 
kryptimi. Socialinis darbas turėjo garantuoti medžiagų apykai- 
tos tarp „rūšies“ ir išorinės, t. y. aplinka paverstos, gamtos pro- 
cesą. Taip radosi galimybė uždaro rato vyksmą, prasidedantį 
darbo jėgos panaudojimu ir per gamybą bei pagamintų gėrybių 
vartojimą grįžtantį atgal į darbo jėgos atkūrimą, pavaizduoti 
kaip reprodukcinę rūšies savigeneraciją. Šitą uždarą ratą siste- 
mų teorija interpretuoja kaip specialų savikūros atvejį. Tai, ką 
Marxas laikė visuomenės medžiagine reprodukcija, su savimi 
santykiaujančioms sistemoms yra bendra taisyklė: kiekvieną 
sistemoje panaudojamą elementą sistema turi pasigaminti pati 
ir negali produkto, kaip jau „tinkamo naudoti“, pasisavinti iš 
aplinkos. Prasmės apdorojimo sistemų operacijų santykio su sa- 
vimi prasmė pirmiausia yra praktinė - savęs generavimas, o ne 
teorinė — savęs įdabartinimas. 

Galiojant šitai prielaidai, sistemų teorija yra panaši į Marxo 
teoriją taip pat ir pagal savo pačios atsiradimo ir panaudojimo 
konteksto refleksiją. Sistemų teorijos pažinimo galia iškyla kaip 
socialinių procesų, į kuriuos ji kartu nukrypsta kaip į savo ob- 
jektą, dalis ir funkcija. Marxo teorija čia laikosi proto sampra- 
tos, kuri jai duoda galimybę nustatyti vidinę savirefleksijos ir 
tiesos galiojimo sąsają su išorinės ir vidinės gamtos jėgų išlais- 
vinimu.** Pažinimo aktus, taip pat ir savus, sistemų teorija iš- 
tirpdo sistemos galioje veikti kompleksiškumą ir tuo būdu iš 
pažinimo atima bet kokį būtinybės momentą. Sistemų teorija 
laiko save funkcine analize, ir dėl to, kad šiuo metodu pasirin- 
ko santykio problemą, jaučiasi visiškai panardinta į funkcinius 
sisteminės saviraiškos kontekstus, neturėdama nei intencijos, 
nei jėgos tuos kontekstus kaip nors transcenduoti.* 


2J. Habermas, Erkenntnis und Interesse, Frankfurt am Main, 1968, 
59 ir tt. 

3 Šiuo atžvilgiu Luhmannas seka Nietzsche, o ne subjektine filosofija; 
plg. šios paskaitos 8 išnašą. 

Ketvirta, filosofijoje atspindėtas persiorientavimas į sistemų 
paradigmą sukėlė toli siekiančią Vakarų tradicijos, kuri fiksuo- 
ta būties, mąstymo ir tiesos sampratoje, peržiūrą. Neontologi- 
nis santykio mastas išryškėja išsiaiškinus, kad pats sistemų te- 
orijos principu vykdomas tyrimas save suvokia kaip (mokslo ir 
visuomenės sistemos) posistemį su savo aplinka. Šitoje aplin- 
koje aptinkami sistemos-aplinkos santykiai sudaro kompleksą, 
kurio esmę sistemų teorija turi išnagrinėti ir suprasti. Tuo iš 
karto yra nuvertinamos trejopos premisos: ontologinės save pa- 
tį palaikančio pasaulio racionaliai sutvarkyto esinio premisos; 
epistemologinės, su pažinimo subjektais susijusio pasaulio rep- 
rezentuojamų objektų premisos ir semantinės asertoriniais 
sprendiniais susijusio egzistuojančių sąlygų bei aplinkybių pa- 
saulio premisos. O tos premisos, kurios metafizikoje, pažinimo 
teorijoje ir kalbos analizėje postuluoja kosminės tvarkos, sub- 
jekto-objekto santykio ar santykio tarp sprendinių ir egzistuo- 
jančių sąlygų bei aplinkybių tikrumą, yra atmetamos be jokių 
diskusijų. Luhmanno sistemų teorija atlieka mąstymo judesį 
nuo metafizikos prie metabiologijos. Kad ir kaip atsitiktinai 
būtų atsiradusi metafizikos sąvoka, vis tiek jai galima priskirti 
buvus reikšmingą mąstymą, kuris prasideda klausimu, kas yra 
fiziniai reiškiniai „mums“ ir kas už jų slypi. Tada „metabiolo- 
giniu“ galima vadinti tokį mąstymą, kuris prasideda klausimu, 
kas „mums“ yra organinis gyvenimas ir kas už jo slypi, - turiu 
galvoje pagrindinį save išlaikančių sistemų kibernetikos princi- 
pais aprašytą reiškinį superkompleksiško pasaulio atžvilgiu. 

Pačios sistemos išsiskyrimas iš aplinkos yra traktuojamas 
kaip neapgaulingas. Save ugdantis sistemos savęs išlaikymas pa- 
keičia būties, mąstymo arba propozicijos atžvilgiu apibūdina- 
mą protą. Šiuo požiūriu Luhmannas pranoksta ir proto kritiką, 
kuri savęs išlaikymo galią nori demaskuoti kaip latentinę į sub- 
jektą atgręžto proto esmę. Protas, likviduojamas kaip neprotin- 
gas, sistemos racionalumo vardan išpažįsta būtent šitą funkciją: 
jis yra galimybės išlaikyti sistemą sąlygų ansamblis. Funkcinis 
protas, ironiškai neigdamas save, reiškiasi kaip sunykusio kom- 

pleksiškumo protas. Sunykusio todėl, kad metabiologinių san- 
tykių galimybės, ribojamos logocentrinės metafizikos, transcen- 
dentalinės filosofijos ir semantikos, - kaip komunikacijos teori- 
ja su savo iš kalbos funkcijų ir galiojimo pretenzijų išrutuliota 
komunikacinio proto sąvoka, - ne pranoksta jį, o ardo. Protas 
vėl pasidaro gyvenimo antstatas. Ir dėl „gyvenimo“ palaikymo 
„prasmės“ organizavimo lygmenyje niekas nesikeičia, nes funk- 
ciškai suvokiant prasmę, kaip jau matėme, panaikinamas vidi- 
nis reikšmės ir galiojimo ryšys. Yra kaip Foucault atveju: do- 
mėjimąsi tiesa (ir galiojimu apskritai) rodo tik efektai, kai ką 
nors reikia laikyti teisinga. 

Pagaliau iš perėjimo nuo subjekto prie sistemos darytina 
penkta, mūsų kontekste svarbi, išvada. Vartojant subjekto sąvo- 
ką, kiekvienam įmanomam santykiui su savimi yra priskiriama 
savižinoje konstituota patybė. Taip pat ir savideterminacijoje 
bei savirealizacijoje glūdi įcentrinė jėga, kuri visiems dvasios 
judesiams vien tik savimonėje duoda galimybę pasiekti kulmi- 
naciją ir nurimti. Kai tik sistema santykyje su savimi užima 
„patybės“ vietą, išnyksta centruoto visumos apibendrinimo sa- 
vižinoje galimybė; santykio su savimi struktūra lieka susijusi 
tik su vieninteliu elementu. Ji garantuoja sistemos, kuri kartu 
yra atvira aplinkai, uždarumą ne per centrą, 0 per sąsajas su pe- 
riferija: „Savireferencijos patybė niekada nėra uždaros sistemos 
visuotinybė, ir ji niekuomet nėra pats referavimas, - Hegelio į 
absoliuto rangą iškeltas savęs perteikimas. - Čia visuomet susi- 
duriame tik su pagrindinių atvirų sistemų kontekstų momen- 
tais, sistemų, kurios įgyvendina tų kontekstų savikūrą ... Čia 
teisė kalbėti apie (dalinę arba lydimąją) savireferenciją grin- 
džiama tuo, kad kalbama apie autopoietinio savęs produkavimo 
galimybių sąlygas.“ (630) 

Šitas su savimi santykiaujančių sistemų atsi-davimas atsi- 
spindi acentriškame visuomenių, kurios kaip visumos persio- 
rientavo į funkcinę diferenciaciją, pobūdyje: „To padarinys yra 
tas, kad nebeįmanoma nustatyti požiūrio, pagal kurį būtų gali- 
ma teisingai stebėti visumą, nesvarbu, ar ją vadinsime valstybe, 

ar visuomene“ (ten pat). Šiuolaikinių visuomenių vienovė, 
žvelgiant iš jų posistemių perspektyvos, kiekvieną kartą pasiro- 
do vis kitokia. Visos visuomenės sistemos savimonės perspek- 
tyva negalima jau vien dėl analitinių sumetimų. Na, o jei šiuo- 
laikinės visuomenės išvis neturi galimybės suformuoti protinę 
tapatybę, nėra jokio pagrindo kritikuoti naujuosius laikus. Jei 
kas nors ir norėtų imtis šios kritikos neturėdamas krypties, ją 
sužlugdytų socialinis diferenciacijos procesas, seniai peržengęs 
senosios Europos proto sampratos ribas. Ir kaip tik Luhmanno 
patose, toje tikrovės pajautoje, susijusioje su institucijomis pa- 
verstomis subracionalybėmis, išryškėja labai vokiškas paveldas, 
einantis nuo skeptikais tapusių jaunesniųjų hegelininkų ir besi- 
tęsiantis iki Gehleno. Dar kartą atsigręžkime atgal. 

Kadangi santykį su savimi mąstant subjektinės filosofijos pa- 
grindu daroma prielaida savižinišką subjektą esant svarbiausiu 
santykio tašku, mąstymo judesys - nuo Kanto iki Hegelio - ga- 
li remtis vidine logika: galų gale ir skirtumas tarp vienovę ku- 
riančios sintezės ir į ją įeinančios įvairovės reikalauja galutinės, 
tapatumą ir netapatumą apimančios tapatybės. Tai sudarė He- 
gelio veikalo „Fichte's ir Schellingo filosofijos sistemos skirtu- 
mas...“ (1801) temą. Žvelgdamas iš tos pačios perspektyvos, 
Hegelis apibendrino pagrindinę kultūrinės ir socialinės moder- 
nybės patirtį - tiek senosios Europos gyvenimo pasaulių socia- 
linės integracijos pajėgumo perkrovimą dėl Švietimo vykdytos 
religijos kritikos, tiek ir sistemiškai sudaiktintų socialinių san- 
tykių kapitalistinėje ekonomikoje ir biurokratinėje valstybėje 
prievartiškumą. Tai, kad protas turėjo dalyvauti religijos socia- 
linėje integracijoje, šitas pagrindinis susitaikymo filosofijos mo- 
tyvas tuo pačiu metu kilo iš šiuolaikinės krizių patirties ir anos 
subjektinės filosofijos mąstyme glūdinčios tendencijos. Naujųjų 
laikų diagnozė dėl ypatingos problemų suvokties turi būti dė- 
kinga suobjektinimo dialektikai, kuri buvo įdėta į subjektinės 
filosofijos savimonės sąvoką ir kurią pirmiausia apibendrino 
Fichte. Kadangi autorefleksija turi ką nors padaryti objektu, o 
jis, kaip spontaniškas šaltinis, nepasiduoda jokiam objektų for- 

mos subjektyvumui, sutaikomojo proto negalima suvokti pagal 
pažįstančiojo subjekto sūobjektinamojo santykio su savimi mo- 
delį, kitaip sakant, pagal „refleksijos filosofiją“. Priešingu atve- 
ju būtų absoliučiai nustatyta baigtinė geba, ir proto vietą uzur- 
puotų stabu paverstas intelektas. Pagal šį modelį Hegelis dvasi- 
nio ir socialinio gyvenimo abstrakcijas suvokė kaip tai, kas yra 
„pozityvu“. Įveikti tas abstrakcijas buvo galima tik suradikalin- 
tos autorefleksijos būdu - judesiu, kurio galutinis tikslas buvo 
absoliutus žinojimas, absoliuto savižina. 

Kadangi subjektą sukeitus su sistema pasidaro nebereikalin- 
ga santykio su savimi „patybė“, sistemų teorija nebeturi mąsty- 
mo figūros, kuri atitinka pažeidžiamą ir slopinamą sudaiktini- 
mo aktą. Subjektinės filosofijos santykio su savimi sąvokoje 
subjektyvybės sudaiktinimas kaip klaidos galimybė glūdi pačio- 
je struktūroje. Palyginamąją kategorijos klaidą galėtų sudaryti 
tai, kad sistema pati supainiotų save su aplinka, tačiau šią gali- 
mybę pašalina apibrėžimas. Išskyrimo procesų, susijusių su sis- 
temos formavimu, negalima patvirtinti ir „pašalinimo“ ar net 
„draudimo“ konotacijomis. Yra visiškai normalu, kad besifor- 
muojanti sistema ką nors atitolina kaip aplinką. Žiūrint isto- 
riškai, samdomųjų darbininkų statuso įsitvirtinimas, pramonės 
proletariato atsiradimas ir gyventojų įtraukimas į šį procesą 
centralizuotu valdymu vyko anaiptol ne be skausmo. Tačiau 
sistemų teorija, net jeigu ji tokius procesus galėtų išreikšti pro- 
blemų formulėmis, šiuolaikinėms visuomenėms turėtų suteikti 
galimybę suvokti krizes, neribojant tos suvokties specialiu po- 
sistemiu. 

Jei išplėtotų funkcijų visuomenės neturi tapatybės, jos nega- 
li suformuoti ir racionalios tapatybės: „Socialinis racionalumas 
reikalautų, kad visuomenės sukeltos aplinkos problemos - tiek, 
kiek jos su visuomene susijusios grįžtamuoju ryšiu - atsispindė- 
tų visuomenės sistemoje, kitaip sakant, kad jos būtų įtrauktos į 
visuomenės komunikacijos procesą. Tai ribotu mastu gali įvyk- 
ti pavienėse funkcinėse sistemose, panašiai kaip medikas išvys- 
ta savo paties sukeltas ligas. Tačiau būdingesni atvejai yra tie, 

kai viena funkcinė sistema per aplinką veikia kitą funkcinę sis- 
temą. Svarbiausia, kad čia nėra socialinio posistemio aplinkos 
ir sistemos, reikalingos savitarpio priklausomybei suvokti. Bet 
dėl funkcinės diferenciacijos tokio posistemio negali būti, nes 
tai reikštų, jog pati visuomenė dar kartą aptinkama visuomenė- 
je. Diferenciacijos principas racionalumo klausimą daro aktua- 
lesnį - ir neišsprendžiamesnį.“ (645) Ne be pašaipos Luhman- 
nas atmeta atitinkamus subjektinės filosofijos mėginimus tą 
klausimą spręsti: „Paprasti protai nori čia pasitelkti etiką. Ne 
ką geresnė yra Hegelio valstybė. Ir anaiptol ne geresnės Marxo 
puoselėjamos būsimos revoliucijos viltys.“ (599) 

Šios (XII) paskaitos pradžioje pateikiau argumentus, kal- 
bančius prieš subjektinės filosofijos mėginimą konstruoti visą 
visuomenę apimančią sąmonę. Jei individai, kaip elementai, yra 
integruoti į aukštesnės pakopos visuomenės, kaip visumos, sub- 
jektą ir šiam subordinuoti, atsiranda nulinės sumos žaidimas, 
kuriame negalima rasti vietos šiuolaikiniams reiškiniams, to- 
kiems kaip individų judėjimo erdvės ir laisvės laipsniai. Keblu- 
mų kelia ir visos visuomenės sąmonės, kuri įsivaizduojama 
kaip didžio subjekto autorefleksija, idėja. Diferencijuotose vi- 
suomenėse susiformuoja pretenzinga, į visuomenės visuotinybę 
nukreipta suvoktis - bent jau specializuotose žinojimo sistemo- 
se, bet ne visuomenės centre, kaip visos visuomenės savižinoje. 
Susipažinome, aišku, ir su alternatyvia sampratos strategija, 
saugančia nuo minties išvis atsisakyti visuomenės savireprezen- 
tacijos sampratos. Viešąsias sritis galima suvokti kaip aukštes- 
nės pakopos intersubjektyvybes. Jose gali reikštis tapatybę for- 
muojantys kolektyviniai susitapatinimai (Selbstzuschreibun- 
gen), o aukštesniame visuomenės sluoksnyje - ir visos 
visuomenės sąmonė. Pastaroji tada neprivalo tenkinti tų tikslu- 
mo reikalavimų, kuriuos subjektinė filosofija turi kelti savimo- 
nei. Visuomenės savižina nėra sutelkta nei filosofijoje, nei vi- 
suomenės teorijoje. 

Per šią nors ir difuzišką bei kontroversišką bendrąją sąmonę 
visuomenė, kaip visuma, gali nusistatytį normatyvinį atstumą 

nuo pačios savęs ir reaguoti į krizės suvokimus, vadinasi, dary- 
ti kaip tik tai, ką Luhmannas jai ginčija kaip prasmingą gali- 
mybę: „Į ką būtų panašu, jei šiuolaikinė visuomenė keltų klau- 
simą dėl savo racionalumo“. Luhmannui jis nekelia abejonių. 
Su kiekvienu refleksijos žingsniu „racionalumo klausimas da- 
rytųsi aktualesnis ir neišsprendžiamesnis“. Todėl tokio klausi- 
mo visai nereikėtų kelti: „Racionalumo problemos kėlimas ne- 
reiškia, kad visuomenė, norėdama išgyventi, turėtų imtis tokio 
masto problemos. Išgyvenimui pakanka raidos.“ (654) 

Itin sutelkti, viešai kondensuoti, bet gyvenamajam pasauliui 
artimi nuomonės ir valios formavimo procesai atskleidžia labai 
glaudžią socializacijos ir individuacijos, Aš ir grupių tapatybių 
sampyną. Luhmannas, kuris nedisponuoja kalbos generuota in- 
tersubjektyvybės samprata, tokias vidines sąsajas gali įsivaiz- 
duoti tik remdamasis visumoje esančių dalių inkliuzijos mode- 
liu. Tokią mąstymo figūrą jis laiko „humanistine“* ir nuo jos 
atsiriboja. Kaip matyti iš Parsonso pavyzdžio, būtent techninis 
sąvokų artumas subjektinei filosofijai primygtinai reikalauja pa- 
prasčiausiai imituoti klasikinį modelį ir priimti socialinę siste- 
mą (Parsonso teorijoje — veiklos sistemą) kaip visumą, į kurią 
psichinės sistemos įeina kaip posistemiai. Tačiau tada teisingai 
peikiami subjektinės filosofijos trūkumai pereitų į sistemų te- 
oriją. Todėl Luhmannas ryžtasi priimti sprendimą, kurio strate- 
ginį mastą puikiausiai suvokia: „Jei žmogų laikysime visuome- 
nės aplinkos (o ne pačios visuomenės) dalimi, keičiasi visų tra- 
dicijos keliamų problemų, taigi ir klasikinio humanizmo, 
prielaidos.“ (288) Ir priešingai: „Kas tų prielaidų laikosi ir (jo- 
mis) mėgina grįsti humaniškumo siekį, turi pasidaryti sistemų 
teorijos universalumo pretenzijų priešininku.“ (92) 


* Luhmannas pabrėžia, „kad, humanistinės tradicijos požiūriu, žmogus 
buvo socialinės santvarkos viduje, o ne jos išorėje. Jis buvo laikomas 
socialinės santvarkos dalimi, pačios visuomenės elementu. Jei individas 
ir buvo minimas, tai todėl, kad visuomenei jis buvo galutinis, nebe- 
skaidomas elementas.“ (N. Luhmann [1984], 286.) 

Iš tikrųjų šitas metodinis antihumanizmas* yra nukreiptas 
ne prieš klaidingą mąstymo figūrą, kadangi į visumą įtraukia- 
mos konkrečios dalys, o prieš „humaniškumo siekį“, kuris ga- 
lėtų išsiversti ir be visumos bei jos dalių konkretybių; „siekį“ 
taip konceptualizuoti šiuolaikinę visuomenę, kad galimybė ap- 
skritai normatyviai atsisakyti savęs ir aukštesniosiose viešosios 
sferos komunikacijos pakopose įvertinti krizės suvokimus ne- 
būtų jau iš anksto neigiamai nulemiama parenkant pagrindines 
sąvokas. Kai tik komunikacijos veikla ir tarp subjektų padaly- 
tas gyvenamasis pasaulis praslysta pro sistemų, tokių kaip psi- 
chinė ir socialinė, tipus, kurie vieni kitiems formuoja aplinkas 
ir tarp savęs palaiko tik išorinius santykius, viešosios srities, 
kuri galėtų atlikti šią funkciją, konstruktui vietos, aišku, nebėra. 


II 


Dokumentų srautai tarp įstaigų ir monadiškai atskirta Ro- 
binzono Kruzo tipo sąmonė duoda pagrindą sąvokomis atsieti 
socialinę ir psichinę sistemas, kur viena sistema turi remtis 
vien tik komunikacija, o kita - sąmone.?* 

Pro šitą abstrakčią psichinės ir socialinės sistemų skirtį pra- 
siskverbia ir subjektinės filosofijos paveldas: subjekto-objekto 
santykis tiek pat mažai teteikia konceptualių sąsajų su grynai 
kalbine pritarimo ir komunikacijos padalytos prasmės inter- 
subjektyvybe, kaip ir sistemos-aplinkos santykis. Luhmannas, 
aišku, svyruoja tarp idėjos konstruoti intersubjektyvybę iš su 
subjektais susijusių individualių perspektyvų susikryžiavimo — 
evoliucijos teorijos nuo Fichte's iki Husserlio subjektinės filo- 


3 Normatyvinio antihumanizmo dispozicijų, uždėjusių antspaudą Gehle- 
no darbams, Luhmanno teorijoje beveik visai nepasitaiko. 

* Luhmannas (1984, 142) rašo: „Prasmė gali įsiterpti į seką, kuti yra 
įleidusi šaknis į kūniško gyvenimo jausmą ir paskui reiškiasi kaip s4- 
monė. Tačiau prasmė gali įsiterpti ir į seką, kuri jima kitų supratimą 
ir paskui reiškiasi kaip komunikacija.“ 

sofijos atliktų sprendimų transformacijos — ir individualios są- 
monės bei autoegzistencinės perspektyvų sistemos evoliucinio 
atsiradimo iš vieno šaltinio.?? 

Šita antroji koncepcija, kaip ir klasikinė, stokoja tinkamų 
kalbos teorija apibrėžtų pagrindinių sąvokų. Luhmannas yra 
priverstas į savo teoriją įtraukti „prasmės“ sąvoką kaip neutra- 
lią „komunikacijai“ ir „sąmonei“, tačiau taip, kad prasmė galė- 
tų išsišakoti į skirtingų tipų prasmės vertinamuosius modusus. 
Kitaip sąmonės ir komunikacijos pagrindu funkcionuojančios 
sistemos negalėtų viena antrai sudaryti aplinkų. Nors sistemų 
teorija į tuos pačius klausimus struktūros požiūriu duoda pana- 
šius atsakymus, kokius atitinkamu metu davė subjektinė filoso- 
fija, socialinė teorija dabar yra atsidūrusi kitokioje argumenta- 
vimo situacijoje. Suprasubjektinio, ankstesnio už subjektus kal- 
bos statuso idėja buvo išplėtota ne tik Humboldto 
humanitarinių mokslų tradicijoje, bet ir analitinėje kalbos filo- 
sofijoje, pragmatizme bei struktūralizme (teorijose, kurios G. 
H. Meado ir C. Lėvi-Strausso darbais padarė didelę įtaką so- 
ciologijai). Šitame istoriniame teorijos fone išryškėja, kokią pa- 


" Ne vienoje cituojamo veikalo vietoje Luhmannas remiasi prielaida, 
kad evoliucijos grandinėje psichinės sistemos užima vietą tarp organi- 
nių ir socialinių sistemų, vadinasi, genetiškai yra „ankstesnės“ už so- 
cialines sistemas. Tik psichinės sistemos disponuoja sąmone, o asme- 
nys, kaip sąmonės turėtojai, sudaro socialinių sistemų pagrindą (244). 
Toks vaizdas iškyla ypač svarstymų apie socialinių sistemų autokatali- 
zę kontekste. Jei socialinė santvarka (Lewiso prasme) susiformuoja 
per tai, kad vienas iš solipsistiniais laikomų veikėjų vienpusiška savi- 
determinacija pralaužia keblų dvigubos kontingencijos ratą, tada rei- 
kia postuluoti asmenis arba „sąmonės turėtojus“, gebančius priimti 
sprendimus anksčiau už dalyvavimą socialinėse sistemose: tik su šita 
„fizine-chemine-organine-psichine tikrove“ ima kontrastuoti nepapras- 
ta socialinė sistema (170 ir tt.). Antra vertus, abu sistemų tipai, jeigu 
jie turi vienodai skirtis organinių sistemų atžvilgiu nepaprastu prasmės 
vertinimo rezultatu, negali būti skirtingų evoliucijos pakopų padarinys. 
Todėl kitose vietose (141 ir t.) Luhmannas kalba apie koevoliucinį 
vienodos kilmės, viena antrą (savo aplinkoje) suponuojančių, prasmę 
vertinančių sistemų, besiremiančių ir sąmone, ir komunikacija, susi- 
formavimą. 

darinių naštą užsikrauna teorija, padalydama tas viena antrą 
įtakojančias psichiškumo ir socialumo kalbos struktūras į dvi 
skirtingas sistemas. Dabar, kai aiškiau atsiskleidžia Luhmanno 
teorijos kontūrai, taip pat matyti, kiek daug energijos reikia iš- 
eikvoti šitoms iš to vieno pagrindinio sprendimo iškylančioms 
problemoms spręsti. 

Suprasubjektinės kalbos struktūros per daug stipriai susietų 
visuomenę ir individą. Tapačios reikšmės raiškomis ir kritikuo- 
jamomis galiojimo pretenzijomis generuota veikėjų tarpusavio 
supratimo intersubjektyvybė būtų per stiprus psichinės ir socia- 
linės bei įvairių psichinių sistemų varžtas. O kontingencijos 
principu sistemos gali tik iš išorės veikti viena antrą; jų tarpu- 
savio santykiams trūksta bet kokio vidinio reguliavimo. Dėl tos 
priežasties Luhmannas pirmiausia turi apkarpyti kalbą ir ko- 
munikacijos veiklą tiek, kad kultūros reprodukcijos, socialinės 
intergracijos ir socializacijos sampyna dingtų iš akių. 

Fenomenologinę reikšmę turinčios prasmės sąvokos atžvil- 
giu kalbinei raiškai buvo suteiktas mažesnės svarbos statusas. 
Kalba atlieka tik ankstesnių prasmės įvykių simbolinės genera- 
lizacijos funkciją, ji tarsi kvantuoja išgyvenimų srautą į atpažin- 
ti galimas tapatybes (136 ir tt.).“* Be to, kalba lieka antrinė są- 
monės atžvilgiu. Pavienis sielos gyvenimas, įskaičiuojant ir dis- 
"kursinį mąstymą, nėra iš prigimties kalbinis. Kalbos struktūros 
tik skaido spontanišką sąmonės tėkmę cezūromis, suteikdamos 
tam srautui galimybę sudaryti epizodus (367 ir tt.). Negana to, 
kalba nėra konstituojamasis savitarpio supratimo elementas; 
„dvasioje“ ji veikia ir pirm bet kokios komunikacijos. Nors kal- 
ba dalyvauja organizuojant reprezentacijos ir mąstymo proce- 
sus, ji anaiptol nefunkcionuoja kaip sudvasintas kalbėjimo deri- 
vatas (137, 367). Visos šios tezės yra itin kontroversiškos; jas 
reikėtų pagrįsti specialiuose kalbos filosofijos kontekstuose. - 


* Klausimas, kaip ikikalbinė prasmė dar iš anksto gali būti susicta su 
intencine sąmonės struktūra, lieka neaiškus. 

Šiaip ar taip, tų klausimų negalima išspręsti fenomenologinė- 
mis nuorodomis ar net apibrėžimais. 

Luhmanno strategija yra aiški: jei išsenka kalbos simbolių 
pajėgumas skaidyti, abstrahuoti ir apibendrinti ikikalbinius są- 
monės procesus ir prasmės kontekstus, tai kalbos priemonėmis 
realizuojamos komunikacijos nebegalima paaiškinti remiantis 
specifinėmis kalbinėmis galimybių atvėrimo sąlygomis. Ir jei 
kalbos nebegalima vertinti kaip struktūros, kurioje galima vidi- 
nė prasmės supratimo, tapačios reikšmės ir intersubjektinio ga- 
liojimo sąsaja, neįmanoma kalbos analizės būdu paaiškinti nei 
tapačios reikšmės raiškų supratimo, nei sutarimo (arba nesuta- 
rimo) dėl kalbinių raiškų galiojimo, nei tarp subjektų padalyto 
prasmės ir nuorodos konteksto bendrumo, t. y. komunikacinio, 
kalbiniame pasaulėvaizdyje reprezentuojamo gyvenamojo pa- 
saulio dalyvavimo. Priešingai, kalbos generuotos intersubjekty- 
vybės aspektus, kaip jos pačios sukurtus artefaktus, reikia kil- 
dinti iš tarpusavio prasmę vertinančių sistemų reakcijų. 

Taip atsiranda, pavyzdžiui, prasmės supratimas - žemesnia- 
me už kalbos supratimą lygmenyje - iš psichinių sistemų tarpu- 
savio stebėjimo, sistemų, kurios žino, kad kiekviena iš jų ope- 
ruoja santykiaudama viena su kita ir todėl pati yra reprezentuo- 
jama atitinkamai kitos sistemos aplinkoje. Tokiu būdu atsiranda 
kitų ir savęs stebėjimų kartotinių atspindėjimų spiralė. Tada 
per tarpusavio stebėjimų stebėjimą susiformuoja interpretavimo 
perspektyvų skirtumų supratimas. Vadinasi, šitas socialinės 
prasmės matmuo gimsta ne iš supratimo horizontų susiliejimo, 
horizontų, kurie susitelkia aplink tapačias reikšmes ir tarp sub- 
jektų pripažįstamas galiojimo pretenzijas ir susilydo ko nors pa- 
manyta ar pasakyta sutarime. Tarp įvairių psichinių sistemų ne- 
gali išaugti kas nors bendra trečia, tarkim, pati save skatinanti 
socialinė sistema, kuri tučtuojau vėl įsilieja į savas sistemos 
perspektyvas ir grįžta prie savų, egocentriškų stebėjimo požiū- 
rių: „Tiems keliems bendrauti reikšmingiems (savireferencinių 
viena kitą stebinčių sistemų) aspektams gal ir užtektų savo in- 
formacijos dorojimo pajėgumo. Jie lieka atskiri, nesusilieja, ne- 

supranta vienas kito geriau nei anksčiau; jie susitelkia į tai, ką 
kitame gali stebėti kaip sistemą aplinkoje, kaip įeigą ir išeigą, 
ir savireferencijos būdu kiekvienas mokosi savo paties stebėji- 
mo perspektyvoje. Tam, ką pastebi, gali mėginti daryti įtaką sa- 
vo paties veikla, o grįžtamojo ryšio prasme - vėl mokytis. Taip 
gali susidaryti nepaprasta tvarka ... Mes ją vadiname ... sociali- 
ne sistema.“ (157) 

Socialinės sistemos apdoroja prasmę komunikacijos forma. 
Tam tikslui pasitelkiama kalba. Tačiau kalba nepateikia varto- 
tojui tapačios reikšmės raiškų, o tik duoda galimybę reikšmę 
keisti ženklais. Prasmė, kaip ir anksčiau, yra orientuota į supra- 
timo perspektyvų skirtumą. Alter ir ego gali, be abejo, „varto- 
jant tos pačios prasmės ženklus, stiprinti nuomonę, kad jie reiš- 
kia tą patį“ (220). Kalba kaip komunikacijos tarpininkė yra to- 
kia neapibrėžta, kad ji netinka individualių sistemų perspekty- 
vų egocentrizmui įveikti pasitelkus bendrą aukštesnės pakopos 
suprasisteminę ar transsisteminę perspektyvą. Kaip nedaug te- 
rasime vienodas reikšmes turinčių sistemų, taip nedažnai savi- 
tarpio supratimas baigiasi strictu sensu abiejų pusių sutikimu. 
Socialinės ir dalykinės dimensijų skyrimas kaip tik turi paša- 
linti tai, ką linkstama laikyti kalbos tikslu: mano ko nors su- 
pratimą grįsti sutarimo, kurį mes dėl to dalyko pasiekiame, ga- 
limybe. Tad ir raiškos galiojimas neturi būti grindžiamas inter- 
subjektiniu kritikuojamų galiojimo pretenzijų pripažinimu, o 
atitinkamai vien tik ego arba vien tik alter egzistuojančiu suta- 
rimu. Kalba nėra patikimas pamatas, kuriuo remiantis ego su 
alter galėtų pasiekti dėl ko nors sutarimą: „Mano sutarimas tė- 
ra tik sutarimas tavo sutarimo atžvilgiu, bet mano sutarimas 
nėra tavo sutarimas, nėra taip pat ir jokių dalykinių ar proto 
motyvų, kurie šitą sutapimą (vėlgi remiantis dalykiniu matme- 
niu) galiausiai galėtų garantuoti.“ (113) Socialinio ir dalykinio 
matmenų „suliejimą“, kuris kaip tik leidžia taip manyti, Luh- 
mannas laiko „esmine humanizmo klaida“ (119). 

Iki šiol nagrinėtu problemų kompleksu siekta empiriškai 
atskleisti suprasubjektinius savitarpio supratimo procesų pa- 

grindus - tapačios reikšmės raiškų vartojimą ir sutarimo re- 
miantis galiojimo pretenzijomis sudarymą - tam, kad minima- 
listine kalbos samprata būtų pakirstos kalbiškai generuotos in- 
tersubjektyvybės struktūros. Individuali sąmonė ir visuomenė 
virsta atskirų viena kitai aplinką sudarančių sistemų autarkija 
tiktai tada, kai jų bendravimo nereguliuoja vidaus santykiai, ki- 
taip sakant, jei kultūra, visuomenė ir asmuo gyvenamojo pasau- 
lio struktūrose nebėra varžomi iš vidaus. Bet kai tik pirmasis 
problemų kompleksas esti apdorotas ir garantuotos premisos, 
jog psichinė bei socialinė sistemos susiduria tik atsitiktinai ir 
patenka į tarpusavio priklausomybes, kylančias dėl išorinių san- 
tykių, tuoj pat atsiranda antrasis problemų kompleksas. Nes tai, 
kas pirmu žingsniu buvo išskaidyta, dabar reikia palaipsniui vėl 
sujungti. Tas individo ir visuomenės, individualios gyvenimo is- 
torijos ir kolektyvinio gyvenimo formas, individuacijos ir vi- 
suomeninio konstituavimosi, visa, ką mes kultūros reprodukci- 
jos, socialinės integracijos ir socializacijos aspektais aiškinome 
kaip kilusius iš vidujai susijusių gyvenamojo pasaulio kompo- 
nentų sąveikos, reikia, pasitelkus papildomas hipotezes, pagrįs- 
ti išorinių santykių susipynimu. 

Čia yra naudinga, pavyzdžiui, tarpusavio prasiskverbimo są- 
voka, reiškianti tai, kad dvi viena kitai aplinką sudarančios sis- 
temos spontaniškai apriboja tokio išoriško santykio laisvės 
laipsnius tam, kad savo struktūrų dariniuose pasidarytų pri- 
klausomos viena nuo kitos. Socialinis arba tarpžmogiškas tar- 
pusavio prasiskverbimas veikia tada, kai „abi sistemos daro vie- 
na kitą galimas tuo, kad viena į kitą įdeda savo prekonstituotą 
vidaus kompleksiškumą.“ (290) Ši idėja turi padėti paaiškinti, 
pavyzdžiui, intymius santykius arba moralinius lūkesčius. Taip 
aiškintini visi reiškiniai, kurie verčia nustebti tol, kol remia- 
masi prielaida, kad psichinės ir socialinės sistemos iš prigim- 
ties nėra tarp savęs suderintos. Laikantis šios prielaidos, pavyz- 
džiui, socializacijos procesą galima suprasti tik kaip individua- 
lų psichinės sistemos rezultatą: „Socializacija visuomet yra 
savisocializacija.“ (327) Panašių sunkumų kyla ir dėl individua- 


426 


lybės sąvokos. Nutraukus socializacijos ir individuacijos vidaus 
sąsają, normatyvinė turininga individualybės sąvoka begali būti 
vartojama tik kaip kopijuojamas „savęs aprašymo formuliaras“ 
(360 ir tt.). 

Ta sąvokų formavimo strategija, kurią čia galiu priminti tik 
probėgšmais, aiškintina tuo, kad aptariamoji teorija palaipsniui 
įsitraukia į paskesnes vieno vienintelio sprendimo problemas. 
Socialumo ir psichiškumo aspektais Luhmannas tarsi atskiria 
rūšies ir jos individų gyvenimus tam, kad priskirtų dviem viena 
kitai išoriškoms sistemoms, nors abiejų aspektų vidaus sąsaja 
kalbos konstituotoms gyvenimo formoms yra esminė. Supran- 
tama, kad nuorodos negali pakeisti argumentų ir kontrargumen- 
tų. Tačiau argumentų teikimo lygmenį nėra taip paprasta api- 
brėžti. Kalbamoji sistemų teorija, nors autoriui ji atrodo savai- 
me suprantama, nesiduoda priskiriama palyginti kuklių 
„dalykinio universalumo“, į vieną discipliną orientuotų teorijų 
kategorijai. Išties ji nėra sociologija, ją reikėtų laikyti veikiau 
metateoriniais pasaulėvaizdžio funkcijas atliekančiais apmatais. 

Luhmanno teoriją laikau išradinga tradicijos, palikusios ryš- 
kų Europos naujųjų laikų savivokos pėdsaką ir savo ruožtu at- 
spindėjusios savitą Vakarų racionalizmo modelį, tąsa. Pažintinį- 
-įrankinį kultūros ir visuomenės racionalizavimo vienpusišku- 
mą išreiškė ir filosofų pastangos pagrįsti objektyvistinę 
žmogaus ir jo pasaulio savivoką — iš pradžių mechaninio pobū- 
džio, paskui materialistiniais ir fizikiniais pasaulėvaizdžiais, 
kurie dvasiškumą ir kūniškumą aiškino kompleksiškesnėmis ar 
ne tokiomis kompleksiškomis teorijomis. Anglosaksų kraštuose 
analitinis materializmas iki šiol tebeskatina diskusijas apie dva- 
sios ir kūno santykį; iki šiol įsitikinimai esant fizinį arba kitokį 
scientistinį pažinimo pamatą palaiko reikalavimą į bet kokį in- 
tuityvų žinojimą žiūrėti iš gamtos mokslais besiremiančio ste- - 
bėtojo perspektyvos, t. y. suprasti save kaip objektą. Objektyvis- 
tinė savivoka yra ne vienoks ar kitoks smulkmenų aiškinimas, 
o vienkartinis natūralios nuostatos pasaulio atžvilgiu apgrąžos 
aktas. Pats gyvenamasis pasaulis turi būti įtrauktas į savęs suob- 

jektinimo perspektyvą taip, kad viskas, kas jo horizonte mums 
šiaip jau atsiveria tarsi performatyviai, nepasauliniu požiūriu 
pasirodo kaip tiesiog beprasmis, išoriškas ir atsitiktinis, tik 
gamtos mokslų modeliais paaiškinamas vyksmas. 

Kol kalbėjo ir teikė modelius mechanika, biochemija ir 
neurofiziologija, nebuvo įmanoma nužengti toliau už bendrų ir 
abstrakčių koreliacijų bei elementarių diskusijų apie dvasią ir 
kūną. Gamtamokslinės aprašymo sistemos yra per daug nutolu- 
sios nuo kasdienės patirties, kad atskirus savęs aprašymus skir- 
tingai ir dideliu mastu siūlytų nukreipti į gyvenamąjį pasaulį. 
Situacija pasikeičia, ėmus kalbėti bendrosios sistemų teorijos, 
išsirutuliojusios iš kibernetikos ir jos modelių taikymo įvairio- 
se biologijos srityse, kalba. Intelektinės veiklos pagrindu suda- 
ryti ir į organinį gyvenimą orientuoti modeliai yra kur kas arti- 
mesni socialinei-kultūrinei gyvenimo formai nei klasikinės me- 
chanikos modeliai. Kaip rodo stulbinantys Luhmanno sociolo- 
gijos vertimo į sistemų teorijos kalbą rezultatai, toji kalba gali 
būti vartojama ir jos galimybės plečiamos taip lanksčiai, kad ji 
ir subtiliems gyvenamojo pasaulio reiškiniams teiktų naujų, ne 
vien, pavyzdžiui, tik objektyvuojamų, bet ir objektyvistinių ap- 
rašymų. Reikia turėti galvoje, kad inovacinės socialinės teorijos 
savo paradigmomis išties visados glūdėdavo pačioje visuomenė- 
je ir niekados nepriklausė vien mokslo sistemai.. Kad ir kaip 
būtų, objektinimo efekto stiprumas priklauso nuo to, kokiu 
mastu sistemų teorija įsiskverbia į gyvenamąjį pasaulį, kiek ji 
suteikia jam metabiologinės perspektyvos, kuria remdamasi 
paskui supranta save kaip aplinkos-su-kitomis-sistemomis-ap- 
linkoje sistemą — tarsi pasaulio procesas vyktų ne kitaip, kaip 
per sistemos-pasaulio skirtis. 

Tokiu būdu į subjektą atgręžtą protą pakeičia sistemos ra- 
cionalumas. Dėl to metafizikos ir galios kritikos pagrindu vyk- 
dyta proto kritika, kurią apžvelgėme šiose paskaitose, netenka 
objekto. Kiek sistemų teorija įneša savitą dalykinį indėlį ne tik 
į mokslų sistemą, universalumo pretenzijomis įsiveržia į gyve- 
namąjį pasaulį, tiek įsitikinimus, jog tikrovė pagrįsta metafizi- 


428 


ka, ji pakeičia metabiologiniais. Čia praranda prasmę ir objek- 
tyvistų ginčas su subjektyvistais. Gal kalbos generuota intersub- 
jektyvybė ir uždara savireferencinė sistema yra tos sąvokos, ku- 
rios pagrindžia kontroversiją, pakeisiančią nuvertintą dvasios- 
kūno problematiką. 

